
NOTĂ LA EDIŢIA A DOUA 


Această a doua ediţie a Metafizicii lui Aristotel reprezintă 
rezultatul unei revizuirii substanţiale a primei ediţii, apărute 
în 2001. Fără a modifica premisele ediţiei I sau principalele sale 
opţiuni terminologice, am făcut modificări: 

a. atunci când mi s-a părut că textul aristotelic trebuie înţe- 
les diferit faţă de modul în care l-am înțeles în 2001 sau când 
anumite lecţiuni mi s-au părut azi mai plauzibile. Aprofundarea 
textului lui Aristotel nu poate să nu conducă la asemenea efecte, 
odată cu trecerea anilor; 

b. atunci când îndreptarea unor vădite erori de traducere 
sau a unor omisiuni era necesară; 

c. când anumite revizuiri „cosmetice“ puteau da mai multă 
cursivitate și inteligibilitare versiunii românești; 

d. când completarea unor note și adăugarea altora noi putea 
clarifica mai bine unele pasaje dificile. 


De asemenea, am revăzut în câteva puncte „Interpretare la 
Metafizica“, fără însă a interveni în substanța sa. 

Cred şi astăzi, aşa cum am scris în ediţia din 2001, că 
Aristotel nu este doar un pilon esenţial al tradiţiei filozofice, 
dar și că el rămâne profund actual, capabil să ofere sugestii 
importante modernităţii noastre târzii. Traducerea de faţă a 
dorit să ofere, pe cât este posibil, un Aristotel „contemporan“. 
Ceea ce nu înscamni că un alt tip de demers — un Aristotel 
al traditiei comentatorilor ncoplatonicieni și medievali — nu 
poate fi, de asemenea, binevenit. liste ceca ce încearcă să facă 
Alexander Baumparten cu un colectiv de la Universitatea 
„Babeş-Bolyai“ din Cluj. 


LĂMURIRI PRELIMINARE 


I. Viaţa lui Aristotel 


Aristotel s-a născut în 384 î.e.n. la Stagira, oraș aflat pe 
coasta Traciei. Tatăl său era medicul de curte al regelui Mace- 
doniei, Amyntas. La 17 ani, Aristotel ajunge la Atena pentru 
a-şi completa educația. Aici, în cadrul Academiei, devine elevul 
lui Platon, cu care studiază timp de douăzeci de ani. Se pare 
că, mai târziu, ţine pe cont propriu și lecţii de retorică la 
Academie. La moartea lui Platon, în 347 î.e.n., nepotul aces- 
tuia, un filozof mediocru, Speusippos, devine conducătorul 
Academiei, în pofida geniului lui Aristotel. Dar pesemne că 
divergentele de doctrină dintre Aristotel și Platon deveniseră 
prea evidente, pentru ca cel dintâi să ajungă conducătorul 
Academici platonice. 

La invitaţia lui Hermeas, tiran al cetăților Atarneus și Assos 
din Mysia, Asia Mică, Aristotel pleacă la curtea acestuia de la 
Assos. Rămâne acolo trei ani și ia de nevastă pe nepoata rege- 
lui. Mai târziu, după moartea acesteia, se recăsătorește. Când 
Hermeas este răsturnat de la domnie de perși, Aristotel pleacă 
la Mytilene. La chemarea lui Filip al II-lea, regele Macedonici, 
Aristotel devine apoi, pentru cinci ani, profesorul lui Alexandru, 
viitorul cuceritor al Persici. La moartea lui Filip, Aristotel revine 
la Atena. Academia cra condusă pe atunci de Xenocrate, iar 
platonismul domina filozofia la Atena. Aristotel înfiinţează, 
în câteva clădiri închiriate, Liceul, propria sa școală filozofică, 
rivală Academici. Timp de treisprezece ani, Aristotel predă la 
Liceu. Se pare că, dimineața, aveau loc prelegerile pentru cei 
avansati, de obicei în timpul unor plimbări (de unde denumirea 

de „peripateticieni“ dată filozofilor aristotelicieni), în timp ce 
seara, el ţinea conferințe pentru neiniţiaţi și cu un caracter mai 
popular. Tot la Liceu a fost adunată prima bibliotecă publică, 
modelul viitoarelor mari biblioteci elenistice de la Alexandria 
şi Pergam. 

La moartea lui Alexandru, în 323, conducerea pro-macedo- 
neană a Atenei este răsturnată și Aristotel, considerat prieten 
cu dinastia macedoneană, ajunge în primejdie. Pretextul de a-l 
lovi îl constituie o acuzaţie de impietate ce este formulată îm- 
potriva lui, dar el fuge la Chalcis, lăsându-l pe Teofrast să con- 
ducă Liceul. Ar fi spus, cu această ocazie, că vrea să-i ferească 
pe atenieni să mai păcătniască o dată împotriva filozofiei, așa 
cum o făcuseră cândva cu Socrate. Moare în anul următor de 
o boală de stomac. Prin testament, își pune sclavii în libertate. 


II. Opera lui Aristotel 


Opera lui Aristotel se divide în trei categorii: a) Lucrări 
exoterice, sau „populare“, publicare de autor în timpul vietii. 
Sunt pierdute aproape în întregime. Multe din ele erau dialoguri 
scrise în stil platonician. Cicero încă le cunoștea și le elogia 
frumuseţea exprimării. Învățaţii moderni s-au silit să recon- 
stituie unele dintre operele exoterice, cum ar fi Protrepticul, 
din citate păstrate în operele unor autori mai târzii. b) Tratate 
ştiinţifico-filozofice, rămase nepublicate pe timpul vieţii auto- 
rului lor (ezoterice), destinate uzului școlii. Este ceea ce noi 
avem din Aristotel. c) Însemnări, culegeri de materiale, redac- 
tate în colaborare cu elevii săi, aparţinând de asemenea scrierilor 
ezoterice. Din acest grup ni s-a păstrat doar Constituţia ateni- 
enilor. Metafizica aparține, desigur, grupului b), ce mai cu- 
prinde tratatele de logică (Organon), Fizica și alte lucrări 
destinate studiului naturii, tratatele de etică, Politica, Retorica 
şi Poetica. 

După moartea lui Aristotel, manuscrisele sale nepublicate 
au rămas în posesia lui Teofrast, urmașul lui Aristotel la condu- 

cerea Liceului. Spre deosebire de operele exoterice, lucrările 
ezoterice ar fi fost puţin cunoscute în afara școlii. La moartea 
lui Teofrast, manuscrisele au ajuns la discipolul acestuia, Neleus. 
Moștenitorii lui Neleus, oameni neinstruiţi — spune tradi- 
ţia —, pentru a le proteja, le-au ascuns într-o pivniţă, unde au 
rămas multă vreme neștiute, pradă umezelii și viermilor. 

Dar pe la 100 î.e.n. manuscrisele ar fi fost descoperite de 
un anume Apellicon, mare iubitor de cărți vechi, și duse la 
Atena. În 86 î.e.n. generalul roman Sulla ocupă Atena, de unde, 
laolaltă cu multe alte prăzi de război, le duce la Roma. Aici 
manuscrisele atrag atenţia unor filologi, precum gramaticianul 
Tyrannion, care pune să fie copiate. Pe baza acestor copii, ulti- 
mul conducător al Liceului, Andronicos din Rhodos, a elaborat 
și a publicat, în prima jumătate a secolului I î.e.n., ediția care 
stă la baza î întregii noastre cunoașteri asupra operei lui Aris- 
totel. Într-adevăr, în mod curios, pe măsură ce opera ezoterică 
ieșea din eclipsa în care stătuse două sute de ani, opera exote- 
rică, cunoscută bine până atunci, a început să-și piardă din 
influentă, a fost tot mai puţin copiată și s-a pierdut aproape 
în totalitate. 

Și astfel, dacă la Platon cunoaștem toată opera exoterică, dar 
suntem reduși la supoziţii în ce privește scrierile și învăţătura 
sa ezoterică, de școală, la Aristotel lucrurile stau exact invers: 
cunoaștem destul de bine tratatele sale, care aparțin operei 
rămase nepublicate în timpul vietii filozofului, dar nu avem 
decât câteva fragmente din importanta și bogata sa operă pu- 
blicată în timpul vieții. 


III. Titlul Metafizicii 


Aristotel nu denumește nicăieri „Metafizica“ opera pe care 
noi o cunoaștem sub acest nume. De asemenea, știința (sau 
filozofia) pe care el o caută de-a lungul acestei întregi opere 
<h Emoriun îi Enrovutvn> nu e niciodată denumită „meta- 
fizică“. Disciplina al cărei obiect este, pe de-o parte, cunoaș- 
terea realităţii ca atare, în generalitatea ei (ceea-ce-este ca fiind), 
pe de altă parte, cunoașterea realității supreme — Dumnezeu — 

este denumită de el fie „prima filozofie“ <ù nporn priocopio>, 
fie „teologie“ <6eoioyia>, fie pur și simplu „înțelepciune“ <copiar>. 

Denumirea „Metafizica“ <1& petà tà Pvoik&>, ca titlu al 
operei cunoscute de atunci sub acest nume, apare pentru prima 
oară la Nicolae din Damasc, un filolog care trăiește în epoca 
lui Octavian August, după care ca devinecomună printre comen- 
tatori și filozofi. Titlul acesta nu se regăsește, în mod curios, 
pe lista operelor aristotelice redactată mai până la Diogenes 
Laertios. 

Se pune întrebarea care este înțelesul originar al denumirii, 
când a apărut ea și ce ne spune accasta despre împrejurările com- 
punerii operei care ne interesează. În greacă, ră petà tà pvoiká 
poate însemna fie ceea ce se află din punct de vedere redac- 
tional după tratatele de fizică, fie ce se află dincolo de dome- 
niul de studiu alfizicii, iar aceasta, iarăşi, fic în ordine existenţială, 
fic în ordine didactică. 

S-a presupus multă vreme că titlul a fost inventat, de fapt, 
de contemporanul mai în vârstă al lui Nicolae din Damasc, 
celebrul filolog și interpret Andronicos din Rhodos. Acesta, 
cum spuneam, a alcătuit o ediţie a operelor lui Aristotel, ce stă 
la baza edițiilor noastre. Or, scrie David Ross!, „putem presu- 
pune cu destulă certitudine că /numele/ se datora muncii edito- 
riale /a lui Andronicos/ şi că desemna pur și simplu tratatele 
ce se găseau plasate după lucrările de fizică în ediţia Androni- 
cos“. Așadar, după Ross și multi alți filologi moderni, celebra 
denumire nu a avut inițial decât un sens redacţional.? Pur și 
simplu, Andronicos nu ar fi știut cum să denumească mai multe 
tratate, posibil disparate, care nu se încadrau în sistematica, 
pe atunci deja tradiţională, a științelor teoretice (fizică, logică, 
matematică). Atunci, după ce le-ar fi adunat laolaltă într-un 
corpus unic și le-ar fi legat redacțional, el le-a plasat după tra- 


! David ROSS, Aristotel, București, 1995 (numeroase ediţii în engleză 
din 1923), p. 21. 

2 V, Giovanni REALE, Aristotele, Metafisica, Milano, 1993, vol. I 
şi idem, Zl concetto di filosofia prima e l’unità della metafisica di 
Aristotele, Milano, 1993. 

tatele de fizică și le-a denumit pur și simplu corespunzător 
acestei poziţii. 

Așa ar fi apărut „Metafizica“ noastră, alcătuită din 14 Cărți, 
desemnate în mod tradiţional cu primele 13 litere ale alfabetului 
grec, prima literă, alpha, fiind utilizată de două ori, și ca majus- 
culă, și ca minusculă. 

De-abia mai târziu, unii comentatori, precum Simplicius, 
un neoplatonician care trăiește în sec. VI e.n, ar fi înteles prin 
expresia tà HETĂ TÒ PvOK& Știința ce se ocupă cu realitatea supra- 
sensibilă sau cu transcendentul. Cât despre cel mai important 
comentator antic al lui Aristotel, Alexandru din Aphrodisias 
(sec. III e.n.), acesta înțelege prin tà petà tà pvoik& ceea ce 
vine pe locul doi, după fizică, în ordinea didactică a dobândirii 
cunoașterii, dat fiind că, după Aristotel (v. Cartea Zeta, 3), o 
cunoștință cu cât este mai abstractă, cu atât este mai greu de 
dobândit pentru oameni, iar metafizica este mai greu de abordat 
decât fizica, fiindcă e mai abstractă decât ea. 

Ideea că denumirea de „Metafizica“ nu ar fi avut iniţial decât 
un sens editorial a fost însă combătută de unii cercetători mai 
noi, precum Hans Reiner, care crede că ea ar fi apărut, cu un 
sens filozofic, în cercurile peripateticiene, cel putin imediat 
după moartea lui Aristotel.? Giovanni Reale tinde și el să 
considere că denumirea ar fi fost mai veche și că, probabil, ea 
avea şi o semnificație filozofică („metafizică“) chiar cu vreo 
două secole încă până la Andronicos.* 


IV. Probleme redacţionale și de interpretare 


Foarte mulți interpreți moderni, mai întâi de toți Werner 
Jaeger5, dar și David Ross, nu doar au negat că Metafizica arc 


3 Hans REINER „Die Entstehung und ursprüngliche Bedeutung 
des Namens Metaphysik“, în vol. Metaphysik und Theologie des 
Aristoteles, ed. de Fritz-Peter Hagen, Darmstadt, 1969 (culegere de 
articole). 

+ REALE, op. cit. 

5 Werner JAEGER, Aristotle, Fundamentals of the History of his 
Development, Oxford, 1934. 

o unitate literară originară, indicată de un titlu originar și auten- 
tic; mai mult, ci au contestat faptul că ca ar avea o unitate de 
gândire. După ei, Metafizica ar fi alcătuită din mai multe tratate 
compuse de Aristotel la date diferite, în mod separat și repre- 
zentând, în consecință, stadii diferite în gândirea filozofului.’ 
Unele părți și pasaje ar fi chiar ncautentice. Andronicos și alți 
interpreti ar fi fost, în fapt, „autorii“ Metafizicii, nu doar fiindcă 
i-au pus acest titlu, ci și fiindcă ar fi alcătuit, prin reunire de 
tratate disparate și chiar prin redactarea unor pasaje de legă- 
tură, corpus- ul Metafizicii, așa cum îl cunoaștem noi. O impo- 
zantă și multiseculară tradiţie de înțelegere a semnificaţiilor 
Metafizici (considerată a fi o operăunitară) a fostastfel anulată! 

Așa s-ar explica — spun acești interpreți moderni — impor- 
tantele contradicții din Metafizica, precum și repetițiile sau 
incertitudinile terminologice. Spre pildă, cum ar putea fi consi- 
derată operă unitară o lucrare unde, pe de-o parte, știința căutată 
are ca obiect realitatea ca atare, în gencralitatea sa abstractă 
(ontologic), pe de altă parte, o anume parte a sa, bine circum- 
scrisă — realitatea divinului (teologie)? De asemenea, așa s-ar 
explica şi faptul că un autor din Antichitatea târzie, Hesychios, 
menţioncază o Metafizică a lui Aristotel în zece cărți, și nu în 
paisprezece. 

În consecință, acești filologi celebri, precum Werner Jaeger 
sau David Ross, bazându-se pe așa-numita metodă „gene- 
tico-istorică“, au spart Metafizica în bucăţi. La Jaeger, de pildă, 
lucrurile stăteau astfel: Cartea alpha mic ar fi fost inserată mai 
târziu (așa se explică și desemnarea sa) și nu ar aparţine lui Aris- 
totel, ci probabil lui Pasicles (un peripatetician din secolul III 
î.e.n.). Cărțile Alpha mare, Beta și Gamma formează o unitate; 
Delta era un tratat independent; Epsilon este tranziţional, 
conducând spre Cărţile Zeta, Eta și Theta. Conexiunea acestora 


6 Idem, „It is totally inadmissible to treat the elements combined 
in the Corpus Metaphysicum as if they were a unity, and to set up, for 
purposes of comparison, the average result of these entirely hetero- 
genous materials.“ 

cu Alpha, Beta și Gamma i se pare lui Jaeger problematică. 
Cartea lota ar sta complet independentă, Kappa conţine un 
rezumat al Cărților Beta, Gamma, Epsilon, ca și al unor capi- 
tole din Fizica, adăugat mai târziu... Lambda ar fi un tratat 
complet separat despre Fiinţa imobilă. Iar ultimele Cărți, My 
și Ny, nu au nici o legătură cu cărțile precedente.? 

Cum observa însă Giovanni Reale, Jaeger și filologii care 
l-au urmat, adepţi ai metodei „genetico-istorice“, au neglijat 
faptul că Metafizica aparţine operelor nepublicate de autor, 
destinate a fi folosite la cursurile sale din cadrul Liceului.’ Stilul 
lor, adesea nu foarte cizelat, precum și prezenţa a numeroase 
neclarităţi se explică astfel foarte bine și fără a recurge la ipoteze 
genetico-istorice. Se explică și repetițiile, cum ar fi rezumatul 
unor Cărţi anterioare din Cartea Kappa, ori prezenţa Cărţii 
Delta — un util și didactic îndreptar privind polisemia unor 
concepte-cheie, binevenit în cadrul unor lecţii orale. 

Persistă, firéstë; o tensiune între definirea metafizici ca 
ontologie și definirea ei ca teologic, definiții între care Aristotel 
pare să oscileze. Dar această tensiune, pe care Aristotel însuși 
o discută în Cartea Epsilon, nu trebuie înțeleasă neapărat ca o 
contradicție.’ De fapt, ține de opţiunea filozofică a interpretului 
însuși a trata ontologia și teologia aristoteliciene mai curând 
drept complementare sau, dimpotrivă, drept contradictorii. 
Cum vedem noi lucrurile, se poate vedea mai jos. Dar, dacă 
este așa, este clar că graba cu care școala istorico-genetică a 
separat Cartea Lambda de rest și, în general, a spart Metafz- 
zica în bucăţi devine discutabilă. 


7 Idem, p. 170. 

8 REALE, Zl concetto di filosofia prima. 

? V. și Georg PATZIG, „Theology and Ontology in Aristotlc's 
Metaphysics“, în vol. Articles on Aristotle, vol. 3, ed. by Jonathan 
Barnes, Malcolm Schonfield, Richard Sorabji, London, 1979. El scrie: 
„It is clear from this remark that the embarassing contradiction 
between a « first philosophy » which is universal ontology and a « first 
philosophy » which, as theology, investigates only the substance ol 
God simply did not exist for Aristotle.“ 

Ceva asemănător se poate spune și în legătura cu alte presu- 
puse contradicții sau situaţii aporetice, de exemplu, cele legate 
de definirea Fiinţei ori de statutul formei aristotelice. 

Ceea ce nu înseamnă că diferitele părți ale Metafizici au 
fost neapărat, la origine, scrise în același timp. E posibil ca Aris- 
totel să fi compus unele părți mai târziu, iar altele mai devreme, 
dar e greu de crezut că el nu a revenit asupra celor mai timpurii. 
A aplica mecanic principiul lui Jaeger, potrivit căruia, cu cât 
Aristotel pare, în ceea ce spune, mai departe de Platon, cu atât 
pasajul respectiv datează dintr-o perioadă mai târzie, e arbitrar. 
Un gânditor plin de vehemenţa tinereţii poate respinge radical 
la un moment dat anumite idei ale maestrului său, pentru a le 
privi cu mai multă bunăvoință la maturitate sau la bătrâneţe. 
De altminteri, unii cercetători, de asemenea adepţi ai metodei 
istorico-genetice, precum Paul Gohlke sau Max Wundt, au 
adoptat chiar acest punct de vedere, datând diferitele părţi ale 
Metafizicii invers decât a făcut-o Jaeger.! Ceea ce — evident — 
nu a făcut decât să compromită metoda. 

Acestea fiind zise, doar Cartea alfa mic are ceva mai multe 
şanse să fi fost introdusă mai târziu în corpusul Metafizicii. 
Dar dacă ea aparţine într-adevăr lui Pasicles sau e totuși auten- 
tică e imposibil de decis. În orice caz, e greu să nu crezi că cel 
puţin frumoasa teorie asupra evoluţiei științei ca activitate 
colectivă să fi fost scrisă de altcineva decât de Aristotel însuși, 
fie și pentru un context originar diferit de cel al Metafizicii.!! 


V. Consideraţii generale asupra atitudinii modernilor 
faţă de Aristotel și Metafizica 


Un sondaj efectuat printre mai mulți studenţi americani, 
cărora li se cerea să dea câteva nume de „mari filozofi“, a arătat 
că cele mai multe voturi au primit... Platon și Aristotel. Și nu 


10 V, REALE, Tl concetto di filosofia prima... 
1! William Humbert CRILLY, The role of Alpha Minor în Aris- 
totle's Metaphysics, Fribourg, 1962. 

e de mirare: până la urmă, sc pare că orice persoană, chiar și 
nu foarte instruită, știe că, la fel ca și Platon, Aristotel a fost 
un mare filozof, fie și atunci când nume ca Hume, Leibniz sau 
Jaspers îi sunt total necunoscute. 

Însă, dacă persoana în cauză este mult mai instruită sau are 
chiar preocupări speciale în științele umane sau în filozofie, 
s-ar putea să aibă o opinie oarecum paradoxală: nu că n-ar 
cunoaște rolul lui Aristotel; problema este că, nu arareori, o 
astfel de persoană ar fi nefericită să-l treacă pe Aristotel pe lista 
celor mai filozofi dintre filozofi, deși este conștientă că, fără 
el, istoria filozofiei europene și poate chiar istoria însăși a Europei 
s-ar fi scris altfel. Fie — ar spune omul — asta e! — parcă regretând 
că n-are încotro și că trebuie pus și Aristotel undeva destul de 
sus, tocmai pe raftul filozofilor celebri, dar totuși nu chiar lângă 
Platon, ci ceva mai jos... Platon e altceva! Și oricum, odată așezat 
la locul său, parcă mai mult nemeritat decât meritat, poate că 
e cazul ca Aristotel să fie lăsat să doarmă în pace. 

De ce are Aristotel în secolul XX o reputaţie atât de rea 
printre multi intelectuali, ba chiar și printre mulţi istorici ai 
filozofiei ? De unde obiceiul de a-l lua, de multe ori, cam de 
sus? Iată ce scria cu o imensă condescendență, de pildă, un 
mare istoric al filozofiei antice, Léon Robin: 

„Ar fi probabil o descriere corectă a lui Aristotel să se spună 
că el a fost prea mult și prea puţin filozof. El a fost un priceput 
și abil dialectician, dar n-a fost nici profund, nici original. Năs- 
cocirea care îi aparţine în modul cel mai evident constă în for- 
mule bine găsite, distincţii verbale care sunt ușor de manipulat. 
El a pus în funcţiune o mașină ale cărei produse dau iluzia unei 
gândiri pătrunzătoare și a unei științe reale. Nenorocirea este 
că el a utilizat această mașină pentru a-i ataca deopotrivă pe 
Platon și pe Democrit. În acest fel el a abătut știința pentru 
multă vreme de pe drumul pe care ea ar fi putut face progrese 
decisive... Cantitatea și varietatea cunoștințelor sale și darul 
său de netăgăduit de elaborare și prezentare, deși ele nu sunt 
totuna cu spiritul cercetător în știință și în filozofie, reprezintă, 

în afara unor circumstanţe istorice speciale, ceea ce a conferit 
filozofiei și numelui său incomparabila lor autoritate.“!2 

Or, dacă Aristotel nu e decât un fel de mare mediocru, de 
ce n-am fi noi, modernii fără prejudecăţi, dar pătrunși de „spirit 
cercetător în filozofie și în știință“, mai profunzi sau mai 
originali... pe scurt, mai filozofi? Nimic nu ne împiedică, mai 
ales că Werner Jaeger ne-a dat un nemuritor exemplu: ne-a 
arătat, de pildă, așa cum am spus mai sus, că Metafizica lui Aris- 
totel, pe care generaţii la rând de interpreţi au crezut-o o operă 
coerentă, nu ar fi decât o colecție de tratate disparate, scrise 
de Aristotel în momente diferite și legate arbitrar mai apoi 
de către un discipol nu întotdeauna foarte îndemânatic. „Este 
total inadmisibil să se trateze elementele combinate în Corpus 
Metaphysicum ca şi cândele ar forma o unitate, și să se propună, 
pentru motive de comparaţie, rezultatul mediu al acestor mate- 
riale complet eterogene“! — scrie el cu o siguranță ce dă fiori. 

Și iată și o mostră a felului cum justifică Jaeger această jude- 
cată — un exemplu de ceea ce germanii numesc „Besserwissen“ 
(a o face pe deșteptul faţă de cei vechi): „Cele patru probleme 
introductive care determină concepția, subiectul și cuprinderea 
metafizicii sunt tratate în cărțile Gamma și Epsilon. Ne-am 
aștepta ca Aristotel să continue, ceca ce l-ar aduce la problema 
realităţii suprasensibile în Cartea Zeta. Ne-am aștepta, de ase- 
menea, să ne apropiem de problema centrală a metafizicii. În 
locul totuși al tratării problemei suprasensibilului, Cartea Zeta 
ne confruntă pe neașteptate cu o teorie a Fiinţei în general.“ !4 

Așadar, Aristotel ne-a înșelat așteptările; rezultă, chipurile, 
că nu e filozof destul, sau că n-a scris Metafizica ca pe o operă 
unitară, ca să procedeze așa cum crede Jaeger că ar fi trebuit 
să procedeze! Oricum, nu ar fi vorba la el despre o concepție 


12 Léon ROBIN, Greek Thought and the Origins of the Scientific 
Spirit, New York, 1967, p. 308, apud Giovanni Reale, Plato and 
Aristotle. A History of Ancient Philosophy, New York, 1990, p. 386. 

D JAEGER, op. at. 

+ Ibidem. 

unitară și coerentă, despre o viziune filozofică integratoare, 
ci despre „materiale complet eterogene“! 

Un autor mult mai recent, Felix Grayeff, merge încă și mai 
departe: după el, majoritatea cărţilor Metafizicii nu au nici 
măcar unitate interioară; ele nu ar fi decât niște compilaţii ale 
şcolii peripatetice, bazate cel mult pe idei ale lui Aristotel. Ele 
nu ar fi fost atribuite în întregime lui Aristotel decât aproxi- 
mativ în epoca lui Cicero sau puţin mai înainte, cam în același 
fel în care Pentateubul a fost atribuit lui Moise în vremea lui 
Iosia, regele regatului Iuda. Dar cum putem ști asta? Simplu: 
NOI, filozofii secolului XX, știm pur și simplu mai bine cum 
trebuie să arate un tratat filozofic și ce trebuie să cuprindă un 
tratat filozofic, pentru ca el să aparţină unui singur autor, și 
mai ales unui singur autor de geniu!!5 

Pe scurt, dacă secole de-a rândul Aristotel a fost Maestrul, 
în secolul XX, mulți l-au acceptat cu un fel de oftat melancolic: 
reper esenţial și inevitabil în istoria gândirii europene, dar parcă 
era mai bine dacă nu s-ar fi aflat acolo! Iar ca urmare, pur și 
simplu l-au contestat prin subtilităţi filologice și l-au făcut 
bucăţi ori l-au radiat ca autor al întregii Metafizici. 

Dar ce i se reproșează în definitiv lui Aristotel? După cum 
s-a văzut, pe unii îi supăra presupusa sa lipsă de unitate și 
contradicţiile pe care cred că i le descoperă la fiecare rând; ei 
încearcă din răsputeri să le explice fie invocând „paradigma 
istorico-genetică“ în felul lui Jaeger, fie mutând responsabi- 
litatea contradicţiilor, precum Pierre Aubenque, pe seama 
naturii lucrurilor: Aristotel e plin de contradicții fiindcă și natura 
reală este aporetică.!6 (Ceea ce presupune, vezi bine, că profe- 
sorii de filozofie antică de astăzi ştiu mult mai bine decât 
maeștrii filozofi de pe timpuri cum este natura reală și că acolo 


15 Felix GRAYEFE, Aristotle and bis School. An inquiry into the 
History of the Peripatos with a Commentary on Met. Zeta, Eta, 
Lambda and Theta, London, 1974. 

16 E teza lui Pierre AUBENGQUE, Problema Fiinţei la Aristotel, 
București, 1998 (1962). 

unde cei vechi mai aveau iluzii și se înșelau, ai noștri știu să 
le sublinieze cu roșu erorile și scăderile.) 

Alții, mai ales după ce îl compară cu Platon, cred că Stagi- 
ritul stă mai rău la capitolul profunzime, așa cum s-a văzut în 
pasajul citat din Léon Robin; în pofida contradicțiilor sale, 
Aristotel rămâne prea logician, prea intelectualist. „Asta este 
logică aristotelică“ — îl auzi câteodată declamând dispreţuitor 
și pe vreun snob de intelectual român, hrănit până la indigestie 
cu Eliade, Cioran și Nae lonescu —, cu alte cuvinte, ar fi vorba, 
chipurile, despre un intelectualism formal, vidat de substanța 
elevată a spiritului. E o opinie pe care a preluat-o, regretabil, 
şi Constantin Noica în a sa Logica lui Hermes, unde logica 
aristotelică este considerată o logică „de cazarmă“. Să mai amin- 
tim acuzaţia, auzită adesea printre scrierile așa-numiţilor filozofi 
postmoderni, de „gândire lineară sau aristotelică“, ceea ce, în 
jargonul lor, înseamnă gândire plată, rudimentară, incapabilă, 
chipurile, să priceapă complexitatea și subtilitatea lumii.!? 

Așadar, Aristotel a devenit pentru unii etalonul platitudinii: 
nu e, s-ar zice, destul de mistic, de adânc întru spirit; el, filozoful 
pe care se bizuia întreaga scolastică medievală, a ajuns acum 
să treacă dreptun fel de mașină de filozofat în gol despre orice. 
Lui, creatorului ideii teologice despre Dumnezeul imobil, care 
pune în mișcare întreaga lume fiindcă întreaga lume încearcă 
să se apropie de el prin iubire, i se spune că este plat! Pe scurt, 
antiraţionaliștii secolului XX — și mai ales cei mediocri —, după 
ce au citat câteva pasaje din Nietzsche sau din Heidegger, se 
grăbesc să-l desființeze pe Aristotel, căruia nu-i pot ierta că a 
pus la punct instrumentul intelectual cu care propriile lor 
sofisme pot fi desfiinţate. 

Alţii, dimpotrivă, obiectează tocmai creatorului metodei 
științifice că ar fi oprit în loc știința, îndreptând-o pe un drum 
fals, unde a rămas până la Copernic și Galilei: obiecţie absurdă, 
căci revine la a-i reproșa lui Aristotel că n-a avut urmași la fel 


17 Vezi acuzaţia de „gândire lineară“ discutată în savuroasa denun- 
tare a clișeelor postmoderniste în Alan SOKAL-Jean BRICMONT, 
Intellectual Impostures, London, 1998 (1997). 

de inovatori și de creativi ca el, care nu s-a ferit să polemizeze 
îndrăzneţ cu predecesorii săi! Pe de altă parte, ceea ce contează 
cel mai mult în istoria științei este metoda, și nu rezultatele 
efective, a căror valoare este de multe ori relativă: dacă pentru 
fizica secolului XIX, Democrit, cu atomii și vidul său, pare 
mai apropiat, în schimb, finalismul lui Aristotel pare mult mai 
în acord cu fizica non-deterministă a quantei, pusă la punct 
de secolul XX. Însă metodele pe care Aristotel le-a formulat 
în tratatele sale, cât și practica cercetării științifice ca activitate 
de grup, dezvoltată de el în cadrul Liceului, rămân valabile, 
în mare măsură, chiar și cu adăugirile de rigoare, până astăzi. 

Suspectez însă că cele mai multe dintre reproșurile aduse 
filozofiei lui Aristotel au ca origine reală, dar nemărturisită, 
dificultatea textelor sale, în particular a Metafiziczi. Aici comparaţia 
cu Platon, care a făcut din literatură vehicolul admirabil al 
ideilor sale, a jucat în defavoarea lui Aristotel. Firește, se știe 
de mult că ceea ce noi păstrăm din scrierile lui Aristotel sunt 
lucrările destinate școlii, adică lucrări cu un caracter pronuntat 
tehnic, și nu scrieri destinate marelui public; dimpotrivă, ceea 
ce avem din scrierile lui Platon sunt textele adresate marelui 
public și nu școlii. Totuși, pentru o epocă adesea superficială 
și obsedată de comunicarea rapidă, imediată, căreia îi repugnă 
adesea efortul intelectual continuu, texte care seamănă, mutan- 
dis mutatis, mai mult cu articolele din Life au mai multe șanse 
să se impună în faţa publicului intelectual larg decât lungi 
tratate științifice complicate. Nu că aș dispreţui sau ignora 
valoarea literaturii pentru transmiterea abstracţiunilor filozo- 
fice, și mai ales valoarea literară extraordinară a dialogurilor 
platoniciene, dar a face din ele un criteriu, fie și mărturisit cu 
jumătate de gură, al pertinentei filozofice în ansamblu mi se 
pare fals și păgubitor la culme. 

Așadar, Aristotel trebuie recitit fără „Besserwissen“ — adică 
fără pretenţia că noi știm mai bine cum ar fi trebuit el să 
gândească, să explice, să scrie; fără a ne indigna apoi dacă el 
procedează altfel; fără a-i tăia gândirea în felii, fără a căuta cu 
tot dinadinsul contradicții, nepotriviri, erori pe care în cele din 
urmă să le explicăm recurgând la ceea ce în știință se numesc 

ipoteze ad boc. El trebuie citit cu atenţie, cu concentrare, aș spune 
Chiar cu deferență, dar mai ales făcând efortul serios de a-l 
înțelege, așa cum este, și nu așa cum am dori noi, poate, să fie. 

Dar atunci cum trebuie să tratăm faimoasele contradicții 
ale lui Aristotel, și mai ales pe cele din Metafizica? Să le 
neglijăm cu totul, în felul celor vechi, sau doar parţial, în felul 
unui interpret contemporan ca Giovanni Reale ? Să le explicăm 
prin paradigma „istorico-genetică“, precum Jaeger ? Să le punem 
pe seama școlii, precum Grayeff ? Ori să vedem în ele rezultatul 
confruntării sisifice cu „natura lucrurilor“, precum face, în 
cheie existenţialistă, Pierre Aubenque? 

Iarăşi, esenţialul este să procedăm fără „Besserwissen“ 
trebuie să pariem, dacă pot să spun așa, pe unitatea gândului 
lui Aristotel; trebuie să presupunem că, atunci când ne izbim 
de contradicții, este probabil că noi suntem aceia care nu înţe- 
legem bine și se cuvine să ne dublăm eforturile. Firește, persis- 
tenţa anumitor nepotriviri și contradicții nu poate fi exclusă, 
dar a accepta imediat, aproape cu încântare, contradicția înseamnă 
a recurge la o soluție comodă, pe care numai depărtarea în timp 
a Maestrului și felul nu foarte clar în care a fost editată opera 
sa par s-o autorizeze. A diseca un text filozofic fundamental 
după straturi, epoci și autori prezumtivi înseamnă a anula acel 
text din punct de vedere filozofic, după cum înseamnă totodată 
și a dizolva comentariul filozofic într-o vanitoasă întreprindere 
de pedanterie filologică. 


VI. Notă asupra prezentei traduceri 


1. Orice text, și mai ales orice text vechi, pune grele pro- 
bleme de traducere. Dar Metafizica lui Aristotel poate bate multe 
recorduri. Textul are un pronunţat caracter tehnic și e împânzit 
cu termeni cărora Aristotel le dă un sens special, uneori greu 
de precizat cu exactitate. Alteori, același cuvânt are mai multe 
semnificații, considerabil de diferite între ele. Iar mulți dintre 
termenii lui esenţiali desfid o traducere riguroasă într-o limbă 
modernă. E de presupus, după cum am atras atenţia, că Aris- 
totel se adresa discipolilor sau, oricum, unui public iniţiat deja 

în elementele filozofiei sale și care îi cunoștea vocabularul de 
bază. De aceea obscurităţile (pentru noi) nu sunt deloc rare. 
Sintaxa, și ea, lasă de dorit uneori, mai ales din pricina conciziei 
sau a unor lungi incidente intercalate. 

E evident că, în aceste condiţii, toate traducerile, de sute 
şi sute de ani, se bazează pe explicaţiile extensive ale marilor 
comentatori aristotelicieni din Antichitate, cum ar fi Alexandru 
din Aphrodisias sau Simplicius. Aceasta nu înseamnă că versiunile 
nu sunt totuși foarte diferite între ele. Printre cele mai cunos- 
cute, pe care le-am consultat, se numără traducerea în franceză 
a lui J. Tricot, aceea în engleză a lui David Ross, aceea în italiană 
a lui Giovanni Reale. 

După părerea mea, o traducere a Meta fizidi presupune patru 
riscuri principale: 1) riscul de a cădea în parafraza scolastică, 
impusă de tradiţie, și care duce la o versiune ce poate părea 
omului de azi greoaie și aproape ininteligibilă; 2) riscul de a 
încerca „literaturizarea“ şi cosmetizarea textului; 3) riscul de 
a moderniza prea mult; și 4) riscul literalităţii. În ceea ce mă 
privește, cred că cel de-al treilea risc este cel mai mic şi, de aceea, 
l-am asumat mai degrabă pe acesta. Am considerat, de aseme- 
nea, obligatoriu să explic textul, după puterile mele și urmând 
modelul altora, prin note, introducere și aparat critic. 

În românește, Metafizica s-a mai tradus de două ori: prima 
versiune îi aparţine lui Ștefan Bezdechi, publicată în 1965, 
retipărită, din păcate, fără nici o modificare la editura IRI în 
1996. E o traducere bună, dar care încearcă pe alocuri să-l „înfru- 
musețeze“ pe Aristotel. Notele sunt de multe ori utile, prea 
adesea însă suferă din pricina interpretării vulgar-marxiste, și 
au, în general, prea puţină adâncime filozofică. Cea de-a doua 
traducere, incompletă în momentul când scriu aceste rânduri, 
aparţine profesorului Gh. Vlăduțescu și a apărut la editura 
Paideia în 1998. Aceasta încearcă o abordare literală a textului, 
ceea ce o face, în mare măsură, ininteligibilă. Nici una dintre 
cele două versiuni nu este însorită de lămuriri preliminare sau 
de studii introductive. 

2. Traducerea de faţă propune, pentru redarea unor ter- 
meni-cheie ai lui Aristotel, unele formule noi în tradiția 


22 ANDREI CORNEA 


versiunilor aristotelice. Mă simt, de aceea, obligat să explic 
câteva dintre opțiunile esenţiale. 

a) 70 öv föv. Această faimoasă expresie din Metafizica este, 
în general, redată de traducătorii români prin „Fiinţa ca fiind“ 
sau „Fiinţa ca Fiinţă“. (În alte limbi, se folosesc termeni echi- 
valenți ca „Être“ sau „Being“ -) De fapt, formula ar trebui tra- 
dusă prin „realitatea ca atare“ sau „existenţa ca atare“. Ca să 
păstrez totuși ceva din parfumul expresiei grecești, fără a o trăda 
prea mult, am folosit expresia: „Ceea-ce-este ca fiind“. Am 
tradus pluralul tà övta prin „lucruri“ sau „existențe“. 

b) ovoto. Acest termen-cheie al Metafizicii este, în confor- 
mitate cu tradiția scolastică, redat de regulă de traducători prin 
termenul „substanță“ (sau cuvinte similare în limbile europene). 
Termenul mi s-a părut nepotrivit și derutant: în primul rând, 
deoarece, pentru oamenii de azi, este insuficient de diferențiat 
de termenul „materie“. Or, la Aristotel noţiunea desemnată 
astfel este aproape opusă noțiunii de „materie“. Pare, de ase- 
menea, nepotrivit să vorbim despre „om“ sau „cal“ ca despre 
„substante“. Iar să spui că, de pildă, „Socrate este o substanță 
individuală“, sună barbar la culme. Așadar, am preferat termenul 
de „Fiinţă“, care redă relativ bine sensul cuvântului grec în 
accepțiunea care ne interesează și care, întocmai ca Și acesta, este 
un derivat nominal al verbului „a fi“. L-am scris cu majusculă, 
pentru a nu crea confuzii cu „ființă“, sinonim pentru „vietate“. 

c )tò ovuPepnk6c. Termen tradus, de obicei, prin „accident“, 
uneori „proprietate“ ; literal, „ce e sosit împreună cu...“. Am 
folosit cuvântul „context“ sau, după caz, expresia „proprietate 
contextuală“. Etimologic, con-textum înseamnă în latină „ţesut 
împreună cu...“, adică ceea ce, „țesut fiind împreună cu“ Ființa, 
îi conferă acesteia anumite proprietăţi. Termenul redă satis- 
făcător ideea că există o caracteristică a subiectului, care, deși 
poate fi importantă, nu este cuprinsă în definiţia sa. Dimpo- 
trivă, termenul scolastic „accident“ sugerează întâmplarea, hazar- 
dul, ceea ce nu corespunde decât parțial conceptului aristotelician. 

d) etâoc. Când Aristotel îl folosește ca sinonim pentru i5ta, 
etoc înseamnă „Idee“ sau „Formă“ platoniciană. Aristotel 
neagă existenţa unor atare entităţi, separate de lucrurile senzo- 

riale. În acest context, am preferat termenul „Formă“, scris cu 
majusculă, celui de „Idee“. În schimb, când am scris Formă“ ; 
este vorba despre „forma“ aristotelică, imanentă lucrurilor 
individuale. În acest sens, eî5og este aproape sinonim cu opri 
(configuraţie) sau chiar cu A6yoc (definiţie, noţiune). Uneori 
Aristotel folosește expresia nopph kai etõoç — „configuraţie 
și formă“, expresie ce trebuie, cred, luată ca o hendiadă, putân- 
du-se înțelege „forma configurantă“ a unui lucru individual. 
Am preferat totuși în traducere să suprim copula „și“ în aceste 
cazuri, înlocuind-o cu o virgulă. La fel am procedat și în altele 
similare, precum îi ovoia xoti tò 7i ñv eivai, n ŬAN Kai tò 
onokeiuevov, Tò oÔ Evexa kai tàyabóv, aitia roi &pxai, unde 
Aristotel asociază termeni cvasisinonimici, care se lumincază 
reciproc și formează o sintagmă unitară. Alteori, desigur, eî50$ 
mai înseamnă „specie“. 

e)aitia, aimov. Termenul este, conform tradiţiei scolastice, 
redat de traducători prin „cauză“. Numai că noţiunea aristo- 
telică de „cauză“ cuprinde mult mai mult decât există în conți- 
nutul exprimat de termenulnostru modern. Mi se pare nepotrivit, 
de pildă, să denumim scopul, finalitatea — „cauză“. Și chiar 
formasau definiţia nu sunt „cauză“ în sensul modern. Am tradus, 
așadar, termenul prin „rațiune de a fi“, formulă ce mi se pare că 
îmbrățișează relativ bine complexitatea noţiunii aristotelice. 

f) õúvapıç. Am preferat de obicei cuvântul „virtualitate“ 
celui folosit în mod obișnuit, de „potenţă“. El aduce o nuanță 
de prezență fantomatică, de existenţă incompletă, indecisă, ceea 
ce mi se pare că redă bine intenţia lui Aristotel. Astfel, pentru 
Aristotel, materia este „virtualitatea formei“, ea putând deveni 
formă, dar putând totodată să nu devină. Uneori, am folosit 
termenul de „capacitate“. 

g) Evepyero, Evredtxeva. Am tradus ambele cuvinte prin 
„actualizare“ sau „activitate“ (utilizând, după caz, fie formele 
verbale, fie pe cele nominale ale cuvântului), și nu prin „act“, 
așa cum fac multe traduceri (inclusiv cele două românești pre- 
cedente), care urmează tradiţia. Ar fi, într-adevăr, greu de 
înteles pentru un cititor neprevenit ce vrea să spună Aristotel 
cu „potenţa care devine act“ sau cu „forma este actul“, dar gândul 

său e mult mai transparent dacă spunem că „o virtualitate se 
actualizează“ sau că „forma este actualizarea unei virtualități“. 
Aristotel folosește practic sinonimic EvtpyeLo și EvreAEXeLo, 
dar există o anumită diferență de nuanţă între ele. Primul 
termen înseamnă, literal, faptul de „a fi în activitate“ și are un 
sens mai degrabă cinematic: „actualizarea“ prin mișcarea unei 
virtualităţi. Cel de-al doilea înseamnă mai degrabă faptul de 
„a realiza o finalitate“ și are o semnificaţie existențială: fiecare 
lucru își caută destinul, își realizează finalitatea, devine ceea 
ce este și, în această măsură, își obține forma completă. 

h) xæpıotóv. Ca și et5og, și acest termen, esenţial la Aristotel, 
are un dublu sens, în funcţie de referent: când Aristotel are 
în vedere Formele platoniciene, ywptotóv desemnează proprie- 
tatea acestora de a fi transcendente, de a constitui o lume aparte. 
Am folosit în acest caz cuvântul „separat“ sau „separabil“. 
Când Aristotel se referă la proprietatea Fiinţei de a subzista 
în chip relativ, chiar atunci când atributele sale contextuale se 
modifică, am tradus xopLorâv prin „autonom“. 

1) ka®’ abT6. E o sintagmă tradusă de obicei prin „în sine“. 
Am preferat cuvântul „intrinsec“. 

j) A&yos. Cuvânt extrem de polisemic în greacă. La Aristotel, 
în Metafizica, este de multe ori sinonim cu et5og. Alteori, tre- 
buie mai degrabă tradus prin „definiție“, sau prin „noţiune“, 
exprimând aspectul logic al formei sau al Fiinţei. 

k) tò t ñv eîvou. Această expresie foarte tehnică (quiddi- 
tatea scolasticilor) a lui Aristotel am tradus-o, aici urmând 
tradiţia, prin „esenţă“. Uneori însă, pentru mai multă claritate, 
am folosit expresia „ce-este-în-sine-ceva“. Ea este sinonimă 
cu TÒ t èst, adică „ce-este-le lucrului“ și, cum arată Aristotel 
în Cartea Eta, cu definiția formală sau cu noţiunea (ce exprimă 
forma sau actualizarea). 

1) po. Cuvânt tradus în general prin „natură“. În Metafi- 
zica este, nu arareori, un sinonim pentru Fiinţă. 

Pentru felul cum am tradus alți termeni, vezi lămuririle la 
locul respectiv. 

La baza prezentei versiuni stă textul grec al monumentalei 
ediții a Metafizicii în trei volume a lui Giovanni Reale, Milano, 
1993 și, pe alocuri, ediţia clasică a lui David Ross. 

3. Am inserat între bare oblice // cuvintele pe care le-am 
suplinit eu însumi pentru a face textul aristotelic mai clar. Inser- 
turile între paranteze drepte [] reprezintă porţiuni de text 
socotit corupt sau neautentic de majoritatea marilor ediții critice. 
Cuvintele în cursive sunt sublinierile mele, iar majoritatea 
diviziunilor în paragrafe, de asemenea, îmi aparțin. 

4. În traducere, note, lămuriri preliminare și interpretare 
am fost călăuzit de o intuiţie de bază: aceea că Aristotel rămâne 
un autor esenţial și ; profund actual al începutului noului secol. 
În particular, Metafizica poate sugera răspunsuri în dezbaterile 
de idei contemporane privind relativismul și universalismul, 
ori pragmatismul și esenţialismul. Nu putem atunci privi decât 
cu stupoare și tristeţe o judecată ca aceea a lui Werner Jaeger, 
care îl istoricizează și îl contextualizează pe Aristotel, până la 
punctul de a-i contesta o semnificație filozofică generală și actuală: 
„Văzut din perspectiva modernă, Aristotel este pur și simplu 
reprezentantul tradiţiei, și nu simbolul propriilor noastre pro- 
bleme sau al unui progres liber și creator al cunoașterii.“!8 Dar 
nu-i nimic nou sub soare! Ne vin în minte vorbele lui Aristotel: 
„Dacă cei care au examinat adevărul în cea mai mare măsură 
cu putință... dacă tocmai aceștia au asemenea opinii... cum 
de n-ar fi îndreptăţită descurajarea celor care se apucă să filo- 
zofeze?“ ( (Metafizica, Cartea Gamma, cap. 5) 

Traducerea și interpretarea lui Aristotel reprezintă, la drept 
vorbind, o imensă operă colectivă, un fluviu majestuos și fără 
sfârșit, în care nenumărate pâraie de diferite puteri se confun- 
dă și se amestecă necontenit. Esenţialul este, atunci, să vii cu 
apa ta, mai puţină, sau mai bogată, la marele fluviu: „Căci, dacă, 
luate individual, contribuţiile științifice rămân nule sau medio- 
cre, din adăugarea tuturor iese ceva măreț“ (Metafizica, Cartea 
alpha mic, cap. 1)! 

Oricine se duce la doctor află, și încă pe propria piele, deo- 
potrivă măreția și mizeria științei medicale: o știință care face 
uneori miracole, care a acumulat un număr excepțional de cunoș- 
tințe și oferă nenumărate explicaţii, pe de-o parte; pe de altă parte, 
o știință care, adesea, se poticnește în cazul individual, ce desfide, 
prin imprevizibilitatea sa, și regula, și știința, și rațiunea. 

Această măreție și această mizerie ale științei erau la fel de 
actuale pe vremea lui Aristotel cum au rămas șiacum, la începutul 
noului mileniu. Mai mult, ele caracterizau și caracterizează 
științele naturii și ale omului în ansamblu. Dar care este expli- 
Caţia acestui tablou, etern contrastant? Oare ar putea fi depășită 
alternativa: sau regulă universală — sau caz individual, în ceea 
ce privește ştiinţele naturii și ale omului, și cum anume? — 
iată chestiuni care l-au preocupat profund pe Aristotel. Iar 
paginile pe care noi le citim astăzi sub titlul de Metafizica nu 
sunt, după gândul meu, altceva decât umbra în scris a acestei 
preocupări obsesive. 


Adversarii lui Aristotel 


Filozofia se naște — ne spune Aristotel în Cartea Alfa Mare 
a Metafizicii — din uimirea noastră dinaintea minunăţiilor 
naturii și ale vietii. Și totuși mai există și O altă sursă a ei, extrem 
de evidentă la Aristotel, ca și la oricare alt filozof: anume opo- 
ziţia, adversitatea chiar față de „uimirile“ altor gânditori. Astfel, 
primii filozofi ai naturii — Thales, Anaximandros, Xenophan — 
au reacţionat nu numai dinaintea spectacolului extraordinar 
al misterului cosmic, dar mai ales dinaintea formulelor mitologiei 
homerice și hesiodice, care aveau pretenţia de a dezlega misterul 

cu mijloacele mitului. Filozofii care i-au urmat, de exemplu, 
pitagoricienii sau Platon, au practicat și ei nu doar uimirea 
filozofică, ci și opoziția filozofică faţă de predecesori, astfel încât 
motivele de uimire, în loc să se împutineze, s-au înmulțit. 
„Uimirea fundamentală“ a lui Aristotel, cel puţin așa cum 
o putem bănui din Metafizica, ar putea fi numită, după părerea 
mea, „problema științei“. Ea este formulată, încă din primele 
paragrafe ale Cărţii Alpha Mare a Metafizicii, atunci când filo- 
zoful caută să stabilească în ce măsură știința este o înţelepciune 
reală. Or, el observă un fapt paradoxal: omul de știință (sau 
artizanul înțelept, cum îl numește el în acest punct), deși are 
acces la înțelegerea cauzelor și a rațiunilor de a fi ale lucrurilor, 
sau la cunoașterea principiilor, se întâmplă ca, în practică, să 
eșueze și să fie întrecut de omul cu bogată experienţă, dar care 
ignoră explicaţiile ș științifice și care este incapabil să-l înveţe 
pe un altul ceea ce el ştie în mod practic. În medicină mai ales, 
această insuficienţă apare în chip dureros (și apare și astăzi, 
nu numai în vremea lui Aristotel): știința are drept obiect 
universalul, dar natura este, în sens imediat și direct, alcătuită 
din lucruri individuale sau din indivizi: știința medicală îl are 
în vedere pe „omul generic“, dar cel care suferă efectiv și trebuie 
vindecat nu e „omul“, ci numai Socrate, Callias sau Maria. 
Or, tocmai de aici apare opoziţia Stagiritului faţă de princi- 
palele soluții anterioare: pentru sofiști precum Protagoras, care 
preluaseră unele dintre ideile mai vechilor filozofi ai naturii, 
ca Empedocles sau Anaxagoras, realitatea este în mod funda- 
mental dispersată, rezumată la fapte individuale, iar lumea 
constă dintr-un flux continuu și inconstant de evenimente. Nu 
există standarde universale de apreciere și de evaluare; adevă- 
rul este relativ, în sensul că el depinde de raportul rostirii cu 
autorul său: aceasta este cea mai probabilă semnificaţie a faimoasei 
formule a lui Protagoras: „Omul este măsura tuturor lucrurilor“. 
În fine, nu există o distincţie între fapte și interpretări, între 
intrinsec și extrinsec, între esenţă și aparenţă; sau, după cum 
spune Aristotel: „acești filozofi suprimă Fiinţa“, adică ei neagă 
că ar putea exista în lume un sâmbure de stabilitate. Evident 
că, în această situație, orice știință devine imposibilă. Există, 

în schimb, numai retorici, adică arte ale persuasiunii și ale 
justificării, și rămân valabile numai experiențele individuale, 
locale, incomunicabile ori, cum ar spune Michael Polanyi, 
numai „Cunoașterea tacită“. 

De partea cealaltă se poziționa Platon mai ales, cât și plato- 
nismul urmașilor imediaţi ai lui Platon, precum Speusippos 
sau Xenocrate, direcţie de gândire pe care Aristotel o cunoștea 
foarte bine, deoarece fusese el însuși un platonician în tinerețe. 
Soluţia platonică este la antipodul celei sofistice: după plato- 
nicieni, realitatea este eternitatea, imperisabilitatea, coerenţa 
absolută, stabilitatea și constanța perfectă, este rezistenţă la 
orice devenire și transformare. Dar această realitate nu se află 
decât în lumea Formelor, adică într-o transcendentă separată 
de lumea fizică, a senzaţiilor, a lucrurilor. Știința este posibilă, 
dar — vedem dintr-un pasaj al Republicii lui Platon — numai 
în măsura în care ca privește la Formele transcendente, pur 
inteligibile, și nu la reflexele sau umbrele lor materiale, precum 
sunt chiar și astrele pentru astronomie. Dar ce ne facem cu 
fizica sau cu medicina în aceste condiţii? 

Paradoxal, platonismul ajunge la o concluzie practică ase- 
mănătoare cu sofistica: lumea materială, senzorială, cea în care 
trăim efectiv, nu are parte de știință. Iar dacă pentru sofiști 
aceasta se întâmplă pentru că, în general, nu poate exista știință, 
ci doar diferite arte ale persuasiunii, pentru platonicieni faptul 
are loc fiindcă numai în lumea Formelor poate exista știința. 
Or, între tărâmul Formelor și lumea materială există, practic, 
un abis insurmontabil. 

Numai că Aristotel — fiu de medic și el însuși naturalist — 
e convins că, dacă știința înregistrează uneori eșecuri și e între- 
cută de oamenii cu experiență practică, aceasta nu se întâmplă 
totuși ca regulă generală; știința are și ea adesea rezultate cu 
care se poate lăuda. Iar simpla ei existență dovedește că nici 
sofiștii, nici platonicienii nu au dreptate. 

Dar asta nu e totul, ba e chiar puțin: căci știința nu se rezu- 
mă la obținerea unor rezultate, fie și excepţionale, chiar dacă nici 
acestea nu sunt de trecut cu vederea, ci sensul ei fundamental 
stă în aflarea „de ce“-ului lumii și al lucrurilor — adică la aflarea 

principiilor sau a rațiunilor de a fi. (Cu alte cuvinte, ea vrea 
să răspundă la cele patru întrebări fundamentale: ce este un lucru, 
din ceeste cel, ane/ce l-a făcut și cu ce scop.) Faptul că putem descrie 
un fenomen, ba chiar că putem prevedea unele consecinţe ale 
sale nu ne este de ajuns. Omul posedă o aspiratie naturală să 
știe, adică să înțeleagă, să caute explicaţii raţionale — afirmă 
Aristotel, într-o celebră formulă, chiar în deschiderea Metafi- 
Zicii. Această aspirație nu se reduce — așa cum credeau mulți 
pe vremea aceea, și cum cred încă și mai multi în zilele noastre — 
la considerente și avantaje practice. La ce ne slujește, într-ade- 
văr, să știm cum a arătat Universul în primele secunde ale 
existenţei sale după Big Bang? De ce ar trebui să fim preocupaţi 
de modul cum se va sfârși Universul, de vreme ce oricum aceasta 
se va petrece peste miliarde de ani ? Din punct de vedere practic, 
tabelele astronomice ale lui Ptolemeu — cu unele corecții — 
mai erau până nu demult valabile pentru navigatori; la ce au 
servit, așadar, în chip practic, teoriile lui Copernic și Galilei? 
Până la zborurile cosmice — aproape deloc. Să fie vorba, în 
descoperirile științifice, numai despre o simplă schimbare de 
paradigmă, cum spune 'Thomas Kuhn, legată mai curând de 
un nou „stil“ al epocii? Iată ceva cu care Aristotel nu ar putea 
fi de acord! 

Aristotel este, prin urmare, încredinţat că știința rămâne 
posibilă și că ea este chiar esenţială pentru om — este chiar 
poarta sa către libertate, fericire și divin. Cum poate fi ea atunci 
exclusă, fie în general din realitate — cum cred sofiștii —, fie 
din realitatea aceasta, în care noi trăim efectiv — cum vor Platon 
și platonicienii ? Și ce valoare mai are o știință fără referent sau 
una al cărei referent este numai o ipotetică și, oricum, 
transcendentă lume a Formelor? 

Bătălia lui Aristotel se poartă, prin urmare, pe două fronturi: 
primul front, situat la „stânga“, este deschis împotriva relati- 
vismului sofistic, care se inspira, pe de-o parte, din unele cercetări 
ale filozofilor naturii, pe de alta, din preocupările pentru 
retorică și politică ale sofiștilor. Al doilea front, „la dreapta“, 
presupune lupta cu pitagorismul și platonismul, care acordau 
prea mult transcendentului pe care îl separau dramatic de 


INTERPRETARE LA METAFIZICA 31 


imanenta în care noi trăim. Încercarea Metafizicii, prin urmare, 
aceasta este: cum se poate explica această lume, dar fără a o des- 
prinde, a o rupe definitiv de acea lume, de care totuși nu ne 
putem lipsi. Iar întrebarea „cum e posibilă știința în lumea 
aceasta“ revine la a întreba: cum se pot înțelege mișcarea, trans- 
formarea şi diversitatea atunci când orice înțelegere reală, in- 
telectuală presupune constantță, permanenţă și mai ales un 
punct staționar de referinţă, ceea ce pare anevoie de aflat numai 
în lumea aceasta? 


Multiplicitatea sensurilor realității 


Încercarea lui Aristotel se regăsește sintetic într-o sintagmă 
ce revine obsesiv în cuprinsul Metafizicii : no oX86 Aeyouevov — 
„cu sensuri multiple“. Astfel, el observă că termenii de care 
ne folosim în cele mai curente situaţii nu au sensuri unice, 
singulare; ci au mai multe semnificații, pe care, dacă dorim să 
ne înțelegem bine unii cu ceilalți, trebuie să le distingem și să le 
analizăm separat. Firește, nu Aristotel fusese primul care sesizase 
polisemia conceptelor, dar el este cel dintâi care o analizează siste- 
matic și care, mai ales, o aşază în centrul metodei sale filozofice. 

Or, dacă polisemia nu este recunoscută și respectată, iau 
naştere sofisme și contradicții, iar adevărul ne scapă. Cartea 
Beta enumeră pe larg o mulțime de astfel de contradicții, de 
fundături în care se ajunge dacă nu se ţine seamă de polisemia 
conceptelor și, în ultimă instanță, de multiplicitatea sensurilor 
realităţii ca atare. 

Așa se întâmplă, desigur, și cu termeni dintre cei mai comuni: 
cuvântul „sănătos“, în sintagma „privire sănătoasă“, înseamnă 
altceva decât în aceea de „hrană sănătoasă“ sau în aceea de „ficat 
sănătos“. Dar toate sensurilecuvântului „sănătos“ (fie ceva care 
indică sănătatea, fie ceva care produce sănătatea, fie ceva care 
conţine sănătatea) au ceva comuni: referinta la o idee principală 
sau centrală: anume la sănătatea însăși. 

Același lucru se observă și în privinţa altor concepte, și mai 
ales a celor fundamentale; în esenţă, spune Aristotel, însuși cu- 
vântul „realitate“ sau „existenţă“, ceea ce el numește ceea-ce-este 

(tò 6v), are mai multe sensuri — toate justificate și importante 
în felul fiecăruia — între care trebuie distins cu atenţie. De 
exemplu, un lucru, precum omul, este o existenţă reală, dar și 
proprietatea de a fi alb este o existență reală, numai că într-alt 
sens. De asemenea, existenţa arhitectului în prunc este o reali- 
tate, dar virtuală, și deci de alt tip decât existenţa lui actualizată, 
la maturitate. Or, confuzia acestor sensuri poate conduce la 
nenumărate sofisme. Așadar, existenţa, ca și alte noţiuni, nu 
are nici un sens unic, așa cum credea Parmenide sau Platon, 
dar, pe de altă parte, ea nu descrie nici o multiplicitate pur 
verbală (omonimică) de sensuri — așa cum voiau sofiștii; există 
mereu un nex comun, Ceva care integrează toate aceste sensuri 
diferite, deopotrivă fără a le egaliza sau a le deduce unele 
dintr-altele, dar și fără a le lăsa să se disperseze în necuprindere. 

Dar care este atunci referința principală sau sensul central 
al existenţei, aceea care impune acest nex comun, așa cum, în 
mod analog, sensul central al noţiunii de „sănătos“ este „sănă- 
tatea“ ? Această referință principală este ceea ce Aristotel numește 
„Fiinţă“ (ovota). 

Fiinta este porțiunea de stabilitate din lume, „miezul tare“ 
al realității. Fiinţa este ceea ce lucrul este în sinea lui, este 
ce-este-le său. Fiinta este suportul proprietăţilor, al calităţilor 
și afecţiunilor, adică ceea ce e permanent într-un subiect atunci 
când acesta se schimbă și devine într-un fel. De pildă, un om 
poate fi sănătos sau bolnav, poate fi fericit sau mizerabil, poate 
învăţa sau uita, și totuși, atâta vreme cât trăiește, el rămâne el 
însuși, fiindcă el își păstrează Fiinţa. Râul lui Heraclit, în care 
nu te-ai putea scălda de două ori, sau chiar nici măcar o singură 
dată, după cum credea Cratylos, discipolul radical al lui Heraclit, 
deoarece este în perpetuă mișcare, rămâne totuși un anume râu, 
și nu un altul, deoarece subzista ceva din el: Fiinţa sa. 

Fiinţa, de asemenea, face ca lucrurile să nu fie numai reţele 
de relaţii și contexte (așa cum cred astăzi „pragmatiști“ “ relativiști 
ca Richard Rorty), ci să aibă și o anume autonomie față de cel 
care le percepe. Pentru că au Fiintă, lucrurile nu sunt complet 
reductibile la datele senzaţiei sau ale percepției, ci ele admit 
și o cunoaștere raţională. Invers, dacă nu ar exista Fiinţă, lumea 

s-ar rezuma fără rest la un flux continuu de senzaţii și nici o 
cunoaștere bazată pe concept, pe regulă, pe cauzalitate nu ar 
fi cu putință. 

Pentru ca să se poată explica existenţa științei, pentru ca o 
înțelegere rațională a lumii să fie legitimă — crede Aristotel, 
prin urmare —, pentru ca nu orice opinie și orice închipuire 
să fie la fel de valabile și de egal îndreptăţite la numele de 
„adevăr“, trebuie să existe Fiinţă. 

Numai că aici apar două probleme: 1) Cum se poate demon- 
stra existenţa Fiinţei ? 2) Și unde anume, în cuprinsul realităţii, 
se regăsește efectiv Fiinţa? 

Există Fiinţă ? 

Aristotel știe însă că nu poate demonstra ca atare existenţa 
Fiinţei. Totuși, el crede că poate respinge eficient afirmaţiile 
celor care îi contestă existența. Mai întâi, el presupune, în Cartea 
Gamma — ceea ce nu este deloc absolut evident, dar era aproape 
o evidenţă pentru filozofia antică —, că realitatea interioară, 
a reprezentărilor mentale, corespunde structural realităţii exte- 
rioare, „obiective“. 

Cu alte cuvinte, dacă lumea este de tip heraclitic, în curgere 
continuă, lipsită de orice constanță — adică lipsită de Fiinţă —, 
şi lumea mentală va fi la fel de inconstantă, contradictorie, 
trăsătură proprie — zice Aristotel — viziunii relativiste și iraţio- 
naliste a lui Protagoras. Acesta suprimase distincția dintre apa- 
renţă și esență, dintre intrinsec și contextual, sau, de fapt, 
redusese totul la aparență și la relație (în chipul postmodernilor 
de azi), exact la fel după cum anumiţi filozofi ai naturii 
eliminaseră repausul și stabilitatea, păstrând numai mișcarea. 

Rezultatul ar fi că nu s-ar mai putea face, în mod consistent, 
afirmaţii adevărate sau false despre un anumit lucru: falsul s-ar 
metamorfoza îndată în adevăr, adevărul ar deveni fals, în funcție 
de perspectivă și de dorinta celui care judecă: celebra sentință 
a lui Protagoras: „omul este măsura tuturor lucrurilor“, este 
interpretată de Aristotel (ca și de Platon) în cheie pur relati- 
vistă: adevărul și falsul se pot afirma concomitent despre același 

subiect, ceea ce de fapt conduce la suprimarea prinapiului noncon- 
tradicției. „La modul general — spune Aristotel — cei care 
contestă principiul noncontradicţiei suprimă Fiinţa. Căci este 
necesar ca ei să pretindă că toate cele sunt contexte, sau relaţii 
contextuale, și că nu există ceva ce omul sau animalul sunt 
intrinsec.“ 

Trebuie să spunem totuși că legătura dintre relativismul 
epistemologie ş şi negarea principiului noncontradicției nu este 
chiar atât de necesară logic pe cât i se părea lui Aristotel: mai 
întâi afirmaţia lui Protagoras poate fi înțeleasă nu numai indi- 
vidual-subiectiv (orice om e măsura tuturor lucrurilor), ci şi 
specific-kantian (omul în general dă măsura lucrurilor). Apoi 
principiul noncontradicţiei nu permite să se facă afirmaţii 
contradictorii despre același subiect și sub același raport; or, 
a afirma, de pildă, că toate propoziţiile sunt adevărate poate 
însemna, eventual, că „toate propoziţiile sunt adevărate doar 
sub un anume aspect, diferit însă de la caz la caz, ceea nu contra- 
zice neapărat principiul noncontradicției. 

Totuși este de netăgăduit că, filozofic vorbind, există o legă- 
tură între relativismul ontologic şi cel epistemologic, pe de-o 
parte, și sofistică, pe de altă parte, și că Aristotel nu greșea foarte 
mult asociindu-le. Așadar, să admitem că, dacă se suprimă Fiinta, 
în final, se suprimă principiul noncontradicţiei. Rămâne atunci 
de arătat doar că prinapiul noncontradicției nu poate fi suprimat, 
pentru a arăta că suprimarea Fiinţei este inacceptabilă. O bună 
parte a Cărţii Gamma este dedicată tocmai acestei chestiuni: 
să se arate că principiul noncontradicţiei nu poate fi suprimat. 
Fireşte, în sine, principiul noncontradicţiei, fiind o axiomă, nu 
poate fi demonstrat, iar cei care încearcă s-o facă se înșală — 
explică Aristotel. Dar se poate foarte bine arăta, în schimb, că 
negarea lui este imposibilă pentru o persoană care vrea să 
gândească coerent și să comunice limpede gândul său. Este ceea 
ce s-a numit metoda „respingerii“ (refutatio). 

Într-adevăr, spune Aristotel, dacă am putea face afirmaţii 
contradictorii despre același subiect și în același moment, n-am 
mai putea nici gândi, nici comunica nimic determinat; astfel 
încât nimic, nici măcar această teză — anume că principiul 

noncontradicției este fals —, n-ar putea fi i gândit sau comunicat. 
Or, în fapt, toată lumea gândeşte și comunică ceva anume, 
inclusiv sofiștii, cei care contestă principiul noncontradicţiei. 
Altminten, dacă nuar comunica, omul ar fi, zice Aristotel, „aidoma 
unei legume“. Iar dacă nu ar comunica ceva determinat, omul 
nu ar comunica, în fapt, nimic. Realitatea comunicării unui 
subiect determinat, așadar, presupune acceptarea unei con- 
sistenţe a gândirii, a unei determinări coerente a gândului gândit 
și apoi comunicat, ceea ce, la rândul său, implică principiul 
noncontradicţiei. Pentru ca omul să rămână în domeniul 
logos-ului, al gândului coerent și al expresiei verbale neechi- 
voce, e necesar ca el să utilizeze implicit principiul noncontra- 
dicţiei, fie şi atunci când, explicit, el ar dori să-l conteste. Chiar 
dacă — așa cum crede de exemplu J. Lukasiewicz — acest 
principiu nu este o „lege a logicii“ și nu are valoare logică ca 
atare, el întemeiază orice limbaj omenesc și înființează orice 
responsabilitate pentru spusele rostite și faptele comise. Iar dacă 
el nu este încă logic, cu siguranță că el întemeiază logica. 

Or, pe de altă parte, după cum s-a spus, e plauzibil ca orice 
consistență a gândirii să fie un reflex al consistenței lumii. (Prin- 
cipiul noncontradicţiei nu poate funcţiona în cazul unor obiecte 
imaginare inconsistente, precum un triunghi dreptunghic echi- 
lateral.) Iar o lume consistentă este o lume unde există Fiinţă. 
Aşadar, printr-un fel de „argument ontologic“ implicit, subtil 
și mai puţin pretenţios decât cel „clasic“ al lui Anselm din 
Canterbury, Aristotel deduce, din faptul incontestabil al comu- 
nicării umane, că trebuie să existe Fiinţă. 


Unde este Fiinţa ? 


Dar, chiar dacă acum știm că trebuie să existe Fiinţa, încă 
nu știm unde se află ea, sau ce anume este ea — altfel spus, cu 
ce porţiune din realitate se identifică ea. Problema pare eternă: 
„iată subiectul cercetat și controversat și în vechime, și acum, 
și pururea: ce este ceea-ce-este, adică ce este Fiinţa?“ — scrie 
Aristotel. Într-adevăr, filozofii, predecesorii săi, au identificat 
Fiinţa — adică porțiunea de stabilitate şi coerență din lume — 

fie cu elementele naturii, precum focul, aerul sau apa, fie cu 
materia în general, fie cu anumite universalii, precum Formele 
platoniciene sau numerele pitagoricienilor. Lipsa de unitate a 
răspunsurilor a generat însă confuzie și a condus la scepticismul 
celor care au negat realitatea Fiinţei. 

Aristotel a stabilit însă că anumite cuvinte au mai multe 
sensuri, că sunt nohàaxâÂç Aeyópeva: or, în acest caz, nu cumva 
şi conceptul de Fiinţă trebuie gândit în mai multe sensuri? lar 
dacă este așa, s-ar cuveni a fi detaliate sensurile principale ale 
noţiunii de Fiinţă și stabilit la ce porţiune de realitate se aplică 
ele, după cum trebuie stabilit și sensul central, fundamental, 
care le asociază. Prin urmare, așa după cum Fiinţa împiedică 
dispersia realităţii în ansamblu, trebuie să existe un fel de sens 
esenţial al Fiinţei — o „Fiinţă a Fiinţei“, care adună și conec- 
tează sensurile relativ diferite ale noțiunii de Fiinţă. 

Iar dacă este așa, înseamnă că toţi filozofii care au identificat 
Fiinţa cu anumite aspecte ale realului au avut, cumva, dreptate, 
deși parţial. Ei nu au văzut decât un anumit sens al Fiintei, dar 
le-au scăpat celelalte sensuri. Experienta lor rămâne utilă și 
merită a fi studiată sstoric, ceea ce chiar face Aristotel, în Cartea 
Alpha mare, dar trebuie să fie depășită critic printr-un fel de 
sinteză. Mai mult, a căuta să se răspundă în mod univoc între- 
bării: ce este Fiinta se dovedește a fi o eroare: Fiinta este, în 
mod efectiv, mai multe entități, chiar dacă în grade diferite. 


Autonomia Fiinţei 


Examinând diferitele concepţii anterioare și comparându-le 
cu a sa, Aristotel observă că, în general, sunt mai multe entități 
care concură între ele în a reprezenta Fiinţa, și anume: materia, 
forma, conceptul universal și compusul dintre materie și i formă. 
Într-un fel, toate acestea, privite sub un anumit raport, pot 
reprezenta Fiinţa, dar în grade diferite. Dar ce însușire anume 
trebuie să posede o entitate pentru a merita numele de Fiinţă? 
Răspunsul lui Aristotel este simplu și complicat în același timp; 
simplu: pentru ca ceva să merite numele de Fiinţă, trebuie să 
fie un xæpotóv; complicat: nu e tocmai ușor de înteles și de 
tradus, în consecință, ce înțelege Aristotel prin acest cuvânt. 

Xop970v înseamnă, în sens strict, „separabil“, sau „separat“. 
Cu toate acestea, forma, despre care adesea Aristotel afirmă 
că reprezintă Fiinţa, nu este separabilă de regulă de materia 
în care ea se întrupează. Dimpotrivă, Forma platoniciană, despre 
care Aristotel afirmă răspicat că nu este Fiintă și că, de fapt, 
nu există în mod real, este considerată de el a fi fost concepută 
de Platon ca „separată“ sau „separabilă“ de lucrurile sensibile. 

Atunci când este întrebuințat pentru a descrie Fiinţa, xopiotóv 
înseamnă de fapt „autonom“, sau „subiect autonom“. Cu alte 
cuvinte, este vorba despre ceva care poate fi suport pentru 
proprietăţi, existând autonom (dar nu separat fizic) faţă de ele 
și față de contextele sale, dar care nu este proprietate la rândul 
său. Un termen adesea aproape echivalent este tóðe tı, adică 
„un ce anume, determinat“. Numai că „autonomia“ poate fi și 
ea văzută sub mai multe aspecte, sau are și ea mai multe sensuri. 

În primul sens, mai cu seamă pur ontologic, autonomia 
poate fi o caracteristică a materiei. Într-adevăr, aceasta este 
subiect sau substrat absolut, suport al tuturor proprietăților și 
al formelor; și, la rândul ei, materia nu este o proprietate pentru 
alt suport. Ea este o virtualitate completă, pentru că poate deveni 
orice, fără a fi, în mod determinat, nimic. Așadar, materia poate 
exista chiar și autonom faţă de forme, proprietăţi, actualizări, 
dar acestea au nevoie de materie, ca suport, pentru a se manifesta. 
De exemplu, bronzul poate exista și în absenta statuii, dar o 
statuie, pentru a exista, are nevoie de un anumit material — fie 
el bronz, piatră sau un altul. Deci, în măsura în care materia 
este subiect autonom, ea este şi Fiinţă. 

Autonomia materiei este însă extrem de limitată și de rela- 
tivă. Într-adevăr, materia, luată ca atare şi detașată de o formă, 
este imposibil de perceput sau de cunoscut; ea nu este un subiect 
pentru senzaţie sau știință tocmai din pricina indeterminării 
sale. Or, pentru a fi cunoscută, materia are nevoie de unirea 
cu o formă, prin care virtualitatea sa se actualizează într-un 
anume fel; așadar, gnoseologic cel puţin, materia nu este auto- 
nomă și nu este, prin urmare, Fiinţă. 

Atunci, mai i degrabă tocmai ceea ce rezultă din această unire 
a materiei cu o formă — individualul compus, numit de 

Aristotel oúvoħov — posedă autonomie și în acest sens, fără a 
o pierde pe cea în sens ontologic. Un anumit om, Socrate, 
Ioana, un animal, o plantă sau chiar un obiect artificial, precum 
această casă sau această statuie — toate acestea sunt, pe de-o 
parte, subiecte pentru diferite proprietăți, dar nu și proprietăţi, 
la rândul lor, ale unor alte subiecte. Se spune „Socrate e un 
om“, dar nu se poate spune „X e un Socrate“. Pe de altă parte, 
ele sunt și subiecte autonome pentru cunoaștere și senzaţie, 
deoarece sunt, fiecare în parte, ceva individual determinat (tóôe 
tı). Așadar, s-ar părea că Fiinta este identificabilă mai ales cu 
individualul compus. 

Numai că din nou — arată filozoful — identificarea aceasta 
este parţială și relativă. Căci, chiar dacă individualul compus 
este, într-adevăr, subiect pentru senzaţie, el nu este, sau cel 
putin este numai parţial, subiect pentru cunoașterea raţională 
şi pentru știință. Individualul compus nu poate fi, de exemplu, 
definit și nu poate fi dedus. Nu-l poți defini pe Socrate, îl poți 
numai descrie sau picta. Tocmai din pricina prezenţei în el a 
materiei, individualul compus nu este determinat sau actualizat 
perfect: el continuă să devină în anumite contexte, să se schimbe, 
ceea ce face ca știința să nu poată cunoaște decât latura lui pur 
formală, generică. De aici și drama științei despre care vorbeam 
la început: Socrate, Callias sau Petre sunt cei cu adevărat bol- 
navi sau care suferă, dar știința nu poate trata decât omul 
generic, abstract. 

Să fie atunci autonomă forma mai degrabă, deoarece ea nu 
are nevoie de materie pentru a fi cunoscută raţional, în timp 
ce individualul compus are nevoie de formă pentru a fi cunos- 
cut în acest mod? Să fie formă Fiinţa esențială? 


Ce este forma? 


Problema este că Aristotel nu ne spune în mod univoc ce 
este forma. Spre disperarea unor interpreți, spre satisfacția secretă 
a altora — vânătorii de contradicții —, filozoful pare să înțeleagă 
mai multe lucruri, unele aparent chiar contradictorii, sub 
numele de „formă“. De altminteri, nu există numai un singur 

termen la el pentru a spune „formă“. Aristotel utilizează într-un 
mod adesea aproximativ sinonimic termeni ca eî50g, HOprpri» 
A6%Y0c, Tò i ñv eivor, dintre care primul înseamnă și „specie“, 
dar și Formă platoniciană (a cărei existenţă obiectivă Aristotel 
o respinge vehement), al treilea înseamnă „definiţie“ sau „enunţ 
raţional“, iar ultimul este o expresie aristotelică pe care, din 
lipsă de ceva mai bun, o traducem prin „esenţă“ sau „ce-este- 
lucrul-în-sine“. 

Dar e de mirare că un filozof care sistematizează polisemia 
termenilor esenţiali va regăsi această polisemie și într-un 
termen ca cel de „formă“? 

După părerea mea, există în Metafizica două sensuri funda- 
mentale ale termenului „formă“, în funcţie de perspectiva adop- 
tată. Astfel, din perspectiva individualului concret, „forma“ 
înseamnă de obicei proprietatea abstractă, nov n, universalul, 
generalitatea. Din acest punct de vedere, „forma“ aristotelică 
este foarte aproape de Forma platoniciană. Or, proprietatea 
abstractă nu poate fi un subiect, deoarece ea — spune Aristotel 
— se aplică unui subiect, îi adaugă acestuia diferite caracteristici. 
Greșeala lui Platon ar fi fost de a fi ipostaziat în subiect calităţi 
abstracte, precum „bine“, „frumos“, „cald“, „rotund“ etc., și 
dea le fi separat ori autonomizat de lucrurile concrete. Urmarea 
cea mai neplăcută a acestei erori este ceea ce s-a numit, de la 
Aristotel, aporia „celui de-al treilea om“, sau multiplicarea 
indefinită a transcendentelor (v. Cartea Alpha mare, nota 73). 
Dar „Formele“ lui Platon sunt fals autonome. Într-adevăr, toate 
aceste proprietăţi abstracte, la fel ca și genurile universale, nu 
sunt subiecte, și cu atât mai puţin subiecte autonome. În 
consecință, cel puţin din perspectiva amintită, ele nu sunt Fiinţe. 

Numai că nu acesta este sfârșitul poveștii: din perspectiva 
cunoașterii raţionale, forma este un subiect autonom, ba chiar 
singurul subiect autonom. Din acest punct de vedere, forma 
este identică cu specia; or, numai specia este subiectul unei 
definiţii. Definiţia constă însă într-o unire dintre un gen și o 
diferență: „omul este un animal biped“. Genul este un fel de 
materie inteligibilă; prin analogie, e materie și virtualitate 
neactualizată: „animal“ la modul nedeterminat, și nu un anume 

animal, precum „om“ sau „elefant“. Diferenta, prin analogie 
din nou, este echivalentă unei calificări, unei actualizări a vir- 
tualității genului — „biped“ — iar unirea dintre gen și diferență 
produce specia — „om“. Aceasta este analogă cu individualul 
compus, alcătuit din materie și din formă, sau cu materia care 
se actualizează. Iată cum și specia apare ca un ce determinat! 
Numai că este vorba despre un individual compus inteligibil, 
considerat prin analogie cu cel concret, și nu despre unul sensi- 
bil, concret, luat ca atare. Or, acest individual compus inteligibil 
este, desigur, subiect al cunoașterii raţionale și poate fi consi- 
derat autonom. De asemenea, el poate fi subiectul unor calificări 
suplimentare. Să mai adăugăm că, cel puţin în anumite cazuri, 
cum ar fi cel al sufletului — identificat de Aristotel cu forma 
trupului —, forma este un fel de configurație particulară, un 
fel de „cod genetic“ al individului, ceea ce am putea numi o 
„formă configurantă“. În aceste situaţii, filozoful foloseşte ceea 
ce retorica numește o „hendiadă“ (un singur concept prin două 
cuvinte) pentru a-și preciza ideea (uopph kai. e150q).! 

Rezultatul poate deconcerta: sub un aspect, forma este 
Fiinţă, sub un alt aspect — ea nu este Fiinţă. Dar același lucru 
se petrecea și cu materia, și cu individualul-compus concret. Se 
pare că cerința ca Fiinţa să reprezinte un „subiect autonom“ 
este o cerință conflictuală: planul pur ontologic și planul pur 
epistemologic nu coincid, în general, chiar dacă se intersectează 
aproximativ în individul specific, pe care, în mod analogic, 
Aristotel îl vede alcătuit din unirea materiei genului cu forma 
diferenței. 


Actualizarea 


Să observăm, acum, că forma-Fiinţă este identificată de 
Aristotel cu ceea ce el numește actualizare, EvepyeLo, EVIE)EXELO. 
A căpăta formă — arată Aristotel — înscamnă, în fond, a actualiza 
o virtualitate, a-i da un sens, o determinare, o finalitate. Unirea 

materiei cu forma nu-i altceva decât actualizarea, realizarea unei 
virtualităţi. Spre pildă, un copil: el poate deveni inginer, sau 
doctor, sau militar, sau traficant de droguri, sau multe altele. 
Fiecare destin se află la copil în virtualitate și se poate actualiza 
în adult prin educaţie, viață, împrejurări. Fiecare destin este 
deci o formă, iar actualizarea uneia dintre virtualităţi presupune 
concomitent negarea celorlalte. 

De aici însă se vede și de ce forma sau actualizarea pare a 
nu se putea regăsi perfect în Fiinţa concretă: într-adevăr, actua- 
lizarea este capătul unui proces, procesul este mișcare; Or, atâta 
vreme cât există mișcare, se pare că mai există un rest de virtua- 
litate, supusă unei actualizări ulterioare. De exemplu, atâta 
vreme cât trăiește, un organism este o Fiinţă, în măsura în care 
reprezintă o actualizare. Dar viaţa este transformare continuă, 
ceea ce înseamnă că niciodată nu va dispărea din ea un reziduu 
de virtualitate. Or, prezenta virtualităţii înseamnă prezenţa 
materiei, a indeterminatului; ceea ce iarăși înseamnă că, sub 
un anume aspect, organismul respectiv nu este Fiinţă, sau măcar 
nu este Fiinţă completă. 

De aici și problema științei: știința, arăta Aristotel în Cartea 
My, are acces la universal tocmai în măsura în care acesta se 
manifestă ca o virtualitate: omul pe care ea îl studiază este un 
om generic, indeterminat, ce nu există ca atare, și nu o Fiinţă 
individuală determinată. În schimb, actualizarea caracterizează 
mai ales individualul, care există în mod concret — pe acesta 
însă ştiinţa nu-l poate studia decât în chip indirect, mediat și, 
desigur, cu erori. 

Tot de aici provine și o dramă eternă a existenţei umane, 
paralelă, în fond, celei a științei la care ne-am referit mai sus: 
existența omenească realizată, formată este actualizare; dar, pe 
măsură ce ea se realizează, avansează și specializarea, îngustarea, 
limitarea posibilităților. Omul „realizat“ este, precum Fiinţa 
individuală, foarte concret, dar închis între limitele sale. În 
schimb, omul situat încă în virtualitate este, precum genul, un 
universal, dar el rămâne abstract, indeterminat; nu e mărginit, 
dare ineficient, e generalitate generoasă, dar e privat de Ființa 
reală, e materie maleabilă, dar prea puţin formă concretă. Însă 

să posezi ambele — și forma eficace presupusă de actualizare, 
dar și generozitatea devenirii și a schimbării — adică să fii 
deopotrivă adult și copil — iată ceva aproape cu neputinţă 
pentru natura omenească. Suntem atunci altfel astăzi, în natura 
noastră esențială, decât eram pe vremea lui Aristotel, pe care 
totuși preaîntelepţii secolului al XX-lea l-au socotit adesea a 
nu mai răspunde „problemelor noastre“? 

Însă, dacă Fiinţa deplină nu poate fi regăsită nici măcar în actua- 
lizarea obișnuită a virtualităţii înseamnă, s-ar părea, că ea nu poate 
fi regăsită nicăieri. Dar, dacă Fiinţa deplină nu există, nu există 
nimic absolut, și relativitatea tinde să reinvadeze totul și să năruie 
întregul eșafodaj metafizic elaborat cu atâta străduință! 

Ceea ce tulbură lucrurile este, cum se vede, mișcarea — atât 
cea efectivă, actualizată, cât și cea virtuală, sub forma repau- 
sului. Fiindcă, în general, ceva care nu se mișcă acum se poate 
cândva mișca, el este deci virtualitate a unei actualizări viitoare. 
Or, ceea ce este virtualitate este materie și indeterminare; așadar, 
e deficitar sub raportul Fiinţei. lar ceea ce se mișcă, de obicei 
poate înceta să se miște, sau se poate mișca și în alt mod, ceea 
ce arată că el conţine de asemenea un reziduu de virtualitate. 

Excursul lui Aristotel de până în pragul Cărţii Lambda pare 
să fie aporetic și deconcertant: deși Fiinţa trebuie să existe, fie 
şi măcar pentru a garanta realitatea și coerenţa gândurilor noastre 
şi capacitatea noastră efectivă de a le comunica, în sensul deplin 
al cuvântului ea nu pare a putea fi identificată complet cu nici 
o realitate. Nici materia, nici compusul, nici forma, nici univer- 
salul, nici individualul nu dau seama pe de-a întregul de toate 
exigentele Fiinrei. Fiinţa e mai necesară ca oricând, dar rămâne 
imposibil de regăsit în fapt! 


Fiinţa deplină 


Platon credea că regăsise perfecțiunea în lumea Formelor. 
Formele platoniciene sunt arhetipuri desăvârșite ale lucrurilor 
terestre, dar sunt în același timp abstracțiuni sau, cum ar spune 
Aristotel, predicate universale. Valoarea lor epistemologică 
constă în aceea că ele sunt cognoscibile, inteligibile. Dar tocmai 

aici stă, observă Aristotel, slăbiciunea ontologică a teoriei plato- 
nice: predicatele nu pot fi Fiinţă, deoarece numai subiectul 
poate fi Fiinţă. Numai că subiectele, în general, sunt indivi- 
dualități parțial indeterminate, din pricina prezentei materiei, 
deci nu sunt epistemologic valoroase. 

Solutia ar fi să se găsească o realitate, ca să spunem așa, 
tantologică, unde subiectul și predicatul coincid, și care să fie 
deopotrivă subiect absolut, dar și predicat absolut: ca subiect, 
o astfel de realitate poate fi Fiinţa sub raport ontologic; ca 
predicat, ea poate fi Fiinţa și sub raport epistemologic. Iar ca 
subiect absolut, s-ar cuveni ca această realitate să fie indivi- 
duală, și nu o abstracţie precum Formele platoniciene. 

De asemenea, am văzut că ceea ce crea problemele erau ma- 
teria şi virtualitatea inerentă ei. Ar trebui, atunci, aflată o 
realitate care să fie lipsită de virtualitate, sau care să fie actuali- 
zare pură, adică completă în toate privințele. Această realitate, 
lipsită fiind de virtualitate, nu ar putea fi altceva decât ce este 
și prin urmare ar fi etern și esențial imobilă, fără putinţă de a 
se mișca vreodată. 

În sfârșit, această realitate ar trebui să genereze și să deter- 
mine întreaga existență în calitate de principiu. În ea, contradicţiile 
pe care le-am regăsit cercetând Fiinţele ar trebui să se rezolve. 
Altminteri, lumea ar rămâne în continuare imperfectă, dispersată, 
iar falia dintre realitatea ontologică a individualului și reali- 
tatea epistemologică a universalului ar continua să fie, în 
principiu și în mod esenţial, neacoperită. 

Această realitate nu este altceva sau altcineva decât Dumne- 
zeu sau Fiinţa desăvârșită. Dar cum poate exista sau fi gândită 
o Fiinţă, deopotrivă subiect absolut și predicat absolut, actua- 
lizare pură, deci etern imobilă, și în același timp creatoare 
cumva a întregii lumi? Nu sunt mai ales imobilitatea acestei 
Fiinţe, caracterul ei tautologic tot atâtea motive să credem că 
această Fiinţă este o imposibilitate ? Cum poate exista un Miş- 
cător nemișcat, ceva care, punând în mișcare întregul Univers, 
să rămână, el însuși, imobil? Și cum poate fi ceva deopotrivă 
proprietate și suport al respectivei proprietăţi? Și care va fi 
această extraordinară proprietate? 

Desigur, spune Aristotel, în mod normal, un lucru care 
pune pe altul în mișcare se mișcă și el la rândulsău, transformând 
o virtualitate în actualizare: un cal, pentru a trage un car, 
trebuie să alerge; o sămânță, pentru a da naștere plantei, trebuie 
să piară, un foc, pentru a arde, trebuie să consume combustibil. 
Lucrurile însă ar trebui să aibă un început, sau un principiu, 
iar acesta ar trebui să fie imobil. Altminteri lumea ar fi fără 
principiu, căci un principiu care nu poate fi determinat sau care 
este împins la infinit nu este, după Aristotel și, în general, după 
antici, principiu. Dar cum poate ceva imobil să pună în 
mișcare ? Chiar Platon, în Timaios, pentru a explica geneza 
lumii, concepuse un Demiurg activ, care crea cu ochii la For- 
mele eterne, întocmai unui artist. 

Aristotel oferă aici una dintre cele mai fascinante teorii din 
istoria metafizicii, teorie care a inspirat secole de-a lungul gândirea, 
dar chiar și, prin Dante, poezia europeană. Mai mult, probabil 
că această teorie despre Dumnezeu a contribuit mult pentru a-l 
face pe Aristotel filozoful preferat al scolasticii medievale. 

El observă, astfel, că nu orice se mișcă în mod obligatoriu 
„împins de la spate“, sau activat de o rațiune eficientă, așa 
precum un motor împinge un automobil; unele existente, mai 
ales cele dotate cu inteligență și sensibilitate, se deplasează, se 
pun în mișcare și fiindcă doresc să atingă un anumit rezultat. 
Cineva vrea să cunoască, deoarece are o finalitate — cunoașterea 
a ceva, și face eforturi numeroase pentru aceasta. Altcineva 
caută apropierea sau admiraţia fiinţei iubite, deoarece aceasta 
îi constituie, cel puţin în parte, în calitate de iubită, finalitatea. 
Așadar: finalitatea atrage precum un magnet, pune în mișcare, 
numai că fără ca ea însăși să se miște. Într-adevăr, dacă un 
motor consumă benzină pentru a pune în mișcare automobilul, 
dacă un cal mănâncă nutreţ pentru a alerga, știința, cunoașterea 
nu se pierd, nu se consumă pe măsură ce diferiţi oameni le 
abordează, nici iubita nu diminuează pe măsură ce cavalerul 
ei îi face curte. 

Să ne închipuim atunci, după modelul gândirii și al iubirii 
(sau mai degrabă contopindu-le pe amândouă) — ne propune 
Aristotel —, o finalitate universală a lumii şi a Universului: fie 

aceasta Dumnezeu. El nu creează și nu pune în mișcare lumea, 
mișcându-se, acţionând, precum Demiurgul platonic (sau 
Dumnezeul biblic), ci o face rămânând imobil: „/Dumnezeu/ 
pune în mișcare /find imobil/ precum obiectul iubirii, în vreme 
ce celelalte lucruri pun în mișcare /alte lucruri/ mişcându-se 
la rândul lor“ — exprimă Aristotel, în câteva vorbe, unul dintre 
cele mai importante gânduri ale filozofiei europene. 

Prin urmare, Dumnezeu este imobil și este finalitatea Uni- 
versului. E imobil, dar, în calitate de scop, de obiect al iubirii 
universale, e motorul universal; nu împinge lucrurile de la 
spate, făcându-le să se miște și să existe, ci le atrage în orizontul 
menirii lor în existenţă, ca obiect al dorinţei, al iubirii și al 
gândirii lor. El rămâne etern închis în sine, dar determină, ca 
finalitate absolută și universală, existența lumii. 

Or, dacă Dumnezeu este obiect universal al gândirii, el va 
fi și obiectul propriei gândiri. Sau altfel: ce altceva ar putea gândi 
mai nobil Dumnezeu decât să se gândească pe sine? Iată 
tautologia căutată: Dumnezeu este obiect, dar și subiect al 
gândirii; el este gândire care se gândește pe sine; prin urmare, 
termenul gândire apare deopotrivă ca subiect și ca predicat. 
Fiind subiect, Dumnezeu este Fiinţa; fiind predicat, adică 
actualizare completă, el este și forma perfectă, adică iarăși Fiinţă. 

Sau iarăși, de vreme ce Dumnezeu este finalitate universală 
și absolută, el este în mod esenţial imobil și nu se poate în nici 
un fel transforma: căci, dacă s-ar transforma, ar însemna să 
existe o altă finalitate dincolo de el. Dar ceea ce este în mod 
esenţial imobil și neschimbător este actualizare completă, totală, 
lipsită de orice devenire. Or, ceea ce este complet actualizat 
este și complet lipsit de virtualitate, adică lipsit de materie. Și 
nu e vorba doar despre materia senzorială, ci și despre ceea ce 
Aristotel numește „materia inteligibilă“ (adică genul în raport 
cu specia). Dumnezeu este, prin urmare, perfect simplu și nu 
poate fi perceput printr-o operaţie intelectuală analitică ce 
separă subiectul de predicat (ce se confundă în cazul său), ci 
numai printr-un proces de contemplație intelectuală sau mistică, 
ce reprezintă pentru Aristotel suprema, chiar dacă foarte rara, 
beatitudine menită omului. ( Această contemplaţie este opera 

părții divine din noi, numită de Aristotel, în Etica Nicomabică, 
în Analiticele posterioare sau în Despre suflet, vos (nownu6c) 
— ceea ce traducem aproximativ prin „intelect activ sau agent.) 

În sfârșit, Dumnezeu, ca motor imobil de care atârnă întreg 
„Cerul și Natura“, este o Fiinţă individuală, şi nu o abstracţie 
sau un universal, precum Forma platoniciană. Dar e o Fiinţă 
individuală lipsită de virtualitate și de indeterminare. În mod 
nemijlocit, ca finalitate, ca „Fiinţă iubită“ „el produce mișcarea 
perfect circulară a cerului stelelor fixe, iar indirect, prin inter- 
mediul mai multor motoare planetare imobile subordonate — 
tot atâtea Fiinţe individuale imobile —, el determină mișcările 
planetare (pe care Aristotel le descrie utilizând teoriile 
astronomice ale lui Eudoxos, Callippos și ale altor astronomi 
şi matematicieni). Principiul lumii este, așadar, unic — ceea ce 
a plăcut mult creștinilor medievali —; „nu-i bine cu mulți domni, 
așa că fie stăpânitorul unul singur“ — încheie Aristotel Cartea 
Lambda, cu un citat homeric. 


Ceea-ce-este ca fiind 


Ne amintim de obiecţia lui Jaeger: după Cartea Gamma, 
s-ar fi cuvenit ca Aristotel să treacă la descrierea Fiinţei perfecte, 
și nu să dedice un număr atât de mare de pagini diferitelor 
proprietăţi ale Fiintelor senzoriale sau inteligibile materiale, 
precum face el în Cărţile Zeta, Eta și Theta. 

Și Jaeger, ca și alți interpreți, precum Pierre Aubenque, au 
impresia că excursul din Cartea Lambda este barba postișă a 
Metafizicii, fiind un tratat lipit restului, deoarece el ar mărturisi 
o altă concepţie despre metafizică, sau despre „prima filozofie“, 
cum își denumește Aristotel demersul. De aceeași părere este 
Și David Ross, pentru care Cartea Lambda nu aparţine corpusu- 
lui iniţial al Metafizicii. Într-adevăr — spun ei —, la începutul 
Cărţii Gamma, Aristotel definește obiectul științei pe care el o 
caută, ca urmărind „ceea-ce-este ca fiind“ <tò dv ġ ăv>. Adică, 
ar fi vorba despre o știință cu caracter general, care ar avea în 
vedere nu o anumită porţiune a realității, precum științele spe- 
cializate — spre exemplu aritmetica studiază realitatea ca 

număr —, ci ar lua realitatea ca atare, cu caractensticile sale 
universale, cele mai abstracte. Ar fi vorba, deci, despre onto- 
logie. Pe de altă parte însă — afirmă acești interpreţi —, atunci 
când Aristotel vorbește despre Fiinţa primă și Dumnezeu, el 
face teologie, decupând acum o porțiune a realității; adică el ar 
identifica acum metafizica cu o ştiinţă specializată. 

La drept vorbind, chiar Aristotel răspunde acestei obiecții, 
în Cartea Epsilon, spunând, chiar dacă poate prea pe scurt, că 
discuţia despre Fiinţa universală sau despre ceea-ce-este ca fiind 
şi cu cea despre Fiinta perfectă (adică discursul ontologic și 
cel teologic) coincid într-un fel deoarece Fiinţa perfectă este 
și prima în seria Fiinţelor. Iar a vorbi despre primul dintr-o 
serie înseamnă, într-un fel, a vorbi despre toată seria, așa cum, 
de exemplu, a vorbi despre Fiinţă — prima categorie în cuprinsul 
realităţii — obligă la a vorbi și despre celelalte accepţiuni ale 
realităţii (calitatea, cantitatea, locul etc). Sau, altfel spus, pentru 
Aristotel, orice discurs despre realitatea universală este un discurs 
despre principiile acesteia, şi invers. Or, Mișcătorul imobil este 
principiul mișcării și al devenirii universale. 

Așadar, discuţia despre Fiinţa universală și cea despre Ființa 
perfectă, chiar dacă nu coincid, în orice caz sunt și trebuie să 
fie strâns legate. Fiinţa universală, fie și dispersată, cum este 
în Fiinţele particulare, are aceleași proprietăţi, în fond, ca și Fiinţa 
perfectă, divină. Doar că aceste proprietăți nu sunt adunate 
laolaltă efectiv, ci doar cel mult analogic: într-un loc, se întâl- 
nește subiectul absolut (materia), într-altul forma autonomă 
conceptual (specia), într-altă parte — finalitatea, într-alta, în 
fine, raţiunea de a fi eficientă. Determinarea este valabilă doar 
pentruun aspect al unei Ființeanume, dar nu și pentru un altul, 
iar unirea acțiunii cu scopul sau actualizarea caracterizează doar 
unele subiecte, şi numai sub anumite aspecte izolate ale lor. 

Dimpotrivă, în Fiinţa perfectă toate aceste aspecte și însușiri 
parțiale sunt adunate laolaltă, strânse într-un singur mânuncbi, 
ca să spunem așa. 

E limpede atunci de ce Aristotel se ocupă pe îndelete de 
Funţele terestre, mai până la a vorbi despre Fiinta divină: el 
trebuie să arate, în prealabil, prin care anume aspect al lor 

acestea merită numele de Fiinţă, dar și prin care anume ele sunt 
mai prejos de demnitatea Fiinţei; numai punându-le în evidență 
insuficiențele parțiale, dar complementare, poate deveni limpede 
nevoia ulterioară de a presupune depășirea dispersiei Fiinţei şi 
necesitatea introducerii Mișcătorului imobil — Dumnezeu. 

Teza lui Aristotel că, dacă nu există o Fiinţă imobilă și per- 
fectă, principiile n-ar mai avea sens este dovedită examinându-se 
mai înainte limitările diverse ale Fiinţelor dispersate și posedând 
materie. Ca şi pentru Platon, și pentru Aristotel lumea sen- 
zorială nu spune totul despre realitate. Dar, dacă la Platon 
lumea senzorială reprezintă imaginea sau copia degradată a 
lumii Formelor eterne, la Aristotel, lumea noastră este echi- 
valentă cu dispersia Fiinţei perfecte. 

La urma-urmelor, în fundalul întregii Metafizici se regăsește, 
și încă repetat de două ori, argumentul ontologic sau, după cum 
se mai spune, transcendental: mai întâi, din faptul că între 
oameni are loc comunicarea cunoștințelor și că știința este cu 
putință, Aristotel deduce că lumea trebuie să fie consistentă, 
că trebuie să aibă un „miez tare“, altfel zis, că există Fiinţă. 
Apoi, într-un al doilea timp, din faptul că nicăieri, totuși, în 
lumea noastră, Fiinţa nu se regăsește efectiv întreagă și completă, 
și fiindcă, totuși, pare necesar ca ea să existe și în această 
ultimă stare, şi nu numai într-un mod analogic în dispersie, 
el deduce că ea trebuie să existe efectiv astfel, imobilă, închisă 
în sine, gândindu-se pe sine și creând totul în calitatea ei de 
finalitate universală. 

În fond, dovada fundamentală că lumea are sens ȘI unitate — 
Aristotel este încredinţat de asta — este că noi suntem capabili 
să vorbim cu sens și coerent despre ea: fiindcă a vorbi cu sens 
înseamnă a asuma că Fiinţa există; dar, dacă ea există, în dispersie, 
aici, trebuie să existe și altundeva intactă. 

Vechea reprezentare, potrivit cu care Aristotel ar fi fost 
numai un empirist și un materialist, spre deosebire de Platon 
care ar fi fost un idealistpur, ne pare săracă și simplistă: pentru 
Aristotel valoarea supremă a științei stă în aceea că ea îl caută și 
îl imită pe Dumnezeu. Altminteri, prin rezultatele sale practice, 

ea nu merită atâtea laude câte îi aduc unii, căci uneori poate 
fi inferioară unei solide întelepciuni empirice. 

Pe de altă parte, Platon mai avea încă nostalgia acțiunii 
politice directe, care să derive din teoria filozofică; pentru el, 
filozofultrebuia, la un moment dat, să revină în Peștera întu- 
necată pentru a-și ajuta și a-și elibera semenii. Aristotel, deși 
prin tradiţie dascălul lui Alexandru cel Mare, pare mult mai 
sceptic faţă de unirea filozofului cu omul politic: filozoful 
trebuie să rămână unde este, să facă ce știe mai bine și, vorba 
lui Constantin Noica, „să lase pe seama oamenilor politici 
sarcina de a se lupta pentru onoarea de a mătura străzile“. 

Ceea ce nu înseamnă că știința nu ar avea și un rost empiric. 
Dar, din nefericire, regula rămâne că știința îl vindecă doar pe 
„omul generic“, în timp ce suferința, boala, tristeţea, bucuria, 
moartea sunt încercate numai de omul particular, de tine, de mine, 
de el, de ea. Între Fiinţele individuale imperfecte și universalul 
virtual al științei distanţa rămâne, de obicei, dezesperant de mare. 

Faptul însă că mai supraviețuiește, printre noi, oamenii, 
aspiraţia de a ști şi că ea mai este și azi gratuită, inexplicabilă 
prin considerente empirice, probează în fond că, de la izolarea 
mea, a ta, a ei, a lui, calea spre noi, și chiar spre ceea ce e dincolo 
de noi, oricât ar fi ea de lungă, de îngustă și de abruptă, nu se 
închide niciodată. Ea se păstrează întredeschisă, fie și abia 
vizibil, chiar înconjurați cum suntem de toate obsesiile noastre 
relativiste, de toate îndemnurile de a epuiza pripit teoria în prac- 
tică, de instrumentalismul care ne guvernează vieţile, de spe- 
cializarea care ne face eficienți, dar ne limitează. 

Circularitatea lui a dori să știi doar de dragul de a ști nu e 
o tautologie absurdă, o sumă a ineficientei, o poznă filozofică; 
ea înseamnă să recreezi, fie și pentru o clipită, condiţia Celui 
care se gândește pe sine, şi care, numai și numai prin iubirea 
universală pe care o deşteaptă, mută lumea din neființă. Or, 
ce altă fericire mai deplină ar putea sosi unui om decât să se 
asemene, fie și pentru scurtul răstimp al articulării unui gând 
bine rotunjit, cu însuși Dumnezeu? 

ANDREI CORNEA 

CARTEA ALPHA MARE (|) 


Aspiraţia către cunoaștere ţine de esenţa umană. Ce presupune 
cunoașterea științifică și întru cât este ea superioară și inferioară 
cunoașterii practice. Cunoașterea științifică presupune cunoașterea 
raţiunilor de a fi ale lucrurilor și fenomenelor, iar știința căutată va 
fi aceea a primelor rațiuni de a fi și principii. Aceasta este singura știință 
divină. Toate celelalte științe sunt mai necesare vieţii decât ea, dar 
mai bună nu e nici una. 

Raţiunile de a fi, considerate a fi și principii, sunt de patru feluri. 
Excurs istorico-critic pentru a se vedea dacă predecesorii lui Aristotel 
au avut în vedere, sau nu, aceleași raţiuni și principii ca și el. Sunt 
discutați filozofii naturii (Thales, Anaximenes, Heraclit), atomiștii 
(Leucip, Democrit), eleaţii, pitagoricienii, Anaxagoras și Empedocle, 
Platon și platonicienii. 


Capitolul 1 


Toţi oamenii poartă în fire <pvoer> aspiraţia de a şti. Ca 
semn /al ei/, stă iubirea de senzaţii <aioðńoeig>: căci acestea 
sunt iubite pentru ele însele, chiar și fără să aducă vreun folos!. 
Cel mai mult însă dintre toate este iubită senzaţia ce vine prin 
văz. Deoarece nu numai ca să acţionăm, dar şi fără să avem de 
gând să acţionăm, preferăm, cumva, vederea celorlalte simțuri. 
Motivul pentru această /preferinţă/ este că vederea, mai mult 
decât toate celelalte simţuri, ne face să cunoaștem și că ea 
lămurește multe trăsături distinctive /ale lucrurilor/. 

Prin natură, vieţuitoarele se nasc cu posesia senzaţiei, dar, 
pornind de la senzatie, la unele nu se naște memoria, la altele — 
da. Din această pricină, ultimele sunt mai inteligente și mai 
capabile să înveţe decât sunt cele ce nu pot să memoreze. Cele 
inteligente, dar care nu pot auzi zgomotele, rămân /totuși/ 
incapabile să învețe (precum albina și orice altă specie animală 
asemănătoare cu ea). În schimb, reușesc să învețe acele vietăţi 
câte adaugă la memorie și auzul. 

Restul animalelor trăiește având reprezentări <povraoiot> 
și amintiri, dar rămâne putin părtaş la experiență <tunewpia>. 
Neamul omenesc însă trăiește fiind în posesia și a artei <TExvn>, 


1! Cunoașterea nu este instrumentală, în ultimă i instanţă, iar legi- 
timitatea ei profundă nu edată de utilitate. Cunoașterea și știința sunt 
autosuficiente, fără să aibă nevoie de o întemeiere suplimentară. Aris- 
totel răstoarnă astfel, complet, sensul aparent al ierarhiilor, căci toate 
celelalte ocupații umane sunt heteronome. Autosuficienţa apropie 
astfel cunoaşterea de actualizarea desăvârșită, adică de Dumnezeu. 
La Platon, finalitatea cunoașterii era buna guvernare, întruchipată 
în statul filozofilor din Republică. Nimic asemănător la Aristotel. 

şi a raționamentelor. lar experienta, la oameni, se naște din 
memorie. Căci numeroasele amintiri asociate aceluiași lucru 
produc capacitatea unei experienţe unitare. Așadar, se pare că 
experienţa este ceva destul de asemănător cu arta și cu știința 
< TEXvn kai ÈMOTÁHN>. 

În fapt, știința și arta se înfăptuiesc la oameni prin expe- 
riență.2 Căci experienţa a produs arta — cum spune Polos —, iar 
lipsa ei dă naștere hazardului <rbxn>. Într-adevăr, arta se naște 
atunci când, în baza multor reflecţii izvorâte din experiență, 
ia naștere o concepţie <on6inwiş> generală, privitoare la toate 
cazurile asemănătoare. Așadar, faptul de a concepe că un anume 
leac îi priește lui Callias care suferă de o anume boală, la fel 
și lui Socrate și multor altora, fiecăruia în parte, ține de expe- 
riență; dar faptul că tuturor celor de acest fel, definiti prin- 
tr-o unică formă, suferind de o anume boală, le folosește /acel 
leac/ — precum flegmaticilor, bilioșilor sau celor cu febră — 
tine de artă. 

Prin urmare, în ceea ce priveşte practica, experienţa nu pare 
a se deosebi de artă. Ba chiar, oamenii experimentați reușesc 
mai bine decât teoreticienii fără experiență. Explicaţia stă în 
faptul că experiența este cunoașterea situaţiilor individuale <ko8' 
EKQOTOV>, în timp ce arta este cunoașterea situaţiilor generale; 
dar toate acţiunile și procesele au de-a face cu individualul. Căci 
nu pe „om“ /la modul general/ îl vindecă medicul, afară doar 
dacă nu /ne gândim la/ „omul plasat într-un anume context“, 
<GAA. Ñ ară ovuBefnk6g>, ci pe Callias, pe Socrate sau pe un 
altul dintre toți cei numiţi așa sau altfel, și care, în contextul 
respectiv, au proprietatea <ovuBEfnkev> de a fi om’. Așadar, 


2 Aristotel spune arta și știința. Arta <TExvn> este un echivalent 
al științelor productive și are o semnificaţie destul de diferită de 
termenul nostru „artă“. 

3 În definiţia omului nu intră existenţa unui om particular, de 
exemplu, cea a lui Socrate; așadar, a-l vindeca pe omul din Socrate 
în baza științei medicale poate eșua uneori în măsura în care intervine 
iraţionalitatea cazului particular, a contextului. Vezi Lămuririle 
preliminare. 

dacă cineva este teoretician și are cunoașterea generalului, dar 
ar ignora particularul cuprins în acesta, va greşi de multe ori în 
opera sa de vindecare. Insul particular, deci, este cel vindecabil. 

Și totuși, calitatea de a ști și de a înţelege o socotim mai 
degrabă ca aparținând artei decât experienței, și îi concepem 
pe artizani mai înţelepţi decât pe oamenii cu experienţă, 
admițând că, pentru toți oamenii, înţelepciunea se asociază cu 
calitatea de a ști. Aceasta se întâmplă deoarece unii — /artiza- 
nii/ — cunosc rațiunea de a fi a lucrului <aitia>*, în timp ce 
ceilalți oameni — nu. Căci oamenii cu experienţă știu că are 
loc un efect, dar nu știu de ce are el loc. Or, ceilalti îl cunosc 
pe de ce și rațiunea de a fi a lucrului. 

Iată motivul pentru careîi considerăm mai vrednici de pre- 
ţuire și mai știutori pe șefii de lucrări decât pe muncitorii 
manuali, cât și mai întelepți, deoarece primii cunosc rațiunile 
pentru care se fac lucrările. Ceilalți se comportă precum unele 
elemente inanimate care produc anumite efecte, dar care fără 
de știință produc ceea ce produc (așa cum focul arde). Aceste 
inanimate produc fiecare efect datorită naturii lor, în timp ce 
muncitorii manuali le produc datorită obișnuintei. 

Așadar, artizanii sunt consideraţi a fi mai înţelepţi, nu 
fiindcă ar fi oameni practici, ci fiindcă ei pot să dea seama de 
fenomene <A6yov Exew> şi cunosc raţiunile lor de a fi. În gene- 
ral, semnul distinctival ştiutorului faţă de neștiutor este putinţa 
de a transmite altuia ce știe. De aceea, socotim că arta este în 
mai mare măsură știință decât experienţa. Căci artizanii pot să-i 
înveţe pe alţii să știe, în timp ce oamenii cu experienţă nu pot?. 

Dintre senzaţii, prin urmare, pe nici una nu o considerăm 
a reprezenta o înțelepciune, deși cele mai dominatoare dintre 


Pentru „raţiunea de a fi“ care traduce la noi termenul de aitia, 
aimov vezi Lămuririle preliminare. 

5 Ştiinţa este o cunoaștere a universalului; or, universalul fiind 
rațional, poate fi predat și învățat. Individualul, cel puțin rezumat 
la elî însuşi, este irațional, inefabil şi nu poate constitui obiectul unei 
învăţări raționale. Numai în măsura în care prin individual transpare 
universalul, știința poate avea — deși imperfect — acces la el. 

senzaţii dau totuși cunoștințele particulare. Numai că ele în 
nici o privință nu îl comunică pe de ce, de pildă, de ce este focul 
cald, ci ne comunică doar faptul că el este cald. 

E verosimil, așadar, că cel care, primul, a descoperit o artă, 
situată deasupra senzaţiilor comune, să fi reprezentat o pricină 
de admiraţie pentru oameni, și aceasta nu numai fiindcă 
invenția sa ar fi fost de folos; ci el a fost admirat /mai ales/ ca 
un om înțelept și deosebit de ceilalți. Așadar, odată ce au fost 
inventate mai multe asemenea arte, dintre care uncle erau îndrep- 
tate către necesităţile vieţii, iar altele spre desfătare, mereu ulti- 
mele au fost privite ca mai pătrunse de înțelepciune decât 
primele, deoarece știința pe care ele o oferă nu este legată de 
vreun folos. Astfel că, după ce toate artele au fost născocite, 
au fost inventate științele <EmoTfiuoi> care n-au de-a face nici 
cu folosul, nici cu desfătarea. Aceasta s-a petrecut mai întâi 
în acele ţări unde oamenii au dispus mai întâi de răgaz. lată 
de ce artele matematice s-au alcătuit în Egipt, unde neamului 
preotesc i se îngăduia să se bucure de răgazs. 

Am explicat în lucrările de etică diferenţa dintre artă, știință 
și celelalte de acest tip.7 Dar cele scrise aici au scopul următor: 
să arate că toţi admit că lucrul numit înțelepciune are în vedere 
rațiunile, principiile <aitiaç koi &pxáç>. Astfel încât, după 
cum s-a spus mai înainte, omul cu experiență pare mai înțelept 
decât cei care au parte doar de senzaţie, oricare ar fi ea; meșterul 
e mai înțelept decât oamenii cu experientă, șeful de ocazii decit 
muncitorul manual, iar îndeletnicirile teoretice <6eroprmxai> sunt 
mai înțelepte decât cele productive <nonuai>?. 

Or, este limpede că înțelepciunea este o știință ce are ca 
obiect anumite principii, anumite rațiuni de a fi ale lucrurilor/. 


6 oxoâliew, oxoàń. De aici latinescul „schola“ și cuvintele moderne 
din limbile europene cu sensul de „școală“. 

7 Etica Nicomabică, VL,3, 1139b. 

8 Expresia este o hendiadă. Vezi p. 22. 

? După Aristotel, cunoașterea este teoretică <0eopnaKTi>, practică 
<rpaknký> și productivă <nowqukâ>. Prima are ca scop știința pură, 
a doua — viața bună, a treia — obținerea unor produse utile sau frumoase. 

Așadar, de vreme ce căutăm această știință, ar trebui cercetat 
lucrul următor: stiință a ce fel de rațiuni, de principii este înțelepciu- 
nea ? Or,dacă am privi reprezentările pe care le avem despre omul 
înţelept, probabil ar deveni mai clar de aici un răspuns: 

1) Mai întâi, ne reprezentăm înțeleptul ca pe cineva care le 
cunoaște pe toate cele, pe cât posibil, fără însă să aibă știința 
lor de detaliu. 

2) Apoi, îl considerăm înțelept pe cel capabil să cunoască 
lucrurile dificile și care nu sunt ușor de cunoscut omului (sim- 
ţirea este comună tuturor; iată de ce a simţi este lesnicios şi 
nu presupune înțelepciune). 

3) Iarăşi, îl credem mai înțelept pe cel care, în orice știință, 
este mai precis și mai capabil să-i înveţe pe alții rațiunile de 
a fi ale lucrurilor. 

4) Iar între științe, o considerăm pe cea aleasă pentru ea însăși 
și în vederea cunoașterii ca fiind în mai mare măsură înțelepciune 
decât pe cea aleasă pentru foloasele ce decurg, din ea. 

5) De asemenea, este în mai mare măsură înțelepciune știința 
care se află mai presus decât cea situată mai prejos. Căci nu 
înțeleptul trebuie să se supună, ci el trebuie să dispună, și nu 
primul trebuie să asculte de ultimul, ci de primul trebuie să 
asculte cel mai puţin înțelept. 

lată deci câte și ce fel de reprezentări avem despre înțelep- 
ciune și despre înţelepţi: faptul de a le şti pe toate cele aparține 
în cel mai înalt grad celui care posedă știința generalului (căci 
acesta cunoaște cumva toate subiectele <ònoxeipeva>); acestea 
sunt și cele mai dificil de cunoscut pentru oameni — cele cu 
gradul cel mai înalt de generalitate (căci ele sunt cele mai 
îndepărtate de simţuri). Apoi, cele mai precise dintre științe sunt 
cele referitoare la primele principii (iar ştiinţele fundate pe mai 
puţine principii sunt mai precise decât cele care pornesc de la 
principii suplimentare, după cum aritmetica este mai precisă 
decât geometria). Iarăşi, știința care cercetează rațiunile de a 
fi ale unui lucru este în mai mare măsură aptă să-i înveţe și 
pe alții (căci îi învaţă pe alții /numai/ acei oameni care arată 
raţiunile de a fi ale oricărui lucru). 

De asemenea, faptul de a ști și de a cunoaște de dragul ști- 
inţei însăși și al cunoașterii însăși aparţine științei al cărei obiect 
este cognoscibilul în cel mai înalt grad (căci cel ce alege să 
cunoască de dragul cunoașterii însăși va alege cel mai mult 
ştiinţa care este știință în cea mai mare măsură, iar aceasta este 
ştiinţa a ceea ce poate fi cunoscut în cea mai mare măsură). 
Însă cele cognoscibile în cea mai mare măsură sunt primele 
principii, /primele/ raţiuni (căci datorită acestora și pornind 
de la ele sunt celelalte cunoscute, și nu principiile prime prin 
intermediul elementelor subordonate <t tôv bnokreptvwwv> ). 

De asemenea, știința care cunoaște cu ce scop trebuie săvâr- 
şită fiecare acţiune este suverana științelor și se află mai presus 
decât știința supusă ei; căci scopul acțiunilor este binele lor, iar, 
în general, scopul este supremul bine în cuprinsul întregului firii. 
Așadar, din toate cele spuse, asupra aceleiași științe cade numele 
căutat /înțelepciunea/: aceea, în mod necesar, contem platoare a 
primelor rațiuni de a fi, a /primelor/ principii. Căci binele, scopul 
<10 05 Evexa> sunt una dintre raţiunile de a fi ale lucrurilor. 

Că această știință /căutată/ nu este una productivă este 
limpede privind și la primii oameni care au practicat filozofia. 
Căci și acum, și la început, oamenii au început să filozofeze 
datorită nuimir <tò Bavpáķerv>!. La început, desigur, ei priveau 
cu uimire chiar dificultățile aflate în preajmă; apoi, avansând 
putin câte puțin, au parcurs și chestiuni mai importante, de pildă, 
aspectele Lunii, ale Soarelui și stelelor, cât și geneza Universului. 
În fapt, cel aflat în încurcătură și plin de uimire se socotește 
ignorant. (lată de ce și iubitorul de mituri e, într-un fel, filozof. 
Căci mitul e alcătuit din întâmplări uimitoare.) 

Însă, dacă e adevărat că oamenii au filozofat pentru a scăpa 
de ignoranță, este clar că tocmai pentru a ști au luat urma 


19 Motorul adevăratei științe nu este nici necesitatea practică, nici 
nevoia de a concepe o viaţă socială și politică mai bună, ci uimirea 
dezinteresată dinaintea spectacolului Universului. Sau, cel puțin, există 
în orice știință ce-și merită numele un rest de gratuitate, ireductibil 
la necesitate și utilitate. 

cunoașterii, și nu de dragul vreunui folos /practic/. Felul cum 
s-au petrecut faptele probează cele spuse: căci abia după ce 
au existat aproape toate cele necesare atât pentru lejeritatea, 
cât și pentru desfătările vieţii, a început să fie căutată cugetarea 
/filozofică/. Se vede, așadar, că noi nu o căutăm pentru vreun 
folos străin, ci, așa cum declarăm liber omul care ascultă de sine 
și nu de un altul, totașa și pe aceasta o declarăm ca fiind singura 
liberă dintre științe. Căci ea singură ține de sine însăși"! 

Iată de ce cu dreptate s-ar socoti dobândirea ei ca fiind mai 
presus de putinţa omenească, de vreme ce firea oamenilor este 
în multe privințe servilă. Cum zice Simonide: „numai un zeu 
ar putea avea cinstirea asta“!2, iar omul nu merită să caute decât 
ştiinţa ce i se potrivește lui însuși. Or, dacă poeţii grăiesc ceva 
adevărat și divinitatea este pizmașă, este verosimil că tocmai 
aici se regăsește pizma ei și că toţi cei cu prea multă știință sunt 
nefericiţi. Numai că nu-i cu putinţă nici ca divinitatea să fie 
pizmașă — ci, vorba proverbului, multe minciuni zic aezii —, 
nici ca vreo altă știință să fie socotită mai vrednică decât aceasta. 
Căci cea mai divină este și cea mai vrednică de cinste. 

Or, numai ea este astfel din două puncte de vedere: întâi, 
fiindcă este divină știința pe care Dumnezeu ar poseda-o; apoi, 
deoarece ea s-ar ocupa cu lucrurile divine. Dar singură ca întru- 
nește ambele însușiri. Dumnezeu, într-adevăr, pare tuturor a 
fi un principiu al rațiunilor de a fi; pe de altă parte, o atare 
ştiinţă ar poseda-o ori numai Dumnezeu, ori în cea mai mare 
măsură Dumnezeu. Iar toate științele sunt mai necesare decât 
ea, mai bună însă nu-i nici una”. 


1 Știința presupune libertate și se conjugă cu libertatea, fiind auto- 
suficientă și autonomă. 

12 Simonide din Cos, fr. 3, Hiller; poet și „înțelept“ (557-468 î.e.n.), 
considerat uneori ca un precursor al sofiștilor. 

15 E vorba despre știința căutată, despre „metafizică“ : ea — sugerează 
deja Aristotel — este superioară altor științe, fiindcă, pe de-o parte, 
îl are ca obiect pe Dumnezeu în calitate de prim principiu; pe de altă 
parte, ea l-ar avea ca autor desăvârșit, ca subiect, tot pe Dumnezeu. 
Aristotel anticipează deja ideea din Cartea Lambda: Dumnezeu este 
gândirea ce se gândește pe sine. 

E necesar, de altminteri, ca dobândirea ei să ne transporte 
într-o condiţie contrară celei proprii cercetărilor inițiale. Căci 
toţi oamenii încep, așa cum am spus, prin a fi uimiţi că se întâmplă 
ceva atât /de deosebit/, așa cum se minunează lumea la teatrul 
de marionete, sau cum sunt uimiți oamenii de revoluțiile 
Soarelui, ori de incomensurabilitatea diagonalei cu latura pă- 
tratului (căci pare de minune tuturor celor ce nu au văzut rațiunea 
faptului că o lungime anume nu se poate măsura cu unitatea 
cea mai mică). E necesar însă ca această dispoziţie /a minţii/ 
să se schimbe, în final, în contrariul ei și să fie spre bine, vorba 
proverbului, așa cum se întâmplă și în cazurile menționate. Căci 
/dimpotrivă/ nimic nu ar putea fi atât de uimitor pentru un 
gcometru precum tocmai comensurabilitatea diagonalei! 

S-a arătat, prin urmare, care este natura științei căutate şi 
care este scopul către care trebuie să se îndrepte căutarea și 
întregul demers. 


Capitolul 3 


Rezultă cu limpezime, așadar, că trebuie studiată știința pri- 
melor rațiuni de a fi (căci atunci susţinem că avem cunoașterea 
fiecărui lucru când socotim că știm raţiunea primă). Or, 
rațiunile de a fi /ale Lucrurilor/ se pot concepe în patru sensuri 
<1ă 6aina Méyetar tetpayÂç>!*: 

Finta, esența <tùv ovoiav Kati tò Ti ñv eîvai> constituie o 
/primă/ rațiune (căci pe „de ce?“ îl reducem la definiţia /lucrului/ 
<ó M6yoc>, în ultimă instanţă, însă „de ce?“ este rațiune de a 
fi, principiu, în primă instanţă ).W5 


14 Aristotel nu spune că există patru raţiuni de a fi, ci că raţiu- 
nile de a fi pot fi concepute, descrise în patru moduri sau că noțiunii 
de rațiune de a fi i se pot acorda patru semnificaţii. Există, așadar, o 
unitate ontologică a raţiunilor, dar o plurivocitate semantică și epis- 
temologică a lor. 

15 Pasaj tradus în chip destul de divers (eu însumi l-am tradus 
diferit în prima ediţie), mai ales datorită faptului că cele două cuvinte 
care închid cei doi membri ai frazei — Ecxatov „ultim“ și npârov 
„prim“ = pot fi considerate fie adjective, fie adverbe. Cred acum că 

A doua rațiune de a fi este materia, substratul <ù Vin kai 
tò Wnokeiuevov>. 

A treia este originea mișcării. 

A patra este raţiunea opusă celei de dinainte — scopul, binele 
<10 ob “veka kai T&yaB0v> (căci acesta este finalitatea <tò 
téàoç> devenirii şi a oricărei mișcări).!6 

Despre acestea am discutat îndeajuns în Fizica!7. Acum, 
totuși, să ne referim la cei care, înaintea noastră, s-au angajat 
în cercetarea lumii, filozofând despre adevăr. E vădit că și 
aceștia au în vedere anumite principii, /anumite/ raţiuni. Citi- 
torii rândurilor ce urmează vor avea deci un avantaj: fie că vom 
descoperi /la predecesori/ un alt tip de raţiuni /decât cele 
patru/, fie că /dacă nu se va întâmpla așa/ vom avea mai multă 
încredere în cele explicate până acum.!? 


a le considera pe ambele adverbe este cel mai potrivit aici, deoarece 
ține seama și de construcţia simetrică a frazei, dar și de sens: Aristotel 
vrea să explice de ce începe enumerarea rațiunilor de a fi cu Fiinţa. 
Într-adevăr, a întreba „de ce?“ este ceva revine la a cunoaște Fiinţa 
lucrului abia în ultimă instanță (deoarece definiția este, în ordinea 
cunoașterii, mai dificilă decât — să spunem -~ aflarea materiei sau a 
făcătorului lucrului. Totuși, întrebarea „de ce?“ (și nu „din ce?“, „de 
către cine?“, „în ce scop?“) rămâne întrebarea primordială asupra 
rațiunii de a fi a unui lucru, conținând însăși ideea de cauzalitate. Aris- 
totel contrapune, așa cum o va mai face, ordinea cunoașterii și ordinea 
firii. Pentru suprimarea conjuncţiei coordonatoare (în loc de 
„Ființa și esenţa“ — Fiinta, esenţa), vezi p. 22. 

16 Idem, p. 22. 

17 Fizica, II, 3, 7. 

18 Începe faimosul excurs critico-istoric al lui Aristotel. Se vede 
bine că scopul său nu este acela de a descrie pur și simplu teoriile 
predecesorilor săi, ci de a vedea cum au tratat aceștia problema princi- 
piilor șia raţiunilor de afi ale lumii. În fapt, Aristotel nu poate demon- 
stra că numărul rațiunilor și al principiilor este patru. Atunci adoptă 
metoda probabilă bazată pe consensus sapientium: dacă toţi predecesorii 
au vorbit, fie și confuz sau incomplet despre aceleași principii, înseam- 
nă că există o mare probabilitate să nu existe alte sau altfel de principii 
decât cele patru. Se vede deci că a-l învinui pe Aristotel de neînțelegere 
fată de predecesori este fals: Aristotel nu este /doar/ un istoric al filozofiei, 
ci un filozof care caută în istoria ideilor legitimarea propriilor teorii. 

Dintre primii care s-au îndeletnicit cu filozofia, cei mai mulți 
au socotit drept principii ale tuturor lucrurilor doar pe acelea 
de tipul materiei, de unde provin toatecele-ce-sunt, și care este 
întâia lor sursă și ţinta finală a nimicirii lor. Ființa lumii ca atare 
ar rămâne permanentă, dar s-ar modifica în efectele sale. Pe 
aceasta ei au numit-o element <oTorxeîov> și principiul al celor- 
ce-sunt. De aceca, ei cred că nimic nu se naște și nimic nu piere, 
dat fiind că aceeași natură se conservă mereu, tot așa cum noi 
nu afirmăm că Socrate apare în sens absolut, atunci când la el 
apar frumusețea sau priceperea la muzică, și nici că el piere, 
atunci când el ar pierde aceste însușiri, deoarece persistă 
substratul — Socrate însuși —, și, în același sens, nici celelalte 
lucruri nici nu apar, nici nu pier. Căci mereu persistă o anu- 
mită natură — fie una, fie mai multe decât una — din care 
se nasc toate cele, ea însă conservându-se. 

Dar asupra mulțimii și a aspectului unui astfel de principiu 
nu toţi au aceeași opinie. 

Thales!?, începătorul acestei filozofii, susținea că apa este 
principiul (de aceea el afirma că și pământul stă pe apă), creându-și 
această reprezentare deoarece vedea că hrana tuturor ființelor 
este umedă și că însuși caldul se naște din umed și trăiește prin 
umezeală (iar originea nașterii este începutul, principiul a toate 
cele). Thales și-a format deci respectiva concepție din această 
pricină, dar și fiindcă toate seminţele au o natură umedă, i 
apa este principiul naturii pentru făpturile umede. 

Sunt și unii care consideră că și oamenii străvechi, ce au trăit 
cu mult înaintea generaţiei de acum, au vorbit în același fel 
despre natură atunci când s-au referit la zei: căci ei i-au pus 
pe Oceanos și pe Thetis să fie părinţii genezei, iar jurământul 
zeilor se face pe o apă, cea numită de ei Styx. Or, e mai vrednic 
de cinste ce e mai vechi, iar lucrul pe care se jură este cel mai 
vrednic de cinste. 

Totuși, rămâne neclar dacă opinia respectivă despre natură 
a fost într-adevăr una veche și originară. Dar, oricum, Thales 


19 Thales din Milet (625-547) este primul filozof din școala ioni- 
că. El are ideea că apa este substratul tuturor lucrurilor. Fragmente: 
Diels, Vorsokratiker 11. V. și Filosofia greacă pînă la Platon, vol. I, 
București, 1979. 

este creditat de a fi afirmat cele de mai sus în legătură cu prima 
rațiune de a fi a lucrurilor. (Pe Hippon2Z nimeni nu l-ar vedea 
în mod nimerit asezat împreună cu acești /vechi filozofi/ din 
cauza sărăciei duhului său.) 

Pe de altă parte, Anaximenes?! și DiogeneZ așază drept prin- 
cipiu prin excelenţă al corpurilor simple aerul, înaintea apei, 
în timp ce Hippasos din Metapont? și Heraclit din Efes2 fac 
același lucru cu focul. Empedocle25 consideră patru principii, 
adăugând pământul ca pe un al patrulea principiu la cele trei 
menţionate mai sus. (Aceste principii — spune el — persistă 
veșnic și nu se nasc, afară dacă nu sporesc sau scad în cantitate, 
adunându-se laolaltă într-o unitate și despărțindu-se din ea.) 

Anaxagoras din Clazomenez6, care era mai vârstnic decât 


Empedocle, dar ale cărui lucrări sunt posterioare, susține că 


20 Hippon, un filozof al naturii, mai tânăr decât Empedocle. Pare 
a fi dedus etiologia bolilor din excesul sau deficitul de apă. 

21 Anaximenes din Milet, probabil elevul lui Anaximandros, a așezat 
aerul drept principiu al tuturor lucrurilor. Filosofia greacă pînă la 
Platon, vol. I, București, 1979. 

22 Diogene din Apollonia, filozof eclectic din secolul V. 

3 Hippasos din Metapont. Un pitagorician din Magna Graecia. 
După lamblichos, Hippasos ar fi întemeiat ordinul akusmaticilor 
printre pitagoricieni. 

24 Pentru Heraclit din Efes, vezi Filosofia greacă pînă la Platon, 
cap. Heraclit. El vedea în lupta contrariilor esența realităţii. Viziunea 
lumii ca perpetuă curgere provine de la el, deși la Heraclit, așa cum 
observă și Aristotel, Fiinţa există fiind reprezentată de foc. 

25 Empedocle din Agrigent (483-423), filozof al naturii, autorul 
teoriei foarte longevive a celor patru elemente. Poemul său „Despre 
natură“ vorbește despre Prietenie și despre Ură ca despre cele două 
forţe primordiale ce pun în acţiune elementele. Vezi Filosojea greacă 
pînă la Platon. 

2 Anaxagoras din Clazomene (circa 500-428). A trăit multă vreme 
la Atena, unde s-a împrietenit cu Pericle. A fost acuzat de impietate 
și a plecat la Lampsacos. Inovația lui Anaxagoras este introducerea 
unei Inteligenţe deasupra lumii alcătuite din elemente materiale omo- 
gene (homeomerii). A exercitat o influenţă considerabilă asupra lui 
Socrate, după cum arată Platon în Phaidon 97c. 

27 Formularea lui Aristotel lasă loc unor interpretări divergente: 
cel mai plauzibil este că el vrea să spună că operele lui A naxagoras 

principiile sunt infinite la număr. El afirmă că aproape toate 
materiile omogene, la fel ca focul sau apa, apar și dispar doar 
prin unire și prin despărțire, altminteri /în sens absolut/ ele 
nici nu apar, nici nu pier, ci persistă veșnic. 

Se poate, de aici, considera că singura rațiune avută în vedere 
de aceşti filozofi este de tipul materiei. Dar, procedând ei astfel, 
studiul însuși le-a croit /filozofilor/ pe mai departe drumul și 
i-a fortat să cerceteze /în continuare/?8. Căci, dacă orice apariţie 
și pieire sunt, pe cât se poate, rezultatele fie ale unuia, fie ale 
mai multor substraturi, din ce pricină se petrec /transformările/ 
și care le este rațiunea de a fi? Căci nu este cu putință ca sub- 
stratul însuși să se modifice singur pe sine. Spre exemplu: nici 
lemnul, nici bronzul nu sunt responsabile pentru transformarea 
fiecăruia dintre ele, și nici nu face lemnul patul, ori bronzul — 
statuia, ci altceva este raţiunea transformării lor. Or, a-l căuta 
pe acesta înseamnă a căuta celălalt principiu, anume — cum am 
spune noi — de unde provine mişcarea. 

Aceia care, de la început, s-au angajat într-un atare demers 
şi care au afirmat că substratul este unu nu s-au simţit deloc 
în dificultate. Ci chiar, cel putin unii dintre cei ce iau în con- 
sideraţie un singur principiu și procedând de parcă ar fi fost 
subjugatţi de această cercetare susţin că Unu este imobil și la 
fel de imobilă este întreaga natură, nu numai în raport cu 
nașterea și pieirea (această opinie este veche și acceptată de toată 


sunt mai târzii decât cele ale lui Empedocle, deși acesta era mai vârst- 
nic. Dar se poate înţelege ș şi că operele lui Anaxagoras sunt „mai mo- 
derne“, mai târzii în ordinea evoluţiei gândirii. În fine, se poate 
înţelege — dar e greu de crezut — că Anaxagoras este inferior prin 
lucrări lui Empedocle, deși, mai vârstnic fiind, s-ar cădea ca acela să-i 
fie superior. 

28 Aristotelsugerează logica internă a dezvoltării gândirii: fiecare 
pas creează probleme; se pun întrebări noi; răspunsurile conduc la 
un stadiu superior, care, la rândul lui, este momentul când se pun noi 
întrebări și apar noi probleme. Aristotel nu consideră totuși că această 
mișcare este nesfârșită, ci că, odată atinsă perfecțiunea, cunoștințele 
sunt uitate în urma unei catastrofe, după care mișcarea se reia. 

lumea), ci și în raport cu orice altă transformare. Acest punct 
le este caracteristic lor2?. 

Dintre cei care afirmă că Universul este Unu, nimănui nu 
i s-a întâmplat să conceapă o astfel de rațiune de a fi /a originii 
mișcării/, cu excepţia lui Parmenide, iar acestuia — doar în 
măsura în care el așază drept raţiuni nu doar pe Unu, ci și, 
cumva, pe Doi.% 

Celor ce consideră mai multe rațiuni de a fi — precum cei 
ce iau în consideraţie caldul și recele, sau focul și pământul — 
le este cu putinţă să vorbească în mai mare măsură cu sens: 
căci ei se servesc de foc ca având natura de a pune în mișcare, 
iar de apă, pământ și celelalte — ca posedând o natură contrarie 
/de suport al mișcării/. 

După acești gânditori, care au cercetat astfel de principii, 
dat fiind că ele erau insuficiente pentru a da seamă de generarea 
naturii lucrurilor, iarăși alții au cercetat principiul deja accep- 
tat — cum spuneam — de parcă ar fi fost siliţi de către adevăr. 
Într-adevăr, faptul că unele lucruri sunt bune și frumoase, iar 
altele devin astfel nu poate, în mod verosimil, să fie cauzat nici 
de foc, nici de pământ, nici de vreun alt element de acest tip 
și nici nu-i verosimil că ei puteau crede așa ceva. Și nici n-ar 
fi acceptabil să se încredințeze spontaneităţii <avTou&rw> și 
întâmplării ceva așa de important! 

Ei bine, atunci când cineva a afirmat că un Intelect <vodg> 
se află în lume, după cum se află și în vietăţi, el fiind raţiunea 
ordinii și a întregii armonii din natură, respectivul filozof a 
apărut drept un om dezmeticit față de cei de dinainte care 
vorbeau brambura. Știm cu claritate că Anaxagoras a iniţiat o 
atare teorie, dar Hermotimos?! din Clazomene vorbea înainte — 


29 Scoala eleată. 

3% Parmenide consideră că Fiinţa este unică și că este singura reali- 
tate care poate fi gândită. Dar în afara ei există și o realitate aparentă, 
iluzorie. De aceea, Adevărul și Iluzia formează la el cele două rațiuni 
de a fi. 

3 Hermotimos din Clazomene, filozof legendar din vechime, în 
care ar fi trăit sufletul care mai târziu s-ar fi întrupat în Pitagora. 

se pare — despre o rațiune /de acest tip/. Așadar, cei ce au 
conceput lucrurile în acest fel au stabilit deopotrivă raţiunea 
pentru care lucrurile sunt în bună orânduială și au stabilit că 
tot aceasta este și Originea mișcării pentru toate cele. 


Capitolul 4 


S-ar putea bănui însă că Hesiod, cel dintâi, a cercetat o astfel 
de rațiune de a fi, chiar dacă și altul a mai stabilit drept principiu 
al firii Iubirea ori Dorinţa, precum Parmenide. Acesta din 
urmă, introducând relatarea despre geneza Universului, spune: 
„Mai întâi de toți zeii, ea /Zeita/ produse lubirea“32; pe câtă 
vreme Hesiod spune: „Mai întâi de orice a fost Haosul și apoi 
larga Glie şi Iubirea care se distinge printre nemuritori“, dat 
fiind că este necesar să existe în lume o rațiune care să miște 
şi să reunească lucrurile. Acum, în ce fel trebuie distribuită 
prioritatea acestora, să ne fie îngăduit să discutăm mai târziu.%4 

Deoarece însă, în natură, apar a exista și cele contrare 
binelui — fiind prezente astfel nu numai frumosul și ordinea, 
dar şi dezordinea și urâtul, iar cele rele sunt mai numeroase 
decât cele bune și cele urâte — decât cele frumoase, cineva a 
introdus atât Prietenia, cât și Ura, fiecare din ele fiind rațiunea 
lucrurilor frumoase, respectiv a celor urâte. Dacă s-ar da curs 
acestor spuse, privind către sensul lor și nu către bălmăjeala 
lui Empedocle, s-ar afla Prietenia ca fiindraţiunea de a fi a celor 
bune, şi Ura — rațiunea celor rele. Astfel că, dacă s-ar afirma 
că Empedocle a declarat, într-un fel, și chiar faptul că el, primul, 
a declarat răul și binele ca fiind principii, ar fi cu totul corect, 
dacă este adevărat că binele însuși este raţiunea de a fi a tuturor 
celor bune [iar răul — a celor rele]. 


32 Frag. 13, în Diels, Die Vorsokratiker, și Filosofia greacă pînă 
la Platon, București, 1979. 

3 Theog. 16-20. 

34 Aristotel nu mai revine asupra acestei chestiuni în Metafizica. 

Toţi acești cugetători, după cum spuneam, și până la Empe- 
docle, apar a fi abordat doud rațiuni de a fi dintre cele /patru/ 
pe care noi le-am distins în Fizica — anume, materia și originea 
mișcării. Totuși, ei le-au abordat confuz și deloc limpede, așa 
cum se bat cei neexersaţi la gimnastică; aceștia, purtaţi de jur-îm- 
prejur, dau adesea lovituri bune, dar, lipsiți fiind de știință, nici 
ei, așa cum nici filozofii respectivi, nu par să știe ce spun sau 
ce fac. Căci aproape că ei nu se slujesc, decât în mică măsură, 
/de raţiunile invocate/. 

De altfel, și Anaxagoras se servește de Intelect ca de o mași- 
nărie de scenă ca să explice facerea Universului; atunci când 
se află la încurcătură, neștiind din ce cauză există, cu necesitate, 
lumea, aduce Intelectul într-ajutor. Dar, în celelalte situaţii, 
vede drept rațiune a devenirii orice mai degrabă decât Intelectul. 

Empedocle se servește mai mult decât Anaxagoras de ra- 
țiuni, dar totuși insuficient și nici nu își găsește acordul cu el 
însuși. Căci, atunci când Universul se desface în elemente din 
cauza Urii, atunci focul se strânge într-o unitate, și la fel /face/ 
fiecare dintre celelalte elemente. Iar când, iarăși, datorită Dra- 
gostei, Universul se adună în unu, este necesar atunci ca părțile 
fiecărui element să se disperseze din nou. 

Empedocle, în raport cu predecesorii săi, a fost primul care 
a introdus o diviziune a raţiunilor de a fi, așezând nu o singură 
rațiune a mișcării, ci două și potrivnice. De asemenea, el, cel 
dintâi, a vorbit despre cele patru așa-numite elemente, de tipul 
materiei. (Totuși, el nu se servește /ca atare/ de patru elemente, 
ci, de fapt, de numai două — anume, de foc luat pentru sine 
însuși, pe de-o parte, și, pe de altă parte, de cele contrare lui — 


35 O obiecţie asemănătoare îi aduce lui Anaxagoras și Socrate, în 
Phaidon al lui Platon (98b). Cu alte cuvinte, Anaxagoras nu întrebu- 
ința rațiunea finală pe care o anunţase prin conceptul Intelectului 
divin. La Anaxagoras, Universul era creat și pus în mișcare de Intelect, 
care apoi rămânea separat. 

3 Ura desface în elemente corpurile compuse, dar, totodată reu- 
neşte părţile separate ale elementelor; Prietenia are efectul contrar. 
În consecință, fiecare dintre ele deopotrivă reunește și desparte. 

pământ, aer și apă — ca fiind acestea o singură natură. Se poate 
vedea acest fapt cercetându-i versurile epice.) Așadar, astfel a 
vorbit Empedocle despre principii și acesta — arătat aici — a 
fost numărul lor la el. 

Leucip” și însoțitorul lui, Democrit, așază drept elemente 
plinul şi vidul, susținând că unul este ceea-ce-este, iar celălalt — 
ceea-ce-nu-este, anume plinul și solidui ar fi ceea-ce-este, iar 
vidul — ceea-ce-nu-este. (De aceea, ei susțin că ceea-ce-este 
are realitate cu nimic mai mult decât ceea-ce-nu-este, deoarece 
corpul nu are mai multă realitate decât vidul.) Aceste elemente 
sunt raţiunile lucrurilor, raţiuni luate ca materie. Și aşa cum 
cei ce postulează pe Unu drept Fiinţa-substrat fac să fie gene- 
rate celelalte lucruri prin alterările acesteia, considerând rarul și 
densul drept principii ale alterărilor, la fel și Leucip și Democrit 
afirmă că diferenţierile sunt rațiunile lucrurilor. Iar diferen- 
ţierile ar fi, după ei, trei: figura, ordinea și poziția. Astfel, ei 
spun că ceea-ce-este suportă diferențieri numai prin proportie, 
atingere și orientare: dintre acestea, „proporţia“ — /cum spun 
ei/ — este figura, „atingerea“ este ordinea, iar „Orientarea“ este 
poziţia. Așa de pildă, A se deosebește de N prin figură, AN 
de NA prin ordine, iar Z de N prin poziţie. Cât despre analiza 
mișcării, de unde și în ce fel ajunge ea la lucruri, ei și-au îngă- 
duit, la fel ca ceilalți, să fie leneși. 

Așa cum spuneam, în legătură cu cele două raţiuni, filozofii 
de mai sus au cercetat până în acest punct. 


37 Leucip, întemeietorul școlii atomiste, probabil originar din Milet, 
născut pe la 480 î.e.n., dascălul lui Democrit. 

38 Democrit din Abdera, cel mai important reprezentant al școlii 
atomiste. Consideră că lucrurile constau din atomi și din vid. Atomii 
erau antrenați într-o mişcare eternă și se combinau între ei. Din com- 
binaţiile lor rezultau așa-numitele proprietăți secundare ale lucrurilor. 
A scris numeroase lucrări în toate domeniile filozofiei. V. Filosofia 
greacă pînă la Platon. 


CARTEA ALPHA MARE (1) 71 
Capitolul 5 


Contemporani cu acești filozofi, dar și anteriori lor, cei nu- 
miti pitagoricien? sunt primii care să se fi apucat de matematici, 
pe care le-au făcut să progreseze. Hrăniţi, aşadar, cu matema- 
tici, ei au socotit că principiile acestora sunt și principiile tuturor 
lucrurilor. Or, deoarece pentru matematici numerele sunt, prin 
natură, primele elemente, li s-a părut potrivit să examineze 
numeroase analogii ale celor-ce-sunt și ale celor-ce-devin mai 
degrabă cu numerele decât cu focul, pământul și apa. Au socotit 
că o anumită calitate <n&Boc> a numerelor este dreptatea, o 
alta — sufletul și inteligența, o alta — buna ocazie, și în același 
fel /au procedat/ cu fiecare în parte; apoi au văzut că în numere 
rezidă atributele armoniilor muzicale și discursurile+0. 

Astfel, fiindcă în toate privințele li s-a părut că întreaga 
natură se aseamănă cu numerele și că numerele sunt primele 
/principii/ ale întregii naturi, au conceput elementele numerelor 
ca fiind elementele tuturor lucrurilor şi au socotit că Cerul 
întreg este armonie și număr. Şi ei colecţionau acele analogii dintre 
numere și armonii muzicale cu revoluțiile și părțile Cerului și 
cu întreaga alcătuire a Universului și le puneau în armonie?!. 
Iar dacă ar fi lipsit ceva de acolo, se făceau luntre și punte ca 
întreaga construcţie să fic coerentă. lată un exemplu: dat fiind 
că Decada pare a fi ceva perfect și care cuprinde întreaga natură 
a numerelor, la fel și corpurile mișcătoare de pe Cer trebuie 
— spun ei — să fie zece; fiind însă numai nouă corpuri vizibile, 


39 Expresia desemnează, după Reale (vol. III, p. 46), mai degrabă 
faptul că Aristotel nu se mai referă la filozofi individuali, ci la un fe- 
nomen nou, cel al școlii filozofice instituționalizate. 

40 De exemplu: justiţia era 4 (2x2) deoarece se baza pe egalitate; 
căsătoria era 5 (2+3), deoarece 2, primul număr par, era femininul, 
şi 3, primul număr impar, era masculinul. 

11 Pitagoricienii considerau că planetele se rotesc în jurul Pămân- 
tului pe sfere plasate la distante ce formau între ele raporturi armonice. 
De aici celebra teorie a muzicii sferelor, pe care nu o putem auzi din 
pricina obișnuinței cu ea de la naștere. 

imaginează ca pe un al zecelea corp Antipământul“?. Aceste ches- 
tiuni au fost analizate de noi în alte cărţi cu mai multă precizie.* 

Însă scopul pentru care cercetăm aici este să examinăm ce 
principii așază pitagoricienii şi în ce fel se asociază ele cu raţiu- 
nile amintite mai înainte. Căci și ei par să considere numărul 
principiu, /luat/ și drept materie pentru lucruri, /luat/ și ca proprie- 
tate și dispunere <n&6m te koù EEewc>+4. Or, elementele numă- 
rului sunt parul și imparul, iar dintre ele, primul este limitat, în 
timp ce al doilea este nelimitat; unu estealcătuit din ambele /limita 
şi nelimitatul/ (căci el este deopotrivă și par, și impar)5. 

Ei mai afirmă și că numărul purcede din unu, iar întregul 
Cer, după cum s-a spus, este număr. 

Alţi pitagoricieni susţin că principiile sunt zece, formulate 
în concordanţă cu o serie ordonată <TăG KOTĂ OVOTOLXLOV 
deyouEvac>: 

limita şi nelimitatul; 

imparul și parul; 

unu și mulțimea; 

dreapta ş şi stânga; 

masculin și feminin; 

în repaos și în mișcare; 

rectiliniu și curb; 


42 Sistemul pitagorician avea în centru Universului „Focul central“. 
Cele 10 corpuri erau Pământul, Antipământul (aflat întotdeauna de 
cealaltă parte a Focului central în raport cu Pământul, și de aceea 
invizibil), Luna, Soarele, Mercur, Venus, Marte, Jupiter, Saturn, Cerul 
stelelor fixe. Decada era considerată perfectă deoarece suma primelor 
patru numere naturale este egală cu zece. 

4 Se crede că este vorba despre o operă pierdută a lui Aristotel: 
Despre doctrinele pitagoreice. 

+ Numărul servea drept rațiune materială, dar și drept rațiune 
formală. În general (Ross, de pildă), se crede că prin non Aristotel 
înţelege proprietățile pasagere ale lucrurilor, iar prin EEerwg — pe cele 
permanente. 

15 Parul, presupunând o egalitate, era considerat de matematica 
pitagoriciană drept „limitat“, în timp ce imparul era socotit „nelimi- 
tat“. Unu era scos în afara șirului numerelor și considerat a fi deo- 
potrivă par și impar (sau nici par, nici impar). 

lumină și întuneric; 

bun și rău; 
ătrat și dreptunghi. 

fa acest fel se pare că a conceput lucrurile și Alcmaion din 
Crotona“, fie că el a luat această idee de la ceilalți pitagoricieni, 
fie că ei au luat-o de la Alcmaion. Căci Alcmaion, în putere 
pe vremea bătrânetii lui Pitagora, s-a exprimat asemănător cu 
acei pitagoricieni. El afirmă că majoritatea caracteristicilor 
omenești sunt date în cupluri; se referă la contrarii, divizate 
însă nu în felul în care au procedat ceilalți pitagoricieni /ca mai 
sus/, ci luate întâmplător, precum alb-negru, dulce-acru, bun-rău, 
mare-mic. Oricum, Alcmaion a lăsat baltă și rău definite restul 
chestiunilor, în schimb, pitagoricienii au arătat câte și care sunt 
/cuplurile de/ contrarii. 

Așadar, din partea atât a lui, cât și a celorlalți se poateafla 986b 
doar că principiile lucrurilor sunt sub forma unor contrarii, 
iar de la ceilalți /pitagoricieni/ se poate afla și câte sunt, și care 
sunt aceste principii. Dar cum pot fi ele reduse la principiile 
discutate înainte nu se analizează cu claritate de către pitago- 
ricieni. Ei par să așeze elementele în genul materiei. Căci afirmă 
că Fiinţa constă și este plămădită din aceste elemente, ce-i sunt 
imanente <S ÈVVnapxóvtTwv>. 

Se poate, de aici, întelege suficient concepția acelor vechi 
filozofi care au afirmat că elementele naturii sunt mai multe. 

Există însă și filozofi care au susţinut despre Univers că ar 
consta dintr-o singură natură, dar nu toţi vorbesc despre el 
că în același fel ar fi bun, nici că în același fel s-ar conforma 
naturii. În vederea cercetării de față asupra rațiunilor de a fi, 
luarea lor în discuţie nu are rost. (Căci ei nu procedează precum 
unii dintre filozofii naturii <pvoioiâyoi>, care, considerând și 
ei că ceea-ce-este este Unu, totuși fac să existe o generare din 


* Elementele din stânga listei sunt echivalate limitei și sunt consi- 
derate pozitive; elementele din dreapta sunt echivalate nelimitatu- 
lui și sunt considerate negative. 

+7 Alcmaion din Crotonae considerat de Diogenes Laertios ca dis- 
cipol al lui Pitagora. I se atribuie o scriere „Despre natură“. Aristotel 
îl considera oarecum independent de pitagorismul clasic. 

Unu ca dintr-o materie, ci ci vorbesc într-alt fel: căci filozofii 
naturii adaugă mișcarea, făcând măcar să existe o generare a 
Universului, în timp ce ceilalți /eleaţii/ pretind că el este imobil.) 
Astfel, atâta /cât urmează/ este potrivit cu cercetarea de faţă: 

Parmenidet:, pare-se, a abordat Unul conceptual, <xoTă tòv 
àóyov>, în timp ce Melissos+? a făcut-o luând în considerare 
materia (iată de ce primul susţine că Unul este limitat, iar al 
doilea că este nemărginit). Cât despre Xenophaness, primul 
dintre ei care unifică /lumea/ (se spune că Parmenide ar fi fost 
discipolul său), el nici nu a clarificat nimic, nici nu pare a fi atins 
vreunul dintre cele două principii — raţiunea și materia. Privind 
către întregul Cerului, el afirmă că Dumnezeu şi Unul sunt 
totuna. Aceştia, după cum spuneam, trebuie lăsaţi deoparte în 
ceea ce privește cercetarea de faţă — cei doi — Xenophanes și 
Melissos — fiind și ceva mai lipsiţi de finete. 

Parmenide, totuși, care examinează mai cu atenţie lucrurile, 
pare să spună ceva cu sens: căci, alături de ceea-ce-este, el soco- 
teşte că ceea-ce-nu-este e nimic. De aici, cu necesitate, el consi- 
deră că ceea-ce-este e Unu și nimic altceva. (Despre această 
chestiune am vorbit în Fizica.) Fiind însă silit să se plieze lumii 
aparente, el acceptă că Unu este conform raţiunii, în timp ce 
Multitudinea este conformă cu senzaţia și, astfel, el iarăși așază 
două raţiuni, două principii — caldul și recele, vorbind despre 
acestea ca despre foc și pământs!. Dintre acestea, el situează 


48 Vezi nota 30. Parmenide consideră că numai ceea ce poate fi 
gândit există în sensul deplin al cuvântului. Or, a gândi Unul înseamnă 
a gândi ceva limitat, imobil, etern egal cu sine, sferic. 

19 Melissos din Samos, elev al lui Parmenide și autor al unei scri- 
eri „Despre natură sau despre Fiinţă“. A fost comandant militar al 
cetăţii Samos. 

50 Xenophanes din Colophon, sec. VI, a combătut antropomor- 
fismul mitologiei grecești și a susținut monoteismul. Probabil că astfel 
trebuie înţeleasă afirmaţia de mai jos a lui Aristotel. Este curios că 
Aristotel nu amintește aici, printre reprezentanţii școlii eleate, de Zenon 
din Elea, autorul celebrelor aporii ale mișcării. 

51 Parmenide, de fapt, spunea că Unu este „conform adevărului“, 
iar Multitudinea este „conformă opiniei“. 

caldul de partea lui ceca-ce-este, iar recele — de partea lui 
ceea-ce-nu-este. 

Pornind de la cele spuse, așadar, și de la înțelepții care au 
deliberat /despre natură/, am observat lucrul următor, anume 
că cei dintâi au în vedere rațiunea corporală; unii dintre ei con- 
sideră una singură, alții consideră mai multe principii corpo- 
rale; și unii, și ceilalți însă procedează așezându-le în genul 
materiei. Unii dintre cei ce consideră această rațiune adaugă 
la ea și rațiunea de a fi a mișcării, iar pe aceasta din urmă iarăși 
unii o văd unică, alţii o dedublează. 

Prin urmare, până la filozofii italici și cu excepţia lor, ceilalți 
filozofi au vorbit mai obscur <popvxótepov> despre principii, 
afară doar că — precum spuneam — s-au folosit de două raţiuni 
de a fi, iar, dintre acestea, pe una unii o socotesc unică, ceilalți 
o dedublează —anume rațiunea de a fi a mișcării. Pitagoricienii 
vorbesc în același fel despre. două principii, dar adaugă lucrul 
următor — ceea ce e și propriu doctrinei lor — că limita și neli- 
mitatul [și Unul] nu sunt o altă specie de naturi, precum foc 
sau pământ, sau ceva asemănător de un alt tip, ci nelimitatul 
însuși și Unul însuși sunt Fiinţa lucrurilor despre care se afirmă 
ceva; iată de ce Fiinţa tuturor este număr. 

Despre aceste probleme pitagoricienii au vorbit în modul 
arătat. De asemenea, ei au început să discute despre problema 
lui ce este? și au dat definiţii, dar într-o manieră prea simplă. 
Au dat, într-adevăr, definiţii în mod superficial: lucrul căruia 
cel dintâi i-ar corespunde definiţia dată, acela a fost numit de 
ei Ființa lucrului respectiv, ca și când s-ar socoti ca fiind iden- 
tice dublul și numărul doi, fiindcă, cu o primă ocazie, dublul 
aparţine numerelor doi. Căci pesemne nu este una și aceeași 
Fiinţa dublului și Fiinţa numărului doi; dacă nu ar fi cum spun, 
Unul ar fi o multitudine, ceea ce s-a întâmplat și acelor filozofi 
/să creadă/ 52 

Iată ce este de aflat de la filozofii mai vechi, cât și de la ceilalți. 


52 Există, firește, multe numere duble; iar dacă acestora toate li 
se aplică definiția Doiului, înseamnă că o singură entitate (Doiul) 
devine o multitudine. 

După doctrinele filozofice prezentate mai sus, a apărut 
teoria lui Platon, care, chiar dacă prelua multe de la filozofiile 
mai vechi, conținea și elemente proprii, alături de cele existente 
în filozofia italicilor. 

În tinereţe, Platon îl frecventase pe Cratylos5 și se familiari- 
zasecu opiniile lui Heraclit, potrivit căruia toate lucrurile sensibile 
sunt în perpetuă curgere, nefiind posibilă vreo știință în ceea ce 
le privește. Platon a susținut și mai târziu aceste doctrine. 

Pe de altă parte, Socrate se ocupa cu problemele etice, dar 
deloc cu întreaga natură; totuși, în cadrul acestor probleme, 
el căuta universalul și, primul, și-a îndreptat mintea către 
problema definitiei. Or, Platon a acceptat învăţătura socratică 
datorită acestui gen de probleme, dar a considerat că definițiile 
se referă la o altă realitate decât cea senzorială. Căci — credea 
el — este cu neputinţă să dai o definitie generală unei realități 
senzoriale, ce se modifică neîncetat. Platon a numit acea altă 
realitate Forme <iõéon, etân>. Cât despre realitățile senzoriale, 
acestea, în totalitatea lor, sunt concepute de el ca situate alături 
de Forme <nopă taðta> și urmând modelul acestora <katà 
taðta>. A susținut că, în baza participării /la Forme/, aceste 
realităţi senzoriale multiple an aceleași nume cu Formeles*. 


55 Cratylos, discipol al lui Heraclit, care împinge la extrem doc- 
trina curgerii universale. După el, „nu te poţi scălda în același râu nici 
măcar o singură dată“. V. și în Cratylos dialogul platonician, 429 d. 
Platon a acceptat doctrina lui Cratylos că nu poate fi concepută o 
ştiinţă a lucrurilor senzoriale. 

s+ Felul cum descrie Aristotel modul cum Platon a ajuns să-și 
formuleze concepția și în ce constă ea — prin combinarea heracle- 
itismului cu socratismul și cu anumite elemente pitagoriciene — e un 
model de analiză a genezei unui mare sistem filozofic. Cât privește 
acurateţea cu care Aristotel reda corect sensul autentic platonic al 
teoriei Formelor, s-au spus foarte multe. Unii interpreți, mai ales 
inspirați de Natorp și de Husserl (printre ei se numără la noi și Con- 
stantin Noica), au negat faptul că, în concepţia autentică a lui Platon, 
lucrurile senzoriale sunt situate alături de Forme <napă tañta>, ceea 

Doar numele „participare“ a reprezentat o modificare /fată de 
pitagoricieni/.55 Căci pitagoricienii afirmau că lucrurile există 
prin imitarea numerelor, Platon, însă, — că o fac prin parti- 
cipare <utBetig> /la Forme/, procedând, astfel, la o schimbare 
de nume. Dar ce ar putea însemna fie participarea la Forme, 
fie imitarea numerelor, atât pitagoricienii, cât și Platon au lăsat 
altora în sarcină să cerceteze. 

Apoi, Platon susţine că, alături de lucrurile senzoriale, dar 
şi de Forme, există, situate între ele, și entitățile matematice: 
ele diferă de lucrurile sensibile prin faptul că sunt eterne și 
neschimbătoare, iar de Forme diferă prin faptul că sunt multiple, 
asemănătoare între ele, în timp ce Forma este, fiecare în parte, 
o unicitates6. 


ce înseamnă că Formele sunt separate de lumea senzorială, cum pre- 
tinde Aristotel și cum s-a crezut multă vreme. Ei au tins să considere 
că Platon vedea Formele ca pe niște modele interioare sufletului 
(transcendentale, și nu transcendente), cu valoare normativă și 
epistemologică. Ei au arătat că acolo unde Platon vorbește despre o 
lume autonomă a Formelor, el adoptă de fapt un limbaj mitic sau 
alegoric, precum în Phaidon şi Republica, și care nu trebuie luat literal. 
Aceiași interpreți s-au referit la propriile obiecţii ale lui Platon din 
Parmenide la adresa unei interpretări „realiste“ a Formelor. Fapt este 
că dialogurile nu permit o concluzie clară în această problemă; dar, 
după cum se vede mai jos, Aristotel se referă pe larg la „doctrina 
nescrisă“ a lui Platon, predată de maestru în cadrul Academiei. Or, 
din acest punct de vedere, e probabil că interpretarea teoriei Formelor 
tindea să fie de tip transcendent, și nu transcendental. 

55 Pasajul nu trebuie înteles literal în sensul că singura diferență 
dintre doctrina pitagorică și cea platonică ar fi schimbarea cuvântului 
„imitație“ în „participare“. Aristotel vrea să spună că, în ceea ce 
privește legătura dintre lucrurile senzoriale și realitățile transcen- 
dentale (Numere, într-un loc, Forme, în celălalt), Platon nu a făcut 
decât să utilizeze un alt cuvânt. 

56 Aristotel are în vedere mai ales „doctrina nescrisă“ a lui Platon, 
din care ni s-a păstrat foarte puţin și numai prin intermediul lui Aris- 
totel și al unor comentatori târzii. Există o întreagă școală de gândire 
azi care consideră că orice interpretare corectă a dialogurilor de 
maturitate și de bătrâneţe ale lui Platon trebuie să le considere numai 

Dat fiind că Formele sunt rațiuni de a fi pentru celelalte 
lucruri, Platon socotește că elementele Formelor sunt și ele- 
mentele tuturor lucrurilor. Pentru cl, principii /ale Formelor/ 
sunt Marele și micul luat în calitate de materie şi Unul luat în 
calitate de Fiinţă. Căci din aceste principii (Marele și micul), 
prin participare la Unu, provin Formele și Numerele.* Și el, 
asemănător cu pitagoricienii, a afirmat că Unul este Fiinţa și 
că, nemaifiind el altceva /nimic/, este declarat Unu, și, tot ase- 
mănător cu ci, a mai spus că Numerele sunt raţiuni de a fi ale 
Fiinţei pentru celelalte lucruri. El așază Dualitatea în locul 
Nel:mitatului luat /de pitagoricieni/ ca unitate, iar Dualitatea 
e alcătuită la cl din Marele și micul; aiciavem o trăsătură speci- 
fică lui Platon. Iarăşi o diferenţă în raport cu pitagoricienii: 
cl așază Numerele alături de lucrurile sensibile, în timp ce ei 
susţin că lucrurile însele sunt Numere și nu plasează entităţile 
matematice într-o regiune intermediară. 

Ideea de a așeza Unul şi Numerele alături de lucruri și 
introducerea Formelor a apărut la Platon din pricina cercetă- 
rilor sale referitoare la concept (predecesorii săi nu cunoșteau 
dialectica). 

Iar ideea de a face din Dualitate cealaltă natură (materia) a 
apărut fiindcă el a considerat că Numerele, în afara celor prime 
(2), sunt gencrate lesne din ea, ca dintr-o bucată de ceară 


ca pe discursuri pregătitoare pentru învățătura esoterică. V.H.]. Krämer, 
Plato and the Foundations of Metaphysics, State Univ. of N.Y. Press, 
1990; M.-D., Richard, L'enseignement oral de Platon, Paris, 1986. 
Vezi și cartea mea, Filozofie și cenzură. Cazul Platon, București, 1995. 

57 Textul cuprinde o incertitudine. Urmez lecţiunea lui Reale, care 
diferă de cea aleasă de alți interpreţi şi editori, precum Jaeger sau Ross. 
Așadar, sistemul platonician, așa cum era el predat în Academie, avea 
în vedere următoarea ierarhie a realității: 

1. Principiile supreme: Unul și Marele și micul 

2. Numerele ideale 

3. Formele 

4. Numerele intermediare, matematice 

5. Lucrurile senzoriale. 

<Exuoyetov>.5% Însă, în fapt, se întâmplă invers, căci raţiona- 
mentul lui Platon nu este corect: într-adevăr, ei /platonicienii/ 
fac ca materia să genereze o mulţime de lucruri, în timp ce — 
la ei — Forma generează doar o singură dată. Dar se pare că, 
dimpotrivă, dintr-o singură materie /bucată de lemn/ iese o 
singură masă, în timp ce omul, stăpân peste o Formă /în mintea 
sa/, de unul singur produce multe mese. La fel stau lucrurile 
și cu relaţiile masculului cu femela. Căci ea rămâne grea de la 
o singură împreunare, în timp ce masculul poate fecunda multe 
femele. lar acestea sunt imitații ale acelor principii. 

Astfel a fost învățătura lui Platon despre problemele pe care 
le cercetăm. Or, este limpede din cele spuse că el s-a folosit 
numai de două raţiuni, anume, de ce este? <15 ti EoTi> cât și 
de aceea asociată materiei (căci Formele sunt raţiunile de a fi 
ale lui ce este ? pentru restul lucrurilor, iar pentru Forme raţiu- 
nea dea fi a lui ce este? este Unul). Dar care este materia-sub- 
strat, faţă de care Formele devin predicate ale lucrurilor 
sensibile, iar Unul este predicat al Formelor? Platon susţine 
că ca /materia/ este Dualitatea — Marele și micul. Cât privește 
rațiunea existenţei lucrurilor bune și aceca a existenţei celor 
rele, el a încredintțat-o pe prima unuia dintre elementele sale, 
pe cea de-a doua — celuilalt element, așa cum am spus că au 
procedat și unii dintre filozofii dinaintea sa, precum Empedocle 
și Anaxagoras. 


58 Pasaj dificil de înțeles exact: majoritatea interpretilor înțeleg 
prin Exuayeîov un fel de model formator, asemănător cu ceara în care 
se toarnă un material, care duplică orice număr: trei devine șase, patru 
devine opt etc. De asemenea, interpreții înțeleg prin „numere prime“ 
numerele impare. Așadar — spun ei — dacă numerele pare provin prin 
duplicarea produsă de Diadă, numerele impare provin direct din Unu. 
Dar cred că interpretarea nu este corectă: Exuoyetov are aici sensul 
de bucată de ceară moale care poate lua orice formă (și nu de model), 
iar „numerele prime“ sunt, probabil, Numerele ideale. Așa se explică 
și paralela biologică pe care o propune Aristotel. 

Așadar, am examinat pe scurt și pe capitole cine au fost 
filozofii /vechi/ și în ce fel au vorbit ei despre raţiuni și adevăr. 
Totuși, numai atât putem afla de la ei, anume că nimeni dintre 
cei care au vorbit despre principii, despre rațiuni nu a spus ceva 
mai mult /în privinţa raţiunilor de a fi a lucrurilor/ decât am 
stabilit noi în Fizica, ci toți par să fi abordat tocmai acele 
/raţiuni/, dar destul de confuz. 

Unii tratează principiul drept materie, fie că o postulează 
pe ea drept una singură, fie că au în vedere mai multe, fie că 
o consideră corporală sau incorporală. (Precum Platon cu 
Marele și micul, sau italicii cu nelimitatul, Empedocle cu focul, 
pământul, apa și aerul, Anaxagoras cu nesfârșitul clementelor 
formate din părți omogene. Toţi aceștia au abordat o astfel de 
rațiune; să mai adăugăm și pe cei care au în vedere aer, sau foc, 
sau apă, sau un element mai dens ca focul și mai rarefiat decât 
aerul, despre care unii afirmă că ar fi primul element.) 

Aceștia, așadar, au abordat numai o astfel de rațiune de a fi 
a lucrurilor, alții însă s-au preocupat să afle și de unde provine 
mișcarea (precum cei care așază drept principiu fie Prietenia, 
fie Ura, fie Intelectul, fie Iubirea). Dar nimeni nu a lămurit 
îndeajuns esența, Fiinţa. Cel mai mult vorbesc, totuși, despre 
aceasta cei ce postulează Formele. (Într-adevăr, Formele nu sunt 
pentru lucrurile sensibile o materie, nici pentru Forme Unul nu 
este așa ceva, și nici ei nu susţin că de la Forme provine începutul 
mișcării — ba, dimpotrivă, mai degrabă susţin că Formele sunt 
rațiunea de a fi a imobilității și a stării de repaos. În fapt, Formele 
fac pe fiecare dintre celelalte lucruri să fie ce-este-el-ân-sine, iar 
Unul face ca Formele să fie ce-sunt-ele-în-sine.) 

Or, filozofii respectivi oferă, într-un oarecare fel, o rațiune 
în vederea căreia au loc acţiunile, transformările și mișcările; 
dar nu precizează în ce fel anume. Cei care, vorbind despre 
Intelect sau Prietenie ca despre bine, iau în considerare aceste 
raţiuni nu se referă la ele ca la scopul existenţei sau al devenirii, 

ci le consideră drept origine a mișcăriis?. La fel și cei care, 
afirmând că unul sau ceea-ce-este reprezintă binele, afirmă că 
ele sunt raţiunea de a fi a Fiinţei; totuși ei nu arată că în vederea 
acestui /bine/ se realizează sau fiinţarea, sau devenirea; astfel 
încât lor li se întâmplă să spună și să nu spună că binele este 
rațiunea de a fi /pentru fiinţare şi devenire/. Aşadar, ei nu 
vorbesc în mod absolut <&riâc> despre bine ca rațiune, ci 
abordează /doar/ un bine contextualizat®®. 

Că, prin urmare, am deosebit corect raţiunile de a fi ale lu- 
crurilor stabilind care și câte sunt, ne pare că dau mărturie toți 
acești filozofi. Căci ei nu au putut să abordeze vreo altă rațiune 
de a fi /în afara celor susţinute de noi/. În plus, e limpede că 
trebuie cercetate toate principiile, fie în acest fel, fie într-un 
fel asemănător. 

Să cercetăm, după aceasta, dificultățile posibile decurgând 
din modul în care fiecare filozof a analizat principiile. 


Capitolul 8 


Câși filozofi socotesc Universul unu și iau o anume unică 
natură drept materie, iar pe aceasta o văd corporală și având 
mărime, greşesc, în mod evident, de multe ori: 

Mai întâi, ei iau în consideraţie doar elementele proprii 
entităţilor corporale, dar nu și pe cele ale incorporalelor, deși 
există și entităţi incorporale. 


59 Cu alte cuvinte — spune Aristotel — acești filozofi (Anaxagoras, 
Empedocle), deși introduc Binele, nu îl utilizează ca pe o rațiune 
finală, ci ca pe una eficientă. 

eo Aici referinţa este la Platon și la platonicieni. Aristotel vrea, 
probabil, să spună că Binele sau raţiunea finală nu joacă în sistemul 
platonic rolul esenţial pe care îl joacă în sistemul său: Demiurgul din 
Timaios este asimilabil rațiunii eficiente; el creează fiind bun, dar nu 
este el însuși Binele, în timp ce Dumnezeul aristotelician este în primul 
rând finalitate pură. Totuși, în Republica, Platon vorbește despre 
Forma Binelui, care este mai presus de Fiinţă și o creează pe aceasta. 

Atunci când se apucă să arate raţiunile de a fi ale genezei 
şi ale pieirii şi fac consideraţii de fizică asupra lor, ci elimină 
raţiunea de a fi a mișcării. 

De asemenca, ei greșesc și prin accea că nu așază Ființa, pe 
ce-este ? drept rațiune de a fi a vreunui lucru. 

În plus, fac eroarea de a desemna cu ușurință drept principiu 
pe oricare dintre corpurile simple, cu exceptia pământului, fără 
să cerceteze cum se produce generarea lor unul din celelalte — 
mă refer la foc, apă, pământ și aer. Căci unele elemente apar din 
celelalte prin reunire, altele prin despărțire, iar tocmai acest fapt 
distinge cel mai mult între elementul anterior și cel posterior. 

Într-adevăr, ar putea fi considerat drept elementul cel mai 
elementar <oToiewwbtorarov> primul din care se nasc, prin 
combinare, celelalte elemente. Or, tocmai acest element ar avea 
părțile cele mai fine și ar fi cel mai subtil (de aceea filozofii 
care așază drept principiu focul ar fi în cea mai mare măsură 
în acord cu acest argument. Fiecare dintre ceilalți filozofi este 
de acord că un atare element /subtul/ este elementul corpurilor. 
Dar nimeni dintre cei care admit un singur element /ca prin- 
cipiu/ nu a socotit că pământul este acel element, vădit, din 
cauza mărimii părților sale. Dimpotrivă, fiecare dintre celelalte 
trei elemente și-a aflat protectorul <kpiriiş>, de vreme ce unii 
susțin că principiul este focul, alții — apa, iar alţii — aerul. Dar 
oare, totuși, de ce nu alege nimeni dintre filozofi pământul /ca 
principiu/, așa cum face majoritatea oamenilor? Căci aceștia 
afirmă că totul este pământ, dar și Hesiod spune că pămân- 
tul e întâiul dintre corpuri; astfel că această concepţie este 
veche și populară). 

Acum, potrivit cu acest raţionament, nici dacă cineva ar 
alege drept principiu, în afară de foc, pe vreunul dintre celelalte 
clemente, nici dacă el ar opta pentru un element mai dens decât 


é! Filozofii naturii greşesc, după Aristotel, fiindcă nu iau în calcul 
entităţile incorporale (de exemplu, numerele, conceptele), nu disting 
materia de mișcare, nu se referă la esentele lucrurilor și desemnează 
drept principiu un element concret, precum focul sau apa. Firește, 
această ultimă obiecţie nu se referă la Anaximandros, cu apeiron-ul său. 

aerul, dar mai rarefiat decât apa, nu ar vorbi cum trebuie: căci, 
dacă elementul posterior prin geneza sa este anterior prin natură, 
și elementul copt și amestecat este ulterior prin natură, lucrurile 
ar sta invers decât susţin ei: apa ar fi anterioară aerului, iar pă- 
mântul — anterior apeie2. 

Acestea fie, deci, zise în privinţa celor care postulează o 
singură rațiune de a fi a lucrurilor. Dar aceleași probleme apar 
și pentru cel care are în vedere mai multe rațiuni, ca Empedocle, 
care susţine că materia constă din patru elemente. Căci este 
necesar ca, pentru cine susţine așa ceva, să se ivească, pe de-o 
parte, aceleași obiecții ca mai sus, dar, pe de altă parte, și 
altele specifice. 

1) Într-adevăr, noi vedem că elementele provin unul din 
celălalt, ca și când același corp nu ar rămâne mereu foc și pă- 
mânt (am discutat despre aceasta în Fizica)®?. 

2) De asemenea, trebuie considerat că el nu a vorbit deloc 
nici cu dreptate, nici verosimil despre raţiunea mișcării, anume, 
dacă ar trebui să existe doar una sau două raţiuni /ale acesteia /.64 
În general, e necesar ca cei care judecă precum Empedocle să 
înlăture /principiul/ alterări: căci /la ei/ recele nu va putea 
rezulta din cald, nici caldul din rece. Într-adevăr, Empedocle 
contestă că ar putea exista vreun /substrat/ al contrariilor de acest 
fel și că ar exista vreo unică natură care să devină și foc, și apăs5. 


62 Aristotel zice că, dacă se ia în consideraţie drept element pri- 
mordial elementul cu părțile cele mai subtile (anterior prin geneză), 
acesta este focul. Dar dacă, dimpotrivă, se are în vedere perfecțiunea, 
atunci compusul, adică elementul final, este mai presus prin natură, 
şi atunci acesta este pământul, pe care totuși nici un filozof nu-l 
consideră ca primordial, în pofida opiniei comune. 

6 Adică, ar fi necesar un substrat comun pentru cele patru ele- 
mente. Referirea este de fapt la De caelo, III, 7. 

6 Iubirea și Ura. 

6% Dacă există un element, prin naturărece, și un altul, prin natură 
cald, dar nu există un substrat al caldului și al recelui, atunci nici caldul 
nu va putea proveni din rece, nici recele din cald. Empedocle nu ar 
distinge clar între substrat (sau subiect) și proprietate (sau predicat). 

Iarăşi, dacă se admite că Anaxagoras vorbește despre donă 
elementet, ar trebui admis aceasta mai curând în virtutea unui 
raţionament pe care el nu l-a parcurs în detaliu, dar care ar fi 
consecinţa necesară a raționamentelor care l-au condus /în fapt/. 
Căci ar fi absurd să se afirme că la început toate erau ameste- 
cate — atât din alte motive, cât și fiindcă ar trebui ca ele să fi 
preexistat pure. Apoi și fiindcă nu se poate ca două elemente 
luate la întâmplare să se combine între cle. Pe deasupra, Anaxa- 
goras greșcște și fiindcă, la el, proprietățile și contextele /lucrurilor/ 
ar putea fi separate de Fiinţele /acestor lucruri/. (Combinarea 
şi separarea se fac între aceleași elemente.)*7 

Și totuși, dacă cineva ar urmări, analizând, ceea ce Anaxa- 
goras vrea să spună, probabil că filozoful ar apărea susținând 
o doctrină mai inovatoare /decât alți filozofi/. Într- adevăr, 
atunci când nu exista nimic distinct, este evident că nimic nu 
putea fi afirmat ca adevărat despre acea Fiinţă. De pildă, ea nu 
putea fi declarată nici albă, nici neagră, nici cenușie, nici de 
altă culoare, ci era cu necesitate fără culoare, sau altfel ar fi putut 
avea vreuna dintre aceste culori. La fel, în temeiul aceluiași rațio- 
nament, ea este fără gust și nu are nici un fel de calităţi asemă- 
nătoare. Căci nu e cu putinţă ca Fiinţa să aibă vreo calitate 
Sau vreo cantitate, sau să fie ceva. Altminteri, ar poseda una 
dintre formele considerate determinate <Ev pépet>, dar aceasta 
este imposibil, toate lucrurile fiind amestecate. Altfel, /posedând 
vreo determinare/ ea ar fi fost deja distinctă, dar Anaxagoras 
spune că toate cele sunt amestecate, cu excepţia Intelectului, 
acesta doar fiind neamestecat și pur. Rezultă de aici că el ajunge 
să spună că raţiunile lucrurilor sunt, pe de-o parte, Unu (fiindcă 
acesta este simplu și neamestecat), pe de altă parte, Celălalt, 
pe care noi /platonicienii/€8 îl socotim a fi Nelimitatul, până 


6 Intelectul și amestecul primordial. 

6 Caldul și recele sunt proprietăţi și ele se pot combina numai 
în măsura în care ele sunt asociate cu anumite substrate. Ele nu sunt 
independente, cum pare să rezulte din teoria lui Anaxagoras. 

68 Şi aici, și ceva mai jos, Aristotel vorbește ca și când ar aparţine 
încă cercului platonicienilor. E motivul pentru care multi interpreți 
au socotit că această Carte Alpha mare aparţine tinereții lui Aristotel. 

la a primi limitări și de a participa la o Formă oarecare <petaoyeîv 
ei6ovg TLv6c>. 

Astfel, deși Anaxagoras nu se exprimă nici cuvenit, nici clar, 
totuși el vrea să spună ceva asemănător și cu cei care au filozofat 
după el și cu cei ce, astăzi, par mai /preciși decât cl/ <7oîc vâv 
fpouvouEvoig păiiov>. 

Așadar, acești filozofi se întâmplă să fie familiari numai cu 
teoriile privitoare la generare, distrugere și mișcare (căci ei 
cercetează aproape numai o atare Fiinţă /corporală/, și numai 
aceste principii și raţiuni). 

Acei filozofi, însă, câți fac teorii despre ansamblul celor- 
ce-sunt și admit că dintre acestea unele sunt senzoriale, altele 
nu, cercetează, în mod evident, ambele genuri. lată de ce merită 
mai mult să ne ocupăm de ei, spre a vedea ce anume spun bine 
şi ce nu în examinarea problemelor ce ne stau acum înainte. 

Așa-numiţii pitagoricieni se servesc de principii și de ele- 
mente mai puţin la îndemână decât o fac filozofii naturii (moti- 
vul este că ei nu le-au preluat din lumea senzaţiilor, iar entitățile 
matematice aparțin celor lipsite de mișcare, dacă exceptăm astro- 
nomia). Ei discută, totuși, și îşi dirijează întreaga activitate în 
legătură cu natura. Explică geneza Cerului și observă cu atenţie 
ce se întâmplă cu părțile, cu proprietăţile și cu activitățile sale 
şi epuizează tot rezervorul principiilor și al rațiunilor pentru 
acestea, de parcă ar fi de acord cu ceilalti filozofi ai naturii că 
ceea-ce-este e numai atât cât se supune senzaţiei și e cuprins 
de așa-numitul Cer. 

Pe de altă parte, ei susțin raţiuni de a fi şi principii potri- 
vite pentru a te ridica deasupra și către regiunea superioară 
a celor-ce-sunt, ce se asociază mai bine /cu acele realități 
superioare/ decât cu teoriile despre natură. Numai că ei nu 
spun deloc în ce mod apare mişcarea, de vreme ce, la ei, sin- 
gurele substraturi sunt limita și nelimitatul, cât și imparul și 
parul; și nu spun, de asemenea, cum este posibil să existe 
generare și pieire, sau mișcările astrelor vizibile pe Cer, fără 


Totuși unele critici la adresa lui Platon nu se pot înțelege decât în 
lumina unor concepţii aristotelice mai târzii. 

mișcare și transformare€?. Și apoi, fie că li s-ar concede că mă- 
rimea apare din acele principii /matematice/, fie că s-ar putea 
arăta acest lucru, oare în ce mod vor exista lucrurile ușoare şi 
cele grele ? Căci ei nu aplică deloc principiile, de la care pornesc, 
mai mult corpurilor matematice decât celor senzoriale. Iată de 
ce ei nu au vorbit câtuși de puţin despre foc sau pământ, sau 
celelalte corpuri de acest fel, ca unii ce — cred — nu spun nimic 
despre lucrurile senzoriale, care să fie specific acestora. 

Şi apoi, cum se poate accepta că proprietăţile numărului și 
numărul /însuși/ sunt raţiunile de a fi ale evenimentelor care 
există și se petrec în Cer, atât la începutul /său/, cât și acum, 
dar că nu există un alt număr în afara Numărului acestuia din 
care s-a constituit Universul? Căci ori de câte ori ei sustin că 
într-un loc anume există „opinia“, sau „ocazia“, dar că de mai 
de sus puţin sau mai de jos /sosește/ „nedreptatea“ și „jude- 
cata“ sau „amestecul“, dau ca demonstraţie faptul că fiecare 
dintre aceste realități este un număr; numai că se întâmplă ca 
în acel loc anume să existe deja o mulțime de mărimi reunite 
/ale Cerului/, deoarece aceste proprietăţi /ale numărului/ 
corespund locurilor /particulare/. Oare pe același Număr, cel 
din Cer, trebuie să-l acceptăm ca fiind și numărul particular 
al lucrurilor /concrete/ ? Sau, alături de el, există un altul?70? 

Platon, de partea sa, afirmă că este vorba despre un alt nu- 
măr. Căci, chiar dacă și el socotește că numere sunt și /lucrurile/ 
şi raţiunile lor, crede însă că ultimele numere sunt rațiuni de 
a fi inteligibile, iar primele — senzoriale. 


69 Așadar, pitagoricienii, deși pornesc de la principii imateriale și 
mai subtile decât filozofii naturii, nu pot da seama de originea mișcării 
și nu pot explica, în general, geneza elementelor naturii. Într-adevăr, 
numerele fiind imobile, ele nu pot servi drept principiu al mișcării. 

7 Pitagoricienii asociau mai întâi diferite proprietăți și situaţii cu 
anumite numere. Apoi regăseau în mișcările astrelor pe cer acele 
numere. Aristotel se întreabă dacă numărul ceresc este identic cu nu- 
mărul lucrurilor și al situațiilor, sau există câte un altul pentru fiecare 
situaţie în parte. În fapt, pitagoricienii utilizau un raționament ana- 
logic, bazat pe corespondente, pe care Aristotel nu-l acceptă, ca fiind 
neștiințific. 

Să lăsăm deoparte acum cele spuse despre pitagoricieni, 
fiind suficient cât ne-am ocupat cu doctrinele lor. 

Cei care au așezat Formele drept rațiuni de a fi şi care, mai 
întâi, au încercat să înțeleagă rațiunile lucrurilor din lumea de 
aici, au introdus alte entități, egale la număr cu cele /pe care voiau 
să le explice/. E ca și când cineva, vrând să numere obiecte mai 
puține, gândește că nu va fi în stare /s-o facă/, dar că, făcându-le 
să fie mai multe, ar deveni capabil să ducă la bun sfârșit numără- 
toarca. (Căci sunt aproape tot atâtea — ori nu mai puţine — 
Forme, câte sunt lucrurile ale căror raţiuni, căutându-le, ei au 
avansat de la ele înspre Forme. Într-adevăr, pentru fiecare lucru 
există — după ei — o entitate cu același nume, <òpóvvpov> 
/situată/ alături de Fiinţele /lucrurilor/ şi existând pentru toate 
celelalte multiple reductibile la o unitate <Ev Eni noMav>, fie 
că acestea sunt obiecte terestre, fic că sunt entități eterne?!.) 

Însă nici unul dintre modurile în care noi, /platonicienii/, 
demonstrăm existenţa Formelor nu se arată evident: unele 
argumente nu conduc la o consecinţă necesară, în timp ce, por- 
nind de la alte argumente, rezultă Forme chiar pentru entită- 
țile cărora noi nu am vrea să le atribuim Forme: astfel, potrivit 
cu argumentele extrase din științe, vor exista Forme pentru 
toate câte fac obiectul științelor; iar potrivit cu argumentul /ce 
postulează câte o Formă/ pentru orice multiplicitate reductibilă 
la o unitate, vor exista și Forme ale negațiilor; potrivit cu argu- 
mentul că se poate concepe ceva, chiar dacă acesta a dispărut, 
vor exista Forme și pentru lucrurile dispărute, de vreme ce 
există o imagine /mentală/ a acestor lucruri?2. 


7! Platonicienii — spune Aristotel — dedublează inutil lumea. Cum 
de spune totuși Aristotel că sunt tot atâtea Forme câte lucruri ? Probabil 
că în sensul că numărul Formelor este egal cu cel al speciilor de lucruri. 

72 Dacă pentru orice mulțime reductibilă la un concept există o 
Formă, vor exista și Forme ale proprietăților, ale relațiilor, ba chiar 
şi ale negaţiilor, ceea ce pare absurd. Obiecţia fusese deja formulată 
de Platon în Parmenide. 

Mai departe, să observăm că argumentările mai riguroase 
/în favoarea Formelor/ creează Forme ale relativelor despre 
care noi negăm că ar avea un gen în sine. În fine, alte argumente 
conduc la consecința „celui de-al treilea om“P. 

În general, argumentele în favoarea Formelorsuprimă ceea 
ce ne dorim să existe încă mai mult chiar decât ne dorim să 
existe Forme: ar rezulta astfel că nu Dualitatea e primordială, 
ci numărul, și că relativul e anteriorintrinsecului /şi nu invers/; 
apoi, toate consecinţele pe care unii /dintre platonicieni/ le 
deduc din teoria Formelor ajung în contradicţie cu premisele 
de la care ei au pornit. 

Mai departe: conform teoriei ce afirmă existența Formelor, 
vor exista nu doar Forme ale Fiintelor, ci și ale multor altor 
entități. Căci un concept unicpoate aparţine nu numai Fiinţelor, 
ci şi altor entităţi, iar ştiinţele au ca obiect nu numai Fiinţa, ci 
și alte lucruri, și astfel de situaţii sunt nenumărate. Dar dacă 
se ţine seama de necesitatea logică și de reprezentările /noastre/ 
despre Forme, și dacă Formele cer participarea Fiinţelor la ele, 


7 Ar fi, într-adevăr, greu de susținut că „dublul“, de exemplu, 
formează un gen. Faimosul argument „al celui de-al treilea om“, prezent 
de asemenea în Parmenide, sună în felul următor: dacă oamenii sea- 
mănă între ei fiindcă participă la Forma omului, sau la Omul în sine, 
atunci oamenii laolaltă cu Omul în sine vor semăna cu toții în virtutea 
participării la o nouă Formă, care este un Om în sine de gradul doi, 
sau un al treilea Om (alături de oamenii individuali și de Forma 
omului), și așa mai departe. Multiplicarea indefinită a inteligibilelor 
apare deoarece Platon tinde să asimileze Forma (sau Ideea) Omului 
cu un „om“ paradigmatic. Dacă însă Formaomuluieste înțeleasă doar 
ca o proprietate abstractă (umanul), multiplicarea nu mai intervine. 
Dar atunci, Formele nu mai pot fi concepute ca separate de lucrurile 
senzoriale, deoarece ele sunt proprietăţi ale unor anumite subiecte. 

74 Adică teoria Formelor intră în contradicție cu teoria princi- 

iilor — Unu și Dualitatea indefinită, din care s-ar genera Formele. 
fe a lovi ar trebui să existe și o Formă a Dualităţii; dar dacă For- 
mele sunt, cum credeau unii platonicieni, numere, înseamnă că nume- 
rele sunt anterioare, în calitate de Forme, Dualităţii. La fel, dacă 
numerele presupun raporturi și raporturile țin de relativ, ar însemna 
că relativul este anterior principiului. 

vor exista în mod necesar numai Forme ale Fiinţelor. Căci 
partiaparea la Forme nu se face dependent de context — /într-un 
caz da, și într-altul nu/—, ci trebuie să existe o participare la 
fiecare Formă de așa manieră, încât ea să nupoată fi predicată 
despre un subiect /indeterminat/ <xa bnokewitvov>. Spun 
ceva de felul următor: dacă ceva participă la Forma Dublului 
în sine, acel ceva participă și la Eternitate; numai că participă 
la aceasta din urmă contextual, căci e dependent de context ca 
dublul să fie etern. Așa încât Formele vor fi în mod necesar 
Forme ale Fiinţelor?5. 

Dar aceleași /nume/ desemnează Fiinţa atât pentru lumea 
terestră, cât și pentru lumea inteligibilă. Căci, dacă nu e așa, 
ce semnificație va avea afirmaţia că ceva — de pildă, multipli- 
citatea reductibilă la unitate — are ființare aparte faţă de 
lucrurile sensibile ? Apoi, dacă e aceeași Formă și pentru Forme, 
şi pentru lucrurile care participă la Forme, va exista un ce comun 
/între această Formă supraordonată și Formele participante/. 
(Atunci, de ce există o Formă atât pentru dualităile pieritoare, 
cât și pentru cele multiple, dar eterne — anume Dualitatea una 
și aceeaşi — mai curând decât să existe o /Formă comună/ și 
Dualității /în sine/, şi unei dualităţi oarecare ?)76 


75 Sens exact controversabil; cred că ideea este următoarea: numai 
participarea Fiinţelor la Forme este de tip esential. Socrate este om, 
adică este o Fiinţă, deoarece umanitatea este predicată în mod esenţial 
despre Socrate; omul este animal, deoarece în definiţia omului intră 
animalitatea. Dar nu poate exista o Formă a „sănătosului“ la care să 
participe lucrurile senzoriale, căci a predica sănătatea despre Socrate 
indică o situaţie ce ţine de context. Sănătatea nu intră în definiția omu- 
lui. De asemenea, Eternitatea nu intră în definiţia Dublului, deoa- 
rece altminteri toate lucrurile duble ar fi eterne. Prin urmare, există 
numai Forme ale Fiinţelor, adică numai individualele determinate 
incluse într-o specie admit Forme. Totuși, dacă se atribuie o Formă 
oricărei multiplicităţi, ar trebui să existe Forme și pentru calități, 
cantităţi etc. 

76 Lucrurile sunt ceea ce sunt (au o anumită Fiinţă), deoarece ar 
participa la o Formă. Dar acest lucru e valabil nu doar pentru lucrurile 
senzoriale, ci și pentru realităţile suprasensibile, adică pentru For- 
mele însele, sau pentru numere. Se revine la problema multiplicării 
inteligibilelor. 

Iar dacă nu este aceeași Forma /Formelor și cu aceea a lucru- 
rilor care participă la Forme/, toate acestea ar avea comun doar 
numele şi ar semăna între ele în modul în care cineva ar numi 
„om“ atât pe Callas, cât și un lemn??, fără să întrevadă nimic 
comun între ci. 

Dar cea mai mare dificultate /a teoriei Formelor/ ar fi de 
a înţelege cu ce anume ajută Formele /la înțelegerea/ entităților 
eterne, dar senzoriale sau a celor care se nasc și pier. Căci For- 
melc nu posedă rațiunile de a fi ale mișcării şi ale transfor- 
mării?8. De asemenea, Formele nu sunt de vreun ajutor pentru 
științele ce se ocupă cu realităţile senzoriale; aceasta deoarece 
— /în opinia platonicienilor/ — Formele nu constituie Fiinţa 
lucrurilor senzoriale; altminteri, ele ar fi imanente lucrurilor??. 
De asemenea, Formele nu sunt de ajutor lucrurilor ca să le dea 
fiinţare, deoarece ele nu sunt imanente acelor lucruri care parti- 
cipă la ele. /Dacă ar fi imanente/, Formele ar părea, probabil, 
că sunt raţiuni de a fi /ale lucrurilor sensibile/, precum albul 
în combinaţie /cu materia unui lucru/ explică aspectul alb /al 
lucrului/. Însă acest argument, pe care mai întâi Anaxagoras, 
apoi Eudoxos și altii l-au adus, este lesne de respins. Este, 
într-adevăr, ușor de acumulat numeroase imposibilități ce decurg 
dintr-o atare opinie.80 


77 Adică un lemn cu chipul lui Callias. Este ceea ce Aristotel nu- 
mește relaţia de „omonimie“. 

78 Aristotel distinge între Fiinţe eterne și Ființe pieritoare. Cele 
eterne, la rândul lor, pot fi senzoriale și mobile (astrele), sau imobile: 
motoarele lor. Vezi Cartea Lambda. Formele singure - spune Aris- 
totel — nu pot explica mișcarea, fiindcă ele sunt prin definiţie imobile 
şi separate de lucruri. 

79 Formele fiind eterne, nu pot constitui Fiinţa lucrurilor sensibile, 
care sunt pieritoare, decât dacă sunt exterioare acestora. Aristotel va 
arăta în Cartea Zeta că forma poate apărea sau dispărea, chiar dacă 
ca nu este creată. 

80 De exemplu: Formele nu se pot amesteca cu corpurile, deoarece 
Formele sunt imateriale; apoi fiecare Formă ar trebui să se amestece 
cu nenumăratele lucruri care participă la ea, fiind în întregul ei 
prezentă în toate. 

Însă nici restul doctrinei nu poate fi susţinut pornindu-se 
de la presupoziţia existenţei Formelor, și aceasta prin nici una 
dintre metodele obișnuite: 

A declara Formele drept modele <napaðeiypata> ş şi a afirma 
că celelalte lucruri participă la ele înseamnă a rosti vorbe goale 
și a apela la atzi poeticet!. Căci ce anume înseamnă „să 
produci privind la Forme“ ? Este cu putinţă ca ceva, la întâm- 
plare, să fie și să devină asemănător /cu un model/, chiar fără 
să fi fost reprodus /după modelul respectiv/, astfel încât, fie 
că Socrate ar exista sau nu, ar putea apărea /întâmplător/ un 
om asemănător lui Socrate. Același lucru s-ar putea întâmpla 
şi dacă Socrate ar fi etern8?. 

Vor exista apoi mai multe „modele“ pentru aceeași enti- 
tate, astfel încât vor fi și mai multe Forme /pentru aceeași 
entitate/, precum pentru om — Animalul și Bipedul, dar, deo- 
potrivă, și Omul în sinc. Apoi Formele vor fi modele nu 
numai pentru lucrurile senzoriale, dar și pentru Formele însele; 
așa genul este model, ca gen, pentru Formele /speciilor/. Astfel 
că același lucru va fi și model, şi copie. 

Apoi, ar părea cu neputinţă ca Fiinţa și lucrul pentru care ea 
este Fiinţă să fie separate între ele /așa cum susţin platonicienii/. 


3! [)imensiunca literară sau chiar poetică a modelului platonician 
al Formelor este greu de contestat. Pe noi lucrul acesta ne încântă, 
dar Aristotel îl consideră neștiințific. 

82 În Timaios, Demiurgul produce „privind la Forme“ întocmai 
ca un artist care privește la un model. Aceeași teorie și în Republica, 
X, unde se spune că Zeul ar fi creat Patul ideal, în timp ce artizanul 
creează patul obișnuit privind la Forma Patului. Aristotel spune că, 
întâmplător, ceva poate apărea ca fiind asemănător cu un model, ceea 
ce arată că nu orice devenire se explică prin aceca că imită o Formă. 

83 E o obiecție serioasă: un om concret participă la mai multe Forme: 
a Omului, a Animalului, a Bipedului etc. Dar, fiind ele prin definiţie 
imutabile și inalterabile, cum pot aceste Forme să interacționeze 
pentru a forma unitatea unei singure specii? 

8t Specia (Omul) este model pentru oamenii concreti și copie 
pentru genul Animal. Trebuie, așadar, presupusă o ierarhie a For- 
melor și o participare a unora la altele. Dar pare greu de înteles cum 
poate exista participare în cazul imutabilității lor. 

Încât, cum oare ar putea Formele, ce sunt Fiinţele lucrurilor, 
să fie separate de lucruri? Dar în Phaidon, așa se spune că 
Formele sunt raţiunile și ale ființării, și ale devenirii. Să presu- 
punem însă că Formele există; totuși, lucrurile care participă 
/la ele/ rămân lipsite de devenire, dacă nu va exista un agent 
care să le pună în mișcare. În schimb, apar multe lucruri — 
precum o casă sau un inel — în legătură cu care negăm o 
participare la Forme!?. E posibil, prin urmare, ca și restul 
artefactelor să existe și să apară datorită unor asemenea raţiuni, 
precum le-au indicat spusele de acum. 

Mai departe: dacă Formele sunt numere, în ce fel aceste 
numere vor fi și rațiuni de a fi ale lucrurilor? Oare fiindcă 
lucrurile reprezintă o altă serie de numere? De exemplu: acest 
număr particular este „omul“, celălalt— Socrate, altul — Callias ? 
întrucât sunt acele numere raţiuni /ale existentei/ acestor inși? 
Nu are, de altminteri, nici o importanţă dacă unele entități sunt 
eterne și altele nu. 


85 Ceva mai înainte Aristotel afirmase că platonicienii neagă că 
Fiinţa lucrurilor senzoriale ar fi Formele. Evident, în pasajul de faţă, 
el se referă la Fiinte în sens propriu, de element subzistent, permanent, 
opus devenirii. Or, exact Forma este Fiinţa. Dar, atunci, cum ar putea 
— se întreabă Aristotel — ca Fiinţa unui lucru să fie despărțită de lucrul 
însuși ? (Ca și când am spune că ceea ce face ca un lucru să fie ceea 
ce este separat de lucrul însuși.) 

86 În Timaios există un astfel de agent — raţiunea eficientă: De- 
miurgul care creează lumea privind la Arhetipurile eterne. În Phaidon, 
ca și în Republica, nu se vorbește despre așa ceva, ca și când Formele 
ar fi și rațiune formală, și rațiune eficientă. Trebuie admis că Platon este 
departe de a avea vederi unitare în aceste privințe, ca și în destule altele. 

87 Nu există Forme ale artefactelor, după unii platonicieni. 
Totuși, în Republica, Platon imaginează o Formă a Patului. După 
el, Formele artefactelor sunt create de Demiurg, spre deosebire de 
Formele lucrurilor naturale care sunt eterne și coexistente Demiurgului. 

88 Dacă se acceptă, cum credea, se pare, Platon la bătrânețe și apoi 
platonicienii, că Formele se pot reduce la numere, se pune întrebarea 
cum determină numerele existența lucrurilor. Care ar fi logica pentru 
care un anumit număr ar fi rațiunea de afi a lui Socrate? — se întreabă 
Aristotel. 

lar dacă numerele sunt rațiuni de a fi, fiindcă lucrurile din 
lumea noastră sunt raporturi de numere <Aóyot &pi6uâv> pre- 
cum armonia muzicală, e limpede că există și un ceva printre 
/substraturi/ care să admită raporturi numerice. lar dacă acest 
ceva există — e vorba despre materie — e clar că și numerele 
ideale vor fi raporturi ale unei entităţi cu o altă entitate. De 
pildă: dacă Callias este un raport numeric între foc, pământ, 
apă și aer, și Forma /la care el participă/ va fi un /rapon/-număr 
între alte substraturi. lar Omul în sine, fie că este sau nu un 
număr, Va fi un raport între anumite numere, și nu doar un /simplu/ 
număr, şi atunci nici o /Formă/ nu va mai fi un /simplu/ nu- 
măr, din acest motivE?. 

Mai departe: din multe numere rezultă /printr-o operaţie 
aritmetică/ unul singur; dar cum să rezulte o singură Formă 
din mai multe /Forme/? lar dacă Forma nu provine din alte 
Forme, ci din unitățile cuprinse în număr, precum /sunt cele 
din numărul/ 10 000, în cefel sunt unităţile cuprinse în ea? Fie 
că ele sunt de același tip, fie că nu sunt de același tip, nici ele 
între ele, nici toate celelalte /unități/ cu restul /unitărilor cuprinse 
în alte numere/, se va ajunge la multe absurdități. Căci, /dacă 
ele sunt de același tip/, prin ce anume se vor deosebi unităţile 
între ele, de vreme ce aceste unități sunt fără calități <ănoBeîc> ? 
Toate aceste susţineri nu sunt nici argumentabile, nici în acord 
cu raţiunea%. 


8 Dacă lucrurile sunt raporturi de numere, realizate între elemen- 
tele care intră în compoziţia lucrului, teoria Formelor devine stranie. 
Căci, conform ei, lucrurile imită Formele, ceea ce înseamnă că Forma 
unui lucru trebuie și ea să fie un raport numeric între elemente ideale. 
Dar platonicienii susţin că Formele sunt chiar numere, și nu raporturi 
și că ele au o natură simplă, ceea ce intră în contradicţie cu cerința 
ca ele să reprezinte raporturi numerice. 

% Mai multe argumente care pun în evidentă contradicţiile dintre 
teoria Formelor și teoria numerelor ideale: numerele se pot adiţiona, 
dar Formele sunt concepute ca izolate și necombinabile, astfel încât 
o Formă nu poate proveni din alte Forme. Iar dacă Formele provin 
din unităţile prezente în numere, se ajunge la alte contradictii; vezi 
Cartea My. 

Să mergem mai departe: dacă este necesar a se introduce 
un alt gen de numere, care face obiectul aritmeticii, cât și toate 
numerele declarate de unii „intermediare“, în ce fel trebuie să 
le concepem pe toate acestea și de la ce fel de principii /trebuie 
să pornim pentru a le explica/? Altfel spus: din ce cauză vor 
exista „intermediarele“, situate între lucrurile din lumea de aici 
şi Forme”! ? 

Apoi, unitățile aflate în Dualitate /provin/, fiecare în parte, 
dintr-o Dualitate anterioară, ceea ce este cu neputinţă’? 

Apoi, din ce motiv numărul, /deși e diferit de unu/, este 
conceput ca o unitate? 

Pe deasupra, dacă unităţile /din număr/ sunt distincte, ar 
trebui vorbit în felul celor care vorbesc despre două sau patru 
elemente: într-adevăr, aceștia nu au în vedere elementul 
comun — să zicem corpul — ci focul și pământul (indiferent 
dacă elementul comun — corpul — există sau nu). Acum însă, 
se afirmă /de către platonicieni/ că Unul este, precum focul 
sau apa /la filozofii naturii/, divizat în părți identice între ele 
dpi distincte/. Or, dacă este așa, numerele nu vor fi Ființe, 

, e limpede că, dacă există un Unu în sine și dacă acela este 
Eli atunci termenul „ Unu“ are mai multe semnificaţii. 
Altminteri e imposibil”. 


9! Platonicienii introduc entitățile intermediare, situate între Forme 
și lucrurile senzoriale, dar nu explică cum se combină aceste entități 
intermediare între ele. 

92 Dualitatea (Diada) indefinită, care (împreună cu Unu) produce 
Formele și numerele ideale, inclusiv unităţile din numere, ar trebui 
să ficalcătuită din două unități. Dar aceste unităţi ar trebui să provină 
din Unu și dintr-o altă Dualitate. 

93 Asta, dacă unităţile din numere seamănă cu elementele naturale 
din care filozofii naturii construiesc lucrurile. Se introduce și ideea, 
reluată pe larg în Cartea Gamma, că unele dintre aceste paradoxuri 
nu pot fiexplicate decât dacă prin „Unu“ întelegem mai multe lucruri 
distincte. În fapt, dacă Unu este substratul comun, precum apa sau 
focul la filozofii naturii, numerele sunt proprietăți ale acestui substrat, 
și nu Fiinţe. Dar dacă toate lucrurile participă la Unu, fiindcă au o 
anumită unitate, atunci Unu nu poate fi conceput ca un element. 

Voind noi /platonicienii/ să reașczăm Fiintele pe principiile 
lor, stabilim că lungimile provin din Scurt și Lung — adică din 
ceva mic și din ceva mare —, că suprafaţa provine din Lat și 
Strâmt, corpul — din Înalt şi Sund Însă curu văta vea suprafața 
linii, fie volumul linii și suprafete? ? Căci Latul și Strâmtul, /pe 
de-o parte/, Înaltul și Scundul /pe de alta/ aparțin /fiecare/ altui 
gen. La fel, nici un număr nu se află în aceste mărimi, fiindcă 
Mulul și Putinul ţin iarăși de alt gen /decât dimensiunile 
geometrice/. E clar că nici un alt gen dintre /dimensiunile 
geometrice/ nu va aparţine genului /dimensiunilor aritmetice/. 
Şi nici genul înaltului nu este Latul. Altminteri, /în termenii 
platonicienilor/ corpul ar fi o suprafață”! 

În plus, de unde /(în concepţia lor)/ vor proveni punctele? 
Platon a combătut existența acestui gen /al punctelor/, 
luându-l ca pe o reprezentare geometrică, însă el a vorbit despre 
„linii indivizibile“ drept început al liniei%5. La aceasta el se referă 
de multe ori. Atunci e necesar să existe o limită a acestor /linii 
indivizibile/, astfel încât existenţa liniei și a punctului se explică 
pornindu-se de la același raţionament. 

Vorbind la modul general și având în vedere că întelep- 
ciunea caută raţiunile de a fi ale lucrurilor vizibile, pe de-o parte, 
noi am abandonat această căutare, căci nu vorbim deloc despre 
rațiunile, despre principiul transformării”; și, pe de altă parte, 
considerând că ne referim la Fiinţa acestor lucruri /vizibile/, 


9% Aristotel spune literal „nici un alt gen dintre cele de sus nu va 
aparţine genului celor de jos“. Ca genuri distincte, elementele geo- 
metriei devin incapabile să se asocieze pentru a forma corpurile. O 
teză fundamentală a lui Aristotel interzice trecerea (extrapolarea) de 
la un gen de ființe la un altul <uetáßaoç eiç &AAo yévoç>. Această 
teză se întemeiază pe ideea că realitatea este dispersată — chiar dacă 
centrată în jurul Fiintei. 

% Liniile și punctele alcătuiesc genuri diferite de lucruri, deci par- 
ticipă la Idei diferite, așa că este greu de înțeles cum se pot combina. 
Platon încercase să reducă punctele la „linii indivizibile“, dar și acestea 
ar trebui să aibă limite, care ar alcătui un gen diferit de genul lor. 

% Teoria Formelor nu ar explica originea mișcării, căci Formele 
sunt imobile. 

sustinem în fapt că există alte Fiinţe; dar cum sunt acele 
Fiinţe /ale obiectelor vizibile/ o exprimăm cu vorbe goale. Căci 
cuvântul „participare“, după cum am spus și înainte, nu 
înseamnă nimic. 

Dar Formele nu ştiu a da seama nici de ceea ce vedem că 
este o rațiune de a fi a lucrurilor în științe, din pricina căreia 
acţionează orice inteligență și produce orice natură; ele nu dau 
seama, așadar, de această rațiune de a fi, despre care afirmăm 
că se numără printre /cele patru/ principii /ale firii/%7. În schimb, 
pentru contemporani /platonicieni/, matematicile au devenit 
filozofia, deși ei afirmă că acestea trebuie cultivate de dragul 
altor ocupaţii %. 

În plus, s-ar putea concepe Fiinţa-substrat ca fiind o materie 
„mai matematizată“ și ar apărea că, /vorbind despre ea, platoni- 
cienii/ au în vedere determinări și diferențieri ale Fiinţei și ale 
materiei — precum Marele și micul — mai degrabă decât materia 
/însăși/. Asemănător, filozofii naturii vorbesc despre rarefiat 
și despre dens, afirmând că acestea sunt primele diferențieri ale 
substratului. Spuse de acest fel indică deopotrivă un exces și 
o lipsă /în argumentare/: dacă acestea — /Marele și micul/ — 
vor fi mișcare, e clar că Formele se vor misca. Dacă, însă, Marele 
și micul nu sunt mișcare, de unde a sosit mișcarea? În acest 
fel, întreaga cercetare a naturii este suprimată. 

Iar ceea ce pare ușor de demonstrat, anume că toate sunt 
unu, nu se mai susţine: căci prin abstragere <ExSenq> * nu 


% Teoria Formelor nu s-ar referi la finalități. În fapt, Formele — 
înţelese ca modele exemplare ale lucrurilor — exprimă idealul unui 
lucru, ceea ce acesta încearcă să atingă. Dar, este adevărat că noţiunea 
de finalitate e mai puţin precisă la Platon. 

%8 Matematicile nu fac apel la finalitate. Așadar, Aristotelle repro- 
șează platonicienilor că preocupările lor pentru matematici anulează 
problematica finalității. 

99 ExBeog, termen tehnic prin care platonicienii înțelegeau hipo- 
stazierea unor abstracţiuni. De aceea, Aristotel spunecă, prin această 
metodă, lucrurile sunt reductibile nu la unitate pur și simplu, ci la 
o Unitate hipostatică - la Unu. Apoi, un universal precum „unu“ 
și „ceea-ce-este“ nu formează un gen, căci genul nu se poate predica 
despre propriile diferenţe. V. Cartea Beta, nota 25. 

ajung, toate unu, ci /doar/ un Unu în sine, dacă se vor concede 
/acestui Unu/ toate cele; şi nici măcar aceasta /nu s-ar întâm- 
pla/, dacă nu s-ar concede că universalul este un gen; or, aceasta 
este, în unele situaţii /precum aceasta chiar/, cu neputinţă!%. 

Așadar, nu au semnificaţie /sub aspectul teoriei Formelor/ 
nici entităţile ce succedă numerelor — lungimile, suprafețele 
și volumele — și nu se explică nici în ce felsunt, ori vor apărea, 
nici ce fel de capacitate posedă. Căci nu-i cu putinţă ca /enti- 
tățile geometrice/ să fie Forme (ele nu sunt numere), nici enti- 
tăți intermediare (acelea sunt entităţi matematice), nici obiecte 
pieritoare, ci ele par a reprezenta un al patrulea gen. 

În general, faptul că, fără să recurgă la distincții, filozofii 
cercetează elementele celor-ce-sunt, care însă ar trebui consi- 
derate ca având mai multe semnificaţii, face cu neputinţă succe- 
sul cercetării!0!. Cu atât mai mult, demersul este imposibil 
pentru cei care cercetează în modul amintit elementele din care 
sunt alcătuite lucrurile. Căci nu se poate înțelege din ce fel de 
principii provine acţiunea sau suportarea ei, sau linia dreaptă, 
ci, dacă e de înteles ceva, aceasta se poate realiza numai pornind 
de la /o teorie/ despre Fiinţe. 

Pe de altă parte, suntem în eroare crezând că e cu putință fie 
să se caute, fie să se dețină elementele /constitutive/ ale tuturor 
lucrurilor. Cum ar putea cineva descoperi elementele tuturor 
lucrurilor ? 

Este clar că nu-i posibil să existe o cunoaștere /universală/ 
prealabilă pe care cineva s-o aibă anterior: astfel, după cum 
celui care învaţă geometria îi este cu putință, firește, să știe în 
prealabil multe, dar el nu are o cunoaștere prealabilă chiar a 
obiectului şi chiar a datelor pe care urmează să le învețe; la 
fel se întâmplă și în privinta altor științe, astfel că, dacă ar exista 
o știință universală, după cum afirmă unii, un astfel de om ce 
învaţă această știință nu ar putea să cunoască în prealabil nimic. 


100 V, Cartea Beta, nota 11. 

10! [deea fundamentală a lui Aristotel expusă în Cartea Gamma: 
plurivocitatea semantică anulează posibilitatea oricărui discurs uni- 
tar despre realitate ori a unei științe universale. 

Numai că orice învățare se face în baza unor cunoştinţe prea- 
labile, fie toate, fie unele — este vorba atât despre învățarea 
prin demonstraţii, cât și despre aceea prin definiţii. Căci este 
necesar să existe o cunoaștere prealabilă a premiselor de la care 
pleacă definiția. La fel se întâmplă și cu învăţarea prin inducţie. 
Și chiar dacă s-ar întâmpla să existe o asemenea știință /uni- 
versală/ înnăscută, e uimitor că deținem, fără să ne dăm seama, 
pe cea mai de preț dintre știinţe!02! 

Apoi, cum se va putea ști din ce elemente sunt alcătuite lu- 
crurile și felul în care vom obţine o evidență? Și aceasta este 
o dificultate. S-ar putea sta la îndoială în această privință, așa 
cum se întâmplă în cazul unor silabe: astfel, unii afirmă că silaba 
ZA constă din F, A și A, alţii invocă existenta /în silabă/ a unui 
sunet diferit și a nici unuia cunoscuti, 

Mai departe, cum ar putea cineva, care nu are senzaţia /unor 
lucruri/, cunoaște acele lucruri la care se referă senzația? Și 
totuși, el ar trebui să fie în stare să le cunoască, dacă din aceleași 
elemente sunt alcătuite toate lucrurile, după cum sunetele 
compuse sunt alcătuite din sunete obișnuite /simple/104. 


102 O știință universală ar trebui să-și conţină propriile premise 
în interiorul obiectului său de studiu, deoarece, spre deosebire de 
ştiinţele particulare, ea nu ar putea apela la o metaștiință. Sau anumite 
premise ar trebui să fie înnăscute, ceea ce Platon chiar susţine în Menon. 
Dar Aristotel contestă această teorie pe motiv că, astfel, întreaga știință 
ar sfârși prin a fi înnăscută. Într-adevăr, ar trebui să ne dăm seama 
că posedăm o astfel de știință. Pentru Aristotel, indemonstrabilele 
științelor (precum axiomele) sunt date printr-o intelecţie spontană 
<voðç> care precedă orice știință. V. Analiticele posterioare, Il. 

193 Z (zeta) era, pentru vorbitorii de greacă, un sunet compus; 
totuși unii aveau impresia că el este un sunet de sine stătător, diferit 
de celelalte. Asemănător, zice Aristotel — care este criteriul care ne 
permite să declarăm că un anumit element (foc, apă, atomi etc.) este 
cu adevărat ireductibil și primar? 

10 Dacă am cunoaște elementele primordiale, se pare, ar trebui să 
cunoaștem și lucrurile din care ele se compun. Ar trebui să posedăm 
deci o cunoaștere universală, ceea ce nu e cazul. Prin urmare, nu cu- 
noaștem elementele lucrurilor. Aporia va fi rezolvată în Cartea Lambda. 

Se vede clar din cele spuse mai sus că toți filozofii par să 
fi căutat rațiunile de a fi ale lucrurilor arătate de noi în Fizica 
și că, în afara acestora, nu s-ar mai putea indica vreuna. Doar 
că ei au vorbit despre ele confuz, așa încât, într-un fel, toate 
/rațiunile lucrurilor/ au fost indicate, dar într-alt fel, ele nu 
au fost deloc indicate. Prima filozofie <ñ npóm procogia>!5, 
vorbind /pe atunci/ despre toate cele, parcă îngăima, fiind ea 
tânără și aflată abia la început. De exemplu: Empedocle sustine 
că osul există în baza raportului /dintre elemente/, adică, acest 
raport este ce este în sine osul și Fiinţa sa. Dar c necesar ca, în 
același fel, raportul să fie și carne, și orice altceva, sau să nu 
fie nimic. Or, atunci, din cauza raportului va exista și carnea, 
şi osul, şi fiecare dintre celelalte lucruri, şi nu din cauza ma- 
teriei la care, totuși, se referă Empedocle — foc, pământ, apă 
şi aer. Or, dacă altcineva i-ar fi făcut aceste obiecţii, el ar fi 
consimţit /la ele/, împins de necesitate, dar /când a vorbit de 
unul singur/ nu a făcut-o limpede. Despre acestea însă, lucrurile 
au fost lămurite și mai înainte. 

Vom reveni însă asupra acelor dificultăţi, câte l-ar pune în 
încurcătură pe cel care ar reflecta asupra acelorași probleme. 
Aceasta, fiindcă am putea pesemne, /pornind de aici/, să nete- 
zim calea în așteptarea /confruntării/ cu aporiile care urmează!%. 


15 Formula îi porn prăocopia poate fi interpretată în două 
moduri: fie înţelegem prin ea „cea dintâi filozofie“, adică filozofia 
incipientă, la începuturile ei; fie, în acord cu alte [Deliei neare apare 
această sintagmă, o traducem prin „prima filozofie“ — echivalentul 
lui Aristotel pentru „metafizică“. Cred că aceasta este interpretarea 
cea mai probabilă. 

10 Nu urmează însă imediat cartea dedicată aporiilor (Beta), ci 
Cartea alpha mic. Nu cred, cum consideră G. Reale, că Aristotel, 
vorbind despre un prim grup de aporii, se referă la cele din Cartea 
alpha mic, deoarece această carte nu conţine aporii în sensul clar al 
cuvântului. Cât despre „aporiile care urmează“, acestea sunt proble- 
mele metafizice generale, care se pot ivi mai departe. 

Dificultăţile cunoașterii științifice. Știința este o întreprindere 
colectivă și trebuie să fim recunoscători înaintașilor, chiar dacă aceștia 
nu au adus contribuţii importante. Necesitatea de a presupune 
principii și de a respinge teoriile care consideră o serie infinită de 
raţiuni de a fi. Știința și metoda de a o preda. 


Capitolul 1 


Anevoios este, pe de-o parte, studiul adevărului, dar, pe de 
alta, el este ușor. Un semn /pentru ușurinţă/ este că, dacă nu 
poți avea contact cu el așa cum se cuvine, nici nu e totuși cu 
putinţă să eșuezi cu totul în cercetare. Astfel, fiecare gânditor 
spune ceva cu rost despre natură; iar dacă, luate individual, 
contribuţiile rămân nule sau minore, din adăugarea tuturor 
iese ceva măreț. Astfel, se aplică și aici ceea ce spune proverbul: 
„cine n-ar vedea o ușă /aşa mare/ ?“. lată de ce studiul ar fi ușor. 


Pe de altă parte, împrejurarea că știința nu poate să cunoască 
universalul și /deopotrivă/ să intre și în /toate/ detaliile arată 


dificultatea sa2. lar dacă o dificultate, /în principiu/, este proba- 
bil de două feluri /subiectivă și obiectivă/, /în cazul de faţă/ 
motivul greutăților noastre nu se află, probabil, în lucruri, ci în 
noi înșine: deoarece, așa cum se comportă ochii liliecilor dinaintea 
strălucirii /zilei/, tot așa se comportă și inteligența sufletului nostru 
dinaintea părţii celei mai strălucitoare, prin fire, a Universului! 

Așadar, cuvine-se să fim recunoscători nu doar oamenilor 
ale căror doctrine le-am putea împărtăși, dar și celor ce ne apar 
mai fără adâncime, deoarece chiar și aceștia au venit cu 
contribuţia lor: ei au netezit înainte calea pe care să pășim noi: 
dacă n-ar fi existat Timotheosf, am fi fost lipsiţi de multe opere 


! Asupra autenticităţii acestei cărți, vezi Lămuririle preliminare. 

2 Acestea sunt primele principii sau raţiuni, evidente prin sine, 
dar dificil de cunoscut pentru oameni. Cf. Cartea Zeta, cap. 3. 

> Ştiinţa este ruptă între cerința cunoașterii universale și cerința 
specializării. 

+ Timotheos din Milet, celebru muzician și poet, născut la 446 și 
mort la 357, reprezentantul așa-numitei „muzici noi“. 


993 b 


104 METAFIZICA 


muzicale; dar, dacă nu ar fi existat Phrynis5, nici Timotheos 
n-ar fi existat. La fel stau lucrurile și în privinţa teoriilor despre 
adevăr: de la anumiţi dintre înaintași am preluat unele opinii, în 
timp ce alţii au determinat apariţia /opiniilor/ acelor înaintași6. 

E corect, pe de altă parte, ca filozofia să fie numită știința 
adevărului. Căci finalitatea științei teoretice este adevărul, în 
timp ce finalitatea științei practice este acțiunea. Or, chiar dacă 
oamenii preocupaţi de practică cercetează felul cum stau lu- 
crurile, ei nu examinează eternul, ci relativul și prezentul. Jar 
adevărul nu-l cunoaștem fără ratiunile de a fi ale lucrurilor. 
Fiecare lucru este rațiune în cel mai mare grad, în măsura în 
care nota comună /pe care el o posedă în cel mai mare grad/ 
aparține și celorlalte lucruri (de exemplu: focul este elementul 
cel mai cald și, prin urmare, el este raţiunea căldurii pentru 
celelalte lucruri). Rezultă că raţiunea de a fi care face entită- 
țile secundare în rang să fie adevărate este, totodată, și cea 
mai adevărată’. 

lată de ce este necesar ca principiile entităţilor eterne să fie 
pururea cele mai adevărate, nu /doar/ la un moment dat ade- 
vărate; și nimic nu oferă raţiunea de a fi a acelora, ci cele eterne 
dau raţiunea de a fi restului lucrurilor. Astfel, după cum fiecare 
are parte de ființare, tot așa are parte şi de adevăr. 


Capitolul 2 


9%94a Este limpede că există un început sau un principiu <ăpxti> 
și că raţiunile de a fi ale lucrurilor nu sunt fără capăt, nici 


5 Phrynis fusese dascălul lui Timotheos. 

é Prezenţa comunităţii cercetătorilor și a științei ca întreprindere 
colectivă, ce se întinde pe generaţii, sunt idei extrem de pregnant 
formulate. Nimic nu s-a schimbat din acest punct de vedere până astăzi. 

7 Focul se identifică, practic, cu căldura, deoarece este lucrul cel 
mai cald, și care nu poate fi decât cald. De aceea se poate spune că 
el este rațiunea căldurii pentru celelalte lucruri. 

8 Afirmaţie de tip platonician unde „Fiinţa“, ovota, este un termen 
sinonim cu realitatea autentică. 

/considerate fiind/ într-o serie liniară, nici considerate sub 
aspectul /multimii/ speciilor lor?. 

Nici, așadar, sub raportul originii dintr-o materie, prove- 
nienţa unui lucru dintr-altul nu poate merge la infinit (precum 
carnea provine din pământ, pământul din aer, aerul din foc, 
și acest proces să nu se oprească), nici sub raportul originii 
mișcării /nu e posibil un regres infinit/ (de exemplu: omul este 
mişcat de aer, acesta de soare, soarele de Ură, iar aceasta să 
nu aibă o limită). 

La fel, nici în cazul scopului nu se poate merge la nesfârșit: 
plimbarea să se facă în vederea sănătăţii, aceasta în vederea 
fericirii, fericirea să fie în vederea unui alt lucru, și tot așa de-a 
pururea, ceva să fie mereu în vederea a altceva. 

Și nu diferit stau lucrurile și în privinţa esenței unui lucru: 
căci este necesar să existe un termen prim, rațiune de a fi pentru 
termenii medii ce-i urmează, situaţi între termenul prim și cel 
ultim. Dacă ar trebui să spunem care este elementul ce oferă 
raţiunea de a fi a unei serii de trei elemente, vom spune că e 
întâiul dintre ele. Căci nu ultimul dă rațiunea de a fi, cel din 
urmă în serie neputând fi rațiune pentru nimic. Dar nici ter- 
menul mediu nu poate fi rațiune, căci el e rațiune de a fi doar 
pentru un singur element (nu e nici o deosebire dacă e vorba 
despre un singur element, mai multe, o serie nelimitată sau 
limitată). În același fel, toate părțile unei serii /temporale/ infinite 
și, la modul general, ale nelimitatului sunt /toate/ termeni medii 
până în momentul de faţă, încât dacă nu există nici un element 
prim, în general nu există nici o rațiune de a fi san principin". 

Dar nici coborând din rațiune în rațiune <Eni tò káétw> nu 
se poate merge la infinit, atunci când elementul superior posedă 


? Să nu uităm că, în grecește, sensul fundamental al lui àpxń este 
tocmai început. Prin urmare, nici nu se poate cobori indefinit în seria 
rațiunilor sau cauzelor, nici numărul raţiunilor explicative simultan 
nu poate fi indefinit. 

10 Aristotel spune că, dacă există un număr indefinit de termeni, 
toţi, cu excepţia ultimului, pot fi socotiți termeni medii, căci au ceva 
înaintea lor. În consecință, nu va exista un termen prim, adică un 
principiu. 

principiul, astfel încât din foc să provină apa, din aceasta — 
pământul, și astfel veșnic să rezulte un alt gen!!. În două feluri 
ceva provine din altceva — nu mă refer la simpla succesiune, 
de exemplu, când spunem că „de la Jocurile Istmice s-a trecut 
la cele Olimpice“: anume, fie după cum un bărbat provine din 
transformarea unui copil; fie precum aerul provine din apă. 
Afirmăm că un bărbat provine dintr-un copil, în sensul că 
din ceva în formare apare ceva format, sau că din ceva care se 
desăvârșeşte provine ceva desăvârșit. (În aceste cazuri există 


întotdeauna o situaţie intermediară, după cum o devenire este 


la mijloc între a fi și a nu fi, la fel şi cel care devine este la mijloc 


între cel care este şi cel care nu este. Cel care învaţă este un 


cunoscătorcare se naște, de aceea se spune că omul cunoscător 
se naște dintr-unul care învață.) 

În cazul provenienţei apei din aer însă, unul dintre termeni 
se distruge. De aceea, celelalte elemente, despre care am vorbit 
înainte, nu-şi schimbă locul unele cu celelalte, nici nu se naște 
un copil dintr-un bărbat (căci nu /putem spune că/ elementul 
aflat chiar în /procesul/ devenirii se naște din devenire, ci că 
doar elementul posterior devenirii /e cel ce se naște/. De aceea 
nici dimineaţa nu se naște din zi). Dar celelalte — /precum apa, 
focul, aerul/ — își schimbă locul între ele!2. 

În ambele cazuri însă, este cu neputinţă să se continue la 
infinit. Căci, pe de-o parte, este necesar să existe un capăt pentru 
procesele ce acceptă stadii intermediare, iar pe de altă parte, 
alte elemente își schimbă locul între ele. Or, /în acest caz/ 
distrugerea unuia din ele înseamnă nașterea celuilalt. 

În același timp, este imposibil ca primul principiu, etern fiind, 
să fie nimicit. Dat fiind însă că generarea, privită în susul lanţului 


i! Existând un principiu, efectele sale trebuie să fie limitate; în- 
tr-adevăr, dacă ar fi nelimitate, atunci ar exista entități aflate la o distanță 
infinită de principiu, ceea ce din nou ar însemna că ele sunt lipsite 
de principiu. 

12 Pasaj destul de dificil de înteles în detaliu. Aristotel distinge între 
devenirile care au loc într-un singur sens: un adult provine dintr-un 
copil, și devenirile în dublu sens: caldul din rece, recele din cald. În 
primul caz există stadii intermediare, în cel de-al doilea — nu. 

de rațiuni, nu este fără limită, este necesar să existe ceva non-etern 
din care, fiind acesta primul lucru nimicit, a provenit altceva!?. 

Mai departe: scopul este un capăt, întrucât nu el e dobândit 
în vederea unui alt obiect; ci toate cele ce se obţin în vederea 
lui însuși. Astfel încât, dacă va exista un astfel de termen ultim, 
el nu va fi situat la infinit. Dar, dacă nu se întâmplă asta, nu 
va exista scopul, iar filozofii care susțin existența infinitului 
suprimă fără să-şi dea seama natura binelui. (În fapt, nimeni 
nu s-ar apuca să facă ceva, dacă nu ar urma să ajungă la un 
sfârșit.) De asemenea, /fără scop/ nu ar putea exista inteligență 
în vietăți. Căci ființa dotată cu inteligență întotdeauna face ceva 
în vederea unui scop, iar acesta este o limită. Căci capătul 
/scopul/ este o limită!*. 

Dar nici voind să cunoști esenta sau ce-este-în-sine un lucru 
nu e cu putință să avansezi spre o altă definiţie, mai bogată în 
termeni /decât cea justă/: căci definiţia dinainte /ceea-ce-este- 
în-sine/ este întotdeauna mai bună și nu există una mai înde- 
părtată /și justă/. lar unde nu există o primă /definiţie justă/, 
nu va exista nici una care să-i urmeze’, 

Dar cei care vorbesc despre numărul infinit al definiţiilor 
suprimă posibilitatea ştiinţei. Căci nu e posibil să știi ceva până 
la a ajunge la elemente inanalizabile <ăroua> /mai departe/. 
Și nu există nici cunoaștere, altminteri cum poate fi gândită 


15 Dacă primul principiu ar fi nimicit în decursul devenirii, el n-ar 
putea funcţiona ca principiu etern. Aluzie la Mișcătorul imobil din 
Cartea Lambda. Este posibil ca, în cazul de fată, “Aristotel să aibă în 
vedere materia primordială, eternă, din care provin apoi elementele, 
precum focul, apa etc. Oricum, dacă într-o serie de raţiuni există un 
principiu care e etern, trebuie să existe și un secund, care să fie primul 
lucru non-etern și prin a cărui nimicire se pot naște celelalte lucruri. 

14 Deși finalismul este evident la fiintele raționale, nu trebuie 
crezut că cele iraționale nu-și urmăresc și ele scopul propriu, ca pe 
un bine. Finalismul la Aristotel este universal, iar lumea în ansamblu 
este scoasă din neființă de dorinta ei de a-și atinge scopul - Dumnezeu, 
așa cum se va arăta în Cartea Lambda, cap. 7 și 9. 

t5 Definitia nu trebuie să înmultească numărul termenilor. Defi- 
niţia în doi termeni (cu gen și diferență specifică) este cea mai bună 
dacă ca surprinde esența. A adăuga termeni în plus este inutil. 

seria infinită de rațiuni! ? Nu e la fel în cazul liniei, care, din 
perspectiva diviziunilor, nu are limită, dar nu e posibil să fie 
gândită, dacă nu te opreștiundeva. (De aceea cel care va parcurge 
/cu gândul/ linia infinită nu va putea număra /ca atare/ diviziunile 
sale. ) Este însă necesar să gândească linia în întregul ei prin 
ceva nemișcător. Oricum, pentru nici un lucru nu-i cu putință 
să fie fără limită; iar, dacă nu-i cum spun, măcar nu e nelimitată 
esența nelimitatulni!8. 

Dar, chiar și dacă speciile rațiunilor ar fi fără limită în 
mulţimea lor, tot ar fi imposibilă cunoașterea. Căci noi socotim 
că știm atunci când cunoaștem raţiunile lucrurilor. Or, tot 
adăugând /ceva/ într-un timp determinat, nu-i cu putinţă de 
parcurs nelimitatul. 


Capitolul 3 


Prelegerile au soarta ce le-o rezervă obiceiurile /ascultăto- 
rilor/. Căci preţuim ceea ce se spune după felul cu care ne-am 
obișnuit, iar spusele ce cad în afara obișnuinței nu ne par asemă- 
nătoare /cu cele pe care le cunoaștem/, ci, din pricina lipsei 
de obișnuință, mai necunoscute și mai stranii. Căci ceea ce e 
obișnuit e și cunoscut. Iar cât de mare e puterea obișnuinţei 
o arată legile, în cuprinsul cărora prezentarea de tip mitologic 


16 Orice știință trebuie să admită anumite propoziţii indemon- 
strabile. Altminteri, dacă seria cauzală sau a definiţiilor și a demon- 
straţuilor nu se oprește nicăieri, posibilitatea științei dispare. Unii interpreți 
au înțeles prin topa genurile supreme sau, dimpotrivă, speciile care 
nu se mai pot diviza. 

17 Cineva ar putca obiecta, spunând că și linia are o infinitate de 
diviziuni, la fel precum cunoașterea ar putea presupune o infinitate 
de rațiuni explicative. Analogie falsă — spune Aristotel. Diviziunile 
liniei nu pot fi numărate efectiv (ceea ce e totuna cu a spune că nu 
pot fi gândite), dacă procesul diviziunii nu e oprit undeva. 

18 Orice esenţă este o formă. Orice formă este determinată, are 
limite. Deci (presupunând că există o esență a infinitului sau o defi- 
niție a acestuia), măcar esenţa sa este limitată. 

și copilăresc are, datorită obiceiului, mai mare putere /de con- 
vingere/ decât cunoașterea lor /raţională/!?. 

Unii nu-i acceptă pe cei ce le vorbesc, dacă nu se folosesc 
de termeni matematici, alții — dacă nu se utilizează exemple, 
alții, de partea lor, apreciază că-i bine să fie adusă mărturia 
poetilor. Unii vor ca toate să le fie prezentate cu precizie, pe 
alții precizia îi supără, fie pentru că nu sunt în stare să urmă- 
rească, fie din pricina meschinăriei /intrării în detalii/. Căci 
precizia are o astfel de însușire, în discursuri, că pare unora 
nedemnă de un om liber, precum /dacă te-ai afla/ la contracte 
/comerciale/. De aceea, e nevoie ca omul să fi fost învățat deja 
asupra modului cum trebuie primite toate /cunoștințele/, deoa- 
rece este absurd să cauţi în acelaşi timp și știința, și metoda 
științei <tpónoç Emoriung>. Fiindcă nici una din ele nu este 
lesne de stăpânit. 

Cât despre precizia matematică, ea nu ar trebui pretinsă în 
toate cazurile, ci doar în cele care privesc naturile imateriale. 
Pentru ele, modul de abordare nu este de tip fizic, de vreme 
ce întreaga natură posedă materie?0. De aceea, trebuie cercetat 
mai întâi ce este natura; astfel, va fi clar care este obiectul științei 
ei <pvouri> și dacă examinarea rațiunilor întemeietoare ale 
lucrurilor ţine de o singură știință sau de mai multe. 


1 E vorba, verosimil, despre justificarea legilor, ca fiind voite de zei. 

2 Aristotel consideră că fizica, din pricina prezenței materiei, nu 
poate fi matematizată. De aceea, fizica aristotelică este de tip cali- 
tativ. De fapt, raționamentul lui Aristotel este corect, numai că trebuie 
construit un model abstract al porțiunii de natură studiată. Or, pe 
vremea lui Aristotel mijloacele de măsurare erau mult prea primitive 
pentru măsurători relativ precise. Pe de altă parte, din cauza acestui 
pasaj, unii interpreți au considerat că acest capitol, dacă nu chiar 
întreaga Carte Alpha mic, s-a aflat în fruntea unui tratat de fizică. 
Pe de altă parte, ultima frază pare că trimite la prima aporie din Cartea 
Beta. 

Cercetarea științei căutate nu poate avansa fără examinarea 
aporiilor, adică a dificultăților care îl aşteaptă pe filozof. Trecerea lor 
în revistă pe scurt. 

Prima aporie: cercetarea primelor principii și raţiuni de a fi face 
obiectul unei singure științe, sau a mai multora? A doua aporie: 
cercetarea axiomelor generale ţine de domeniul aceleiași științe, sau 
nu? A treia aporie: există o singură știință a tuturor Fiinţelor, sau 
mai multe? A patra aporie: stă în sarcina științei care cunoaște Fiinţa 
să cunoască și proprietăţile contextuale ale acesteia ? A cincea aporie: 
există numai Fiinţe senzoriale, sau și Fiinţe în afara acestora, cum ar 
fi Formele platoniciene? A șasea aporie: există entităţile intermediare 
(matematice) situate între Forme și realităţile senzoriale? A șaptea 
aporie: genurile trebuie considerate elemente și principii, sau au acest 
rol particulele elementare, precum apa, focul etc.? A opta aporie: dacă 
genurile sunt principii, au această calitate genurile:cele mai cuprin- 
zătoare, sau genurile cele mai restrânse (ultimele specii) ? A noua aporie: 
există ceva în afara individualului, astfel încât știința, care este cu- 
noaștere a universalului, să fie posibilă? A zecea aporie: principiile 
sunt limitate ca număr, sau ca specie? A unsprezecea aporie: aceleași 
principii există deopotrivă pentru lucrurile pieritoare și pentru cele 
eterne, sau sunt principii diferite? A douăsprezecea aporie: princi- 
piile lucrurilor pieritoare sunt ele însele pieritoare, sau nepieritoare? 
A treisprezecea aporie: Unul și ceea-ce-este sunt Fiinţe ale lucru- 
rilor (adică au autonomie în afara lucrurilor)? A paisprezecea aporie: 
numerele, punctele, suprafeţele și corpurile (geometrice) sunt Ființe 
(au o existență autonomă), sau nu? A cincisprezecea aporie: există 
sau nu Forme? A șaisprezecea aporie: elementele și principiile există 
în virtualitate, sau în actualizare? A șaptesprezecea aporie: principiile 
sunt universale, sau sunt individuale? 

Este necesar!, pentru examinarea științei noastre, să par- 
curgem mai întâi aporiile sau fundătnrile logice cu care trebuie 
să avem de-a face. Este vorba despre acelea câte au fost discu- 
tate diferit de către unii filozofi, chiar dacă, în afara acestor 
aporii discutate, s-a întâmplat ca ei să fi și neglijat ceva /din 
ele/. Însă celor doritori să străbată un drum greu le este de folos 
să-și pună înainte, în mod adecvat, toate greutăţile cu putință. 
Drumul liber de mai târziu presupune dezlegarea încurcăturilor 
de mai înainte, dar nu poți să dezlegi nodul pe care îl ignori2. 
Or, încurcătura în care e mintea arată, în legătură cu starea 
respectivă, tocmai aceasta: cineva, aflat într-o fundătură logică, 
pătește cam ce se întâmplă cu cei legaţi: să meargă mai departe 
le e cu neputinţă în ambele direcții <&uporEpoc> ! 


! O frumoasă și concentrată expunere de motive a necesităţii 
parcurgerii dificultăţilor logice sau aporiilor: nu poți dezlega o difi- 
cultate pe care o ignori; nu se poate stabili capătul cercetării dacă nu 
sunt cercetate aporiile de parcurs; trebuie, ca într-un proces, examinate 
argumentele pro și contra pentru a se ști ce soluție să se aleagă. Trebuie 
notat de la început că rezolvarea aporiilor în Cărțile ulterioare nu se 
face acordând câștig de cauză fie tezei, fie antitezei, ci, în general, 
arătând că ambele sunt valabile, doar că pe planuri și în sensuri diferite. 
Soluția generală a aporiilor este principiul tò öv Aéyetaı noiiaxâ, 
„Ceea-ce-este se concepe în multe sensuri“. V. Cartea Gamma. 

2 Aristotel contrastează ebnopio, adică drumul deschis, ușor, și 
verbul corespunzător ewnopetv „a avea înainte un drum ușor“ cu 
&nopia, „fundătură, impas“. Un alt termen din aceeași familie folosit 
aici de Aristotel este verbul Stomopeîv, pe care noi l-am tradus prin 
„a pune înainte greutăţile“. 

De aceea, trebuie mai înainte examinate toate dificultățile, 
atât în vederea acestora în sine, cât și fiindcă cei care cercetează 
fără să-și ridice greutăţi înainte sunt asemănători cu oamenii 
care ignoră încotro vor să se plimbe. Pe deasupra, nu se poate 
/altminteri/ cunoaşte dacă cumva ceea ce este căutat a fost sau 
nu găsit: căci, pentru cel ce nu a parcurs dificultăţile, sfârșitul 
cercetării nu se vădește; el se vădește în schimb pentru cel care 
a trecut mai înainte printr-o fundătură. Și apoi e necesar să fie 
într-o condiție mai bună de a judeca cel care a ascultat, precum 
o parte într-un proces, toate argumentele aflate în dispută. 


Prima aporie este cea care ne-a pus în încurcătură și în intro- 
ducere?: oare ţine de o singură știință sau de mai multe să exa- 
mineze raţiunile de a fi? 

Apoi: numai primele principii ale Fiinţei fac obiectul științei, 
sau ea trebuie să cerceteze și principiile tuturor demonstrațiilor? 
Mă refer la ceva de tipul /unui astfel de principiu/, dacă este 
oare cu putinţă să afirmi și să negi același și unic lucru în același 
timp, sau nu-i cu putință, și la fel în legătură cu toate cele 
asemănătoare. 

Şi dacă știinta are ca obiect Fiinţa, oare ea /știinţa/ este una 
singură având ca obiect toate Fiinţele, sau sunt mai multe științe? 

Iar dacă sunt mai multe /științe/, oare toate sunt înrudite, 
sau unele dintre ele trebuie numite „întelepciuni“, altele trebuie 
numite într-alt fel? 

Dar și lucrul următor este necesar de cercetat: oare trebuie 
afirmată existenţa doar a Fiinţelor senzoriale, sau, în afara 
acestora, există şi altele ? 

Dar oare genul Fiinţelor /inteligibile ?/ este într-un singur fel, 
sau sunt mai multe genuri, precum procedează cei care introduc 
entitățile matematice între acestea şi lucrurile senzoriale ? 

Și în legătură cu acestea, trebuie cercetat, precum spuneam, 
dacă ştiinţa noastră are ca obiect numai Fiinţele, sau și con- 
textele intrinseci ale Fiinţelor. 


3 Trimiterea este la Cartea Alpha mare, dar nu este clar la ce anu- 
me exact se referă Aristotel. 

În plus, în legătură cu Același și Altul, cu Asemănătorul, 
Neasemănătorul și Opusul, cu Anteriorul și Ulteriorul și în 
legătură cu toate cele asemănătoare, pe care dialecticienii le 
scrutează, pornindu-și cercetarea numai de la ceea ce este ac- 
ceptat de opinie, oare în sarcina cărei științe stă examinarea 
tuturor acestora? Și în plus /stă în sarcina ei și examinarea/ 
contextualităților în sine, şi asta nu doar ca să afle ce este fiecare 
dintre ele, ci și — dacă un /singur/ contrariu corespunde fiecăruia ? 

Apoi, oare genurile sunt principiile și elementele, sau fiecare 
lucru se distribuie în elemente imanente ? lar dacă / principiile 
și elementele/ sunt genurile, oare este vorba despre acelea câte 
sunt numite „ultimele“, situate imediat deasupra lucrurilor 
indivizibile, sau despre „primele genuri“ ? De pildă: în afara 
individualului, oare „animalul“ sau „omul“ este principiu și 
are mai multă Fiinţă? 

Dar cel mai mult trebuie cercetat și examinat dacă, în afara 
materiei, există vreo rațiune de a fi intrinsecă sau nu, şi dacă 
aceasta este separată /de lucruri/ sau nu, și dacă ea este una 
sau sunt mai multe la număr, și dacă există ceva alături de 
întregul compus (numesc „întreg compus“ <OVvoAov> situaţia 
când materia capătă un predicat), sau nimic, sau dacă aceasta 
se întâmplă cu unele lucruri, dar cu altele — nu. 

Mai departe: oare principiile sunt definite prin număr, sau 
prin specie? Mă refer şi la principiile din argumente /rapor- 
turi/, și la cele din substrat? 

ŞI oare principiile sunt aceleași, sau sunt unele pentru lucru- 
rile pieritoare și altele pentru cele nepieritoare? 

Şi oare toate principiile sunt nepieritoare, sau cele ale lu- 
crurilor pieritoare sunt și ele pieritoare? 

Şi ceea ce este cel mai greu de știut și produce cea mai mare 
încurcătură: oare Unul şi Ceea-ce-este nu sunt nimic altceva 
decât Fiinţa lucrurilor, după cum au susținut pitagoricienii şi 
Platon, sau, dimpotrivă, substratul /Fiinţa/ este ceva diferit /de 
ele/, după cum vorbește Empedocle, referindu-se la Prietenie, 
alt filozof — la foc, altul — la aer sau la apă? 

Apoi, oare principiile sunt universale, sau /se individuali- 
zează/ precum indivizii? 

Ele sunt în virtualitate, sau în actualizare? 

Sunt oare /în actualizare/ în alt mod, sau în raport cu o 
mișcare ? Și aceste probleme ar oferi o fundătură logică de toată 
frumusetea! 

În plus, oare numerele, lungimile, figurile geometrice și 
punctele sunt Fiinţe anume, sau nu, iar dacă sunt Fiinte, oare 
ele sunt separate de obiectele sensibile, sau sunt imanente acestora ? 

În legătură cu toate acestea, nu doar că e anevoie să-ţi cro- 
iești un drum spre adevăr, dar nu-i ușornici măcar să formulezi 
ca lumea, în cuvinte, dificultățile! 


Capitolul 2 


1) Mai întâi, așadar, vine dificultatea despre care am vorbit 
în primul rând: oare ţine de o singură știință sau de mai multe 
să studieze toate genurile de raţiuni, de principii? 

a) Cum ar putea ţine de o singură știință să cunoască prin- 
cipii ce nu sunt contrarii /între ele/+? În plus, nu toate /cele 
patru raţiuni de a fi/ au de-a face cu toate obiectele: în ce fel 
e cu putință să existe principiul mișcării sau natura binelui la 
entitățile nemișcătoare ? Aceasta, dat fiind că orice lucru, care 
ar fi bun în mod intrinsec, datorită propriei naturi, este un scop 
şi astfel el este rațiunea de a fi în vederea căreia și devin, şi sunt 
restul lucrurilor; iar scopul, finalitatea sunt capătul unei acțiuni, 
dar acțiunile toate au loc prin mişcare. Astfel că la entitățile 
nemișcătoare nu ar putea existaacestprincipiu, nici nu ar exista 
binele în sine. De aceea, în matematici, nu se demonstrează 
nimic cu ajutorul acestei raţiuni întemeietoare, nici nu există 
demonstraţie bazată pe „mai bine“ sau „mai rău“, și deloc nu 
amintește nici un matematician despre așa ceva. Din acest motiv, 


+ Boala și sănătatea, de pildă, care sunt contrare, sunt studiate de 
aceeași știință, care este medicina. Dar cele patru raţiuni de a fi nu 
sunt contrarii. 

unii sofiști, precum Aristippos5, le-au vorbit de rău: căci — /spun 
ei/ — în restul artelor, cât și în meşteşuguri, precum în dulgherie 
şi în cizmărie, totul se judecă în funcție de „mai bine“ şi „mai 
rău“, în timp ce în matematici nu se vorbește deloc despre 
bine şi rău. 

b) Dar, dacă există mai multe științe ale rațiunilor, ale 
principiilor și dacă fiecare are drept obiect o altă rațiune, care 
dintre ele trebuie declarată a fi cea căutată % Sau cine dintre 
cei ce posedă aceste științe este omul cel mai deplin cunoscător 
al lucrului căutat? Căci e cu putință ca același lucru să aibă 
de-a face cu toate tipurile de raţiuni; de exemplu, în cazul unei 
case, /se poate spune/ că originea mişcării este arta și construc- 
torul, că scopul este lucrarea de făcut, că materia este pămân- 
tul și pietrele, iar forma este planul. Or, atunci, care anume 
dintre științele /având ca obiect numai una dintre rațiuni/ să 
fie numită înţelepciune — în felul celor stabilite mai demult? 
Sens ar avea ca toate să pretindă aceasta: prin faptul că dom- 
nește și stăpânește cel mai mult și că e drept ca celelalte științe, 
precum niște slugi, să nu-i opună nimic, are dreptul la /nu- 
mele de înțelepciune/ știința finalității și a binelui (căci în vederea 
acestuia sunt restul activităţilor). 

Prin faptul, însă, că a fost definită atât drept știința primelor 
raţiuni, cât și cea a lucrului cognoscibil în cea mai mare măsură, 
tocmai știința Fiinţei ar fi „înţelepciunea“7: căci cunoscând 
oamenii același lucru sub multe raporturi, declarăm că știe mai 
mult cel care pricepe ce este lucrul sub raportul lui „este“ decât 


5 Aristippos din Cyrene, discipol al lui Socrate, de a cărui învă- 
ţătură s-a despărţit apoi. În centrul filozofiei sale stătea hedonismul. 
A dus o viață de sofist călător și cosmopolit. E considerat înteme- 
ietorul școlii cirenaice. 

6 Cu alte cuvinte, care dintre științele respective ar fi „cea mai 
înaltă“, sau „prima filozofie“ căutată de Aristotel? 

7 Este vorba despre cercetarea esențelor ori a principiilor formale. 
Mai departe, Aristotel va arăta că, adesea, cercetarea esenței se con- 
fundă cu cercetarea scopului, deoarece forma este de fapt actualizare 
a unei virtualități, așadar încercare de obținere a unei anumite finalități. 

cel /care îl pricepe/ sub raportul lui „nu este“. Iar dintre oamenii 
care cunosc, fiecare, mai bine ceva decât altceva, cel mai bun 
cunoscător este cel care știe ce este lucrul, și nu cel care știe 
cât de mare, sau cum este, sau ce face, sau ce suportă lucrul. 

De asemenea, și în celelalte /situaţii/ faptul de a cunoaște 
fiecare lucru și pe cele care se pot demonstra are loc atunci 
când știm ce este lucrul respectiv (de exemplu, ce este „a face 
cvadratura“? Răspuns: este aflarea unei medii /geometrice/ 
dintre două numere. La fel se întâmplă și în alte cazuri). 

Pe de altă parte, /cunoaștem lucrurile/, dacă este vorba despre 
deveniri, acţiuni și orice transformare, atunci când știm prin- 
cipiul și originea mişcării. Acest principiu este diferit și opus 
finalității, astfel încât ar părea că ţine de altă știință să studieze 
fiecare dintre aceste raţiuni de a fi ale lucrurilor. 

2) Creează probleme și principiile demonstrative <ăpxoi 
&noSeikrikai> : oare ele formează obiectul unei singure științe 
sau al mai multora? Numesc „principii demonstrative“ pre- 
misele generale în baza cărora se fac demonstrațiile. De exemplu: 
faptul că este necesar ca orice sau să fie afirmat, sau negat şi 
că este imposibil ca el, deopotrivă, să fie și să nu fie?, și câte 
asemenea premise /logice/ mai există; oare există o singură 
ştiinţă pentru acestea cât și pentru Fiinţă, sau e una /pentru 
ele și o alta pentru Fiinţă/? Iar dacă nu ar fi o singură știință, 
pe care dintre cele două trebuie s-o considerăm ca fiind cea 
căutată de noi acum? 

a) A susţine că este vorba despre o singură știință /deopo- 
trivăa principiilor demonstrative și a Fiinţei/ nu este bine zis: 
căci, în legătură cu /aceste principii demonstrative/, ce specific 
anume ar face ca geometria /de exemplu/ să le înțeleagă mai 
bine decât oricare altă știință ? Iar dacă oricare aita le înțelege 


8 Este vorba despre găsirea unui pătrat cu arie cgală cu a unui 
dreptunghi dat, ceea ce presupunea aflarea unui număr care, ridicat 
la pătrat, să fie egal cu produsul a două numere inegale. 

? Primul principiu enunțat este cel al „tertiului exclus“, în timp 
ce următoruleste principiul „noncontradicţiei“ . Ele vor fi discutate, 
în ordine inversă, în Cartea Gamma. 

la fel, dar dacă nu este cu putinţă ca această înțelegere să fie 
obiectul specific al tuturor științelor, atunci, așa după cum 
/înţelegerea principiilor demonstrative/ nu este obiectul specific 997a 
nici al restului științelor, nici știința ce studiază Fiintele nu are 
drept obiect specific să cunoască principiile demonstrativelo, 

Și în ce fel va exista o știință a acestor principii i demonstrative? 
Noi știm chiar acum ce anume se întâmplă să fie fiecare prin- 
cipiu demonstrativ. Celelalte arte, deci, se folosesc de ele ca 
presupus cunoscute. lar dacă există o știință demonstrativă 
despre ele, va trebui să existe un gen-subiect și să existe 
proprietăţi, dar și axiome ale acestor principii. (Căci nu poate 
exista demonstraţie a orice.) E, într-adevăr, necesar ca o demon- 
straţie să pornească de la niște premise, să aibă un obiect și să 
demonstreze ceva. În consecință, rezultă un singur gen al 
demonstrabilelor; căci toate științele demonstrative se servesc 
de axiomel!. 

b) Dar, dacă știința principiilor demonstrative și aceca a 
Fiinţei sunt diferite, care dintre ele este suverană și cea dintâi? 
Axiomele sunt universale în cel mai înalt grad și reprezintă 
principii pentru toate cele. Iar dacă nu revine filozofului, atunci 
cui va reveni să cerceteze adevărul și falsul în ceea ce le privește? 

3) În general, oare există o singură știință având ca obiect 
toate Fiinţele, sau sunt mai multe științe ? Iar dacă nu este una, 
ce fel de Fiinţă are drept obiect această știință /căutată de noi/? 

a) A afirma că există o singură știință a tuturor Fiinţelor 
nu este corect. Căa, altminteri, ar exista și o singură știință 
demonstrativă referitoare la toate contextele /Fiinţelor/, dacă 


10 În ipoteza că o singură știință s-ar ocupa de sistemele de axiome, 
cât și de anumite realităţi (Fiinţe), pentru ce această știință ar fi una 
anume, și nu oricare alta, ca de exemplu geometria? Căci toate au 
nevoie de axiome, care le sunt comune? De ce atunci știința A ar fi 
mai îndreptățită decât ştiinţa B ? 

11 Orice știință are drept obiect un singur gen de lucruri sau de 
fenomene. Înseamnă că, dacă există o știință a principiilor demonstra- 
ţiei, acestea formează un unic gen. Dar atunci rezultă că toate științele 
care recurg la demonstraţii vor avea ca obiect acel gen; deci toate aceste 
ştiinţe, și nu numai ştiinţa Fiinţei, se vor contopi, ceea ce nu e cazul. 

este adevărat că orice știință demonstrativă, ce are un domeniu, 
cercetează contextele intrinseci!? <tà ovppeßnkóta kað’ abté> 
pornind de la premise generale. Așadar, este specific aceleiași 
ştiinţe să cerceteze, în cadrul aceluiași gen de lucruri, contextele 
intrinseci /corespunzătoare/, pornind de la aceleași premise 
/generale/ <Ex tôv korvâv doEâv>. În cadrul acelui gen de lucruri, 
ce ţin de o singură știință și pornind de la premisele care aparțin 
unei singure științe, fie că vorbim aici despre o aceeași /a Fiinţei 
și a axiomelor/, fie că este vorba despre o alta, rezultă că și 
contextele /aparţin ca domeniu specific/ unei singure științe, fie 
că /ambele/ le cercetează, fie că, din ele, face cercetarea doar unab. 

4) Apoi, oare cercetarea /noastră/ se referă numai la Fiinţă, 
sau și la proprietăţile contextuale ale acesteia ? Spun, de exem- 
plu: dacă corpul este o Fiinţă, la fel și liniile și suprafetele sunt 
Fiinţe, oare cade în sarcina aceleiași științe a le cunoaște pe 
acestea, cât și proprietăţile contextuale legate de fiecare gen 
/de entităţi geometrice/, în legătură cu care matematicile fac 
demonstraţii, sau cade în sarcina alteia ? 

a) Dacă ar sta în sarcina aceleiaşi ştiinţe să cunoască atât 
Fiinţele, cât și proprietăţile contextuale ale lor, atunci și știința 
Fiinţei ar fi o știință demonstrativă, dar nu pare să existe 
demonstraţie pentru ce-este un lucru!*. 


12 V, Cartea Delta, cap. 26. 

13 [deea ar fi că nu există o ştiinţă a tuturor Fiinţelor (sau a Fiinţei 
ca atare), deoarece o asemenea știință ar fi o știință universală. Într-a- 
devăr, știința unui gen de Fiinţe este și știința contextelor lor esenţiale. 
Atunci această știință a Ființei ar studia totul, fiindcă în afara Fiintelor 
și a contextelor lor nu mai există nimic. Or, o ştiinţă universală nu 
există. (În Cartea Gamma, Aristotel va arăta că ştiinţa Fiinţei nu este 
o ştiinţă universală, pentru că este o știință a Fiinţei luată în generali- 
tatea ei abstractă și sustrasă determinărilor specifice.) 

14 Nu demonstrez ce este un triunghi echilateral, ci definesc ce 
esteun triunghi echilateral. Ceea ce se demonstrează sunt numai pro- 
prietăţile contextuale intrinseci ale triunghiului echilateral, de exemplu, 
faptul că are toate mediatoarele egale. Dar s-ar părea că, dacă știința 
Triunghiului și știința proprietăţilor sale coincid, atunci, dat fiind că 
proprietăţile se demonstrează, ar trebui demonstrată și Fiinţa. 

b) Dar, dacă ar sta în sarcina altei științe contextele Ființelor, 
este extrem de greu de arătat care este știința ce, în legătură 
cu Fiinţa, cercetează /numai/ proprietăţile contextuale ale sale. 

5) Mai departe: oare trebuie susţinut că există numai Ființe 
senzoriale, sau mai există, în afara acestora, și alte /feluri de 
Fiinţe/? Şi oare genurile Fiintelor sunt de un singur fel, sau 
sunt mai multe, după cum susțin cei care afirmă existenta For- 
melor și a entităților intermediare ce formează — spun ei — 
obiectul ştiinţelor matematice? În ce fel noi /platonicienii/ pre- 
tindem că Formele sunt și raţiuni de a fi ale lucrurilor și Fiinţe 
în sine, s-a spus mai sus, când ne-am referit la aceste probleme. 

a) Numai că intervine o multiplă dificultate: nimic nu-i mai 
absurd să afirmi, pe de-o parte, că există unele naturi situate 
în afara celor de sub Cer, dar că, pe de altă parte, aceste naturi 
sunt declarate ca fiind la fel cu lucrurile sensibile, afară doar 
că ele sunt eterne, iar lucrurile sensibile — pieritoare. Ei /plato- 
nicienii/ afirmă că există Omul în sine, Calul în sine, Sănătatea 
în sine și nimic altceva, tratându-le în mod asemănător /pe 
Forme/ cu modul în care procedează cei ce susţin că există zei, 
doar că aceștia sunt antropomorfi. Căci nici cei ce cred în zei 
nu au făcut din ei altceva decât oameni eterni, nici /platonicienii/ 
nu au făcut din Forme altceva decât obiecte sensibile eterne!S! 

6) Mai departe, dacă se vor accepta, alături de Forme și de 
obiectele sensibile, și entităţile intermediare, vor apărea multe 
dificultăți: căci este limpede că, la fel, vor exista și linii /„in- 
termediare“/ alături de liniile în sine și de liniile sensibile, și 
la fel se va întâmpla cu fiecare gen de entităţi geometrice. 


15 Această aporie ar trebui înțeleasă în felul următor: e greu să 
existe numai Fiinţe senzoriale, căci atunci lumea ar fi lipsită de prin- 
cipii eterne, ceea ce e echivalent cu a spune că lumea nu ar avea principii 
și totul nu ar fi decât flux continuu și inconsistent. Dar, pe de altă 
parte, dacă se admite existența unor Fiinţe eterne, ele par a fi în modul 
cum le reprezintă platonicienii, ca modele ale lucrurilor senzoriale, 
ceea ce pare absurd. E interesantă remarca finală că platonicienii reiau, 
în mod filozofic, mitologia. Se explică astfel atracţia aproape iraţională 
pe care a exercitat-o mereu, de-a lungul timpurilor, platonismul. 

Atunci, de vreme ce astronomia este una dintre ştiinţele /ce 
au de-a face cu entităţile intermediare/ va exista și un alt cer, 
alături de cerul vizibil, şi un soare și o lună şi la fel va fi cu 
toate fenomenele cerești. Cum se poate crede așa ceva? Căci 
nu se poate spune că /acel cer intermediar/ este nemișcat, dar 
devine cu totul imposibil ca el să fie mobilie! 

Ceva asemănător se poate spune și despre materia opticii, 
cât și despre cea a armoniei matematice. Și aici este imposibil 
să existe lucruri /intermediare/ alături de cele sensibile, din aceleași 
motive. Căci dacă există obiecte sensibile intermediare, există și 
senzaţii /intermediare/, iar atunci e vădit că vor exista și animale 
intermediare, situate între cele ideale și cele pieritoare!?. 

Numai că, așa fiind, ar fi greu de înteles și care ar mai putea 
fi obiectul de studiu al acestor științe. Dacă geometria s-ar 
deosebi de geodezie numai prin faptul că aceasta din urmă ţine 
de lucrurile pe care le percepem, în timp ce prima — de cele 
imperceptibile, e clar că și la medicină — și la fel la fiecare dintre 
celelalte științe — va exista o medicină intermediară, situată 
între medicina în sine și medicina de acum și de aici. Dar cum 
e cu putință așa ceva? Într-adevăr, atunci ar exista și fiinţe 
sănătoase în afara celor senzoriale și a sănătosului în sine. De 
asemenea, nici aceasta nu este adevărat că geodezia arfi știința 
mărimilor senzoriale și pieritoare. Căci fiind știință a unor 
entităţi pieritoare, ar pieri și ea! 

Dar nici astronomia nu ar putea fi știința realităților sen- 
zoriale, nici nu s-ar putea ea ocupa de cerul pe care-l vedem. 
Fiindcă liniile vizibile nu sunt la fel cu cele despre care vorbește 


16 V, Cartea Alpha mare, nota 56. Dacă există numere intermediare, 
de ce nu ar exista și linii intermediare sau corpuri, și, în final, chiar 
şi un Cer intermediar ? Or, acesta ar trebui să fie imobil, căci entitățile 
intermediare sunt imobile, ceea ce pare absurd, deoarece Cerul este 
caracterizat prin mobilitate. 

17 Dedublarea realității ar presupune — spune Aristotel — că ar 
apărea mai multe științe, unele dedicate realităților senzoriale, celelalte 
Formelor sau entităţilor intermediare. În fapt, după platonicieni, nu 
poate exista știință a entităţilor senzoriale. 

geometrul. (Nici rectiliniul, nici curbul printre cele sensibile 
nu sunt astfel. Căci cercul /fizic/ atinge linia nu într-un punct, 
ci așa cum spunea Protagoras când îi ataca pe geometri.!8) De 
asemenea, nici mișcările şi revoluțiile cerului nu sunt aceleași 
cu cele pe care le studiază astronomia, nici punctele nu au 
aceeaşi natură cu astrele!?. 

Există unii filozofi care susțin că entitățile zise intermedi- 
are, situate între Forme și lucrurile sensibile, nu se află în afara 
acelor lucruri sensibile, ci sunt imanente lor. E complicat de 
parcurs toate imposibilităile ce decurg de aici, este însă suficient 
de discutat următoarele: nu este raţional ca doar entitățile 
intermediare să fie imanente, ci este clar că și Formele ar putea 
să se afle în lucruri. (Ambele cazuri ţin de aceeași logică.) În 
plus, este necesar ca în același loc să existe două solide și să nu 
fie imobile, de vreme ce sunt imanente unor corpuri sensibile 
mobile.20 În general, în vederea cărui motiv ar considera cineva 
existenţa acestor entităţi, dar le-ar plasa apoi printre lucrurile 
sensibile? Vor apărea, într-adevăr, absurdităţi similare celor 
amintite mai înainte: va exista un cer alături de cerul /vizibil/, 
afară doar că nu separat de el, ci în același loc; ceea ce este încă 
şi mai cu neputinţă! 


18 Nu se cunoaște bine despre ce operă a lui Protagoras ar fi 
vorba - poate Despre cunostinte. Protagoras nu distingea între știință 
și senzaţie, ceea ce avea drept consecință faptul că nu acceptă 
capacitatea abstractizantă și conceptualizantă a științei. 

19 Cercul fizic atinge linia fizică nu într-un punct, ci de-a lungul 
unei linii foarte scurte. De asemenea, schemele și figurile desenate 
de astronomi pentru a reprezenta cerul și astrele nu au aceeași natură 
cu Cerul real. Aristotel vrea să spună că, dacă realitatea este dedublată, 
atunci astronomia nu s-ar putea ocupa cu Cerul vizibil, ci doar cu 
entităţile matematice pe care ea le concepe. Soluția este, va arăta Aris- 
totel, de conceput Cerul, ca și oricare alt lucru, sub mai multe aspecte: 
pe de-o parte ca pe un corp fizic, pe de alta ca entitate matematică, 
pe de alta ca Fiinţă de un gen special etc. 

20 În fiecare corp ar exista Forma corpului și apoi corpul interme- 
diar, matematic. 

Capitolul 3 


Există multe piedici, aşadar, ca să avem adevărul în aceste 
cazuri. Dar /există și alte dificultăți/: 

7) Astfel, în privința principiilor: oare trebuie considerate 
drept elemente și principii /ale lucrurilor/ genurile, sau mai 
degrabă fiecare lucru provine din primele sale elemente ima- 
nente constitutive ? 

a) De exemplu, par a fi elementele și principiile vorbirii 
sunetele prime din care se compune vorbirea, și nu vorbirea luată 
ca gen. Și numim elemente ale figurilor geometrice <čaypóppata> 
acele /figuri elementare/ ale căror demonstraţii se află cuprinse 
în demonstrațiile celorlalte figuri — fie ale tuturor, fie ale majo- 
rităţii dintre ele2!. Sau și cei ce susţin că există mai multe ele- 
mente ale corpurilor, și cei ce susţin că există numai un element 
afirmă că există principii din care constau și sunt alcătuite 
corpurile, precum Empedocle care ia drept elemente focul și 
apa și pe celelalte împreună cu acestea, elemente imanente din 
care sunt /formate/ lucrurile. Dar el nu ia drept genuri /ele- 
mentele/ lucrurilor. 

În plus, dacă cineva dorește să privească natura celorlalte 
lucruri, de exemplu, din ce părţi constă un pat și cum sunt ele 
îmbinate, atunci va înțelege natura patului /când va avea răs- 
puns la aceste întrebări/. Din astfel de argumente rezultă că 
genurile nu ar putea fi principiile lucrurilor. 

b) Dar, dacă înțelegem fiecare lucru prin intermediul defi- 
nițiilor, şi dacă genurile sunt principii ale definiţiilor, este nece- 
sar ca genurile să fie principii și ale celor definite. Iar dacă 
este de acceptat drept știință a celor-ce-sunt faptul de a accepta 
cunoașterea speciilor <eiân>2, în raport cu care sunt desemnate 


21 Zroweîov înseamnă în greacă „liniuţă“ ; apoi a însemnat literă, 
și, prin analogie, element constitutiv al naturii. Importanța modelului 
culturii alfabetice în nașterea viziunii filozofice despre Univers pare 
a fi fost decisivă. 

22 În fapt, prin definiția cu gen și diferență se obține rațiunea for- 
mală a lucrului, în timp ce cunoașterea elementelor constitutive oferă 
raţiunea materială. Ambele rațiuni întemeiază Fiinta, așa cum a arătat 

lucrurile, atunci genurile sunt principii ale speciilor. Se pare 
că unii dintre cei care susţin că Unul și Ceea-ce-este sau Marele 
si micul sunt elementele lucrurilor s-au folosit de acestea ca 
de genuri.2 

Numai că nu este cu putinţă să fie considerate principii atât 
genurile, cât și elementele constitutive: căci definiţia <Ayos> 
Fiinrei este una. Dar așa, una va fi definiția prin intermediul 
genurilor, și alta cea care arată din ce elemente constitutive 
provine lucrul respectiv. 

8) În afară de aceasta, chiar dacă genurile sunt principii în 
cea mai mare măsură, oare genurile prime trebuie avute în 
vedere în calitate de principii, sau genurile ultime care sunt 
predicatele indivizilor ? Şi în legătură cu această chestiune se 
ridică îndoieli. 

a) Dacă întotdeauna universalele sunt mai degrabă principii, 
este clar că vor fi principii cele mai înalte genuri. Căci acestea 
sunt predicatele tuturor lucrurilor. Așadar atâtea principii ale 
lucrurilor vor exista câte sunt primele genuri, de unde rezultă 
că ceea-ce-este și unul sunt principii și Fiinţe. Căci acestea sunt, 
în cea mai mare măsură, predicatele tuturor lucrurilor. 

Dar nu este cu putinţă nici ca unul, nici ca ceea-ce-este să 
formeze un gen de lucruri: căci este necesar să existe, pentru 
fiecare gen, diferentele /specifice/ și ca fiecare diferență să fie 
una. Or, este imposibil fie ca speciile unui gen să fie predi- 
catele propriilor diferente, fie ca genul /să fie predicatul pro- 
priilor diferențe/ fără speciile sale; rezultă că dacă unul sau 
ceea-ce-este formează un gen, nici o i leii nu va fi nici ceea 
ce este, nici una /și identică cu sine/. Însă dacă ceea-ce-este și 


şi va arăta Aristotel, deoarece Fiinţa se concepe în mai multe sensuri 
(deopotrivă ca formă, dar și ca întreg compus). 

25 Estevorba despre Platon și platonicieni (v. Cartea Alpha mare, 
cap. 6 și 9), care considerau Unul, Ceea-ce-este și Marele și Micul (sau 
Dualitatea indefinită) drept genuri supreme. 

24 Genurile prime sunt genurile cu sfera cea mai largă; genurile 
ultime sunt aici speciile, care nu mai pot fi divizate decât în indivizi. 

unu nu sunt genuri, nu vor fi nici principii, dacă este adevărat 
că /doar/ genurile sunt principii?5. 

De asemenea, predicatele intermediare, luate laolaltă cu di- 
ferențele lor vor fi genuri /coborând/ până la indivizi (însă, 
unele dintre acestea par a fi genuri, altele — nu).26 

În plus, mai curând diferențele /specifice/ vor fi principii 
decât genurile. Numai că, dacă acestea sunt principii, nesfârșit 
de multe principii, ca să zicem așa, vor apărea, cu atât mai mult 
dacă s-ar considera drept principiu primul gen !27 

Iar dacă /totuși/ unul este mai curând de tipul principiului 
şi indivizibilul este unu, dar dacă totul este indivizibil fie sub 
raportul cantității, fie sub cel al speciei, dar mai întâi sub cel 


25 Ideea ar fi aceasta: aparent Unu și Ceea-ce-este sunt genuri, și 
anume genurile supreme, deoarece toate lucrurile „sunt“ și toate „sunt 
una“ (formează o unitate). Dar orice gen trebuie să se dividă în specii 
obținute în baza unor diferențe în cadrul genului. Or, acolo unde toate 
„Sunt“ și toate sunt „una“, nu vor exista nici diferențe, nici specii, ci 
toate vor fi la fel, ceea ce înseamnă că cele două predicate nu formează 
un gen. Fie propoziţia „omul (s) este un animal (g) biped (d). Nu se 
poate predica g despre d: „bipedul este un animal“ și nici nu se poate 
predica s despre d: „bipedul este un om“. Numai că unu și ceea ce 
este, luate ca genuri, trebuie să conţină specii și diferențe. Fie o dife- 
renţă D: a spune că „D este ceea ce este“ sau că „D este una cu ea 
însăși“ e foarte adevărat, chiar tautologic, dar aceasta înseamnă că se 
predică genul despre diferență, ceea ce am afirmat că nu este admisibil. 
De unde rezultă că „D nu este ceea-ce-este sau nu este una cu ea însăși“. 
În consecință, unu și ceea-ce-este nu sunt genuri. Așadar, „a fi“ și „a 
fi o unitate“ nu reprezintă o categorie (un gen al predicaţiei), precum 
Fiinţa, calitatea, cantitatea etc. Sau, altfel spus, în definiţia unui lucru 
nu intră existența și identitatea sa cu sine. 

26 Între „om“ şi Socrate apar „clase“ intermediare, precum „alb“, 
„grec“ , „filozof“, „atenian“, care nu par să reprezinte genuri — adică 
existenţe autonome, ci numai contextualizări ale „omului“. 

2 Diferențele ar putea fi principii, deoarece ele par să fie asimilabile 
cu Formele platoniciene. Dar cu cât un gen este mai extins, cu atât 
el cuprinde mai multe specii și deci și mai multe diferențe. Or, princi- 
piile trebuie să fie limitate ca număr. Dar dacă unul este genul suprem, 
diferențele sale par a fi nesfârșite. 

al speciei, iar, pe de altă parte, dacă genurile se divid în specii, 
atunci unu ar fi mai degrabă ultimul predicat /decât primul/. 
Căci „om“ nu funcţionează ca gen al unor oameni individualizE. 

Mai departe: acolo unde există serii ordonate, nu e cu pu- 
tință să existe un element generic în afara elementelor însele 
ale seriei (de exemplu, dacă primul dintre numere este Doiul??, 
el nu va fi un număr generic în afara speciilor-serii de numere; 
la fel, nu va exista o figură /geometrică generică/ în afara spe- 
ciilor-serii de figuri. lar dacă nu va exista, cu atât mai puţin va 
exista restul genurilor în afara speciilor-serii. Căci, pe de altă 
parte, tocmai genurile numerelor și ale figurilor par să existe cel 
mai mult). Dar în cazul entităților indivizibile nu există serie 
ordonată. Numai că acolo unde există mai bine și mai rău, mereu 
mai binele este anterior. Rezultă că nu ar putea exista nici un 
gen al acestor indivizi. Din astfel de argumente apare că 
principii sunt mai degrabă predicatele indivizilor decât genurile. 

b) Din nou însă, nu este ușor de arătat cum trebuie înțelese 
ca principii aceste predicate /ale indivizilor/. Căci principiul, 
rațiunea de a fi trebuie să existe în afara lucrurilor pentru care 


28 Genurile se divid în specii, deci ele nu pot primi predicatul „a 
fi unu“, căci numai indivizibilul este unu. Or, mai degrabă speciile 
cele mai de jos pot primi acest predicat. „Om“ nu este deci gen, ci 
specie, căci nu se mai divide. Firește, aporia rezultă din sensurile 
multiple pe care le are predicatul „a fi unu“. 

s În aritmetica greacă primul număr era Doi. Se considera că orice 
număr natural trebuie să fie ori par, ori impar; or, despre Unu nu 
se putea afirma nici că e par, nici că e impar, deoarece, fiind imposibil 
de împărțit prin Doi, nu se putea stabili acest lucru. 

30 Seria numerelor începe cu Doi. Aceasta înseamnă că nici Doi, 
nici alt număr nu vor fi un element generic, un Număr în sine (care să 
nu fie 2, 3,4 etc. ), așa cum Animalul generic nu estenicical, nici balenă, 
nici furnică etc. În general, acolo unde există o serie ordonată, nu poate 
exista element generic care să formeze genul, deoarece acest element 
s-ar afla în afara seriei. În cazul indivizilor aparținând unei specii există 
binele și mai binele, deci ei ar putea cumva fi aranjați într-o serie 
ordonată. Atunci, nu va putea exista element generic nici în cazul lor, 
ceea ce înseamnă că genul nu va putea fi principiu pentru ei. 

constituie principiu și rațiune de a fi şi trebuie să poată exista 
separat de ele. De ce s-ar accepta atunci că un astfel de principiu 
se află în afara particularului, dacă nu tocmai fiindcă este pre- 
dicat universal și valabil pentru toate cele? Iar dacă acceptăm 
principiul din acest motiv, trebuie considerate mai degrabă 
principii predicatele în mai mare măsură universale. De unde 
rezultă iarăși că primele genuri ar fi principii?! 


Capitolul 4 


9) Cercetarea aporiei care urmează acestora și la care ne 
referim acum este, dintre toate, cea mai grea, dar și mai nece- 
sară: dacă nu există ceva în afara individualelor, iar acestea sunt 
nenumărate, atunci cum e cu putinţă să existe o știință a 
nelimitatelor ? Căci numai în măsura în care ceva este unul şi 
același, cât și în măsura în care există ceva universal, cunoaș- 
tem toate câte sunt? 

a) Însă, dacă asta este necesar și trebuie să existe ceva în 
afara individualelor, în afara lucrurilor individuale ar fi necesar 
să existe genurile — fie ultimele, fie primele. Or, tocmai am 
avut dificultăţi să ne asigurăm de posibilitatea lor. 

În plus, dacă există ceva, pe cât se poate, în afara compu- 
sului, atunci când materia ar primi predicate, oare, dacă există, 
trebuie să existe ceva /subzistent/ în afara oricărui lucru, sau 
în afara unor lucruri trebuie să existe ceva, în afara altora — 
nu, sau nu există nimic în afara nici unuia ? Căci, dacă nu există 


31! Principiul și rațiunea de a fi nu se pot identifica cu lucrul; 
într-adevăr, a fi principiu înseamnă a fi înaintea lucrului produs, deci 
a fi distinct de el și, cumva, exterior lui. Așadar, ele trebuie deci să 
fie separate de acesta. Dar numai predicatele universale sunt cu adevă- 
rat separate. Deci ele sunt principii. 

32 Ceea ce ni s-a părut a constitui problema esenţială din Meta- 
fizica: cunoașterea, şi mai ales cunoașterea științifică, nu e posibilă 
în afara universalului, dar realitatea este constituită din individuale. 

3 Este exact ceea ce susţinea Protagoras. V. W.K.G. Guthrie, 
Sofiştii, Bucureşti, 1999, p. 213. 

nimic în afara lucrurilor individuale, nimic nu ar fi inteligibil, 
ci toate ar fi senzoriale și nu ar putea exista nici un obiect al 
cunoaşterii științifice, afară doar dacă nu s-ar susține că senzatia 
este stiință.” 

Apoi, /neexistând ceva în afara individualelor/ nu va exista 
nimic veșnic și nemișcat (căci lucrurile senzoriale toate pier 
și se află în mișcare). Dar dacă nu există nimic veșnic, nici gene- 
rarea nu va fi posibilă, deoarece este necesar ca cel ce se naște 
să fie ceva, iar lucrul de unde a apărut ultimul dintre acestea 
/care se nasc/ trebuie să fie nenăscut. Căci /procesul generă- 
rilor/ trebuie să se oprească undeva, și este, pe de altă parte, 
imposibil ca ceva să apară din neființă. 

Mai departe: dacă există generare și mișcare, e necesar să 
existe şi limită. Căci nici o mișcare nu este fără limită, ci oricare 
are un capăt și nu e cu putință să devină cel incapabil de devenire. 
Dar cel care a apărut este necesar să existe doar de când a apărut. 

De asemenea, dacă este adevărat că materia e eternă deoa- 
rece este nenăscută, cu mult mai raţional încă este să fie eternă 
şi Fiinţa, adică ceea ce materia devine.36 Dacă nici una, nici alta 
nu sunt eterne, nimic nu va fi etern; dar dacă această ipoteză 
este inacceptabilă, e necesar să existe ceva în afara compusului 
corporal, anume configurația, forma <h uopph kai tò etdoc>%. 


54 obvoiov, „compusul individual“ alcătuit din materie și formă 
(sau materie configurată, determinată de actualizare ). 

35 Dacă geneza ex nihilo nu e posibilă, înseamnă că trebuie să existe 
un principiu etern din care să provină totul. Într-adevăr, dacă un astfel 
de principiu nu există, ar trebui mers îndărăt la infinit în lanţul 
principiilor și al raţiunilor de a fi. Dar, consideră Aristotel, acolo unde 
nu există o rațiune sau un principiu determinate, nu există, în fapt, 
principii. Din nou să reamintim că &pxfi, „principiu“, înseamnă în 
greacă „început“. 

36 Merită de reamintit că, la fel ca forma, materia singură (neac- 
tualizată) nu este corporală și nu are calităţi corporale, precum întin- 
derea, greutatea etc. 

37 Vezi pentru felul cum am tradus îi papp kori tò eî5o6, Lămunri 
preliminare, p. 22. 

b) Iar dacă această ultimă ipoteză ar fi acceptată, rămâne 
dificultatea de a ști pentru ce fel de lucruri va exista aceasta și 
pentru ce fel de lucruri — nu. Este limpede că nu-i cu putință 
să existe pentru toate. Căci nu vom putea accepta că există o 
Casă în afara caselor /individuale/. În plus, oare Fiinţa este una 
singură pentru toate lucrurile /de același fel/, de exemplu, pentru 
toţi oamenii? E absurd, căci toate lucrurile care au o singură 
Fiinţă sunt una. Atunci sunt multe Fiinte și diferite? Dar și 
aceasta este absurd. Căci în ce fel devine materia fiecare dintre 
lucruri și, totodată, în cel fel este compusul ambele — forma 
și materia38? 

10) Mai departe ar exista o dificultate și în. legătură cu 
principiile: 

a) Dacă ele formează o unitate sub raportul speciei, nimic 
nu va fi o unitate snb raportul numărului, nici măcar unul și 
ceea-ce-este; și atunci cum va putea exista cunoașterea, dacă 
nu va exista o unitate pentru toate multiplele? 

b) Dar, dacă fiecare principiu ar fi unul și o unitate ca număr 
şi nu vor fi, la fel ca în lumea sensibilului, principii diferite 
pentru lucruri diferite (de exemplu, această silabă fiind identică 
/cu sine/ sub raportul speciei, și literele vor fi identice sub ra- 
portul speciei, deși ca număr ele sunt diferite), dacă, deci, lucru- 
rile nu vor sta așa, ci principiile celor-ce-sunt formează o 
unitate sub raportul numărului, nu va exista nimic altceva în 
afara elementelor. Căci între a fi unul ca număr și între a fi 
individual nu este nici o diferenţă. Într-adevăr, numim individual 


38 Dacă lucrurile se diferenţiază nu numai prin materie, ci și prin 
formă (aceasta înseamnă că sunt multe Fiinţe și diferite), ce sens mai 
are compusul, sau dualitatea materie-formă? În fapt, pentru 
Aristotel, Fiinţa sub raportul materiei este alta la fiecare individ; în 
timp ce Fiinţa sub raportul formei este aceeași pentru toţi membrii 
speciei. De unde și imposibilitatea de a decide univoc ce este Fiinţa 
în lumea sublunară. V. /ntroducere la Metafizica, pp. 37-38. 

39 Sunt infinit de multe principii, asociate între ele doar prin specii. 
Nu există indivizi gencrici, Forme, care să ofere unitatea multiplului. 
Nu va exista atunci nici Unu, nici ceea-ce-este luate în sine. Nu se 
poate atunci cunoaște nimic. 

ceea ce este unu ca număr și universal ceea ce este deasupra 
individualelor. Așadar, /s-ar întâmpla/, după cum, dacă elemen- 
tele cuvântului sonor ar fi divizate /numai/ după număr, ar fi 
necesar ca toate literele să fie tot atâtea câte sunt elementele 
/sunete/, nefiind două, nici mai multe la fel+0. 

11) O dificultate deloc mai mică a rămas lăsată deoparte 
atât de contemporani cât și de predecesori: oare aceleași prin- 
cipii există și pentru lucrurile pieritoare, și pentru cele nepie- 
ritoare, sau sunt diferite? 

a) Dacă sunt aceleași principii, cum de sunt unele lucruri 
pieritoare, iar altele nepieritoare, și din ce cauză se întâmplă 
asta ? Poeţii din jurul lui Hesiod și toţi „teologii“ s-au preo- 
cupat numai de ceea ce le părea lor înșile plauzibil, dar pe noi 
ne-au tratat de sus: căci făcând ei ca principiile să fie zei și să 
fie născute din zei, afirmă că unele vieţuitoare sunt muritoare 
deoarece nu au gustat din nectar și ambrozie; dar e clar că /afir- 
mă toate astea/, de parcă ar pronunța nume cunoscute lor înșile. 
În fapt, în legătură cu „porția“ însăși de raţiuni întemeietoare, 
ei au vorbit dincolo de putinţa noastră de a înțelege: căci, dacă 
în vederea plăcerii gustă zeii din ambrozie și nectar, ele nu sunt 
rațiuni de a fi. lar dacă o fac în vederea existenţei, cum ar putea 
fi eterni cei care au nevoie de hrană“! ? 

Dar în legătură cu cei ce fac speculaţii mitologice nu merită 
cercetat în mod serios. Trebuie însă să ne informăm de la cei 
care utilizează demonstrațiile, întrebându-i de ce, provenind 
ele din aceleași rațiuni, din același principii, unele lucruri sunt 
eterne ca natură, în timp ce altele dintre ele pier. De vreme ce 
nici ei nu invocă vreun motiv /pentru această diferență/, nici 


4 Așadar, dacă principiile s-ar individualiza după lucruri (câte 
sunete în silabă, atâtea litere diferite, neasociabile după specii), nu 
ar mai exista unităţi generice sau specifice, și deci nu ar mai exista 
universalul, iar știința ar fi din nou imposibilă. 

411 Dacă zeii gustă din ambrozie și din nectar în vederea plăcerii, 
înseamnă că plăcerea reprezintă finalitatea și că ea este principiu, și 
nu ambrozia și nectarul. Dacă gustă din ele pentru a supraviețui, în- 
seamnă că zeii nu sunt eterni. 

nu e verosimil să fie așa, e clar că nu ar putea fi aceleași principii, 
același rațiuni de a fi. 

Chiar filozoful care pare a fi vorbit cel mai în acord cu el 
însuși, Empedocle, chiar și el a intrat în aceeași dificultate: căci 
el așază drept un principiu cauza distrugerii, anume Ura; dar 
se pare că aceasta e tot atât de capabilă de generare în exteriorul 
Unului /primordial/ <E&w 700 Ev6g>. Căci toate cele provin 
din Ură, cu excepţia lui Dumnezeu. Într-adevăr, el spune: 


Din care obârşie au fost toate ce-au fost, ce sunt și ce-or 

fi în urmă, 

Copaci cresc, şi bărbaţi și femei, 

Fiare şi păsări şi pești ce hrană din apă-și iau, 

Si zeii mult trăitori? 

Or, e clar că /Dumnezeu/ e în afara acestora. lar dacă nu 
ar fi în lucruri /Ura/, Unul ar fi totul, după cum spune el. Căci 
atunci când toate lucrurile se adună laolaltă, atunci „ultima, 
Ura se-oprește“. De aceca se și întâmplă la el ca Dumnezeul 
preafericit să fie mai puţin înțelept decât alții, deoarece el nu 
le cunoaște pe toate. El nu are parte de Ură, or, cunoașterea 
este a asemănătorului prin asemănător. Spune, astfel, Empedocle: 


Am perceput pământul prin pământ, apa prin apă 
eterul divin prin eter, focul nimicitor prin foc, 
iubirea prin iubire, ura prin ura cumplită * 


Dar de unde vine argumentul /aceasta, nu știm/, însă acest 
lucru măcar e limpede că la el se întâmplă ca Ura să fie cauza 
nimicirii și în egală măsură aceea a ființării. La fel nici Prietenia 
nu este cauza și rațiunea de afi a ființării, căci reunind lucrurile 
în unu, ea le și nimicește.*4 

În același timp, Empedocle nu vorbește despre nici un fel 
de rațiune a preschimbării însăși, ci /spune/ doar că lucrurile 
se petrec astfel: 


32 Fr. 21 (9-13) Diels. 

% Fr. 109 Diels., 

4 Dacă Ura desparte elementele primordiale din Unu, ea ajută 
în același timp la constituirea lucrurilor. Iar dacă Prietenia reunește 
elementele în Unu, înseamnă că ea nimiceşte totodată lucrurile. 

Când Ura cea mare a crescut prin mădulare, 
/omul/ la cinstiri s-avântă, dar împlinindu-se timpul 
ce dă fiecăruia ce merită, e mânat la Styxul cel lat.*5 


E necesar, prin urmare, să existe schimbare, dar Empedocle 
nu ne oferă nici o rațiune de a fi a acestei necesități. Totuşi, e 
consecvent măcar atâta, căci nu consideră că o parte dintre 
lucruri sunt pieritoare, iar altă parte nepieritoare, ci le socotește 
pe toate pieritoare, cu excepţia elementelor. Numai că aporia 
de faţă este tocmai aceasta: de ce unele sunt într-un fel, iar altele 
într-altul, dacă provin din aceleași rațiuni și principii. Că, așadar, 
nu ar putea exista aceleași rațiuni și principii, s-a arătat îndeajuns. 

12) Dar, dacă principiile sunt diferite /pentru lucrurile 
pieritoare și pentru cele eterne/, apare încă o aporie: oare prin- 
cipiile /lucrurilor pieritoare/ sunt nepieritoare, sau pieritoare? 

a) Dacă sunt pieritoare, e clar că, în mod necesar, și acestea 
trebuie să provină din alte entități (căci totul, pierind, se reduce 
la elementele din care a provenit). În consecinţă, se ajunge la 
existenţa altor principii anterioare principiilor; or, așa ceva este 
imposibil, fie că există o limită, fie că există o regresie la infinit. 
În plus, cum vor putea exista lucrurile pieritoare dacă prin- 
cipiile /lor/ vor fi suprimate? 

b) Dar, dacă aceste principii sunt nepicritoare, din ce cauză 
vor apărea lucruri pieritoare din aceste principii nepieritoare, 
în timp ce din celelalte principii /de asemenea nepieritoare/ 
apar entităţi eterne? Așa ceva este irațional, deci, sau teza este 
imposibilă, sau are nevoie de multă argumentatie. În plus, nimeni 
nu a pus mâna pe alte principii, ci toţi arată aceleași principii 
pentru toate lucrurile. Oricum, filozofii aceștia sar peste primul 
obstacol, ca și când l-ar considera de mică importanță! 

13) Dintre toate dificultăţile acestea, atât cea mai dificil de 
cercetat, cât și cea mai necesară pentru cunoașterea adevărului 
este următoarea: oare ceea-ce-este și unul sunt Fiinţe ale lu- 
crurilor și oare fiecare dintre ele — pe de-o parte unu, pe de 
alta ceea-ce-este — nu reprezintă altceva diferit /de Fiinţă/? 


+ Fr. 31 B 30 Diels-Kranz. 

Sau trebuie căutat ce sunt ceea-ce-este și unu, presupunând o 
altă natură ca substrat /al lor/% ? 

Unii filozofi văd lucrurile în primul fel, alții în ultimul. Platon 
și pitagoricienii susţin că nici ceea-ce-este, nici unu nu sunt altceva 
diferit /de Fiintă/ și că exact aceasta definește natura lor, anume 
că Fiinţa este esenţa însăși a lui unu şi a lui ceea-ce-este. 

Filozofii naturii, precum Empedocle, /au luat cealaltă cale/. 
El spune ce este unul, ca și când l-ar explica printr-un termen 
mai cunoscut: căci s-ar părea că el susţine că unu este Prietenia 
(căci ea este raţiunea de a fi una pentru toate cele). Alti filozofi 
invocă drept unu și ceea-ce-este focul, alții — aerul, din care 
lucrurile își trag ființa și devenirea. 

La fel consideră și cei care văd mai multe principii ale lucru- 
rilor. E, într-adevăr, necesar ca ei să afirme existența a exact 
atâtor unuri şi atâtor ceea-ce-este câte principii consideră. 

a) Dacă însă unul și ceea-ce-este nu sunt considerate Fiinţă, 
nu va fi Fiinţă nici unul dintre celelalte universale (căci unu și 
ceea-ce-este sunt conceptele cu cel mai mare grad de universa- 
litate. lar dacă Unul în sine și Ceea-ce-este în sine nu sunt ceva 
/subzistent/, încă și mai puţin ar putea fi ceva /subzistent/ restul 
entităților, în afara lucrurilor socotite individuale)7. 

În plus, dacă unu nu ar fi o Fiinţă, e clar că nu ar exista nici 
număr, ca o natură separată de lucruri. (Într-adevăr, numărul 
este alcătuit din unități, iar unitatea este exact ceea ce este un 
unu.) Dar, dacă unul în sine și ceea-ce-este în sine sunt ceva 
/subzistent/, este necesar ca unu şi ceea-ce-este să fie Ființa 
lor, căci nu mai există altceva /în afară de Unu în sine şi de 
Ceea-ce-este în sine /despre care ele să fie predicate, ci sunt 
tocmai ele /care sunt predicate despre sine/.4% 


46 Adică sau Unu și Ceea-ce-este sunt Fiinţe, și atunci au o natură 
şi o existență autonomă, precum Socrate etc., sau ele sunt proprietăți, 
predicate ale unor Fiinte, precum „frumos“, „cald“ , ceea ce presu- 
pune aflarea acestor Fiinţe-substrat. 

+7 Iar atunci știința ar deveni imposibilă, după cum s-a mai arătat. 

48 Dacă Unu și Ceea-ce-este sunt substrat, ele trebuie să fie Fiinta, 
căci nu mai există altceva în afara lor. Așadar, ele sunt propriile lor 

b) Dar, dacă Ceea-ce-este în sine și Unul în sine sunt ceva 
subzistent, e greu de înțeles cum va mai exista altceva în afara 
lor, adică cum vor putea fi lucrurile mai multe decât unul 
/singur/. Într-adevăr, ceva diferit de ceea-ce-este nu există, încât 
e necesar ca, după cum crede Parmenide, toate lucrurile să fie 
una, cât şi ca acesta să fie ceea-ce-este. Dar în ambele moduri 
este dificil de conceput lucrurile.*? 

Apoi, fie că unu nu ar fi o Fiinţă, fie că ar exista Unul în 
sine, este imposibil ca numărul să fie o Fiinţă. Dacă unu nu 
ar fi o Fiinţă, s-a spus mai înainte din ce pricină e imposibil 
/ca numărul să fie o Fiinţă/. lar dacă el este Fiinţă, apare aceeași 
dificultate ca în cazul lui ceea-ce-este. Căci de unde anume va 
exista vreo altă unitate în afara lui Unu50? Și este necesar /ca 
alt lucru/ să nu fie unul. Dar toate lucrurile sunt fie unul, fie 
multe, dintre care fiecare este unul.5! 

În plus, dacă Unul în sine este indivizibil, conform cu 
concepţia lui Zenon nu ar mai exista nimic. (Căci lucrul pe 
care nici prin adaos, nici prin scoatere el nu-l poate face nici 
mai mare, nici mai mic, el îl consideră inexistent, fiind limpede 


predicate, deoarece ele sunt, totodată, și predicatele tuturor lucru- 
riler. (Despre orice lucru se poate afirma că este și că este unul și același 
cu sine.) 

45 Dacă Unu și Ceea-ce-este sunt un ceva subzistent, înseamnă 
că ele sunt Fiinţe. Dacă sunt Fiinţe înseamnă că sunt și predicate 
universale și esențiale ale tuturor lucrurilor, tot așa după cum „animal“ 
este predicatul esenţial al tuturor animalelor individuale. Dar aceasta 
înseamnă că toate lucrurile trebuie să cuprindă unitatea și existența 
în definiția lor (la fel precum animalele individuale trebuie să cuprindă 
„animalul“ în definiţia lor), încât ele există etern formând o unitate 
globală în sens parmenidian. 

50 Numărul este format din mai multe unităţi, deci el presupune 
și existența pluralităţii. Dar dacă Unu este Fiinţă, totul devine una, 
deci pluralitatea devine cu neputinţă. 

51 Dacă există Unul în sine, tot restul va fi diferit de unu; dar 
lucrurile individuale au unitate, sunt — fiecare — unu. S-ar părea deci 
că ele nu ar mai putea exista. 

că, la el, ceea-ce-este e mărime; iar dacă e mărime, va fi corpo- 
ral, corpul fiind extins în toate dimensiunile. Iar pe restul 
lucrurilor el le consideră că pot cumva deveni mai mari prin 
adaos, dar în alt sens nu le consideră astfel: de pildă, consideră 
capabile să se mărească suprafata și linia, în timp ce punctul 
şi unitatea — nu, /ca fiind ele fără dimensiune/).52 

Numai că Zenon raţionează fără fineţe: este posibil să existe 
ceva indivizibil, de unde rezultă că există o apărare împotriva 
aporiilor lui Zenon. (El nu poate face ca un atare lucru, /indi- 
vizibil, fără dimensiune/ fiind adăugat, să ducă la o mărire în 
dimensiune, dar poate să-l facă să ducă la o mărireîn număr.)5? 

Dar în ce fel va exista mărime dintr-un astfel de unu /fără 
dimensiune/, sau din mai multe de același fel? Aceasta este 
echivalent cu a afirma că linia se compune din puncte.5+ 

Dar, chiar dacă se admite că numărul — după cum susțin 
unii — provine din Unul în sine și dintr-un ne-unu oarecare, 
deloc mai puţin trebuie cercetat de ce și în ce fel ceea ce devine 
/din Unu/ va fi când număr, când mărime, dacă e adevărat că 
non-unul ar fi inegalitatea și că ar exista aceeași natură /pentru 


52 Aluzie la unul dintre paradoxurile lui Zenon, care se referă la 
divizibilitatea la infinit a liniei, alcătuită din puncte fără dimensiune, 
ce sunt indivizibile rocmai pentru că nu au dimensiune. Or, însu- 
mând puncte fără dimensiune, adică nimicuri, nu se obține nimic. 

55 Zenon spune: punctul nu există, deoarece e indivizibil și nu 
are dimensiune; dovada: însumând puncte nu se obține o mărime, 
ceea ce revine la a afirma că se însumează nimicuri. Aristotel spune: 
indivizibilul nu este un nimic, ci are o anumită existență, deoarece, 
însumând puncte, chiar dacă nu obținem o mărire a dimensiunii, 
obținem o mărire a numărului punctelor; deci, fiind o mărire, nu 
însumăm nimicuri. Vedem la lucru metoda favorită a lui Aristotel: 
multiplicitatea sensurilor conceptului de „mărire“. 

5+ Grecii știau că punând oricâte puncte pe o linie, se mai pot in- 
tercala și altele — oricât de multe. (Ei nu considerau că linia este dată 
de o mulţime infinită de puncte reale — raţionale și iraționale.) Astfel 
încât se pare că de la genul punctelor nu se poate trece la genul li- 
niilor — așa după cum, în general, Aristotel contestă trecerea de la 
un gen la altul de lucruri. 

acestea ambele/. Căci nu e limpede nici cum mărimile ar putea 
proveni din Unu și din Inegalitate, nici /cum ar putea proveni/ 
din vreun număr și din Inegalitate. 


Capitolul 5 


14) Iată și următoarea aporie: oare numerele, corpurile, 
suprafeţele și punctele sunt Fiinţe, sau nu? Dacă nu sunt Fiinţe, 
ne scapă printre degete să știm ce-i ceea-ce-este și care sunt 
Fiinţele lucrurilor. 

a) Căci /oricum/ afectele, mișcările, relațiile, situările și 
rapoartele nici unui lucru nu par să indice vreo Fiinţă: toate 
acestea sunt predicatele unui substrat și nu sunt un particular 
determinat <tóðe m>. lar în privinţa lucrurilor care, în cel mai 
mare grad, ar părea să indice o Fiinţă — apa, pământul, focul 
şi aerul, din care sunt alcătuite corpurile compuse, /se observă 
că/, în fapt, căldura pe care ele o au, răceala și asemenea afecte 
nu sunt Fiinţe, însă corpul care suportă toate acestea este 
singurul care subzistă ca fiind ceva și ca o Fiinţă ce este. 

Însă corpul este în mai mică măsură Fiinţă decât suprafata, 
aceasta decât linia, linia decât unitatea și ; punctul. Căci în baza 
acestora se definește corpul, iar ele /suprafața, linia, punctul/ 
par în stare să existe /autonom/ fără corp, în timp ce corpul 
fără ele nu poate exista. 

lată de ce mulţimea și înaintașii au socotit corpul ca fiind 
Fiinţă și ceea-ce-este, iar pe restul le-au considerat a fi proprie- 
tăţile acestuia, de unde rezultă că principiile corpurilor sunt 
principiile tuturor <râv dvrov &pxáç>. Dimpotrivă, cei ce au 
venit după ei și au fost mai întelepți au socotit numerele ca 
fiind principii /universale/55. 

Așadar, după cum spuneam, dacă acestea /numerele/ nu 
sunt Fiinţa, Fiinţa nu este nimic și ceea-ce-este nu este nimic. 
Căci proprietăţile contextuale <tà ovpfeßnróta> ale acestora 
nu merită să fie numite că sunt. 


55 Pitagoricienii și platonicienii de după Platon. 

b) Dar, dacă se acceptă aceasta, anume că lungimile și punctele 
sunt mai mult Fiinţă decât corpurile, însă nu vedem căror 
corpuri aparţin ele (este imposibil să fie printre corpurile sen- 
sibile)*%, nu ar putea exista nici o Fiinţă. 

În plus, se parecă toate acestea (punctele, liniile, suprafeţele) 
sunt diviziuni ale corpului, una — în lărgime, alta — în adân- 
cime, alta — în lungime”. 

De asemenea, în solid ar putea exista orice figură. Astfel 
că, dacă nici un „Hermes“ nu există /ca atare/ într-o piatră, 
nici jumătatea cubului nu există astfel în cub ca determinată, 
atunci nici suprafaţa /ca atare nu există în mod determinat/ 
(dacă există vreo suprafaţă oarecare, ea ar fi cea care să deter- 
mine jumătatea /cubului/). Același raţionament e valabil și pen- 
tru linie, punct și unitate. Rezultă că, dacă corpul este Fiinţă 
în cea mai mare măsură, linia, punctul și suprafaţa sunt mai 
mult Fiinţe decât el; dar, dacă acestea din urmă nu sunt Fiinţe, 
ne scapă printre degete să știm ce-i ceea-ce-este şi ce este Fiinţa 
lucrurilors8. 

Peste cele spuse, conduc la absurdităţi și consideraţiile legate 
de generare și pieire. Căci ar părea că Fiinta, în caz că ea, nefiind 
mai înainte, acum ar fi, sau în caz că, fiind mai înainte, acum 
nu ar mai fi, suferă aceste /transformări/ supusă fiind gene- 
rării și distrugerii. Dar punctele, liniile și suprafețele nu pot 
nici să apară, nici să dispară, uneori fiind, alteori nefiind. Totuși, 
atunci când corpurile se ating sau se separă, ba apare o singură 
suprafaţă a corpurilor ce se ating, ba apar două a celor ce se 


56 În sens geometric, liniile, punctele, suprafețele sunt abstracții 
și deci nu aparţin corpului fizic, ci unuia inteligibil. Cum ar putea 
ele atunci servi drept substrat (Fiinţa) pentru un corp senzorial? 

57 Pare imposibil ca diviziunile corpului să aibă autonomie în ra- 
port cu corpul ale cărui diviziuni sunt; în acest caz, corpul ar apărea 
că este Fiinţă. 

58 Raționamentul geometrilor pleacă de la puncte, linii, suprafețe 
și definește cu ajutorul lor corpurile. Așadar, aceste elemente par 
Fiinţa în mai mare măsură decât corpul. Dar, din punct de vedere 
fizic, elementele geometrice nu există ca atare, determinate, în corpuri. 
Aporia trimite la multiplicitatea de sensuri a noţiunii de „corp“. 

separă. Rezultă că nu mai există suprafaţa corpurilor puse lao- 
laltă, fiind nimicită și, în schimb, există suprafețele care nu 
existau înainte, ale corpurilor despărțite. (Căci punctul indivizibil 
nu se poate divide în două.) Or, dacă suprafetele apar și dispar, 
din ce apar ele5?? 

La fel se întâmplă și cu momentul temporal: nici pentru 
acesta nu-i cu putinţă să apară și să dispară; și totuși el pare 
a fi mereu altul, nici o Fiinţă neputând fi așa ceva. Asemănător 
stau lucrurile și cu punctele, liniile și suprafetele și rațio- 
namentul este același. Toate acestea sunt, într-adevăr, fie limite, 
fie diviziuni. 


Capitolul 6 


15) În general, ar fi o dificultate a înţelege de ce trebuie cău- 
tate alte entități, situate în afara sensibilelor și a celor inter- 
mediare, precum sunt ceea ce considerăm noi a fi Formele. 

Dacă din acest motiv /le introducem/, fiindcă entitățile 
matematice, chiar dacă se deosebesc prin ceva de lucrurile de 
aici, nu se deosebesccu nimic prin faptul că sunt multiple având 
aceeași formă, rezultă că principiile lor nu vor fi definite printr-un 
număr. (După cum nici elementele tuturor textelor <ypóáppato> 
de aici nu sunt definite printr-un număr, ci prin specia /lor/; 
afară doar dacă nu s-ar lua în consideraţie elementele numai 
ale acestei silabe particulare ori ale acestui cuvânt particular: 
doar acestea vor fi definite și de un număr. La fel se întâmplă 
și cu entităţile intermediare: având aceeași specie, ele sunt acolo 
nesfârșit de multe.) 

a) Rezultă că, dacă alături de lucrurile sensibile şi de enti- 
tățile matematice nu există alte entităţi pe care unii le numesc 
Forme, Fiinţa nu va fi una singură ca număr, ci doar de o 
singură specie și principiile lucrurilor nu vor fi într-o cantitate 


59 Evident, și aici aporia apare deoarece suprafețele și corpurile 
sunt privite atât din punct de vedere fizic, cât și din punct de vedere 
geometric. 

determinată de un număr, ci într-o cantitate /indefinită/ având 
doar o unitate specificăe?. 

Dacă, așadar, e necesar aceasta, e necesar ca și Formele să 
existe tocmai din motivul arătat mai sus; și, chiar dacă cei ce 
/susțin existenţa Formelor/ nu articulează bine raționamentul 
lor, asta este ce doresc ei și e obligatoriu ca ci să vorbească 
astfel, anume că fiecare Formă este o Fiinţă și nu /e predicată/ 
contextual. 

b) Numai că, dacă vom accepta și că Formele există și că 
principiile sunt determinate ca număr, și nu ca specie, am 
afirmat deja că ajungem în situații imposibile€2. 

16) Imediat după această dificultate, vine și aceasta: oare 
elementele există în virtualitate, sau într-alt mod? 

a) Iar dacă ele există într-alt fel /în actualizare/, va exista 
altceva anterior principiilor. (Căci virtualitatea este anterioară 
acelei raţiuni /în actualizare/, dar nu-i necesar ca întreaga 
virtualitate să fie altminteri /în actualizare/.) 

b) Dar, dacă elementele există în virtualitate, e cu putință 
să nu existe nici un lucru: căci este posibil să existe și ceea ce 
încă nu e, pentru că ceea ce nu e /încă/ mai poate apărea, în 
timp ce nimic nu poate apărea dintre cele incapabile să fie®?. 


60 Adică vor exista tot atâtea Fiinte câți indivizi într-o specie. Or, 
spune Aristotel, Formele ar putea fi introduse tocmai pentru ca să 
existe o singură Fiinţă pentru fiecare specie de lucruri. 

él Caracteristica Fiinţei (identică cu Forma suprasensibilă la pla- 
tonicieni) este că ea nu poate fi predicată despre un anumit subiect 
în mod contextual; altfel spus, ea se regăsește în definiția lucrului. 

62 Dacă există câte o singură Formă (Fiinţa) pentru fiecare multi- 
plicitate de lucruri senzoriale, înseamnă că această unicitate este esen- 
ţială. Dacă este esențială, înseamnă că Unu (și Ceea-ce-este) sunt 
predicate esențiale și nu contextuale ale Formelor. (Forma este ori 
una și eternă, ori nu e Formă.) Atunci Unu și Ceea-ce-este sunt și 
ele Fiinţe-Forme, și încă Fiinţe universale, sau genuri supreme, ceea 
ce s-a arătat că este imposibil și ar împiedica să se înțeleagă existența 
multiplului. 

& În general, se pare că virtualitatea este anterioară actualizări. 
Dar, dacă e așa, s-ar putea ca întreaga lume să nu fi apărut, căci 

17) E necesar de formulat aceste aporii în privinţa prin- 
cipiilor, dar și pe următoarea: 

Oare principiile sunt universale, sau sunt în felul în care 
vorbim despre individuale? 

a) Dacă ele sunt universale, nu vor exista Fiinţe. Căci nici 
unul dintre genurile /universale/ nu indică ceva individual, ci 
o calitate, pe câtă vreme Fiinţa este individualul. Or, dacă 
/Fiinţa/ va fi individualul și dacă predicatul universal /va trebui/ 
să fie considerat unu, Socrate va fi multe vieţuitoare: una — 
el însuși, alta — omul, alta — animalul, dacă fiecare dintre acești 
termeni semnifică un individual și un unu8€. Aceasta se întâm- 
plă dacă principiile sunt universale. 

b) Dar dacă principiile nu sunt universale, ci sunt în felul 
individualelor, nu vor exista științe, deoarece știința privește 
tot ceea ce este universal. Rezultă că vor exista alte principii, 
anterioare principiilor /individuale/ și care să fie predicate 
universale, dacă urmează să existe o știință a lor65. 


posibilul nu este și necesar. Aporia va fi rezolvată de Aristotel prin 
teoria Mișcătorului imobil, care este actualizare pură, lipsit total de 
virtualitate și anterior oricărei mișcări, deci și oricărei virtualităţi. 

€4 „A fi om“ — se spune — exprimă ori o calitate universală <notâv 
Ti>, și atunci „om“ nu este Fiinţă, adică ceva determinat <106E 1>, 
ori ceva individual — o Formă platoniciană unică; dar în această ultimă 
ipoteză, fiecare ins ar avea mai multe Fiinţe. Căci Socrate e și Socrate, 
şi Om, și Animal. 

6 Marea dilemă: dacă se accentuează prea mult pe universal, 
dispare Fiinţa concretă a lumii și pare că vorbim despre altceva decât 
despre ceea ce cu adevărat este. Dar dacă accentuăm prea mult latura 
individuală, dispare posibilitatea științei, căci nu poate exista decât 
ştiinţă a universalului. 

Știința căutată are ca obiect ceea-ce-este ca fiind, și nu realitatea 
parţială, contextuală, precum științele particulare. Ceea-ce-este ca fiind 
trebuie conceput ca având mai multe sensuri. Sensurile formează o 
unitate de referință, raportându-se toate la Fiinţă. Științei căutate îi apar- 
ține să cerceteze unul și mulțimea și, în general, primele principii. 
Diferenţa dintre metafizică, dialectică și sofistică. 

Cercetarea principiului noncontradicţiei. Respingerea, prin metoda 
refutaţiei, a celor care îl neagă. Cei ce îl neagă nu pot exprima nimic 
coerent. Cei care neagă principiul noncontradicției suprimă Fiinţa 
lucrurilor. Respingerea celor care contestă principiul terțiului exclus. 
Comportamentul celor care resping principiul noncontradicției arată 
că ei, în fapt, nu-l resping. Legătura dintre teoria lui Protagoras și 
cei cerespingprincipiul noncontradicției. Filozofia naturii și originile 
relativismului. Respingerea teoriilor naturiste care ajung să conteste 
principiul noncontradicției. Acești filozofi nu iau în calcul realitățile 
eterne. Respingerca celor care cred că relaţia și senzaţia sunt singurele 
realităţi. Din nou, se afirmă principiul terțiului exclus. Respingerea 
teoriei lui Heraclit, care susține că toate afirmaţiile sunt adevărate, și a 
teoriei lui Anaxagoras, care susţine că toate teoriile sunt false. Nu 
spun adevărul nici cei ce afirmă că toate lucrurile sunt în mișcare și 
nici cei ce afirmă că toate sunt în repaus. Nu-i adevărat nici că nimic 
nu se mișcă sau e în repaus tot timpul. Există un Mișcător imobil. 

Există o ştiinţă care examinează ceea-ce-este ca fiind <1d 
öv fi 6v>, cât şi tot ceea ce aparţine de acesta în mod intrinsec. 
Ea nu este identică cu nici una dintre științele zise particulare. 
Căci nici una dintre aceste științe nu privește ceea-ce-este ca 
fiind, în universalitatea sa, ci, decupând o parte a acestuia, exa- 
minează doar contextele sale <tò vuBePnkâc>, așa cum proce- 
dează științele matematice!. 

Dat fiind însă că noi căutăm principiile, rațiunile supreme, 
e limpede că, în mod necesar, ele vor fi rațiunile unei naturi 
intrinseci. Or, dacă chiar și /filozofii naturii/, care au căutat 
elementele lucrurilor, au căutat atare principii /supreme/, este 
necesar ca și elementele să aparţină de ceea-ce-este, înțeles nu 
ca fiind într-un context, ci /pur și simplu/ ca fiind. De aceea și 
noi trebuie să luăm în consideraţie primele rațiuni a ceea-ce-este 


ca fiind?. 


1 Se vede bine că tò öv Å öv aristotelic este altceva decât tò övtas 
öv platonic. El înseamnă realitatea din perspectivă universală, esențială 
și abstractă, și nu neapărat realitatea eternă, egală cu sine și nepieritoare. 
Pentru Aristotel totul este, în sens propriu, chiar dacă cu semnificații 
diferite. Ştiinţele particulare nu examinează însă ceea-ce-este ca atare, 
ci doar contextele acestuia, ce reprezintă tot atâtea particularizări. 
Spre pildă, proprietăţile numărului — mărimea, paritatea, imparitatea, 
divizibilitatea etc. — reprezintă contextul <tò ovpfeßnkóç> în care 
se manifestă o ființare parțială a Fiinţei ca număr — „ţesută laolaltă“ 
cu acele proprietăţi. Sau mărimea, massa, greutatea, viteza etc. formează 
contextul în care se manifestă o altă ființare parțială — Fiinţa fizică. 

2 Principiile și rațiurule supreme trebuie să privească realitatea esen- 
țială și universală, și nu realități parțiale, contextuale sau facultative. 

Ceea-ce-este trebuie conceput ca posedând multe sensuri, 
și totuși /aceste sensuri/ se raportează, toate, la o unitate și la 
o unică natură; nu este, deci, vorba aici despre utilizarea unui 
simplu nume identic <Suoviuwc> pentru realități fără legătură 


între ele’. De exemplu, conceptul de „sănătos“, în întregul său, 


se raportează la ideea de „sănătate“, dar, într-un caz — în sensul 
că „păstrează sănătatea“, într-alt caz — în sensul că „o produce“, 
în altul — în sensul că „este un semn de sănătate“, în altul — 
în sensul că „e capabil să o primească“4. Și conceptul de „me- 
dical“ se raportează la „arta medicală“ /cu diferite sensuri/: 
într-un caz, „medical“ se zice pentru motivul că cineva deţine 
artamedicală, într-altul — fiindcă are o natură potrivită cu arta 
medicală, într-altul — pentru că se referă la o lucrare a artei 
medicale. În același fel cu acestea vom concepe și alte denumiri. 


Filozofii naturii au cercetat și ei principiile supreme, pe careînsă le-au 
identificat cu anumite elemente naturale. Aristotel caută principiile 
şi rațiunile supreme ale existentei ca atare, și nu ale existențelor 
contextuale, sau care reprezintă proprietăţi ale altor subiecte. Dar 
ceca ce au făcut filozofii anteriori legitimează demersul ontologic al 
lui Aristotel. 

> Expresia cea mai clară a asocierii dintre multiplicitatea seman- 
tică și unitatea ontologică. Aristotel adoptă o poziţie medie: diferitele 
semnificații nu sunt nici „omonime“, adică să aibă același nume folosit 
pentru lucruri complet diferite, dar nici nu au același sens având un 
unic și același conţinut. Ele nu au aceeași „natură“, ci doar se rapor- 
tează la aceeași natură. Scolasticii au vorbit aici despre analogic; dar noi 
am putea mai bine vorbi despre înrudire, în sensul lui Wittgenstein. 
Totuși (spre deosebire de Wittgenstein) există mereu un punct central 
de referință al semnificatiilor și o ierarhie între sensuri. 

4 Aristotel observă că „sănătos“ nu are același sens în expresii de 
tipul: Petru este sănătos, plimbarea este sănătoasă și el are un aer 
sănătos. Concluzia imediată este că nu poate exista un „sănătos“ în sine, 
în sens platonician, deoarece „sănătos“ nu se referă la o specie (Formă) 
de existente. Sensurile lui „sănătos“ se raportează toate la „sănătate“, 
dar în chip divers. 

Astfel și ceea-ce-este trebuie conceput în multe sensuri, însă 
întregul /sensurilor/ se raportează la un singur principiu: despre 
unele realități spunem că „sunt“ fiindcă sunt Fiinte, despre 
altele — fiindcă sunt proprietăţi <n&8n> ale Fiinrei, despre 
altele, fiindcă definesc un drum către Fiinţă, ori sunt nimiciri, 
sau privare, sau calități, sau elemente productive, sau generative 
ale Fiinzei, sau ale celor ce se raportează la Fiinţă, sau sunt 
negaţiile vreunei însușiri dintre acestea, ori negaţii ale Fiintei. 
De aceea afirmăm că și ceea-ce-nu-este este ceea-ce-nu-este. 

Așadar, după cum există o singură știință a tuturor celor 
asociate cu „sănătatea“, la fel se petrec lucrurile și în restul 
situaţiilor. Căci este propriu unei singure ştiinţe să examineze 
nu numai acele lucruri concepute ca formând /efectiv/ o 
unitate, <KaB' Ev deyoueva>, ci și pe acelea concepute ca rapor- 
tându-se la o unică natură <npò uiav pvow>. Căci şi acestea, 
într-un anumit fel, sunt concepute ca formând o unitates. Se 
vede, prin urmare, că este propriu unei singure ştiinţe să exa- 
mineze pe cele-ce-sunt ca fund. Într-adevăr, pretutindeni 
știința, în sensul principal <kvpiw>, are drept obiect primul 
element /ierarbic/, apoi elementele care depind de acesta și 
datorită căruia ele sunt concepute. Iar dacă acest prim element 
este Fiinţa, filozoful ar trebui să stăpânească principiile, rațiu- 
nile Fiinţelor€. 

O singură senzaţie și o singură știință au ca obiect un întreg 
gen luat ca o unitate: de exemplu, gramatica, fiind o singură 


5 E diferența dintre ceea ce s-a numit, nu foarte nimerit, unitatea 
generică și unitatea analogică. Raportarea la o unică natură nu pre- 
supune o unică natură din partea celor ce se raportează la ea, așadar 
un unic gen, presupune însă preeminenţa unuia dintre sensuri (din 
care nu se pot deduce celelalte sensuri). 

< Într-un concept plurivoc, cum este ceea-ce-este, există întot- 
deauna, după Aristotel, un sens de bază, central, care, în cazul de 
față, este Fiinţa. Plurivocitatea lui Aristotel este centralizatoare. Încă 
o dată se vede cum Aristotel se plasează la mijloc între univocitatea 
de tip platonic sau parmenidian (Fiinta are un singur sens) și pluri- 
vocitatea echivocă de tip sofistic sau postmodern (toate sensurile sunt 
echivalente). Vezi și aporiile 1, 3, 4 de la Cartea Beta. 

ştiinţă, cercetează toate sunetele /limbii/. De aceea, este propriu 
și unei singure științe să cerceteze câte sunt speciile celu:-ce-este 
ca fiind după gen, cât și speciile speciilor. 

Iar ceea-ce-este şi unu sunt identici şi au aceeași natură prin 
faptul că își urmează unul altuia precum principiul ș și raţiunea 
de a fi”, dar nu sunt exprimate printr- un singur concept (n-ar 
fi nici o problemă dacă i-am trata în mod analog, dar /trata- 
mentul distinct/ conferă un avantaj). Într- adevăr, ce la fel a 
spune „/cutare e/ un om“ și „/cutare e/ om“ și, pe de altă parte, 
e același lucru a spune „/cutare/ e om“ și „/cutare/ — om“. Și 
nu se semnalează ceva diferit în expresiile „/cutare/ — un om“ 
şi „/cutare/ este un om, iarăşi dublând /cuvintele/.8 E clar că 
cele două /„este“ și „unu“/ nu se separă nici la apariţie, nici 
la dispariţie. Asemănător stau lucrurile și în privința lui unu, 
încât e limpede că adaosul în aceste expresii /a lui „un“ sau a 
lui „este“/ nu indică decât același sens, iar „unu“ nu semnifică 
nimic diferit în raport cu „ceea-ce-este“. 

Apoi Fiinţa fiecărui lucru este una într-un mod deloc 
contextual, ci absolut; la fel se întâmplă —/este unul/ — și ceea 
ce un lucru este?. 

Rezultă de aici că aspectele lui unu sunt tot atâtea câte sunt 
și cele ale lui ceea-ce-este!?. Și aparține aceleiași științe să exa- 
mineze, după gen, ce anume este fiecare dintre acestea <nepi 
dv tò Ti EoTi>!!, de exemplu, să cerceteze în legătură cu același, 


? Cum s-a văzut, pentru Aristotel principiu și rațiune de a fi sunt 
cuvinte sinonime. La fel și unu și ceea-ce-este. 

8 În greacă, copula e facultativă. De asemenea, substantivul 
nearticulat poate fi tradus în alte limbi ca un substantiv însoțit de 
articolul nehotărât: &veponog înseamnă deci, deopotrivă, „om“, „un 
om“, „e om“ şi „eun om“. 

9 Identitatea stabilită de Aristotel dintre unu și ceea-ce-este nu 
este decât o formulare a principiului identității: orice lucru este identic 
cu sine (unul și același). Definiţia lucrului îi indică deopotrivă Fiinţa 
şi unitatea. 

10 După cum se vede, aici Aristotel pare să privească pe unu și 
pe ceea-ce-este drept gen ce conţine specii, ceea ce contestase că e 
posibil în Cartea Beta. 

1! Adică să caute definițiile. 

cu asemănătorul și cu restul celor analoage. Căci aproape toate 
contrariile se pot reduce la acest principiu, după cum am arătat 
în lucrarea Selecțiunea despre contrarii!2. 

Și există tot atâtea părţi ale filozofiei câte sunt Fiinţele!?, 
astfel încât este necesar să existe printre ele o filozofie primă 
și o filozofie secundă. Căci ceea-ce-este [și unul] cuprinde în 
mod direct <evevg> genuri!+. De aceea, și științele urmează 
/diviziunii/ acestor genuri. Filozoful seamănă, astfel, cu cel 
numit matematician : într-adevăr, și matematicile cuprind părți, 
şi există /printre ele/ o matematică primă, o matematică secun- 
dă și apoi altele care urmează în continuare. 

Acum, revine unei singure științe să cerceteze opusele, 
<T&vnkEineva>, iar lui unu i se opune mulțimea — de asemenea, 
aparține aceleiași științe să examineze negația și privaţiunea, 
deoarece în ambele feluri este cercetat unul, fie supus negaţiei, 
fie privaţiunii. (În mod absolut, afirmăm sau că acela /unu/ 
nu are existență, sau că el nu aparține unui gen; asta, când [lui 
unu i se adaugă o notă diferenţiatoare <5iagpop&> la ceea ce 
este în negaţie)'5; așadar, negația /lui unu/ este o absenţă /pur 
şi simplu/, dar în privaţiune mai apare și o natură-substrat, 


12 Este vorba despre o operă pierdută a lui Aristotel, menţionată 
de Diogenes Laertios în Catalogul operelor lui Aristotel sub numele 
de Despre contrarii <Iepi EvavTiov>. 

B Uneori, se traduce prin „în mod natural“ (v. Lidell-Scott, 
Greek-English Dictionary, s.v.); Reale — „originalmente“; Ross — 
„immediately“. Cred că Aristotel vrea să spună că ceea-ce-este nu 
este un gen suprem, divizibil în genuri subordonate, cărora le-ar 
furniza un substrat, așa cum se întâmplă cu genul și speciile sale. Ceea- 
ce-este există în mai multe genuri direct, fără mijlocirea unor diferențe 
aplicate unui substrat comun. 

14 Probabil mai degrabă genurile de Ființe. Filozofia primă s-ar ocupa 
cu realităţile (Fiinţele) inteligibile sau transcendente. Într-un anume 
asens, aceasta este Metafizica. Într-altul, Metafizica se ocupă cu ceea- 
ce-este ca fiind. Filozofia secundă este Fizica. Vezi Cartea Epsilon. 

15 Text corupt și incert. 

căreia îi este atribuită privaţiunea. [lar lui unu i se opune 
mulțimea.]!6) 

Rezultă de aici că și opusele celor menţionate, respectiv 
altul, neasemănătorul, inegalul, şi câte altele se spun fie în 
relație cu acestea <xară radra>, fie în relație cu multimea și 
cu unul formează obiectul cunoașterii științei amintite. 
Dintre aceste /atribute/ face parte și contrarietatea, de vreme 
ce contrarietatea este o diferență, iar diferența — alteritate. 
Astfel încât, deoarece unul trebuie conceput în multe sensuri, 
și acești termeni vor trebui să fie concepuţi în multe sensuri; 
totuși, aparține unei singure științe să le cunoască pe toate 
acestea. Căci cunoașterea lor nu aparţine unei alte științe, 
/chiar/ în cazul când /termenii/ au multe sensuri, ci /ar 
aparţine unei alte științe doar/ dacă ele nici nu se reduc la unul 
/singur/, nici nu se raportează la unul /singur/”. 

În fapt, de vreme ce toate se raportează la primul /în cadrul 
genului lor/, de exemplu, toate câte sunt numite „unu“ /se ra- 
portează/ la primul unu <tò npârov Ev>!8, la fel trebuie vorbit 


16 În primul caz este vorba despre negație: „nu sunt centauri“. 
În celălalt, avem de-a face cu o privaţiune: „centaurii nu sunt ani- 
male“. Specia „centauri“, luată ca o unitate, nu este cuprinsă în genul 
„animal“, ce reprezintă un substrat privat de specia „centaur“. Pri- 
vaţiunea are ceca ce Aristotel numește „notă diferențiatoare“ față de 
negația simplă. Sau, în cadrul genului (a substratului) corp, boala este 
o privaţiune a formei care este sănătatea. V. Cartea Lambda, cap. 4. 

17 De vreme ce ceea-ce-este și unu sunt termeni echivalenți, iar 
ceea-ce-este are multe sensuri, și unu va avea multe sensuri. Totuși, 
ca și în cazul lui ceca-ce este ele sunt asociate și dependente de o 
semnificaţie principală și ierarhic superioară, ceea ce permite unita- 
tea științei care le studiază. 

18 Se vede dependenta lui Aristotel de Platon: lumea sa rămâne 
o lume organizată ierarhic. Diferenţa esenţială este că ea nu mai este 
o lume discontinuă, cu realităţi sensibile ce nu au parte de Fiinţă în 
mod efectiv. Toate lucrurile au parte de Fiinţă și de Unu, doar că în 
uncle cazuri într-un sens derivat, secund, dar nu mai puţin real. De 
asemenea, e de notat faptul că restul categoriilor se raportează la 
categoria primară a Fiinţei, dar nu sc reduc la ea, deoarece nu pot fi 
deduse din ea. 

şi în legătură cu același, cu altul și cu contrariile. Rezultă că, 
după ce se va fi distins în câte sensuri trebuie conceput fiecare 
termen, trebuie explicat în raport cu primul din cadrul fiecărei 
categorii în ce fel trebuie conceput în raport cu el /sensul 
respectiv/!?. Căci unele aspecte se vor concepe /în raport cu 
el/ prin faptul că îl posedă, altele prin faptul că îl produc, altele 
potrivit cu alte maniere asemănătoare. 

Este limpede, așadar, [ceea ce s-a afirmat și în Cartea Beta 
despre aporii] că aparține unei singure științe să dea seamă 
despre acestea /identicul, diferitul, contrariul etc./ și despre 
Fiinţă. (Era tocmai una dintre aporii această problemă.) Și este 
propriu filozofului să le poată cerceta pe toate. Căci, dacă nu 
filozoful va fi omul acela, cine altul va cerceta dacă „Socrate“ 
şi „Socrate aşezat“ înseamnă acelaşi lucru, sau dacă există un 
singur contrariu pentru un contrariu, sau ce este contrariul și 
în câte sensuri trebuie conceput? La fel trebuie vorbit şi despre 
toate cele de acest tip. 

Într-adevăr, deoarece acestea toate /identicul, asemănătorul, 
diferitul, contrariul etc./ sunt proprietăți intrinseci <KaB' abtà 
náðn> ale unului ca unu şi a lui ceea-ce-este ca fiind, şi nu /ale 
unului și a ceea-ce-este/ luate ca numere, sau ca linii, sau ca 
foc, este vădit că revine acelei științe /filozofia primă/ să cu- 
noască atât ce sunt ele, cât și contextele asociate lor <1ă 
o»uBeBnkâra avTot;>20. 

Și nu greșesc cei care le cercetează prin aceea că nu ar reflecta 
în mod filozofic, ci /greșesc deoarece nu observă/ că prioritatea 
o are Fiinţa, despre care însă ei nu au nici o idee. Într-adevăr, 
după cum există caracteristici proprii <iâia n&on> numărului 


5 Vezi Cartea Delta. 

22 Cu alte cuvinte, identicul, diferitul etc. sunt facultăți globale 
şi esenţiale, ce trebuie privite în toată generalitatea și abstracţia lor, 
şi nu raportate sau asociate unui domeniu particular — matematica, 
geometria, fizica etc. Filozoful va cerceta mai întâi Ființa (ce-este-le) 
tuturor lucrurilor și apoi contextele asociate ale acesteia: celelalte 
categorii, cât și Fiinţa în actualizare și în virtualitate, care produc 
proprietățile Fiinţei — egalul, identicul, diferitul etc. 

ca număr, de pildă imparul și parul, proporția și egalitatea, 
excesul și lipsa, și aceste caracteristici aparțin numerelor atât 
luate în mod intrinsec, cât și în raportul lor unele cu celelalte 
(de asemenea, există alte caracteristici proprii solidului, fie el 
imobil, fie mobil, fie fără greutate, dar și ale celui cu greutate), 
la fel există și anumite caracteristici proprii pentru ceea-ce-este 
ca fiind. Or, stă în sarcina filozofului să cerceteze adevărul 
privitor la aceste caracteristici. 

Văd un indiciu /pentru existenţa respectivei științe/ și în 
faptul că dialectiaenii și sofiștii îmbracă aceeași înfățișare cu filo- 
zoful. Căci sofistica este doar o înţelepciune aparentă, iar 
dialecticienii discută despre toate, dar /chestiunea lui/ ceea-ce-este 
rămâne comună tuturor. lar faptul că ei discută despre ceea-ce-este 
arată că problema acestuia este caracteristică filozofiei. Căci, 
de fapt, sofistica și dialectica se îndreaptă spre același gen /de 
probleme/ cu cel avut în vedere de filozofie. Numai că filozofia 
diferă de dialectică prin tipul resurselor de care dispune <tô 
1pânw TG Svvápewç>, iar de sofistică — prin opțiunea de viată 
propusă <1od Biov 7fi npocuprioei>. Or, dialectica mai mult 
încearcă să afle <neipaonký> chestiunile pe care filozofia le 
cunoaște /cu adevărat/ <yvopiorii>. Cât despre sofistică, ea 
este o aparență /de cunoaștere/, fără să fie /cunoaștere/ în fapt?!. 

În plus, una dintre seriile de contrarii este reprezentată de 
privațiune. lar toate cele sunt reductibile la ceea-ce-este și la 
ceea-ce-nu-este, cât și la unu și la mulțime; de pildă: starea 
aparţine lui unu, mișcarea mulțimii. Dar aproape toată lumea 
admite că cele-ce-sunt și Fiinţa constau din contrarii ; toți, așadar, 
consideră principiile ca fiind contrarii. Unii invocă /drept prin- 
cipii contrarii/ imparul și parul, alții caldul și recele, alții limita 


21 Aristotel utilizează o diviziune ternară, și nu binară, ca Platon, 
pentru a diviza structura disciplinelor „filozofice“ : 1) sofistica e doar 
o aparenţă de știință; 2) dialectica (desigur, în varianta dialogurilor 
socratico-platoniciene) conduce la încercări nedesăvârșite, dar nu- 
mai filozofia, așa cum o concepe Aristotel (ca știință „analitică“), 
obţine rezultate efective. 

și nelimitatul, alții Prietenia și Ura.22 Și toate lucrurile par 
reductibile la unu și la mulţime. (Să fie considerată drept deja 
realizată de noi operaţia acestei reducţii.) 

Iar principiile, și în special acelea /ştiute/ din partea celorlalți 
/tilozofi/, se distribuie în contrarii precum în genuri. 

Este și de aici, prin urmare, limpede că ţine de o singură 
ştiinţă să examineze ceea-ce-este ca fiind. Căci toate cele sunt 
fie contrarii, fie provin din contrarii, iar principiile contrariilor 
sunt unu şi mulțimea. Or, acestea /două/ formează obiectul 
de studiu al unei singure științe, fie că se pot concepe ca 
formând /câte/ o unitate, fie că nu, /ci doar se raportează la 
o unitate/, dupăcum este probabil și adevărat. Dar chiar și dacă 
unu trebuie conceput ca posedând multe sensuri, toate acestea 
vor trebui să fie concepute în raport cu primul /dintre ele/, și 
la fel se petrec lucrurile și cu contrariile. 

Iar aceasta este valabil chiar dacă ceea-ce-este şi unu nu sunt 
universale și identice pentru toate lucrurile, sau sunt ceva separat 
/de lucruri/23, după cum probabil că nu sunt, ci unele lucruri 
se raportează la unu, altele vin în succesiunea lui unu <t 
epetfiş>.2* Din acest motiv nu e treaba geometrului să studieze 
ce este contrariul, sau perfectul, sau unul, sau ceea-ce-este, sau 
identicul, sau diferitul, decât doar luându-le ca ipoteze?5. 

Că, prin urmare, stă în sarcina unei singure științe a examina 
ceea-ce-este ca fiind şi pe cele ce aparţin de el ca fiind e limpede; 
și este limpede și că aceeași știință cercetează nu numai Fiinţele, 
ci și ceea ce aparţine acestora — mă refer și la cele spuse mai 
înainte, dar și la anterior și la posterior, și la gen și specie, la 
întreg și parte și la toate cele asemenea. 


22 Referirile sunt la pitagoricieni, apoi la Parmenide (acolo unde 
el se referă la domeniul „opiniei“), apoi la Platon în Ph:lebos, și 
doctrinele nescrise, în fine, la Empedocle. 

2 Teoria platoniciană a „separării“. 

24 Pluralitatea se raportează la unu, ca o negare a acestuia; doiul, 
treiul etc. seaflă în continuarea unului, deoarece numerele formează 
o serie care începe cu unu. 

25 Vezi aceeași teorie și în Republica lui Platon (Cartea VII), unde 
sunt distinse științele particulare de filozofie. 

Trebuie cercetat însă dacă ţine de o singură știință sau de 
o știință diferită să studieze atât așa-zisele axiome ale ma- 
tematicilor, cât și Fiintele26. 

Or, este vădit că studiul /tuturor/ acestora ţine de o singură 
ştiinţă, și anume de cea a filozofului. Căci /axiomele/ aparțin 
tuturor lucrurilor, și nu doar vreunui gen /de lucruri/ separat, 
privit aparte față de celelalte. Și toată lumea se servește de 
axiome, deoarece ele aparţin de ceea-ce-este ca fiind, având însă, 
fiecare /axiomă/, o existență încadrată în gen”. Matematicienii 
se folosesc de axiome în măsura în care le este suficient, adică 
în măsura extinderii genului unde ei fac demonstrații. 

Încât, de vreme ce e clar că axiomele aparţin tuturor celor 
ce sunt considerate ca fiind (acesta este, în fapt, elementul 
comun tuturor), cercetarea /noastră/ este proprie celui care 
are înțelegerea atât a ceea-ce-este ca fiind, cât şi a axiomelor. 

lată de ce nici unul dintre cei care fac cercetări particu- 
lare — fie el geometru, fie el aritmetician — nu se apucă să se 
pronunţe în legătură cu axiomele, dacă sunt adevărate sau nu, 
ci numai câţiva filozofi ai naturii /au încercat/, și e de înţeles 
de ce au făcut-o: într-adevăr, ei singuri se gândeau că cercetează 
întregul naturii și ceea-ce-este. Dar, de vreme ce există un 
cercetător mai presus de filozoful naturii <T0% pvoixoð tç 
&voTEpo> (natura este, la urma-urmelor, /doar/ un gen a ceea- 
ce-este), anume cercetătorul universalului, și care examinează 
Fiinţa primă, ar exista și o cercetare a acestor realităţi.28 Și 


2% Vezi Cartea Beta, aporia 2. 

27 ëkaotóv Še tò yé vog čv. Membru de frază având un înteles echivoc 
şi tradus, de aceea, în fel și chip. Reale: „e ogni genere di realtà è essere“. 
Barthélemy Saint-Hilaire: „bien que |! objet de chacune (science) soit 
toujours PEtre considéré sous un certain point de vue“. Bezdechi: 
„iar genul este, fiecare în parte, de domeniul Ființei“. 

28 Se vede clar că, pentru Aristotel, știința universalului și știința 
Fiinţei prime — deci ontologia și teologia — coincid, deoarece cel care 
se ocupă cu primul element ierarhic al unei serii se ocupă și cu ceea 
ce este esenţial pentru întreaga serie. 

cercetarea naturii (fizica) reprezintă, prin urmare, o întelep- 
ciune, dar nu ca este prima înțelepciune <h npt Gopio>. 

lar, pe de altă parte, ceea ce susțin unii dintre cei care 
vorbesc despre adevăr, anume în ce fel trebuie făcute de- 
monstraţiile, ei o spun din cauza ignorării metodei analitice 
<5v &noudevoiov tv GvaAvrikv>2. Căci trebuie venit cu o 
instruire prealabilă asupra acestor chestiuni, și nu să se cer- 
ceteze recurgându-se la o învățătură după ureche. 

Se vede limpede, prin. urmare, că stă în sarcina filozofului 
și a celui ce examinează întreaga Fiinţă în felul ființării ei să 
cerceteze și principiile silogismelor. Revine într-adevăr celui 
care are cea mai bună cunoaștere asupra fiecărui gen să se 
pronunţe cu privire la principiile cele mai sigure ale lucrului 
respectiv, încât și cel care are cunoașterea celor-ce-sunt ca fiind 
va vorbi despre principiile cele mai sigure dintre toate. Iar acest 
om este tocmai filozoful. 

Or, cel mai sigur principiu dintre toate este acela despre 
care e cu neputinţă să te înșeli. Atunci, este necesar ca un atare 
principiu să fie cel mai cunoscut (toţi se înșală, într-adevăr, 
asupra lucrurilor pe care nu le cunosc), cât și non-postulat 
<àvvróðetov>."! Căci /principiul/ pe care cu necesitate îl posedă 
cel care vrea să înţeleagă orice dintre cele-ce sunt, acela nu este 
un postulat. Dar ceea ce este necesar de cunoscut pentru omul 
care cunoaște orice, acel principiu cu necesitate este și prezent 
la acesta /în prealabil/. Că, așadar, acest principiu /demon- 
strativ/ este cel mai sigur dintre toate e clar. 


29 Pasajul poate fi înteles și într-un mod mai larg sau mai restrâns 
(vezi Reale, Metafisica II, p. 143, nota 6), în functie de interpretarea 
acestei sintagme 6 &noudevotav tv &voivakâv: ignorarea metodei 
analitice (adică a logicii), așa cum am tradus eu, sau „necunoașterea 
Analiticelor“ — tratatul de logică al lui Aristotel. 

30 Participiul pune probleme de interpretare: el poate avea sensul 
de „elevi“ (audienţi), și atunci sensul frazei ar fi „să nu se cerceteze 
în situația de elev“ (fără o instrucţie prealabilă); sau sensul mai 
general, de „cunoaștere dobândită din auzite“, adică imprecisă. 

31 Cred că cele două condiţii se pot reuni în ceea ce noi, în general, 
numim „evident prin sine însuși“. Pentru &vvnâ8etov la Platon, vezi 


Republica, 511b. 

Care însă este acest principiu, să spunem după aceasta: 
anume, este imposibil ca ceva, concomitent, să aparțină şi să 
nu aparțină aceluiași lucru și relativ la acelaşi aspect (şi câte 
alte determinări am putea adăuga, să rămână adăugate în 
vederea /evitării/ dificultăților logice). Acesta este cel mai sigur 
dintre toate principiile. 

Într-adevăr, el are caracteristica enunțată mai sus. Căci este 
imposibil pentru oricine să gândească că același lucru este și 
nu este, după cum unii cred că ar fi afirmat Heraclit. În- 
tr-adevăr, nu este necesar ca cineva să și gândească ceea ce spune. 
Iar dacă nu este cu putinţă ca aceluiași subiect să-i aparţină 
concomitent contrariile (să fie făcute precizările suplimentare 
faţă de această premisă??), iar /pe de altă parte/ dacă opinia 
contradictorie unei opinii este contrară /acesteia/, e limpede 
că este imposibil ca acelaşi om să gândească concomitent că 
același lucru este şi nu este. Într-adevăr, cel care e în eroare asupra 
acestei chestiuni ar avea în același moment opinii contrare”. 

De aceea, toţi cei care procedează prin demonstraţii ajung 
la această idee situată la urmă. Căci, prin natură, /principiul 
noncontradicţiei/ este și principiul tuturor celorlalte axiome. 


Capitolul 4 


Există unii filozofi care, după cum am spus, susţin și cã este 
posibil ca același lucru să fie și să nu fie, și că se poate gândi 
într-astfel. Se servesc de acest argument și mulți filozofi ai 


32 De exemplu: contrariile să fie contradictorii ca „alb“ și „non-alb“, 
şi nu doar opuse, ca „alb“ și „negru“; însă ele să fie privite și sub 
același raport sau din același punct de vedere. 

3 Aristotel expune mai întâi principiul noncontradicţiei sub formă 
obiectivă, ontologică: este imposibil ca ceva să posede concomitent 
atribute contrare (de fapt, contradictorii). Apoi trece la forma subiec- 
tivă, epistemologică a acestuia: de vreme ce există și opinii contrare 
una faţă de alta, iar opiniile aparţin intelectului ca subiect, rezultă 
că este imposibil pentru același intelect să conceapă în același timp 
opinii contrare despre același lucru. 

naturii. Noi însă am admis acum că este cu neputinţă ca ceva, 
concomitent, să fie și să nu fie și, de aceea, am arătat că acesta 
este cel mai sigur dintre toate principiile. 

Alții însă, din pricina ignoranței, socotesc că pot demonstra 
şi acest principiu. Într-adevăr, este o dovadă de ignoranță să 
nu cunoști pentru care lucruri trebuie căutată o demonstraţie, 
şi pentru care lucruri — nu. În general, nu poate săexiste o demon- 
straţie pentru toate (s-ar merge la nesfârșit /cu demonstraţiile/, 
încât nici așa nu ar exista demonstraţie /pentru toate/)5. Or, 
dacă nu trebuie căutată o demonstraţie pentru unele lucruri, 
acei oameni nu ar ști să spună pe care principiu l-ar vedea mai 
degrabă ca fiind indemonstrabil. 

Se poate însă demonstra că este imposibil /să nu se accepte 
principiul noncontradicţiei/%, și anume, prin metoda respin- 
gerii <EAEyKuKGG>, cu condiția ca cel care îl pune la îndoială 
să spună ceva cu sens%. lar dacă nu spune, ar fi ridicol faptul 
de a purta o discuţie raţională cu cel care nu se exprimă rațional 
despre nimic, în măsura în care el nu se exprimăastfel. Un astfel 
de om, în calitatea respectivă, ar semăna cu o legumă! 

Afirm că diferenţa dintre demonstratia prin respingere și 
demonstratia /pozitivă/ /în cazul încercării de a demonstra 
principiul noncontradicţiei/ constă în faptul că cel ce vrea să-l 
demonstreze propriu-zis pretinde să demonstreze chiar punctul 
de plecare <aiteîoða tó Ev &pxfi>, în timp ce, în cazul când 
oponentul său s-ar face responsabil de așa ceva, ar fi vorba 


3 Referirea este la Antisthenes, filozoful socratic, întemeietorul 
şcolii cinice. 

35 Dacă nu există principii indemonstrabile, se merge cu demon- 
straţia la infinit. Dar nici atunci nu se va putea demonstra totul, 
deoarece infinitul actualizat nu poate fi parcurs efectiv. 

3 Nu se poate demonstra principiul noncontradicției, fiindcă orice 
demonstraţie a sa l-ar presupune; dar se poate demonstra că cel ce 
nu-l acceptă se pune într-o poziţie absurdă, cu condiţia să vrea să vor- 
bească cu sens. 

37 Am spune astăzi că o vorbire cu sens, comunicativă implică 
noncontradicția. 

despre respingerea /acestuia/, și nu despre o demonstraţie /a 
poziţiei proprii/%. Principiul tuturor demonstrațiilor /respin- 
geri/ de acest tip nu este faptul de a afirma că ceva este sau nu 
este (această premisă ar fi cu ușurință socotită o demonstraţie 
a punctului de plecare), ci faptul de a semnifica ceva <onuoivew 
T> și pentru sine, şi pentru altul. Căci e necesar să se semnifice 
ceva, dacă s-ar vorbi cu sens. 

Iar dacă nu s-ar întâmpla așa ceva, respectivul ins nu ar avea 
un discurs rațional <A6yo6> nici faţă de el însuși, nici faţă de 
un alt om. Iar dacă el va concede /că are un discurs rațional/, 
vom avea o demonstraţie, căci deja va exista ceva definit.’ Dar 
cel vinovat pentru /demonstrarea premisei/ nu este, /acum/, 
cel care face demonstratia, ci cel care se ţine tare pe poziţia 
/de contestare a principiului noncontradicţiei/ <bnoutvwv>. 
Căci el întărește argumentul / în favoarea principiului noncon- 
tradicţiei/ prin însuși faptul căvrea să-l suprime <&voipâv yàp 
àóyov bnoutve. Aóyov>. În plus, cel care a admis /că vorbește 
cu sens/ a admis că există ceva adevărat chiar și fără demon- 
straţie, [încât nu ar fi posibil ca totul să fie și să nu fie astfel). 

1) Mai întâi, prin urmare, e vădit că măcar acest lucru este 
adevărat, anume faptul că expresia „a fi“ sau „a nu fi“ semnifică 
ceva precis, încât nu s-ar putea ca totul să fie și să nu fie astfel“0. 


33 aizeiodai tò Ev pyfi sau petitio principii. Aristotel arată că nu 
se poate demonstra propriu-zis principiul noncontradicţiei, fiindcă 
orice demonstraţie se bazează pe el și, așadar, ar însemna să presupui 
acceptat ceea ce vrei să demonstrezi. Totuși este posibilă o respin- 
gere, refutatio, EXeyyo, a opiniei ce contestă principiul noncontradicţiei, 
silindu-l pe omul respectiv să comită petitio principii. Într-adevăr, 
orice comunicare cu sens presupune — cum arată Aristotel — acest 
principiu, ceea ce face deci ca el să nu poată fi contestat cu adevărat. 
Astfel încât adversarul va avea de ales între „a semăna cu o legumă“ 
și a încerca să respingă principiul noncontradicţiei, întărindu-l totuși 
prin faptul că îl utilizează neîncetat în decursul presupusei demonstrații. 

3 Faptul demonstrației însuși. 

40 Orice afirmaţie cu sens presupune sau o afirmaţie, sau o negaţie, 
ce nu se pot confunda, fiind declarate concomitent și fiind relative 
la același lucru. 

2) Apoi: dacă cuvântul „om“ semnifică un lucru, să fie acest 
lucru „animal biped“. Afirm că „semnifică un lucru“ înseamnă 
aceasta: dacă „om“ înseamnă „animal biped“, oricând un 
subiect ar fi „om“, expresia „animal biped“ va defini ceea ce 
e omul:!. (Nu va fi nici o diferență nici dacă cineva ar susține 
că /„om“/ are mai multe semnificaţii, cu condiţia să fie deter- 
minate /ca număr/; căci s-ar putea așeza pentru fiecare sens 
/definitor/ <A6yog> un alt nume. 

De exemplu: dacă s-ar nega că „om“ are o singură semnifi- 
caţie, ci s-ar pretinde că are multe și că pentru una dintre ele 
există un sens /definitor/ <àóyoç>, anume cel de „animal biped“, 
fie atunci celelalte sensuri mai multe dar, totuși, determinate 
ca număr; ei bine, s-ar putea stabili câte un nume corespun- 
zător pentru fiecare sens. lar dacă s-ar nega aceasta, susţinân- 
du-se că semnificațiile termenului „om“ sunt nelimitate, este 
limpede că nu ar mai exista sens <àóyoç>: căci a nu avea o 
semnificatie /determinată/ înseamnă a nu avea nici o semni- 
ficatie”. Însă, dacă cuvintele nu au semnificație, se suprimă 
comunicarea oamenilor între ei și, de fapt, chiar și aceea cu 
sine însuși. Căci nu poate gândi nimic cine nu gândește ceva 
determinat. lar dacă poate gândi, cl ar așeza un singur nume 
lucrului /gândiv/.) 

Așadar, după cum s-a spus la început, să aibă semnificație 
numele, și anume, să aibă una singură. Nu este atunci cu 
putinţă ca ceea ce omul este să semnifice orice omul nu este, 


+1 tò &vBponw elva tradusă și prin „esenţa omului“. Dacă A e 
om, înseamnă că, ipso facto, el e animal biped. 

12 Dacă semnificaţiile unui cuvânt sunt nelimitate, ele nu ar putea 
fi parcurse toate şi numite; atunci un număr nelimitat de semnificaţii 
ar rămâne fără nume, și deci fără sens de ansamblu (vezi infra)î întreg 
discursul este esenţialist și a fost combătut de Wittgenstein prin teoria 
sensului dat de utilizare. Totuși, ceva important din argumentul lui 
Aristotel stă în picioare: nu poate exista discurs raţional, sens, dacă 
semnificaţiile diferite ale cuvântului, oricâte ar fi, nu sunt distinse, 
delimitate și specificate prin diferite mijloace, fie și printr-o utilizare 
specială. 

dacă „om“ are semnificaţie nu ca predicat al unui singur lucru, 
ci ca desemnând un singur lucru. (Căci nu aceasta socotim „a 
semnifica un lucru“, faptul de a semnifica ca predicat al unui 
singur lucru, deoarece, în acest caz, și „muzical“, și „alb“, și 
„om“ ar avea o unică semnificație, încât toate cele ar fi una, 
având doar nume diferite pentru același sens <ovvóvvpa>.)* 

Şi nu se va putea ca același subiect să fie și să nu fie /om/, 
decât dacă am acorda același nume unor realități diferite <&AA’ 
ñ ka8 ouevopiav>, aşa cum ar fi dacă ceea ce noi am numi 
„om“, alţii ar numi „non- om“. Or, dificultatea nu este dacă 
același lucru poate să fie și să nu fie „om“ sub aspect nominal, 
ci dacă aceasta este cu putință: sub aspect real. 

Iar dacă „om“ și „non-om“ nu au semnificaţii diferite, e 
clar că nu vor avea ‘semnificații diferite nici ceea ce omul este 
față de ceea ce non-omul este, de unde rezultă că ceea ce este 
omul înseamnă totuna cu ceea ce este non-omul. Căci ele vor 
fi totuna. Într-adevăr, asta înseamnă „a fi totuna“ — a fi precum 
„haină“ și „veșmânt“, dacă sensul este unul singur. 

Iar dacă vor fi totuna, ceea ce este omul și ceea ce este 
non-omul vor avea o singură semnificaţie; numai că s-a arătat 
că acestea au sensuri diferite. Prin urmare, dacă este adevărat 
a spune că un subiect este om, devine necesar ca acel subiect 
să fie „un animal biped“ (acesta era senul cuvântului „om“). 
Iar dacă asta este necesar, nu este posibil ca același subiect să 
nu fie [cândva] „animal biped“. (Căci aceasta semnifică „a fi 
necesar“, anume imposibilitatea de a nu fi.) Așadar, nu este 
cu putinţă să se spună că este adevărat deopotrivă ca același 
subiect să fie om și să nu fie om. 

Același argument e valabil și pentru „a nu fi om“. Căci ceea 
ce omul este şi ceea ce non- -omul este au semnificații diferite, dacă 
și „a fi alb“ și „a fi om“ au semnificații diferite. Într- adevăr, 
distanţa contrariilor e mult mai mare, astfel încât şi „a fi om“, 
şi „a fialb“ au semnificaţii diferite. 


13 Dacă Mozart este om, alb și muzical, nu se poate spune că „om“, 
„alb“ și „muzical“ au aceeași semnificație, deși sunt predicatele 
aceluiași subiect. Fiind atribuite unui singur subiect, până la urmă 
toate cele ar sfârși prin a fi identice. 

Iar dacă se va afirma că „a fi alb“ /și „a fi om“/ au una și 
aceeași semnificaţie, vom ajunge iarăși la ceea ce s-a respins 
mai înainte, anume că toate vor fi una, și nu doar contrariile. 
Iar dacă așa ceva este cu neputinţă, se întâmplă ceea ce s-a mai 
spus, cu condiția ca /cel care contestă principiul noncontra- 
dicției/ să răspundă la întrebare?*. 

Iar dacă, întrebând cineva pur și simplu /ce este asta/, celă- 
lalt, /răspunzând/, ar adăuga chiar și negaţiile /lui „a fi om“/, 
el nu răspunde /de fapt/ la întrebare. Căci nimic nu se opune 
ca același subiect să fie și om, și alb, și nenumărate altele. Ci, 
întrebându-se dacăeste adevărat că asta este omsau nu, trebuie 
dat un răspuns cu semnificaţie univocă și nu trebuie adăugat 
că asta este /și om/, și alb, și mare. Într-adevăr, este imposibil 
de parcurs proprietățile contextuale ale /unui lucru/, deoarece 
ele sunt nesfârșite. Atunci, fie /cel care obiectează/ le parcurge 
pe toate, fie pe nici una. În același fel deci, chiar dacă asta este 
om și nu este om de nenumărate ori}, nu e permis a se răs- 
punde suplimentar celui ce întreabă dacă asta este om faptul 
că /asta/ concomitent este om și nu este om. Acta, Aa 
nu e permis a se adăuga drept răspuns și celelalte proprietăți 
contextuale, câte sunt sau nu sunt6. Dacă, totuși, s-ar proceda 
astfel, nu mai există dezbatere”. 


+ Adică dacă el răspunde la întrebarea „asta este om sau nu?“ 

+5 Socrate este om, dar el este și gras, chel, urât, filozof și nenu- 
mărate altele, care nu sunt om. 

16 öoå tori îi pý ori. Această ultimă propoziţie a frazei a fost, 
de obicei, înţeleasă: „toate câte aparţin sau nu omului“ (Reale) sau 
„tot ceea ce omul este sau nu este“ (St. Hilaire). Printre atributele 
lui Socrate, unele (bătrân, urât) nu implică „omul“, altele (filozof) 
îl implică. 

+7 La întrebarea „ce e asta ?“ trebuie răspuns „asta e om“ sau „nu 
e om“, și nu se poate răspunde cu o listă de proprietăţi ale „omului“, 
care sunt unele „om“, altele „non-om“ (detip animal biped, chel, vesel 
etc., ceea ce, chipurile, ar infirma principiul noncontradicției). Fiindcă 
un lucru are o infinitate de proprietăți, iar a-l defini prin proprietăţi 
ar presupune a le parcurge pe toate, ceea ce e imposibil. Totuși, după 
părerea mea, de aici nu rezultă concluzia „că nu mai există dezbatere“ A 

3) La modul general, cei care contestă principiul noncontra- 
dicției suprimă Ființa şi ceea-ce-e-în sine lucrul. Căci este 
necesar ca ei să pretindă că toate cele ce sunt sunt contexte sau 
relaţii contextuale, și că nu există ceva ce omul, sau animalul 
sunt în sine.45 

Într-adevăr, dacă va exista ceva ce omul este în sine, acesta 
nu va putea fi ceca ce non-omul este, sau ceea ce omul nu este 
(acestea sunt negaţiile pentru /ceea ce omul este în mod în 
sine/). Numele, într-adevăr, avea o unică semnificație și aceasta 
era Fiinţa unui lucru. Or, a semnifica Fiinţa /unui lucru/ 
înseamnă că ceea ce este lucrul în sine nu e nimic altceva / decât 
el însuși/. Ei bine, dacă va fi posibil ca ceea ce omul este să 
ajungă fie ceea ce non-omul este, fie ceea ce omul nu este, atunci 
[lucrul respectiv/ va fi altul /decâr el însuși/. De aici rezultă 
că e necesar ca filozofii respectivi să spună că nu există o rațiune 
sau definiţie /stabilă/ pentru nimic, ci toate sunt contextuale“. 

Căci tocmai în felul acesta se distinge Fiinţa de proprietatea 
contextuală: ține de context ca omul să fie alb, fiindcă el este 


ci doar că această dezbatere își pierde caracterul său pur raţional-esen- 
ţialist. Într-adevăr, chiar dacă proprietăţile unui lucru sunt infinite, 
se poate oferi o listă suficientă pentru a „sugera“ despre ce e vorba. 

48 V, Interpretare la Metafizica. Este ceea ce pretindeau unii 
sofiști, precum Protagoras, și pretind și azi relativiștii, deconstruc- 
ționiștii, antifundaționiștii, anti- -esenţialiștii etc. Cf. acest pasaj din 
Richard Rorty, promotor al „pragmatismului“ - formă contemporană 
de relativism global: „For us all objects are always already contex- 
tualized. They all came with contexts attached, just as Riemannian 
space comes with axioms attached. So there is no question of taking 
an object out of its old context and examining it, all by itself, to see 
what new context might suit it.“ („Inquiry as recontextualization“, 
în Richard Rorty, Objectivity, Relativism and Truth, Cambridge 
University Press, 1991.) 

+9 Dacă, spune Aristotel, se neagă principiul noncontradicției, 
cineva va putea fi deopotrivă „om“ și „non-om“. Lucrurile își vor 
pierde identitatea cu sine, adică ceea ce le face să fie ceea ce sunt, și 
nu altceva (acesta este sensul termenului de Fiinţă) și nu va mai exista 
distincția dintre trăsături esențiale sau intrinseci și trăsături neesen- 
tiale (extrinseci sau contextuale). 

/uncori/ alb, dar el nu-i ceea ce e alb /în mod esenţial/. Or, 
dacă toate ar fi gândite drept contextuale, nu va mai exista nimic 
de luat drept subiect prim, dacă e adevărat că, întotdeauna, 
proprietatea contextuală, luată ca predicat, semnifică situarea 
în context dat <Tiv Karnyopiav> a unui subiect oarecare. 
Așadar, este necesar să se meargă la infinit /în seria contex- 
telor/, ceca ce este imposibil. 

Căci nu se asociază /în această situație/ mai mult de doi 
termeni: contextul nu poate fi contextul în care se află un alt 
context, decât în sensul că ambele sunt proprietăţi contextuale 
posedate de același subiect. De exemplu: albul este muzician 
şi muzicianul este alb, fiindcă ambele sunt ceca ce omul este 
fie într-un context, fic într-altul. Dimpotrivă, Socrate nu este 
muzician în acest sens /precum albul era muzician/, anume 
acela că ambele (Socrate și muzicianul) sunt proprietăţi contex- 
tuale avute de altcineva — /de un alt subiect/.50 

Dat fiind că unele proprietăți contextuale trebuie concepute 
în acest fel /precum albul față de Socrate/, altele în celălalt fel 
/precum albul și muzicianul/, câte se concep precum albul față 
de Socrate, acelea nu se pot determina în continuare la nesfârșit; 
de exemplu, cum ar fi dacă Socrate-alb ar fi contextualizat 
/suplimentar/. Căci nu se poate forma o unitate în baza /aso- 
cierii/ tuturor predicatelors!. 

De asemenea, nici albul nu poate să primească o altă pro- 
prietate contextuală, de exemplu, cea de muzician, deoarece 
cu nimic mai mult muzicianul nu reprezintă o proprietate 


50 Diferite categorii ale predicației care contextualizează un subiect, 
făcându-l să aibă proprietăți, nu pot fi, la rândul lor, subiecte pentru 
alte predicaii. Noi spunem, desigur, uneori că „albul este muzician“, 
dar înțelegem că există un om (subiect) care este deopotrivă alb și 
muzician. 

si Adică, alb determină pe Socrate, muzician pe Socrate-alb, ama- 
tor pe Socrate-alb-muzician etc., de fiecare dată, termenul compus 
fiind subiect pentru predicatul următor, cu care formează un nou 
subiect. Va lipsi — zice Aristotel — unitatea subiectului cu el însuși. 
Socrate este Socrate — spunem —, indiferent de contextele în care el 
se află și de proprietățile pe care el le capătă sau le pierde. 

contextuală a albului decât reprezintă albul o proprietate 
contextuală a muzicianului. Or, s-a făcut distincţia că unele 
predicate exprimă situaţii contextuale în acest sens, altele /în 
celălalt sens/ — precum e muzicianul pentru Socrate. La câte 
sunt în acest ultim fel /precum e muzicianul pentru Socrate/, 
contextul nu e context al unui alt context. Dar pot reprezenta 
proprietăţi contextuale ale altor proprietăţi contextuale acelea 
ce se comportă precum albul și muzicianul.*? 

Rezultă că nu toate cele se pot concepe ca contexte. Va exista, 
prin urmare, ceva care să aibă semnificaţia de Fiinţă. lar dacă 
aceasta este adevărat, s-a arătat că este imposibil ca termeni 
contradictorii să fie predicati împreună. 

4) Mai departe: dacă este adevărat că toţi termenii contra- 
dictorii <&vrupăoeiş> se pot predica laolaltă despre același 
subiect, e clar cătoate vor fi una. 

Într-adevăr, același lucru va fi și triremă, și perete, și om, 
dacă este cu putință ca ceva să fie ori afirmat, ori negat în legă- 
tură cu orice subiect, așa cum e necesar să susțină școala lui 
Protagoras.5% Dacă, într-adevăr /— crede el —/, cineva opinează 
că omul nu este triremă, e clar că nu este triremă; dar rezultă 
că este și triremă, dacă propoziţia contradictorie este /deopo- 
trivă/ adevărată. Și se ajunge la teza lui Anaxagoras că „toate 
lucrurile se strâng laolaltă“, astfel încât nimic nu mai subzistă 
cu adevărat. 

Așadar, acești filozofi par să se refere la indeterminat și, 
gândindu-se că se referă la ceea-ce-este, vorbesc despre ceea- 
ce-nu-este. Căci indeterminatul e ceea-ce-este ca virtualitate 
și nu în plină actualizare <tò &wvvâpuer öv ka ui Evredexeia>. 
Or ei, în legătură cu orice subiect, trebuie să poată afirma sau 
nega [orice predicat]; căci e absurd ca pentru orice subiect să 
existe negația sa, dar să nu existe negația predicatului care nu 


52 În felul arătat mai sus, ca predicate ale aceluiași subiect. 

5 Dacă ceva este deopotrivă om și non-om, el poate fi conco- 
mitent și triremă, perete etc. Protagoras afirmase primatul subiecti- 
vităţii: „omul este măsura tuturor lucrurilor, a celor ce sunt că sunt, 
și a celor ce nu sunt că nu sunt“. 

există la /respectivul subiect/. De pildă: dacă este adevărat de 
spus că omul nu e om, e clar că el este ori triremă, ori non-tri- 
remă. Dacă, aşadar, e validă afirmaţia, e necesar să fie validă 
și negația. Iar dacă nu e validă afirmaţia /omul e triremă/, va 
exista măcar negația predicatului, /omul e non-triremă/, mai 
degrabă decât negația subiectului /omul e non-om/. lar dacă 
aceasta e validă /omul e non-triremă/, va fi validă și negația 
triremei — /trirema e non-triremă/. lar dacă e așa, atunci va 
fi valabilă și afirmaţia /omul e triremă/.5+ 
5) La aceste absurdităţi ajung cei ce contestă principiul 
noncontradicţiei, dar și la absurditatea că nu se simt obligați 
sau să afirme, sau să nege. Căci dacă e adevărat că /deopotrivă/ 
omul e om şi omul nu e om, e clar că va fi adevărat și că omul 
e non-om șiomul nu e non-om. Sunt, în fapt, două negaţii pentru 
cele două propoziţii inițiale. Iar dacă din ambele /propoziții 
inițiale/ se formează o singură propoziţie, ar exista și contrara 
ei formată din ultimele două propoziţii.55 
6) Apoi: f'e că principiul noncontradicției este respins în 
toate situaţiile și ceva este alb și nu este alb, și este și nu este, 
şi la fel cu toate afirmaţiile și negaţiile, fie că el e respins în 


54 Dacă omul e non-om (cum pretind cei ce neagă principiul noncon- 
tradicției), ei ar trebui să explice ce înțeleg prin non-om. Or, non- 
om poate însemna fie triremă, fie non-triremă. Dacă e triremă, cădem 
peste o absurditate manifestă. Fie atunci omul e non-triremă. Rezultă 
că afirmaţia omul e non-triremă va fi mai valabilă decât afirmația omul 
e non-om (negația predicatului mai degrabă decât cea a subiectului). 
Dar, neadmiţându-se principiul noncontradicției, se obține că trirema 
e non-triremă; de unde rezultă din nou afirmaţia omul e triremă. 
Principiul acestei demonstraţii este că negarea principiului noncontra- 
dicţiei anulează posibilitatea de a da, la un moment dat, prioritate 
afirmației faţă de negaţie, sau invers. 

55 Dar e evident că această contrară /compusă/ este identică cu 
compusa /iniţială/, ceea ce înseamnă că ele nu se pot distinge, și deci 
nu se poate alege între a nega și a afirma: a nega înseamnă a afirma, 
şi a afirma înseamnă a nega. Astfel, se neagă principiul terțiului exclus 
care susține că, existând două propoziţii contradictorii, una trebuie 
afirmată și cealaltă negată. 

unele situaţii, dar în altele nu. Iar dacă nu e respins în toate 
situațiile, acestea /în care nu e respins/ sunt acceptate de noi. 

Dacă este respins în toate situațiile, iarăși: fie în câte cazuri 
avem afirmaţie avem și negaţie și în câte cazuri avem negaţie 
avem și afirmaţie, fie acolo unde avem afirmaţie avem și nega- 
ţie, dar acolo unde avem ncgaţie nu avem și afirmaţie. 

Iar dacă lucrurile ar sta în acest /ultim/ fel, ar exista cu 
certitudine ceva ce-nu-este și această opinie /în privinţa lui/ 
ar fi sigură; iar dacă a nu fi ar fi ceva sigur și cognoscibil, afir- 
maţia contrară ar fi încă și mai cognoscibilă.56 

Iar dacă acolo unde se neagă, deopotrivă, se și afirmă, 
/atunci/ cu necesitate, fie că cineva vorbește distingând ade- 
vărul, anume că ceva e alb și, iarăși, non-alb, fie că nu. lar dacă 
el vorbește fără să distingă adevărul /afirmaţiei și al negaţiei/, 
el nici nu vorbește cu sens despre toate acestea, nici nu există 
ceva (cum s-ar putea pronunța sau plimba ceca-ce-nu-e?). În 
acest caz toate ar fi una, după cum s-a spus și mai înainte, și 
același subiect va fi și om, și Zeu, şi triremă, și ncgațiile acestora 
(dacă se pot face afirmaţii contradictorii despre orice subiect, 
nimic nu va distingeun lucru dealtul, căci dacă ele s-ar distinge, 
semnul distinctiv /măcar/ ar fi ceva adevărat și propriu). 

La fel se întâmplă și dacă omul ar putea vorbi distingând 
afirmaţia de negatie; se întâmplă ceea ce s-a arătat, în plus, toți 
ar spune adevărul și toți ar fi în eroare, și /atunci/ fiecare e de 
acord că el însuşi e în eroare.’ 

În același timp este limpede că nici un subiect nu poate fi 
examinat în compania unui astfel de om: cãci el nu spune nimic. 
Într- adevăr, cl nu spune nici că lucrurile stan așa, nici că nu 
stau așa, ci — şi așa, și nu așa; și iarăși revenim la ambele negati: 
că lucrurile nu stau nici așa, nici nu așa. lar dacă el nu admite 
o asemenea concluzie, ar exista deja ceva determinat /care a 
fost acceptat/. 


56 Adică, a fi (negația lui a nu fi) va deveni din nou mai cognoscibil 
decât a nu fi. 

57 S-ar ajunge la faimosul paradox al „mincinosului“: dacă e ade- 
vărat că sunt în eroare (mint), înseamnă că nu e adevărat că sunt în 
eroare și atunci nu mai pot spune nimic cu sens. 

7. În plus, dacă ori de câte ori afirmaţia este adevărată, nega- 
ţia este falsă, și ori de câte ori negația este adevărată, afirmaţia 
este falsă, nu s-ar putea cu adevărat, în același timp, afirma și 
nega același lucru. Dar, probabil, că s-ar putea susține că această 
teză era stabilită de la început. 

8. Dar oare e în eroare cel care concepe că ceva e ori într-un 
fel, ori nu e într-un fel, și are dreptate cel care crede că ceva 
e și așa, și nu e așa? Dacă acesta din urmă are dreptate, ce ar 
mai deveni spusa că natura lucrurilor este /chiar/ într-acest 
fel5? lar dacă nu are dreptate, dar are totuși mai curând 
dreptate cl decât cel care concepe lucrurile în celălalt fel, deja 
lucrurile ar sta într-un anumit fel și acest fel ar fi adevărat și 
nu, concomitent, și neadevărat. Iar dacă, în chip similar, toți 
sunt în eroare și toţi au dreptate, nu va fi cu putinţă pentru 
un om /care susține acestea/ nici să se pronunțe, nici să vor- 
bească. Căci, în același timp, el și spune aceste lucruri, dar le 
și neagă. Or, dacă el nu concepe nimic, ci, în mod egal, cugetă 
și nu cugetă, prin ce s-ar mai despărți el de condiția legumelor? 

9. De aici rezultă în chipul cel mai vădit că nimeni nu se 
comportă, de fapt, în acest fel /contestând principiul noncontra- 
dicției/, nici unul dintre ceilalți oameni, nici dintre filozofii care 
neagă principiul. Căci, altminteri, de ce se duce /un astfel de 
filozot/ la Megara și nu stă acasă liniștit, închipuindu-și doar 
că se duce într-acolo? El nu merge de dimineață drept într-o 
fântână sau într-o prăpastie, la întâmplare, ci pare să ia seama, 
ca unul ce nu socotește, în mod egal, că faptul de a cădea în 
prăpastie nu e bun, dar și, totodată, că e bun. E clar deci că el 
înțelege că ceva e mai bun și ceva e mai puţin bun.5? 

Or, dacă înțelege aceasta, e necesar să înțeleagă și că ceva 
este om, și că altceva nu e om, că ceva e dulce, iar altceva nu-i 
dulce. El nu concepe și nu caută toate lucrurile în mod egal, 


58 Cel care neagă principiul noncontradicției nu poate afirma nici 
că natura lucrurilor nu admite principiul noncontradicţiei, fiindcă 
ar face cel putin o afirmaţie incontestabilă. 

5 Relativistul absolut e ipocrit: nu se comportă așa cum principiile 
pe care le susţine i-ar cere-o. 

ori de câte ori, gândind că-i mai bine să bea apă și să vadă un 
om, în fapt /chiar/ caută /să facă aceste lucruri/. Și totuși, așa 
ar trebui să i procedeze / filozoful respectiu/, dacă același lucru 
ar fi deopotrivă, și om și non-om. Însă, după cum s-a arătat, 
nu există nimeni care nu arată că dă atenţie /mai mare/ unor 
lucruri și că le neglijează pe altele, încât, cum se vede, toți 
concep că lucrurile stau într-un singur fel /la un moment dat/, 
iar dacă nu toate, măcar cele care au de-a face cu mai binele 
şi mai răul. 

Iar dacă /filozofii noștri/ nu au o cunoaștere științifică, ci 
își dau doarcu părerea, cu atât mai mult ar trebui să se preocupe 
ei de adevăr, după cum omul bolnav trebuie să se preocupe 
de sănătate mai mult decât cel sănătos. Căci omul care își dă 
cu părerea, în comparaţie cu cel care are o cunoaștere științifică, 
nu este într-o condiţie sănătoasă faţă de adevăr. 

10) În plus, chiar dacă toate cele sunt și, /deopotrivă/, nu 
sunt într-o anumită condiţie, totuși măcar mai multul şi mai 
putinul sunt imanente naturii lucrurilor. Într-adevăr, nu am 
putea declara în mod similar că doi e număr par și că trei e 
număr par, nici nu se înșală la fel cel care crede că patru egal 
cinci și cel /care crede că/ o mie /egal cinci/. lar dacă nu se 
înșală la fel, e clar că primul număr dintre acestea două e mai 
mic, încât /omul care îl numește/ are mai multă dreptate. Dacă, 
prin urmare, a avea mai multă dreptate înseamnă că /numărul/ 
este mai aproape /de adevăr/, ar trebui să existe ceva adevărat 
faţă de care numărul mai adevărat /decât celălalt/ să se afle mai 
aproape. Și chiar dacă acest ceva adevărat nu există /în unele 
situaţii/, există deja măcar ceva mai sigur și mai veridic, şi am 
fi eliberaţi de argumentul /relativist/ pur și dur <ăKpPOATOG 
Aóyoç> și care împiedică să se distingă ceva cu mintea60, 


€0 Aristotel observă că nu este necesară sustinerea adevărului ab- 
solut (ca în cazul numeric) pentru respingerea unei variante „pure“ 
(„tari“) și nocive de relativism. "Axporos, literal „neamestecat“, se 
folosea și pentru a desemna vinul gol, fără apă, „tare“, socotit de greci 
o băutură barbară. 

Capitolul 5 


Teoria lui Protagoras derivă din aceeași concepție și e nece- 
sar ca, deopotrivă, fie ambele să stea laolaltă, fie ambele să cadă 
laolaltă. Căci dacă toate aparentele sunt adevărate și toate feno- 
menele la fel, e necesar ca toate lucrurile să fie concomitent și 
adevărate, și false. În fapt, mulți oameni concep în chip opus 
lucrurile unii față de alții, iar pe cei care nu au aceleași opinii 
cu ei înșiși îi socotesc că s-au înșelat, astfel încât e necesar ca 
acelașilucru să fie și să nu fie. lar dacă așa stau lucrurile, este 
necesar ca toate aparențele să fie adevărate. (Cei care se înșală 
şi cei care au dreptate opinează, firește, în mod opus unii faţă 
de alţii. Dacă, așadar, realitatea ar fi în acest fel, ar avea cu 
toţii dreptate.) 

Că ambele teorii, așadar, provin din aceeași conceptie, e lim- 
pede‘, Însă î întâmpinarea tuturor acestora nu se face în aceeași 
manieră. Căci unii /dintre susținătorii lor/ au nevoie să fie con- 
vinși, alții au nevoie să fie constrânși. Câţi au căpătat această 
conceptie /relativistă/ pornind de la o dificultate /reală/ pot 
să obțină cu ușurință vindecarea ignoranței lor (într-adevăr, 
replica lor nu se referă la vorbire, ci la idei); câţi însă vorbesc 
de dragul de a vorbi își află vindecarea, dacă se resping / prin 
metoda de mai sus/ expresia verbală și cuvintele de care ei 
se folosesc. 

Această concepţie /relativistă/ a apărut la cei care au întâm- 
pinat dificultăți la /observarea/ lumii senzoriale. În bună măsură, 
ei consideră că opusele și contradictoriile există simultan în 
momentul când oamenii văd cum apar contrariile din același 
lucru. Dacă, așadar, nu e cu putinţă să apară ceea-ce-nu-este, 
/rezultă/ că au preexistat ambele /contrarii/, fiind ele în mod 
egal lucrul /respectiv/. Așa afirmă Anaxagoras că torul este 
amestecat în tot, așa crede și Democrit. Căci și acesta atribuie 


61 Aristotel asociază subiectivismul lui Protagoras și contestarea 
principiului noncontradicţiei. Aceasta este valabil însă doar dacă 
conceptul despre adevăr aristotelician (adecvarea gândirii la realitate) 
corespunde cu cel al lui Protagoras, ceea ce nu-i sigur. 

în mod egal vidul și plinul oricărei părti, ultimul dintre acestea 
fiind ceea-ce-este, iar primul ceea-ce-nu-este. 

Împotriva celor cu astfel de concepții vom spune că, într-un 
fel, ci au dreptate, dar că, într-alt fel, ignoră adevărul: în fapt, 
ceea-ce-este trebuie conceput în două sensuri, astfel încât, în- 
tr-un fel, este posibil să apară ceva din neființă, dar, într-alt 
fel — nu este posibil și, similar, e posibil ca același lucru să fie 
şi ceea-ce-este și ceea-ce-nu-este, dar nu din același punct de 
vedere“2: sub raportul virtualităților sale e cu putinţă ca același 
lucru să fie concomitent entităţi contrarii, dar în actuali- 
zare — nu.® În plus, vom considera că acei filozofi concep și 
că există o anumită Fiinţă a lucrurilor, care, în mod absolut, 
nici nu se mișcă, nici nu piere, nici nu apare. 

Asemănător, concepţia despre adevărul aparentelor a 
ajuns la unii /filozofi, în baza examinării/ lucrurilor senzoriale. 
Astfel, ei socotesc că nu se cuvine ca adevărul să fie judecat 
după cât de mulți sau de puţini sunt /cei care își dau cu păre- 
rea/; dar mai observă că aceeași mâncare pare unora care-o 
gustă dulce, iar altora amară, astfel încât, dacă toți ar fi suferinzi, 
sau ar avea mintea rătăcită, dar numai doi sau trei ar fi sănătoși, 
sau ar avea minte, ar părea că aceștia din urmă sunt suferinzi 
sau nebuni și nu ceilalți. De asemenea, multe din celelalte 
animale au reprezentări contrare nouă, și chiar fiecare om nu 
are mereu aceleași senzaţii în raport cu sine însuși. Care, atunci, 
dintre aceste senzaţii sunt adevărate sau false rămâne neclar, 
de vreme ce cu nimic mai mult unele sau altele nu /par/ ade- 
vărate, ci toate /par/ la fel. 

lată de ce Democrit susține că fie nimic nu este adevărat, 
fie că, cel putin, nouă ne este neclar /ce este adevărat/. În 


62 Inteligenta, de pildă, nu există în actualizare la un nou-născut, 
dar există în virtualitate. De asemenea, în virtualitate, un corp poate 
fi și cald, și rece (el poate fi încălzit sau răcit), dar odată ce s-a actuali- 
zat căldura, a fost negată răceala. 

© De asemenea, în măsura în care Fiinţa în actualizare se naște 
dintr-o virtualitate, ea se naște din neființă într-un sens; dar în sens 
absolut, orice se naște din altceva și creație ex nihilo nu există. 

general, deoarece ei concep că senzaţia este gândire <ppovnow 
tv aio8nov>8* și, pe de altă parte, fiind ea schimbare, susțin 
că ceea ce se înfăţişează în senzaţie este cu necesitate adevărat. 
Dintre ei și Empedocle, și Democrit, și, ca să spunem așa, 
oricare dintre ceilalți a ajuns prizonierul acestor teorii. 

Astfel, Empedocle afirmă că /oamenii/ schimbându-și 
condiţia <rhv EEw>, își schimbă și /felul/ gândirii: „În relație 
cu momentul prezent sporește cugetarea oamenilor“. Iar în altă 
parte spune: „pe cât ei devin alții, pe atât și gândirea lor se 
schimbă şi ea“ 55 

Dar și Parmenide vădește același fel de a gândi: 

„După cum de fiecare dată are loc amestecul membrelor 
curbate, /la fel este mintea la oameni/, căci același lucru este 
ceea ce gândește natura membrelor, la oameni,/ la toti și la 
fiecare. Căci mai multul e gândire.“ 

Şi se amintește o maximă a lui Anaxagoras către unii dintre 
însoțitorii săi, cum că realitatea va fi pentru ei în felul în care 
o vor concepe. 

Şi se mai spune că și Homer ar fi fost de această părere, 
fiindcă l-a făcut pe Hector, când acesta avea minţile rătăcite 
din cauza loviturii, să zacă având „gânduri alterate“, de parcă 
şi cei ce sunt cu mintea aiurea gândesc, dar nu aceleași lucruri 
/ca atunci când sunt întregi la minte/. E clar, așadar, că, dacă 
ambele sunt gândiri, atunci și realitatea este și nu este într-un 


6 Este vorba, desigur, despre filozofii naturii, și nu despre sofiști. 
Cum s-a văzut, Aristotel recunoaște seriozitatea cercetărilor primilor 
şi natura reală a dificultăților privitoare la schimbare și alterare în 
lumea fizică. 

6 Empedocle, în Diels-Kranz, vol. I, fr. 106, 108. 

6 Parmenide, în Diels-Kranz, vol. I, fr. 16. Vezi comentariul lui 
G. Reale în Metafisica, vol. III, p. 184, nota 18. 

© Iliada, XXIII, 698. În versul respectiv este vorba însă nu despre 
Hector, ci despre eroul Euryalos, care tocmai primise un pumn de 
la Epeios, fiul lui Panopeus, în cadrul jocurilor funerare organizate 
în onoarea lui Patrocle. 

anume fel în același timp. De unde însă și împrejurarea cea mai 
supărătoare /pentru noi/: 

Căci, dacă cei care cel mai mult au examinat adevărul cu 
putinţă /de aflat/— ei sunt, în fapt, cei care îl caută și îl îndrăgesc 
cel mai mult — dacă tocmai aceștia au astfel de opinii și se 
exprimă în acest mod despre adevăr, cum de n-ar fi îndreptăţită 
descurajarea celor ce se apucă să filozofeze ? A cerceta adevărul 
ar fi, în acest caz, „a urmări nişte zburătoare“! 

1) Or, motivul acestei opinii /relativiste/ la filozofi este că, 
desigur, ei au cercetat adevărul lucrurilor, dar au considerat 
„lucruri“ numai obiectele sensibile. La acestea există într-o mare 
proportie natura indeterminatului, iar natura a ceea-ce-este e 
în felul în care am arătat-o. De aceea filozofii respectivi vorbesc 
verosimil, dar nu vorbesc adevărat. (Aşa se cuvine a vorbi 
despre ei mai curând decât în felul cum s-a referit Epicharmos 
la Xenophanes.) 

2) Pe deasupra, /au ajuns la această opinie/ văzând ei întrea- 
ga natură de aici în mișcare și că nimic adevărat nu se poate 
cunoaște în privinţa obiectului care se transformă; cel putin 
despre ceea ce se transformă în toate privințele și cu totul nu 
se poate cunoaște adevărul. Pornind de la această conceptie, a 
țâșnit cea mai radicală teorie dintre cele amintite — aparţinând 
celor care susțin că „heraclitizează“ și pe care a profesat-o 
Cratylos: el ajunsese în final să creadă că nu trebuie vorbit deloc, 
ci doar mișca degetul; de asemenea, îl critica pe Heraclit care 
afirmase că nu este cu putință să cobori de două ori în același 
râu: Cratylos spunea că nici măcar o dată /nu-i cu putinţă/. 68 

1) Împotriva acestei teorii vom spune că există, desigur, o 
rațiune la acești filozofi când afirmă că ceea ce se schimbă nu 
are realitate, dar că această rațiune este contestabilă. Căci și 
ceva care pierde mai posedă ceva din ceca ce e pierdut, și este 


Într-un fel, Cratylos avea dreptate împotriva lui Heraclit: dacă 
un râu nu rămâne același între două momente ale scăldatului în el, 
de ce ar rămâne el același în decursul unui singur scăldat? V. Cartea 
Alpha mare, nota 53. 

necesar să existe ceva deja din lucrul care apare“?; în general, 
dacă are loc nimicire, va persista ceva existent, iar dacă apare 
ceva, este necesar să existe lucrul din care acesta provine și cel 
care îl gencrează, dar în acest fel nu se poate merge la nesfârșit. 

2) Lăsând însă aceste argumente deoparte, vom spune mai 
departe că nu e totuna transformarea cantitativă cu transfor- 
marea calitativă. Or, chiar dacă lucrurile nu persistă din punct 
de vedere cantitativ, noi le cunoaștem pe toate sub aspect formal 
<KaTă TÒ ei50G>70, 

3) Dar și următoarea critică este potrivită pentru acești 
filozofi: deși, dintre obiectele sensibile însele, ei le privesc pe 
cele mai puţine la număr, totuși ei au extrapolat concluziile 
lor asupra întregului Univers. Într-adevăr, domeniul sensibi- 
lului din jurul nostru se manifestă, doar el singur, prin naștere 
și pieire; însă, ca să spunem așa, el este ca un nimic față de 
întreg, astfel încât mai cuvenit ei ar fi „iertat“ lucrurile de aici 
din pricina acelora /celeste/, decât să le fi „condamnat“ pe 
acelea din pricina acestora de aici. 7! 

4) În plus, e clar că și împotriva acestor filozofi vom formula 
aceleași obiecţii pe care le-am exprimat mai demult: trebuie 
arătat acestor oameni şi ei trebuie totuşi convinși că există o 


% Un butuc din care se taie o scândură pierde forma de butuc, 
dar păstrează materia pe care o avea și înainte, chiar dacă în altă 
cantitate. Lucrurile se nasc prin reunirea dintre o formă și o materie. 
În cazul râului, persistă forma, dar se schimbă materia. Aristotel se 
referă apoi la rațiunea materială (substrat) și la cea eficientă. 

70 Sub aspect cantitativ (al materiei), râul este mereu altul; sub 
aspect calitativ (al formei) însă, el se păstrează identic cu sine, fiind 
un anumit râu și nu un altul. Trebuie remarcat că aici „calitate“ <tò 
mo6v> înseamnă formă, care, pe de altă parte, la Aristotel se identifică 
adesea cu Fiinţa <obaia>, și nu cu calitatea, care este o categorie dife- 
rită de Fiintă. Probabil că Aristotel utilizează aici cuvântul „calitate“ 
în sensul lui curent, indicând caracteristici formale ale lucrului. 

7! Deși sunt vizibile, astrele par eterne, neschimbătoare și supuse 
unor regularități previzibile. Dacă natura este într-un flux continuu, 
de ce nu ar fi și astrele astfel, care ocupă o parte mai însemnată a 
Universului decât zona sublunară? 

natură imobilă. Or, se întâmplă cu cei care afirmă că lucrurile, 
concomitent, sunt și nu sunt, ca ei să susțină mai degrabă că toate 
cele stau imobile decât că se mișcă; căci nu există, /în acest caz/, 
în ce să se schimbe ceva, de vreme ce toate sunt în toate. 72 

În legătură cu adevărul, anume că nu orice aparentă este 
adevărată, trebuie spus mai întâi că nu senzaţia este falsă relativ 
la obiectul ei, ci că reprezentarea nu este identică cu senzaţia.? 

5) Apoi este normal să ne minunăm, dacă se pune la îndoială 
/aceasta/, dacă mărimile și culorile sunt astfel cum apar celor 
situaţi la distanță, sau celor aflați aproape, dacă sunt așa cum 
apar celor sănătoși, sau cum apar celor bolnavi, și dacă lucrurile 
mai grele sunt așa cum apar pentru cei slabi, sau pentru cei 
puternici, și dacă cele adevărate apar mai curând astfel pentru 
cei care dorm sau pentru cei treji. Că nici măcar filozofii noștri 
nu cred în prima alternativă e limpede: într-adevăr, nimeni, 
dacă ar considera în vis că e la Atena, fiind el de fapt în Africa, 
nu se va duce la Odeon /la trezire/! 

6) De asemenca, în legătură cu ceea ce urmează să fie în 
viitor, după cum spune și Platon, opinia medicului și a igno- 
rantului nu sunt deopotrivă de competente, de exemplu, dacă 
cineva sc va însănătoși sau nu.74 

7) De asemenea, în privinţa senzaţiilor însele, nu este la fel 
de competentă opinia unui alt simţ cu cea a simțului propriu 
/situaţiei respective/, sau aceea a unui simț apropiat cu opinia 
simțului referitor la ea însăși; ci, în legătură cu culoarea, com- 
petență are vederea, și nu simţul gustului, în timp ce în legătură 
cu gustul are competență simţul respectiv, și nu vederea. Iar 
fiecare dintre simţuri nu afirmă niciodată în privința aceluiași 
obiect că cl este și nu este deopotrivă într-un anume fel, în 


72 Mișcarea presupune repaosul, în raport cu care să existe mișcare. 
Dacă totul ar fi în mișcare, ar fi ca și când totul ar fi în repaos, deoarece 
nu ar exista un punct de referință al mișcării. 

75 De pildă, nu senzaţia roșului este falsă, ci recunoașterea obiec- 
tului care este roșu. O teorie similară în Despre suflet, III, 3, 427 a. 

7 Platon, Theaitetos, 178 c. 

același moment. Dar nici când e vorba despre momente diferite, 
ambiguitatea nu se referă la continutul senzatiei, ci la obiectul 
căruia i s-a asociat senzația. De pildă, același vin ar putea părea, 
fie /el însuși/ schimbându-se, fie, corpul /omului/ fiind schimbat, 
că e când dulce, când nu. Dar dulcele /ca atare/, în felul în care 
este, oricând ar apărea, nu s-a schimbat niciodată, iar simţul 
/gustului/ spune mereu adevărul în ce-l privește, iar dulcele 
viitor va fi, în mod necesar, asemănător. 

8) Însă toate asemenea argumente suprimă și lucrul urmă- 
tor, făcând ca, după cum pentru nimic nu mai există Fiinţă, 
tot așa nimic să nu mai fie prin necesitate. Căci nu este cu putin- 
ță ca necesarul să fie mereu altfel, încât dacă există ceva prin 
necesitate, el nu va fi și astfel, și altminteri. 

9) Și în general, dacă există numai sensibilul, nu ar putea 
exista nimic când nu există ființe viť’. Căci nu ar putea exista 
/în acest caz/ senzaţie: astfel, pe de-o parte, ar fi probabil ade- 
vărat și că nu mai există obiectele sensibile, și nici senzațiile 
<aioBiuara> (acestea sunt afectări ale celui ce simte). Pe de 
altă parte însă, nu-i posibil să nu existe obiecte, chiar și în 
absenta senzaţiei, dar care pot produce senzaţia. Căci nu există 
senzație a ei însăși, ci există ceva diferit, în afara senzaţiei, care, 
în mod necesar, precedă senzația. În fapt, ce/ce mișcă este, prin 
natură, anterior celui mișcat, şi aceasta este cu nimic mai puţin 
valabil, chiar și dacă /cel ce mișcă și cel mișcat/ se presupun 
unul pe celălalv?6. 


Capitolul 6 


Ajung în încurcătură și unii gânditori convinși de cele de mai 
sus, dar și cei care afirmă doar în vorbe doctrinele respective: 


75 Esse est percipi se va spune mai târziu de către Berkeley: a fi 
înseamnă a fi perceput. 

76 Adică și în situaţia în care cel ce mișcă și cel mișcat își schimbă 
rolurile între ele, cel ce mișcă are o anterioritate relativă faţă de cel 
mișcat. 

ei caută să afle cine va judeca pe cel sănătos și, în general, /cine 
va judeca/ pe cel capabil să judece bine în legătură cu totul. 
Aceste aporii sunt asemănătoare aporiei ce întreabă dacă dormim 
în momentul de faţă sau suntem treji; căci toate aporiile de acest 
tip conduc la același punct: filozofii aceștia cred că se poate oferi 
o rațiune <A&yov eîvar návtwv> pentru orice. 

Într-adevăr, ei caută un principiu și caută să-l obţină în urma 
unei demonstraţii, pe când ei arată, în fapte, că sunt cel putin 
neconvinși /că se poate așa ceva/. Or, ei păţesc ceea ce spu- 
neam: e: caută o rațiune pentru ceea ce nu există rațiune. Căci 
principiul demonstraţiei nu este o demonstraţie. Aceștia, prin 
urmare, ar putea fi convinși cu ușurință — de vreme ce nu e 
greu de acceptat. 

Dar cei care caută forța /persuasiunii/ doar în cuvinte 
<Ev tÔ Aóyo TAV Biav póvov> aleargă după ceva imposibil: 
ei cred că afirmă lucruri contrare /între ele/, numai că se 
contrazic pe loc.” 

Iar dacă nu orice este relaţie, ci există și unele lucruri cu o 
existenţă autonomă <aùtà kað’ aibr&>, nu ar putea fi adevă- 
rată orice aparenţă. Căci o aparență este aparență pentru cineva, 
de unde rezultă că cel care susţine că toate aparentele sunt 
adevărate face ca toate lucrurile să fie relații.78 De aceea, cei care 
caută forța /persuasiunii/ în cuvinte, dar care, deopotrivă, soco- 
tesc nimerit să dea seama /de ce spun/ <ħóyov bnexew> trebuie 
să aibă grijă, fiindcă nu există aparentă /independentă/, ci 
/doar/ aparenţa care apare pentru cineva, în momentul când 


77 Pasaj cu sens controversat, dat de sensul dublu al cuvântului 
A6vos, deopotrivă „cuvânt“ și „rațiune“ (vezi mfra). Cred că Aristotel 
continuă să distingă între filozofii naturii sau alți filozofi care greşesc 
de bună credință și sofiști care încearcă să creeze încurcături verbale. 

78 Aparenţa este raportare la un subiect. Or, a susține că orice 
aparență este adevărată înseamnă a nega obiectivitatea lumii și a ra- 
porta totul la subiect. O altă interpretare a pasajului (mai puțin plau- 
zibilă gramatical), pe care am dat-o în ediţia I, este că „o aparență 
este aparenţă pentru un obiect, luat ca esenţă independentă“ și că a 
lua toate aparențele drept adevărate înseamnă a nega această esență. 

apare, în măsura în care apare și în felul cum apare. lar dacă 
acești filozofi vor să dea seama /de ce spun/, dar dacă nu vor 
să dea seama astfel — /anume recunoscând că nu există aparență 
independentă/ — repede li se va întâmpla să afirme lucruri 
contradictorii.7? 

Într-adevăr, e cu putință ca același lucru să pară miere când 
e privit, şi să nu pară miere când e gustat; și s-ar putea ca, 
existând doi ochi, vederile lor, dacă nu ar fi egale, să nu vadă 
aceleași lucruri; /asta/ dat fiind că /vorbim/ cel puţin împo- 
triva celor care afirmă că aparenţa este adevărată din pricina 
motivelor arătate mai de demult și că, de aceea, toate sunt în 
mod egal și false, și adevărate. Căci /— spun ei / nici toată lumea 
nu vede lucrurile la fel, nici același om nu le vede mereu la fel, 
ci de multe ori ele apar contrare în același timp (la încălecarea 
degetelor, simţul tactil afirmă că e vorba despre două corpuri, 
în timp ce vederea afirmă existența unuia singur). Și totuși, 
nimic /contradictoriu/ nu e perceput de același simţ, luat sub 
același raport, în același fel şi în acelaşi timp, încât /principiul 
noncontradicţiei/ ar rămâne adevărat. 

Dar probabil că, din acest motiv, este necesar ca cei care 
vorbesc nu deoarece au întâmpinat o dificultate reală, ci doar 
de dragul de a vorbi, să afirmecă nu este adevărat /principiul, 
la modul general/, ci că el este adevărat pentru acest /om/. Și, 
cum s-a spus mai înainte, devine necesar ca ei să considere toate 
lucrurile drept relaţii, raportate la opinie și senzaţie, încât, dacă 
nimeni nu opinează ceva în prealabil, rezultă că nici nu a existat, 
nici nu există nimic. lar dacă totuși a existat, sau există ceva, 
e clar că nu se poate ca toate să se raporteze doar la opinie. 


79 Aparenta este contextualizată în principiu. Astfel încât, dacă 
un anumit context al ei este determinabil, va exista ceva determinabil 
și nu se va mai susţine că totul există și nu există simultan și sub același 
raport. 

80 Dacă cineva va admite că principiul noncontradicției se aplică 
unui individ dat, dar nu și în general, din nou totul devine relație în 
raport cu subiectul; de unde rezultă că în afara subiectului sensibil 
sau cunoscător și înaintea sa nu ar exista nimic autonom. 


1011 b 


178 METAFIZICA 


Şi apoi, dacă există unu, atunci lucrurile se raportează la unu, 
sau la ceva determinat. lar dacă există „același“, „jumătate“ și 
„egal“, atunci „egalul“ nu se raportează la dublu. În fine, dacă 
„om“ și lucru opinat sunt același lucru în raport cu cel care 
opinează, „om“ nu va fi cel care opinează, ci lucrul opinat. Iar 
dacă orice lucru își va obține existenţa în raport cu cineva care 
îl opincază, acesta va fi o infinitate de lucruri după specie.t! 

Că, așadar, este dintre toate cea mai sigură opinie aceea că 
nu pot fi adevărate laolaltă afirmaţii contradictorii, cât şi absur- 
ditățile la care ajung cei care neagă acest principiu și din ce cauză 
o fac, s-a arătat îndestulător. Dar, deoarece este imposibil ca 
propoziţiile contradictorii să fie adevărate simultan în raport cu 
același subiect, e limpede că nici contrariile nu pot să se găsească 
simultan în același subiect. Căci, dintre contrarii, unul este nu 
mai puţin privaţiune, și anume privaţiune de Fiinţă. Or, priva- 
ţiunea este negația unui gen determinat. Dacă, așadar, este im- 
posibil a afirma și a nega simultan în mod adevărat, este imposibil 
şi ca să existe contrariile simultan /la același subiect/82, ci fie că 
într-un anume fel există ambele, fie că unul dintre ele există 
într-un anume fel, iar celălalt în mod absolută. 


Capitolul 7 


Dar nici între propoziţiile contradictorii <petakò àvugáoeuç> 
nu este posibil să existe ceva /initermediar/, ci este necesar ca, despre 
orice subiect, fie să se afirme, fie să se nege un anume predicat.% 


81 O altă lecțiune: „acesta (cel care opinează) se va raporta la o 
infinitate de lucruri după specie.“ 

82 „A nu com“ este echivalent, susține Aristotel, cu „A enon-om“, 
deoarece negația este privațiuneaunui gen (a genului „om“ în acest caz). 

8 Evident, referirea este la existenta în virtualitate, care permite 
contrariilor să existe simultan. (Altfel spus, spre deosebire de contra- 
dictorii <T& &vreineva>, care nu pot fi nici afirmate, nici negate 
simultan, contrariile <tà Evavria> pot fi negate simultan, dar nu pot 
fi afirmate simultan.) 

8 Principiul tertiului exclus: De remarcat că Aristotel distinge uneori 
între propoziţii contradictorii (lit. „spusă contradictorie“ <ăvnpă&s> 

1) E limpede /aceasta/, mai întâi, pentru cei care au definit 
ce este adevărul și falsul: căci faptul de a spune că ceea-ce-este 
nu este sau că ceea-ce-nu-este este reprezintă un fals, în timp 
ce a spune că ceea-ce-este este și că ceea-ce-nu-este nu este 
reprezintă un adevăr; astfel încât cel care spune că /ceva/ este 
sau nu va spune adevărul sau falsul. Însă nici ceea-ce este nu 
este declarata nu fi, sau afi, nici /la fel nu este declarat/ ceea-ce- 
nu-este, /dacă există un intermediar între afirmaţie și negație/.8 

2) În plus, termenul mediu al propoziţiilor contradictorii 
va fi sau precum e cenușiul, situat între negru și alb, sau precum 
ceea ce nu-i nici om, nici cal ar fi situat între om și cal. Dacă 
lucrurile stau în acest din urmă fel, el /termenul mediu/ nu s-ar 
putea transforma /într-unul dintre contrarii/. Într-adevăr, schim- 
barea are loc de la non-bine spre bine sau de la bine spre 
non-bine; or, schimbare pare să existe mercu, însă nu există 
schimbare decât doar între contrarii și trecând prin termenul 
mediu. Dar, dacă există un termen mediu /în sensul cenușiului/, 
ar trebui în acest fel /în cazul termenilor contradictorii/ să 
existe o generare care să ducă la alb și care să nu provină din 
non-alb, dar așa ceva nu se vede. 

3) Apoi, gândirea afirmă sau neagă orice gând și orice con- 
cept — acest lucru e clar din definiţia /adevărului și a falsului/ 
— oricând este vorba despre ceva adevărat sau fals. Atunci când 
gândirea uneşte /un subiect și un predicat/ într-un anume fel 
afirmând sau negând, ea formulează un adevăr, când o face 
într-alt fel, formulează un fals.86 


şi termeni contradictorii <tùà &vuxeipeva> . Pe de altă parte, trebuie 
remarcat că formularea lui Aristotel convine în mod strict numai 
propozitțiilor individuale, dar nu și universalelor și particularelor. De 
exemplu: contradictoria propoziției „toți câinii sunt albi“ nu este 
universala negativă „toți câinii sunt non-albi“, ci particulara negativă 
„unii câini sunt non- albi“, 

85 Dacă sunt numai patru posibilități de predicaţie — două pentru 
propoziţia adevărată și două pentru cea falsă — rezultă că nu există 
posibilitatea de a insera o predicaţie intermediară, care nu e nici falsă, 
nici adevărată. 

8 Logica lui Aristotel este binară deoarece — arată Aristotel — ea 
poate fie uni, fie despărţi un subiect și un predicat și fiindcă această 

4) În plus, /termenul mediu/ trebuie să existe în afara tuturor 
termenilor contradictorii, afară doar dacă nu se vorbeşte de dra- 
gul de a vorbi. Rezultă că cineva /uulizând un termen mediu/ 
nu va spune nici ceva adevărat, nici ceva neadevărat și /termenul 
mediu/ se va situa alături de ceea-ce-este și de ceea-ce-nu-este, 
astfel încât va exista o schimbare situată alături de generare și 
de distrugere. 

5) Mai departe: și în cazul acelor genuri unde negația aduce 
contrariul ar trebui să existe /un termen mediu/, precum în 
cazul numerelor, unde /ar trebui să existe un număr/ nici impar, 
nici par, ceea ce este imposibil, așa cum rezultă din definitia 
/numărului/.88 

6) Mai departe: se va merge cu o multiplicare la infinit, /dacă 
s-ar accepta un termen mediu/; căci lucrurile nu vor fi numai 
o dată și jumătate mai numeroase, ci /încă/ mai numeroase: în- 
tr-adevăr, iarăși va trebui negat termenul mediu, în raport cu 
afirmaţia și cu negația, iar /rezultatul/ va fi ceva /de sine stătător/, 
deoarece Fiinţa sa este una diferită /de aceea a celorlalți termeni/.8 


operaţie mentală poate sau nu poate corespunde unirii sau dezunirii 
lor în realitate. Termenul mediu nu mai are atunci loc, căci nu există 
intermediar între unire şi dezunire. 

87 A nu spune nici ceva adevărat, nici ceva fals, înseamnă a te situa 
în afara contradicției, deci și a ființării și non-ființării. Dar orice trans- 
formare se face între contradictorii (de la ce nu este la ceva ce este), 
astfel încât, presupunând existența mediului, ar mai apărea un tip de 
transformare, diferit de cea obișnuită. 

88 Pentru a doua oară, Aristotel observă că principiul terţiului 
exclus rezultă din modul de definire al unor concepte, precum cel 
de adevăr, de negaţie, ori, în cazul de fată, de număr. Dacă s-ar 
schimba definiţia — așa cum o fac logicile plurivalente — ar putea exista 
și un tertium. Dacă principiul noncontradicției se susține pe nece- 
sitatea ca un discurs să fie inteligibil și ca sens, principiul terțiului 
exclus se susține pe o anumită definiţie a conceptelor. 

8 Dacă pentru fiecare A și non-A va exista un B, lumea va fi, în 
primă instanță, o dată și jumătate mai populată. Dar, negându-l pe 
B, se obține non-B. Dar şi între B și non-B ar trebui să existe un 
intermediar, C, care ar putea fi și el negat, și așa la infinit. Evident, 
s-ar putea scăpa de aporie redefinind noțiunea de contradicţie. 

7) În plus, atunci când, întrebând cineva dacă /ceva/ este 
alb, i se răspunde că nu este, nimic altceva nu a fost negat decât 
faptul de a fi. Negaţia este faptul de a nu fi. 

Această opinie /contestarea principiului terțiului exclus/ a 
fost admisă de unii filozofi, după cum s-a întâmplat și cu restul 
opiniilor paradoxale: când nu pot rezolva controversele, cedând 
expresiei verbale <Evăâvrec t A6y0>, ei admit că ceea ce s-a 
conchis /sofistic/ este adevărat. Unii își construiesc teoriile din 
această pricină, alții — deoarece caută o rațiune pentru toate 
lucrurile. Principiul /respingerii/ tuturor acestor /teorii/ stă în 
definiţie. Căci se naște o definiție din faptul că este necesar să 
se dea o anumită semnificație /vorbelor /. Iar propoziţia al cărei 
substantiv-subiect <ăvoua> este un semnificant <onueîov> /al 
unei realități/ va fi o definiţie.% 

Teoria lui Heraclit, care susține că toate sunt şi nu sunt, 
pare să considere că toate /afirmaţiile/ sunt adevărate, iar teoria 
lui Anaxagoras, /care pretinde/ că există ceva între termenii 
contradictorii, /pare să susţină/ că toate sunt false. Căci atunci 
când totul s-ar amesteca — /după cum crede Anaxagoras/ — 
amestecul nu este nici bun, nici non-bun, încât nu se poate 
spune /despre el/ nimic adevărat.”! 


Capitolul 8 


După analizarea acestor chestiuni apare limpede că atât 
propoziţiile cu sens singular, cât și cele care sunt afirmate 
universal nu se pot comporta așa cum susţin unii?: astfel, unii 
afirmă că nimic nu este adevărat. (Căci ei susţin că nimic nu 


% Vezi cap. 3: dacă numele „om“ are o semnificaţie, el înseamnă 
„animal biped“ Atunci propoziţia: „Omul este un animal biped“ va 
fi o definiţie. Vezi Cartea Zeta, cap. 4. 

9! Heraclit contestă principiul noncontradicţiei, în timp ce Ana- 
xagoras pe cel al terțiului exclus. 

2 Formulare ambiguă și lecțiune incertă: de obicei ea este tradusă: 
„teoriile luate atât individual, cât și împreună sunt ceva imposibil“. 


1012 b 


182 METAFIZICA 


interzice ca toate să fie precum faptul /fals/ că diagonala /pă- 
tratului/ este comensurabilă /cu latura/.93) 

Alţii sustin că toate sunt adevărate. lar aceste teorii sunt 
cam la fel cu cele ale lui Heraclit. Căci acesta, după ce afirmă 
că toate sunt adevărate și toate false, susţine și fiecare dintre 
aceste teze separat, astfel încât dacă afirmarea lor separată este 
imposibilă, este imposibilă ș și afirmarea lor împreună. 

În plus, propoziţii, în chip manifest contradictorii <pavepôç 
Gvrup&oes>, sunt cele care nu pot fi adevărate în același timp 
— și nici false toate, deși aceasta ar putea părea, din cele spuse, 
mai curând posibil?+. 

Însă împotriva tuturor acestor teorii nu trebuie pretins /să 
se spună/ — după cum s-a arătat și mai sus — Că ceva este sau 
nu este, ci trebuie cerut să se vorbească cu sens, astfel încât, por- 
nindu-se de la o definiţie, să trebuiască discutat ce înseamnă 
falsul sau adevărul. Iar dacă a afirma adevărul nu e nimic altceva 
decât a nega ceea ce este fals, este imposibil ca totul să fie 
fals: e necesar ca unul dintre cei doi membri ai contradicţiei 
să fie adevărat. 

În plus, dacă este necesar fie să afirmi, fie să negi orice, este 
imposibil ca ambele alternative să fie false. Numai unul dintre 
membrii contradicţiei este fals. 

De altminteri, se întâmplă cu toate aceste teorii povestea 
obișnuită, anume că se desființează pe ele însele. Căci cel care 
susţine că totuleste adevărat face să fie adevărată și teza adversă 
acestei afirmaţii (teza adversă neagă că totul e adevărat), încât 
propria sa teză devine neadevărată. Iar cel care afirmă că toate 


Cred că Aristotel se referă, pe de-o parte, la propoziţiile singulare, 
de tipul „acesta este Socrate“, cât și la cele cu sens universal, de tipul: 
„Omul este un animal biped“. 

95 Diagonala pătratului nu este comensurabilă cu latura, deci afir- 
maţia că ar fi comensurabilă este o afirmaţie falsă. 

% Propoziţiile numite aici „în chip manifest contradictorii“ sunt, 
de fapt, propoziţii contradictorii, care trebuie distinse de cele contrarii. 
Primele nu pot fi nici deopotrivă adevărate, nici deopotrivă false, în 
timp ce ultimele nu pot fi deopotrivă adevărate, dar pot fi deopotri- 
vă false. De aceea ultima propoziţie a paragrafului. 

sunt false face să fie falsă chiar propria sa teză. Pe de altă parte, 
dacă primul ar excepta teza adversă, cum că aceasta este singura 
care nu eadevărată, iar al doilea şi-ar excepta propria teză, cum 
că ea este singura care nu e falsă, cu nimic mai putin li se 
întâmplă lor să implice existenţa unei infinități de propoziţii 
adevărate și false. Căci propoziția care afirmă că o propoziție 
adevărată este adevărată este, la rândul ei, adevărată, și aşa 
la infinit 

Este limpede și că nu spun adevărul nici cei care afirmă că 
toate sunt repaos, nici cei care afirmă că toate sunt în mișcare. 
Astfel, dacă toate ar fi în repaos, mereu aceleași lucruri ar fi 
adevărate și false, or, apare că această situație totuși se schim- 
bă. Chiar cel care susține această teză cândva nu exista și nu 
va mai exista cândva. lar dacă toate se mișcă, nimic nu va fi 
adevărat și totul va fi, în consecinţă, fals. Dar s-a arătat că aceasta 
este imposibil. 

În plus, este necesar ca ceea-ce-este să se schimbe. Or, schim- 
barea se face dintr-o stare într-altă stare. Dar nici măcar nu-i 
adevărat că totul e în repaos la un anumit moment, sau că se 
mişcă la un anumit moment, şi nici aceea că nimic /nu se mișcă 
sau e în repaos/ tot timpul. Căci există ceva care mișcă tot 
timpul lucrurile mișcătoare, iar primul Mișcător este, el însuși, 
nemișcat.9 


% Fie propoziţia P adevărată. Avem atunci propoziţia Q care afirmă 
„P este adevărată“ și care este la rândul ei adevărată. Dar, dacă Q este 
adevărată, și propoziţia S „Q este adevărată“ va fi adevărată etc. 

% Mișcătorul nemișcat este Dumnezeu, în care se stinge contra- 
dicția dintre mișcare și repaos. Vezi Cartea Lambda. 


CARTEA DELTA (V) 


Sensurile multiple ale unor termeni: principiu, rațiune de a fi, 
element, natură, necesar, unu, a fi, Fiinţă, identic, altfel, diferit, 
contrariu, anterior și posterior, capacitate, virtualitate, cantitate, 
calitate, relaţie, desăvârșit, limită, potrivit cu, intrinsec, dispunere, 
posesie, afect, privaţiune, a avea, a fi din ceva, parte, întreg, ciuntit, 
gen, fals, proprietate contextuală. 


Capitolul 1 


1) Prinapin <ápxń> se numește, într-un sens, locul de unde 
s-ar porni mai întâi mișcarea lucrului, precum faptul că de aici 
este acest început al lungimii și al drumului, î însă de partea 
cealaltă este celălalt capăt!. 

2) În alt sens, principiu se numește lucrul de unde s-ar naște 
ceva în modul cel mai bun, de exemplu: principiul învățăturii 
nu trebuie, uneori, luat de la primul element /învătar/ și de la 
începutul obiectului /de studiu/, ci de acolo de unde s-ar putea 
învăţa cel mai ușor. 

3) În alt sens, principiu înseamnă locul de unde mai întâi 
apare /ceva/, această origine rămânând încorporată, precum 
chila bărcii și temelia casei, iar la animale, unii consideră un 
asemenea principiu inima, alţii — creierul, alții — oricare alt 
organ de acest tip. 

4) Iarăşi în alt sens, principiu se spune lucrul de unde pro- 
vine ceva, când originea nu este încorporată și de unde, mai întâi, 
provin mișcarea și schimbarea, precum copilul are principiul 
la tată și la mamă, iar lupta îl are în insultă.? 

5) în alt sens, se spune prinapiu ceea ce constituie obiectul 
preferinţei <xaTă npoaipnow> celor care se mișcă și a celor care 
se transformă, precum la cetăți, magistratu rile, puterile, rega- 
litățile, tiraniile sunt numite &pxai, dar și artele sunt numite 
astfel, și dintre acestea mai ales cele arhitectonice. 


! Cuvântul &pxă are foarte multe sensuri în greacă: capăt, început, 
temei, principiu, origine, demnitate publică, stăpânire politică etc. 

2 Rațiunea eficientă. 

> Este interesant de notat felul în care Aristotel, distingând în 
principiu semnificaţia de rațiune finală, utilizează anumite semnificaţii 
curente ale cuvântului, legate de viaţa politică și socială. 

6) În plus, principiu este numit și elementul de unde poate 
fi cunoscut mai întâi lucrul, de exemplu, ipotezele sunt princi- 
piile demonstrațiilor. În același sens sunt numite principii şi 
raţiunile de a fi. Căci toate rațiunile de a fi sunt principii. 

Așadar, comun tuturor principiilor este faptul de a repre- 
zenta primul termen de unde fie este, fie se naște, fie este cunos- 
cut /ceva/. Unele principii sunt încorporate lucrului care provine 
din ele, altele îi sunt exterioare. lată de ce natura este principiu 
și /la fel/ elementul, gândirea, preferința, Fiinţa și scopul. Căci 
binele și frumosul sunt principiul multora, atât al cunoașterii, 
cât și al mișcării. 


Capitolul 25 


1) Raţiune de a fi /a unui lucru/ <aimov> se numește, 
într-un sens, /materia/ încorporată, din care provine ceva, așa 
precum bronzul este raţiunea de a fi a statuii și argintul — aceea 
a vasului și a genurilor acestora. 

2) Într-alt sens, rațiunea de a fi este forma și modelul, adică 
definiţia a ceea-ce-e-în-sine lucrul, genurile acesteia și părțile 
aflate în definiție. (De exemplu, raportul de doi la unu, și în gene- 
ral numărul, este forma și raţiunea de a fi a octavei.)* 

3) Într-alt sens, apoi, rațiunea de a fi arată de unde este cel 
dintâi început al mișcării sau al repaosului, precum cel care a 
chibzuit /este începutul unei activităţi/, sau tatăl este începutul 
copilului și, în general, făcătorul este rațiune de a fi /și început/ 


1V. Lămuriri preliminare, p. 23. 

5 Aristotel reia distincţia sa fundamentală între cele patru raţiuni 
de a fi — materială, formală, eficientă și finală — pe care a prezen- 
tat-o în Cartea Alpha mare, cap. 3. 

é Rațiunea formală este luată în sens larg: nu numai definiţia pro- 
priu-zisă care arată ce este lucrul, ci și părțile definiţiei sau alte moduri 
de a indica același lucru sunt cuprinse în ea: octava este un raport de 
numere, deci numărul, în general, este rațiune formală pentru octavă, 
ca și ideea de raport, nu numai acel raport particular. 

pentru cel făcut și cel care poate să schimbe este rațiune de a 
fi pentru cel care se schimbă. 

4) Mai departe, într-alt sens, rațiune de a fi înseamnă fina- 
litatea, adică scopul, după cum sănătatea este scopul plimbării. 
Căci — întrebăm — de ce se plimbă /cineva/? Ca să fie sănătos 
— răspundem. Și, vorbind astfel, gândim că am prezentat 
rațiunea de a fi a plimbării. Şi sunt tot raţiuni de a fi /finale/ 
acelea care intermediază scopul, atunci când un alt lucru se 
mișcă /către acest scop/. De exemplu, cura de slăbire interme- 
diază sănătatea, la fel și purificarea, sau medicamentele, sau 
instrumentele /medicale/. Căci toate acestea se folosesc în vede- 
rea sănătăţii, diferența dintre ele fiind că unele sunt instrumente, 
altele acţiuni. 

Cam atâtea sunt sensurile termenului rațiune de a fi. Se 
întâmplă însă că, de vreme ce rațiunile de a fi au multe sensuri, 
să existe și multe rațiuni ale aceluiași lucru, fără să fie luate în 
context: de exemplu, raţiunile statuii, luată ca atare și nu ca 
altceva?, sunt și arta sculpturii, și bronzul, dar ele nu sunt rațiuni 
în același sens, ci /bronzul/ este rațiune de a fi în calitate de 
materie, în timp ce arta sculpturii este rațiune de a fi fiindcă 
de la ea provine mișcarea /ce a generat statuia/. Se întâmplă, 
de asemenea, să existe și rațiuni de a fi reciproce, precum a face 
eforturi este rațiunea bunei condiţii, iar buna condiţie — raţiu- 
nea eforturilor, numai că raţiunile nu sunt raţiuni în același 
sens, ci buna condiţie este rațiune luată ca scop, în timp ce a 
face eforturi este rațiune ca origine a mișcării. 

În plus, același lucru poate fi rațiune de a fi pentru contrarii: 
căci ceea ce, prezent fiind, pricinuiește un anume lucru, tot pe 
acela, când e absent, îl socotim uneori a pricinui lucrul contrar. 
De exemplu, credem că absența cârmaciului a produs naufra- 
giul, pe când prezenta lui ar fi produs salvarea. Ambele, și pre- 
zenţa, și lipsa, sunt raţiuni de a fi luate ca lucrul ce pune în mișcare. 


7 Cineva ar putea susține faptul că cuptorul de topit bronzul este 
o rațiune de a fi a statuii. Dar statuia ca statuie, și nu ca simplu obiect 
de bronz, este doar în context produsă de un anume cuptor, deoarece 
bronzul, ca rațiune materială, a fost prelucrat într-un cuptor. 

Toate rațiunile de a fi amintite acum se repartizează după 
cele patru tipuri foarte clare. Astfel, literele silabelor, mate- 
ria artefactelor, focul, pământul și toate elementele corpurilor, 
părțile întregului, premisele raţionamentului sunt raţiuni de 
a fi indicând o provenienţă. Unele dintre ele indică prove- 
nienţa luată ca substrat, precum părțile /din care este alcătuit 
corpul/, altele o indică arătând ce este în sine lucrul — întregul, 
sinteza, forma. 

Iar sămânța, medicul și omul care a chibzuit ceva, și în gene- 
ral, orice producător — toate acestea reprezintă punctul de unde 
începe schimbarea sau starea. 

În fine, altele sunt luate rațiuni în calitate de finalitate și 
de bine pentru celelalte lucruri. Căci scopul vrea să fie binele 
suprem și finalitatea celorlalte lucruri. Și să nu fie nici o 
diferență a vorbi despre el ca bine sau ca bine aparent?. 

Acestea și atâtea sunt rațiunile de a fi după tipul lor; felurile 
raţiunilor luate după număr sunt, desigur, multe, dar, rezu- 
mând, se reduc și acestea. Raţiunile se spun în multe sensuri, 
şi chiar dintre cele de același tip una este anterioară sau poste- 
rioară alteia: de exemplu, medicul, dar și /apoi/ omul expert 
într-o artă sunt producătorii sănătăţii, octava /muzicală/ se 
explică prin dublu și /mai departe/ prin număr!?. Şi întotdeauna 
premisele cuprinzătoare /determină/ pe oricare dintre con- 
secintele particulare. 

Alte raţiuni trebuie considerate contextuale și genuri ale 
acestora, precum raţiunea /eficientă/ a statuii este, într-un sens, 


2 Sectoarele cercului — ca părţi ale acestuia — pot indica „materialul“ 
din care a luat naștere cercul. Pe de altă parte, sub raportul definiţiei 
și al formei, sectoarele au ca provenienţă și rațiune de a fi cercul întreg. 

? Faptul că, să spunem, oamenii se înșală asupra binelui propriu, 
mâncând, de pildă, ceva care le face rău, nu schimbă valoarea binelui, 
fie și aparent, de rațiune finală. Important este că oamenii acţionează 
în vederea a ceea ce ei cred că este bine. 

10 În primă instanță, sănătatea este produsă de medic, dar, deoarece 
medicul este expert într-o artă, sănătatea e produsă și de omul expert. 
Ambii sunt raţiuni /cauze/ eficiente, dar se deosebesc prin raportul 
de anterioritate — posterioritate. La fel și cazul octavei. 

Policlet și, într-alt sens, un sculptor, dat fiind că sculptorul, 
într-un anume context, a fost Policleti!. Iar premisele cuprinză- 
toare determină și rezultate contextuale, precum omul produce 
/existenţa/ statuii, sau, în general, animalul o produce pe aceasta, 
deoarece Policlet este om, iar omul este animal. 

Dar și dintre situațiile contextuale /ce constituie rațiuni/ unele 
sunt mai îndepărtate, altele sunt mai apropiate, precum se întâm- 
plă dacă omul alb și omul muzical ar fi văzuți responsabili 
pentru producerea statuii, și nu doar Policlet sau omul!?. 

Dar alături de toate /trebuie ținut seama/ și de rațiunile de 
a fi invocate în mod propriu <oikeiwc Aey6ueva>, cât și de cele 
invocate contextual, primele fiind desemnate drept capacităţi 
virtuale, celelalte fiind în actualizare: precum un constructor 
este raţiunea de a fi construirii /casei/, rațiune văzută /drept 
capacitate virtuală/ de a construi, în timp ce un constructor care 
construiește /efectiv/ este /raţiunea de a fi aflată în plină actua- 
lizare/!5. Vom afirma ceva asemănător cu cele spuse și în legă- 
tură cu efectele ale căror raţiuni sunt raţiunile /respective/, de 
pildă: o anumită rațiune produce această statuie anume, sau 
O statuie /oarecare/, sau, în general, o imagine; și o altă rațiune 
produce acest bronz, ori bronz, ori, în general, materia. Iar în 
privința raţiunilor contextuale — la fel. 

În plus, și rațiunile proprii, și cele contextuale vor fi pre- 
zentate în combinaţia lor <OvuTAEKópEVO>, precum e /când 
spunem/ că producerea statuii nu se datorează nici lui Policlet 
/ca atare/, nici sculptorului /ca atare/, ci sculptorului Policlet. 


11 Statuia este opera unui sculptor; or, fiindcă s-a întâmplat ca 
un sculptor să se numească Policlet, statuia este și opera lui Policlet, 
dar în chip contextual, și nu esenţial. 

12 Dacă Policlet este alb și muzical, muzicalul și albul au produs 
în chip întâmplător, contextual, o statuie, dar relația dintre aceasta 
și Policlet sau om este mai directă, mai apropiată. 

5 Întotdeauna o construcţie are drept cauză necesară (proprie) 
un constructor /oarecare/, aflat în virtualitate; dar construcţia efectivă 
este produsă de un anumit constructor a cărui activitate nu este nece- 
sară, ci contextuală. 

Oricum, toate aceste rațiuni sunt șase la număr, dar se spun 
/mereu/ în câte două feluri: /ele se iau/ fie în mod individual, 
fie în mod generic; fie în mod contextual, fie ca gen al contex- 
tualului; fie că sunt văzute în combinare, fie izolat!+; dar toate 
/rațiunile/ sunt fie în activitate, fie sunt capacități virtuale. 
Acestea din urmă se deosebesc /de primele/ prin aceea că raţiu- 
nile în activitate și cele individuale există și dispar simultan cu 
efectele pe care le produc; de exemplu, acest om care vindecă 
acum coexistă cu omul care este vindecat acum, sau acest om 
care clădește acum — cu construcţia care se clădește /în mo- 
mentul respectiv/!5. Dimpotrivă, rațiunile prezente ca niște 
capacităţi virtuale nu sunt simultane cu efectele lor întotdeauna: 
căci nu piere clădirea simultan cu constructorul. 


Capitolul 3 


Element <oTovxeîov> se numește lucrul prim, încorporat, 
indivizibil din punct de vedere al speciei, la o altă specie /de 
lucruri/, din care se compune /ceva/. De exemplu, elementele 
vorbirii sunt acele /sunete/ din care se compune vorbirea, sunete 
în care ea se divide în ultimă instanță. Acestea, sub raportul 
speciei lor, nu se mai divid în alte sunete, ci, dacă totuși se divid 
/cantitativ/, părţile sunt similare ca specie ( de pildă, dacă partea 
apei este /tot/ apă, partea silabei nu e silabă)!€. 

La fel vorbesc și despre elementele corpurilor cei care indică 
/drept elemente/ ultimele corpuri în care se divid lucrurile; 


14 Ar fi: 1) rațiunea individuală, 2) cea generică, 3) facultativă, 
4) facultativă generic (precum faptul de a produce, fără necesitate, 
nu această statuie, ci o statuie), 5) luată combinat, 6) luată izolat. 

15 Cel care vindecă, văzut strict în actualizare, coexistă cu cel 
vindecat, de asemenea în actualizare. În momentul când acţiunea de 
vindecare încetează, nu mai există decât medic și pacient, dar nu om 
care vindecă și om care este vindecat. 

16 Aristotel nu este atomist: elementul la el este indivizibil numai 
sub raport specific, nu și cantitativ. Silaba nu e element al vorbirii 
deoarece ea poate fi divizată în sunete ce nu sunt silabe (diferite 

acele elemente nu /se mai divid/ în alte corpuri diferite /de ele/ 
ca specie, fie că este vorba despre un singur element de acest 
tip, fie că despre mai multe”. Asemănător se vorbește și despre 
elementele propoziţiilor și figurilor geometrice, și în general, 
despre cele ale demonstrațiilor. Căci primele demonstraţii, in- 
cluse în multe /alte/ demonstrații, sunt numite elementele demon- 
straţiilor. Astfel de raționamente <ovààoyiopoi> primare sunt 
cele alcătuite din trei termeni asociaţi printr-un termen mediu!8. 

Dar extrapolându-se /sensul cuvântului/ element, se ajunge, 
de aici, să fie numit astfel ceea ce, fiind unu și mic, ar fi folositor 
pentru multe /altele/, de unde se trage obiceiul că oamenii nu- 
mesc element și micul, simplul și indivizibilul. De aici a venit 
că cele ce sunt în cel mai mare graduniversale să fie /numite/ 
elemente, fiindcă fiecare dintre acestea, fiind el unu și simplu, 
se regăsește în multe alte lucruri, fie în toate, fie în cât mai 
multe; și /tot de aici/ a venit că unu și punctul au apărut unora 
drept elemente. Iar fiindcă numitele genuri sunt universale și 
indivizibile (nu există definiţie pentru ele), unii numesc genu- 
rile elemente!?. Și chiar mai mult numesc ei genurile /elemente/ 
decât numesc /în acest fel/ diferenta specifică, deoarece genul 
este mai universal /decât diferenţa/. Într-adevăr, acolo unde există 
diferență specifică există și gen, dar nu oriunde există gen există 
și diferenţă specifică20. Comun tuturor este faptul că element 
al fiecărui lucru este primul constituent inclus în fiecare lucru. 


specific de silabă); apa este element deoarece ea poate fi divizată doar 
în părţi similare calitativ, adică ce sunt apă la rândul lor. 

17 Părțile apei sunt tot apă, părțile focului sunt tot foc etc. 

13 Aristotel pare să nu-și respecte aici definiţia: căci părțile silogis- 
mului sunt judecățile care aparţin altei specii decât silogismul. 

19 Este vorba despre Unu, Ceea-ce-este, Bine, Adevăr. 

2 Diferenţa specifică distinge specia în cadrul genului; deci exis- 
tenţa ei presupune existenţa genului. Dar dacă Unu sau A fi sunt 
genuri ele nu admit diferența specifică, deoarece, din cauza univer- 
salităţii acestor genuri, aceasta ar însemna ca genul să poată fi predicat 
al diferentei. Vezi Cartea Beta, cap. 3. 

Natură <pboş> se numește, într-un sens, nașterea celor ce 
cresc <yEveoig Tv pvoutvov>, precum ar fi dacă cineva l-ar 
pronunţa pe u lungindu-l; în alt sens, /se spune așa/ de la lucrul 
prim, încorporat, pornind de la care crește ceea ce crește 
<púETaL TÒ pvópevov>?!. 

În plus, /natură înseamnă/ originea primei mișcări aflate 
în fiecare dintre cele ce sunt prin natură, aflată în el însuși în 
măsura în care el există. Se spune că sporesc natural <pveoBou> 
despre acelea câte obțin creșterea dintr-o altă sursă prin atin- 
gere și existență laolaltă <ovpnegvkévar> sau existență ane- 
xată <npoonepvkEvat>, precum e cazul embrionilor. Dar 
atingerea diferă de existența laolaltă: în cazul primei nu e 
necesar să mai existe ceva în afara atingerii, în timp ce în cele 
care există laolaltă există un ce identic în ambele fiinţe, care face, 
în loc de /o simplă/ atingere, ca ele să existe laolaltă și să fie 
una din punct de vedere al continuității și al cantității, dar nu 
și din cel al calității. 

Pe deasupra, se spune natură acel ceva iniţial din care fie 
există, fie devine ceva dintre cele ce există natural, fiind acel 
ceva neorganizat <&ppóðpotov> şi incapabil de transformare 
prin propria putere, precum natura statuii și a unor vase de 
bronz este bronzul, iar cea a unor obiecte de lemn este lemnul. 
La fel se întâmplă și în celelalte cazuri.22 Căci din aceste /mate- 
riale/ e făcut fiecare obiect, atunci când materia primă se 
păstrează.2 În acest fel se spune că elementele sunt natura 
celor ce sunt, unii invocând /în acest rol/ focul, alții aerul, alții 
apa, alții altceva de același fel, alții, în fine, invocă /în calitate 
de natură/ unele dintre aceste elemente, alții pe toate acestea. 


21 Jocuri de cuvinte intraductibile; gog conține radicalul fu ce 
are sensul „a crește“, „a spori“ și a cărui vocală este scurtă. 

2 Natură înseamnă aici, evident, materie, ŬAN, sau rațiune materială. 

2 Este vorba despre materia primară, din care sunt alcătuite mate- 
riile secunde, precum focul, apa, ori chiar despre aceste materii în 
raport cu materii „terțiare“, precum lemnul, bronzul etc. 

Într-alt sens natură înseamnă Ființa lucrurilor naturale, după 
cum fac cei care declară că natura este prima reuniune /a 
elementelor/, sau precum spune Empedocle că: 

nu există natură pentru nimic din cele ce sunt, 

ci doar reuniune și schimb al celor reunite; 

„natură“ se numeşte numai de către oameni. 

De aceea și pe câte există sau devin în mod natural, chiar 
când există deja constituentul din care ele ajung să devină sau 
să existe, încă nu le socotim a avea natură, dacă nu ar poseda 
formă, configuraţie. Prin natură există, așadar, ceea ce provine 
din ambele, precum sunt animalele și părțile lor.24 Natura însă 
este și prima materie (dar și aceasta trebuie înțeleasă în două 
sensuri: fie cea raportată la corpul respectiv, fie cea în mod 
absolut prima; de exemplu, bronzul este, în primul sens, 
materia primă a obiectelor din bronz raportată la ele; în sensul 
absolut însă, prima materie este probabil apa, dacă toate cele 
care se pot topi sunt apă), dar și formă și Fiinţă. Căci acestea 
reprezintă finalitatea generării. 

Prin transfer semantic, în general, orice Fiinţă este numită 
natură din această pricină, deoarece și Fiinţa este o natură.25 
Din cele spuse rezultă căprima natură și cea în mod principal 
numită /așa/ este Fiinţa celor care au principiul mișcării în ele 
însele [uate ca atare. Căci materia este numită natură prin 
faptul că o poate primi pe aceasta /forma/, iar generările și 
creșterea se numesc natură pentru că sunt mișcări ce pornesc 
de la ea. Iar aceasta /natura/ este principiul mișcării lucrurilor 
naturale, ea fiind imanentă cumva lor fie ca virtualitate, fie în 
actualizare. 


24 „Din ambele“ arputeaînsemna aici nu „forma și configurația“ — 
termeni practic sinonimi —, ci compusul din materie și formă, care 
poate fi și el numit „natură“, mai ales dacă forma sau Ființa lucrului 
poate fi numită „natură“. 

25 Probabil că este vorba despre artefacte, numite „natură“ prin 
transfer semantic. 

Necesar <&voykatov> e numit acel lucru fără de care nu e 
cu putință să se trăiască, ca unul ce contribuie /la mentinerea 
vieţii/. De exemplu: a respira și hrana sunt necesare animalului, 
deoarece în absenţa lor nu pot exista. De asemenea, în absența 
necesarului nu e cu putinţă ca binele fie să existe, fie să se facă, 
ori răul să fie înlăturat sau eliminat (precum a bea leacul este 
necesar ca să nu suferi, iar a naviga la Egina este necesar ca să 
iei bani). 

În alt sens, necesar se numește constrângătorul și constrân- 
gerea. Acesta este ceea ce împiedică și oprește împotriva 
tendinței naturale și a intenţiei; căci constrângătorul este numit 
necesar, de unde rezultă că acesta este și dureros; după cum 
și Euenos spune: „Orice lucru necesar dureros e prin fire“. lar 
constrângerea e o necesitate. O spune și /personajul lui/ Sofocle: 
„Sunt constrânsă să fac asta.“2 Și se pare că necesitatea este 
ceva inflexibil, și pe bună dreptate. Căci ea se opune mișcării 
izvorâte din intentie și deliberare rațională. 

În alt sens, se spune că e necesar să fie așa ceea ce nu-i cu 
putință să fie altfel. Şi potrivit cu acest sens al cuvântului „nece- 
sar“, și restul lucrurilortoate sunt numite necesare. Și constrân- 
gătorul este numit necesar de făcut san de suportat în acel 
moment, când nu se poate /acţiona/ în virtutea tendinței /firești/ 
din cauza constrângerii, ca fiind necesitatea aceea din pricina 
căreia nu se poate altminteri; și la fel se spune în privința celor 
ce contribuie la viaţă și la bine. Prin urmare, atunci când nu-i 
posibil într-un caz binele, într-altul viata și existenţa fără anu- 
mite condiţii, acestea sunt necesare și cauza aceasta reprezintă 
o necesitate. 

Al sens /al termenului „necesar“/: estevorba despre demon- 
straţia /consecințelor/ necesare, când nu e cu putință să fie 
altfel, dacă s-a făcut o demonstraţie riguroasă <&nâs>. Primele 
/principii/ dau raţiunea acestui fapt, dacă este imposibil să 
decurgă alte consecinte din premisele din care se alcătuiește 


2 Sofocle, Electra, v. 256. 

silogismul. Pentru unele /propoziţii/ există un alt motiv /decât 
ele însele/ de a fi necesare, pentru altele nici unul, ci altele /decât 
ele/ există cu necesitate din pricina lor.27 Prin urmare, lucrul 
simplu este și primul, și, în chip suveran, necesar. Căci acest 
lucru simplu nu poate exista în mai multe feluri, astfel încât 
el să nu fie nici așa, nici într-altfel?8. Într-adevăr, deja el ar fi, 
/în acest caz/, în mai multe feluri, /și n-ar mai fi simplu/. Dacă, 
așadar, există unele entități eterne și imobile, nu există nici o 
constrângere și nimic contra naturii în ceea ce le priveşte.2? 


Capitolul 6 


Unul <tò Ev> exprimă, pe de-o parte, o unitate dependentă 
de context, pe de altă parte, o unitate intrinsecă. 

Despre unitate dependentă de context /vorbim/ când ne 
referim la Coriscos și muzician, cât şi la Coriscos muzician (este 
același lucru a spune Cor;scos și muzician cu a spune Coriscos 
muzician), la muzician și drept, cât și la Coriscos muzician şi 
Coriscos drept. Toate acestea sunt considerate a forma o unitate 
contextuală — dreptul și muzicianul fiindcă au revenit în con- 
text unei unice Fiinţe; muzician și Coriscos fiindcă primul 
reprezintă o situaţie contextuală pentru celălalt.% 

Asemănător, într-un fel, și muzicianul Coriscos este unul 
şi același lucru cu Cor;scos, deoarece una dintre cele două părți 
este în mod contextual unită cu cealaltă dintre părțile sintagmei, 


2 Aristotel distinge î între axiome și propoziţii derivate, după ce 
mai înainte a trimis la demonstraţia logică, ale cărei concluzii sunt 
necesare, spre deosebire de demonstraţia „dialectică“, care duce doar 
la consecințe probabile. 

28 Dacă lucrul simplu nu poate fi decât într-un singur fel, el este 
şi necesar, căci necesar înseamnă tocmai a nu putea fi altfel. 

2 Desigur, este vorba despre divin, entitate simplă și care nu poate 
exista cu necesitate decât într-un singur fel: etern și imobil. 

% În esența lui Coriscos nu e cuprins faptul de a fi muzical, nici 
cel de afi drept. De aceea, unitatea dintre Coriscos și muzical sau drept 
este contextuală, aici în sensul de întâmplătoare. 

bunăoară muzicianul este unit contextual cu Coriscos. lar muzi- 
cianul Coriscos este unul și același lucru cu dreptul Coriscos 
deoarece o parte a fiecăreia dintre cele două /sintagme/, luată 
ca unitate, se unește într-un anume context, cu același /subiect/ 
luat ca o unitate. La fel stau lucrurile și dacă s-ar vorbi despre 
unire contextnală fie în legătură cu genul, fie în legătură cu 
numele cu sens universal; de pildă, că este totuna om și om 
muzician. Căci, fie că muzicianul reprezintă o proprietate con- 
textuală a omului, luat ca o singură Fiinţă, fie că ambele predi- 
cate sunt proprietăţi contextuale pe care le posedă un individ 
oarecare, precum Coriscos. Afară doar că nu în același fel se 
raportează /la subiectul Coriscos/ cele două predicate: căci 
primul /om/ se raportează la subiect, precum un gen și aflat 
în Fiinţă, celălalt, /muzician/ — ca o dispunere sau o proprie- 
tate a Fiinţei <EEiG îi néðoç tç ovoiac>!. 

Câte lucruri, așadar, sunt declarate a constitui o unitate 
dependentă de context sunt în acest fel. Dintre cele care sunt 
declarate a fi o unitate intrinsecă, unele sunt declarate /astfel/ 
prin aceea că reprezintă o continuitate, precum un mănunchi 
e o unitate datorită legăturii, iar bucăţile de lemn — datorită 
cleiului. Iar o linie, chiar dacă este curbată, dar rămâne continuă, 
este declarată a fi una, după cum și fiecare dintre membre /sunt 
astfel/, precum piciorul și braţul. 

Dintre acestea, sunt declarate a fi una însă mai curând cele 
ce au o continuitate naturală decât cele ce o au astfel în mod 
artificial. Este numit continuu lucrul a cărui mișcare e una în 
mod intrinsec şi nu-i posibil să fie altfel. Dar e una /mișcarea/ 
lucrului indivizibil și indivizibil în timp. Iar lucrurile continue 
în mod intrinsec sunt cele care nu formează o unitate prin 


3! Aristotel arată că predicaţia poate fi concepută în două mo- 
duri numite mai târziu, în extensiune și în intensiune : astfel predica- 
tul a fi om și a fi muzician pot fi considerate fie ca incluse, cel de-al 
doilea în primul, ca specia în gen, fie ambele pot fi raportate la același 
subiect individual, ca proprietăţi ale acestuia, numai că a fi om e o 
proprietate esenţială, în timp ce a fi muzician e o proprietate neesen- 
țială. Ambele tipuri de predicaţii sunt însă numite „contextuale“ 
<xară tò ovufefnk6c>, deoarece ambele — în pofida deosebirilor 
dintre ele — nu sunt incluse în definiţia Fiinţei. 

/simplă/ atingere. Căci dacă ai așeza laolaltă bucăţi de lemn 
care se ating între ele, nu ai putea spune că acestea sunt un 
/singur/ lemn, nici un /singur/ corp, nici altceva continuu. Și 
lucrurile, în general, continue sunt declarate a fi una, chiar dacă 
au îndoituri, și cu atât mai mult dacă nu au îndoituri, precum 
se întâmplă cu gamba și pulpa piciorului, de vreme ce este posi- 
bil ca mișcarea piciorului să nu fie una singură. Iar linia dreaptă 
este în mai mare măsură o unitate decât e cea frântă. Pe aceasta 
din urmă, care are unghiuri, o numim și nu o numim unitate, 
fiindcă este cu putință ca mișcarea ei să fie și să nu fie simultană; 
dar mișcarea liniei drepte este întotdeauna simultană, și nici 
o parte a ei care are mărime nu este în repaos, în timp ce o 
alta să fie în mișcare, așa cum se întâmplă în cazul liniei frânte. 

În alt sens, apoi, /ceva/ este declarat unu prin aceea că 
substratul /său/ este indistinct după forma /sa/. Este indistinct 
/substratul/ lucrurilor a căror formă este indivizibilă în raport 
cu senzaţia.*? Jar substratul este fie primul, fie ultimul raportat 
la finalitate. 3 Astfel, vinul este numit unul, și apa — una, întru- 
cât sunt indivizibile în raport cu specia /lor/, și toate lichidele 
sunt considerate unităţi (precum vinul, uleiul) și topiturile, 
fiindcă substratul ultim al tuturor este identic /cu sine/. Într-ade- 
văr, ele toate sunt aer sau apă. 

Sunt, pe de altă parte, declarate una și cele al căror gen, unul 
fiind, se diferenţiază după diferențele specifice opuse /între ele/. 
Și toate acestea sunt considerate a forma o unitate, fiindcă genul 
/lor/, unul /singur/ fiind, este substrat pentru diferentele speci- 
fice, precum calul, omul, câinele formează o unitate /generică/, 
fiindcă sunt toate animalele. Și într-un mod asemănător /sunt 
numite astfel/ de parcă ar avea o materie unică.34 


32 Este vorba din nou despre lucrurile care nu se mai pot diviza 
decât în părţi de aceeași specie, care nu se înfățișează drept compuși, 
alcătuiți din elemente diferite. 

3 Aristotel distinge din nou materia primordială de materia ime- 
diată, sau cea mai apropiată în raport cu finalitatea, adică cu forma 
care exprimă esenta lichidului respectiv. 

3 WnoKEÎHEvov înseamnă aici genul — substrat pentru speciile diferite, 
și nu, ca de obicei la Aristotel, materia, dar analogia este evidentă. 

Aceste lucruri sunt considerate a reprezenta o unitate ba 
în acest fel, ba /fiindcă/ genul supraordonat e considerat unul 
și același, dacă ar fi vorba despre ultimele specii ale genului 
respectiv — genul supraordonat acestora: de pildă, trinngbiul 
isoscel și triunghiul echilateral sunt una și aceeași figură geo- 
metrică /triunghi/, întrucât ambele sunt triunghiuri, dar ele nu 
sunt triunghiuri identice.35 

De asemenea, formează o unitate acelea a căror definiţie, 
exprimând esența lor, nu se mai poate descompune în altă defi- 
niţie care să indice esenţa lucrului (căci, luată în sine, orice 
definiţie se poate descompune). Astfel, ceea ce crește și ceea 
ce piere sunt unul și același lucru, fiindcă definiţia lor e una, 
după cum, în cazul suprafeţelor, una este definiția speciei /lor/. 
În principiu, atunci când gândirea, nedivizându-se, gândește 
ceea-ce-sunt-în-sine anumite lucruri, și nu poate să facă 
distinctii nici de timp, nici de loc, nici de definiţie, acele lucruri 
sunt în cea mai mare măsură unităţi, iar dintre acestea sunt 
ren mai cu seamă Fiinţele”. 

n general, cele ce nu admit distincție, în măsura în care nu 
o admit, sunt considerate a forma o unitate. De exemplu, dacă 
/ceva/, în măsura în care e om, nu admite diviziune, /acel ceva/ 
este un unic om. Dacă /nu admite diviziune/, în măsura în care 
este animal, reprezintă un unic animal; dacă ceva /nu admite 
diviziune/, în măsura în care este mărime, reprezintă o unică 
mărime.’8 Cele mai multe lucruri sunt considerate a reprezenta 
o unitate prin faptul că ele fie fac, fie au, fie suportă, fie se 
raportează la altceva /decât ele/ care este unu.%? 


35 Lucrurile pot avea unitate fiindcă aparțin unui gen comun. 

36 O definitie, fiind un discurs, se poate diviza în părţi, dar aceste 
părți nu mai au caracter de definiție, și nici măcar de discurs. 

37 Existenta unei unice definiţii indică existenţa unei unice Fiinţe 
a lucrurilor respective. Aici se află, cum am văzut, principalul „punct 
de stabilitate“ în teoria lui Aristotel. 

38 Evident, un om este o unitate, luat ca om, dar nu este o unitate 
luat ca mărime, deoarece mărimea se poate diviza în părți ce sunt și 
ele mărimi la rândul lor. 

3 Vezi Cartea Gamma, cap. 2, despre multiplele semnificaţii ale 
termenilor. Mai multe piese formează o unitate, fiindcă sunt piesele 

Dar sunt numite în mod primar <npótwç> unități cele a 
căror Fiinţă este una, anume una fie prin continuitate, fie prin 
specie, fie prin definiție. Căci le numărăm ca fiind mai multe 
pe cele care fie nu sunt continue, fie nu ţin de o singură specie, 
fie nu au o singură definiţie. 

În plus, despre unele lucruri spunem că formează o unitate, 
dacă au o anumită cantitate și o continuitate, dar sunt situaţii 
când nu spunem astfel, dacă nu avem de-a face cu un întreg, 
iar acesta nu ar avea o formă unică. Astfel, nu am considera 
o unitate privind în orice fel părțile prinse între ele ale încăl- 
țămintei, afară doar dacă nu din pricina continuității /dintre 
ele, ci /am face-o mai ales/ dacă astfel ar exista o piesă de încăl- 
tăminte care are deja o formă unică. De aceea considerăm a fi 
o unitate cel mai mult cercul printre linii, deoarece el formea- 
ză un întreg și este perfect. 

Ce-este-în-sine unul reprezintă ce-este-în-sine un punct de 
plecare sau un principiu, anume al numărului. Căci prima 
măsură e un punct de plecare <ăpxîi>; lucrul cu care mai întâi 
cunoaștem /ceva/, acela este prima măsură a fiecărui gen /de 
cunoștințe/. Unul este, așadar, în legătură cu orice /gen/ punc- 
tul de plecare a ceea ce poate fi cunoscut. Dar unul /ca unitate 
de măsură/ nu este același în toate genurile: căci ba semitonul 
/este unitatea/, ba vocala sau silaba. Unul pentru greutăţi este 
diferit de cel pentru mișcări. În toate cazurile însă, el este indivi- 
zibil fie prin cantitate, fie prin specie. În privinţa unului indi- 
vizibil după cantitate, cel careîn toate direcţiile nu are poziție, 
aceasta este monada. Cel care este indivizibil în toate directiile 
dar are poziţie este punctul; cel care este divizibil într-o singură 
direcţie e linia; în două — e suprafața; cel care e divizibil în 
toate direcțiile, adică în cele trei, din punct de vedere cantitativ, 
este corpul. Mergând înapoi, unul divizibil în două direcţii este 
suprafata, divizibil într-o singură direcţie — linia, iar unul care 
nu este divizibil în nici o direcție, din punct de vedere cantitativ, 
este punctul și monada: anume, cea fără poziţie este monada, 
cel cu poziţie este punctul. 


unui unic automobil. Mai mulţi muzicieni formează o unitate, 
deoarece cântă într-o singură orchestră etc. 

De asemenea, unele lucruri sunt o unitate numerică, altele 
au una specifică, altele — generică, altele — analogică. Cele cu 
unitate numerică sunt cele a căror materie doar este una sin- 
gură, prin specie formează o unitate cele ce au o definiţie unică, 
prin gen formează o unitate cele care au același tip de predicat, 
iar prin analogie formează o unitate lucrurile care sunt ca într-un 
raport al unui termen faţă de alt termen. Mereu tipurile /de 
unitate/ posterioare sunt o consecinţă <&koAovBeî> a celor 
anterioare. Astfel, câte formează unităţi numerice formează și 
unități specifice, dar nu toate câte formează unități specifice 
formează și unități numerice“0. Însă au unitate generică câte 
au și unitate specifică, î însă nu toate câte au unitate generică o 
au și pe cea specifică, ci o au pe cea analogică. Și nu toate cele 
câte au unitate analogică au și unitate generică.t! 

Este evident și că multitudinile vor fi opuse unităţii: unele 
fiindcă nu sunt continuef?, altele fiindcă posedă materia divizi- 
bilă sub aspectul speciei, fie prima materie, fie ultima®, altele, 


+0 Această pisică este una la număr, dar, evident este și aparțină- 
toare aceleiași specii. Două pisici însă aparţin aceleiași specii, dar nu 
sunt aceeași pisică. 

+ Pisica şi câinele aparțin aceluiași gen (mamifere), dar nu și aceleiași 
specii. G. Reale crede că unitatea de analogie nu se referă la aceea 
despre care se vorbește în Cartea Gamma, cap. 2, prin care mai multe 
semnificaţii se raportează la un principiu sau un centru, ci la o unitate 
bazată pe o proporţie cu patru termeni. De pildă: vederea este pentru 
corp ceea ce știința este pentru suflet: între vedere și știință există o 
unitate analogică. Cred însă că Reale nu observă că, după ce Aristotel 
spune în Cartea Gamma, cap. 2 că, de pildă, toate sensurile lui „a fi“ 
se raportează la Fiinţă, el alcătuiește o proporţie când arată că la fel 
se comportă și sensurile lui „sănătos“. Proporția ar fi: așa cum dife- 
ritele sensuri ale lui „sănătos“ se raportează la „sănătate“, tot astfel 
diferitele sensuri ale lui „a fi“ se raportează la Fiintă; și, în sens general, 
diferitele sensuri ale unui concept care nu acoperă un gen sau o specie 
se raportează analog la primul element ierarhic al conceptului. 

42 Masa și scaunul. 

+ Casa în raport cu părțile sale componente, care nu sunt „masă“. 
Se pot distinge aici „materia ultimă“, cărămizile, lemnul, și „materia 
primă“ — pământul, apa etc. 

în sfârșit, prin faptul că există mai multe definiţii care arată 
ce sunt ele. 


Capitolul 7 


Este <tò v> semnifică, pe de-o parte, /o asociere/ valabilă 
în context <katà ovpfefnkóç>, pe de altă parte, o asociere vala- 
bilă intrinsec <xa8' ab16>+. În prima accepţiune, spunem, de 
pildă, că dreptul este muzician, ori că omul este muzician, ori 
că muzicianul este om; vorbim ca și când muzicianul ar clădi 
o casă, fiindcă a ținut deo caracteristică dependentă de context 
a constructorului să fie și muzician, sau de una a muzicianului 
să fie şi constructor (faptul că ceva este altceva înseamnă că 
ceva are proprietatea în acel context de a fi ceva). La fel stau 
lucrurile și cu exemplele de mai sus: 

Căci de câte ori îl numim pe om muzician și pe muzician 
îl numim om, sau pe alb îl numim muzician, ori pe acesta alb, 
/o facem/ fiindcă, pe de-o parte, ambele predicate /muzician 
şi alb/ sunt asociate în mod contextual aceluiași subiect, iar, 
pe de altă parte, pentru că ele reprezintă proprietăţile contex- 
tuale ale unui subiect existent autonom <t 5vu>. Afirmăm 
că muzicianul este om deoarece omul are proprietatea, depen- 
dentă de context, de a fi muzician. La fel se poate vorbi despre 
a fi non-alb, deoarece acel lucru este non-alb, care are pro- 
prietatea contextuală să nu fie alb. 

Așadar, termenii concepuţi a sta /într-o asociere/ depen- 
dentă de context sunt concepuţi astfel fie pentru că ambii 
termeni /ai unei propoziţii/ ţin de același subiect ce există 


1 Aristotel discută semnificaţia copulei a fi. Distincția pe care o 
face nu se referă la faptul că uneori asocierea subiectului cu predi- 
catul este nenecesară, alteori necesară, ci la faptul că ne putem referi 
fie la termenii care sunt asociaţi și care sunt, în general, contextuali, 
fie la tipul predicației în care ei cad cu necesitate. Distincția este 
asemănătoare cu cea din algebră, dintre identitate (o egalitate în sine) 
şi ecuaţie (o egalitate contextuală). 

/autonom/, fie pentru că al doilea termen ţine de primul ce 
are o existenţă autonomă, fie pentru că există un subiect căruia 
îi aparţine un predicat al cărui predicat este /chiar/ subiectul. 
Se vorbeşte cu referire la valorile lui „a fi“ luate în mod 
intrinsec în tot atâtea sensuri câte semnificaţii au figurile pre- 
dicației <1& oxfuara tig karnyoptag>: în câte moduri se poate 
afirma /ceva despre ceva/, în tot atâtea moduri semnifică și 
cuvântul „a fi“. Dat fiind că, dintre cele ce sunt predicate, unele 
semnifică ce este /lucrul/, altele — cum este el, altele — cât este, 
altele — unde este, altele — când este, vocabula „a fi“ semnifică 
același lucru cu fiecare dintre categorii*6. Căci nu este nici o 
diferență între propoziţiile „omul este în însănătoșire“ și „omul 
se însănătoșeşte“, nici între propoziţiile „omul este la plimbare“ 
sau „este în proces să taie“ și propoziţiile „omul se plimbă“ sau 
„omul taie“, și la fel stau lucrurile și în celelalte situatii.“ 


45 Atunci când se poate spune că albul e muzician, dar și că muzi- 
cianul e alb (predicatul subiectului are drept predicat, în a doua pro- 
poziţie, subiectul din prima propoziţie), asocierea prin copula este 
se face în mod contextual, non-necesar. 

16 În Categorii, Aristotel vorbește despre 10 categorii sau figuri 
ale predicaţiei: Fiinţa, cantitatea, calitatea, locul, timpul, relația, acţiu- 
nea, suferirea, poziţia și posesia. Aici apar doar 8, lipsind poziţia și 
posesia. De reținut că el consideră că legătura dintre subiect și pre- 
dicat, copula, se modulează, după felul predicatului, căpătând aceeași 
semnificație fundamentală cu a acestuia. 

47 În greacă, existenţa participiului verbal activ sau pasiv la patru 
timpuri face ca propoziții cu predicat verbal să poată fi cu ușurință 
redate prin propoziţii cu predicat nominal, deci care presupun copula 
„a fi“. Aristotel presupune, deci, că „a fi“ este prezent implicit cel puțin 
în orice propoziţie și că el asumă funcţia categorială a predicatului. 

O mare problemă au constituit-o exemplele date de Aristotel ce 
par a corespunde unei predicaţii nonnecesare, contextuale. Vezi: 
Reale, /oc.cit. Unii au presupus că Aristotel pur și simplu a greșit. 
Soluția, după părerea mea (ce seamănă cu cea a lui Reale), este să nu 
distingem în cazul acestor exemple între tò dv rară ovufepnkâc și 
tò öv kað’ aùbtó ca între „contextual, extrinsec, facultativ etc.“ și 
„esenţial, necesar, intrinsec etc.“, cum se face de obicei. Mai degrabă 
prin tò dv xară Gvupefnx6g să întelegem rolul lui „a fi“ în perspectiva 

De asemenea, „a fi“ semnifică și că „/ceva/ este“, fiindcă 


este adevărat, în timp ce „a nu fi“ semnifică faptul că /lucrul/ 
nu e adevărat, ci fals. La fel se întâmplă în cazul afirmatiei și 
al negatiei, de exemplu: /se spune/ că Socrate este muzician, 
fiindcă aceasta este adevărat, sau /se spune/ că Socrate este non-alb, 
fiindcă aceasta este adevărat. Dar /se spune/ că diagonala nu 
este comensurabilă, fiindcă e fals /că e comensurabilă/.% 

În continuare, „a fi“ semnifică și ceea-ce-este afirmat, pe 
de-o parte, ca o virtualitate, pe de alta, în actualizare, în raport 
cu toate sensurile amintite.+? Căci afirmăm că /cineva/ este 
văzător atât când are capacitatea virtuală /de a vedea/, cât și 
când e văzător în actualizare, şi la fel și când /afirmăm/ că 
știe atât cel capabil în mod virtual să se folosească de știință, 
cât și cel care se folosește de ea /efectiv/, iarăși, /afirmăm că/ 
este liniștit atât cel care deja este în repaos, cât și cel capabil 
să fie liniștit. La fel /vorbim/ și despre Fiinţe: într-adevăr, afir- 
măm că „Hermes“ există în piatră, /care e virtualmente capabilă 
să-l conțină/, și jumătatea liniei /există în linia întreagă/, și că 
e /virtualmente/ grâu ceea ce e încă necopt. Dar când anume 
este /ceva/ capabil virtualmente să fie și când — încă nu, trebuie 
cercetat în altă parte. 


termenilor pe care îi poate conecta (termeni ce ţin de context, și atunci 
avem asocieri de tipul: A e B, B e A, Ce A și B. Iar prin tò öv Ka8 abtó 
vom înțelege pe „a fi“ privit în sine însuși, adică capabil să exprime 
categoriile Ființei. Atunci, în propoziţia „omul este la plimbare“ nu 
trebuie văzută legătura contextuală dintre subiect și un predicat (pe 
care Aristotel a examinat-o în exemplele de tip „omul e muzician“), 
ci expresia categoriei acţiunii, indiferent de un anume predicat sau 
de un anume subiect. Cu alte cuvinte: „omul este la plimbare“ expri- 
mă nu numai un context în care se află omul, ci exemplifică categoria 
acţiunii. Or, exprimarea acesteia ţine intrinsec de valenţele lui „a fi“, 
căci indiferent ce va face omul, el trebuie ceva să facă. 

48 Cf. Cartea Epsilon, cap. 4. 

4% Prin urmare, în cazul fiecărei categorii, există fiinţări în actua- 
lizare (a fi verde efectiv, de exemplu) și fiintări în virtualitate (ceva 
care este virtual verde, de exemplu o frunză lipsită de lumină). 

Capitolul 8 


Fiinţe <oveiou> sunt numite și corpurile simple, precum 
pământul, focul, apa și câte sunt astfel, în general corpurile, 
cât și animalele alcătuite din acestea, divinitățile și părțile lor. 
Toate acestea sunt numite Fiznţe, fiindcă ele nu sunt calităţile 
unui substrat, ci alte lucruri le au pe ele drept substrat. 

În alt sens, se numeşte Fizzaţă ceea ce ar fi rațiune a existenței, 
fiind încorporat în lucrurile respective, câte nu sunt atribuite 
unui substrat, precum sufletul este încorporat în animal. 

De asemenea, /se numesc Fiinţe/ acele părți încorporate în 
astfel de lucruri, părți ce definesc și marchează un obiect indi- 
vidual. Dacă aceste părţi sunt suprimate, se suprimă întregul, 
precum suprimându-se suprafaţa /se suprimă/ corpul — după 
cum spun unii5 — și /se suprimă/ suprafaţa, suprimându-se 
linia. Şi, în general, numărul pare unora a fi așa ceva (fiind el 
suprimat, ei spun că nu există nimic și că el definește totul). 

În plus, /se numește Fiinţă/ esența lucrului, a cărui expresie 
este definiţia, iar aceasta este numită Ființa fiecărui lucru. 

Se vede că Fiinţa este concepută în două sensuri /principale/ : 
mai întâi ca substrat ultim, care nu mai poate fi atribuit ca pre- 
dicat unui alt substrat; apoi, ca ceea ce, fiind un individual, ar 
fi și autonom; configurația, forma fiecărui lucru sunt așa cevas!. 


50 Este vorba despre platonicieni. 

5: Fiinţă înseamnă ceea ce este permanent și subzistent în lucruri, 
ceea ce rămâne când apar și dispar calităţile. (Tradus în latină prin 
substantia.) Aristotel observă că, de aceea, există două sensuri princi- 
pale: cel de substrat, suport al unor calități, sens care se învecinează 
cu cel de materie. Apoi, există forma cu expresia sa verbală, definiţia, 
care exprimă ceea ce lucrul este cu adevărat și care, de asemenea, mar- 
chează stabilitatea și permanentța. Termenul poate sugera o interpre- 
tare platoniciană, dar probabil că Aristotel nu se referă aici la ceea 
ce este separabil realiter, ci la ceea ce este separabil, autonomizabil, 
individualizabil cu ajutorul gândirii: aspectul esential, general al 
lucrurilor. V. Interpretare la Metafizica, p. 38. 

Sunt considerate identice mai întâi lucrurile care admit o 
identitate contextuală /între ele/; de exemplu, „albul“ și „muzi- 
cianul“ /exprimă/ o identitate în măsura în care sunt proprie- 
tățile contextuale ale unuia și aceluiași subiect; „omul“ și 
„muzicianul“ sunt identici în măsura în care a fi ultimul dintre 
ele este o proprietate a primului termen. Un termen este 
identificat /după context/ cu fiecare dintre ceilalți și fiecare 
dintre ceilalți este identificat cu el. Căci același lucru cu „omul 
muzical“ este declarat a fi și „omul“, și „muzicalul“, iar acela 
este /declarat identic/ cu aceștia. Iată de ce toate aceste identități 
nu au valabilitate universală. Căci nu este adevărat a se spune 
că orice om și /orice muzician/ sunt identici. /Identitările/ cu 
caracter universal sunt valabile intrinsec, dar identitățile depen- 
dente de context nu sunt valabile intrinsec, ci sunt date ca vala- 
bile numai <&nA6c> pentru lucrurile individuale. Într-adevăr, 
pare a fi același lucru „Socrate“ și „Socrate muzician“ ; însă 
cuvântul „Socrate“ nu se poate atribui unei mulțimi de subiecti, 
de unde rezultă că nu se poate spune „orice Socrate“ în felul 
în care se spune „orice om'“52. 

Unele lucruri sunt considerate identice în acest fel /con- 
textual/; cele însă considerate identice în mod intrinsec sunt 
considerate /astfel/ în tot atâtea moduri în câte este considerată 
și unitatea. Căci sunt socotite a fi identice lucrurile a căror 


52 Aristotel vrea să spună, evident, că Socrate este unul și singur, 
cel pe care l-au ucis atenienii dându-i să bea cucută. Acela este un 
subiect individual care poate fi identificat într-un context dat cu 

i eBo: « x A n“ jd u 
predicate ca „muzician“, „bătrân“. Totuși, numele „Socrate“ poate 
fi aplicat mai multor subiecți, iar expresia „orice Socrate“ poate fi 
considerată corectă, doar dacă prin ea înţelegem „orice om numit 
Socrate“. Pe de altă parte, ne-am putea gândi că, într-un sens, atributul 
„filozof“ se asociază cu acel Socrate, în mod necesar, și nu facultativ 
și contextual, fiindcă nu poate fi conceput acel Socrate în absența 
proprietății de a fi filozof. 

materie este unică fie sub raportul speciei, fie sub cel al numă- 
rului, cât și cele a căror Fiinţă este unică.5? 

Rezultă cu claritate că identitatea este o unire anume, fie 
a mai multor /feluri/ de a exista, fie atunci când /cineva/ se 
folosește de /ceva/ ca de mai multe lucruri, de pildă: când ar 
spune că ceva este identic cu sine. El se folosește de acel lucru, 
ca și când ar fi vorba despre două entități. 

Sunt considerate a fi altele <Erepa> fie lucrurile care aparţin 
mai multor specii, fie acelea a căror materie sau definiţie a 
Fiinţei lor /nu sunt unice/. Iar altul se spune în toate felurile 
în opoziţie cu identicul. 

Sunt numite diferite <&i&popa> cele care sunt altele, având 
totuși și ceva identic, nu numai sub raportul numărului, ci fie 
al speciei, al genului sau al analogiei. 

Se mai numesc astfel cele al căror gen nu este identic, de 
asemenea, contrarele, şi câte au alteritatea în Fiinţă. 

Asemănătoare <ăpoia> se numesc cele care în toate privin- 
țele se comportă la fel; apoi, cele care în mai mare măsură se 
comportă la fel decât diferit; apoi, cele a căror calitate este 
unică. În fine, dacă este posibil ca /lucrurile/ să se altereze în 
raport cu un număr de contrarii, lucrurile având /în comun/ 
majoritatea acestor /contrarii/ sau pe cele mai importante, ele 
sunt asemănătoare. 

Neasemănătoarele se comportă opus celor asemănătoare. 


Capitolul 10 


Se numesc opuse <&vrieiueva> /propoziţiile/ contradic- 
torii, cele contrarii, /termenii/ relativi, privaţiunea și posesia 
și realitățile ultime din care și spre care se săvârșesc generările 
și distrugerile. 


5 Așa cum s-a mai arătat, materia apei este identică cu ea însăși 
sub raportul speciei, fiindcă părțile ei sunt identice specific cu întregul 
(sunt tot apă). O linie este identică cu sine sub raportul număru- 
lui — identitatea prin continuitate. Identitatea de Fiinţă este cea a 
lucrurilor ce au aceeași definiție (aceeași formă). 

Acele proprietăți care nu pot fi prezente simultan într-un 
receptacol care le poate primi /totuși/ pe ambele /separat/ <tô 
&upotv 5ektikG>, acelea se numesc opuse, fie ele însele, fie 
/materiile/ din care ele provin. Într-adevăr, cenușiul și albul 
nu pot exista simultan pe același corp. De aceea /materiile/ din 
care ele provin sunt opuse.5* 

Contrarii <Evă&vna> sunt numite mai întâi cele ce se deose- 
besc în privinţa genului și care nu pot fi prezente simultan la 
același subiect, apoi cele aparţinând aceluiași gen și care se 
deosebesc cel mai mult /între ele/. De asemenea, /se numesc/ 
astfel și cele care se deosebesc la maximum, prezente fiind în 
același receptacol, și cele care se deosebesc la maximum dintre 
cele supuse aceleiași capacităţi; apoi cele a căror diferență este 
maximă, fic în mod absolut, fie în raport cu genul, fie în raport 
cu specia. Restul se numesc contrarii, unele fiindcă conțin 
elemente ca cele de mai sus, altele fiindcă sunt capabile să le 
primească, altele fiindcă sunt capabile să le producă, sau să le 
suporte, fie că le produc /actualizat/, sau le suportă, fie/că sunt/ 
pierderi sau achiziţii, posesiuni sau privaţiuni /ale unor con- 
trarii/ de acest fel. 

Dat fiind că unul și ceea-ce-este sunt concepute în multe 
sensuri, urmează cu necesitate că și restul /conceptelor au acest 
caracter/ câte se raportează la acelea. Rezultă că la fel se com- 
portă și identicul, altul, contrariul, astfel încât există altul etc. 
pentru fiecare categorie. 

Sunt numite altele după specie acele lucruri care, aparținând 
aceluiași gen, nu sunt subordonate unele altora, de asemenea 
acelea care, aflându-se în același gen, posedă o diferență 
/specifică/, de asemenea, cele care dețin o contrarietate de 
esență /între ele/. 

Dar și contrariile sunt altele unele față de altele după 
specie, fie toate, fie cele numite așa în sensul prim, cât și cele 
ale căror definiţii, date în ultima specie a genului, sunt altele. 


5 În fapt, dacă „gri“ înseamnă aici „non-alb“, acestea sunt contra- 
dictorii, și nu opuse. 

(De exemplu, omul și calul, deși indistincte după gen, au alte 
definiţii fiecare.)55 

De asemenea, sunt altele și cele care, deși fiind în aceeași 
Fiinţă, comportă o diferență.5 Aceleași după specie sunt cele 
concepute în mod opus celor de mai sus. 


Capitolul 11 


Dat fiind că în fiecare gen există ceva prim și un început, 
anterioare și posterioare sunt numite unele lucruri prin faptul 
că sunt mai aproape de un început determinat, fie în mod 
absolut și prin natură, fie în mod relativ, fie local, fie ca urmare 
a unor motive; de pildă, unele sunt anterioare local deoarece 
sunt mai apropiate prin natură de un anumit loc determinat 
(precum de mijloc sau de capăt), fie /sunt mai apropiate/ în 
raport cu un punct întâmplător; iar ceea ce este mai îndepărtat 
/de toate acestea/ este posterior. 

Altele se raportează /ca anterioare și posterioare/ la timp: 
unele evenimente /se numesc anterioare/ pentru că sunt mai 
îndepărtate de momentul prezent, de exemplu, în cazul eveni- 
mentelor trecute, războaiele troiene sunt anterioare războaielor 
medice, fiindcă primele sunt mai îndepărtate /decât ultimele/ 
de momentul prezent. 

Altele se numesc anterioare /pentru că sunt mai apropiate 
de momentul prezent, precum în cazul evenimentelor viitoare, 
jocurile Nemeene sunt anterioare jocurilor Pitice, fiindcă sunt 
mai apropiate de momentul prezent, când ne servim de mo- 
mentul prezent ca de un început și un punct prim. 

Altele se numesc anterioare în raport cu mișcarea (căci ceea 
ce este mai apropiat de primul mișcător este anterior, precum 


55 Omul și calul aparţin aceluiași gen (animal), dar unor specii 
diferite. 
56 E vorba despre atributele aceleiași Fiinţe. 

copilul este anterior bărbatului. Iar acesta /primul mișcător/ 
este un început absolut).57 

Altele /se numesc anterioare/ în raport cu puterea <katà 
Súvapıv>*ť: ceea ce precumpănește sub raportul puterii /de a 
face ceva/ este anterior și mai puternic. Un astfel de lucru este 
cel prin intentia căruia e necesar să urmeze un altul — un lucru 
posterior — astfel încât, dacă nu se mișcă primul, nici al doilea 
nu se mișcă, în timp ce dacă primul se mișcă, atunci și al doilea 
îi urmează. lar intenţia reprezintă /aici/ începutul. 

Altele /se numesc anterioare/ în raport cu o ordine. (Aces- 
tea sunt cele care se distanțează la anumite intervale faţă de 
ceva determinat potrivit cu un anume raport; de exemplu: cel 
care stă alături de corifeu <napaotátne> în cor e numit anterior 
celui care stă pe locul trei <1piroor&rng>; la liră, penultima 
<napovârn> coardă e anterioară ultimei <virn>. În primul caz, 
corifeul, în cel de-al doilea, coarda mediană reprezintă începutul. 

În acest fel sunt numite acestea anterioare; în alt sens, e 
numit /anterior/ ceea ce vine mai întâi în ordinea cunoașterii, 
ca fiind anterior în mod absolut. Dintre acestea însă, într-un 
fel sunt cele anterioare în raport cu definiţia /conceptul/, 
într-altul — cele /anterioare/ senzorial. În raport cu definiția 
/conceptul/ sunt anterioare universalele, senzorial însă sunt 
anterioare particularele.5? În raport cu definiţia /conceptul/ 
însă, proprietatea contextuală este anterioară întregului, 
precum „muzicalul“ este anterior „omului muzical“. Căci nu 
va exista definiţia întreagă fără parte. Pe de altă parte, nu-i 
posibil să existe „muzical“ fără să existe vreun muzician€0. 


57 Desigur, deoarece el nu mai este mișcat la rândul său, fiind imobil. 

58 õúvapıç nu înseamnă aici „virtualitate“ sau „capacitate“, ci 
„putere“, ca aceea pe care o are un stăpân asupra slujitorului său. 

5 Definiţiile sau conceptele (cuvântul grec poate avea ambele 
sensuri) se referă mai întâi la general și apoi coboară prin deducție 
la particular. Senzaţia este a particularului și urcă de la acesta, prin 
inductie, spre general. 

€0 Pentru ca să putem defini „omul muzical“, trebuie să știm mai 
întâi să definim „muzicalul“. Pe de altă parte, trebuie să existe măcar 
un (om) muzician concret pentru ca „muzicalul“ să aibă sens. 

Mai departe: se numesc anterioare proprietăţile lucrurilor 
anterioare, precum rectilinearitatea /este anterioară/ planeității: 
prima este, într-adevăr, proprietatea intrinsecă a liniei, cea- 
laltă — a suprafeţei.ei 

Acestea se numesc anterioare și posterioare în acest fel; altele 
/se numesc așa/ prin referință la natură și Fiinţă, câte pot exista 
fără /prezența/ altora, dar acelea nu pot exista fără prezenta 
primelor. De o astfel de distincție s-a servit Platon. (Deoarece 
a fi este de conceput în mai multe sensuri, mai întâi vine ca 
anterior substratul, de aceea şi Fiinţa este anterioară.) 

Apoi, în alt sens, vin cele /anterioare și posterioare/ văzute 
din perspectiva virtualităţii cât și din aceea a actualizării acestei 
virtualităţi. Există, într-adevăr, lucruri care sunt anterioare în 
raport cu virtualitatea, altele — anterioare sub raportul actua- 
lizării /acestei virtualităţi/: de exemplu, în mod virtual, semi- 
dreapta este anterioară dreptei, partea — întregului, și materia 
e anterioară Fiinţei. Când virtualităţile sunt actualizate însă, 
ele sunt posterioare. Căci, efectiv, vor exista /partea, materia, 
semidreapta/, numai după ce întregul, /Fiinţa/ sunt distruse.62 

Într-un fel, toate cele ce sunt numite anterioare și posterioare 
sunt numite /astfel/ în raport cu aceste sensuri: unele /numite 
anterioare/ în raport cu apariţia lor pot să existe fără alte ele- 
mente, precum întregul poate să existe fără părți; altele sunt /ante- 
rioare/ în raport cu distrugerea lor, precum partea este /anterioară/ 
întregului /în acest sens/.63 La fel stau lucrurile și cu celelalte. 


é! Linia este anterioară planului în raport cu definiţia, pentru că 
e mai generală decât ea: întâi se definește linia și apoi planul. 

6? Întregul nu poate fi conceput decât ca compus din părţi, așadar 
partea este anterioară în virtualitate. Dar, efectiv, partea apare numai 
dacă întregul este segmentat. O problemă specială « o pune aplicarea 
la materie și Fiinţă. Aristotel raționează, probabil, în felul următor: 
pentru ca un lucru să aibă Fiinţă, adică să poată fi ceea ce este, trebuie 
să existe o materie din care să fie făcut. Deci, virtual, materia precedă. 
Pentru ca materia însă să fie recuperată, trebuie distrusă efectiv, în 
actualizare, Fiinţa lucrului (forma). 

63 Evident, este vorba despre anterioritatea virtuală: pentru ca să 
poată fi concepută distrugerea întregului, trebuie concepută existența 

Virtualitate/capacitate*! <5óvajuç> se numește, într-un sens, 
principiul mișcării sau al transformării /unui corp/, principiu 
aflat într-un corp diferit, sau luat ca un lucru diferit, /dacă se 
află în același corp/; de exemplu: arta construirii reprezintă 
o virtualitate/capacitate, care nu se află în construcţia ce tocmai 
se construiește; dimpotrivă, arta medicală, care e și ea o vir- 
tnalitate/capacitate, s-ar putea afla în pacientul medical, dar 
nu în calitatea acestuia de pacient.65 

În general, în acest sens, prinapiul transformării și al mişcării 
/unui lucru/ este numit virtualitate/capacitate, fiind e situat 
într-un corp diferit, sau luat ca diferit, /dacă e totuși același/. 

În alt sens /este numită virtualitate/ aptitudinea de a fi de- 
terminat de către un corp diferit sau luat ca diferit. (Căci spu- 
nem că un lucru e, virtualmente, capabil de a suporta ceva, dacă 
există la el virtualitatea, datorită căreia el, cel care suportă, 
tocmai suportă uneori orice afecţiune, alteori — nu chiar orice 
afecţiune, ci doar dacă vreuna ar duce spre mai bine.) 

Pe de altă parte,/se numește capacitate <õúvapıç>/ aptitu- 
dinca de a împlini bine un lucru, sau conform intenţiei. Căci 
uneori contestăm că an capacitatea să vorbească sau să umble 
cei care, numai umblând și vorbind, nu o fac /totuși/ bine, sau 
nu fac ceea ce și-au propus. La fel spunem și în privința 
lucrurilor suportate. 


separată a părţii. Dacă întregul este generat în actualizare, părțile nu 
există decât virtual. Dacă întregul este distrus, devenind el virtual, 
părţile se actualizează. 

& Súvajıç înseamnă în greacă „putere“, „posibilitate“, „potență“, 
„virtualitate“, „capacitate“. De aici și imposibilitatea de a-l reda 
printr-un singur termen românesc. De pildă, spunem că un om are 
capacitatea să învețe, dar că planta se în virtualitate în sămânță. 

65 Evident, acelaşi om poate fi și pacient, și medic, tratându-se 
singur, ceea ce face ca arta medicinei să se afle la el ca o virtualitate — el 
ca medic, și nu ca pacient. Cu o clădire ce se construiește, lucrurile 
stau diferit, deoarece ea nu se poate construi singură. 


1019 b 


214 METAFIZICA 


În alt sens, numim puteri <Swvv&pueg> acele însușiri graţie 
cărora lucrurile sunt cu totul neafectate sau neschimbătoare, 
sau nu pot fi ușor clintite înspre mai rău. Căci corpurile se 
sparg, se uzează, se îndoaie și, în general, se distrug nu prin 
faptul că dispun de puteri, ci fiindcă nu dispun de puteri și duc 
lipsă de ceva. Dintre acestea, rămân neafectate cele care sunt 
afectate cu greutate și puţin, datorită puterii /lor de a subzista/ 
și a faptului că au o putere anume și sunt într-un anumit fel. 

Dacă capacitatea, puterea și virtualitatea se concep în atâtea 
feluri, și virtualul <Svvarâv> într-un sens, va fi numit ceea ce 
posedă principiul mișcării și al schimbării /unui corp/, prin- 
cipiu aflat în alt corp, sau luat drept alt corp, /dacă se află în 
același corp/. (Căci și ceea ce oprește este ceva virtual în stare 
/să se oprească/.) 

În alt sens, numim ceva capabil dacă ceva diferit /de el/ are 
o astfel de putere asupra /primului lucru/. 

Apoi, în alt sens, — dacă /ceva/ ar avea capacitatea/virina- 
litatea de a se transforma în orice, fie spre mai rău, fie spre 
mai bine. Căci și cel ce este nimicit pare capabil să fie nimicit; 
altminteri nu ar fi nimicit, dacă ar fi incapabil de așa ceva. Dar, 
în fapt, el are o anumită condiţie, o rațiune și un principiu ce-l 
fac să fie afectat în acest fel. Uneori, el pare a fi așa prin faptul 
că posedă o anumită însușire, alteori prin faptul că e lipsit /de 
așa ceva/. Iar dacă privaţiunea este, într-un anumit fel, o posesie 
/a unei lipse/, toate lucrurile ar fi, virtual, în stare de ceva prin 
faptul că ar poseda ceva, astfel încât /ceva/ are o capacitate/vir- 
tnalitate atât prin faptul de a poseda și a avea un principiu, 
cât și prin acela că posedă privaţiunea acestui /principiu/, 
dacă este posibil „a avea o privațiune“. [lar dacă nu este cu 
putință, acordăm un nume comun unor realităţi perfect diferite 
<ópovóuos>.] 

În alt sens, /se spune capabil/ prin faptul că un alt lucru, 
sau /același/ luat ca un altul nu are o capacitate sau un principiu 
distructiv pentru el. 

În alt sens /se numesc capabile/ toate acestea, fie deoarece 
se întâmplă ca ele doar să existe sau să nu existe, fie deoarece se 
întâmplă să existe într-o bună condiţie. Și în lucrurile neînsu- 

fleţite este prezentă o astfel de capacitate, precum în unelte. 
Căci se spune că o liră este capabilă să cânte, alta — că nu este 
deloc, atunci când nu ar avea un sunet plăcut. 

Incapacitatea este privaţiunea de capacitate și de un astfel 
de principiu, așa cum a fost el prezentat mai sus, privațiune 
existentă fie în general, fie apărută la cel care, prin natură, 
posedă /capacitatea/, fie că apare exact atunci când el deja o 
poseda prin natură. Căci nu în acelaşi mod spunem că sunt 
incapabili de procreere un copil, un bărbat și un eunuc. 

În plus, fiecăruia dintre cele două tipuri de capacitate i se 
poate opune un tip corespunzător de incapacitate: respectiv, 
atât tipului de capacitate de a pune pur $ şi simplu în mișcare, cât 
și celui de capacitate de a pune bine în mișcare. 

Astfel, unele lucruri se numesc incapabile în raport cu aceas- 
tă incapacitate, altele se numesc incapabile în alt sens, cel de 
posibil și imposibil; de exemplu: imposibil este lucrul al cărui 
contrariu este cu necesitate adevărat. (De exemplu, faptul că 
diagonala /pătratului/ este comensurabilă /cu latura/ este ceva 
imposibil, fiindcă este falsă această propoziţie, a cărei propo- 
ziție contrarie e nu numai adevărată, dar și în mod necesar 
adevărată. Așadar, comensurabilitatea este nu doar falsă, ci și 
în mod necesar falsă.) 

Dar contrariul acestuia, anume posibilul, există atunci când 
nu este necesar ca contrariul său să fie fals; de exemplu, este 
posibil ca omul să fie așezat, căci /pentru un om/, faptul de a 
nu fi așezat nu este, în mod necesar, fals. 

Așadar, posibilul desemnează, într-un sens, așa cum s-a arătat, 
ceea ce nu e în mod necesar fals; în alt sens, el desemnează 


& În greacă Svvarâv înseamnă deopotrivă „capabil“, dar și „posi- 
bil“, astfel încât polisemantismul său e mult mai mare decât în română 
şi trebuie să folosim două cuvinte acolo unde textul lui Aristotel are 
unul singur. Afirmația „Homer e autorul Eneidei“ e imposibilă (deoa- 
rece Eneida este mult posterioară epocii lui Homer), dacă afirmaţia 
contrară „Homer nu e autorul Eneidei“ este în mod necesar adevăra- 
tă — ceea ce este cazul. Dacă afirmaţia contrară nu este în mod necesar 
adevărată (de pildă, „Socrate este bătrân“), atunci nici contrara 
„Socrate nu e bătrân“ nu este imposibilă. 

ceea ce este adevărat, iar în alt sens, ceea ce e cu putinţă să 
fie adevărat.‘ 

Prin transfer de sens, se vorbește în geometrie despre putere 
<6Vvapuug>. 

Toate aceste sensuri ale posibilului <radra tà Svvar&> nu 
se referă la noțiunea de virtualitate. Însă toate sensurile care se 
referă la virtualitate/capacitate sunt concepute în relaţie cu sensul 
primar al acesteia. Or, acesta este principiul transformării /unui 
lucru/, principiu aflat în alt lucru / decât cel care se transformă/, 
sau luat ca un alt lucru, /dacă se află în același lucru/. 

Restul sensurilor cuvântului „capabil“ <5wvar6v> au în 
vedere faptul că unele lucruri se numesc „capabile“ deoarece 
altceva are o capacitate /de acțiune asupra/ lor, altele — deoa- 
rece nu o are, altele — deoarece o are într-un anumit fel. În 
același fel stau lucrurile și cu cele „incapabile“. 

Rezultă că definiţia principală a celui dintâi sens al virtua- 
lității/capacității ar fi: un principiu de transformare, aflat în 
altceva /decât ceea ce se transformă/, sau aflat în același lucru/, 
care este însă luat ca un altul.6 


Capitolul 13 


Cantitatea <noo6v> se numește ceea ce este divizibil în două 
sau mai multe părți imanente, dintre care fiecare reprezintă prin 


57 Cel de-al doilea sens pare dificil de interpretat și unii interpreţi 
au vrut să emendeze textul. Într-adevăr, a fi posibil nu presupune şi 
a fi adevărat. Aristotel va arăta în Cartea Theta, cap. 8, 1050b, că nu 
este necesar ca virtualitatea să se actualizeze — altfel spus, nu este 
necesar ca posibilul să ajungă adevărat. S-ar putea atunci susține că 
sensul „posibil=adevărat“ este utilizat de anumiţi filozofi care susțin 
(împotriva lui Aristotel) că orice posibil va fi cândva adevărat. 

68 S-a remarcat că Aristotel nu discută aici în mod direct despre 
virtualitatea înţeleasă ca opusă actualizări. În fapt, dacă considerăm 
cu atenție exemplele oferite de filozof la începutul capitolului, vedem 
că lucrurile nu stau chiar așa: arhitectura este echivalentă cu o casă 
virtuală sau cu o multitudine de case virtuale, dintre care una sau alta 
se actualizează în casa construită. 

natură ceva individual şi determinat. Dacă o cantitate ar fi 
numărabilă, ea reprezintă o mulțime <nAfoc>, iar dacă ar fi mă- 
surabilă, reprezintă o mărime <ptyeBoc>. Se numește multime 
ceea ce în mod virtual este divizibil în părţi discontinui și se 
numește mărime ceea ce este divizibil /în mod virtual/ în părţi 
continui. 

Dintre mărimi, cea continuă într-o singură dimensiune se 
numește lungime, mărimea continuă în două dimensiuni se nu- 
meşte lărgime, și cea continuă în trei dimensiuni /se numește/ 
adâncime. O mărime determinată din acestea se numește număr, 
o lungime determinată se numește linie, o lărgime determinată 
— suprafată, o adâncime determinată — corp 

Unele cantităţi se concep intrinsec, altele sunt cantități numai 
în context. De exemplu, linia este o cantitate intrinsecă, în timp 
ce muzicalul este cantitate doar într-un anume context.70 Dintre 
cantităţile concepute intrinsec, unele sunt așa după Fiinţa lor, 
precum este linia (căci în definiția care arată ce este ea se află 
Cantitatea), în timp ce altele sunt proprietăţi și posesii /ale Fiin- 
tei respective/, precum multul și puținul, lungul și scurtul, latul 
și strâmtul, adâncul și scundul, greul şi uşorul şi altele asemenca. 

Or, și marele și micul, și mai marele și mai micul, concepute 
atât în sine, cât și în raport unele cu celelalte, sunt proprietăţi 
intrinseci ale cantităţii.”! Însă aceste nume sunt transferate și 
asupra altor lucruri. 

Dintre cantităţile ce trebuie concepute contextual, unele 
sunt astfel, precum s-a spus că muzicalul este o cantitate și albul 
la fel, prin faptul că lucrul căruia aceste proprietăţi îi aparțin 


69 Deci părțile trebuie să fie Fiinte, și nu proprietăţi: o bucată de lemn 
poate fi divizată în alte bucări de lemn, dar nu în lemn și culoarea sa. 

70 Evident, când spunem că muzicalul e marc, marele se asociază 
cu muzicalul doar în mod contextual. 

7! În Categorii, marele și micul sunt trecute printre relative, deoa- 
rece ele presupun o relație de comparare. Aici Aristotel le consideră 
proprietăţi ale cantităţii, în sensu! că o anumită cantitate determinată 
e calificată mare sau mică, sau că marele sau micul presupun noțiunea 
de cantitate. 

este ceva cantitativ. Altele trebuie înțelese ca mișcare și timp. 
Căci și acestea — /timpul și mișcarea/ — sunt numite cantități, 
și /cantităţi/ continue prin faptul că sunt divizibile entităţile 
ale căror proprietăţi sunt timpul și mișcarea. Nu mă refer acum 
la lucrul mișcat, ci am în vedere /spatiul/ în raport cu care s-a 
mișcat <où TÒ Kwovuevov, AA! 5 ékıvýðn>. Căci prin faptul 
Că aceasta este o cantitate și mișcarea este o cantitate, și timpul 
este /o cantitate/, din același motiv. 

Calitate <no6v> se numește, într-un sens, diferenta <Siorpopă> 
pe care o conţine Fiinţa, precum omul este un animal cu o 
anumită calitate, întrucât este biped, calul este un animal cu 
o altă calitate, întrucât este patruped; cercul este o figură cu 
o anumită calitate, fiindcă este fără unghiuri. Acestea toate se 
întâmplă de vreme ce diferența din cadrul Fiinţei este calitativă.7? 

În sensul acesta, calitatea este o diferență a Fiintei; în alt 
sens, calitatea se referă la entităţile imobile și matematice, precum 
sunt numerele ce au anumite calităţi: de exemplu, numerele 
compuse, și nu doar cele unidimensionale, ci și cele a căror imi- 
taţie este planul și solidul (aceste numere sunt numere la pătrat 
sau numere la cub); în general, numim calitate ceea ce, alături 
de cantitate, se află în Fiinţă. Căci Fiinţa fiecărui /număr/ este 
/numărul/ luat o singură dată: de exemplu, Fiinta lui șase nu 
este șase luat de două sau de trei ori, ci șase luat o singură dată. 

De asemenea, /se numesc calităţi/ câte sunt proprietăţile 
Fiinţelor în mișcare, de exemplu, căldura și frigul, albeața și 


72 În acest sens diferenţial, calitatea este o proprietate a genului 
în care se află Fiinţele: când un animal are proprietatea de a fi rațio- 
nal, el se diferenţiază de alte animale şi este om. S-a remarcat că, în 
acest sens, calitatea devine asemănătoare cu Fiinţa sau cu forma, în 
vreme ce în Categorii, ea formează un gen distinct de Fiinţă. Aristotel 
nu identifică însă calitatea cu Fiinţa, ci spune că ea este „diferența 
Fiinţei“. Simpla calitate, nelegată de un substrat, nu este Fiinră, deoarece 
nu are autonomie. 

negreala, greutatea și ușurința și așa mai departe, calități potrivit 
cu care spunem că se și alterează corpurile celor în mișcare.7? 

De asemenea, /se numește calitate/ ceea ce se raportează la 
virtute și la viciu și, în general, răul și binele. 

Așadar, cam două sensuri ar avea noţiunea de „calitate“, 
iar dintre ele unul este cel principal: în sensul prim, calitate este 
diferența Fiinţei. (Calitatea specifică numerelor este, în fapt, 
o parte a calităţii luate în acest sens. Căci ea este o diferență a 
Fiintelor, însă fie a unora imobile, fie a unora luate ca imobile.) 
În celălalt sens, calitate se numesc proprietăţile și afecțiunile 
corpurilor în mișcare, luate ca fiind în mișcare, cât și diferen- 
ţierile între mișcări. Iar virtutea și viciul sunt o parte a /genului/ 
afecţiunilor. Căci ele indică diferenţele î în cadrul mișcării și al 
acţiunii, în conformitate cu care lucrurile aflate în mișcare fac 
sau reacționează bine sau rău. Astfel un lucru capabil să se miște 
sau să acționeze în acest fel determinat este bun, altul — în alt 
fel, potrivnic /primului/ — este de rea calitate. Binele și răul 
semnifică, în special, calitatea la fiintele vii, iar dintre acestea, 
cel mai mult o semnifică la cele capabile de acte intenționale. 

Relaţie <np&, T > se numesc, într-un sens, cele care se com- 
portă precum dublul faţă de jumătate și precum întreitul fată 
de treime; în general, precum cel de un anumit număr de ori 
mai mare față de fracţia corespunzătoare, sau ca cel care conţine 
față de cel care este conținut. 

Altele sunt /numite relaţie/ în sensul în care lucrul capabil 
să încălzească se raportează la cel capabil să fie încălzit, cel 
capabil să taie — la cel capabil să fie tăiat și, în general, cel 
capabil de acţiune se raportează la cel capabil să suporte 
efectul acțiunii. 


73 În acest sens, calitatea este o proprietate a Fiinţelor, mai ales 
a celor individuale, ce se manifestă prin mișcare. Nu este însă, în mod 
obligatoriu, vorba despre o calitate diferenţiatoare, esenţială. 

Altele sunt relații în sensul în care măsurabilul se rapor- 
tează la măsură, cognoscibilul — la cunoaștere, şi sensibilul se 
raportează la senzaţie. 

Cele dintâi tipuri de relaţii /menţionate/ se raportează la 
număr, fie indistinct, fie determinat, faţă de ele însele sau faţă 
de unitate. De exemplu, dublul este un număr determinat faţă 
de unitate, în timp ce multiplul se raportează la unitate, dar 
nu într-un mod determinat, adică în acest sau în alt raport. Iar 
3/2 fară de 2/3 se raportează ca număr în conformitate cu un 
număr determinat, în timp ce o fracție supraunitară oarecare 
fată de inversa ei se raportează în conformitate cu un număr 
indeterminat, la fel ca și multiplul în raport cu unitatea. Iar 
cel ce depășește fară de cel depășit se raportează conform cu 
un număr total indeterminat. Căci numărul este comensurabil, 
dar când mărimile nu sunt comensurabile, nu putem vorbi de 
număr. Or, cel ce depășește faţă de cel depășit este atât de mare 
/cât acesta/, la care se adaugă încă ceva, acest ceva fiind inde- 
terminat, /fiind neclar/ în care din cele două situaţii s-ar întâm- 
pla să fie — egal sau inegal. 

Aceste relaţii sunt toate de tip numeric sau ţin de proprie- 
tăţi numerice; dar tot o relaţie /numerică/, deși în alt sens, este 
presupusă de egal, de asemânător și de identic. (Toate /acestea/ 
sunt, într-adevăr, concepute în raport cu unul, anume: sunt 
identice cele a căror Fiinţă este una, sunt asemănătoare cele a 
căror calitate este una și sunt egale cele a căror cantitate este 
una. lar unul este principiu și măsură a numărului. Rezultă că 
toate aceste ultime relaţii sunt concepute în raport cu numă- 
rul, dar nu în același fel cu cele /prezentate mai înainte/.) 

Lucrurile active și cele receptive /au relaţii/ în functie de 
capacitatea lor virtuală activă și receptivă, cât și de actualizarea 
virtualităţilor /respective/. De exemplu, lucrul capabil să 
încălzească se raportează la cel capabil să fie încălzit întrucât 
există virtualităţile respective; iarăși, cel care încălzește efectiv 
se raportează la cel efectiv încălzit, ca lucruri aflate în actua- 
lizare. Nu există însă actualizări ale relaţiilor numerice, decât 

doar în telul arătat în alte locuri. Dar nu există /pentru ele/ 
actualizări în funcţie de mişcare.” 

Dintre relațiile asociate unei virtualități sunt și cele asociate 
cu momentele timpului; de exemplu, cel ce a făcut în raport 
cu cel ce a fost făcut, sau cel ce va face în raport cu cel ce va 
fi făcut. În acest sens, și tatăl este numit tatăl fiului: unul este 
elementul care a fost activ, celălalt elementul care a fost pasiv. 

În plus, unele relații au de-a face cu privaţiunea unei vir- 
tualităţi, precum imposibilul și câte se mai concep în acest sens, 
precum invizibilul. 

Relaţiile numerice și cele legate de o virtualitate sunt toate 
relaţii, deoarece ceva existent este conceput a fi ceea ce este ca 
atribut al altei entități, și nu fiindcă altceva este conceput în 
raport cu prima entitate. Dar măsurabilul, cognoscibilul și cogi- 
tabilul sunt numite relaţii prin faptul că altceva se raportează 
la ele. Căci cogitabilul semnifică că există o gândire a /obiec- 
tului respectiv/ și nu că gândirea este raportată la lucrul /cogi- 
tabil/ a cărui gândire este ea. (Ar însemna să se spună de două 
ori același lucru !75) La fel și vederea este, cumva; vedere a ceva, 
nu însă /de fapt/ a lucrului a cărui vedere se spune că este (deși 
e adevărat să se spună astfel), ci e vedere în raport cu culoarea 
sau în raport cu altceva analog. Altminteri s-ar spune de două 
ori același lucru, anume că există vederea obiectului a cărui 
vedere este ea. 

Așadar, unele dintre relațiile intrinseci trebuie concepute 
în acest fel; altele se numesc astfel dacă genurile în care ele se 
află ar avea acest caracter: de exemplu, arta medicală aparține 
relaţiilor, fiindcă genul său — știința — pare a fi o relaţie. 


74 Numerele sunt entități imobile și de aceea ele nu parcurg traseul 
de la virtualitate la actualizare. Mintea omenească poate însă actualiza 
anumite relații numerice existente, fără ca aceasta să însemne că nume- 
rele însele s-ar deplasa. V. Cartea Epsilon, cap. 1, 1026a. 

75 Un lucru gândit, cogitabil, presupune implicit o relaţie cu gân- 
direa. A spune că ceva cogitabil este în relație cu gândirea înseamnă 
a repeta de două ori același lucru, deoarece el fiind cogitabil nu poate 
să nu fieobiectal gândirii. La fel, nu vom spune, în sens strict, că vedem 
un obiect vizibil, deoarece vizibilul este implicit obiect al vederii. 

În plus, se numesc relații noţiunile potrivit cu care entitățile 
care au însușirile lor se numesc relații: de pildă, egalitatea /este 
relație/, întrucât egalul /este o relaţie/, ori asemănarea /este o 
relație/, fiindcă și asemănătorul este. 

Altele se numesc relaţii în context, de pildă, omul este o 
relaţie /în acest sens/, fiindcă, într-un anumit context, el este 
dublu, iar dublul apartine relațiilor. Sau albul /e și el o relație/, 
dacă, în context, acelaşi om este și dublu, și alb.76 


Capitolul 16 


Desăvârșit <TEdeov> se numește, pe de-o parte, unitatea 
în afara căreia nu se poate concepe nici o parte /a ei/; de exem- 
plu, timp desăvârșit este acel timp al fiecărui /proces/ în afara 
căruia nu sc poate concepe vreun /alt/ timp care să fie o parte 
a acestui timp. Se vorbește și în privinta virtuţii și a binelui 
despre desăvârșit, când /ceva/ nu admite o sporire în raport 
cu genul /respectiv/; de exemplu, spunem medic desăvârșit și 
flautist desăvârșit, când, în raport cu specia, /acei oameni/ nu 
au nici un cusur în priceperea lor <Tfig oixeiag &perii;>. Prin 
transfer de sens, vorbim în acest fel și în privinţa lucrurilor rele, 
spunând sicofant desăvârșit sau hot desăvârșit, de vreme ce pe 
ei îi numim și buni, anume un bun sicofant sau un bun hoț. 

Iar priceperea și virtutea sunt o desăvârșire. Căci fiecare 
lucru este atunci desăvârșit ş şi fiecare Fiinţă este atunci desă- 
vârșită, când, potrivit cu specia /respectivă/, nu lipsește din 
virtutea proprie nici o parte a mărimii ei naturale. 

În plus, se numesc desăvârșite lucrurile care au un sfârșit 
<7Ed0ş>77, ce e excelent: acestea se numesc desăvârșite. Fle sunt, 


76 Dacă un om e de două ori mai greu decât altul, el este, în con- 
textul greutăților, o relație. Dacă același om e și alb, albul, ca atribut, 
în context, al omului, devine și el o relație, deoarece subiectul căruia 
îi aparține a devenit o relație. 

77 r€)0g în greacă înseamnă deopotrivă sfârșit, capăt, cât și scop. 
Aristotel explică mai jos polisemia termenului. 

așadar, desăvârșite în raport cu împrejurarea că au un sfârșit. 
Rezultă că, de vreme ce sfârșitul este ceva dintre lucrurile ulti- 
me, prin transfer de sens, ne referim și la cele rele, vorbind 
despre o pieire desăvârșită, sau o nimicire desăvârșită, atunci 
când nu lipsește nimic din nimicire și din rău, ci s-ar ajunge 
până la extremă. De aceea și moartea <reevrii>, metaforic, se 
numeşte sfârșit, fiindcă ambele sunt aflate la extremă. 

Sfârşit se mai numește și ultimul scop. 

Așadar, cele desăvârșite, considerate intrinsec, se spun în 
atâtea sensuri, anume: unele, deoarece în pozitivitatea lor nu 
au nici o lipsă, nici un exces și nici nu lasă în afară ceva; altele 
fiindcă, în general, nu admit un exces în fiecare gen și nici nu 
există ceva în afara /lor/. Altele sunt numite /astfel/ deja prin 
raportare la acestea, deoarece fie fac ceva asemănător (desă- 
vârșit), fie posedă, fie se asociază cu acestea, fie cumva se concep 
ca raportându-se la cele numite desăvârșite în sensul dintâi. 


Capitolul 17 


Limită <ntpoug> se numește atât extremitatea oricărui lucru, 
cât și primul punct în afara căruia nu se mai poate afla nimic 
și primul în interiorul căruia se află totul, extremitate care ar 
fi o formă a mărimii sau o formă a ceva ce posedă mărime?£. 
/Limită se numește/ și scopul fiecărui lucru — în vederea 
acestuia se realizează mișcarea și acțiunea, și nu pornind de la 
el. Uneori însă înseamnă ambele — și originea, și scopul. 

De asemenea, /se numește limită/ Fiinţa fiecărui lucru și 
ceea-ce-e-în sine fiecare: căci aceasta reprezintă limita cunoaș- 
terii /lucrului/. lar dacă aici este limita cunoașterii, este tot aici 
și limita lucrului,7? încât e limpede că atâtea sensuri câte are 
noţiunea de „principiu“, tot atâtea are și cea de „limită“, și încă 
mai multe: căci „principiul“ este o limită, dar nu orice limită 
este „principiu“. 


78 Cum am spune noi, un contur. 
79 Cunoașterea, pentru Aristotel, nu este inepuizabilă, ci este limi- 
tată de cunoașterea esenței lucrului. 

Capitolul 18 


Potrivit cu <a 6> se spune în multe sensuri: mai întâi se 
indică cu ajutorul acestei expresii forma și Fiinţa fiecărui lucru; 
de exemplu, atributul potrivit cu care omul este bun /este/ 
binele intrinsec. 

În alt sens, se utilizează potrivit cu spre a indica ceea ce mai 
întâi constituie suportul natural în care apare ceva, de exem- 
plu, culoarea care apare într-o suprafață. Primul sens al lui 
potrivit cu desemnează forma, al doilea desemnează materia 
fiecărui lucru și primul substrat al său. În general, potrivit cu 
se utilizează în tot atâtea sensuri în câte se utilizează și noţiunea 
de „rațiune de a fi“. Căci se spune, indiferent: potrivit cu /ce 
scop/ sau în vederea a ce a venit el; potrivit cu ce anume a raţio- 
nat fals ori corect, sau care este rațiunea de a fi a raționamentului 
fals sau corect. 

Apoi expresia potrivit cu se referă la poziţie: locul potrivit 
cu care el s-a așezat sau se plimbă. Toate acestea indică locul 
şi poziţia. 

De aici rezultă că și potrivit cu sine sau intrinsec <KaB abtó> 
se spune, în mod necesar, în multe sensuri: 

Într-un sens, intrinsec se referă la esenţa fiecărui lucru, de 
exemplu, Callias luat intrinsec este Callias și esența lui Callias. 

Într-alt sens, /intrinsec/ are în vedere toate câte sunt cu- 
prinse în ceea-ce-este lucrul, de exemplu: Callias luat intrinsec 
este animal. Căci faptul de a fi animal este conţinut în definiția 
/lui Callias/, de vreme ce Callias este un animal. 

Se mai vorbește despre intrinsec dacă ceva este primit în 
sine însuși mai întâi sau într-o parte a sa; de pildă, suprafaţa 
este albă în mod intrinsec. De asemenea, omul trăiește în mod 
intrinsec, deoarece sufletul este o parte a omului și în ea mai 
întâi se află viața. 

Apoi, se mai numește intrinsec lucrul care nu are altceva 
/decât pe sine/ drept rațiune de a fi. Există multe raţiuni de a 
fi ale omului — animalul, bipedul, și totuși, în mod intrinsec, 
omul este om. 

În fine, se numesc intrinseci atributele care aparţin unui 
singur subiect și luat ca un singur subicct, deoarece e separat 
în mod intrinsect0. 


Capitolul 19 


Dispunere <d&Beow> se numește ordinea lucrurilor care 
au părți, luată fie după loc, fie ca virtualitate, fie ca formă. Căci 
trebuie să existe o anumită poziţionare <8Eo1g>, așa cum chiar 
numele /de dis-punere/ o arată. 


Capitolul 20 


Posesie®! <EEic> se numeşte, într-un sens, un fel de activitate 
a celui care posedă și a celui care e posedat, precum o facere 
sau o mişcare. Într-adevăr, când ceva produce și altceva e 
produs, există producerea la mijloc. La fel există o posesie între 
cel ce posedă o haină și haina posedată. 

Este, așadar, limpede că nu este cu putinţă „să posezi o atare 
posesie“, căci s-ar merge la infinit, dacă va fi posibil să posezi 
posesia posedatului. 

Condiţie <EEg> se numește dispoziţia în conformitate cu 
care ceva e dispus bine sau rău, fie luat intrinsec, fie relativ la 
altceva, precum sănătatea este o condiție /în acest sens/. Căci 
ea este o dispunere /bună/. În plus, condiție se spune dacă există 
o parte a unei astfel de dispoziţii. Iată de ce și excelența părților 
este o /bună/ condiţie /a întregului/. 


80 De exemplu, raţiunea aparţine numai omului luat ca om, adică 
văzut ca separat, diferit de restul animalelor. Este atributul numit și 
iov, proprium. 

81 gEg înseamnă atât „posesie“, cât și „condiţie în care cineva se 


află“ (lat. habitus). 

Capitolul 21 


Afect <náBoç> se numește într-un sens o calitate prin care 
este posibil ca ceva să sufere o alterare, precum e albul și negrul, 
dulcele și amarul, greutatea și ușurătatea și toate câte mai sunt 
astfel. În alt sens, sunt afecte activităţile ŞI alterările deja produse 
de aceste calităţi. 

Mai mult decât acestea, /se mai numesc/ afecte alterările și 
mișcările vătămătoare și cel mai mult vătămările cumplite. De 
asemenea, se numesc afecte marile dimensiuni ale nenorocirilor 
şi ale suferințelor. 


Capitolul 22 


Privaţiune <otépnog> se numește, într-un sens, dacă ceva 
nu ar avea o calitate dintre cele avute în mod natural, chiar dacă 
nu el însuși ar fi fost născut, în mod natural, ca s-o aibă; de 
exemplu, se spune că planta este privată de ochi. 

În alt sens, /se numește privațiune/ dacă ceva, născut ca să 
aibă în mod natural o calitate, fie el însuși, fieprin genul său, 
totuși nu ar avea-o; de pildă, într-un fel un om orb a fost privat 
de vedere, într-altul — cârtița: ultima a fost privată prin genul 
ei, primul /doar/ ca individ. 

în plus, /se numește privațiune/ dacă ceva născut prin natură 
să aibă o calitate și în momentul când ar trebui s-o aibă nu ar 
avea-o. Căci orbirea este o privaţiune, însă un orb nu ar fi 
/neapărat așa/ toată viaţa, ci în momentul când, fiind normal să 
aibă vedere, tocmai atunci nu ar avea-o. La fel, sespune că /ceva 
este privat de o calitate/ dacă, în locul când ar fi natural s-o aibă 
potrivit cu condiţiile în care ar fi natural s-o aibă, în raport cu 
ele şi în felul în care ar fi natural s-o aibă, totuși nu ar avea-o. 

În plus, lipsirea violentă de o proprietate se numește 
privațiune. 

Şi în câte sensuri vorbim despre negatiile ce se formează cu 
o particulă privativă3?, în tot atâtea vorbim și despre privatiuni. 


82 Textul grec vorbește despre a, cu sens privativ. 

Se spune inegal prin faptul că ceva nu posedă egalitatea ceea 
ce în mod natural /ar fi trebuit s-o aibă/; invizibil, deoarece 
fie în general nu areculoare, fie o are în mod necorespunzător; 
fără picioare se zice despre ceea ce fie în general nu are picioare, 
fie le are rele. 

De asemenea, se /mai folosește privaţiunea/ atunci când 
ceva are o caracteristică prezentă în mică măsură, de exemplu, 
spunem fără sâmbure, ceea ce înseamnă un fruct având cumva 
un sâmbure foarte mic. De asemenea, când nu este ușor /de 
făcurceva/ sau nu-i bine; de exemplu, indivizibil înseamnă nu 
numai a nu fi divizibil, ci și a nu fi zșor sau bine divizibil. De 
asemenea, /vorbim despre privaţiune/ atunci când ceva ar fi 
lipsit de o proprietate sub toate aspectele. Orb se numește nu 
chiorul, ci omul care nu are vedere la nici un ochi. De aici se 
vede că nu oricine este fie bun, fie rău, fie drept, fie nedrept, 
ci există și ceva intermediar. 


Capitolul 23 


A avea, a ține <tò Exew>8 se spune în mai multe sensuri: 
într-un sens, când ceva se mișcă potrivit cu natura sa sau cu 
impulsul său; de aceea se spune că febra îl are pe om, că tiranii 
au cetățile și că cei înveșmântaţi au haina. 

În alt sens, /se spune că are despre lucrul/ în care s-ar afla 
ceva ca într-un recipient; de exemplu, spunem că arama are 
forma statuii și că trupul are boala. 

În alt sens, are lucrul care conţine ceea ce este conţinut; 
căci se spune că ceva este avut de către altceva, în care, con- 
ținător fiind acesta din urmă, se află primul lucru. De exemplu, 
afirmăm că vasul are (conţine) lichidul, că cetatea îi are (ţine) 
pe oameni și corabia îi are (ţine) pe marinari. În același sens, 
și întregul are (conţine) părțile. 

De asemenea, ceea ce împiedică un lucru să se miște sau să 
acţioneze în virtutea propriului impuls se cheamă că îl are pe 


8 Cuvântul înseamnă în greacă deopotrivă „a avea“, dar și „a ține“, 
„a conţine“ etc. 

acel lucru, precum coloanele az (ţin) greutățile suprapuse și 
precum poeții îl fac pe Atlas să aibă (ţină) cerul ca pe ceva ce 
ar putea cădea pe pământ. În acest fel vorbesc și unii dintre 
filozofii naturii. 

În acest fel și ceea ce ţine laolaltă se spune că are lucrurile 
pe care le ţine laolaltă, care /altminteri/ s-ar separa fiecare în 
parte potrivit cu propriul impuls. Și, la fel, și „a se afla î în ceva“ 
se spune în același fel și urmând sensurile lui „a avea“. 


Capitolul 24 


Expresia a fi din ceva <tò èx nvâ eîvou> se folosește, într-un 
sens, spre a se indica din ce este făcut lucrul, adică materia. 
lar aceasta se spune, de asemenea, în două sensuri, fie potrivit 
cu genul prim /al materiei/, fie potrivit cu ultima specie /a ei/; 
de pildă, în primul sens, spunem că toate lucrurile fuzibile sunt 
din apă, iar în ultimul sens, spunem că statuia e din bronz. 

În alt sens, a fi din ceva înseamnă a proveni din primul 
început mișcător, de exemplu: din ce se trage lupta? Din 
ofensă, fiindcă ea este începutul luptei. 

În alt sens a fi din ceva înseamnă a proveni din compusul 
/alcătuit/ din materie și formă, precum părțile provin din în- 
treg, versul provine din /liada, iar pietrele provin din casă. Căci 
forma este o finalitate /un sfârșit/ <rtAoc>, iar lucrul ce are 
finalitate /sfârșit/ este desăvârșit <téàsiov>. În alte cazuri, se 
întâmplă ca și când forma provine din partea /ei/, precum omul 
/specie//este alcătuit/ din biped, iar silaba /este alcătuită/ din 
litere. Într-un sens însă, se spune că acestea sunt din ceva, şi 
în altsens faptul că statuia este din bronz. Căci Ființa compusă 
este alcătuită din materie sensibilă, dar specia este alcătuită din 
materia speciei.84 

În unele cazuri, așadar, vorbim în acest fel, în altele, dacă 
se întâmplă să existe vreunul dintre aceste sensuri /ale prove- 


8 Genul este materia pentru specie, identificată cu compusul dintre 
gen și diferenţă. 

nientei/ într-o parte /a lucrului/, de exemplu /spunem că/ 
copilul este din tată și din mamă și că plantele sunt din pământ, 
fiindcă plantele sunt dintr-o parte a lor. 

În alt sens, se spune că este din ceea ce succede în timp, pre- 
cum noaptea /provine/ este din zi, iar iarna — din vară, fiindcă 
una vine după cealaltă. Dintre acestea, unele se spun în acest 
fel deoarece se transformă reciproc unele într-altele, precum 
cele menţionate mai înainte, altele doar în virtutea succesiunii 
în timp, așa cum spunem că o călătorie pe mare a început din 
timpul echinoctiului și că Thargeliile „ies din Dionisii“, fiindcă 
ele vin după Dionisii. 


Capitolul 25 


Parte <utpos> se spune, într-un sens, lucrul în care s-ar 
diviza orice cantitate. (Mereu ceea ce se ia din cantitatea luată 
ca atare se numește parte a acesteia, după cum doi se numește 
parte cumva a lui trei.) 

În alt sens, /se numește parte/ numai ceea ce măsoară exact 
/întregul/; iată de ce, într-un fel, doi este parte a lui trei, dar 
în alt fel — nu este. 

De asemenea /se numesc părţi/ entităţile în care s-ar divide 
forma lipsită de cantitate, iar acestea se numesc părțile ei. De 
aceea se spune că speciile sunt părțile genului. 

Tot părți se numesc și entităţile în care se divide sau din 
care e alcătuit întregul, fie forma, fie cel având formă; de exem- 
plu, și bronzul este parte (adică materia în care se află forma) 
a sferei de bronz sau a cubului de bronz, şi, de asemenea, 
unghiul este parte. 

/Totparte/ se numesc cele aflate în definiţia care lămurește 
fiecare lucru; și acestea sunt părțile întregului. De aceea genul 
este socotit a fi și parte a speciei; în alt sens însă, specia este 
parte a genului.8 


85 Definiţia indică specia sau forma lucrului: omul este un animal 
biped. Animal, ca gen, face parte din definiţie, și deci, spune Aristotel, 

Întreg <öroç> se numește și lucrul din care nu lipseşte nici 
o parte din cele care se consideră prin natură /a forma/ un 
întreg, cât şi ceea ce cuprinde cele ce sunt cuprinse, încât ele 
să formeze o anumită unitate. Aceasta însă sc poate lua în două 
sensuri: 

Într-adevăr, sau /întregul este luat/ ca o unitate individuală, 
sau unitatea /întregului/ provine din însumarea tuturor păr- 
ților. Într-un caz este universalul și ceea ce se predică în general 
ca fiind un anumit întreg ; astfel este universalul, ce cuprinde 
o pluralitate deoarece el se predică pentru fiecare individual 
în parte și toate lucrurile respective sunt, fiecare, o unitate în 
calitatea lor de individuale. Astfel, omul, calul, zeul /sunt vie- 
ţuitoare individuale/, deoarece toate sunt viețuitoare,8 

Pe de altă parte, întreg se numește ceea ce este continuu și 
limitat, când o anumită unitate provine din mai multe părți, 
care sunt cuprinse în /întreg/ cel mai bine virtual, iar dacă nu, 
chiar în actualizare. Dintre acestea, sunt astfel mai curând 
lucrurile naturale decât cele artificiale, așa cum am arătat când 
ne-am referit la unu, de vreme ce întregul este cumva o unitate. 

De asemenea, de vreme ce cantitatea are un început, un 
mijloc și un sfârșit, acele lucruri a căror diferență /specifică/ 
nu este produsă de așezarea /părtilor/, se spune că formează 
un tot <nâv>, acelea însă a căror diferență este produsă de așe- 
zare formează un întreg. lar câte au ambele posibilități, se 
numesc deopotrivă un tot și un întreg. Acestea sunt cele a căror 
natură rămâne aceeași în schimbarea de poziție, dar forma — 
nu, precum ceara sau haina; ele se numesc și un tot, și un întreg 
căci au ambele /proprietăți/; apa și câte sunt lichide și numărul 


face cumva parte și din specie, luată ca formă. Pe de altă parte, privite 
în extensivitate, specia este parte a genului, deoarece genul se divide 
în specii. 

8 Genul „vieţuitor“ se predică despre fiecare individ ca o unitate 
şi fiecare individ — calul, puricele, omul — este un întreg, deoarece 
nu le lipsește nimic din caracteristicile genului comun. 

se numesc tot, dar nu se spune întregul număr și nu /se spune/ 
întreaga apă, ci doar în chip metaforic. Toate se spun cele la 
care, /luate laolaltă/, totul revine ca la o unitate; la acestea 
cuvântul „tot, toţi, toate“ se aplică asupra totalităţii ca și la 
fiecare parte separat: acest număr tot, toate aceste unităţi.” 


Capitolul 27 


Ciuntită <xoAof6v> se numește, între cantităţi, nu /una/ 
oarecare, ci ea trebuie să fie /în prealabil/ divizibilă, cât și să 
reprezinte un întreg. Iar doiul nu este ciuntit când se scoate 
una sau alta dintre unitățile /sale/, [căci ceea ce se scoate și ceea 
ce rămâne nu sunt niciodată egale], și, în general, nici un 
număr. Căci trebuie să subziste Fiinţa /lucrului ciuntit/. Dacă 
o cupă este ciuntită, /afirmăm/ că ea este încă o cupă. Dar nu- 
mărul /din care se extrage ceva/ nu mai este același. 

În plus, /ciuntitul se spune în cazul/ lucrurilor ce nu au părți 
identice, și nici în cazul acestora toate. [Numărul poate să aibă 
și părţi neidentice, precum doiul, treiul.] Ci, în general, nu 
poate fi cizatit nici unul dintre lucrurile a căror dispunere 
/diferită a părților/ nu produce nici o deosebire /de ansamblu/, 
așa cum sunt apa și focul. Așadar, este necesar ca lucrurile 
ciuntite să fie cele la care dispunerea /părţilor/ ţ ține de Fiinţa 
lor. În plus, ele trebuie să fie continue: într- -adevăr, armonia 
constă din părţi neasemenea și dispunerea /lor/ este esenţială, 
și totuși ea nu ajunge să fie cizntită. 

n plus, nu sunt cizatite nici /toate/ câte formează întregi, 
și nici acestea /care pot fi ciuntite/ nu sunt efectiv ciuntite prin 
lipsa oricărei părți. Căci /pentru a vorbi despre ciuntit/ nu 
trebuie /să lipsească/ nici ceea ce este esenţial Fiinţei lucrului, 
nici părţi situate în orișice loc. De exemplu, o cupă perforată 
nu este o cupă ciuntită, ci /ea este astfel/ dacă /i-ar lipsi/ toarta 
sau buza. Nici omul nu e ciunt, dacă i-ar lipsi /ceva/ carne, sau 


87 nâv înseamnă și „tot“, și „fiecare“. 
8 Text alterat și devenit ininteligibil. 

splina, ci dacă i-ar lipsi vreo extremitate, și nu oricare, ci cea 
care nu are regenerare, fiind pe de-a întregul extirpată. De aceea, 
cei cu chelie nu sunt ciunți. 


Capitolul 28 


Gen <yEvoc>% se spune, într-un sens, atunci când există o 
generare continuă a lucrurilor de aceeași specie; astfel, se spune 
„Cât timp ar exista genul uman“, ceca ce vrea să spună cât timp 
ar exista o generare continuă a oamenilor. 

În alt sens, despre gen /neam/ se vorbește cu referire la 
primul specimen aflat în mișcare, de la care pornesc lucrurile 
către fiinţare. Astfel, unii oameni sunt numiţi a fi eleni de neam, 
alții — ionieni de neam, deoarece unii au ca prim strămoș din 
care se trag — unii, pe Hellen, alții — pe Ion. Și mai curând 
oamenii își iau numele de neam de la primul strămoș bărbat 
decât de la matcă <5in> (totuși, unii își iau numele generic 
de la o femeie, precum cei care se numesc după Pyrrha). 

De asemenea, în alt sens, planul este gen pentru figurile 
plane și volumul este gen pentru corpuri. Căci fiecare dintre 
figurile plane este planul determinat calitativ și fiecare dintre 
corpuri este volumul determinat calitativ; iar /genul/ este 
substratul pentru diferențieri /speafice/. 

În alt sens, /se numește gen/ primul element prezent în defi- 
niţii: ceea ce se spune că este ceva acesta reprezintă genul, ale 
cărui calităţi reprezintă diferențieri /specifice/.% 

Așadar, genul este conceput în atâtea sensuri, anume, cel 
legat de continuitatea de generare a aceleiași specii, cel legat de 
primul specimen care s-a pus în mișcare și sensul conform căruia 


89 Evo înseamnă, în greacă, atât neam, rasă, sex, cât și gen. 

90 Ca pretutindeni la Aristotel, planul ontologic este strâns asociat 
planului epistemologic: genul este conceput, pe de-o parte, ca un 
substrat ontologic pentru particularizări specifice, pe de altă parte, 
ca primul element al oricărei definiţii prin care se cunoaște ce este ceva. 
De exemplu: omul este un animal raţional. „Animal“ constituie genul, 
diferențiat prin „rațional“. 

genul este luat ca materie. Căci diferențierea și calitatea sunt ale 
genului, care este tocmai substratul, pe care îl numim materie?! 

Diferite ca gen sunt spuse lucrurile al căror prim substrat 
este diferit și care nu se pot reduce nici unele la celelalte, nici 
ambele la un același substrat comun. De exemplu, forma și 
materia sunt diferite ca gen, și la fel toate câte se afirmă potrivit 
cu o altă schemă a categoriei /decât a lor/. (Căci unele /predi- 
cate/ arată ce este ceva, altele — o calitate, altele — o cantitate, 
după cum s-a distins mai înainte.) Dar nici una dintre aceste 
categorii nu se reduce la vreo alta, nici toate nu se reduc la un 
/substrat/ unic. 


Capitolul 29 


Fals <ye%506>% se numește, într-un sens, faptul că un obiect 
este fals. Adică, mai întâi, /spunem/ că un obiect este fals pentru 
că este inconsistent, sau este imposibil să fie constituit ca atare. 
De pildă, când spunem că diagonala este comensurabilă, sau 
că tu ești așezat: în primul caz, obiectul este mereu fals, în al 
doilea — este fals uneori; obiectele menționate nu pot exista 
în acest chip.” 


9! Reamintim că ceea ce materia este pentru individ, este genul 
pentru specie; și ceea ce forma (configurația) este este pentru individ, 
este diferența pentru specie. V. Interpretare la Metafizica, pp. 39-40. 

%2 Principiu fundamental la Aristotel: realitatea nu este strict re- 
ductibilă la un singur principiu, chiar dacă ea se raportează la un 
singur principiu: la Fiinţă. În acest sens strict, gen se referă la genurile 
supreme. În alt sens, un gen poate fi specie pentru un gen superior 
și atunci el estereductibil la acesta ca la un substrat comun diferentiat. 
De exemplu, animal este gen pentru specia om, dar este specie pentru 
genul corp. 

% edog înseamnă, în greacă, deopotrivă fals înșelător, amăgitor, 
mincinos. O iluzie intelectuală, cum ar fi „cerc pătrat“, sau una 
senzorială, cum ar fi o fantomă, pot fi numite, în greacă yen. Noi 
le-am numi imposibilități sau amăgiri. 

% Aristotel se referă aici la obiecte imposibile, sau fictive, inconsis- 
tente, sau la fanteziile intelectuale. O diagonală comensurabilă este 

Alte lucruri false, deși au o existentă, apar fie nu în felul 
în care sunt în realitate, fie nu ceea ce sunt în realitate. Un 
exemplu avem în cazul perspectivei /în pictură/ <okaypagia> 
şi al viselor. Aici există anumite lucruri în realitate, dar nu există 
acele lucruri a căror reprezentare <povroaoio> o produc /lucru- 
rile reale/. Așadar, obiectele, lucrurile se numesc false în acest 
sens, fie deoarece ele nu există pur și simplu, fie deoarece 
reprezentarea pe care o avem despre ele este cea a unei realități 
inexistente. 

Un enunt fals <A6yog wevătic>, în măsura în care este fals, 
se referă la lucruri inexistente. De aceea orice enunţ e fals când 
se referă la alt lucru decât la lucrul pentru care el constituie 
un enunţ adevărat; de exemplu, enunţul ce definește cercul este 
fals când e aplicat triunghiului.95 

Un enunţ propriu fiecărui lucru este, pe de-o parte, unul 
singur, dacă este luat în sens de enunţ ce exprimă ceea ce e în 
sine lucrul, pe de altă parte, se poate vorbi și despre o multi- 
plicitate de enunțuri, dat fiind că lucrul și lucrul dotat cu o 
anume proprietate sunt oarecum totuna: de pildă, „Socrate“ 
şi „Socrate muzician“ /sunt într-un fel totuna/. lar enunţul fals 
nu este, luat în mod absolut, valabil pentru nimic.” 

De aceea Antisthenes credea prostește că nimic nu este 
enunțat altminteri decât prin enunţul său propriu — un singur 


un astfel de obiect, imposibil în mod absolut. (Este vorba despre 
diagonala pătratului.) Un om eternașezat ar fi de asemenea un obiect 
imposibil, dar numai în mod contextual. Căci uneori omul se așază 
în realitate. 

9% Adevărul și falsul — v. Cartea Epsilon, cap. 4 — nu se află în 
lucruri, ci în minte, mai exact în felul în care mintea se raportează 
la lucruri. Definiţia „este figura cu toate punctele egal depărtate de 
centru“ nu are referent dacă este unită cu conceptul triunghiului, și 
în acest sens e numită falsă, dar e adevărată dacă este unită cu 
conceptul cercului. 

% E vorba despre definiţia lucrului. 

97 Cu alte cuvinte, falsul, în mod absolut (sau considerat în sine), 
nu are obiect în realitate, deși, în mod contextual, un enunț fals poate 
deveni adevărat. 

enunț aplicat unui singur lucru. De aici rezultă imposibilitatea 
contradicţiei, și aproape și aceea a imposibilității falsului. Dar 
se poate enunța fiecare lucru nu numai cu ajutorul enunţului 
propriu, ci și cu cel al enunţului propriu altui lucru, ceea ce, 
în general, este fals, dar uneori este adevărat; de exemplu, 
numărul opt poate fi definit ca dublu cu ajutorul enuntului 
propriu numărului doi.?* 

Enunţurile sunt numite false în acest chip; iar omul fals 
/mincinos/ este cel care, fără scrupule și intenţionat, alcătuiește 
astfel de enunţuri, nu dintr-un alt motiv, ci chiar pentru a înşela, 
cât și cel care produce în mintea altora astfel de enunturi false, 
la fel după cum afirmăm că sunt fa/se lucrurile care produc o 
reprezentare falsă. lată de ce teoria din Hippias minor este 
amăgitoare, cum că același om este și fals, și autentic. Căci 
această teorie îl consideră fals /mincinos/ pe omul capabil să 
spună falsul, acesta fiind cunoscătorul și inteligentul. în plus, 
cel care de bunăvoie /spune/ falsul este considerat a fi mai bun. 
Dar /Platon/ ajunge la această /concluzie/ falsă în urma unei 
inducții /false/. Într-adevăr, /— după Platon — / cel care se mânie 
de bunăvoie este superior celui care se mânie fără voie, numai 
că /Platon/ numește /aici/ faptul de a se mânia o imitație /de 


9% Antisthenes — spune Aristotel — din faptul că, în absolut, un enunţ 
fals nu are obiect în mod absolut, deduce nelegitim că un enunţ cu 
obiect nu e fals, de unde rezultă că orice enunţ care are referent este 
adevărat. Evident că falsul devine imposibil, deoarece nu mai poate 
fi enunțat. Aristotel arată că pentru fiecare lucru se pot formula 
numeroase enunţuri, dintre care unul singur îi exprimă esența și este 
necesarmente adevărat, în timp ce celelalte, în general false, pot deveni 
adevărate în anumite contexte date. De exemplu, contextual 2 = 8 
dacă prin 8 întelegem aici (contextual) două grupe a câte 4 obiecte. 
Eroarea lui Antisthenes constă, în fond, în a considera că adevărul 
şi falsul se află în lucruri, că falsul este neființa și deci nu poate fi 
enunțat, căci neființa — nefiind — nu poate fi enunțată. 

% E fals (mincinos) la exterior, dar e „adevărat“ la interior, căci 
nu se înșală pe sine. În Hippias minor al lui Platon acest om (identificat 
cu Odiseu) e considerat, în mod paradoxal, superior celui care spune 


falsul fără voie (Ahile). 

mânie/. Atunci, dacă există un mânios voluntar, el este probabil 
inferior; la fel, și când este vorba despre caracter, /este inferior/ 
cel care /face voluntar ceva rău/.:% 


Capitolul 30 


Proprietate sau situație contextuală sau dependentă de context 
<ovufefin6c> se numește ceea ce aparține unui subiect și poate 
fi declarat adevărat, dar totuși nu cu necesitate, nici în majo- 
ritatea cazurilor. De exemplu, când cineva, săpând o groapă 
pentru un răsad, a găsit o comoară; acest fapt, prin urmare, 
constituie o situație contextuală pentru cel care sapă groapa, 
căci nu e necesar ca comoara să provină din groapă, nici ca ea 
să fie împreună cu groapa, și nici, în majoritatea cazurilor, când 
cineva ar face răsaduri, nu găsește o comoară. 

De asemenea, un muzician ar putea fi alb; dar, de vreme 
ce aceasta nu sc petrece în mod necesar, și nici în majoritatea 
cazurilor, numim faptul respectiv contextual. Așadar, când 
există o proprietate care aparţine unui subiect, și când unele 
dintre aceste proprietăţi /îi aparţin subiectului/ într-un anu- 
mit loc și într-un anumit moment, ei bine, ceca ce ar aparţine 
astfel, dar nu pentru că subiectul este acest lucru determinat 
fie acum, fie aici, va fi numită proprietate contextuală. Nu există 
nici O rațiune de a fi determinată pentru proprietatea contex- 
tuală, ci doar o rațiune întâmplătoare, iar aceasta este indeter- 
minată: s-a întâmplat cuiva să ajungă la Egina, /chiar/ dacă nu 
a ajuns acolo cu scopul să ajungă acoloto!, ci împins de vreme 
rea sau răpit de pirați. A existat, așadar, sau există o situaţie 


100Mâniosul voluntar, fiind un imitator,este inferior (ca mânios) 
mâniosului autentic. La fel, omul rău voluntar este inferior celui 
involuntar, sub raportul caracterului, chiar dacă ar fi superior sub 
raportul inteligentei. De aceea, inducția practicată de Platon este 
considerată incorectă, deoarece amestecă cele două criterii. 

101 În aceste situaţii, numai raţiunea finală de a fi poate crea o ne- 
cesitate. 


CARTEA DELTA (V) 237 


dependentă de un context, dar nu ca ceva în sine, ci ca ceva 
exterior!??: căci vremea rea este de vină că omul a navigat acolo 
unde nu voia să ajungă, adică la Egina. 

Termenul contextual mai are și un alt sens: el se aplică acelor 
proprietăţi care aparţin fiecărui subiect în mod intrinsec, dar 
care, totuși, nu se regăsesc în Fiinţa /lucrului/ ; așa este faptul 
de a avea /suma unghiurilor egale/ cu două unghiuri drepte 
pentru triunghi.19% Aceste proprietăţi pot exista necontenit /în 
subiect/, celelalte — nu. O discuţie despre această chestiune 
se află în altă parte.!04 


102 Referirea este la celălalt sens al termenului — contextualul în 
sine. Vezi infra. 

10 E destul de neplăcut faptul că Aristotel folosește termenul 
ovpBefnxâ; în aceste două sensuri, mult diferite. De fapt, ceea ce au 
ele comun este faptul că proprietatea respectivă nu se află inclusă în 
definiţia (Fiinţa) lucrului, ci e „con-țesută“. Se distinge apoi o pro- 
prietate dependentă de un context local și momentan, de o proprie- 
tate dependentă de un context permanent. De exemplu, proprietatea 
de a avea o anumită dimensiune plasează triunghiul într-un context 
local, proprietatea de a avea suma unghiurilor egală cu două unghiuri 
drepte ţine de un alt tip de context: natura geometriei spatiului res- 
pectiv — euclidian. 

104 Analiticele posterioare, |, 7, 75a; 10, 76b. 

Științele particulare se ocupă cu anumite porţiuni ale realității. 
Distincția dintre științele teoretice, științele practice și științele pro- 
ductive. Fizica și matematica sunt științe teoretice, dar nu sunt prima 
ştiinţă teoretică. Aceasta este prima filozofie, care e totuna cu teologia 
şi care este, deopotrivă, o știință care are ca obiect ceea-ce-este ca fiind. 
Ceea-ce-este poate fi luat și în calitate de proprietate contextuală. Nu 
există știință a contextualului, deoarece acesta nu are un caracter 
necesar. Ceea-ce-este ca adevăr se află în gândire, și nu în realitate 
şi, de aceea, nu interesează metafizica. 


Capitolul 1 


Sunt cercetate /aici/ principiile, raţiunile de a fi ale celor 
ce sunt, și anume, ca find. Căci există o rațiune de a fi a sănătăţii 
ȘI a stării de bine, şi există și principii, elemente și și rațiuni ale mate- 
maticilor, și, în general, orice știință care raţionează sau are 
parte de ceva raţionament se ocupă cu raţiuni, cu principii, fie 
mai exacte, fie mai simple. 

Însă toate aceste /ştiințe/, fiind arcumsoise <reprypayópevor> 
la o porțiune din ceea-ce-este şi la un gen /al săn/, se ocupă, 
desigur, cu ceea-ce-este, dar nu se ocupă cu ceea-ce-este pur 
și simplu <ànhâç>! și ca fiind. Ele nu produc vreo definiție a 
esenței /domeniului respectiv/, ci, asumând-o ca atare?, unele 
științe o clarifică prin senzaţie, altele iau ce-este-în-sine /obiec- 
tul lor/ drept ipoteză, și astfel ele demonstrează, fie mai con- 
strângător, fie mai lax, proprietățile în sine ale genului cu care 
ele au de-a face. De unde rezultă că nu există demonstraţie a 
Fiinţei și nici a ce este ea, ci există doar un alt mod de lămurire?. 


! Termenul poate fi înțeles fie ca „realitate văzută în mod absolut“, 
detașată de contexte (ceea ce este sugerat și de formula „ceea ce este 
ca fiind“), fie ca „realitatea absolută“ (ceea-ce-este în mod absolut), 
adică divinul. Aceasta ar presupune identificarea „științei căutate“ 
cu teologia, ceea ce ar corespunde interpretării tradiționale, ca și unor 
curente actuale (Reale). Vezi și P. Aubenque, Problema Ființei la 
Aristotel, Bucureşti, 1998, pp. 44-45, care contestă această identificare. 

2 Asumându-se printr-un postulat. V. o teorie asemănătoare la 
Platon, Republica, 511b-e. 

3 Nu se poate demonstra printr-un silogism Fiinţa sau esența unui 
lucru. De exemplu, concluzia „Socrate este om“ (om este Fiinta lui 
Socrate) presupune, în premisa minoră, ca lui Socrate să i se atribuie 

La fel, /aceste științe particulare/ nu spun nici dacă există sau nu 
genul cu care ele se ocupă, deoarece ţine de o aceeași concep- 
tie a clarifica atât ce anume este /ceva/, cât şi dacă el este. 

Acum, de vreme ce se întâmplă ca și fizica să fie o știință, 
având drept obiect un gen a ceea-ce-este (anume, ea are în 
vedere o astfel de Fiinţă care să conțină în ea însăși principiul 
mișcării și al repaosului), este limpede că ea nu e nici o știință 
a acțiunii practice <npaknKkń>, nici una productivă <NoNTKN>. 
(Într-adevăr, principiul celor ce se pot produce se află în omul 
ce produce — anume, fie intelectul, fie arta, fie vreo capacitate 
virtuală; principiul acțiunilor practice se află în cel ce acțio- 
nează — anume, intenţia. Căci obiectul acţiunii practice și cel 
al intenţiei sunt identice.) 

Rezultă că, dacă orice știință este fie una a acţiunii practice, 
fie una productivă, fie una teoretică, fizica (filozofia naturii) 
ar fi o știință teoretică, iar preocuparea ei teoretică ar avea în 
vedere acea porţiune a realităţii capabilă să se miște și acea 
Fiinţă care, potrivit definiţiei, în majoritatea cazurilor, e luată 
numai ca inseparabilă /de materie/. Trebuie însă să nu ne ră- 
mână ascunsă esenţa obiectului şi în ce fel este definiţia sa, 


un predicat care să nu fie esenţa, de exemplu „Socrate este filozof“ 
(majora fiind: toți filozofii sunt oameni). Numai că acest silogism, 
corect formal, nu oferă o demonstrație, deoarece termenul mediu, 
neexprimând esenţa, poate fi înlocuit cu multe altele (muzician, ateni- 
an, grec etc.) și deci nu oferă o cunoaștere necesară. (Socrate poate 
înceta să fie muzician, dar nu va înceta să fie om.) O știință pornește 
de la anumite premise și definiţii, date de o știință supracrdonată, 
demonstrând proprietăți, și nu esențe. De exemplu, știind că triunghiul 
echilateral se definește ca un triunghi cu toate laturile egale, se demon- 
strează proprietatea sa de a avea și mediatoarele egale. Celălalt mod 
de lămurire ar putea fi inducția. 

+ De vreme ce nu pot demonstra esenţa domeniului lor, științele 
nu pot decide nici dacă existența domeniului respectiv este sau nu 
necesară. Ele asumă, evident, această existentă în mod empiric. 

5 'Traduc pvouri prin „fizică“ aici, punând în paranteză „filozofia 
naturii“, pentru a indica faptul că pentru Aristotel, spre deosebire 
de moderni, nu exista nici o deosebire între știința teoretică și filozofie. 

deoarece a cerceta în lipsa acestora înseamnă a pierde vremea. 
Or, dintre lucrurile care sunt definite și despre care se spune 
ce sunt ele, unele sunt precum /nasul/ cârn, altele — precum 
concavul. Diferenţa este că la nasul cârn /forma/ este unită cu 
materia (nasulcârn este un nas concav), în timp ce concavitatea 
este fără materie senzorială.€ 

Acum, dacă toate lucrurile fizice sunt concepute asemănător 
cu nasul cârn, precum nasul, ochiul, fața, carnea, osul, în general 
animalul, frunza, rădăcina, tulpina, planta în general (definiția 
nici unuia din acestea nu e posibilă fără mișcare, iar ele au întot- 
deauna materie), este limpede cum trebuie căutat și definit, în 
cazul lucrurilor fizice, ce anume sunt ele. De asemenea, este 
limpede de ce revine tot filozofului naturii să studieze și o 
anumită parte a sufletului, parte ce nu există fără materie.” Din 
toate acestea se vede bine, prin urmare, că fizica este o știință 
teoretică. 

Dar şi matematica este o ştiinţă teoretică. Însă dacă obiectul 
ei îl formează obiectele imobile și autonome nu este clar în 
momentul de fară. Că, cel puţin însă, pe anumite obiecte mate- 
matice ea le ia ca imobile și ca neautonome, e limpede. Or, 
dacă există ceva etern, imobil şi autonom, este clar că o cunoaș- 
tere a sa aparţine de o știință teoretică, și totuși nu de fizică 
(obiectul fizicii sunt entităţile mobile), nici de matematică, ci 
de o știință aflată înaintea ambelor /acestora/. 

Într-adevăr, obiectul fizicii îl constituie obiectele autonome, 
dar nu imobile, în timp ce obiectul unor discipline matematice 


e Concavitatea este formă pură și este studiată de matematici, în 
timp ce un nas cârn este formă unită cu materia și este studiată de fizică. 

7 La Aristotel, sufletul, la modul general, este forma trupului și 
nu există fără acesta, așa cum cârnul nu există fără nas. Totuși sufletul 
raţional, vo, sau mai exact intelectul activesteformă pură și nu apar- 
ține domeniului fizicii. Vezi Despre suflet, III. 

8 Multi interpreti citesc aici „ca autonome“. Urmez lecriunea lui 
Reale, care mi se pare logică. Obiectele matematice (numere, puncte, 
linii, planuri) sunt asociate lucrurilor fizice, dar matematicianul, prin 
abstracție, le consideră imobile, nepreocupându-se de mișcarea corpu- 
rilor respective. 


1026 a 


244 METAFIZICA 


e format de obiecte asociate celor imobile, dar probabil că nu 
autonome, ci luate ca prezente în materie.? 

Dar prima /știinţă teoretică/ se referă atât la lucruri auto- 
nome, cât și imobile. Or, este necesar ca toate raţiunile de a fi 
să fie eterne, dar mai ales acestea. Căci ele sunt raţiuni de a fi 
pentru divinitățile vizibile. Consecința este că ar exista trei 
filozofii teoretice: matematica, fizica și teologia. (Într-adevăr, 
e limpede că, dacă există undeva divinul, el se află într-o natură 
de acest tip.) Iar filozofia cea mai nobilă are ca obiect de studiu 
genul cel mai nobil.!! Așadar, științele teoretice sunt preferabile 
celorlalte științe, iar aceasta /teologia/ este preferabilă celorlalte 
științe teoretice. 

O dificultate ar putea apărea totuși: oare prima filozofie 
este /o știință cu caracter/ universal, sau are ca obiect un gen 
anume și o anume naturâ!2? (Căci nu există același mod /de 
abordare/ nici în matematici: geometria și astronomia se referă 
la anumite naturi /determinate/, dar /matematica/ „universală“ 
este comună tuturor /ramurilor matematice/.) 

Așadar, dacă nu ar exista altă Fiinţă în afara Fiinţelor consti- 
tuite în natură, fizica ar fi prima știință. Dar, dacă există o Fiinţă 
imobilă, această /știinţă care o are drept obiect/ este anterioară 
/fizicii/ și ea este prima filozofie; iar ea este, în acest fel, și o 
/ştiință/ universală, întrucât este prima. ŞI ei i-ar reveni să cer- 
ceteze ceea-ce-este ca fiind, și, de asemenea, esenta și ceea ce 
aparţine /de ceea-ce-este/ ca fiind.” 


? Aristotel se referă, desigur, la armonie sau la acustică — disci- 
pline matematice și totuși asociate materiei. 

10 Evident, este vorba despre astre, ce sunt autonome (mai curând 
decât separate de materie), dar mobile. 

1! Apare contradicția: dacă filozofia primă are ca obiect ceea-ce- 
este ca fiind, ea nu se referă la un gen, ci, cel mult, la o unitate refe- 
renţială. Or, dacă această știință se identifică cu teologia, ea pare să 
aibă ca obiect un gen determinat. Numai că tocmai prioritatea acestui 
gen îl deschide pe acesta către universalitate. Vezi Introducerea. 

12 Vezi supra. Aristotel este conștient de dificultate. 

13 Analogia cu matematicile nu este perfectă: într-adevăr, mate- 
maticile, în ansamblu, formează un gen divizat în specii: va exista 

Or, ceea-ce-este conceput ca fiind pur și simplu este conceput 
în mai multe sensuri, dintre care unul ar fi ceea-ce-este contex- 
tual, altul — ceea-ce-este luat ca adevărat şi ceea-ce-nu-este 
luat ca fals; în afara acestora există figurile categoriilor (de pildă, 
ce este, cum este, cât este, unde este, când este, şi dacă mai 
semnifică și altceva în același mod); în plus, ceea-ce-este luat 
ca virtualitate, cât şi ca actualizare.!4 

Așadar, de vreme ce ceea-ce-este are multe sensuri, mai întâi 
trebuie vorbit despre ceea-ce-este contextual, și anume că nu 
poate exista nici un fel de cercetare științifică a sa. lată un indiciu: 

Nici o știință, fie practică, fie productivă, fie teoretică, nu 
se ocupă cu contextualul. Căci cel ce face o casă nu face toate 
contextele asociate casei clădite. (Ele sunt nesfârșite la număr 
și nimic nu oprește ca, pentru unii, casa construită să fie plăcută, 
pentru alții — vătămătoare, și, ca să spunem așa, diferită de toate 
celelalte case; dar nu există o creaţie arhitecturală având drept 
obiect vreunul dintre aceste atribute date /numai/ de context.) 
În același mod, nici geometrul nu cercetează contextele de acest 
tip în care se află figurile și nu se interesează dacă un triunghi 
oarecare și triunghiul având /suma unghiurilor egală cu/ două 
unghiuri drepte sunt ceva diferit!5. 


deci o matematică generală, comună și acceptată ca prima matematică, 
şi mai multe matematici secunde. Dar ceea-ce-este nu formează un 
gen. Oricum, teologia și prima filozofie ca știință a ceea-ce-este ca 
fiind se suprapun, fără să coincidă cu totul. S-ar putea spune că ceea 
ce este separabil și imobil seamănă bine cu ceea-ce-este ca fiind, numai 
că în primul caz lucrurile se petrec în fapt, în timp ce în al doilea caz — 
numai în gândire. Sau știința Fiintei imobile și separate (divine) este, 
implicit, și știința unei Fiinţe situate în afara contextualității. Or, ceea- 
ce-este ca fiind presupune (vezi Cartea Gamma, cap. 1) non-con- 
textualitatea. 

14 V. Cartea clasică, acum și în versiunea românească, a lui Franz 
Brentano, Despre multipla semnificației a fiinţei la Aristotel, Bucu- 
rești, 2003. 

15 Aristotel se referă aici la contextul intrinsec, vezi Cartea Delta, 
cap. 28, unde se oferă exact același exemplu. Intuiţia lui Aristotel ar 


1026 b 


246 METAFIZICA 


Și pe bună dreptate: căci contextul /asociat/ este ca un nume. 
De aceea Platon, într-un anume fel, a stabilit corect că sofistica 
se ocupă cu ceea-ce-nu-este!€. Într-adevăr, se poate spune că 
sofiștii argumentează cel mai mult în legătură cu proprietăţile 
contextuale, /întrebându-se, de pildă,/ dacă un muzician și un 
gramatician sunt ceva diferit sau același lucru, dacă „muzicianul 
Coriscos“ şi „Coriscos“ /sunt sau nu identici/; dacă tot ceea 
ce există, dar nu-i etern, s-a născut /totuși/; de aici și consecinţa 
că /pentru ei e imposibil/ ca, /cineva/ fiind muzician, să fi deve- 
nit gramatician, sau ca, fiind el gramatician, să fi devenit muzi- 
cian!?7, și fac câte asemenea discuţii se mai pot face. 

Se pare că, într-adevăr, contextualitatea este ceva aproape 
de neființă <èyyúç n 106 pÀ övtoç>. Aceasta este vădit și din 
următoarele argumente: 

Există generare și pieire a lucrurilor care sunt altfel decât 
contextuale, dar nu există /generare și pieire/ a entităţilor care 
există /doar/ contextual!8. 


părea excepțională aici, dacă ne gândim că contextualitatea egalităţii 
unghiurilor unui triunghi cu două unghiuri drepte reiese clar doar 
în contextul spaţiului euclidian. O altă interpretare citește: „... dacă 
un triunghi oarecare și triunghiul în sine (cu anumite proprietăţi geo- 
metrice) sunt ceva diferit“. Adică, nu e treaba geometrului să se ocupe 
de proprietăţile non-geometrice ale triunghiului, așa cum nu e treaba 
arhitectului să se preocupe de proprietăţile non-arhitecturale ale casei. 

16 Platon, Sofistul, 254a. 

17 Dacă muzicianul a devenit gramatician — spun sofiștii — el a 
devenit din muzician. Or, muzicianul față de gramatician nu e nici 
ca piatra faţă de statuie, nici ca negrul față de alb. Deci devenirea e 
imposibilă, de unde rezultă că nu tot ce nu e etern este și generat 
prin devenire. Evident, toate aceste raționamente sofistice sunt 
posibile deoarece sofiștii sunt relativiști, se referă numai la contexte 
şi neagă existenţa unui „ce“ stabil, a Fiinţei. 

18 „Coriscosașezat“ se poateridica în picioare, dar nu vom spune 
că el „a pierit“, deoarece de aici ar putea rezulta că Coriscos însuși 
a pierit. Asocierea contextuală „Coriscos așezat“ este, din pricina 
caracterului ei neesential, aproape lipsită de Fiinţă, „aproape de ne- 
fiinţă“, fără însă a fi nefiinta, ca la eleați și chiar ca la Platon, unde 


CARTEA EPSILON (VI) 247 


Și totuși, în legătură cu contextualul trebuie arătat, în măsura 
posibilului, care este natura sa și din ce pricină există el. Va 


fi, deopotrivă, limpede probabil /astfel/ și de ce nu există știință 


a contextnalului. 

Deoarece printre cele ce sunt unele există permanent la fel 
și în mod necesar — mă refer nu la constrângere, ci, așa cum 
am arătat, la faptul de a nu fi cu putință să fie altfel — iar altele 
nu există prin necesitate și nici permanent /la fel/, ci doar în 
majoritatea cazurilor, iată, acesta din urmă este principiul și 
aceasta este rațiunea de a fi a contextualului.!9 Într-adevăr, ceea 
ce nu ar exista nici permanent, nici în majoritatea cazurilor, 
pe acela îl declarăm a fi contextual. De pildă, dacă în miezul 
verii ar veni vreme de iarnă și ger,spunem că a fost o întâmplare 
în contextul acelui an, dar nu vom spune astfel dacă ar fi 
caniculă, fiindcă această ultimă situaţie se regăsește permanent 
sau în majoritatea cazurilor /vara/, în timp ce prima — nu. 

De asemenea, spunem că omul este, într-un anume context, 
alb (căci el nu este nici permanent, nici în majoritatea cazurilor 
așa), dar că, /dimpotrivă/, el nu este, în mod contextual, animal. 
Iar arhitectul vindecă în mod contextual, fiindcă nu stă în natura 
sa să facă aceasta, ci în aceea a medicului; însă s-a întâmplat, 
într-un anumit context, ca arhitectul să fie medic. Și bucătarul, 
deși țintește către obținerea plăcerii, ar putea găti /odată/ ceva 
sănătos, dar asta nu e conform artei culinare; de aceea faptul 
s-a întâmplat într-un context dat — spunem — și /mâncarea/ 
este /sănătoasă/ cum o gătește el, dar nu e așa intrinsec. Pentru 


devenirea este opusă radical Fiinţei. Pentru Aristotel, orice proces 
de generare sau de nimicire presupune asocierea, respectiv, disocierea 
unui substrat și a unei forme. Această asociere creează esenţa sau 
Fiinţa lucrului — fie el individual, fie el specific. De pildă, o casă este 
asocierea dintre forma casei și anumite materiale și ea apare în cazul 
unirii acestora. Or, asocierile contextuale sunt lipsite de Fiinţă 

19 Faptul că multe evenimente au o bază statistică și nu una ne- 
cesară deschide posibilitatea întâmplării și a contextualului. 

20 Termenul redat de noi prin „context“, „contextual“, copfepnkós, 
este participiul perfect activ neutru al verbului ovufoiverv, „a se 
întâmpla“. 

celelalte lucruri, există virtualităţi productive, dar pentru reali- 
tăţile contextuale nu există nici o artă, nici o virtualitate definită. 
Căci, pentru realitățile ce sunt sau devin în funcţie de context, 
și rațiunea lor de a fi este în funcţie de context. Astfel încât, 
deoarece nu toate lucrurile există sau devin prin necesitate și 
permanent, ci majoritatea /există sau devin/ în majoritatea ca- 
zurilor, trebuie să existe și realitatea contextuală. De exemplu: 
albul nu este nici permanent <&ei>2!, nici în majoritatea cazu- 
rilor <q Exi tò noàó> muzician, iar când devine /astfel/ la un 
moment dat, va fi /așa/ într-un context. (Dacă nu ar fi așa, totul 
s-ar petrece în mod necesar.) 

Rezultă că materia, capabilă să fie altminteri decât regula 
generală, este rațiunea de a fi a contextualităţii.?? Trebuie 
pornit de la următorul principiu: oare nu există ceva care să 
nu fie nici permanent, nici în majoritatea cazurilor, sau aceasta 
este cu neputinţă ? /Dacă e cu neputință/, există, așadar, ceva 
în afara lucrurilor necesare, anume ceea ce se întâmplă și este 
dat într-un context. Dar oare pentru orice lucru nu există decât 
acest „în majoritatea cazurilor“, dar „permanentul“ și „eter- 
nul“ nu există ? Sau există unele entități eterne <ăiiâio>? 

În legătură cu această ultimă chestiune trebuie cercetat mai 
târziu, dar faptul că nu există o știință a contextualităţii este 
limpede.23 Căci orice știință are ca obiect fie ceea ce este perma- 
nent fîntr-un anume fel/, fie ceea ce este /astfel/ în majoritatea 


2 “Termenul grec înseamnă atât „permanent“, cât și etern. Gravi- 
taţia este o calitate permanentă a materiei, dar ea nu este eternă, în 
cazulcând teoria „Big-Bang-ului“ este adevărată. Permanenta nu im- 
plică eternitatea, cum pare să considere Aristotel. 

22 Materia este sediul virtualităţilor, care, fiind numeroase, creează 
posibilitatea indeterminării. Cealaltă sursă a contextualității la care 
Aristotel va face aluzie este intentia, rațiunea eficientă a omului. 

23 Desigur, Aristotelnu se referă aici la ceea ce a numit, în Cartea 
Delta, cap. 30, „contextul intrinsec“, adică acele proprietăți care, deși 
nu fac parte din esenţa lucrului, sunt permanente, deoarece sunt 
dependente de esență. Acele proprietăţi sunt studiate de științe, vezi 
Cartea Gamma, cap. 1. 

cazurilor.24 Cum ar fi posibil /altminteri/ fie să înveţi tu însuţi 
ceva, fie să-l înveţi pe un altul? Într-adevăr, trebuie să existe 
o determinare, dată fie pentru totalitatea, fie pentru majoritatea 
cazurilor, cum ar fi, de exemplu, aceea că hidromelul este de 
folos celui cu febră în majoritatea cazurilor. În afara acestui 
lucru, nu se va putea spune când nu /va fi de folos/, de exemplu, 
dacă e lună nouă. Căci fie că /hidromelul e de folos/ permanent, 
fie în majoritatea cazurilor, dar asta și atunci când e lună nouă. 
Contextualitatea însă rămâne în afara /determinării/. S-a 
arătat, prin urmare, ce este contextualitatea, care este rațiunea 
ei de a fi, şi faptul că nu există știință având-o drept obiect. 


Capitolul 3 


Că există principii, rațiuni de a fi care pot fi generate și nimi- 
cite, fără /proces de/ generare și de nimicire, este limpede. Căci 
dacă nu ar fi așa, toate ar exista în mod necesar, de vreme ce 
este necesar să existe o rațiune de a fi non-contextuală pentru 
ceea ce apare și dispare.25 

Oare va exista lucrul acesta, sau nu ? /Va exista/, cu condiţia 
să existe lucrul celălalt. Dacă nu, nu. Iar acesta din urmă /va 
exista/, dacă va exista un al treilea. Și astfel e limpede că, scoțân- 
du-se mereu o porțiune de timp dintr-un timp determinat /situat 


2+ Știința studiază regularităţile: ori acestea pot fi perfecte, per- 
manente (ei), sau statistice (bg Eni tò noA5). Contextualitatea pură 
introduce iraţionalul, arbitrariul, imprevizibilul. După Aristotel ea 
este introdusă de existența materiei. Dimpotrivă, în sfera supralunară, 
unde nu există materie, sau o materie subtilă, regularitățile sunt perfecte. 

25 Vezi nota 15, cap. 2. Devenirea și pieirea presupun, în sens pro- 
priu, existența unor cauze necesare. Dar cauzele (rațiunile de a fi) 
pot fi ele însele existente în mod necesar sau contextual. Dacă toate 
raţiunile ar fi permanente și nu ar exista unele care ar apărea și dispă- 
rea, totul ar fi necesar. De fapt, problema este cea a succesiunii cauzelor: 
este ea întotdeauna necesară, sau nu? Cred că Aristotel are aici în 
vedere voinţa și intenţia. 

în viitor/, se va ajunge la momentul prezent: astfel, acest om 
va muri de boală sau violent, cu condiţia să iasă din casă. Și 
va ieși din casă dacă va fi însetat; aceasta, dacă se va întâmpla 
altceva, și astfel se ajunge până la ce se petrece în prezent sau 
până la un anumit moment din trecut. De exemplu: /omul va 
ieși din casă/ dacă va fi însetat; aceasta se va întâmpla dacă va 
mânca ceva iute. Acest din urmă fapt însă fie are loc, fie nu, 
încât în mod necesar el va muri sau nu va muri /în momentul 
respectiv din viitor/.25 

Același lucru se poate spune și dacă cineva ar sări spre 
trecut. Căci deja există faptul /întâmplat/ undeva, mă refer la 
ceea ce a fost. În mod necesar, aşadar, se vor întâmpla toate 
cele viitoare /depinzând de acest fapt trecut/, de pildă, fiinţa 
vie va muri. Căci deja există ceva /cu consecinţe fatale/, de 
exemplu prezența contrariilor în același subiect. Dar dacă 
vietatea va pieri de boală sau violent, încă nu-i hotărât, ci va 
fi /numai/ dacă se va întâmpla cutare lucru?. 

Este vădit, prin urmare, că se merge până la un anumit 
principiu /explicativ/, dar acesta nu se mai reduce la altul. 
Acesta va fi principiul că se poateîntâmpla fie ceva, fie altceva, 
și nici un alt principiu nu mai este responsabil de generarea 
lui însuși28. Dar trebuie cercetat foarte bine la ce fel de principiu 


26 Chestiunea „viitorilor contingenti“, cf. Despre interpretare, 9, 
19b. Pentru prezent, este necesar ca sau A să fie B, sau A să fie non-B; 
pentru viitor însă nu se poate spune decât că este necesar ca A să fie 
sau B, sau non-B, deci este necesară existenţa alternativei laolaltă, dar 
nu a uneia dintre bratele ei. Tramvaiul va veni sau nu peste cinci 
minute, dar nu este necesar nici ca el să vină, nici ca el să nu vină; 
însă este necesar ca el fie să vină, fie să nu vină. Viitorul are deci o 
anumită imprevizibilitate. 

27 Faptul că o vietate va muri este sigur, deoarece natura ei, cu- 
prinzând contrarii, este muritoare. Rațiunea de a fi a morţii este in- 
trinsecă, și nu contextuală. Dar felul exact în care vietatea va muri 
depinde de context şi este produs de un lanţ cauzal nenecesar în 
continuitatea sa, deși fiecare etapă este necesară. 

28 Existenţa întâmplării, a contextualităţii presupune o explicaţie 
cauzală. Materia, dar și rațiunea eficientă și cea finală (intenţionalitatea) 

şi rațiune conduce o astfel de analiză, dacă /principiul respectiv/ 
este materia, scopul sau ceea ce pune în mișcare. 


Capitolul 4 


Să lăsăm acum deoparte, așadar, cercetarea lui ceea-ce-este 
contextual, de vreme ce s-a analizat îndeajuns. Cât despre ceea- 
ce-este ca adevăr și ceea-ce-nu-este ca fals, ele se referă la unire 
și despărţire /dintre subiect și predicat/, dar, în general, la 
distribuirea termenilor contradictorii. (Adevărul implică afir- 
marea /unităţii/ pentru ceea ce este unit și negarea /ei/ pentru 
ceea ce este despărţit, iar falsul implică contrazicerea acestei 
distribuții.) Dar ține de o altă discuţie cum se poate gândi 
unirea și separarea /termenilor/, mă refer la unire și la separare, 
astfel încât să nu se ajungă la termeni ce-și urmează doar unul 
altuia, ci la o /autentică/ unitate.2? 

Într-adevăr, falsul și adevărul nu se află în lucruri, cum ar 
fi că binele este adevărat și răul neapărat fals%, ci în gândire, 
dar discuţia despre entitățile simple şi despre ce sunt ele nu se 
referă la ce se află în gândire?!. 

Câte chestiuni așadar trebuie cercetate în privința a ccea-ce-este 
şi ceea-ce-nu-este astfel trebuie studiate mai târziu. Dat fiind 


oferă momentul de hazard sau de libertate care să împiedice ca lumea 
să fie o fatalitate. 

2V, Cartea Zeta, cap. 12. 

3 Exemplul dat pare curios: pentru noi binele și răul țin mai de- 
grabă de subiect decât de lucruri; nu așa pentru antici. Desigur, ele 
erau aici înţelese nu în sens moral, dar diferența față de gândirea 
modernă este semnificativă. 

3 După cum spune Aristotel, adevărul se referă la corespondența 
dintre realitate și gândire, falsul — la o noncorespondentă, (ceea ce 
o apropie de ceea-ce-nu este) cu privire la unirea sau separarea unui 
subiect și a unui predicat. Dar aceasta este — spune el — o problemă 
a logicii, ș și nu a ontologiei, care se ocupă cu lucrurile simple, adică 
nu cu asocierile dintre subiecte și i predicate, ci cu definițiile, care alcă- 
tuiesc fundamentul științelor particulare. 

că unirea și separarea se află în gândire și nu în lucruri, ceea-ce-este 
astfel — /adevărat și fals/ — este diferit de ceea-ce-este luat în 
sensurile sale principale (este vorba fie despre ce este, fie că este 
într-un anume fel, sau de o anumită mărime, sau altceva pe care 
gândirea îl leagă sau îl disociază de un subiect32). 

Deci, ceea-ce-este contextual și ceea-ce-este ca adevăr tre- 
buie lăsate /acum/ deoparte. Căci primul îşi are raţiunea de a 
fi indeterminată, cel de-al doilea o are ca fiind o anumită ati- 
tudine a gândirii <ná8oç m tç Btovotlac>. Ambele se referă la 
genul care mai rămâne al realității și nu evidențiază o natură 
a realităţii care să fie în afara /noastră/35. 

De aceeatrebuie cercetate raţiunile și principiile a ceea-ce-este 
ca fiind. [E limpede din cartea unde am arătat în câte sensuri 
se pot formula conceptele că ceea-ce-este are multe sensuri.] 


32 Este vorba despre ceea-ce-este modulat de categorii. Aristotel 
consideră că acestea reprezintă principalele semnificaţii ale lui 
ceea-ce-este, și nu ceea-ce-este ca adevăr sau ceea-ce-este contextual. 

% În sensul de obiectiv. „Genul care mai rămâne al realităţii“ este 
ceea-ce-este conform categoriilor, la care ceea-ce-este ca adevăr și 
ceea-ce-este contextual se referă. Contextualitatea are de a face și cu 
raţiunea eficientă (nu doar cu materia), adică cu intenționalitatea liberă 
a oamenilor, și din acest punct de vedere, nu este obiectivă. Adevărul 
şi falsul sunt în gândire, și nu în lucruri. Problema adevărului și a 
libertăţii nu aparţine ontologiei, ci logicii, respectiv, eticii. 


CARTEA ZETA (VII) 


Prioritatea Fiinţei. Prima filozofie va cerceta cu prioritate ce este 
Fiinta. Toţi filozofii încearcă să afle ce este Fiinta și care dintre exis- 
tențe sunt Fiinţe. Fiinţa poate fi forma (esența), universalul (genul), 
sau substratul (materia). De ce substratul nu este Fiinţă. Fiinta este 
mai curând individualul determinat alcătuit din materie și formă. 
Problema formei. Cunoașterea avansează de la ceea ce este mai puţin 
congnoscibil prin natură către ceea ce e mai cognoscibil prin natură. 

Definiţia și esența. Care este raportul dintre lucruri și esențele lor. 
Definiţia, în sens tare, există numai pentru Fiinţe, și ea este enunţul 
esenței. Individualul și esența sa sunt identice sau nu ? În cazul asocierilor 
contextuale, esența și lucrul sunt diferite. Esentele și Fiinrele nu trebuie 
separate. Lucrurile asociate intrinsec sunt identice cu esenţa lor. 

Cum se nasc Fiinţele senzoriale. Dacă materia Fiinţelor compuse 
este sau nu cuprinsă în definiție. Forma nu este creată, în sens propriu, 
ci numai individualul compus este generat prin unirea unei forme 
cu materia. De unde rezultă că actualizarea precedă, în ordinea exis- 
tenţială, virtualitatea. 

Dacă enunţul părților trebuie sau nu să fie prezent în definiția 
întregului și icândanume. Nu există definiţie pentru individualul com- 
pus (din pricina existenţei materiei). În ce fel există o unitate între 
termenii care formează o definiţie. Definiţia este genul supus diferen- 
țelor. Trebuie să te oprești la diferenţa esenţială, cea care exprimă Fiinţa. 

Pentru ce universalele nu pot fi Fiinţe. Universalele nu pot fi 
Forme, deoarece ele nu sunt ceva determinat, ci virtualităţi și pro- 
prietăţi. Forma (platoniciană) nu poate fi definită fiindcă este un indi- 
vidual și nu există definiţie a individualului. Dar nu pot fi definite 
nici Fiinţele eterne, precum Soarele sau Luna. Definiţia înseamnă 
asocierea unui subiect cu un predicat. Această asociere este mai mult 
decât suma elementelor. Fiinţele simple nu pot fi cunoscute decât 
prin intuiţie. 


Capitolul 1 


Ceea-ce-este se concepe în multe sensuri, aşa cum am anali- 
zat mai înainte, în Cartea dedicată multiplelor sensuri /în care 
trebuie gândite conceptele/. Căci, pe de-o parte, el semnifică 
ce este ceva şi individualitatea <tóðe T> acestuia, pe de altă parte, 
calitatea, ori cantitatea, ori pe fiecare dintre celelalte categorii.! 
Într-adevăr, din momentul când ceea-ce-este se concepe în atâtea 
sensuri, se vădește că, dintre acestea, primul sens, este /dat/ de 
ce este ?, adică de ce anume semnifică Fiinţa /lucrului/. 

(Astfel, atunci când declarăm un individual ca fiind într-un 
anumit fel, îl numim „bun“ sau „rău“, dar nu „mare de trei 
coţi“ sau „om“. În schimb, când declarăm individualulcăe ceva 
anume, nu spunem că e „alb“ sau „cald“, ci că e „om“ sau „zeu“). 

Celelalte categorii /în afara Fiinţei/ se cheamă că „sunt“, 
deoarece unele reprezintă cantități a ceea-ce-este astfel / Fiinţă/, 
altele — calităţi ale sale, altele — afecţiuni, altele — altceva de 
acest fel. 

De aceea ar putea apărea următoarea dificultate: oare „a 
se plimba“, „a fi sănătos“, „a şedea“ semnifică, fiecare în parte, 
ceva ce este, și la fel și în cazul celorlalte asemănătoare? Căci 
nimic dintre acestea nu are o existenţă intrinsecă, nici nu poate 
fi separat de Fiintă, ci mai degrabă /este intrinsec/, dacă așa 
ceva există în fapt, anume insul care se plimbă, insul sănătos, 
sau insul care şade. Aceștia din urmă par să fie în mai mare 
măsură, deoarece există la ei un substrat determinat (iar acesta 


! De remarcat că, aici, esența sau Fiinta sunt privite în opoziţie 
cu toate celelalte categorii, ce apar astfel, într-un fel, ca derivate, ca 
secundare, chiar dacă ele nu pot fi efectiv deduse din Fiinţă. 

este exact Fiinţa și individualitatea lor), ceea ce se manifestă 
în acest tip de categorie. lar „bun“ și „așezat“ nu se pot concepe 
fără /respectivul substrat/.2 

E limpede, prin urmare, că datorită Fiinţei se numește că 
sunt şi cele /desemnate prin celelalte categorii/, de unde rezultă 
că Fiinţa ar fi ceea-ce-este în sens prioritar; nu un ceva existent 
/doar/, ci ceva ce este în mod absolut. 

Desigur, „prioritar“ <tò npôtov> se spune în multe sensuri, 
totuși, la modul general, Ființa este prioritară, atât în ordinea 
definiţiei, în cea a cunoașterii, cât și în cea a timpului. Căci nici 
una dintre celelalte categorii nu este autonomă <%@pıotóv>, 
ci numai ea singură. De asemenea, în ordinea definiţiei, Fiinţa 
este prioritară. (Într-adevăr, este necesar ca în definiţia fiecărui 
lucru să fie conținută definiţia Fiinţei.) Și atunci considerăm 
a cunoaște ceva în mod optim, când am ști ce este omul sau 
focul, mai curând decât știind că acestea sunt într-un anume 

1028b fel, au o anume mărime, sau se află într-un anume loc, dat fiind 
că le cunoaștem chiar pe fiecare dintre aceste ultime categorii 
atunci când am ști ce este cantitatea sau calitatea. 

Iată, așadar, subiectul cercetat și controversat și în vechime, 
și acum, și pururea: ce este ceea-ce-este, adică ce este Fiinţa ? (Unii 
afirmă că ea este una, alții că sunt mai multe Fiinţe decât una, 
alții că ele sunt limitate, alții — nelimitate.) De aceea și noi cel 


2 Spre deosebire de Platon, pentru care există „bine“ sau „sănătos“ 
în sine, autonome, pentru Aristotel numai Fiinţa, adică ceea ce ex- 
primă ce este fiecare lucru, are autonomie și o existenţă intrinsecă. 

3 Aici <xoptotóv> are sensul de „autonom“, și nu izolat de ma- 
terie, în sens platonician. Totuși, anterioritatea în ordinea timpului 
pare a presupune existenţa Fiinţei în absenta atributelor sale contex- 
tuale? A unor anume atribute, oricare ar fi ele — da. Nu însă și a 
atributelor luate în sine: Socrate este anterior lui „Socrate bolnav“, 
dar nu și lui Socrate care are o anumită stare de sănătate. Pe de altă 
parte, în ordinea ontologică și logică, Fiinţa este anterioară atribu- 
telor sale, deoarece mai întâi trebuie să știm și să definim ce este un 
lucru, până la a ști cum este el sau cât de mare este. Este o convingere 
pe care Aristotel o împărtășește cu Platon și cu Socrate, vezi Menon, 


de pildă. 

mai mult, în mod precumpănitor, cât și exclusiv, ca să spunem 
așa, trebuie să cercetăm ceea-ce-este astfel — /anume, Fiinţa./4 


Capitolul 2 


Se pare că Ființa aparține în modul cel mai evident corpu- 
rilor5. (De aceea declarăm Fiinţe și animalele, şi plantele, și 
părtile lor, dar și corpurile fizice, precum focul, apa, pământul 
şi fiecare /dintre elemente/, şi câte sunt fie părţi ale acestora, 
fie sunt făcute din acestea, sau din părțile lor, sau din toate 
laolaltă, precum cerul și părțile sale, stelele, luna și soarele.) 
Ei bine, oare acestea singure sunt Fiinte, sau și altele, sau numai 
unele dintre acestea, sau altele ? Sau nici unele dintre ele, ci altele 
diferite? Trebuie cercetat: 

Unii cred că Fiinţe sunt limitele corpurilor, precum supra- 
fața, linia, punctul și monada, și chiar mai curând /ele/ decât 
corpul şi solidul. Alţii socotesc că în afara lucrurilor sensibile 
nu există nimic asemănător /cu Ființa/ ;6 alții, dimpotrivă, cred 
că cele eterne sunt mai numeroase și sunt în mai mare măsură. 
Astfel, Platon crede că Formele și conceptele matematice repre- 
zintă două /specii/ de Fiinte, și că al treilea gen de entităţi este 
cel al corpurilor senzoriale.? 


+ După cum se observă, metafizica lui Aristotel este, în mod prio- 
ritar și aproape exclusiv, o metafizică a Fiinţei. Ontologia generală 
este subordonată metafizicii Fiinţei, deoarece Fiinţa reprezintă 
semnificaţia de bază a lui ceea-ce-este. S-ar putea formula și în felul 
următor: Aristotel spune că, studiindu-se primul în cadrul fiecărei 
serii, se studiază cumva întreaga serie. Or, Fiinţa este prima în seria 
semnificaţiilor lui ceea-ce-este. Deci studiind-o pe ea, se studiază 
cumva întreaga serie. 

5 Această opinie aparţine filozofilor naturii și va fi transformată 
de Aristotel. 

€ Este vorba mai întâi despre pitagoricieni, apoi despre filozofii 
naturii ionieni. 

7V. Cartea Alpha mare, cap. 6, p. 77. 


258 METAFIZICA 


Speusippos, pornind de la Unu, consideră mai multe /specii/ 
de Fiinţe și de principii pentru fiecare /tip de/ Fiinţă, unul pentru 
numere, altul pentru mărimi, apoi /un altul/ pentru suflet; în 
acest fel el extinde numărul Fiinţelor. 

Unii /filozofi/ susțin că Formele și numerele au aceeași 
natură și că restul lucrurilor — linii, suprafete, până la Fiinţa 
cerului și lucrurile sensibile — sunt determinate /de acelea/. 

Acum, în legătură cu aceste subiecte, trebuie cercetat ce se 
spune bine sau rău, care anume sunt Fiinrele, dacă există unele 
în afara Fiinţelor senzoriale sau nu, și cum sunt Ființele, și dacă 
există vreo Fiinţă separată, în afara Fiinţelor senzoriale, și, /dacă 
da/, din ce pricină și în ce fel /e ea/, ori dacă nu există nici una.8 
Trebuie cercetat însă aceasta după ce am schiţat mai întâi ce 
este Fiinţa. 


Capitolul 3 


Fiinţa se concepe, dacă nu în mai multe, atunci măcar în 
patru sensuri, în mod principal: se crede, într-adevăr, a fi Fiinţa 
unui lucru și esența lucrului, și pniversalul, şi genul, și, în al 
patrulea rând, substratul.? 

Substratul este subiectul ce primește toate predicatele, dar 
care nu poate fi predicatul nici unui alt /subiect/.!0 lată de ce 


8 Aristotel trimite, probabil, atât la discuţia din Cartea Lambda 
despre Fiinta imobilă, divină, cât și la Formele platoniciene, despre 
care el neagă că ar fi Fiinţe — deci că ar avea o existentă în sine. Așa 
se explică, poate, repetiţia. 

9 Nu este vorba, aici, despre o doctrină aristoțelică, ci despre ceea 
ce se crede. Pentru Aristotel numai esenta (sau configurația) este, în 
chip deplin, Fiinră. De exemplu, platonicienii acordă universalului 
sau genurilor statutul de Fiinre (Idei), în timp ce filozofii naturii văd 
Fiinţa în substratul material. 

10 Fiinţa trebuie să fie autonomă, să poată exista, sau să fie concepută 
chiar și fără determinatiile sale, contextuale sau intrinseci. Or, sub- 
stratul, definit ca subiect universal și nonpredicabil, pare să îndepli- 
nească această condiție. V. infra. 

trebuie analizată mai întâi această chestiune. Într-adevăr, mai 
întâi substratul (materia) pare a fi în cea mai mare măsură Fiinţă. 
În fapt, într-un astfel de mod și într-un sens, se /poate/ 
concepe materia /ca reprezentând Fiinţa/, dar, într-un alt 
sens — configurația <uopipri>, în al treilea sens, în fine — ceea 
ce rezultă din materie și configuraţie. (De exemplu, materia este 
precum bronzul /unei statui/, configurația e precum forma 
schematică a înfățișării <oxâuo tis iătag>, iar ceea ce rezultă — 
întregul compus — este statuia.) De aici rezultă că, dacă forma 
<etâoc>!! este anterioară materiei și, dacă ea este în mai mare 
măsură decât aceasta din urmă, ea va fi anterioară și compu- 
sului din materie și formă în temeiul aceluiași raționament. 
Acum, s-a arătat ce este Fiinţa printr-o formulă generală, 
anume că ea nu poate fi predicatul nici unui subiect și că e 
subiectul restului predicatelor. Numai că formula aceasta, sin- 
gură, nu e bună, căci caracterizarea Fiinţei nu este suficientă: 
este neclară și, în plus, materia ajunge să fie, /conform ei/, Fiinţă. 
Pe de altă parte, dacă materia nu este Fiinta, ne scapă ce 
altceva este /Fiinţa/. Căci, fiind luate materiei toate /proprie- 
tățile/, pare să nu mai subziste nimic. Într-adevăr, unele /pro- 
prietăți/ sunt afectări, acţiuni și capacităţi ale corpurilor, iar 
lungimea, lățimea și adâncimea sunt cantităţi anumite, dar nu 
sunt Fiinţe (cantitatea nu este Fiinţă), ci mai curând este Fiinţă 
lucrul căruia acestea îi aparțin în primul rând. 
Dar, dacă se dă la o parte lungimea, lăţimea și adâncimea, 
nu mai vedem nimic rămas /în afara substratului/, afară doar 
dacă nu există ceva determinat de acestea, astfel încât este 


1 Aristotel utilizează doi termeni pentru ceea ce se traduce în 
mod obișnuit prin formă: e18og, tradus de noi, de obicei, prin „formă“, 
Și LOPPA, pentru care am ales termenul de „configurație“ și care este 
explicat de Aristotel. Termenii sunt sinonimi în acest sens, dar acolo 
unde este posibil vom prefera să traducem și peetõoç prin „configu- 
raţie“, termen care exprimă mai bine ideea că la Aristotel forma este 
un dat caracteristic fiecărui individual, „genotipul“ său, structura sa 
profundă și determinantă, și nu o formă generică, universală, indeter- 
minată, de tip platonician. Pe de altă parte, eî5og înseamnă uneori 
„specie“, alteori Formă platoniciană (Idee). 

necesar ca materia să apară ca unica Fiinţă pentru cei care 
cercetează în acest mod. Mă refer la materia luată intrinsec, care 
nu e nici ceva determinat, nici cantitate, nici altceva dintre cele 
prin care este determinat ceea-ce-este. Căci există ceva deter- 
minat care primește fiecare dintre aceste predicate /calitate, 
cantitate etc./, ceva a cărui esenţă este diferită de toate cate- 
goriile. (Restul proprietăților sunt /— se spune —/ predicatele 
Fiinţei, iar Fiinţa este predicatul materiei. )!? Rezultă că ulti- 
mul substrat luat intrinsec nu este nici ceva determinat, nici 
cantitate, nici nimic altceva. El nu e nici negatiile /unor pro- 
prietăţi/, căci și acestea îi aparţin doar contextual. 

Celor ce pornesc de la astfel de raționamente li se pare, prin 
urmare, că materia este Fiinţa. Dar asta este cu neputinţă: căci 
cel mai mult par a aparţine Fiinţei atât autonomia, cât și indi- 
vidualul. De aceea, atât forma (configuraţia), cât și compusul 
din materie și formă par să fie mai degrabă Fiinţă decât materia. 
Şi totuși Fiinţa provenită din ambele — din materie și din 
configuraţie — trebuie lăsată deoparte, ea fiind posterioară și 
evidentă.!* Cumva este clar și /conceptul/ de materie. 

Trebuie însă cercetat în legătură cu al treilea /termen — cu 
forma sau configuraţia/. Căci ea este cea mai supusă dificultăților. 

Se acceptă, de regulă, că unele lucruri senzoriale sunt Fiinte; 
rezultă că prima cercetare trebuie făcută în ceea ce le privește 
pe acestea. 

Într-adevăr, e avantajos să treci /cu cercetarea/ la ceea ce 
este mai cognoscibil. Căci astfel avansează cunoașterea pentru 
toţi — parcurge lucruri mai puțin cognoscibile prin natură 
îndreptându-se spre cele mai cognoscibile /prin natură/. Precum, 
în acţiunile practice, când se pornește de la lucrurile bune, dar 


12 În continuare, Aristotel expune o teorie mai curând plato- 
niciană, conform căreia Fiinţa este echivalentul unei proprietăți 
generale, unei Forme. 

15 Fiinţa trebuie să fie ceva determinat, având o esență definibilă, 
și deci cognoscibilă, ceea ce nu e cazul materiei, care este indetermi- 
nare absolută, sau virtualitate. 

14 Fiind un compus, este posterior și formei și materiei. 

individualizate pentru fiecare om în parte, se face ca lucrurile 
în general bune să devină bune și pentru fiecare în parte. La 
fel, pornind de la lucruri mai cognoscibile pentru fiecare în 
parte, facem ca lucrurile cognoscibile prin natură să fie /efectiv/ 
cognoscibile pentru fiecare. Or, lucrurile cunoscute mai întâi 
fiecăruia sunt adesea puţin, vag cunoscute /prin natură/ și au 
puțină substanță sau nici o substanță. Și totuși trebuie ca, pornind 
de la lucrurile puţin cognoscibile /în general/, dar cognoscibile 
individual, să ne străduim să cunoaștem pe cele în mod univer- 
sal cognoscibile, avansând astfel, cum s-a arătat, pe calea celor 
dintâi amintite.!5 


Capitolul 4 


După ce la început am distins în câte sensuri definim Fiinţa, 
iar unul dintre aceste sensuri a părut a fi esenţa /ce este în sine 
lucrul/, trebuie examinat acest aspect.16 

Și, mai întâi, să spunem unele lucruri despre aceasta din 
punct de vedere strict conceptual <homâG>: anume, esenta 
fiecărui lucru e ceea ce el este declarat a fi în mod intrinsec: 
într-adevăr, esenţa ta nu este /totuna/ cu esenţa muzicianului, 


15 Axiomele și principiile universale sunt evidente și Aristotel le 
consideră ușor cognoscibile în ordinea naturii. Cu toate acestea, ele 
nu par, iniţial, ușor de cunoscut pentru oameni, care au acces mai 
curând la cunoștințe derivate, locale, nesigure. Totuși, inductiv, tre- 
buie pornit de la acestea din urmă, de la ceea ce este accesibil în ordine 
didactică, pentru a accede la ceea ce este cognoscibil în ordine naturală. 
Acest pasaj, considerat de W. Jaeger lipsit de legătură cu contextul, 
explică de ce Aristotel analizează mai întâi Fiinţele cu materie, urmând 
ca abia în Cartea Lambda să se ocupe de Fiinţele imateriale și imobile. 

16 După cum a precizat, Aristotel se va referi la forma lucrurilor 
senzoriale, pe care o identifică cu Fiinţa și cu esenţa lor. Din exemplele 
date, rezultă că Aristotel se referă mai ales la predicate universale, 
ca „om“, „suprafață“ etc. În calitate de predicate însă, acestea nu cores- 
pund primei definiţii a Fiinţei. 

deoarece tu nu ești intrinsec muzician. Prin urmare, esenţa ta 
e ceea ce tu eşti în mod intrinsec. 

Şi totuși, nu toate proprietăţile posedate în mod intrinsec 
formează esenţa: nu, de exemplu, ceea ce aparţine intrinsec 
/unui subiect/ precum albul aparţine unei suprafețe, fiindcă 
esenţa suprafeței nu este esența albului.!7 Dar esența suprafeței 
nu este nici ceea ce rezultă din compunerea celor doi termeni — 
adică, esenţa „suprafetei albe“, fiindcă aici este un adaos. Prin 
urmare, definiţia fiecărui lucru, cea care indică esenţa, este aceea 
în care nu va fi conținută /numirea/ esenţei.!8 

/Și totuși, dacă s-ar susţine cele de mai sus,/ ar rezulta /până 
la urmă/ că, în ipoteza că esenţa „suprafeței albe“ este esența 
„suprafeţei netede“, esenta albului și esența netedului vor fi 
unul și același lucru.!? /Ceea ce e absurd/. 

Dar, de vreme ce există /termeni/ compuși și în cazul celor- 
lalte categorii (există un substrat pentru fiecare categorie, adică 
pentru calitate, cantitate, timp, loc, mișcare), trebuie cercetat 
dacă există o definiţie a esenței pentru fiecare categorie și dacă 


17 Așa cum s-a arătat în Cartea Delta, cap. 28, există predicate ce 
aparţin unor contextualități intrinseci, dar care totuși nu se includ 
în esenţa și în definiția lucrului. (Acolo era dat ca exemplu proprie- 
tatea triunghiului de a avea suma unghiurilor egală cu două unghiuri 
drepte.) Exemplul de aici ar trebui citit în modul următor: presu- 
punând că o suprafaţă ar fi în mod intrinsec, în sine, albă, albul, totuși, 
nu ar exprima ceea ce este suprafaţa. 

18 Nu se poate defini suprafața drept „suprafată albă“, nici omul — 
drept „om muzician“ etc. Definiţia trebuie să nu conţină termenul 
care numește esenţa: „suprafaţă“, „om“. 

19 Evident o omisiune aici, dar raționamentul se poate ușor recon- 
stitui: dacă esența suprafeței este esenţa „suprafeţei albe“ (definesc 
suprafața ca fiind „o suprafață albă“), nimic nu împiedică să fac același 
lucru și cu „suprafața netedă“. Dar atunci, cum esenţa lucrului trebuie 
să fie unică, ar rezulta că cele două definiţii trebuie să fie echivalente 
şi că, prin urmare, albul și netedul ar fi identice conceptual, ceea ce 
este absurd. 

20 Așa cum Socrate este substrat (subiect) pentru „om“, tot așa el 
este substrat și pentru „alb“, „mare“ etc. 

esenţa aparţine și acestor categorii /în afara Fiinţei/, de exem- 
plu, „omului alb“.2! Fie atunci numele / „omului alb“/ „haină“. 
Care este esența „hainei“ ? Dar acest termen nu aparţine pre- 
dicatelor intrinseci !22 

Numai că — /s-ar putea obiecta/ — ceea ce nu e intrinsec 
se poate înțelege în două sensuri: într-un caz, se adaugă ceva, 
în celălalt — nu. În primul caz, termenul pe care îl definim e 
afirmat ca adăugându-se altui termen: de exemplu, dacă cineva, 
definind esenţa albului, ar da definiţia „omului alb“. În celălalt 
sens, aceluiași termen îi revine un altul /conţinut în primul/: 
de exemplu, dacă „haină“ ar semnifica „om alb“ și cineva ar 
defini „haina“ ca fiind „albă“. Or, „omul alb“ este alb, și totuși 
esenţa sa nu este esența albului. 

Dar oare esența „hainei“ este, cu adevărat, o esență, sau nu? 
Căci esenţa este un ce determinat. Însă când un lucru este 
afirmat despre un alt lucru, nu există /ca rezultat al sintezei/ 
ceva determinat; așa, de pildă, „omul alb“ nu este un ce 
determinat, dacă-i adevărat că numai Fiinţelor le apartine un 
ce determinat. 

Rezultă că esența este proprie lucrurilor a căror enunțare 
<A6yo6> reprezintă o definiţie <6pou6s>. Or, definiția există 
nu doar dacă există un /singur/ nume care ar semnala același 
lucru /care e explicitat/ prin intermediul unui enunț. (Căci, 
altminteri, toate enunţurile ar fi definiţii <pow>; va putea exista, 
într-adevăr, un nume pentru orice fel de enunț /explicativ/, 


2 Aristotel se întreabă dacă se poate defini esenta unui lucru în 
cadrul celorlalte categorii, în afara Fiintei, ceea ce revine, de exemplu, 
la întrebarea dacă „om alb“ (calitate) poate defini esența unui lucru, 
sau dacă „om alb“ constituie o Fiinţă, adică un substrat de sine stătător. 

22 Dacă „om alb“ ar fi numit „haină“, încă nu s-ar putea defini 
„omul alb“ cu ajutorul termenului „haină“, fiindcă „haină“ nu este 
un predicat intrinsec. 

3 Sinteza dintre un subiect și un predicat nu este, la modul gene- 
ral, o Fiinţă nouă, nu este ceva determinat, Și nu i se potrivește noțiu- 
nea de esenţă“. În alte cazuri însă: „om = animal biped“, sinteza 
dintre subiect și predicat produce o Fiinţă. 

încât și numele „Iliada“ va fi o definiţie /a poemului/.)2* Ci 
/enuntul și definiţia vor coincide/ doar dacă un /nume/ ar fi propriu 
unui lucru prim. Aceste /lucruri prime/ sunt cele care nu se 
enunță prin asocierea unui subiect cu un predicat.%5 

Așadar, nu va exista esenţă pentru vreuna dintre speciile 
ce nu sunt incluse în gen, ci numai ale acestor /specii, care sunt 
ale unui gen/.2% (Acestea par, într-adevăr, să fie concepute nu prin- 
tr-o participare sau o modificare /a unei Fiinte/, și nici contextual.)77 

Desigur, va exista un enunţ descriind fiecare lucru, adică 
și pentru restul lucrurilor /care nu au definiţie/, arătând, în 
cazul când ar exista un nume, ce semnifică faptul că un predicat 
aparține unui subiect, sau faptul că în locul unui enunț simplu 
/se folosește/ unul mai precis /și mai lung/.?8 Dar definiţie nu 
va exista pentru aceste lucruri/ şi nici esenţă.2? 

Sau oare și definiţia, la fel ca și ce este ?-le unui lucru, se con- 
cepe în mai multe sensuri? Căci, într-un prim sens, ce este?-le 


2 Numele „Iliada“ trimite la un enunț descriptiv, dar nu la o defi- 
niţie în sens propriu. Astfel de entităţi nu au o esenţă și nu sunt Fiinţe. 

25 „Socrate“, „om“, „sac“ sunt prime, în acest sens; „om alb“, „So- 
crate filozof“ — nu, căci ele conţin un subiect și un predicat asociate. 
În alt sens, prime sunt entităţile imobile, precum Dumnezeu, care 
nu devin inteligibile prin unirea dintre un subiect și un predicat. 

2 Firește, aceste „specii“ sunt echivalente cu genurile supreme, 
pentru care nu mai există definiţie, căci nu mai există un gen superior 
în raport cu care să poată fi definite. 

27 Femininul nu este ceva, în sensul în care omul este un animal, 
ci se raportează la noțiunea de animal. Așadar, el nu este o specie apar- 
ținând unui gen. Numai unirea dintre gen (sau materie inteligibilă, 
sau virtualitate) și diferență (sau formă inteligibilă, sau actualizare 
a unei virtualităţi) produce Fiinţe care au esență și pot fi definite în 
sens propriu. A 

28 Este ceea ce se numește „definiție nominală“: „Luceafărul“ este 
un poem de Mihai Eminescu. 

2 „Iliada“ poate înlocui enunţul mai lung și mai precis „poem 
homeric despre luptele dintre greci și troieni“, dar aceasta nu este o 
definiţie și, ca atare, nici nu presupune o esenţă, căci nu se poate răs- 
punde univoc și clar la întrebarea „ce este ?“. E, într-adevăr, imposibil 
de definit „Iliada“! 

unui lucru semnifică Fiinţa și individualitatea, în alt sens — pe 
fiecare dintre categorii — cantitatea, calitatea și toate de acest 
fel. După cum și „este“ aparține tuturor /categoriilor/, dar nu în 
mod similar, ci unei categorii în mod prioritar, iar celorlalte — 
ca o consecinţă <Enoutvwc>, la fel și „ce este?“ aparține în mod 
absolut Fiinţei, dar, într-un anumit mod, /mai apartţine/ și 
celorlalte categorii. Într-adevăr, am putea întreba ce este 
calitatea, încât rezultă că și calitatea aparţine celor în legătură 
cu care putem întreba ce sunt. Desigur, ea nu aparţine în mod 
absolut acestora, ci, așa cum în privinţa a ceea-ce-nu-este unii 
spun, la modul verbal <Aonxâs>, că el este ceea-ce-nu-este, 
și nu că în chip absolut /„este“/, ci că /este/ ca nefiind, la fel 
stau lucrurile și cu calitatea. 

Trebuie, prin urmare, cercetat și felul în care trebuie vorbit 
despre fiecare lucru, dar totuși nu mai mult decât /trebuie 
cercetat/ felul în care lucrurile sunt cu adevărat. 

Iată de ce, de vreme ce aspectul conceptual este limpede, /să 
spunem că/ și esenţa, deopotrivă, va aparţine în mod prioritar 
și absolut Ființei, și abia apoi și celorlalte categorii — după cum 
e cazul cu ce-este?, esența /nu va exista pentru aceste 
categorii/ în sens absolut, ci va fi esenţă pentru calitate sau 
pentru cantitate. Căci e necesar ca toate aceste /„esenţe“/ să 
se exprime fie utilizând un simplu nume pentru realităţi 
diferite, fie că am adăuga sau am scoate /ceva din semnificație/, 
precum atunci când non-cognoscibilul /e numit/ cognoscibil. 

Corect este a nu trata aceste realități nici ca diferite complet, 
purtând doar același nume, dar nici ca având același conținut, 
ci trebuie înțelese în felul în care trebuie înţeles și termenul 
„medical“, anume, că se raportează la același lucru unic și nu 
că semnifică acelaşi lucru unic, nici că ar fi doar un nume 
acoperind realități fără legătură. Într-adevăr, un corp, o 
activitate, un instrument nu sunt numite „medicale“ fără a 
exista nici o legătură de semnificaţie între ele <ópovópwç>, dar 


30 Se reia teoria raportării la o unitate, diferită atât de realismul 
platonician, cât și de relativismul sofistic. 

nici astfel încât /termenul „medical“ / să însemne o unică rea- 
litate <kað’ Ev>, ci numai prin raportare la o unică realitate. 

Nu are însă nici o importanță în ce fel s-ar dori exprimate 
aceste lucruri. Este, așadar, limpede că definiţia în sens primar 
și absolut și esenţa aparţin Fiinţelor. Desigur, ele apartin și 
celorlalte categorii, doar că nu în sens primar. Căci nu este nece- 
sar, odată ce am accepta aceasta, să existe definiţie pentru acel 
lucru pe care un același /nume/ l-ar semnifica prin intermediul 
unui enunţ oarecare, ci /există definiţie/ numai /dacă l-ar semni- 
fica/ prin intermediul unui anumit tip de enunţ <A6yo nvi>. 

Or, aceasta se petrece, dacă respectivul /enunț/ ar fi /enun- 
țul/ unei unități!, dar nu al unei entităţi continue, precum 
Iliada, sau câte sunt /unite/ printr-o legătură, ci al unei unităţi 
luate în toate sensurile în care se poate concepe unu. lar unu 
este conceput la fel ca ceea-ce-este. Ceea-ce-este, într-un sens, 
semnifică individualul determinat, în alt sens — cantitatea, în 
altul — calitatea. De aceea vor exista un enunţ și o definiţie 
ale „omului alb“, dar într-un sens va fi /definiţia/ „albului“ 
și a Fiinţei /omului/. 


Capitolul 5 


Apare o problemă însă, dacă se neagă că enunţul provenit 
dintr-o adăugire <Ex npoBrfioewc> reprezintă o definiţie: pentru 
care lucru dintre cele non-simple, ci provenite din asocierea 
a doi termeni <ovvâeâvoaoutva>, va exista definiție ? Căci este 
necesar ca definiţia să explice în baza unei adăugiri. De exem- 
plu: dacă există „nas“ și „concavitate“, va exista și „calitatea 
de a fi cârn“, rezultată din asocierea celor doi termeni, prin 
faptul că unul este atribuit altuia??; or, nici concavitatea, nici 


Fiinţa și esenţa există numai atunci când ceva determinat are 
o unitate intrinsecă. | 

32 Aristotel spune literal „cârnitate“ <otpőtng>, ceea ce amintește 
de Formele platoniciene. „Cârnitatea“ se explică prin asocierea a doi 
termeni: „proprietatea nasului de a fi concav“. E aceasta o definiţie — 

calitatea de a fi cârn nu sunt proprietăți contextuale ale nasului, 
ci proprietăţi intrinseci ale acestuia. 

Aici lucrurile nu stau precum atunci când „albul“ este atri- 
buit lui Callias, sau omului, fiindcă lui „Callas cel alb“ i-a 
revenit, contextual, să fie om, ci așa cum masculinul este atribuit 
animalului, egalul — cantităţii, și toate câte aparțin /subiectului/ 
în mod intrinsec.” Acestea sunt atributele în al căror concept 
există fie definiţia, fie numele a căror proprietate este /respec- 
tivul/ atribut, și nu este cu putință să se explice /atributul/ fără 
conceptul respectiv. De exemplu, „albul“ poate fi explicat fără 
conceptul de „om“, dar „femininul“ nu poate fi explicat fără 
conceptul de „animal“. 

Rezultă că sau nu există esenţă și definiție a nici unuia dintre 
aceste /concepte/, sau, dacă există, ele — /definiţia și esența/ — 
trebuie luate în alt sens, așa cum s-a arătat.35 

Există și o altă dificultate în legătură cu aceste probleme: 
dacă un nas cârn și un nas concav sunt totuna, se pare că totuna 
vor fi și conceptele „cârn“ și „concav“. lar dacă nu sunt totuna, 
aceasta se întâmplă fiindcă este imposibil a vorbi despre „cârn“ 
în absența suportului a cărui proprietate intrinsecăeste noţiunea 


se întreabă Aristotel — și în ce sens anume? Răspunsul este că, în 
sens „tare“, nu este o definiție deoarece „cârnitatea“ nu este o Fiintă, 
ci o proprietate a nasurilor, deci lipsită de autonomie. 

5 Un anumit animal poate să nu fie de gen masculin, dar animalul 
în general, ca virtualitate, este fie masculin, fie feminin, (în mod 
virtual, omul este bărbat și femeie) ceea ce înseamnă că masculinul 
face parte dintre proprietăţile intrinseci ale conceptului de „animal“, 
ceea ce nu se poate spune despre predicatul „alb“ asociat „omului“. 

34. Conceptul de „feminin“ îl presupune pe cel de „animal“, așa 
cum conceptul de „cârn“ presupune „nasul“; dar „albul“ nu-l presu- 
pune nici pe Callias, ca om individual, nici conceptul de om. 

55 Aristotel spune că, într-un anume sens, nu există definiție (și 
esență) a femininului sau a „cârnităţii“, ori a altor proprietăţi intrin- 
seci, deoarece ele nu pot fi concepute decât asociate cu un anumit 
subiect; ele nu sunt Fiinţe, așa cum sunt considerate de Platon. Într-un 
sens „slab“ se poate descrie cu suficientă precizie ce sunt aceste 
concepte, și descrierile respective pot fi numite „definiții“. 

de „cârn“ („cârn“ înseamnă prezenţa concavităţii la nas). Or, 
faptul de a numi nasul „cârn“ sau nu este cu putință, sau va 
presupune o repetare a aceluiași lucru — „nas nas concav“ — de 
vreme ce nasul cârn ar fi un nas nas concav. 

Iată de ce este imposibil ca esența să aparțină acestor lucruri, 
/precum „nas cârn“/; altminteri, se merge la nesfârșit: la un nas 
ce e nas cârn va mai exista /mereu/ încă un alt /atribut/.37 

Se vădeşte așadar că definitia are ca obiect numai Fiinta. 
Iar dacă are ca obiect și celelalte categorii, e necesar ca ea să se 
alcătuiască în urma unei adăugiri, cum ar fi cazul [calităţii] și 
cel al imparului: căci nu poate /exista imparul/ în absenţa 
numărului, şi nici femininul în absenţa animalului.38 (Numesc 
„alcătuire în urma unei adăugiri“ când se întâmplă ca /în 
definiţie/ să se spună de două ori același lucru, precum în 
cazurile arătate.59) lar dacă aceasta este adevărat, nu va exista 
definiţie nici pentru noţiunile provenite din unirea a doi 
termeni, precum număr impar, însă nu se vede despre ce este 
vorba, fiindcă cuvintele nu sunt exprimate riguros. 

Iar dacă există definiţii și pentru /proprietăţi și termeni com- 
puși/, fie ele trebuie luate într-alt sens, fie, după cum s-a arătat, 
trebuie spus că definiţia și esenţa se pot concepe în multe 
sensuri; astfel încât, într-un sens, nu va exista definiție pentru 


36 Dacă nasul nu e cârn, el nu poate fi numit „cârn“. Conceptul 
de „cârn“ îl presupune pe cel de „nas“, cel de „concav“ — nu. De aceea, 
„nas cârn“ și „nas concav“ au același referent, dar nu sunt identice 
sub aspect logic. 

37 „Nas cârn“ nu reprezintă o unitate esențială, deci o Fiinţă, deoa- 
rece „cârn“ presupune noțiunea de „nas“. Altminteri, orice atribut 
adăugat ar suplimenta numărul Fiinţelor. 

% În sensul că, fiind proprietăți, atât imparul, cât și femininul pre- 
supun existența suportului, a Fiinţelor. S-ar putea spune că omul nu 
există în absența animalului, și totuși „om“ nu este o proprietate. 
Omul este animal ca o specie ce aparţine unui gen, dar femininul nu 
este animal, ci se raportează la animal. 

3 „Imparul“ se poate defini ca „număr impar“, „femininul“ ca 
„animal femel“ ; deci în enunţul definiţiei reapare termenul de definit. 

nici /o astfel de entitate/ și nici esenţa nu va aparţine decât 
Fiinţelor, dar, în alt sens, vor exista /și definiţie și esență/.40 

Este limpede, prin urmare, că definiția este enuntul esenței — 
adică ceea ce este în sine ceva — și că esența aparţine fie numai 
Fiinţelor, fie /le aparţine lor/ în cea mai mare măsură, în mod 
prioritar și în sens absolut. 


Capitolul 6 


Dar trebuie cercetat dacă ceea ce este în sine un individual — 
adică esenţa sa — și individualul respectiv sunt sau nu identice. 
Cercetarea aceasta este, într-adevăr, de folos pentru investigarea 
Fiinţei. 

Se pare că individualul <Exasrov>*! nu este altceva decât 
Fiinţa lui, iar esența se numește Fiinţa lucrului. În cazul enti- 
tăților formate contextualizat s-ar părea că esenţa și lucrul sunt 
diferite: de exemplu, un om alb este altceva decât esența omului 
alb. (Dacă ar fi același lucru, atunci și esența omului și esenţa 
omului alb ar fi același lucru; căci om și om alb sunt totuna, 
cum se spune??, încât și esenţa omului alb ar fi totuna cu esența 
omului. 

Sau nu este necesar ca cele atribuite contextual să fie identice 
/cu esenţa lor/, căci nu în același fel termenii extremi /ai aso- 
cierii/ se identifică. Ci, probabil, s-ar crede că se întâmplă măcar 


+0 Nu pot să definesc imparul ca fiind ceva, și, în acest sens, nu 
există definiţie și nici esenţă a imparului. Pot însă defini imparul ca 
proprietate a unui număr, adică raportându-se la ceva, și în acest sens 
(slab) există definiție și esență. 

+ Acest „individual“ pare a fi atât individualul concret, parti- 
cularul: Socrate, acest câine etc., dar și insul abstract: omul, câinele. 
De fapt, Aristotel are în vedere forma individuală a lucrului, sau 
configuraţia sa. 

42 Cum spun sofiștii. 

H Ceea ce este absurd, tocmai deoarece om alb este o entitate con- 
textuală, nonnecesară, în timp ce om este o Fiinţă, cu o esență bine 
determinată. 

aceea, anume că termenii extremi contextuali se identifică, precum 
esenţa albului și esența muzicianului. Or, se pare că așa ceva 
este cu neputinţă." 

Dar în ceea ce privește așa-numitele realități intrinseci sau 
în sine, este oare necesar să existe identitate între /ele şi esenţa 
lor/? Asta, de exemplu, dacă există Fiinţe care nu presupun 
alte Fiinte, nici alte naturi anterioare, așa cum unii spun că sunt 
Formele.+5 Căci dacă binele în sine, pe de-o parte, și esența 
binelui sau ce este în sine binele, de cealaltă parte, vor fi diferite, 
dacă tot așa vor fi animalul în sine şi esența animalului, esența 
a ceea-ce-este şi ceea-ce-este în sine, atunci vor exista alte Ființe, 
naturi și Forme, în afara celor considerate astfel, și acelea vor 
fi anterioare, dacă esența sau ce este în sine ceva este Fiinţa acestuia. 

Iar dacă /Fiintele și esențele/ sunt desfăcute unele de cele- 
alte, pentru unele nu va exista știință, iar celelalte nu vor exista 
cu adevărat. (Prin „a fi desfăcute“ înteleg faptul că nici Binelui 
în sine nu-i aparține esența Binelui, nici esenței Binelui faptul 
de a fi bine.) 

Or, există știință a ceva atunci când cunoaștem esența 
acestuia? ; la fel se petrece şi cu binele și cu celelalte, astfel încât 


În mod contextual, om alb și om muzician pot fi identice, ceea 
ce ar putea lăsa să se creadă că esenta albului și cea a muzicianului 
sunt identice, ceea ce este evident absurd. 

+5 Este vorba, desigur, despre platonicieni. Mai întâi Aristotel a 
argumentat împotriva sofiștilor care dizolvă esenţa în contextualitate, 
acum argumentează împotriva platonicienilor, care separă esenta de 
Forme. De ce? Fiindcă, dacă esenţa omului este proprie tuturor oame- 
nilor individuali, iar Forma omului este separată de aceștia, se pare 
că esența omului va fi separată de Forma omului. Filozoful va reveni 
apoi la sofişti. Deocamdată, Aristotel argumentează că la universale, 
chiar dacă au Fiinţă, aceasta nu poate fi distinctă de esenta lor. 

46 Fiinţele (de fapt, individualele) vor fi incognoscibile, deoarece 
vor fi separate de esențe, iar esentele universale (Formele platoniciene) 
vor fi lipsite de realitate efectivă. 

+7 lată o concepţie pe care modernii au respins-o cu tărie: pentru 
ei știința nu ar mai avea sensul de a cunoaște ce sunt lucrurile, adică 
esențele lor. 

dacă nici esenţa binelui nu este un bine, atunci nici esenta lui 
a fi nu este ceva care este, nici esenţa lui unu nu este unu. La 
fel sunt sau toate esenţele, sau nici una dintre ele, încât dacă 
esenţa a ceea-ce-este nu este ceva ce este, atunci nici vreuna 
dintre celelalte esențe /nu va fi identică cu lucrul respectiv/.4%8 

În plus, lucrul căruia nu-i aparţine esența binelui nu este 
un bine. Prin urmare, este obligatoriu să fie totuna binele şi 
esenţa binelui, frumosul și esența frumosului, și câte altele nu 
se afirmă despre altceva, ci sunt luate în sine, sau intrinsec, și 
sunt prime. lar așa ceva ar fi valabil, chiar dacă nu ar exista 
Forme, dar cu mult mai probabil dacă ar exista Forme. În 
același timp este clar și că, dacă într-adevăr există Formele în 
felul în care unii susţin că sunt ele, nu subiectul va fi Fiinţă. 
Căci este necesar — spun ei — ca Formele să fie Fiinţe, însă 
nu predicate ale unui subiect; căci /în acest caz/ ele vor exista 
în baza participării.50 

În temeiul acestor argumente, fiecare individual care nu are 
o existenţă contextuală este unul și acelaşi lucru cu esenţa /sa/; 
dar aceasta și fiindcă a avea cunoștința fiecăruia înseamnă toc- 
mai a avea cunoștința esenței, încât și în temeiul abstragerii 
/presupuse de procesul cunoașterii/ <xară Thv ExBeoiv> este 
necesar ca ambele — lucrul și esenţa sa — să fie identice.5! (Ceea 


48 S-ar părea că aici Aristotel face trecerea de la ipoteza Forme- 
lor platoniciene (Fiinţe generice) la lucrurile individuale, care, nici 
ele, nu pot fi socotite separate de esența lor. 

% Aristotel acceptă un moment ca ipoteză de lucru teoria Formelor. 

50 Într-adevăr, dacă Formele sunt predicatul unui subiect, ele nu 
mai corespund definiţiei Fiinţei: s-a spus, într-adevăr, că Forma nu 
poate fi predicatul nici unui subiect și că e subiectul restului predi- 
catelor (Cap. 2). Or, Formele sunt predicate universale. 

5! Lucrurile individuale constituie, cel puţin în lumea sublunară, 
existența autentică — aceasta înseamnă, de fapt, că ele sunt identice 
cu esenţa lor. Pe de altă parte, în calitate de esente, ele constituie și 
subiectul cunoașterii. Numai că orice cunoaștere autentică este a uni- 
versalului, despre care Aristotel spune că nu este Fiinţă. Tocmai această 
nepotrivire între exigentele ontologice și cele epistemologice ale Fiin- 
tei îl obligă pe Aristotel să caute Fiinţa nematerială. V. Interpretare 
la Metafizica. Dificultatea poate fi parțial rezolvată rară tùv Exeo, 

ce se spune contextual, de pildă muziaanul sau albul, nu poate 
fi considerat identic cu esenţa sa din pricina dublei semnificatii 
a respectivului cuvânt. Căci se numește „alb“ și insul căruia, 
în context, i se întâmplă să fie alb, dar şi proprietatea contex- 
tuală, de unde rezultă că, într-un sens, există identitate între 
esență și lucru, dar într-alt sens, nu există. Într-adevăr, esența 
albului nu estetotuna cu „omul“ sau cu „omul alb“, dar e totuna 
cu proprietatea respectivă.52) 

Dar ar părea absurdă /separarea dintre esență și lucru/ și 
dacă s-ar da un nume pentru fiecare esenţă. Ar exista, în fapt, 
alături de această esență și o alta, de exemplu, pentru esenţa 
calului /va exista/ o altă esenţă. Așadar, ce împiedică chiar acum 
ca unele entităţi să fie esente, dacă e adevărat că esenta este 
Fiinţă: ? Or, nu numai că esenţa și lucrul sunt totuna, dar există 
și o aceeași definitie a lor, după cum e limpede şi din cele de 
mai sus. Căci nu în mod contextual un /lucru/ şi esenţa unui 
/lucru/ sunt identice !54 

De asemenea, dacă esenţa va fi altceva /decât lucrul/, se 
merge la infinit. Căci vom avea, pe de-o parte, esenta unui 
/lucru/, pe de altă parte, un /lucru/, încât vom putea vorbi la 
fel și despre esențe /aşa cum vorbim despre lucruri/55. 


adică în temeiul metodei abstragerii, prin care sunt reținute numai 
trăsăturile esențiale ale Fiintei individuale. 

52 Mevkóç poate însemna în greacă (mai mult chiar decât în română) 
deopotrivă „un om alb“ (substantiv) și „alb“ (adjectiv). De aici 
distincţia necesară făcută de Aristotel. 

5 Dacă esența calului este distinctă de „cal“, s-ar putea da un nume 
special acestei esențe, de exemplu, „can“. Or, dacă esenta „calului“ 
este „can“, care va fi esenţa „canului“ ? S-ar părea că va apărea o nouă 
esență purtând un nou nume, „cam“ și așa mai departe. Absurditatea 
apare deoarece fiecare nume (substantiv) corespunde unei Fiinte și, 
prin urmare, a-l aplica unei esente separate de Fiinţă este imposibil. 
Rezultă că Ființa și esenţa trebuie să coincidă. 

54 Definiţia este enunţul esenței. Dar dacă esenţa și lucrul sunt 
una, atunci enunţul esenței va fi totodată și o definiţie a lucrului, de 
vreme ce unitatea respectivă este intrinsecă și nu contextuală. 

55 Vezi nota 45. În fond toate acestea reprezintă variante ale argu- 
mentului „celui de-al treilea om“ : a hipostazia esențele, considerându-le 

Este clar, prin urmare, că esenţa /a ceva/ și acest ceva sunt 
identice în ceea ce privește individualele prime și luate în sine.56 
Este însă limpede că obiecțiile sofistice împotriva acestei teze 
se soluţionează în acelaşi mod, cum ar fi dacă „Socrate“ și 
„esenta lui Socrate“ sunt totuna.5? Căci nu este nici o deosebire, 
nici considerând problemele ridicate, nici soluţiile ce ar fi găsite. 
Așadar, s-a arătat în ce sens esenţa este identică cu individualul, 
şi în ce sens nu este identică. 


Capitolul 7 


Dintre lucrurile care au devenire, unele o au în temeiul 
naturii, altele — în cel al artei, altele, în fine, în mod spontan; 
dar toate cele ce devin o fac având pe cineva drept autor, devin 
din ceva şi devin ceva anume. Prin „ceva anume“ înțeleg că 
ele devin conform fiecărei categorii: fie ceva /determinat/, fie 
având o anumită mărime, fie o anumită calitate, fie într-un 
anumit loc. Devenirile naturale sunt cele ale lucrurilor a căror 
devenire provine de la natură; originea devenirii este ceea ce 
numim „materie“, autorul devenirii este vreunul dintre lucru- 
rile naturale, iar ce devin lucrurile naturale este sau un om, sau 


Forme cu existență intrinsecă, autonomă, obligă la a admite Forme 
ale Formelor, ceea ce duce la o inflaţie incontinentă a inteligibilelor. 

5 Este vorba, de fapt, despre formele imanente lucrurilor indivi- 
duale, sau despre configuratii. 

57 Aristotel argumentase împotriva platonicienilor, care susțineau 
că Formele sunt distincte de esențele lor. Vezi ideea Binelui la Platon, 
Republica. Acum el spune că argumentele respective sunt valabile și 
împotriva sofiștilor, și deci că nu există distincţie între individualul 
concret (mai pr obabil, configurația acestuia decât compusul) și esența 
acestuia, altfel zis că „Socrate“ şi „ceea ce este în sine Socrate“ sunt 
unul și același lucru. Dacă nu ar fi, Socrate ar fi diferit de sine. Pe de 
altă parte, „esenta lui Socrate“ și „Socrate muzician“ nu sunt identice 
decât contextual, deoarece „muzician“ nu este o proprietate a esenței 
lui Socrate. 


1032 b 


274 METAFIZICA 


o plantă, sau altceva asemănător, despre care afirmăm în cea 
mai mare măsură că sunt Fiinte. 

Căci toate cele ce au devenire își posedă materia fie prin 
natură, fie prin artă. Este, într-adevăr, posibil ca fiecare dintre 
ele să existe, sau să nu existe, dar aceasta — materia din fiecare — 
există /oricum/.58 

În general, originea lucrurilor /naturale/ este natura, prin- 
cipiul potrivit cu care ele devin este natura (căci ceea ce devine 
are o natură, precum planta sau animalul), iar autorul devenirii 
este natura socotită în raport cu forma, natura similară specific <ñ 
xară ră et5oş Aeyopéw vos îi ópoeiðhc> (ea se află în alt individ 
/decât în individul generat/).5? Fiindcă omul generează pe om. 

Prin urmare, astfel au devenire cele ce devin în mod natural. 
Celelalte deveniri și generări sunt numite produceri. Or, toate 
producerile au loc pornind fie de la o artă, fie de la o capacitate, 
fie de la o reflecţie. Printre acestea sunt și unele care apar spon- 
tan și ca urmare a hazardului, după cum se întâmplă și în 
devenirile naturale. Căci și în natură, unele făpturi se nasc iden- 
tice /cu părinţii lor/ și dintr- o sămânță, dar /se nasc așa uneori/ 
și fără sămânță. 

În legătură cu acestea trebuie cercetat mai târziu; dar deve- 
nirile care au loc în baza artei sunt acelea a căror configuraţie 
/sau formă/ există în suflet (numesc „configuraţie“ esența 
fiecărui lucru și Fiinta primă a sa <A npórtn ovoia>0.) 

Căci şi în cazul contrariilor există, într-un anume fel, o formă 
identică: Fiinţa opusă este Fiinţa privaţiunii, de exemplu: sănă- 
tatea este /privaţiunea/ de boală, iar boala este absenţa sănătății; 
sănătatea însă e o noţiune din suflet şi o știință /aflată acolo/. 


58 Materia este lucrul aflat în virtualitate; vezi Cartea Eta, cap. 6. 

59 „Natură“ are deci mai întâi semnificaţia de materie, apoi de 
rațiune formală, în fine de rațiune eficientă a lucrului natural. 

& Fiinţa primă este forma sau actualizarea lucrului, în timp ce 
Fiinţa secundă este _compusul dintre formă și materie (sau materia 
actualizată parţial). În Categorii, lucrare mult mai timpurie a lui Aris- 
totel, nporn ovoiaeste esenţa individuală a lucrului, în timp ce õevtépa 
ovoia este specia. 

Or, sănătatea se produce când cineva raţionează în felul 
următor: de vreme ce sănătatea constăîn cutare efect, e necesar, 
pentru ca să existe sănătate, ca efectul respectiv să apară, de pildă 
un anumit echilibru /între umorile corpului/; iar pentru ca 
acest echilibru să fie obţinut, e nevoie de căldură. Astfel raţio- 
nează mereu medicul, până când ar ajunge la acţiunea ultima 
pe care el esteîn stare să o facă. Or, mișcarea pe care el o iniţiază 
se numește „producere“ — este vorba despre mișcarea ducând 
la însănătoșire. Rezultă că, într-un fel, sănătatea se naște din 
sănătate, și casa din casă, și anume din sănătatea sau din casa 
lipsite de materie se nasc cele având materie. Căci medicina și 
arhitectura din suflet reprezintă forma sănătăţii și, respectiv, 
pe cea a casei. lar prin Fiinţa fără materie înțeleg esența sau 
ceea ce este în sine ceva.6! 

Avem în vedere, pe de-o parte, gândirea lucrurilor supuse 
devenirii și mișcării, pe de altă parte — producerea lor. Gân- 
direa este un proces ce pornește de la principiu și de la configu- 
raţie, în timp ce producerea pornește de la ultimul moment al 
gândirii. La fel se întâmplă și cu fiecare dintre celelalte /operaţii/ 
intermediare. De exemplu: dacă e ca un om să se însănăto- 
şească, ar trebui echilibrate anumite /umori/. Dar ce este a echi- 
libra? Cutare. Or, echilibrarea se va realiza, dacă corpul va fi 
încălzit. Dar ce este a fi încălzit? Cutare. Or, actul încălzirii 
se află în puterea medicului și asupra sa cade inițiativa /acţiunii/. 

Iar ceea ce produce /sănătatea/ și constituie originea mișcării 
ducând la sănătate, în cazul în care ea se face în temeiul artei, 
este forma /sănătăţii/ din sufletul medicului; dacă însă apare 
o însănătoșire spontană, ea provine din acel efect care consti- 
tuie începutul procesului de producere a sănătăţii, ce are drept 
autor omul care acţionează în temeiul artei. În cazul acțiunii 


6 Planul unei case sau conceptul sănătăţii din mintea medicului 
dau naștere casei, respectiv, sănătăţii materiale. Cum va arăta Aristotel, 
în cazul de faţă este vorba numai despre așa-zisa materie sensibilă, 
deoarece și casa și sănătatea din minte posedă totuși o materie inteli- 
gibilă. Altminteri, ele nu ar putea fi cunoscute prin intermediul unei 
definiţii cu gen și diferență. 

medicale, începutul este probabil încălzirea (care se obține prin 
fricţionare). Așadar, căldura din corp este fie o parte a sănătăţii, 
fie este consecinţa unei atare părți, fie că este o consecinţă 
mijlocită de mai multe proceduri /intermediare/. Dar ultima 
/procedură/ este aceea care produce /efectiv/ partea sănătăţii, 
respectiv, care produce o parte a casei (precum sunt pietrele), 
sau /o parte/ a altor lucruri. 

Astfel încât, după cum s-a spus, este imposibil ca ea —/casa, 
sănătatea/ — să existe, dacă nu i-ar preceda ceva. Că, așadar, 
e necesar ca o parte să preexiste e limpede. Într-adevăr, materia 
este o parte (ea este încorporată în lucru și are capacitatea de 
devenire). 

Dar oare și materia este /o parte/ a elementelor definiţiei? 
într-adevăr, noi definim în două feluri ce sunt cercurile de 
bronz: fie indicăm materia spunând că /cercul/ este „bronz“, 
fie indicăm forma, deoarece obiectul are o anumită figură deter- 
minată, iar aceasta este genul cel mai apropiat. Așadar, formula 
„cercul de bronz“ cuprinde materia în definiţia sa. 

De aici se trage obiceiul de a numi unele lucruri după mate- 
ria din care sunt făcute, dar nu sunt numite chiar cu numele 
materiei, ci cu unul derivat; de exemplu, statuia nu se numește 
„piatră“ „ci „de piatră“. 

Însă A care s-a însănătoșit nu este numit după starea 
de unde a pornit /însănătoșirea/. Motivul este că /însănătoșirea/ 
provine din privatiune şi din substratul pe care îl numim „mate- 
rie“ ; de pildă, și omul, și bolnavul devin sănătoși. Mai degrabă 
însă spunem că /însănătoșirea/ provine din privaţiune: de exem- 
plu, /spunem/ că cineva mai curând din bolnav se face sănătos, 
decât din om. lată de ce sănătosul nu /mai/ este numit bolnav, 
ci om, și anume, om sănătos.82 

Dar atunci când privaţiunea este neclară și fără nume, de 
pildă, /privaţiunea/ de orice figură, aflată în bronz, sau /priva- 
ţiunea/ casei, aflată în cărămizi și lemne, chiar din acestea pare 
lucrul să se nască, precum, dincolo, omul sănătos provine din 


62 Materia, forma și privaţiunea — v. și Cartea Lambda, cap. 4. 

cel bolnav. De aceea, după cum, în cazul bolii, omul care se 
însănătoșește nu este numit după punctul de plecare al însă- 
nătoșirii sale (boala), nici aici statuia nu este numită „lemn“, 
ci se spune „de lemn“, nici „bronz“, ci „de bronz“; iar casa 
se numește „de cărămizi“, şi nu „cărămidă“. Aceasta fiindcă 
statuia nu provine pur $ ŞI simplu din lemn, sau casa din cărămizi, 
dacă cineva ar privi lucrurile cu băgare de seamă, deoarece acele 
lucruri trebuie să provină din ceva care se transformă, și nu 
care rămâne neschimbat.53 De aceea se vorbeşte în felul amintit. 


Capitolul 8 


Așadar, ceea ce devine devine având un autor (acesta este 
originea procesului devenirii), devine pornind de la ceva (fie 
acest ceva nu privaţiunea, ci materia; s-a arătat deja în ce fel 
vorbim despre aceasta), și devine ceva (aceasta este fie sferă, 
fie cerc sau orice altceva). Or, după cum nu este produs sub- 
stratul — bronzul, de pildă, — tot așa nu este produsă nici sfera, 
decât la modul contextual, fiindcă sfera de bronz este și ea o 
sferă, și /cineva/ produce sfera /de bronz/. Căci a produce ceva 
determinat dintr-un substrat înteles la modul general înseamnă 
a produce acel ceva determinat; spun deci că a produce bila 
de bronz nu înseamnă a produce bila sau sfera, ci altceva, adică 
forma aceasta într-un material. 

Or, dacă /forma respectivă/ e produsă, ar fi produsă din 
altceva — aceasta s-a stabilit.5* De pildă: se face o sferă de 
bronz: astfel, se face din ceva anume — bronzul, ceva anume 
— sfera. Dacă însă şi aceasta ar fi făcută, e clar că va fi făcută 
în același fel, iar generările se vor extinde la infinit.65 


6 În sens absolut, materia rămâne neschimbată. Dar, în alt sens, 
fiind capabilă de formă — spune Aristotel — ea se schimbă. 

64 Sau (cum am tradus în prima ediţie): dacă lucrul respectiv e pro- 
dus, celălalt — materialul din care s-ar produce — este ceea ce subzista. 

6 Dacă forma ar fi produsă, creată, și ea ar rezulta dintr-un 
substrat unit cu o formă de rangul doi, iar procesul s-ar continua la 

Este evident, prin urmare, că forma, sau oricum trebuie 
numită configurația dintr-un corp senzorial, nu este produsă, 
și nici nu există proces de devenire pentru ea, la fel nici esența 
/nu este produsă/. (Esenţa este ceea ce este produs într-alt 
substrat fie prin artă, fie prin natură, fie printr-o capa- 
Citate. )56 

Se produce însă faptul de a exista o sferă de bronz, și anume, 
se produce din bronz și din sferă: într-adevăr, se face ca forma 
să ajungă un anumit lucru determinat, iar acesta este sfera de 
bronz. Însă dacă ar exista generare pentru esența sferei luată 
la modul general, ea va fi ceva provenit dintr-altceva. Căci 
ceea ce devine trebuie întotdeauna să fie divizibil, și să fie, pe 
de-o parte, ceva, pe de altă parte, altceva, vreau să spun că este 
pe de-o parte materie, pe de alta — formă. 

lar dacă sfera este „figura egal depărtată de centru“, /mate- 
ria/ în cazul de față este /receptacolul/ în care se va afla ceea 
ce este făcut, iar /forma/ este ceea ce se află în acel /receptacol/; 
atunci ceea ce s-a produs este întregul, de pildă, sfera de bronz. 

Or, este evident din cele spuse că partea luată ca formă sau 
Fiinţă nu devine și nu se generează; dimpotrivă, întregul-com- 
pus, <oVvoAoş> numit după forma respectivă, devine și se 
generează. De asemenea, e evident că în orice lucru care este 


infinit. Non-generabilitatea formei a creat mari probleme interpre- 
ților, deoarece chiar și forma casei din mintea arhitectului este com- 
pusă din alte forme elementare. Iar „cercul este o figură plană“, cum 
spune Aristotel mai târziu. În general, cred că declaraţia trebuie luată 
analogic și nu absolut: orice proces de devenire și generare presupune 
unirea dintre o formă și o materie (sau actualizarea unei forme), și 
în acest sens și numai în acest sens forma nu se generează, așa cum 
nu se generează materia. Dar în măsura în care forma este văzută ca 
un compus (la fel și materia), atunci ea se generează. 

6 Pasajul s-ar putea înțelege prin analogie: dacă definim sfera ca 
„figura cu toate punctele echidistante“, atunci materia este „figura“, 
forma — „cu toate punctele echidistante“, iar compusul rezultă prin 
unirea mentală a celor două, în mod analogic cu unirea fizică în cazul 
sferei de bronz. V. nota 65. 

generat există materie, și că el este, sub un aspect, materie, sub 
un altul — formă. 

Dar oare mai există vreo sferă în afara celor senzoriale, sau 
o casă în afara celor din cărămidă ? Sau, dacă ar exista așa ceva, 
ele nu ar putea fi niciodată ceva determinat, ci ar indica o cali- 
tate, dar nu un lucru determinat și definit ? Se produce și se 
generează dintr-un substrat o calitate, și, când lucrul ar fi gene- 
rat, este oare lucrul o calitate 267 

Dar orice individual determinat, precum Callias sau Socrate, 
este la fel ca o sferă de bronz individuală, în timp ce omul și 
animalul sunt precum sfera de bronz în general. 

E limpede, prin urmare, că rațiunea de a fi a Formelor, după 
cum obișnuiesc unii filozofi să vorbească în legătură cu For- 
mele, dacă ele există în afara lucrurilor individuale, nu e de nici 
un folos pentru /a explica/ generările și Fiinţele. De asemenea, 
din aceste motive, ele nu ar putea fi nici Fiinţe în sine.68 

Or, din diferite cazuri, se vede că ceea ce generează este 
asemănător cu ceea ce este generat, dar nu este identic cu el, 
și nici nu e vorba despre o unitate numerică, ci despre o unitate 
specifică, precum se întâmplă în cazul lucrurilor naturale — 
omul naște pe om. (Asta cu condiţia să nu se nască ceva împo- 
triva naturii, precum un catâr dintr-un cal. Dar și aici, de fapt, 
suntem în aceeași situaţie: căci nu avem un nume pentru ceea 
ce este comun între cal și măgar, mă refer la genul cel mai 


47 Într-adevăr, Formele platoniciene nu sunt ceva determinat, ci 
calități abstracte (dacă nu sunt înțelese ca paradigme). Dar chiar 
Aristotel mai vorbise despre „casa fără materie“, cea aflată în capul 
arhitectului; or, aceasta este ceva determinat — o anume casă —, nu 
Casa în general. 

Multi au considerat că Aristotel se contrazice. Să observăm însă 
că Aristotel va distinge mai târziu între „materia sensibilă“ și „materia 
inteligibilă“, astfel încât „casa fără materie“ va fi, în realitate, casa 
fără materie sensibilă. Trebuie spus, totuși, că discursul ontologic și 
discursul epistemologic nu coincid în lumea senzorială — Fiinta nu 
este identică în ambele discursuri. 

68 Dacă Formele nu se unesc cu materia pentru a crea Fiintele 
individuale, ele nu sunt de folos pentru explicarea lumii senzoriale. 

apropiat, iar el ar fi comun pentru ambele animale, precum e 
probabil cazul catârului.) 

Rezultă că nu trebuie reprezentată forma ca un model 
exemplar <ús map&ăevyuo>. (Cel mai mult, într-adevăr, formele 
au fost căutate printre asemenea modele exemplare, deoarece 
ele sunt în cea mai mare măsură Fiinţe.) Este suficient ca cel 
ce generează să producă și să fie el cauza prezenţei formei în 
materie.6? 

lar acesta este întregul — o formă (sau specie) de un anume 
fel prezentă în această carne și în aceste oase — Callias şi 
Socrate. Ei sunt diferiți prin materie (ea e diferită), dar identici 
prin formă (sau specie) (căci forma este indivizibilă).70 


Capitolul 9 


O dificultate ar putea fi să se înțeleagă de ce unele lucruri 
se nasc și prin exerciţiul artei, dar şi spontan, precum sănătatea, 
în timp ce altele — nu, precum o casă. Cauza este că materia 
unora, materie care prezidează peste generare în producere și 
în procesul ajungerii la un rezultat dintre cele care ţin de artă 
— în care se află o parte a lucrului —, ei bine, această materie 
este capabilă să se miște de la sine putere, în timp ce materia 
altor lucruri nu este capabilă; de asemenea, într-un caz, ea este 


6 “Totuși, în Timaios, Platon imaginase un Demiurg care crea 
lumea privind la modelele exemplare ale Formelor. 

70 Într-adevăr, în sens strict, forma (sau specia) nu este divizibilă; 
dar, în general, în lumea sublunară, formele nu sunt pure, va arăta 
mai departe Aristotel, ci unite cu materie, fie și numai inteligibilă, 
ceea ce se observă în definiții. Din acest ultim punct de vedere, forma 
este divizibilă. Este o problemă disputată de a ști dacă Aristotel vede 
în exclusivitate materia ca principiu al individuaţiei, sau dacă el nu 
atribuie și formei capacitatea de a defini indivizi, asta cu atât mai mult 
cu câtsufletul esteforma trupului. V. Jennifer E. Whiting „Form and 
Individuation in Aristotle“, în vol. Aristotle, substance, form and 
matter, ed. de Terrence Irwin, New York and London, 1995. 

capabilă /să se miște/ într-un anume fel determinat, în celălalt 
caz — nu. 

Într-adevăr, multe lucruri sunt capabile să se miște de la 
sine, dar nu într-un anume fel determinat, de exemplu, să 
danseze. Cele care au o astfel de materie, ca de pildă pietrele, 
nu se pot mișca într-un anume fel determinat decât dacă sunt 
mișcate de altcineva, dar într-alt fel — pot; și focul poate la 
fel! De aceea unele nu vor fi /în mișcare/ fără contributia celui 
care posedă arta, altele — da. Căci ele vor fi puse în mișcare 
de către /persoane/ care nu posedă arta respectivă, dar care ele 
însele pot să fie puse în mișcare de către alţii care nu posedă 
arta sau /pot fi puse în mișcare/ dintr-o parte /a lor/. 

E clar din cele spuse și că, într-un fel, toate cele se nasc din 
altele cu același nume cu ele, precum e cazul cu lucrurile natu- 
rale, sau dintr-o parte a lucrului cu același nume (de exemplu, 
casa /se naște/ dintr-o casă, în sens de casă produsă de mintea 
/arhitectului/. Într- adevăr, arta este forma), sau din ceva care 
are o parte /cu același nume/. Asta, dacă nu apare ceva pur 
contextual. 

Într-adevăr, cauza producerii /a ceva/ este o primă parte 
intrinsecă /a lucrului respectiv/. Astfel, căldura din mișcare 
produce căldura din corp. Aceasta este însă sănătate, sau o 
parte a ei, sau o parte a sănătăţii e consecința /căldurii/, sau 
/căldura/ e sănătatea însăși. De aceea se și spune că sănătatea 
e produsă de căldură, deoarece căldura produce /sănătatea/, 
care e consecinţa căldurii și care vine împreună cu căldura. 

Rezultă că, precum în cazul silogismelor, Fiinţa este prin- 
cipiul tuturor: într-adevăr, dacă silogismele pornesc de la 
esenţă, /tot de la esență/ pornesc, aici, generările. 7! 

La fel cu artefactele, se petrec lucrurile și cu cele care sunt 
constituite în mod natural. Căci sămânţa generează la fel ca 


7! Silogismele se bazează pe existența unei esente (Fiinţe) din care 
se deduc proprietăți particulare. La fel, reproducerea în natură, dar 
și prin intermediul artelor, sugerează conservarea şi existența formei, 
sau a Fiinţei, adică a unui sâmbure esenţial care face ca ceva să fie 
ceea ce este și nu altceva. 

operaţiunile artei (ea posedă virtual forma, și vietatea de unde 
provine sămânţa arc cumva același nume cu /progenitura/, 
Totuși, nu trebuie pretutindeni cerut ca lucrurile să se petreacă 
după principiul „omul se naște din om“; într-adevăr, femeia 
se naşte din bărbat? 

Asta dacă nu ar fi vorba despre un monstru. De aceea, ca- 
târul nu se naște din catâr.) 

Dar cele care sunt generate spontan, precum în cazurile acelea 
/excepţionale/, sunt cele a căror materie poate să efectueze şi 
de la sine acea mişcare pe care o efectuează sămânța. lar cele 
a căror materie nu e capabilă de așa ceva, acestea nu pot fi 
generate altfel decât pornind de la ele însele. 

Dar nu numai privitor la Fiinţă raționamentul arată că 
forma nu este generată, ci și în legătură cu toate categoriile 
primare avem același raţionament, de exemplu, în legătură cu 
cantitatea, cu calitatea și cu celelalte categorii. Într-adevăr, pre- 
cum sfera de bronz este generată, dar nici sfera, nici bronzul 
nu sunt generate, după cum și în privinţa bronzului, dacă el 
ar fi generat, /am avea aceeași situaţie/ (căci materia și forma 
trebuie întotdeauna să preexiste), tot la fel stau lucrurile atât 
în privința Ființei, cât și în aceea a restului categoriilor de același 
tip: căci nu calitatea /ca atare/ este generată, ci un lemn de o 
anume calitate, nici cantitatea /ca atare/, ci un lemn de o anu- 
mită mărime, sau un animal de o anumită mărime.” 

De aici se poate întelege că este propriu /condiției/ Fiinţei 
să preexiste cu necesitate o altă Fiinţă, aflată în actualizare, și 


72 După medicina și biologia greacă, sperma bărbatului purta 
forma, esenta embrionului, în timp ce femeia oferea doar materia, 
cât și matricea dezvoltării formei. O teorie, firește, sexistă, cum am 
spune azi; problema era că Aristotel intuia faptul că există ceva asemă- 
nător codului genetic, care determină ca animalele și plantele să fie 
ceea ce sunt de la generaţie la generatie. 

73 Proprietățile lucrurilor, proprietăți, așadar, care intră sub rubri- 
cația categoriilor, nu sunt create sau produse; nu se creează caldul, 
ci un fier cald, nici asprul, ci o suprafață aspră. Ca şi Fiinţa, proprie- 
tăţile sunt forme care se unesc cu materia, doar că unirea lor nu este 
esenţială sau intrinsecă, ci contextuală. 


CARTEA ZETA (VII) 283 


care produce /o progenitură/, precum un /alt/ animal, dacă se 
generează un animal. Dar dimensiunea sau calitatea /noii Fiinţe/ 
nu sunt necesare, ci preexistă doar ca virtualităţi. 


Capitolul 10 


Dat fiind că definiţia este un enunţ <AyoG> şică orice enunţ 
are părți, și după cum enunţul se raportează la lucrul 
/enunţat/, tot așa se raportează și partea enunţului la partea 
lucrului /respectiv/, se pune întrebarea dacă este necesar ca 
enunţul părţilor să fie prezent în enunţul întregului, sau nu. 

Se pare că în unele cazuri /enunţul părților/ este prezent 
/în enunţul întregului/, în alte cazuri — nu. Într-adevăr, defini- 
ţia cercului <AGyoc> nu cuprinde și definiţia secțiunilor cercului, 
în timp ce definiţia silabei o cuprinde pe cea a literelor.” Or, 
şi cercul se divide în secţiuni, tot așa cum şi silaba se divide 
în litere. Apoi, dacă părţile sunt anterioare întregului, iar unghiul 
ascuţit este o parte a unghiului drept și degetul este o parte a 
animalului, unghiul ascuţit ar fi anterior /în definiţie/ unghiului 
drept, iar degetul ar fi anterior omului. Dar separe că, în acest 
caz, întregul este anterior părţilor. Căci acestea din urmă sunt 
definite în baza întregului și există anterioritate în baza faptului 
că unele /întregii/ pot să existe fără celelalte. 

De fapt, „parte“ se spune în mai multe sensuri, dintre care 
unul constă în măsurarea cantității — dar să nu ne ocupăm de 
acest sens. În schimb trebuie cercetate acele elemente din care, 
luate ca părţi, se alcătuiește Fiinţa. 

Dacă există, pe de-o parte, materie, pe de alta, formă, și în 
sfârșit compusul din cele două, și dacă Fiinţă este și materia, 
și forma, şi compusul, atunci se poate întâmpla ca materia să 


74 Dacă pios înseamnă întotdeauna „definiție“, Aóyoç poate 
însemna atât definiţie, cât și enunț, noțiune, discurs etc. Sensul aici 
mi se pare a fi apropiat de cel de definiţie, căci problema este de a 
şti dacă anumite părți ale lucrurile aparţin sau nu esentei sale, sau 
Fiinţei, ceea ce se poate verifica dacă ele sunt cuprinse în definiţia sa. 

fie numită parte a unui lucru, dar se întâmplă și ca ea să nu se 
poată numi astfel, ci /să fie numite părţi numai/ elementele din 
care se compune definiția formei. Astfel, carnea nu este o parte 
a concavităţii (ea este materia în care apare concavitatea), dar 
este o parte a „cârnităţii“. lar bronzul este o parte a statuii văzute 
ca un compus, dar nu este o parte a statuii înțelese ca formă. 
(Trebuie numite forma și fiecare lucru în măsura în care el are 
formă, căci materialul nu poate fi niciodată numit în sine.) 

Iată de ce definiţia cercului nu cuprinde și definiţia secţiu- 
nilor de cerc, în timp ce definiţia silabei o cuprinde ș ȘI pe aceea 
a literelor. Într-adevăr, literele sunt părţi ale definiţiei formei 
și nu materie; în timp ce secţiunile cercului sunt părți luate ca 
materie peste care sosește /forma/. Totuși ele sunt mai aproape 
de formă decât este bronzul atunci când rotunjimea se tran- 
spune în bronz.75 De altfel, sunt cazuri când nici măcar toate 
literele silabei nu sunt incluse în definiţie, de exemplu, aceste 
litere /concrete/ scrise în ceară, sau aceste sunete emise în aer. 
Acestea din urmă /numai/ în sens de materie senzorială sunt, 
de fapt, o parte a silabei.7 

Și, dacă dreapta se distruge odată ce este divizată în semi- 
drepte, ori dacă omul piere, odată ce este descompus în oase, 
nervi și carne, nu înseamnă că dreapta și omul sunt constituite 
din respectivele părţi considerate drept părţi ale Fiinţei; acelea 
sunt doar părți ale materiei. Desigur, ele sunt și părți ale între- 
gului compus, dar deloc nu sunt părți ale formei și ale /noţiunii/ 
pentru care există definiţie. De aceea, ele nici nu se regăsesc în 
definiții. 

Așadar, în unele /enunţuri/ va exista enunţul părților, în 
altele însă nu trebuie să existe, în cazul când enunţul nu s-ar 
referi la compus. De aceea unele lucruri sunt compuse din părţi 


75 Sectiunile cercului sunt părţi ale materiei inteligibile, care este 
genul figurilor plane. Fiind vorba despre materie inteligibilă, ea este 
mai aproape de formă decât materia sensibilă. 

76 Distincția dintre materie sensibila și materie inteligibilă va fi 
reluată, pe măsură ce Aristotel se depărtează de conceptul naturalist 
de materie și identifică tot mai mult materia cu Ființa în virtualitate. 

care trebuie considerate principii în care lucrul se descompune, 
altele nu sunt /compuse din astfel de părți/. Astfel, compusele 
ce sunt și formă, și materie, precum nasul cârn sau cercul de 
bronz, acestea se descompun când pier în aceste /elemente/ și 
materia este o parte a lor. Dar acelea care nu sunt compuse 
cu materie, ci sunt fără materie, lucruri care sunt enunțate 
numai ca formă, acelea nu se descompun pierind, fie în general, 
fie nu cel putin în felul /celorlalte/. De unde rezultă că ele au 
principii și părți din acestea /materiale/, dar ele nu sunt principii 
și părti ale formei. 

De aceea statuia de lut se distruge devenind lut, sfera devine 
bronz, iar Callas piere devenind carne şi oase, iar cercul, şi 
el, se reduce la secțiuni de cerc. Într- adevăr, există un cerc care 
este unit cu materia. Fiindcă poartă același nume și cercul în 
sens absolut, și cercul individual, deoarece nu există un nume 
propriu pentru lucrurile individuale. 

Am spus și acum ce este adevărat, totuși trebuie să vorbim 
mai precis, reluând chestiunea: 

Acele elemente care sunt părţi ale formei, la care se reduce 
enuntul, acelea sunt anterioare /întregului/ fie toate, fie unele. 
Definiţia unghiului drept nu se reduce la cea a unghiului ascuțit, 
ci definiţia unghiului ascuţit se reduce la cea a unghiului drept. 
Căci cel care definește unghiul ascuţit se servește de /definiţia/ 
unghiului drept, spunând că „e mai mic decât unghiul drept“. 
La fel și cercul în raport cu semicercul: căci semicercul este 
definit cu ajutorul cercului, iar degetul este definit cu ajutorul 
întregului. Se spune, într-adevăr, că degetul „este o parte de 
un anumit fel a omului“. 

Astfel, acelea câte sunt părți luate ca materie și în care, luate 
ca materie, întregul se descompune, sunt posterioare /definiției 
întregulni/. Acelea însă care sunt presupuse a fi /părți/ ale 
definiţiei și ale Fiinţei luate ca formă sunt anterioare /între- 
gului/, fie toate, fie unele. 

Deoarece sufletul animalelor (el este Fiinta făpturilor însu- 
flețite) este Fiinţa luată ca definiție, forma şi ce-este-în-sine un 
astfel de corp (în fapt, fiecare parte /a corpului/, dacă este defi- 
nită bine, va fi definită cu ajutorul funcţiei pe care nu o poate 

executa fără senzaţie)? rezultă că părțile sufletului sunt anteri- 
oare, sau toate, sau unele dintre ele, animalului în întregul sau, 
format din suflet și corp, și în cazul animalului individual — 
la fel. Dimpotrivă, trupul și părțile sale sunt posterioare acestei 
Fiinţe și la ele se reduce numai compusul din trup și suflet, 
nu și Fiinţa. 

Așadar, /părtile/ compusului sunt, într-un fel, anterioare 
/întregului/, dar într-alt fel, nu sunt. (Căci ele nu pot fi separate 
/de acesta/; într-adevăr, nu în orice conditie fiind, un deget 
al unui animal /poate fi separat/, căci degetul mort are doar 
numele comun /cu cel viu/.) Unele părți sunt date împreună 
cu întregul, acelea care sunt esentiale și în care, în primul rând, 
se află forma și Fiinta, de exemplu, inima sau creierul. Nu 
importă care anume dintre cele două.78 

Iar omul, calul și toate animalele, luate ca predicate ale 
animalelor particulare, <tni 1âv kað’ Exaoro> dar predicate 
universale, nu sunt Fiinţă, ci un compus dintr-o formă deter- 
minată și materie determinată luată la modul general. În mod 
individual însă, Socrate este alcătuit din materia ultimă, și la 
fel în celelalte cazuri.7? 


77 Pentru Aristotel, sufletul este forma sau actualizarea corpului, 
luat ca materie. (Despre suflet, 11.) Deoarece diferitele părti ale corpu- 
lui nu pot fi definite fără indicarea funcţiei lor și deoarece această 
funcţie este legată de funcţiile vitale ale animalului, iar acestea la rândul 
lor sunt indisociabile de suflet, părțile corpului trebuie considerare 
posterioare formei (sufletului) și definiției. Anterioritatea sufletului 
este de ordin conceptual și nu temporal. 

78 Chestiunea era controversată în Antichitate: unde se află se- 
diul sufletului: în inimă sau în creier? 

79 Dacă, pentru Platon, omul generic este Forma pură, autonomă, 
pentru Aristotel și omul generic este compus din materie și formă, 
ca și omul individual, doar că luate sub aspect generic. Acest lucru 
are sens, deoarece forma este la el actualizarea unei stări virtuale, care 
este materia, iar genul este virtualitate actualizată prin diferența spe- 
cifică. Nu există animal ca atare, ci doar animal determinat: om, cal, 
vulpe. V. Cartea Eta. 

Prin urmare, există parte și a formei (numesc „formă“ 
esența), dar și a compusului din formă și din materie, (și a 
materiei înseși). Dar numai părțile formei sunt părti ale defi- 
niției, iar definiţia este a universalului. Căci esența cercului şi 
cercul, ori esenţa sufletului și sufletul sunt identice. 

Însă nu există definiţie pentru individualul compus, de 
pildă, pentru cercul acesta particular, sau pentru vreun alt lucru 
particular, fie el sensibil, fie inteligibil. (Numesc cercuri „inteli- 
gibile“ cercurile matematicienilor, iar sensibile — pe cele din 
bronz sau din lemn.) 

Acestelucruri inteligibile sau sensibile se pot cunoaște prin 
intuiție intelectuală <vânoş> sau prin senzație, iar pe măsură 
ce ne îndepărtăm de actualizarea lor nu mai este limpede dacă 
ele există sau nu, ci ele sunt întotdeauna concepute și cunoscute 
printr-o noţiune universală. Cât despre materie, ea este incog- 
noscibilă intrinsec. 

Materia însă este atât sensibilă, cât și inteligibilă: cea sen- 
sibilă este de felul bronzului și a lemnului și orice materie 
mobilă, în timp ce materia inteligibilă se afla în corpurile sensi- 
bile, dar nu luate ca sensibile, de exemplu corpurile matematice. 

S-a arătat, prin urmare, cum stau lucrurile în privința între- 
gului și a părții, a anteriorităţii și a posteriorităţii. Și trebuie 


80 Există aici o dificultate: cercurile inteligibile par a fi cercurile 
concrete pe care le concep matematicienii, iar materia inteligibilă pare 
a consta în datele prin care cercul în general se concretizează. Dar 
în Cartea Eta Aristotel va susține că toate noţiunile compuse, adică 
reductibile la o definiţie, presupun o distincţie între formă și materie 
sau între actualizare și virtualitate. Deci chiar cercul în sine, general, 
conţine materie inteligibilă (noțiunea de curbă închisă, de exemplu). 
Forma cercului nu este pură, altfel zis. Avem deci trei niveluri: 

1) Forma cercului, formă impură, alcătuită din entelechie și virtua- 
litate și manifestată în definiția cercului. Aceasta poate fi definită. 

2) Cercul concret matematic: forma unită cu anumite condiţii geo- 
metrice ale planului. (O parte a planului devine cerc.) Nu poate fi 
definit ca atare. 

3) Cercul material: un material (bronz) devine un anumit cerc. 
Nu poate fi definit ca atare. 

răspuns, dacă cineva întreabă dacă unghiul drept, cercul și 
animalul sunt anterioare, sau /sunt așa/ părțile în care ele se 
descompun și din care sunt alcătuite, că nu există un răspuns 
unic: dacă sufletul este animalul sau fiinţa vie, sau fiecare animal 
este sufletul său, dacă cercul este esența cercului și unghiul 
drepteste esenţa unghiului drept, atunci trebuie spus că între- 
gul, /numai/ într-un anume sens, este posterior părților: de 
exemplu, /unghiul drept material/ este posterior părților sale 
din definiţie, dar și /părtilor/ unui anumeunghidrept (mă refer 
la unghiul drept cu materie, din bronz, cât și la cel din liniile 
individuale). Dar unghiul /drept/ fără materie este posterior 
părților sale din definiție, dar anterior părţilor din unghiurile 
drepte individuale. Așadar, nu există răspuns unic. 

Iar dacă sufletul este altceva decât animalul, și în acest caz, 
unele părți trebuie socotite anterioare întregului, altele poste- 
rioare acestuia.ă! 


Capitolul 11 


O altă problemă, probabil, este de a ști și care anume sunt 
părțile formei, și care nu sunt astfel, ci sunt doar părţi ale 
compusului, deoarece, dacă această problemă nu este lămurită, 
nu se poate defini nici un lucru. Într-adevăr, definiţia este a 
universalului și a formei. Or, dacă nu e evident care /elemente/ 
aparțin părților luate ca materie, și care nu, nu va fi evidentă 
nici definiţia lucrului respectiv. 

La lucrurile care apar realizate în /diverse/ alte materiale 
prin intermediul formei, precum cercul în bronz, în piatră sau 
în lemn, e vădit, în ce le privește, că nu au deloc de-a face cu 
Fiinţa cercului nici bronzul, nici piatra, fiindcă /cercul/ poate 


81 Dacă animalul este întregul compus, evident că el va fi poste- 
rior materiei și formei. Va fi însă anterior anumitor părți organice, 
cum s-a arătat, de exemplu degetului, căci degetul nu poate fi conceput 
separat de corp și totuși viu. Analiza este un model de analiză 
semantică a conceptelor cu sensuri multiple, de tip întreg sau parte. 

fi separat de aceste materiale. Dar și în cazul în care anumite 
lucruri nu sunt văzute separat de materialele respective, nu e 
nici o opreliște ca să ne aflăm totuși într-o situaţie similară: 
de exemplu, dacă toate cercurile ar fi văzute ca fiind din bronz. 
Căci nici acum bronzul nu ar aparține câtuși de puţin formei; 
doar că este dificil de separat cu mintea /materialul de formă/. 

De pildă, forma omului se înfățișează întotdeauna întipărită 
în carne, în oase și în alte părţi asemănătoare: oare acestea sunt 
părți ale formei și ale definiţiei ? Sau nu sunt, ci sunt materie, 
dar fiindcă forma nu apare întipărită și în alte materii /în afara 
acestora/ ne este cu neputinţă să o separăm /de materie/? 

Or, fiindcă /separarea/ pare cu putință, dar nu e limpede 
când /e cu putinţă/, unii filozofi au dificultăţi și în ceea ce pri- 
vește cercul, și în ceea ce privește triunghiul, afirmând că nu 
se cuvine să le definim prin linii și un element continuu, ci că 
toate acestea —/liniile, suprafețele/ — sunt precum carnea și 
oasele omului, sau precum bronzul și piatra statuii. Și reduc 
totul la numere /discontinue/, afirmând că definiţia liniei este 
echivalentă cu definiția lui Doi.82 

Iar dintre cei care susțin existenţa Formelor, unii afirmă că 
Dualitatea este Linia în sine, alții că ea este Forma liniei; în 
unele cazuri, într-adevăr, Forma și lucrul a cărui formă el este 
sunt identice (de pildă, Dualitatea și Forma Dualităţii), dar în 
cazul liniei nu este așa. Căci rezultatul este că apare o singură 
Formă pentru multe lucruri, a căror Formă /autentică/ pare 
/totuși/ diferită (este o consecință pe care au trebuit s-o accepte 
şi pitagoricienii). Atunci, devine posibil să se conceapă una și 
aceeași Formă pentru toate cele, iar în rest să nu mai existe alte 
Forme; și astfel toate vor fi una.83 


22 Este vorba despre pitagoricieni, care încercau să reducă proprie- 
tățile geometrice la proprietăţi aritmetice: ei echivalau punctul cu Unu, 
iar dreapta cu Doi. 

83 Dacă orice linie este reductibilă la Dualitate, atunci toate liniile 
și corpurile (alcătuite din linii) vor participa la Dualitate, sau la Forma 
Dualităţii; în consecință, toate lucrurile vor avea tendința să parti- 
cipe la o singură Formă. Celelalte Forme își vor pierde funcția, iar 
lumea sc va reduce la Unul lui Parmenide. 

S-a arătat, prin urmare, că există o dificultate privitoare la 
definiţii, cât și din ce cauză apare ea. De aceea este inutil a le 
reduce astfel pe toate /la o singură Formă/ și a elimina materia. 
Căci unele lucruri sunt probabil ceva determinat prezent în 
altceva determinat, sau, fiind ceva determinat, au o anumită 
calitate determinată. lar comparaţia pe care obișnuia s-o facă 
Socrate cel Tânăr nu este potrivită:84 ea se îndepărtează de 
adevăr și ne face să credem că e cu putință pentru om să existe 
fără părțile sale, la fel după cum cercul poate exista fără bronz. 
Dar nu suntem în situații similare: într-adevăr, animalul este 
ceva senzorial și nu poatefi definit în absenţa mișcării, de aceea 
nici în absența unor părţi ce au o anumită condiție. Mâna, astfel, 
nu este parte a omului în orice condiţie s-ar afla ea, ci doar 
dacă poate să-și împlinească funcția, astfel încât ea trebuie să 
fie însuflețită. Dacă nu este însuflețită, nu e parte /a omului/. 

Dar în legătură cu entitățile matematice, pentru ce definițiile 
/părtilor/ nu sunt părți ale definiţiei /întregului/? De exemplu, 
/definiţia/ semicercului nu este /parte a definiţiei/ cercului. Căci 
nu este vorba despre lucruri senzoriale! Sau nu este nici o dife- 
rență, deoarece unele lucruri, chiar non-senzoriale, au totuşi 
materie. Orice lucru care nu este esență și formă luate intrinsec, 
ci e ceva individualizat, are materie. Atunci /semicercurile/ 
nu vor fi părţi ale cercului luat în universalitate, ci ale cercurilor 
individualizate. Fiindcă există deopotrivă materie sensibilă și 
materie inteligibilă. 

Este limpede și că sufletul este Fiinţa primăs, că trupul e 
materie, iar omul, sau animalul sunt ceea ce se alcătuiește din 
ambele, luate la modul general. lar „Socrate“ și „Coriscos“, 
dacă sufletul /lui Socrate/ poate fi /numit/ Socrate, au două 
sensuri: unii se referă doar la suflet, alții — la întregul compus. 
Dar dacă se dă cuvintelor un înteles simplu, avem acest suflet 
particular și acest corp particular, și atunci, după cum stau 
lucrurile la modul general, vor sta și în ce privește individualul. 


8 Socrate cel Tânărera un discipol al lui Socrate, amintit de Platon 
în Theaitetos, 147d, Sofistul 218b, Politicul 257c. 
85 În sensul de formă. 

Dar, dacă există în afara materiei unor asemenea Fiinţe și 
vreo alta, și dacă trebuie căutată și vreo altă Fiintă, precum 
numerele sau ceva asemănător, trebuie cercetat mai departe. 
Căci tocmai în vederea acestei cercetări ne străduim să analizăm 
Fiinţele senzoriale, dat fiind că, într-un fel, studierea Fiinţelor 
senzoriale este treaba Fizicii și a filozofiei secunde. Într-adevăr, 
filozoful naturii nu trebuie să cerceteze numai materia /senzo- 
rială/, ci și pe cea asociabilă definitiei, și chiar mai mult decât atât.8 

Vom cerceta însă mai departe, în ce privește definițiile, cum 
sunt părţile aflate în definiție și de ce definiția este un enunt 
cu o unitate (e clar că lucrul e unul, dar prin ce anume lucrul 
e unul, deși el are părți ?). 

S-a arătat așadar la modul general, în legătură cu orice lucru, 
ce anume este esenţa și în ce fel este ea intrinsecă, cât și de ce 
definiţia esenței unor lucruri conţine /enunţul/ părților lucru- 
lui definit, în timp ce definiţia esentei altor lucruri nu îl conţine. 
De asemenea, s-a arătat că în definiția Fiinţei nu vor exista astfel 
de părţi, luate ca materie. Într- adevăr, ele nu sunt părţi ale acele; 
Fiinţe, ci ale întregului compus, iar pentru acesta există, într-un 
fel, definiţie, și într-un fel nu există: luat împreună cu materia 
nu există, deoarece materia este indefinibilă, dar în raport cu 
Ființa primă există definiţie: de pildă, /definiţia/ omului este 
definiţia sufletului. 

Căci Fiinţa este forma care se află în ceva, iar compusul 
din formă și din materie este numit și el Fiinţă: de exemplu, 
concavitatea — din ea și din nas provin nasul cârn Şi „Cârni- 
tatea“ [aici „nas“ există de două ori]. Iar în Fiinţa-compus, 
precum în nasul cârn sau în Callias, există și materie. 


3 Acest pasaj esenţial, unde Aristotel sugerează că scopul cercetării 
sale este filozofia primă, sau teologia, a fost socotit adăugat de Jaeger, 
pentru care Metafizica nu reprezintă o unitate. V. Reale, note, p. 377. 
E adevărat că ultimele cuvinte: „și chiar mai mult“, creează posi- 
bilitatea confuziei: dacă e acceptabil că filozoful naturii trebuie să 
aibă în vedere și definițiile, adică formele cu materie inteligibilă, ce 
înseamnă, pentru el „mai departe“ ? Nu intră el în domeniul „filozo- 
fiei prime“? 

Pe de altă parte, în unele cazuri, esenta și lucrul sunt iden- 
tice, precum în cazul Fi:nţelor prime, [precum curbul și esenţa 
curbului, dacă /curbul/ este o Fiinţă primă]. Numesc „Fiinţă 
primă“ Fiinţa care nu este concepută ca o prezență a ceva în 
altceva, într-un subiect, luat ca materie. 

Dar lucrurile care sunt concepute ca materie sau ca unite 
cu materia <ù Vin î ús ovveinuutva tH VAn> nu sunt identice 
/cu esenţa lor/, și nici dacă formează o unitate contextuală, 
precum „Socrate“ și „muzicianul“. Căci aceștia sunt identici 
/numai/ într-un context dat.87 


Capitolul 12 


Să vorbim acum, mai întâi, despre ceca ce nu s-a spus, în 
legătură cu definiția, în Analitice. Fiindcă dificultatea prezentată 
acolo este de folos în discuţia noastră despre Fiinţă.st 

Mă refer la următoarea dificultate: din ce cauză formează 
o unitate lucrul al cărui enunţ spunem că reprezintă o definiţie, 
precum este /definiţia/ omului — „animal biped“ ? Fie aceasta 
definiţia omului. Ei bine, din ce cauză acesta formează o 
unitate, și nu o multiplicitate: „animal“ plus „biped? În cazul 
conceptului de „om“ și al celui de „alb“ avem de-a face cu o multi- 
plicitate, dacă unul dintre termeni nu ar aparţine celuilalt, dar 
am avea o unitate, dacă ar aparţine și dacă subiectul — omul — 


8 Omul conceput ca suflet și corp nu este identic cu esența omu- 
lui, care este sufletul, adică forma. Să se remarce faptul că Aristotel 
mereu spune că ceva este conceput „ca materie“, și nu că este materie. 
Aceasta arată că a concepe ceva ca materie sau ca formă este, până 
la un punct, o chestiune de perspectivă: cercul este formă în raport 
cu bronzul în care este turnat, dar e un compus (o Fiinţă secundă), 
dacă e conceput ca unirea, printr-o definiţie, a unui subiect (curba 
închisă) cu un predicat (de un anumit tip). Animalul (conceput ca 
un suflet) este formă în raport cu corpul, dar, în cadrul definiţiei 
omului ca „animal biped“, este materie — genul pe care se articulează 
diferența. V. Cartea Eta. 

88 V, Anal. post. II, 6. 

ar fi calificat /prin celălalt termen/. (Atunci apare o unitate și 
există „omul alb“.) 

Dar în cazul de mai sus — /cel al „animalului biped“/ — 
un termen nu participă la celălalt. Într-adevăr, genul nu pare 
să poată participa la diferențele /sale/.% (Altminteri, același 
subiect ar participa simultan la contrarii. Căci diferențele sunt 
contrarii, prin care genul se diferenţiază.) Dar chiar și dacă 
/genul/ ar participa, ar exista aceeași problemă, de vreme ce 
diferențele sunt multiple: precum, „cu picioare“, „biped“, „fără 
aripi“. De ce toate acestea formează o unitate și nu o multipli- 
citate? Și nu fiindcă sunt conţinute /unele într-altele/, pen- 
tru că astfel, din /toate /diferenţele/ va rezulta o unitate.” Or, 
trebuie ca tot ceea ce este cuprins într-o definiţie să formeze o 
unitate.?! 

Însă cel puţin termenii conţinuți într-o definiţie trebuie să 
formeze o unitate, de vreme ce definiția este un enunţ unitar 
și care enunţă Fiinţa, încât el trebuie să fie un enunţ despre 
ceva unitar. Căci Finta semnifică ceva unitar și ceva determinat, 
după cum afirmam. 

Mai întâi trebuie studiat cazul definiţiilor bazate pe divi- 
ziuni. Într-o definiţie nu există nimic altceva decât aşa-numitul 
gen prim şi diferentele. Restul genurilor sunt tot primul și 


8 Răspunsul va fi că genul trebuie considerat ca materie inteli- 
gibilă, adică luat ca virtualitate care este actualizată în moduri diferite 
de către diferențe. 

% Unitatea specifică nu poate rezulta din însumarea tuturor 
diferențelor, căci acestea sunt nenumărate. Aristotel va arăta că 
decisive sunt numai genul cel mai apropiat de specie (proxim) și 
diferența în raport cu acesta. 

91 Din nou polemica antiplatonică: platonicienii separă Formele 
între ele şi astfel nu mai este clar cum se combină ele pentru a alcătui 
Formele compuse (ce sunt totuși o unitate). A invoca noţiunea de 
participare presupune ca genul „animal“ — conceput ca o Formă 
determinată — să participe simultan la diferențe contrarii, ceea ce este 
absurd: el ar fi și biped, și patruped, și fără picioare etc. În general, 
conceptul de participare, arăta Aristotel, este „metaforic“ (Cartea 
Alpha mare) și nu rezolvă problema. 

diferențele luate împreună cu el; de exemplu, primul gen este 
„animal“, următorul e „animal biped“, apoi „animal biped fără 
aripi“. La fel și dacă s-ar defini prin mai multi termeni. Dar 
în general nu este nici o deosebire dacă se definește prin multi 
termeni sau prin puţini termeni, de unde rezultă că nu e nici 
o deosebire nici dacă se defineşte prin puţini termeni, sau numai 
prin doi. 

Când se definește prin doi termeni, unul dintre ei este 
diferenta, celălalt este genul, de exemplu,/ în cazul definiţiei/ 
„animalului“, „animal“ este genul, iar celălalt termen reprezintă 
diferența. Însă, dacă gen nu există în mod absolut, în afara 
termenilor luati ca specii ale genului, sau dacă există totuși, dar 
există ca materie (vocea este genul și materia, diferentele produc 
din ea speciile și sunetele limbii), este evident că definiția este 
enunţul rezultat din diferențe.? 

Or, trebuie divizat cu ajutorul diferenței diferenţei. De 
exemplu, diferenta „animalului“ este „cu picioare“. Și iarăși, 
diferenţa „animalului cu picioare“ trebuie să fie felul în care 
este cu picioare; astfel încât nu trebuie spus că există animal 
„Cu picioare“, „cu aripi“ și „fără aripi“, dacă se doreşte a se 
vorbi bine (o astfel de diviziune este un rezultat al nepriceperii), 
ci doar că există „animal cu picioare despicate“ și „animal cu 
picioare nedespicate“. Căci acestea sunt diviziunile „piciorului“ 
într-adevăr „despicarea piciorului“ este o „stare a piciorului“ 
<À oxWonosia mo56Tng T1G>. 

Astfel se va merge întotdeauna până ce se va ajunge la ceea 
ce este indiferenţiabil. În acel moment vor exista tot atâtea 


92 Ceea ce este pe plan logic genul și diferența (specifică) este, pe 
plan ontologic, materia și forma. De altminteri, „eidos“ e folosit de 
Aristotel atât cu sensul de formă, cât și cu cel de specie — rezultată 
în urma diferentieri. Cât despre definiţie, aceasta, rezultând din unirea 
dintre gen și diferență, este echivalentă cu întregul compus. E foarte 
important de aceea pentru Aristotel să demonstreze că nu se poate 
defini decât cu doi termeni, dintrecare genul este echivalent materiei 
sau virtualității, iar diferența — echivalentă formei, esenței sau actua- 
lizării. 

specii ale piciorului câte diferente, iar /speciile/ de animale cu 
picioare vor fi egale la număr cu diferentele. lar dacă așa stau 
lucrurile, este evident că ultima diferență va fi Fiinţa lucrului 
și definiţia. Asta, deoarece nu trebuie, în definiţii, spus același 
lucru de mai multe ori, căci ar fi superfluu. 

În fapt, se întâmplă următoarele: când s-ar spune „animal 
cu picioare, cu două picioare“, nu s-a spus nimic altceva decât 
„animal care are picioare, care are două picioare“. Și dacă s-ar 
divide acest /ultim/ termen cu diviziunea proprie, se va spune 
/ceea ce este de spus/ de mai multe ori, și anume de atâtea ori 
câte sunt diferențele. Iar dacă va exista diferenta diferentei, va 
exista o singură diferență finală — anume, forma și Fiinţa. Dar 
dacă se va diviza ţinându-se seama de contextele arbitrare, pre- 
cum dacă s-ar diviza „cel cu picioare“ în „alb“ și „negru“, vor 
fi tot atâtea diferenţe câte diviziuni. 

Astfel este clar că definiţia este un enunţ constând în dife- 
renţe, cât şi din diferenţa finală a acestora, stabilită în mod 
corect. Or, ar fi limpede/ ce se petrece/, dacă s-ar ordona în 
rând asemenea definiţii, precum cea a omului, spunându-se că 
el este un animal „cu picioare, biped“. Spunându-se că omul 
este „biped“, termenul „cu picioare“ “ devine superfluu. De fapt, 
în Fiinţă nu există relaţie de ordine. Într- adevăr, cum s-ar putea 
gândi, în acest caz, că ceva este posterior, și ceva este anterior? 

Așadar, despre definițiile obținute prin diviziune, în ce fel 
sunt ele, să fie destul ce s-a spus. 


Capitolul 13 


Deoarece cercetarea noastră are ca obiect Fiinţa, să revenim, 
așadar: s-a afirmat că Fiinţa este precum substratul, apoi 
precum esența, apoi și compusul celor două, dar /că ea ar fi/ 
și universalul. Despre primele două s-a vorbit (despre esență 
şi despre substrat, cum că el este substrat în două sensuri, fie 
ca individual determinat, precum animalul faţă de proprietățile 
sale, fie ca materie în raport cu actualizarea sa). Dar unora și 

universalul le apare în cea mai mare măsură drept o rațiune 
de a fi, și /ei susțin/ că el este un principiu.” 

De aceea, să revenim și asupra acestui punct. Se pare că este 
cu neputinţă ca oricare dintre cele numite universale să fie 
Fiinţă. Într-adevăr, prima Fiinţă? a fiecărui lucru este aceea 
proprie fiecărui lucru, sau nu aparține altuia, în timp ce univer- 
salul este comun. Căci acela este numit universal care aparţine 
mai multor lucruri. Care dintre acestea va avea universalul 
drept Fiinţă? Fie toate lucrurile respective, fie nici unul. 
Toate — nu-i posibil; dar, dacă numai unul va avea /universalul 
drept Fiinţă/, vor fi și celelalte lucruri reduse la acesta; căci 
cele care au o singură Fiinţă, au și o singură esenţă, și ele însele 
sunt unul și același lucru. 

Apoi, Fiinţa este ceea ce nu poate fi predicatul altui subiect, 
dar universalul este întotdeauna predicatul unui subiect. 

Dar oare, dacă nu este posibil ca /universalul/ să existe ca 
esenţă, el, totuși, se poate afla într-o esenţă, precum animalul 
în om și în cal? Însă este limpede că există o definiţie a /esenţei/. 
Şi nu se schimbă nimic dacă nu există o definiţie pentru toate 
părțile aflate în Fiinţă, deoarece în continuare definiţia va fi 
Fiinţa lucrului, precum „omul“ este /Fiinţa/ omului în care se 
află /animalul/9%5. 


9 Evident, polemica este îndreptată împotriva platonicienilor. Aris- 
totel va arăta că necesitatea ca Fiinţa să fie ceva determinat o oprește 
să fie identificată cu universalele. Totuși, din punct de vedere episte- 
mologic, Fiinţa (adică forma) trebuie să păstreze o dimensiune universală. 

% Altă lecţiune: „mai întâi, Fiinţa fiecărui lucru... etc.“ 

35 Acest pasaj dificil, tradus cu diferențe de interpreti, cred că vrea 
să spună următoarele: presupunem că universalul nu este Fiinţa 
(esența); se poate el afla totuși în esență, căpătând astfel proprietățile 
acesteia ? Aristotel spune că accasta nu schimbă lucrurile, în sensul 
că universalul nu dobândește prin includere vreo însușire de esență. 
Într-adevăr, definiţia este a omului și nu a animalului conţinut în 
conceptul de om. Definiția se referă la Fiinţă (esență) ca la un tot, 
dar nu la părțile ei. Se vede de aici, pe de altă parte, modul relativ în 
care Aristotel concepe universalul: „om“ este particular în raport cu 

Încât, se întâmplă aceeași situaţie din nou: va fi Fiinţă a 
acelui universal, a animalului de exemplu, /specia/ în care res- 
pectivul gen, animalul, se află ca în ceva propriu. 

Mai departe: este imposibil și absurd ca subiectul deter- 
minat și Ființa, dacă sunt alcătuite din altceva, să nu fie alcătuite 
din Fiinţe și dintr-un subiect determinat, ci să fie /alcătuite/ 
dintr-o proprietate <Ex noo0>; într-adevăr, în acest caz, 
non-Fiinţa și proprietatea vor fi anterioare Fiintei și subiectului 
determinat, ceea ce este cu neputinţă. Căci nici în concept, nici 
în timp, nici în devenire nu se poate ca proprietăţile să preceadă 
Fiinţa. Fiindcă atunci ele ar fi autonome. 

Mai departe: va exista o Fiinţă în Socrate luat, /la rândul 
său/, ca Fiinţă, astfel încât vor exista donă Fiinte /în Socrate/.9 
În general, se întâmplă, dacă omul este o Fiinţă şi câte se concep 
în acest fel, ca nici o parte din definiţie să nu fic Fiinţa nici 
unui lucru și nici să nu existe în mod autonom de acele /Fiinţe/ 
şi nici să nu existe în altceva; vreau să spun că nu există vreun 
„animal“ /antonom/ în afara animalelor individuale şi nici 
altceva dintre noțiunile din definiţie. 

Așadar pentru cei care cercetează cazul este evident că nimic 
dintre cele ce au o existență universală nu este Fiinţă şi că nici 
unul dintre predicatele comune nu semnifică un lucru deter- 
minat, ci doar o calitate determinată. Dacă nu ar fi așa, apar multe 
paradoxuri, și mai ales paradoxul „celui de-al treilea om“ .9% 


„animal“, dar și „animal“ este particular în raport cu „fiinţa vie“. Pe 
de altă parte, dacă animal este genul, iar genul este luat ca materie, 
el nu poate fi, ca atare, definit, deci el nu este Fiinţă. 

% Noţiuni generale, precum albul, marele, frumosul, dar chiar 
circularul, din care Platon făcea Forme, sunt proprietăţi, calităţi. De 
aceea, ele nu ar putea fi elemente cauzatoare și principii ale Fiintelor, 
dacă întotdeauna proprietatea este precedată de lucrul a cărui proprie- 
tate ea este. 

97 Text dificil; lit: „va exista o Fiinţă pentru două /Fiinţe/.“ 

% Aristotel pare că împinge prea departe critica sa a platonismului: 
el însuși vorbește adesea de „om“ sau de „animal“ ca despre Fiinte, 
deși este vorba despre noțiuni generale. Probabil că ideca lui Aristotel 

Pe deasupra, e evident și în modul următor: este imposibil 
ca Fiinţa să fie alcătuită din alte Fiinţe care să se afle în ea în 
actualizare. Căci două lucruri aflate în actualizare mu /for- 
mează/ niciodată un singur lucru tot în actualizare, ci, /doar/ 
dacă cele două ar fi în virtualitate, se va forma /din ele/ un 
singur lucru /în actualizare/.? 

(De exemplu, dublul constă din două jumătăți aflate în 
virtualitate, deoarece actualizarea separă.) Rezultă că dacă Fiinţa 
este o unitate, ea nu va fi alcătuită din Fiinţe care să se afle în 
ea și care se află în această stare — /în actualizare / — după cum 
spune, cu dreptate, Democrit: într-adevăr, el considera impo- 
sibil ca din doi /atomi/ să provină unul singur, sau dintr-unul — 
doi; el considera Fiinţe mărimile indivizibile. 

Tot la fel se va întâmpla și în cazul numerelor, dacă este 
adevărat că numărul este o unire a unităţilor, așa cum susțin 
unii gânditori: căci, fie că dualitatea nu formează /în acest caz/ 
o unitate, fie că nu există în ea unităţi în actualizare. 

Această consecinţă conţine totuși o contradicţie: dacă nu 
e posibil să existe nici o Fiinţă printre noţiunile universale, 
deoarece ele semnifica o proprietate și nu un lucru determinat, 
și dacă nu este posibil să existe o Fiinţă compusă din alte Fiinţe 
în actualizare, orice Fiinţă ar fi non-compusă, astfel încât nu 
ar putea exista definiţie pentru nici o Fiinţă. Or, este evident 
pentru toată lumea și am spus-o și noi mai demult că numai 
Fiinţa, sau cel mai mult Fiinţa are parte de definiție. Or, acum 
se pare că nici aceasta /nu este definibilă/. Ar însemna, prin 
urmare, că nu se poate defini nimic. 


este că aceste noţiuni nu au o existenţă materială autonomă, așa cum 
o au Ființele individuale. Există însă o contradicţie între planul onto- 
logic (Fiinţa este individualul, fiindcă individualul este autonom) și 
planul epistemologic (Fiinţa este forma, adică generalul), deoarece 
forma este singura cognoscibilă. Această contradicţie este inevitabilă, 
cumva tragică și nu poate fi depășită decât în sfera supralunară și în 
lumea formelor fără materie. Vezi infra. Pentru argumentul „celui 
de-al treilea om“, vezi Cartea Alpha mare, nota 73. 

9 Pentru Aristotel genul este, cum s-a văzut, materie, adică virtua- 
litate, unită cu diferența care este formă. (Sau, mai bine, diferența 

Sau, cumva, într-un fel va exista definiţie, într-un alt fel nu 
va exista; dar lucrurile acestea vor fi clarificate mai departe.!% 


Capitolul 14 


Este limpede consecinţa acestor consideraţii pentru cei care 
susțin că Formele sunt Fiinţe și că' ele sunt autonome, filozofi 
care, în același timp, alcătuiesc specia sau Forma din gen și din 
diferențe.!?! 

Într-adevăr, dacă există Formele, și dacă „A nimalul“ se află 
în „Om“ și în „Cal“, fie el este unul și același ca număr, fie 
este diferit. Din perspectiva noţiunii <A6yo> este evident că 
„Animalul“ este unul și același. Căci cel care îl are în vedere 
expune o aceeași noțiune, existând atât în om, cât și în cal. Dacă, 
așadar, există un On în sine și autonom, e necesar ca și părțile 
din care el este alcătuit, precum „Animalul“ și „Bipedul“, 
să semnifice ceva determinat şisă fie autonome și Fiinţe. Rezultă 
că şi „Animalul“ /trebuie să fie ceva determinat, autonom 
şi o Fiinţă./ 


actualizează virtualitatea genului.) Așadar, „animal“ luat ca gen al 
„omului“ nu este Fiintă decât la modul virtual. 

100 V, Cartea Eta, cap. 6. Există, într-adevăr, Fiinţe în deplinul 
sens al cuvântului (cele divine, sau noțiunile prime) care nu se pot 
defini, fiind simple în mod esențial. Alte Fiinţe însă se pot defini, 
deoarece ele reprezintă o actualizare parţială, adică o unire dintre o 
formă și o materie. Exigenţa ca Fiinţa să fie non-compusă, trebuie 
înţeleasă în sensul că Fiinţa să nu fie compusă din alte Fiinţe actua- 
lizate. Pc de altă parte, forma ca actualizare a materici trebuie 
concepută ca o diferenţiere aplicată unui anumit substrat, și nu ca o 
calitate abstractă, detaşabilă de substrat. 

101 Așa'cum s-a mai arătat: dacă Formele sunt separate și autonome, 
e greu de înteles cum se pot combina ele pentru a crea Formele 
derivate. La Aristotel asocierea conceptelor este posibilă în măsura 
în care ele sunt virtualizare și actualizare. De reamintit că Aristotel 
folosește același termen eî50c, atât pentru „Formă“ (platoniciană), 
cât și pentru „specie“ și „formă imanentă“. 

Însă, dacă „Animalul“ este unul şi același atât în „Cal“, cât 
și în „Om“, precum ești tu /același/ cu tine însuţi, cum va fi 
el unul și același în lucruri separate? Și de ce acest „Animal“ 
nu va fi și separat de sine însuși? 

Apoi, dacă /Animalul/ există prin participare la „Biped“ 
și la „Cu multe picioare“, se întâmplă o imposibilitate, anume 
atribute contrarii vor aparține aceluiași subiect care este unul 
singur și bine determinat.!2 

Iar dacă nu este vorba despre participare, despre ce este vorba 
atunci când se spune că „animalul este biped sau cu picioare“ ? 
Probabil că are loc o unire, o atingere sau un amestec. Dar toate 
acestea rămân absurde! 

Atunci „Animalul“ este diferit într-un subiect diferit ? în 
acest caz, ca să spunem așa, vor fi indefinite /speciile/ a căror 
esenţă este „Animalul“; căci „Omul“ nu provine din „Animal“ 
în mod contextual.!% 

În plus, Animalul în sine va fi o multiplicitate. Căci „Ani- 
malul“ din fiecare animal în parte este Fiinţă. (Într-adevăr, 
fiecare animal în parte se concepe după Animalul în since. Iar 
dacă nu e așa, /ci se concepe după altceva/, din acel altceva va 
fi dedus omul și genul său va fi acel altceva.) 

De asemenea, vor fi Forme toate elementele din care pro- 
vine omul. Așadar, Forma unui lucru nu va fi Fiinţa altui 
lucru (căci este imposibil); deci Animalul în sine, unul 
singur, va aparţine în fiecare caz /Fiinţelor/ din animalele 
particulare. 


102 Aristotel sugerează soluţia: subiectul nu trebuie să fie bine 
determinat (tóðe tı), ci trebuie să fie în virtualitate (materie). Virtua- 
litatea poate accepta atribute contrare simultan. 

1% Nu infinite, cum traduc multi, ci indefinite. Dacă „animalul“ 
este diferit în subiectele în care el se află, și dacă speciile de animale 
sunt asociate intrinsec și nu contextual genului lor, înseamnă că nu 
se pot defini aceste specii. Cum s-a văzut din Cartea Gamma, un 
cuvânt, pentru a putea fi definit, trebuie să aibă fie un singur sens, 
fie un număr finit și determinabil de sensuri. Dar dacă „animalul“ este 
diferit în subiectele în care el se află, el are indefinit de multe sensuri. 

În plus, din ce provine /animalul individual/ și cum provine 
el din Animalul în sine? 

Și în ce fel e posibil ca animalul /individual/, a cărui Fiinţă 
este Animalul în sine, să existe alături de Animalul în sine? 

Apoi, în cazul lucrurilor senzoriale rezultă și acestea, dar 


şi unele mai absurde decât acestea. Dacă, așadar, este imposibil ` 


ca așa să stea lucrurile, este evident că nu există Forme <et5n> 
/ale lucrurilor senzoriale/ în felul în care unii susţin că ar exista. 


Capitolul 15 


Deoarece Fiinţa este de două feluri, întregul-compus și 
formă (vreau să spun că, în primul sens, Fiinţa este forma unită 
cu materia, în timp ce, în cel de-al doilea sens, ea este forma 
ca atare), toate Fiinţele care sunt concepute în primul sens au 
parte de pieire (şi de generare); dar nu este posibil ca forma 
să piară (și nici să fie generată, căci nu faptul de a fi casă apare, 
ci faptul de a fi o anumită casă individuală.) Lipsite de proces 
de devenire și de pieire, aceste Fiinţe ori sunt, ori nu sunt. S-a 
arătat, într-adevăr, că nimeni nu generează sau produce 
asemenea Fiinţe. 

De aceca, nu există nici definiție, nici demonstrație pentru 
Fiintele senzoriale și individuale, pentru că ele au materie a cărei 
natură îngăduie ca ele fie să existe, fie să nu existe.1% 

Iată de ce toate individualele sunt perisabile. Or, dacă demon- 
straţia ține de lucrurile necesare, dacă definiţia este cunoaștere 
ştiinţifică, și cum nu este posibil ca știința să fie uneori știință, 
alteori ignoranță, ci opinia este așa ceva, astfel nici demon- 
straţia, nici definiţia nu aparțin celor ce pot fi într-un fel sau 
într-altul, ci opinia are de-a face cu acestea. E limpede deci că 
nu poate exista nici definiţie, nici demonstratie pentru individuale. 


1 Existenţa unei forme poate fi dedusă din principii generale; 
existenţa unui individ - nu. El are o existenţă contextuală și nu nece- 
sară, și de aceea el nu poate fi definit și demonstrat, decât în măsura 
în care este formă, adică în mod parţial, imperfect. 

Şi lucrurile pieritoare sunt lipsite de claritate pentru cei dotați 
cu știință, când ei s-ar depărta de senzatie. Și chiar dacă aceleași 
noţiuni sunt păstrate în minte, tot nu există /pentru asemenea 
lucruri/ nici definiţie, nici demonstraţie. 

De aceea, când cineva dintre cei /preocupaţi/ de definiţii 
ar dori să definească vreunul dintre lucrurile individuale, tre- 
buie să nu scape din vedere că întotdeauna /definiţia/ poate 
fi suprimată. Căci nu este posibil să dai definiţii /în acest caz/. 

Dar nia vreo Formă nu poate fi definită. Într-adevăr, Forma 
aparţine individualelor, după cum spun /platonicienii/, și ea 
este separată. Este, astfel, necesar ca definiţia să se facă cu 
cuvinte. Or, nu cel ce definește face cuvintele (căci un asemenea 
cuvânt ar fi de neînțeles); cuvintele stabilite sunt comune pentru 
toată lumea. Este necesar atunci ca ele să se aplice și altui lucru.!05 

De exemplu, dacă cineva te-ar defini pe tine, ar spune că 
ești un animal slab, sau alb sau altceva care se va aplica și altui 
lucru. Iar dacă cineva ar obiecta că ar fi posibil ca, luaţi separați, 
toţi termenii să se aplice multor lucruri, deși luați laolaltă ei nu 
s-ar aplica decât acelei unice fiinte, trebuie răspuns următoarele: 

Mai întâi trebuie spus că definiţia se referă la doi termeni, 
de exemplu „animalul biped“ se referă la „animal“ și la „biped“. 
Iar aceasta e neapărat să se întâmple și în cazul lucrurilor eterne, 
cu condiţia ca ele să fie anterioare /compusului/ și părţi ale 
sale. Dar e obligatoriu ca „Animal“ și „Biped“ să fie şi auto- 
nome, dacă faptul de a fi om este ceva autonom. Într- adevăr, 
ori nici unul /„Animal“ și „Biped“/ nu e autonom, ori sunt 
ambele: dacă nici unul, atunci nu va exista gen separat de specii, 
iar dacă vor fi /autonome ambele/, va fi autonomă și 
diferenţa.106 


105 Necesitatea comunicării face ca oamenii să folosească cuvinte 
comune; dar oamenii nu au de-a face cu același lucru, ci, cel mult 
cu aceeași specie de lucruri. Deci ei vor folosi același cuvânt cu referin- 
tă la o clasă de lucruri. 

1% Formele platoniciene sunt condamnate la izolare; or, dacă sunt 
astfel, nu se mai poate întelege cum ele comunică pentru a crea con- 
ceptele derivate. Dacă diferenta esteizolată de gen, ea nu poate explica 
formarea speciilor. 

Apoi, trebuie spus că „Animal“ și „Biped“ sunt anterioare 
/„Omului“/ în virtutea existenţei lor. Ele, într-adevăr, nu sunt 
suprimate /atunci când „omul“ este suprimat/ <oùk Gvrorvonpetton>. 

Mai departe, /trebuie spus/ că Formele sunt alcătuite din 
Forme (căci elementele din care /sunt alcătuiți compușii/ sunt 
mai puțin compuse /decât acei compuși/; apoi că acele /ele- 
mente/ din care este alcătuită Forma va trebui să fie predicatele 
multor lucruri, de exemplu, „Animalul“ și „Bipedul“. Iar dacă 
nu va fi așa, în ce fel vor fi cunoscute? Va exista, în fapt, o 
Formă pe care nu poți s-o atribui mai mult decât unui singur 
subiect. Dar așa ceva nu pare posibil, ci la orice Formă pare 
să se poată participa. 

Așadar, după cum s-a spus, se uită că este imposibil să se 
definească entităţile eterne, și mai ales pe cele care sunt unice 
în felul lor, precum sunt Soarele sau Luna. Căci se greșește 
nu numai adăugându-li-se /la definiţie/ astfel de atribute care, 
chiar dacă ar fi eliminate, /Soarele/ va fi tot Soare, precum că 
se rotește în jurul Pământului sau că se ascunde noaptea. (De 
parcă, dacă ar sta locului sauar luci noaptea, nu va maifi Soare; 
ar fi absurd dacă n-ar mai fi, deoarece „Soare“ semnifică o 
Fiinţă). Apoi /se greșește/ dacă se trec asupra altui obiect astfel 
de atribute, cum că, dacă ar exista un alt lucru precum acesta, 
e clar că ar fi acela Soare. Căci definiţia este comună mai multor 
lucruri. Dar Soarele aparține lucrurilor individuale, la fel precum 
Cleon sau Socrate. 

Iar apoi, de ce nici unul dintre filozofi nu produce o defi- 
niție a Formei ? Dacă ar încerca ar deveni evident că e adevărat 
ceea ce s-a spus acum. 


Capitolul 16 


Este, în fine, limpede și că cele mai multe dintre presupusele 
Fiinţe sunt virtualități: părțile animalelor (căci nu există nimic 
separat, autonom la ele, iar când ar fi separate, atunci sunt toate 
precum materia).:9%7 


107 Virtualitatea nu este ceva determinat și deci nu este Fiinţă, 
decât, cel mult, în sensul diminuat în care materia este Fiintă. Părțile 

La felstau lucrurile și cu pământul, focul și aerul. Într-ade- 
văr, nici unul dintre aceste elemente nu reprezintă o unitate, 
ci sunt precum o grămadă, înainte de a se prepara și de a se 
face o unitate din ele. Dar cineva ar putea considera că părțile 
animalelor și cele ale sufletului ar putea exista cam în ambele 
moduri, fiind și în actualizare, și în virtualitate, prin aceea că 
posedă principiile mișcării de la ceva aflat în articulaţii; de aceea 
unele animale trăiesc chiar dacă sunt tăiate. Totuşi, toate acestea 
există în virtualitate, atunci când unitatea și continuitatea lor 
există natural, și nu prin forță sau prin creștere laolaltă. Un 
astfel de fenomen este o monstruozitate. 

Deoarece sensurile lui unu sunt aceleași ca cele ale lui 
ceea-ce-este, Fiinţa unului este una singură, și lucrurile a căror 
Fiinţă este una ca număr sunt unul ca număr, e evident că nici 
unul, nici ceea-ce-este nu pot să fie Fiinta lucrurilor, după cum 
nu pot fi /Fiinţe/ nici esenţa elementului, sau a principiului. 108 

Noi însă căutăm să știm care este principiul, pentru ca să 
ne îndreptăm spre ceva mai cunoscut. Or, mai degrabă unul 
și ceea-ce-este sunt Fiinţa lucrurilor decât sunt principiul, 
elementul şi cauza, dar acum se vede că nici acelea nu pot juca 
acest rol, dacă e adevărat că Fiinţa este ceea ce nu este comun. 
Căci Fiinta nu aparține nici unui alt lucru cu exceptia ei înseși 
și a lucrului care o posedă şi a cărui Fiinţă ea este. 

Apoi, unul nu ar putea fi în multe locuri în același timp, 
dar ceea ce c comun există în multe locuri în același timp; de 
aici rezultă cu limpezime că nici un universal nu există alături 


animalelor, odată desprinse, mor și îșipierd rațiunea de a fi. Aristotel 
le consideră virtualități, adică materie, ce capătă formă numai îm- 
preună cu întregul corp și cu sufletul. 

108 Nici Unu, nici existenţa (ceca-ce-este) nu pot fi Fiinte, după 
cum nu pot fi nici genuri supreme, deoarece lumea s-ar confunda în 
Unul parmenidian indistinct, toate lucrurile devenind unul singur, 
a cărui Fiinţă — una singură — este Unul. (Unul și existența nu pot 
fi genuri, deoarece genul nu poate fi predicat al diferenţelor sale, or, 
unul și existenţa se pot predica despre orice, deci inclusiv despre 
diferenţe. V. Cartea Beta.) 

și separat de individuale. Or, filozofii care afirmă existența 
Formelor, pe de-o parte procedează corect acordându-le auto- 
nomie, de vreme ce ele sunt Fiinte, pe de altă parte, nu pro- 
cedează corect, fiindcă ei consideră Forma <etăoc> o unitate 
stăpânind o multiplicitate. 

Motivul /erorii/ este că ci nu pot să arate care sunt aceste 
Fiinţe nepieritoare, separate de Fiinrele particulare și senzoriale. 
Ei le fac identice ca formă cu lucrurile pieritoare — pe care le 
cunoaștem —, mă refer la „Omul în sine“ și la „Calul în sine“, 
adăugând lucrurilor senzoriale sintagma „în sine“. 

Însă chiar dacă nu am fi văzut stelele, ele ar fi fost în con- 
tinuare, cred, Fiinţe eterne situate aparte față de cele pe care 
le cunoșteam. Astfel încât chiar dacă acum nu putem spune 
care sunt aceste Fiinţe /eterne/, este probabil necesar să existe 
unele măcar de acest fel. 

Este, prin urmare, clar că nici un universal nu este Fiinţă și 
că nu există Fiinţă alcătuită din alte Fiinţe /aflate în actualizare/. 


Capitolul 17 


Ce trebuie spus despre Fiinţă și cum este ca, să spunem din 
nou, ca și când am lua-o de la un nou început. Probabil că de 
aici va deveni evident și care este condiţia Fiinţei separate de 
Fiinţele senzoriale. 

Deoarece Fiinţa este un principiu și o rațiune de a fi, de 
acolo trebuie pornit: se cercetează din ce pricină mereu lucru- 
rile stau în acest fel, anume de ce un anume predicat aparține 
unui anume subiect; într-adevăr, faptul de a cerceta de ce 
„omul muzician“ este „om muzician“ înseamnă fie a căuta 
exact aceasta — de ce este omul muzician /om muzician/, sau 
altceva. Or, a cerceta de ce un lucru este el însuși înseamnă a 
nu cerceta nimic. (Căci e necesar ca existența ca atare <Tă ÖT 
a unui lucru să fie evidentă — de exemplu, când spun că luna 
este în eclipsă —, dar faptul că un lucru este el însuși ţine de 
o singură rațiune și o singură cauză pentru toate cele, de 

exemplu, de ce omul e om sau muzicianul e muzician. Afară 
doar dacă nu s-ar spune că lucrul este inseparabil de sine însuși, 
dar asta nu înseamnă decât esența unităţii. Însă această 
proprietate este comună tuturor lucrurilor și e generală.)!% 

Dar cineva ar putea cerceta de ce omul este un animal de 
un anume fel. Este, așadar, limpede că nu se cercetează de ce 
e om cel care e om. Prin urmare, se cercetează de ce ceva 
aparţine altcuiva (faptul că aparține însă trebuie să fie evident; 
dacă nu e așa, atunci nu se cercetează nimic). De exemplu: de 
ce tună? De ce se aude un zgomot în nori? Căci obiectul 
cercetării este, astfel, asocierea unui predicat cu un subiect. 

Şi de ce aceste lucruri sunt ceva anume, de pildă, /de ce/ 
cărămizile și pietrele sunt o casă? E limpede că se caută raţiunea 
de a fi /a casei/ [iar aceasta este esența, ca să vorbim în termeni 
logici). În unele cazuri, această rațiune este scopul, cum e pro- 
babil în cazul casei sau al patului; în timp ce în alte cazuri este 
vorba despre ceea ce a pus în mișcare, deoarece și aceasta este 
o rațiune de a fi. Însă o asemenea rațiune se caută în cazul pro- 
ceselor de generare și de nimicire, în vreme ce cealaltă rațiune 
/e căutată/ când este vorba despre existența lucrurilor.!!0 

Dar ceea ce se caută scapă atenţiei mai ales în cazul acelor 
lucruri care nu se exprimă prin atribuirea unui termen altui 
termen, precum „ce este omul ?“, fiindcă avem de-a face cu o 
expresie simplă și nu se distinge că ceva /un subiect/ este altceva /un 
predicat/. Dar întotdeauna este necesar să cercetăm deosebind 


109 Aristotel arăta că a cerceta rațiunea lucrurilor nu înseamnă a 
spune că ele sunt ceea ce sunt, deoarece o astfel de proprietate este 
universală și se reduce le ceea ce noi numim „principiul identităţii“. 
O cercetare cu sens înseamnă a arăta dece un anume predicat aparţine 
unui anume subiect. Altfel spus — va arăta el — se cercetează de ce 
o anumită materie are o anumită formă — formă care, în mod aproxi- 
mativ, poate fi identificată cu Fiinţa lucrului. 

110 Rațiunea formală, sau Fiinţa. De pildă, dacă se cercetează de 
ce diagonalele dreptunghiului sunt egale, se recurge la definiţia — adică 
la forma sau esenţa — dreptunghiului: paralelogramul cu unghiuri 
drepte. 

/termenii/. lar dacă nu facem așa ceva, va fi totuna dacă cerce- 
tăm sau nu cercetăm.li! 

Or, de vreme ce existenţa trebuie să aibă /o anume proprie- 
tate/ și să aparţină /unui anume subiect/, e evident că se caută 
de ce materia este ceva anume. De exemplu, de ce aceste /mate- 
riale/ sunt o casă? Fiindcă lor le aparţine esenţa casei.!12 

Şi acest lucru este un om sau acest corp are o anumită pro- 
prietate. Rezultă că se caută cauza materiei (anume forma), 
datorită căreia /materia/ este ceva anume; iar aceasta este Fiinţa, 

Este limpede de aici că în cazul lucrurilor necompuse nu 
există nici cercetare /știinţifică/, nici explicație, ci există un alt 
mod de a investiga astfel de entităţi.!!? 

Or, compusul are o astfel de natură încât întregul să for- 
meze o unitate, evident dacă nu este ca o grămadă, ci ca o silabă; 
silaba însă nu se reduce la litere, nici B plus A nu sunt totuna 
cu BA, nici carnea nu este totuna cu foc plus pământ. (Odată 
ce acestea sunt descompuse, silaba sau carnea nu mai există, 
dar literele sau pământul și focul continuă să existe.) Silaba este, 
prin urmare, un ce determinat şi /cuprinde/ nu numai literele 
respective, vocala şi consoana, ci și încă ceva. lar carnea nu este 
numai foc și pământ, sau cald și rece, a și încă ceva. Or, dacă 
acel ceva este în mod necesar fie element, fie provenit din 
elemente, /putem avea următoarea situaţie/: dacă este element, 
ne întoarcem la raţionamentul dinainte: carnea va fi alcătuită 


111 Nu trebuie întrebat, simplu, „ce este omul ?“, ci „ce fel de animal 
este omul ?“ sau „de cc omul este un anume fel de animal ?“. Se înțe- 
lege de aici că Fiinţa lucrului, pentru a fi obiect al cercetării, trebuie 
să fie compusă; or, cum ea nu poate fi compusă din două Fiinţe (aflate 
ambele în actualizare, căci actualizarea înseamnă distinctie, separare), 
trebuie să fie compusă din formă şi materie, sau, altfel spus, din actua- 
lizarea unei virtualităţi. Deci formele pure, simple, nu pot fi obiect 
al științei, iar teologia poate cel mult intui obiectul său, dar nu-l poate 
cunoaște. 

112 Răspunsul pare banal și tautologic. Dar ideea că suma elemen- 
telor nu e echivalentă cu compusul, și că la acesta se mai adaugă ceea 
ce noi numim structură, sistem etc. este fundamentală. 

115 Este vorba despre intuiţia intelectuală, numită vânoiG. 

din acel element, din foc și din pământ, cât și din altceva, astfel 
încât se merge la infinit. Dacă acel ceva este alcătuit dintr-un 
element, e clar că /e alcătuit/ nu dintr-unul singur, ci din mai 
multe elemente, sau el însuși va fi acel element, încât, /oricum 
ar fi,/ iarăși ne întoarcem la cazul dinainte atât în ceea ce pri- 
vește carnea, cât și silaba. 

Acest ceva s-ar vădi, prin urmare, că nu este un element, 
și el este rațiunea pentru care cutare /materie/ este carne, iar 
cutare este silabă; și la fel și în celelalte cazuri. Acest ceva este 
Fiinţa fiecărui lucru. (Ea este raţiunea existenţei.) 

Însă, pentru că unele entităţi nu sunt Fiinţe ale lucrurilor, 
iar cele care sunt Fiinţe sunt constituite potrivit cu natura și în 
mod natural, s-ar părea că natura însăși este Fiinta, adică cea 
care nu e element, ci principiu. Căci element este lucrul în care 
ceva se descompune, luat ca materie, în cazul silabei — A și B.!!+ 


114 Natura este văzută aici ca principala cauză formatoare și dife- 
renţiatoare — așadar posibil de a fi asimilată cu o Fiinţă. 

Reluarea discuţiei despre Fiinţă. Sensul în care materia, compusul 
şi forma se pot numi Fiinţă. Autonomia sub raport conceptual și 
autonomia în sens propriu. Materia este Fiinţă în virtualitate. Fiinţa 
în actualizare și diferenţierea în cadrul genului. Exemple. Legătura 
dintre actualizare, formă și esență. Cea mai bună definiţie are în vedere 
unirea dintre materie și formă. Fiinta este ori eternă, ori, dacă e pie- 
ritoare, nu apare printr-un proces de generare treptat, ci ori este, ori 
nu este. Doar Fiinţa compusă poate fi definită. Analogia dintre 
numere și Fiinţe. Problema materiei prime și a materiei specifice. 
Metodologic, trebuie indicată materia specifică sau proprie și nu 
materia primă, comună tuturor lucrurilor. Cum există contrariile în 
virtualitare. 

Chestiunea unităţii Fiinţei compuse sau a definiţiei corespun- 
zătoare. Platonismul nu rezolvă această problemă. Faptul că materia 
este virtualitate, iar forma actualizare explică unitatea lor; e vorba 
despre același lucru văzut sub două aspecte, sau aflat într-un proces 
de transformare. Materia definiţiei este genul, iar diferența este actua- 
lizarea (forma). Fiintele simple sunt o unitate nemijlocită. 


Capitolul 1 


Trebuie concluzionat în baza celor de mai înainte și, rezu- 
mând esenţialul, trebuie ajuns la capăt. 

S-a spus că sunt căutate raţiunile de a fi, principiile și ele- 
mentele Fiinţelor. Dar /existența/ unora dintre Fiinţe este accep- 
tată de toţi, în timp ce, în legătură cu altele, unii s-au exprimat 
favorabil în mod special. Sunt acceptate Fiinţele naturale, precum 
focul, pământul, apa și aerul și alte corpuri simple, apoi plantele 
şi părțile lor, animalele şi părţile animalelor, și, în final, cerul 
şi părțile cerului. 

În mod special, unii /filozofi/ susțin că /sunt Fiinţe/ şi Formele, 
şi entitățile matematice. lar dacă se pornește de la raționamente, 
se întâmplă să existe alte Fiinţe: esența și substratul. Pe de altă 
parte, genul /pare a fi Fiinţă/ mai degrabă decât speciile, iar 
universalul — mai degrabă decât individualele. Însă la universal 
și la gen se asociază și Formele (ele par a fi Fiinţe conform cu 
acelaşi raţionament). 

Deoarece ceea-ce-e-în-sine lucrul (esenţa) este Fiinţa /sa/, 
iar definiția este enunţul esenței, s-a studiat în detaliu definiția 
și ceea ce este intrinsec. Dar, fiindcă definiţia este un enunţ, 
iar enunţul are părți, a fost necesar să se analizeze și părţile 
/sale/, anume, care sunt părţi ale Fiinţei și care nu sunt, și dacă 
ele sunt și părţi ale definiţiei. A poi, /s-a văzut/ că nici universalul, 
nici genul nu sunt Fiinţa. 

Dar, în legătură cu Formele și cu entităţile matematice 
trebuie cercetat mai departe: căci unii filozofi susțin că acestea 
există alături de Fiinţele senzoriale.! 


! Aristotel va relua, într-adevăr, critica platonismului în Cărțile 
My și Ny. E o indicație a unităţii Metafizici. 

Dar să revenim acum la Fiinţele asupra cărora există acord? 

Acestea sunt cele senzoriale. Fiinţele senzoriale au însă, 
toate, materie. lar substratul este Fiinţă; într-un sens, /joacă 
acest rol/ materia (numesc materie ceea ce nu este ceva deter- 
minat în actualizare, dar este ceva determinat în virtualitate). 
În alt sens, /sunt Fiinţă/ forma sau configurația, care, fiind un 
individual determinat, este autonomă sub raport conceptual <1& 
16yo xopo7v toriv>. În al treilea rând, /este Fiinţă/ ceea ce 
provine din acestea două — /materia și forma/ — care, singură, 
arc parte de generare și de nimicire, și care are o autonomie 
în sens propriu <ăniâc>.* 

Iar dintre Fiinţele concepute raţional, unele sunt autonome 
în sens propriu, altele nu sunt.5 

Că materia este Fiinţă e limpede: căci în toate transformările 
contrarii există ceva care este substratul transformărilor; de 
exemplu, în cazul transformărilor locale, /ceva/ este acum aici, 
apoi iarăși în altă parte; în cazul transformărilor de dimensiune, 


2 De fapt, pentru platonicieni, corpurile senzoriale nu sunt Fiinţe 
în sens propriu; ele sunt lipsite de consistență și de autonomie, ce 
sunt proprii, dimpotrivă, numai Formelor. 

3V. Interpretare la Mctafizica. 

+ Așadar, avem: 

1) Fiinţa-materic, determinabilă doar virtual, dar autonomă efectiv. 

2) Fiinţa-formă, determinabilă în actualizare (efectiv), dar auto- 
nomă numai conceptual. 

3) Fiinţa-compus, determinabilă în actualizare parțial și autonomă 
efectiv. 

4) Se va adăuga Fiinta divină care este complet determinată (actus 
purus) și complet autonomă efectiv. 

5 Exigenta fundamentală pe care Aristotel o arc de la Fiinţă este 
ca ca să fie determinabilă. Din punct de vedere ontologic, aceasta 
înscamnă că Fiinta este subiect și substrat, autonom în raport cu pro- 
prietăţile pe care le poate primi. Celmai bine se potrivește acest aspect 
cu materia, sau cu compusul din materic și formă. 

Din punct de vedere epistemologic, exigenţa determinării cere ca 
Fiinţa să fie determinabilă rațional, adică să fie cognoscibilă științific. 
Forma răspunde cel mai bine acestei exigente. Cele două aspecte nu 
sunt deloc perfect congruente. 

ceva are la un moment dat o anume mărime, apoi este mai mic 
sau mai mare; în cazul alterărilor, ceva este acum sănătos, apoi 1042 b 
devine bolnav. La fel și în ceea ce privește Fiinţa, ceva se află 
în proces de apariţie, apoi în proces de nimicire, iar substratul 
care se manifestă la un moment dat ca ceva determinat se mani- 
festă mai târziu ca un substrat asociat privaţiunii. Iar celelalte 
transformări urmează acestei ultime transformări /a Fiinţei/, dar 
ea însăși nu urmează uneia sau la două dintre celelalte trans- 
formări. Căci nu este necesar, dacă vreun lucru are o materie 
locală, ca el să aibă și o materie generabilă și perisabilă.6 

Dar care este diferența dintre generarea absolută și cea care 
nu este absolută s-a arătat în Fizica. 


Capitolul 2 


Deoarece Fiinţa considerată ca substrat și materie este accep- 
tată de toată lumea, iar aceasta /materia/ se află în virtualitate, 
rămâne să spunem care este Fiinţa lucrurilor senzoriale luată 
în actualizare. 

Democrit pare să considere existența a trei diferentieri /ale 
elementelor/: substratul este corpul, adică materia, unul și 
identic cu sine, dar el se diferenţiază fie după „proporție“, adică 
figură, fie după „direcţie“, adică poziţie, fie după „atingere“, 
adică ordine. 

Dar se pare că există mai multe diferențieri: de pildă, unele 
lucruri sunt obținute prin compoziţia materiei, precum hidro- 
melul, altele printr-o legătură, precum mânunchiul, altele 
printr-o lipire, precum cartea, altele printr-o îmbinare, precum 
o ladă, altele prin mai multe operaţii din acestea; alte lucruri 
/se obţin/ prin poziţionarea diferențiată, precum pragul, res- 
pectiv arhitrava (căci acestea se deosebesc cumva prin locul 
unde sunt plasate). Altele se deosebesc prin moment, precum 
cina și prânzul, altele prin localizare, precum vânturile. Altele 
se deosebesc prin afectările produse asupra simţurilor, precum 


După Aristotel astrele, deși se mișcă, sunt eterne și inalterabile. 

prin tărie sau moliciune, prin densitate sau rarefiere, prin uscă- 
ciune sau umiditate; unele lucruri /se deosebesc/ prin unele 
dintre acestea, altele însă prin toate, și, în general, unele lucruri 
se /diferenţiază/ prin adaos, altele prin lipsă. 

De aici este clar că și ce-este-le <tò ti EoTi> se spune în tot 
atâtea moduri: cutare lucru este prag, fiindcă este așezat în acest 
fel determinat, iar faptul de a fi /prag/ semnifică a fi așezat în 
acest fel. Iar a fi gheaţă înseamnă a fi condensat în acest fel. 
Pentru unele lucruri faptul de a fi este determinat de toate aceste 
diferențieri, prin aceea că unele /părţi/ sunt unite, altele sunt 
amestecate, altele sunt legate, altele sunt condensate, altele s-au 
folosit de alte diferențieri, precum mâna sau piciorul. 

Trebuie, așadar, avute în vedere genurile diferențierilor (aces- 
tea sunt deci principiile lui a fi): de exemplu, /unele lucruri 
se diferenţiază/ prin spor sau prin lipsă, prin mai dens sau mai 
rarefiat, și prin alte caracteristici de acest tip. Or, toate acestea 
se reduc la exces și la lipsă. Iar dacă ceva /se diferenţiază/ după 
aspect, sau netezime, sau asprime, toate acestea se reduc la 
rectiliniu și la curb. Pentru cele la care a fi este dat de unire, 
starea opusă reprezintă a nu fi 

Este evident de aici că, dacă într-adevăr Fiinţa este raţiunea 
fiinţării oricărui lucru, trebuie cercetat printre /aceste diferen- 
ţieri/ pentru a se vedea care este raţiunea fiinţării lucrurilor. 
Deși Fiinţa nu este nici una dintre aceste /diferenţieri/, nici 
două luate împreună, totuși există ceva analog /ei/ în fiecare 
/lucru/.7 Și, după cum, în cazul Fiinţelor, ceea ce este predicat 
al materiei este chiar actualizarea, la fel se întâmplă, în cel mai 
mare grad, și în restul definiţiilor.e 


7 Aristotel pare să considere aici că Fiinţa este compusul dintre 
materie și formă. Or, diferența este echivalentul formei. De aceea — 
spune el — ea are o echivalentă cu Ființa, fără a fi chiar Fiinţa. 

8 Aristotel stabilește o analogie î între ontologic și epistemologic. 
Actualizarea, adică forma văzută sub aspect dinamic și teleologic, este 
predicatul (proprietatea) materiei-substrat, la fel cum diferența 
specifică este predicatul genului luat ca substrat. Evident, analogia 
nu este perfectă, deoarece genul însoțit de diferența specifică (specia) 

Astfel, dacă ar trebui definit pragul, vom spune că este un 
lemn sau o piatră așezate într-un anume fel determinat; /dacă 
am defini casa/, am spune că ea este cărămizi și lemne aşezate 
într-un fel determinat (în plus, la unele lucruri se mai adaugă 
și scopul); dacă am defini gheata, /am spune/ că ea este apă 
solidificată sau condensată în acest fel determinat. Armonia 
muzicală este o anumită combinaţie determinată de /sunete/ 
acute și grave; la fel şi în restul cazurilor. 

Apare limpede de aici că fiecare actualizare și formă 
corespunde unei alte materii. Pentru unele lucruri actualizarea 
este combinarea, pentru altele e amestecul, pentru altele — 
altceva dintre cele amintite. Iată de ce unii dintre filozofii care 
dau definiţii, atunci când spun ce este Fiinţa, afirmă că ea este 
„pietre, cărămizi și lemne“, vorbind despre casă în virtualitate, 
deoarece toate acestea sunt materie. Alţii spun că /ea/ este un 
„recipient care pune la adăpost bunuri și persoane“ sau adaugă 
ceva asemănător; aceștia indică actualizarea casei, în timp ce 
alții, în fine, reunind ambele definiţii, indică cea de-a treia 
Fiinţă, care constă din /reuniunea/ primelor două. (Se pare, 
într-adevăr, că definiţia ce procedează prin diferențe este cea 
a formei și a actualizării, în timp ce definiția ce pornește de la 
materialele î încorporate este mai curând a materiei. )? 

La fel erau și definițiile acceptate de Archytas!?: ele sunt 
ale compusului din materie și formă. De exemplu: ce este 


nu este Fiinţa în sens tare, care este, la rândul ei un predicat universal. 
V. Interpretare la Metafizică. 

9 Există, așadar, trei moduri de a defini: prin indicarea materiei, 
a formei sau a ambelor, care se referă la cea de-a treia Fiinţă, adică 
la compusul dintre materie și formă. Aceasta din urmă este definiția 
completă și autentică și ea corespunde, din punct de vedere ontolo- 
gic, cu definiţia logică cu gen proxim și diferență specifică, unde genul 
corespunde materiei-virtualitate și diferenta — formei-actualizare. 

10 Archytas din Tarent, cunoscut pitagorician și conducător al 
orașului Tarent. S-a întâlnit cu Platon în timpul călătoriilor acestuia 
în Sicilia și, prin influenţa lui, Platon a putut pleca din Siracuza după 
conflictul cu Dionisios al II-lea. 

acalmia ? Este o nemișcare în masa aerului. Căci materia este 
aerul, în vreme ce nemișcarea este Fiinţa!! și actualizarea. Ce 
este calmul marin? Este o liniște a mării. Marea este /aici/ 
substratul luat ca materic, iar liniştea este actualizarea și forma. 
E clar de aici care este Fiinţa senzorială și în ce fel este ea: 
într-un sens, ea este luată ca materie, în alt sens — ca formă și 
actualizare; iar cea de-a treia /Fiinţă/ este cea rezultată din 
primele două. 


Capitolul 3 


Nu trebuie să pierdem din vedere faptul că uneori ne scapă 
dacă numele unui /lucru/ semnifică Fiinţa compusă, sau /numai/ 
actualizarea și configuraţia; de exemplu, „casa“ este semnul 
întregului, însemnând un adăpost din cărămizi și pietre așezate 
în acest fel determinat, sau este semnul actualizării și al formei, 
însemnând un adăpost? lar linia este oare Dualitatea aflată 
în lungime, sau este Dualitatea ? Oare animalul este un suflet 
într-un corp, sau un suflet ? Căci sufletul este Fiinţa și actuali- 
zarea unui anumit corp. 

Or, conceptul de „animal“ s-ar putea extinde asupra ambe- 
lor semnificaţii, dar nu ca un concept ce are o unică semni- 
ficaţie <Evi A6yw Aeyópevov>, ci ca unul ce se raportează doar 
la o unică semnificaţie.!2 

Însă toate aceste analize comportă anumite deosebiri /termi- 
nologice/, în cazul unor alte cercetări, dar în ceca ce privește 
cercetarea Fiinţei senzoriale nu există nici o deosebire /de acest 
tip/. Căci esența aparţine formei și actualizării. Iar „suflet“ și 
esența sufletului“ suntidentice, pe câtăvreme „esenţa omului“ 
şi „om“ nu sunt identice, în caz că sufletul /omului/ nu va fi 


1! Aici „Fiinţa“ cu sensul de formă. 

12 Evident, această unică semnificaţie la care se raportează concep- 
tul de „animal“ este sufletul, sau forma, sau actualizarea animalului. 
Altfel spus, cele două definiţii ale „animalului“ nu sunt incompatibile, 
ci se întâlnesc într-o referință de bază comună. 

numit „om“. Or, într-un sens, poate fi numit astfel, într-un 
alt sens — nu.” 

Celor ce privesc bine lucrurile, silaba nu le apare constând 
numai din litere plus însumarea lor, nici casa nu este cărămizi 
plus însumarea /cărămizilor/. Și pe drept cuvânt: căci nici /pro- 
cesul/ însumării, nici cel al unirii nu constau din acele elemente 
pe care ele le însumează sau le unesc.!+ 

La fel, nici una dintre celelalte operaţii: de exemplu, dacă 
pragul este determinat de poziţia /unui lemn/, nu poziţia /în 
sensul de formă/ rezultă din prag, ci mai degrabă pragul rezultă 
din poziţie. Și nici omul nu este animal plus biped, ci trebuie 
să existe ceva care e în afara acestora, dacă ele formează mate- 
ria, ceva ce nu este nici element, nici provenit dintr-un element, 
anume Fiinţa. Or, când unii filozofi suprimă acest ceva, ei se 
referă /numai/ la materie.!5 

Așadar, dacă acest ceva este raţiunea ființării și el este Fiinţă, 
ei nu ar putea vorbi tocmai despre Fiinţă. (Fiinţa trebuie să 
fie ori eternă, ori pieritoare fără proces de pieire, și să fi apărut 
fără proces de devenire.) S-a arătat și s-a clarificat în altă parte 
că nici o formă nu este produsă, nici generată, ci se produce 


15 În general, în cazul entităţilor simple, esența se confundă cu 
entitatea respectivă. Entităţile compuse — a căror definiţie se alcătu- 
iește prin reunirea dintre un subiect și un predicat — comportă o 
discuţie: dacă numele respectiv este dat întregului compus, atunci 
esența — identică cu forma — nu va fi același lucru cu întregul. 

14 Așa cum s-a arătat (Cartea Zeta, cap. 17), silaba este mai mult 
decât suma literelor sale. 

Unirea, însumarea, sinteza nu suntun element alături de celelalte, 
ci ceva calitativ diferit: o formă sau o actualizare. 

15 Materie, în sens de element constitutiv: în general, Aristotel 
considera genul echivalent materiei și diferenta echivalentă formei. 
Aici el se referă la „animal“ și la „biped“ ca elemente constitutive ale 
„omului“. Fraza aceasta poate fi înțeleasă și invers (dar mai puțin 
nimerit): unii filozofi au în vedere acest ceva (Fiinţa), atunci când 
suprimă materia. 

numai un individual determinat, și că el este generat din /formă 
şi materie/.!6 ` 

Dar dacă Ființele lucrurilor pieritoare sunt autonome nu 
este încă limpede; afară doar că e clar că unele nu pot fi așa, 
cele care nu pot exista în afara individualelor, de exemplu o 
casă sau o mobilă. Probabil, prin urmare, că nu sunt Fiinţe nici 
acestea, nici altele care nu sunt constituite în mod natural. (Căci 
numai natura ar putea fi considerată drept Fiinţă pentru cele 
pieritoare.) Rezultă că aporia pe care discipolii lui Antisthenes!” 
și alții lipsiți de instrucţie au invocat-o are ceva temei: /ei spun/ 
că nu se poate defini ce esteceva (într-adevăr, definiția este un 
enunţ lung), ci e posibil a se defini și a arăta doar cum este ceva: 
de exemplu, ce este argintul nu se poate spune, dar se poate 
spune că este precum cositorul.!£ 

Rezultă că este propriu Fiintei, luată într-un anumit sens, 
să admită definiţie și concept; de exemplu, /aceasta e propriu/ 
Fiinţei compuse, fie că ea ar fi senzorială, fie că ar fi inteligibilă. 
Dar aceasta nu este cu putință pentru elementele prime din care 
ea se compune, dacă este adevărat că enunţul-definiţie semni- 
fică faptul că ceva este predicat despre altceva şi că trebuie ca 
acesta din urmă să fie luat drept materie, iar primul drept formă. 

Este însă clar și de ce se întâmpla asta: dacă, într-adevăr, 
Fiinţele sunt cumva numere, numerele sunt /în felul Fiinţelor/ 
şi nu /sume/ de unităţi, precum spun unii.!? 


16 Evident, aici Fiinţa are sensul de formă și nu pe cel de compus. 
V. Cartea Zeta, cap. 8. 

17 Antisthenes era un discipol al lui Socrate. Era preocupat mai 
ales de etică. El deschisese la gimnaziul Cynosarges o școală proprie 
de filozofie, care va deveni școala cinică. 

18 Definiţia, în sens „tare“, presupune o sinteză între gen și dife- 
rență, sinteza care se fundează pe existenţa Fiinţei, adică a ceva stabil, 
autonom, determinat, ceea ce filozofii care „suprimau Fiinţa“ nu pu- 
teau accepta. Printre aceștia se numărau, cum se vede, și discipolii 
lui Antisthenes, cunoscuţi sub numele de „cinici“. 

19 Un număreste o unitate (o Fiinţă), și nu doar o simplă însumare 
de unităti. 

Dar și definiţia esteu n /fel/ de număr: ea este divizibilă în 
elemente indivizibile (definițiile nu pot avea părți infinite), iar 
numărul este la fel. Și așa după cum, dacă dintr-un număr se 
scoate sau se adaugă unităţile din care numărul este constituit, 
nu mai rămâne același număr, ci devine un altul, chiar dacă 
s-ar adăuga sau s-ar scoate oricât de puțin, la fel stau lucrurile 
și cu definiţia și esenta: ele nu vor mai exista, dacă ceva se scoate 
sau se adaugă /în definitie/. Iar numărul trebuie să fie ceva în 
baza căruia el este o unitate; dar /multi filozofi/ nu știu să spună 
prin ce anume este el o unitate. (Căci, fie că el nu este o unitate, 
ci e precum o grămadă, fie, dacă este /o unitate/, trebuie arătat 
ce anume îl face să fie unu din multe /unități/.) 

Şi acest lucru se întâmplă în mod verosimil: căci, în virtutea 
aceluiași raţionament, și Fiinţa este o unitate în acest sens, şi 
nu precum susțin unii, căea este precum o monadă sau un punct; 
ci fiecare Fiinţă este o actualizare și o naturâ2. Și după cum 
numărul nu are „mai mult“ și „mai puţin“, și la fel, nici Fiinţa 
luată ca formă /nu are „mai mult“ și „mai puţin“/, ci, dacă așa 
ceva se întâmplă, /are această calitate/ doar Fiinţa împreună 
cu materia.?! 

Despre generarea și pieirea așa-ziselor Fiinţe — în cel fel 
sunt posibile, sau în ce fel imposibile — și despre reductia /Fiin- 
țelor/ la numere, să fie îndeajuns această analiză de până acum. 

Nu trebuie omis, în legătură cu Fiinţa materială, că, dacă 
toate lucrurile provin din același /element material/ prim, sau 
din aceleași elemente materiale luate ca prime, totuși există o 
materie proprie <oixeta> fiecărui lucru, precum flegmei îi /este 
proprie ca materie proprie dulcele sau grasul, fierei — amarul 


20 úo „natura“ este adesea un termen sinonim în Metafizica 


cu „forma“. 
21 În sensul că numărul nu rămâne același (Fiinţa sa devine alta) 


dacă pierde sau câștigă o cantitate. 

sau altceva asemănător.2 Probabil că acestea provin din același 
element. Apar mai multe materii pentru același lucru atunci 
când una dintre materii este materia celeilalte: de exemplu, flegma 
provine din gras și din dulce, dacă grasul provine /, la rândul 
său, / din dulce; dar /provine/ și din fiere, deoarece ea se descom- 
pune în fiere, ca materie primă. Căci ceva provine din altceva 
în două sensuri: fie pentru că ceva e produs pe baza a altceva, 
fie pentru că ajunge la principiul în care altceva se descompune. 
Pe de altă parte, este posibil ca, deși materia este una singură, 
să apară ca fiind lucruri diferite datorită rațiunii de a fi ce pune 
în mișcare, precum din lemn apar și lada, și patul. În alte cazuri, 
dacă materia este diferită, și lucrurile respective sunt diferite. 
De pildă, nu ar putea exista ferăstrău din lemn, iar acest fapt 
nu trebuie pus pe seama raţiunii de a fi ce pune în mișcare. 
Căci nu se poate face un ferăstrău din lemn sau din lână. lar 
dacă este cu putință să se facă același lucru și din altă materie, 
e clar că şi arta, și principiul luat ca cel ce pune în mișcare sunt 
aceleași. Însă dacă și materia, și ceea ce pune în mișcare sunt 
diferite, diferit va fi şi rezultatul. 

Când, prin urmare, cineva ar cerceta raţiunea de a fi, dat 
fiind că raţiunile de a fi se spun în mai multe sensuri, trebuie 
expuse toate raţiunile posibile. De exemplu: care este rațiunea 
de a fi a omului luată ca materie? Oare menstruatia 22% Care 
este raţiunea ce dă seama de mișcare ? Oare sperma? Care este 
raţiunea luată ca formă ? Este esenta. Care este raţiunea finală ? 
Scopul. Probabil însă că aceste două /ultime raţiuni/ sunt 
acelaşi lucru.24 


22 Aristotel arată că materia însăși nu este un concept univoc: 
materia proprie a unui lucru, de exemplu lemnul pentru pat, este la 
rândul ei un compus, alcătuit dintr-o formă și o materie primă 
(pământ etc.). În raport cu patul, lemnul este materie (virtualitate), 
în raport cu elementele primordiale, lemnul este o actualizare. Ar 
putea exista însă și o materie primă absolută. 

25 Sângele menstrual era considerat a fi materia din care se hrănea 
embrionul. 

24 Deoarece actualizarea este forma privită sub raport dinamic și 
existenţial, e clar că scopul (atunci când există) este cumva identic cu 
esenţa. 

Trebuie insă arătate rațiunile cele mai apropiate: care este 
materia? Nu focul sau pământul, ci materia particulară. Așa- 
dar, astfel trebuie procedat în privința Fiintelor naturale și 
generabile, dacă se vrea a se proceda corect: dacă acestea sunt 
raţiunile de a fi, ele sunt atâtea și ele trebuie cunoscute. Însă 
în legătură cu Fiinţele naturale dar eterne, demersul este diferit. 
Într-adevăr, probabil că unele dintre acestea nu au materie, sau 
nu o materie /terestră/, ci doar una mobilă local.25 

Nici procesele naturale, dar care nu sunt Fiinte, nu au materie, 
ci substratul /procesului/ este /acolo/ Fiinta. De exemplu: care 
este raţiunea de a fi a eclipsei? Care este materia? Nu există 
materie, ci Luna este lucrul ce suferă o alterare.2€ 

Dar care este rațiunea punerii în mișcare, cea care nimicește 
lumina? Pământul. Iar scop probabil că nu există. Cât despre 
raţiunea ca formă, aceasta este definiţia, însă ea este neclară, 
dacă definiţia nu vine împreună cu raţiunea de a fi. De pildă: 
ce este eclipsa? Privaţiunea de lumină. Dar dacă s-ar adăuga: 
privatiunea de lumină datorată pământului interpus la mijloc 
/între soare și lună/, aceasta ar fi definiţia dată împreună cu 
raţiunea de a fi /a fenomenului/.27 

În cazul somnului este neclarcare este subiectul care suferă 
afecțiuni. Desigur, animalul, dar prin care organ anume, și care 
organ este primul afectat? Inima, sau alt organ? Apoi, cine pro- 
duce somnul? Apoi în ce constă afectarea, vreau să spun accea 
a organului respectiv și nu a întregului organism ? Că /somnul/ 
este un anume tip de imobilitate? Bineînteles, dar care este 
primul organ afectat, în urma căruia ea apare? 


25 Este vorba, desigur, despre aștri, consideraţi eterni de Aristotel, 
dar aflaţi în mişcare. 

26 De fapt, lumina lunii. Eclipsa este un proces, și nu o Fiinţă; totuși, 
arăta Aristotel definiția distinge și aici un substrat și o formă, care este 
raţiunea de a fi, cauza. Conceptual, eclipsa este de fapt o Fiinţă. 

27 Pentru Aristotel, o definiţie completă ș şi cu adevărat științifică 
presupune cuprinderea în esența lucrului și a raţiunii sale dea fi prin- 
cipale, care aici este cea eficientă. 

Capitolul 5 


Deoarece unele lucruri există sau nu există, și fără proces 
de generare sau de distrugere, precum sunt punctele și, în 
general, formele (căci nu albul este generat, ci lemnul alb, în 
caz că orice lucru ce devine ceva pornind de la ceva), nu toate 
contrariile ar proveni unele din altele. Ci, într-un fel un om 
alb provine dintr-un om negru, și într-altul /provine/ albul din 
negru.?8 lar materie nu există pentru orice lucru, ci numai 
pentru cele la care există proces de generare și transformare 
/a contrariilor/ unele dintr-altele. Dar acelea care fie sunt, fie 
nu sunt, în absenţa unui proces de transformare, acelea nu 
posedă materie. 

Dar apare o dificultate: cum se comportă materia fiecărui 
lucru în raport cu contrariile? De exemplu: dacă trupul este 
virtual sănătos, iar boala este contrariul sănătăţii, oare ambele 
contrarii sunt în virtualitate ? Iar apa este, în mod virtual, și vin, 
şi oțet? Sau materia este /virtualitate/ a unuia dintre contrarii 
prin posesie și formă, și este /virtualitate/ pentru celălalt con- 
trariu prin privaţiune și nimicire, împotriva naturii 22? 

Mai există și problema de a ști de ce vinul nu este materia 
oţetului și nici nu este, în virtualitate, oțet, chiar dacă oţetul 
provine din vin, și nici ce-i viu nu e, virtual, mort. Sau nu e 
așa, fiindcă nimicirile /respective/ sunt contextuale, iar materia 
viului este, ea însăși, prin nimicire virtualitate și materie pentru 


28 În sens strict, albul nu provine din negru. Pentru Aristotel, 
calităţile sunt forme care nu dispar și nu apar unele dintr-altele, ci sunt 
sau nu într-un substrat dat. Transformarea înseamnă o informare 
diferită a unui substrat comun. 

29 Nu ar apărea astfel o contradicţie, ca ceva să fie două contrarii 
simultan ? Nu — răspunde Aristotel — căci ele nu sunt văzute din 
același punct de vedere. De fapt, Aristotel stabilise mai demult că 
Fiinţa virtuală poate purta în sine contrarii. Pe de altă parte, Aristotel 
distinge î între un contrariu „pozitiv“, care este formă propriu-zis, și 
un contrariu „negativ“, care este privaţiunea de formă. Totuși statutul 
ontologic exact al privaţiunii nu e clar. 

ce e mort, iar apa este /virtualitate și materie/ pentru otet. Unele 
provin din celelalte, precum noaptea din zi. lar contrariile care 
se transformă în acest fel unele într-altele trebuie reduse la 
materia-substrat. Astfel, dacă viul provine din ce-i mort, trebuie 
mers mai întâi la materie; apoi /aceasta ajunge/ astfel ceva viu. 
Iar oţetul trebuie redus la apă, apoi /din ea/ se ajunge la vin.?? 


Capitolul 6 


În privinţa dificultății amintite mai înainte ce are ca obiect 
definițiile și numerele, se pune întrebarea: care este raţiunea 
care le face să formeze o unitate ? Căci există o rațiune de a fi 
pentru toate lucrurile care au mai multe părți, dar nu sunt un 
tot, precum e o grămadă, ci există /acolo/ un întreg dincolo de 
părți. Şi în cazul corpurilor, pentru unele rațiunea unității lor 
este contactul, pentru altele — o vâscozitate, sau altceva analog”! 

Definiţia este, însă, un enunţ unitar, dar e așa nu printr-o 
înlănțuire episodică, precum e /liada, ci prin faptul că ea repre- 
zintă o unitate. Dar ce anume face ca omul să fie o unitate, și 
nu o pluralitate, adică, animal și biped, și asta mai ales dacă, așa 
cum susţin unii, există Animalul în sine și Bipedul în sine? Din 
ce pricină omul nu este aceste entităţi? Fiindcă atunci, /dacă 
ar fi/, oamenii vor exista prin participare nu la Om, nici la Unu, 
ci la Doi, adică la Animal și la Biped. Și, în general, omul nu 
ar reprezenta, în acest caz, o unitate, ci o multiplicitate.?? 


30 Nu viul provine din mort și invers, ci materia poate deveni când 
vie (când capătă formă), când moartă (când are parte de privațiune). 
Nu trebuie uitat că, la Aristotel, sufletul sau viața sunt actualizarea 
trupului. Așadar, trupul luat ca materie este viu prin actualizare și 
este mort prin privaţiune. Dar în sens strict moartea nu provine din 
viaţă, căci privaţiunea nu provine din posesie. 

31 Ce face, altfel spus, că asocierea dintre gen și diferență într-o 
definiţie să formeze o sinteză, o unitate? 

% Într-adevăr, pentru platonicieni Formele sunt ireductibile una 
la alta și nu e deloc limpede cum reușesc ele să „comunice“, sau 
să interfereze, în așa fel încât să se explice de ce participarea la mai 

E evident că, procedând acei filozofi așa cum obișnuiesc ei 
să definească și să vorbească, nu au cum să explice și să rezolve 
dificultatea. Dar, dacă există, așa cum afirmăm noi, pe de-o 
parte materia, pe de altă parte, forma, și dacă în primul caz 
există o fiinţare prin virtualitate, iar în celălalt — una prin 
actualizare, ceea ce căutăm nu ar mai părea să reprezinte nici 
o dificultate. Căci aceeași dificultate persistă chiar dacă defi- 
niţia hainei ar fi „bila din bronz“, Într- adevăr, numele respectiv 
ar fi semnul conceptului, încât ceea ce căutăm ar fi: din ce cauză 
„bilă“ și „bronz“ formează o unitate ?3 

Or, nu pare să mai fie /aici/ vreo dificultate, fiindcă unul 
dintre termeni este materia, în timp ce celălalt este forma. Care 
este, așadar, cauza faptului că ceea ce este în virtualitate se 
actualizează, în afara rațiunii eficiente, în cazul lucrurilor la 
care există generare și devenire? Nu există altă rațiune care să 
facă sfera virtuală să devină o sferă actualizată, decât esența 
respectivă /a virtualității și actualizării/. 

Materia însă este, pe de-o parte, inteligibilă, pe de altă parte, 
sensibilă. Dar, întotdeauna, un termen al definitiei este materia, 
în timp ce celălalt este actualizarea, de exemplu, cercul este o 
figură plană. 


multe Forme nu anulează totuși unit:.tea unui anumit concept, cum 
e cel de „om“. În esenţă, spune Aristotel nu numai că platonismul 
nu poate explica lumea senzorială, dar el nu o poate explica nici pe 
cea conceptuală. 

3 Soluția lui Aristotel este ingenioasă: cei doi termeni ai definiției 
nu sunt echivalenți: unul dintre ei joacă rolul materiei, celălalt, al 
formei. Ei se pot uni, așadar, pentru a forma un compus, deoarece 
materia este virtualitate, în timp ce forma este actualizare. A cui? 
Evident, chiar a respectivei virtualități ! Materia și forma sunt aspecte 
ale unei unice realităţi și de aceea unitatea lor este primară și evidentă. 

34 Genul este, prin urmare, analog materiei, deoarece el reprezintă 
o virtualitate, o indeterminare: un animal ca gen, nu este încă un 
anumit animal — câine, cal, om —în schimb, diferența este echivalentă 
formei sau actualizării: animalul actualizat într-un anume fel deter- 
minat devine câine, sau cal. Unirea celor doi termeni este evidentă 
deoarece ei nu reprezintă decât două aspecte ale aceleiași realități: o 
virtualitate care se actualizează mai mult sau mai puțin. 

Dar lucrurile care nu au materie, nici inteligibilă, nici sensi- 
bilă sunt, fiecare, o unitate nemijlocită, aşa cum sunt și o ființare 
nemijlocită, /o Fiintă/ determinată, calitate, cantitate — de aceca 
nu se poate defini nici ceea-ce-este, nici unul. Iar /în cazul 
acestor lucruri simple/, esenţa este în mod nemijlocit o unitate, 
după cum este și ceva ce este. De aceea, în cazul acestora, nu 
există altă rațiune de a fi unul și de a fi; căci fiecare este în mod 
nemijlocit ceva existent și ceva unitar, iar asta nu fiindcă s-ar 
afla într-un gen al existentei, sau într-unul al unității, și nici 
într-unul al existențelor separate de lucrurile individuale.35 

Din cauza acestei dificultăți, unii invocă Participarea, dar 
nu știu să spună care este cauza participării și ce înseamnă a 
participa. 

Alții, precum Lycophrons, susțin că știința este o convie- 
ţuire dintre faptul de a ști și suflet. Alţii spun că viaţa este o 
asociere sau o legătură a sufletului cu trupul. Însă același 
raționament este valabil în toate aceste cazuri. 

Căci și faptul de a fi sănătos va fi sau o convieţuire, sau o 
legătură, sau o asociere a sufletului și a sănătăţii, și faptul de 
a fi un triunghi de bronz este o asociere a bronzului și a tri- 
unghiului, și faptul de a fi alb este o asociere a suprafeței /respec- 
tive/ şi a albului. 

Cauza /erorii lor/ este că ei caută o rațiune a virtualității 
și a actualizării care să /le/ unifice, cât și o diferență.” 


35 Entităţile simple nu pot fi, desigur, definite, deoarece neavând 
materie, nici măcar inteligibilă, nu pot presupune o unire dintre un 
subiect și un predicat. De asemenea, ele nu pot fi concepute asemenea 
Formelor platoniciene, separate de lucrurile individuale. Ar fi vorba 
despre elementele primare (axiomatice), precum unu, dar și despre 
Divinitate. De asemenea, este vorba despre categorii care sunt genuri 
supreme ce nu mai au deasupra lor alte genuri — adică materie 
inteligibilă. De aceea, categoriile nu se pot defini. 

3% Lycophron era un sofist, discipol al lui Gorgias. Ştiinţa (com- 
pusul) ar fi o convieţuire între un substrat (sufletul) și o formă (faptul 
de a ști). 

37 Filozofii respectivi stabilesc că există două entități (sufletul și 
corpul, sănătatea și sufletul, bronzul și triunghiul etc.), caută diferenţa 

Or, așa cum s-a spus, materia ultimă și forma sunt unul și 
același lucru, doar că, într-un caz, el e luat sub raportul virtua- 
licății, în timp ce în al doilea caz, e luat sub cel al actualizării. 
Astfel încât cercetarea raţiunii unităţii /ca atare/ și a raţiunii 
pentru care ceva este o unitate sunt analoge; într-adevăr, orice 
lucru este o unitate, și, cumva, ceea ce este el în virtualitate, 
cât şi ceea ce este în actualizare formează o unitate, încât nu 
mai există aici altă explicaţie decât rațiunea eficientă care a 
produs mișcarea de la virtualitate la actualizare. Iar lucrurile 
care nu au materie reprezintă toate, în mod absolut, o unitate 
esenţială <návta &ni 6nep čv n>. 


dintre cele două, apoi încearcă să înțeleagă cum se pot uni. Aristotel 
stabilește că, de fapt, forma și materia (ultimă) sunt unul și același 
lucru, așa că nu se mai pune problema unităţii, mai mult decât se pune 
problema de ce unu e unu. Nu sunt două entităţi diferite, ci același 
lucru, văzut însă sub două aspecte diferite: virtualitate și actualizare. 
Lucrurile obișnuite nu sunt nici actualizare pură, nici virtualitate pură 
și, de aceea, ele manifestă ambele aspecte care apar legate. Problema 
se mută din planul explicaţiei metafizice în cel al explicației științifice: 
trebuie găsită rațiunea eficientă, care a produs mișcarea, devenirea 
de la virtualitate la actualizare. 

Există însă și existențe absolute, forme sau actualizări pure (nu 
au materie). 


CARTEA THETA (IX) 


Este reluată chestiunea virtualității și a actualizării. Diferitele tipuri 
de virtualităţi și sensurile în care se ia noţiunea de „virtualitate“. Ştiinţa 
este un tip de virtualitate (a cunoașterii) care clarifică ambele contrarii. 
Contrariul asociat intrinsec și contrariul asociat contextual. Critica 
școlii megarice care nega existenţa virtualității în absența actualizării. 
Această teorie elimină mișcarea și devenirea, sau ajunge la suprimarea 
Fiintei în felul lui Protagoras. Actualizarea şi legătura sa cu mişca- 
rea. Distincția dintre imposibil și inexistent la momentul de faţă. 
Capacităţile virtuale se actualizează numai într-un fel determinat. 

Actualizarea și modul de a vorbi despre ea. Actualizarea este rela- 
tivă la o anumită situație, dar poate fi virtualitate în altă situație. 
Nelimitatul este o perpetuă virtualitate. Distincția dintre mișcare în 
general și actualizare. Actualizarea își conține scopul, mișcarea nu, 
în mod necesar; de aceea ea nu e permanentă. 

Când sunt lucrurile în virtualitate? Când nimic nu se opune ca 
ele să se actualizeze la un moment dat. Din nou, distincția dintre 
materia proprie și materia primă. În general, substraturile unor 
proprietăţi sunt determinate până la un punct. 

Anterioritatea ontologică a actualizării asupra virtualităţii. Sub 
raport ontologic și al definiţiei actualizarea este anterioară. Sub raport 
specific ea este anterioară, sub raport individual ea este posterioară. 
Respingerea unor obiecţii sofistice. Actualizarea se asociază de un 
scop. Fiinţa și forma sunt în actualizare. Lucrurile eterne sunt în 
actualizare. Necesarul nu se află în virtualitate. Astrele și Cerul sunt 
în perpetuă actualizare. Actualizarea este mai bună decât virtualitatea. 
Răul nu există printre lucrurile eterne. 

Construcţia geometrică prin care se demonstrează teoremele 
geometrice este o actualizare a unei teoreme virtuale. 

Adevărul și falsul corespund asocierii sau disocierii corecte, respectiv 
incorecte a unui subiect și a unui predicat. Despre entităţile simple, 
necompuse nu se poate afirma falsul; ele pot fi gândite, sau nu. 


Capitolul 1 


S-a vorbit deci despre ceea-ce-este în primă instanță <nepi 
TOÔ NPÓTOG ÖVTOG>, la care se raportează toate celelalte categorii 
ale existenței, anume la Fiinţă. Căci la conceptul de Fiinţă se 
referă celelalte — mă refer la cantitate, calitate și la toate celelalte 
categorii; toate vor conţine conceptul Fiinţei, după cum am 
spus în cărțile de la început. 

Însă, fiindcă ceea-ce-este se concepe, pe de-o parte, ca ceva, 
sau ca o calitate, sau o cantitate, pe de altă parte, ca fiind în virtua- 
litate, în actualizare şi conform cu activitatea sa, să discutăm și 
despre virtualitate <Sóvapuç> și actualizare <EVTEMEZELO>. 

Mai întâi /să spunem/ că sensul principal în care este luat 
termenul de „virtualitate“ nu este totuși cel mai folositor discuţiei 
noastre de acum.! Într-adevăr, cel mai mult /se întrebuințează/ 
„virtualitatea“ și „actualizarea“ <Evepyevx> la lucrurile concepute 
numai în raport cu mișcarea. Or, după ce vom vorbi și despre 
acestea, în analizele dedicate actualizării vom da explicaţii și 
în legătură cu celelalte. 

Că „virtualitatea“ — / „capacitatea“ și faptul de „a fi capa- 
bil“/ — au mai multe sensuri am arătat într-altă parte. Dar să 
fie acum lăsate deoparte acele sensuri pur omonimice ale cuvân- 
tului „capacitate“ ( unele se concep prin analogie, precum în 
geometrie spunem că unele elemente „pot“ sau „nu pot“ /să aibă 
anumite proprietăţi/, după cum se află sau nu într-o anumită 


! Sensul principal este cel obișnuit de „putere“ sau „capacitate“. 
Sensul propriu-zis aristotelic este cel pe care noi l-am tradus prin 
„virtualitate“ și care este asociat de materie. 

2 Cartea Delta, cap. 12. 

stare). Toate virtualităţile însă care se referă la aceeași specie 
sunt cumva principii și se raportează la virtualitatea în sensul 
primar, care este principiul transformării în altceva sau consi- 
derat ca altceva.? Mai întâi există o virtualitate de a suporta, 
care, în cel care suportă, reprezintă principiul transformării 
pasive datorită altcuiva sau considerat ca altceva. Apoi există 
virtualitatea de a rezista la transformări spre mai rău, cât și de 
a rezista la nimicirea adusă de alt element, sau doar considerat 
ca alt element și aflat sub puterea unui principiu transformator. 

În toate aceste definiţii se află întregul concept al virtuali- 
tății, în sensul său principal. 

Apoi se numesc virtualităţi fie numai cele ale acțiunii ori 
cele ale suportării /unei acţiuni/, fie cele ale /actiunii/ bune, 
astfel încât și în aceste definiţii se regăsesc cumva definițiile 
virtualităților amintite înainte. 

Este evident, așadar, că, într-un sens, există o unică virtuali- 
tate a acțiunii și a suportării acţiunii (ceva e virtualmente în 
stare deoarece are elî însuși capacitatea de a suporta, dar și deoa- 
rece alt lucru are capacitatea de a suporta o acţiune a sa). În alt 
sens însă, cele două virtualităţi sunt diferite: prima dintre acestea 
se află în cel care suportă o acţiune. Într-adevăr, cel care suportă 
și oricare suportă ceva din partea altuia suportă fiindcă el 
posedă un anumit principiu, și fiindcă materia reprezintă un 
anumit principiu. Grăsimea poate fi arsă, iar ceea ce se strânge 
este comprimabil și la fel și în celelalte cazuri. 

Celălalt tip de virtualitate se află în cel care acţionează, cum 
ar fi caldul sau arhitectura, cea dintâi — în obiectul capabil să 
se încălzească, cea de-a doua — în constructor.+ De aceea dintre 
lucrurile concrescute natural, nici unul nu suportă o acţiune 
a sa proprie; căci el este unul singur și nu altceva. 

Iar non-virtualitatea <&5vvapuio> și faptul de a fi incapabil 
<tò &5bvatov> de ceva sunt o privaţiune contrară unei astfel 


3 Într-adevăr, fără prezenţa virtualităţii nimic nu se poate transfor- 
ma și totul este imuabil. 

+ Arhitectura poate fi considerată o virtualitate a construirii efec- 
tive de case, care este pusă în acţiune de constructor. 

de virtualități, ca cea de mai sus, astfel încât orice virtualitate 
și capacitate de a face ceva și, relative la același lucru, sunt 
contrarele unei non-virtualități și incapacități. 

Dar și privaţiunea are mai multe sensuri: căci numim 
„privațiune“ și faptul de a nu poseda /ceva/, și pe cel de a fi 
născut fără posesia a ceva, fie la modul general, fie numai atunci 
când vietatea s-a născut; contează și gradul /privaţiunii/, ea 
putând fi sau totală, sau numai într-o anumită măsură. În 
anumite cazuri, dacă unele fiinţe sunt născute să aibă /o anu- 
mită însușire/, dar nu o au din cauza unei violențe, spunem că 
acele fiinţe au fost private /de ceva/.5 


Capitolul 2 


Acum, deoarece unele principii de acest fel se află în lucru- 
rile neînsufleţite, iar altele se află în vietăţi și în suflet, dar și 
în partea raţională a sufletului, este limpede că, dintre virtua- 
lităţi, unele vor fi iraționale, altele — raționale. Iată de ce toate 
artele și toate științele productive sunt virtualități. Într-adevăr, 
ele sunt principii transformatoare ale unui lucru într-altceva, 
sau considerat ca altceva. 

Iar toate virtualităţile raţionale sunt identice cu /virtuali- 
tățile/ contrare, în vreme ce fiecare virtualitate iraţională are 
/ca obiect/ numai un singur contrariu: de exemplu, caldul este 
virtualitatea numai de a încălzi, în timp ce medicina este vir- 
tualitatea deopotrivă de a îmbolnăvi și de a însănătoși.$ 


5 Vezi Cartea Delta, cap. 12, despre 5bvauig și &ăvvauia. Termenul 
pune probleme la traducere. „Virtualitate“ este formula nimerită mai 
ales în circumstanțele legate de materie, deoarece exprimă bine pasi- 
vitatea și maleabilitatea acesteia. „Capacitate“ se asociază mai bine 
cu proprietăţile organismelor. 

6 V, Platon, Hippias minor, 367 c-e. Ideea că stăpânirea unei arte 
presupune capacitatea de a produce, după voie, atât binele, cât și răul 
era o idee destul de răspândită. Vezi și sensul cuvântului „pharmakon“, 
însemnând atât medicament, cât și otravă. 

Explicaţia stă în faptul că știința este discurs rational <hóyoc>, 
iar același discurs rational clarifică atât lucrul cât și privaţinnea 
respectivă, chiar dacă nu în același mod; ea este, pe de-o parte, 
știință a ambelor contrarii, pe de altă parte, ea este mai degrabă 
știința contrariului superior existential <109 ùwnóápyovtos pôñhov>. 
Este necesar deci ca astfel de științe să aibă drept obiect, pe 
de-o parte, ambele contrarii, adică, să aibă drept obiect, pe de-o 
parte, contrariul asociat intrinsec /științei respective/, pe de altă 
parte, contrariul care nu este asociat intrinsec. Căci și discursul 
raţional are drept obiect, pe de-o parte, ceea ce este intrinsec, 
pe de alta, ceea ce este, într-un fel, legat de context? 

Într-adevăr, discursul raţional indică existenţa contrariului 
prin negaţie și prin eliminarea termenului pozitiv. Căci priva- 
țiunea în sens primar este contrariul, ceea ce înseamnă elimi- 
narea celuilalt termen. Or, de vreme ce contrariile nu pot apărea 
în același subiect, dar știința este o virtualitate prin faptul că 
are înţelegerea /contrariilor/, iar sufletul conţine principiul 
mișcării, sănătosul produce numai sănătatea, cel capabil să 
încălzească — numai căldura, iar cel capabil să răcească — numai 
răceala, dar omul știutor poate produce ambele contrarii.? 

Într-adevăr, cunoașterea raţională se referă la ambele/ con- 
trarii/, chiar dacă nu în mod similar, şi ea sc află în suflet care 
conţine principiul mișcării. Rezultă că sufletul poate mișca 
ambele contrarii pornind de la principiul însuşi, după ce le-a 
asociat aceluiaşi /concept/. De aceea virtualitățile capabile de 
rațiune produc efecte contrarii virtualităţilor fără rațiune, fiindcă 
primele sunt cuprinse într-un unic principiu, anume în rațiune. 


7 Sănătatea este contrariul asociat intrinsec medicinii, deoarece ţine 
de finalitatea medicinii să producă sănătatea; medicina poate produce 
și boala în mod deliberat, dar aceasta ţine de un context dat. (De 
exemplu, un medic este silit să facă rău unui deținut.) ` 

8 Subiectul actualizat nu poate primi simultan cele două contrarii, 
dar subiectul-virtualitate — da. Știinta este o virtualitate în sensul că 
ea poate crea ambele contrarii, și o poate face deoarece ea are noțiu- 
nea și raţiunea lor, iar sufletul, în care ea se găsește, e capabil să pună 
în mișcare și să actualizeze ceea ce a fost gândit. 


CARTEA THETA (1X) 333 


E limpede și că virtualitatea acțiunii simple, sau a suportării 
simple implică virtualitatea acțiunii bune, dar nu și invers 
întotdeauna; căci este necesar ca cel care face bine să și facă 
ceva, dar cel care doar face ceva nu face, în mod necesar, și 
bine /ceea ce face/. 


Capitolul 3 


Există însă unii filozofi, precum sunt megaricia?, care susțin 
că lucrurile au virtualități numai atunci când sunt în acţiune 
şi în actualizare, dar că atunci când nu sunt în acţiune, nici nu 
există virtualitate și capacitate; de exemplu, cel care nu constru- 
iește în momentul respectiv, nici nu e capabil să construiască, 
ci — e astfel — doar cel care construieşte în momentul când 
construiește efectiv, și la fel și în alte cazuri.!0 

Dar nu e greu de văzut că urmările acestor teorii sunt ab- 
surde. Într-adevăr, e clar că cel care nu ar construi la un mo- 
ment dat nu ar fi nici măcar constructor (căci a fi constructor 
înseamnă a fi capabil să construiești). La fel ar sta lucrurile și 
în celelalte arte: așadar, este imposibil să posezi astfel de arte 
fără să le fi învăţat și preluat cândva, și este imposibil să ajungi 
să nu le mai posezi /după ce le-ai învărat/, fără să le fi pierdut 
cândva, fie prin uitare, fie printr-o suferință, fie din cauza 
timpului (nu e vorba despre o nimicire a obiectului artei, căci 
el există întotdeauna). În consecință, când va înceta să lucreze, 


? Școala megarică a fost înființată pe la 380 î.e.n. de către Euclide 
din Megara, un discipol al lui Socrate. Dar asupra ei s-a exercitat și 
o importantă influență eleată. Urmașii lui Euclide au dezvoltat mult 
arta dialecticii, devenită însă, pare-se, în mare măsură o tehnică for- 
mală. Între școala megarică și Academia platoniciană pare să fi existat 
o serioasă rivalitate. Pentru Aristotel megaricii sunt o specie de 
sofiști care elimină esența și Fiinta lucrurilor. 

10 Thrasymachos, sofistul din Republica lui Platon, se folosise de 
un argument asemănător: el susținea că medicul, sau politicianul 
de pildă, nu pot greşi, deoarece atunci când greşesc nu mai pot fi 
numiți medic sau om politic. (Rep. 340 d-e) 

nu va mai poseda arta, /după megarici/; dar când se apucă din 
nou, în ce fel o redobândeşte? 

La fel şi cu cele inanimate: /ei susţin/ că nu există nici rece, 
nici cald, nici dulce, nici vreo altă senzaţie, dacă nu sunt vietăţi 
care să le perceapă, astfel încât ei ajung la teoria lui Protagoras." 

Dar vietatea respectivă nu va avea nici senzaţie, dacă nu va 
simţi sau nu va acţiona în momentul respectiv. Dacă, așadar, 
a nu vedea înseamnă a fi orb, deși prin natură trebuia să existe 
vedere, fie atunci când e natural să existe, fie când ea există efectiv, 
aceiași oameni vor fi orbi de multe ori pe zi, respectiv, surzi.!? 

În plus, dacă cel lipsit de virtualități este incapabil /să acţio- 
neze/, cel care nu devine /în momentul respectiv/ va fi incapabil 
să devină. Iar cel care spune că cel incapabil să devină fie este, 
fie va fi /capabil de ceva/ afirmă un neadevăr (căci „incapabil“ 
chiar asta semnifică), încât aceste teorii elimină atât mișcarea, 
cât și devenirea. Într-adevăr, în aceste condiţii, cel care stă în 
picioare va sta veșnic, iar cel care şade va şedea veșnic, și nu-i 
chip ca el să se scoale dacă șade. Căci e imposibil să se scoale 
cel care nu-i capabil să se scoale. 

Iar dacă nu se admit aceste raționamente /megarice/, este 
evident că virtualitatea /capacitatea/, pe de-o parte, și actua- 
lizarea, pe de alta, sunt lucruri diferite. (Or, teoriile acelea 
identifică virtualitatea și actualizarea, și de aceea nu suprimă 
tocmai o diferență neînsemnată.) Rezultă că trebuie acceptat 
că ceva poate exista, fără să existe /actualizat/, şi că poate să 
nu mai existe, chiar dacă, deocamdată, există în fapt; la fel și 


u Anularea distincției dintre virtualitate (capacitate) și actualizare 
distruge în fond Fiinţa. Realitatea se reduce la o succesiune de mo- 
mente descusute și discontinui, asociate mai curând întâmplător, ceea 
ce anulează posibilitatea unei cunoașteri raţionale. Fiinţa presupune 
tocmai actualizarea unei virtualități, ceea ce înseamnă că cele două 
momente nu se pot confunda. De asemenea, inexistenţa unei virtua- 
lităţi distincte de actualizare pune în discuţie existența unui sub- 
strat — a materiei. 

12 De exemplu, atunci când închizi ochii, ai deveni orb, după mega- 
rici, care nu disting între vederea efectivă și capacitatea de a vedea. 

în cazul celorlalte categorii: cineva poate fi capabil să umble, 
fără să umble /în fapt/, sau să umble în fapt, putând fi totuși 
capabil și să nu mai umble. Este posibil acel lucru pentru care 
nimic nu va fi cu neputinţă, dacă ar sosi actualizarea pentru 
care el are capacitatea în virtualitate. De exemplu: dacă /cineva/ 
e capabil să șadă și e cu putință să șadă, dacă s-ar ivi ocazia să 
șadă, nu va fi deloc imposibil să șadă. Iar dacă /poate/ să fie mișcat 
sau să se miște, să stea sau să se oprească, să fie, să devină, să 
nu fie, sau să nu devină, lucrurile se vor petrece în același mod. 

Numele de „actualizare“ <Evepyea>, asociat strâns cu cel 
de „realizare“ <Evreitxea>, se extinde și asupra altor fenomene, 
în special asupra celor legate de mișcare.!? 

Căci se pare că mișcarea este în principal actualizare.!+ De 
aceea nu se atribuie mișcare celor ce nu există /actualizat/, dar 
se atribuie alte caracteristici, de exemplu, ceea ce nu există actua- 
lizat poate fi gândit sau dorit, dar nu poate fi mișcat. Aceasta 
fiindcă lucrurile, deși nu există actualizat, vor putea exista 
efectiv /cândva/ actualizat. Într-adevăr, dintre cele care nu există, 
unele există totuși ca virtualitate; dar ele nu există /efectiv/, 
fiindcă nu există actualizat. 


Capitolul 4 


Dacă, precum s-a spus, posibilul /sau virtualul/ <tò vvarâv> 
există în măsura în care /el/ are o consecinţă, e evident că nu 
e cu putinţă să fie adevărat de spus că ceva este posibil, dar că 


5 Aristotel folosește practic sinonimic cei doi termeni. Etimologic, 
EvEpyeva sugerează existența unei acţiuni, a unei activități, în timp ce 
EvredExeio sugerează prezenta unei finalităţi. Ieşirea din virtualitate 
nu e, așadar, o simplă acţiune, ci o acţiune cu o semnificaţie, cu un 
sens, cu o finalitate. Mișcarea de tip „brownian“ sau mișcarea fizică, 
repetitivă a modernilor este foarte diferită de conceptul aristotelic 
de mișcare, mult mai apropiat de biologic sau de psihologic. 

14 Mișcarea este o trecere a virtualităţii în actualizare. 

/totuși/ nu va exista /niciodată/, astfel încât să se evite pe această 
cale /a se vorbi/ despre cele imposibil să existe.!5 

De pildă, /se întâmplă aceasta/ dacă cineva ar spune că e 
posibil ca diagonala /pătratului/ să fie comensurabilă /cu latura/, 
dar că, totuși, nu va fi /niciodată/ comensurabilă — este vorba 
despre cel care nu admite că există imposibilul —, asta fiindcă — 
spune el — nimic nu oprește ca ceva, care este posibil fie să 
existe, fie să devină, și totuși să nu existe nici în prezent, nici 
în viitor. 

Or, din cele convenite este necesar ca nimic să nu fie impo- 
sibil, dacă am accepta ipoteza că există sau a existat /virtual/, 
ceea nu există în fapt, dar că poate exista /în fapt/.!6 Și totuși, 
va exista imposibilul, căci comensurabilitatea diagonalei faţă 
de latura /pătratului/ este o imposibilitate. 

Într-adevăr, falsul și imposibilul nu sunt identice: faptul 
că tu stai acum e fals, dar nu e imposibil /să stai/. În același timp 
e clar și că, dacă, atunci când există A, e necesar să existe și B, 
atunci, când A e posibil, e necesar ca și B să fie posibil. Căci 
dacă /B/ nu ar fi cu necesitate posibil, nimic nu s-ar opune să 
fie posibilă inexistența sa. 


15 O afirmaţie categorică de tipul: cutare nu va exista niciodată, 
presupune imposibilitatea ca ceva să existe. Dacă ceva poate exista, 
dar nu există în prezent, nu se poate pretinde că nu ar putea exista 
în viitor, deși nu se poate nici pretinde că va exista cu necesitate în 
viitor. Filozofii care suprimă imposibilul suprimă de fapt necesarul, 
careeste contrariul imposibilului. Exemplul care urmează cu diagonala 
pătratului arată că știința devine imposibilă, sau se reduce la conjec- 
tură, în această eventualitate. 

lé Posibilul nu implică necesarul. Aristotel susţine că ceea ce e 
doar virtual nu e obligatoriu să existe, chiar și într-un timp infinit. Ca 
despre ceva să se poată afirma că va exista, trebuie să existe o nece- 
sitate. Teza e foarte importantă, deoarece din ea Aristotel deduce prio- 
ritatea ontologică a actualizării asupra virtualităţii. Dacădumea există 
în mod necesar, rezultă că ea nu a putut apărea dintr-o existență virtu- 
ală, căci aceasta nu ar fi avut nici un motiv să se actualizeze. Așadar, 
ori admitem că lumea există în mod întâmplător sau contextual, ori 
admitem că există o actualizare primordială (Dumnezeu). 

Fie atunci A posibil. Așadar, când A ar fi posibil să existe, 
dacă s-ar presupune că A efectiv există, nu ar rezulta nimic 
imposibil; într-adevăr, și B există atunci cu necesitate. Dar am 
spus, /prin reducere la absurd/ că asta este imposibil. Să ad- 
mitem că este imposibil: or, dacă este imposibil ca B să existe, 
este imposibil și ca A să existe.!7 Or, primul termen, /B/, era 
considerat imposibil; va fi, deci, și al doilea termen, /A/, im- 
posibil. Dacă, atunci, A ar fi posibil, ar fi și B posibil, dacă este 
adevărat că aşa stau lucrurile încât dacă A există, e necesar să 
existe și B. Dacă însă, acesta fiind raportul dintre A și B, nu 
ar fi posibil totuși B în acest mod, atunci nici raportul dintre 
A și B nu va fi așa cum a fost admis. Și dacă, A fiind posibil, 
e necesar ca și B să fie posibil, și dacă există atunci A, e necesar 
să existe și B. Căci faptul că B este posibil în mod necesar, dacă 
A este posibil, asta înseamnă: dacă există A, atunci când există 
și în modul în care e posibil să existe, tot atunci și în acel mod 
și B există în mod necesar. 


Capitolul 5 


Dintre toate virtualităţile sau capacitățile, unele sunt înnăs- 
cute, precum senzațiile, altele există prin obișnuință <E8e1>, 
precum cântatul la flaut, altele există prin învăţătură, precum 
capacitatea artelor. Or, cele care există prin obișnuintă și învă- 
țătură presupun în mod necesar o activitate prealabilă, în timp 
ce acelea care nu sunt astfel, cât și cele pasive, nu presupun o 
asemenea activitate. 

Or, posibilul este un posibil determinat, anume ca ceva să 
existe, într-un anumit moment, într-un anume fel și având 
toate celelalte însușiri cuprinse în definiţie.!? 


17 Este ceea ce s-a numit mai târziu modus tollens: dacă A, atunci 
B. Dar nu B; deci nici A. 

18 S-ar părea că aici Aristotel contrazice reprezentarea virtuali- 
tății ca deschidere indeterminată. Într-adevăr, bronzul poate fi și 
statuie, și sferă, și triunghi, în timp ce focul nu poate fi decât cald. 

Pe de altă parte, unele lucruri pot să se miște cu ajutorul 
raţiunii, iar virtualitățile lor sunt raţionale, altele sunt iraționale 
şi virtualităţile lor sunt iraționale; e necesar atunci ca cele rațio- 
nale să se afle în lucrurile însuflețite, în timp ce cele iraționale 
se află atât în cele însuflețite, cât și în cele neînsuflețite. De 
asemenea, este necesar pentru virtualitățile iraționale, când, 
după putinţă, se apropie unul de celălalt cel care acţionează și 
cel care îndură, unul să acţioneze și celălalt să îndure; dar în 
cazul celorlalte virtualități nu este necesar. 

Căci virtualitările iraționale, toate, produc fiecare în parte 
un singur efect, în vreme ce virtualitățile raționale produc efec- 
tele contrarii. Ar rezulta că ele produc contrariile simultan, ceea 
ce este imposibil. Este, așadar, necesar ca altceva să fie elementul 
decisiv: mă refer la apetit san la preferință. Căci contrariul pe 
care /vietatea/ l-ar dori precumpănitor, pe acela îl va face când, 
după putință, se va apropia de elementul pasiv. Rezultă că posi- 
bilul raţional, când dorește lucrul a cărui capacitate o are și în 
felul în care o are, în mod necesar face acest lucru. Dar el are 
această /capacitate/ dacă obiectul pasiv e de faţă și dacă este 
într-un anumit fel. Altminteri, nu va putea să acţioneze. (Nu 
mai trebuie adăugat, drept conditie prealabilă, „nimic dintre 
cele exterioare nu împiedică“; într-adevăr, el are capacitatea, 
ce e capacitatea de a acționa, dar nu capacitatea de a acţiona 
indiferent cum sunt lucrurile, ci numai dacă ele sunt într-un 
anumit fel determinat, iar între acele condiţii sunt definite 
piedicile exterioare. În fapt, unele dintre acestea sunt eliminate 
din premisele definiţiei.) 

De aceea, /o ființă vie,/ dacă va voi sau va dori să facă două 
lucruri deodată sau două contrarii, nu le va putea face. Căci 


Contradicţia se rezolvă dacă se definesc lucrurile corespunzător: 
bronzul poate fi turnat în orice formă, prin definitie, iar focul poate 
încălzi mult sau putin, iarăși prin definiţie. Am putea spune că o 
anume virtualitate-capacitate constă în definirea limitelor unei inde- 
terminări; numai materia în sine, ca virtualitate pură, e lipsită de limite 
(afară doar dacă nu se consideră că posibilitatea ei de a deveni orice 
reprezintă, totuși, un fel de determinare). 

ea nu are capacitatea de a le face în acest fel, și nici nu există 
capacitatea de a face simultan /lucruri contrare/, dat fiind că 
ea va face în acest fel /numai/ lucrurile a căror capacitate /de 
a le face/ se află la ea.!? 


Capitolul 6 


Deoarece s-a vorbit despre așa-numita capacitate-virtua- 
litate? asociată mișcării, să cercetăm ce este actualizarea și în 
ce fel este ea. Căci, pentru cei ce cercetează, va deveni clară 
deopotrivă și virtualitatea-capacitate, şi /seva vedea/ că nu numai 
aceasta se numește „capacitate“, adică ceea ce în mod natural 
mișcă altceva, sau este pus în mișcare de către altceva, fie în 
mod absolut, fie într-un anumit mod particular, ci există și un 
altsens al termenului; de aceea, studiind chestiunea, am parcurs 
și aceste probleme. 

Actualizarea este prezenta lucrului nu în felul în care spu- 
nem că ea este în virtualitate. Vorbim despre virtualitate spunând, 
de exemplu, că „Hermes“ se află în piatră și că semidreapta 
/se află/ în dreaptă, fiindcă /ei/ ar putea fi scoși de acolo. De 
asemenea, numim știutor și pe cel care nu ar reflecta chiar în 
momentul respectiv, cu condiţia să poată reflecta în principiu. 
Altceva înseamnă însă a fi în actualizare. 

Este limpede ce spunem cu ajutorul inductiei, pornind de 
la cazurile particulare, căci nu trebuie definit totul, ci trebuie 
recurs la o perspectivă sintetică bazată pe analogie: așa cum 
se raportează cel care construiește efectiv la cel cu capacitatea 
de a construi în principiu, tot așa /se raportează/ și cel care 
este treaz la cel care doarme, și cel care vede în momentul 
respectiv — la cel care are ochii închiși, dar poate vedea, și ceea 


19 A actualiza un contrariu presupune negarea celuilalt, deoarece 
două contrarii nu se pot afla simultan în același subiect în actualizare. 
Viaţa constă, așadar, dintr-o serie de negări și limitări. 

20 Aristotel folosește un singur termen, care însă înseamnă deo- 
potrivă capacitate, putere, putintă, virtualitate. 

ce este scos din materie — la materie, și ceea ce este desăvârșit 
— la ceea ce este neterminat. Actualizarea să fie definită ca pro- 
prie uneia dintre laturile acestei distincții, în timp ce virtualitatea 
/capacitatea/ să fie definită ca proprie celeilalte laturi. 

Nu în același sens toate lucrurile sunt considerate a se afla 
în actualizare, afară doar dacă nu vorbim prin analogie : precum 
acel lucru este în acel lucru sau se raportează la acel lucru, / tot 
așa/ acest lucru este în acest lucru sau se raportează la acest lucru.?! 

Astfel, unele lucruri se raportează /între ele/, precum misca- 
rea la virtualitatea /mișcării/, altele, precum Ființa la o materie. 
Dar nelimitatul și vidul, și câte sunt de acest fel, se spun a se 
afla în virtualitate și în actualizare altfel decât acestea — /actua- 
lizarea, virtualitatea/; ele se raportează la majoritatea lucrurilor 
și a fenomenelor, de exemplu, la cel care vede, la cel care se 
plimbă, sau care e văzut. Astfel, e cu putinţă ca acestea să se 
adeverească și în mod absolut cândva — cel care este văzut /să 
fie numit astfel/, fiindcă este efectiv văzut, iar /în alt sens/ 
fiindcă poate fi văzut. Dimpotrivă, nelimitatul nu se află în 
virtualitate precum ceva care urmează să fie autonom prin 
actualizare, ci doar prin gândire. Căci faptul de a nu lăsa loc 
pentru diviziune determină ca această actualizare să rămână 
o existenţă virtuală, dar să nu fie o existență autonomă.22 


21 Ceea ce Aristotel numește „analogie“ corespunde noţiunii geo- 
metric-aritmetice de proporţionalitate: sunt identificate anumite ra- 
poarte constante între mărimi, astfel încât nu mărimile în sine 
contează, ci numai felul în care ele se raportează unele la altele. E o 
idee cardinală a metodologiei aristotelice (aflată în nuce și la Platon, 
v. analogia Soarelui și a Liniei din Republica): un termen poate repre- 
zenta materia într-un raport, dar poate fi forma sau actualizarea 
într-alt raport. De aici rezultă și multiplicitatea de sensuri pe care 
conceptele fundamentale, ca materie, formă etc., le pot lua. La Aris- 
totel, lucrurile pot avea o unitate numerică (identitatea), o unitate 
specifică (albinele între ele), o unitate de gen (albina și calul, cuprinse 
în genul „animal“), o unitate de referință (calitatea în raport cu Fiinţa) 
și, în fine, o unitate analogică: genul în raport cu diferenta este precum 
materia în raport cu forma. 

22 Partea aceasta până la sfârșitul capitolului nu se găsește în mai 
multe manuscrise și nu este comentată de Toma d'Aquino; probabil 

Acum, dintre acțiunile care au o limită nici una nu este o 
finalitate /în sine/, dar /există finalitate/ pentru procesele care 
se situează în jurul finalității, de exemplu faptul de a slăbi, sau 
slăbirea. Când există slăbire în acest fel, există mișcare, dar nu 
este prezentă finalitatea în vederea căreia există mișcarea. 
De aceea, acestea nu sunt acţiune /în sensul adevărat al cuvân- 
tului/, sau măcar nu sunt o acţiune terminată (căci finalitatea 
nu este prezentă). Ci aceea este o acţiune /terminată/ care 
posedă finalitatea. 

De exemplu, /când cineva/ deopotrivă vede dar a și văzut 
tot timpul, când gândește dar a și gândit tot timpul, când cugetă 
dar a și cugetat tot timpul; pe de altă parte însă, el nu află ceva 
și, deopotrivă, a și aflat /ceva/ tot timpul, nici nu se însănă- 
toșește și, simultan, s-a și însănătoșit tot timpul. /Se poate spune 
că cineva/ trăiește bine și, în același timp, a și trăit tot timpul 
bine, că e fericit acum dar și că, în același timp, a și fost fericit 
tot timpul. Iar dacă nu e așa, ar trebui să fi încetat la un moment 
dat /să fie fericit/, precum atunci când cineva slăbește. Însă în 
unele situaţii, așa ceva nu e posibil: cutare trăiește și, în același 
timp, a și trăit tot timpul. 

Dintre aceste procese, unele trebuie numite mișcări, cele- 
lalte actualizări: orice mișcare este incompletă: slăbirea, aflarea 
de noi cunoștințe, plimbarea, construcţia — toate acestea sunt 
mișcări, dar sunt cel puţin incomplete.2 


că ea nu este autentică. De asemenea, textuleste foarte corupt. Neli- 
mitatul nu se poate actualiza deoarece actualizarea înseamnă deter- 
minare, or, vidul este, prin definiție, fără determinare. 

23 Ceea ce Aristotel numește „mișcare“ nu-și conține propria 
finalitate (téħoç), de aceea ea este Grec, incompletă. Cineva se 
plimbă, construiește etc. cu un anumit scop exterior: te plimbi ca să 
fii sănătos. De aceea aceste acțiuni nu pot fi continue. În schimb, 
actualizările își conţin propria finalitate, se fac de dragul lor înșile, 
şi de aceea ele trăiesc pe seama lor proprie, sunt circulare: trăiești ca 
să trăiești, gândești ca să gândești. 

Actualizarea este un alt mod de a denumi forma, căci forma este, 
prin definiție, completă, încheiată, determinată. 

Căci un om nu poate să se plimbe, dar simultan să se fi și 
plimbat tot timpul, nici să construiască și să fi construit tot 
timpul, nici să se nască și simultan să se fi născut tot timpul, 
sau să fie mișcat și, totodată, să fi fost mișcat tot timpul; sunt 
lucruri diferite /când spunem că ceva/ se mișcă și, totodată, 
s-a mișcat tot timpul. Dar /putem spune / în schimb, că același 
om a văzut tot timpul și totodată, în același timp, că vede 
efectiv; că gândește și, în același timp, că a și gândit tot timpul.24 
Numesc un astfel de proces actualizare, iar pe celălalt — miş- 
care. Ce înseamnă a fi în actualizare și ce proprietăţi are această 
condiţie, să rămână clar din astfel de consideraţii. 


Capitolul 7 


Când un lucru se află în virtualitate și când nu, iată ce 
trebuie acum analizat, căci aceasta nu se întâmplă orișicând. 
De pildă, oare pământul e în virtualitate un om ? Sau nu e? Ci 
mai curând /este/ când deja ar deveni sămânță, și nici măcar 
atunci, probabil? Când cineva se însănătoșește nu o face de fapt 
din cauza medicinei, nici a întâmplării, ci există ceva virtual 
/sănătos/, iar acesta este cel care are însănătoșirea în virtualitate.25 

Iar definiţia celui care, în mod rațional, ajunge în actualizare 
pornind de la starea de virtualitate este: ajunge /astfel/, presu- 
punând că o dorește și că nimic exterior nu se opune. În cazul 
celui care este vindecat, /virtualitatea vindecării există/ când 
nu se opune nimic din cele ce sunt în el. La fel se întâmplă și 
cu casa în virtualitate: dacă nimic din interior și din materie 
nu se opune ca /aceasta/ să devină casă și dacă nu există ceva 


2 Un om gândește actualizat și, deopotrivă, poate să fi și gândit 
tot timpul. Dar nu se poate spune că a construit efectiv tot timpul. 
Gândirea își conţine propria finalitate și de aceea ea poate fi continuu 
în actualizare, spre deosebire de alte acțiuni, care trec în virtualitate. 

25 Medicina este cauza sau raţiunea eficientă, motrice, în timp ce 
virtualitatea sănătăţii este raţiunea materială. 

care să trebuiască adăugat sau scos sau schimbat, acest lucru 
este casa în virtualitate.26 

La fcl se întâmplă ş și în cazul celorlalte lucruri, câte au prin- 
cipiul generării în afara lor. Lucrurile care au principiul gene- 
rării chiar în ele însele sunt acelea care vor deveni prin sine, 
dacă nimic exterior nu se opune. De exemplu, sămânţa nu este 
încă în această condiţie (căci ea trebuic să cadă în altceva și să 
se transforme), dar când ar ajunge într-o atare condiţie datorită 
principiului propriu, ea deja este /animalul/ în virtualitate. Dar 
mai înainte, ea avea nevoic de un principiu diferit, după cum 
pământul nu este încă o statuie în virtualitate, deoarece, 
/numai/ dacă se transformă, pământul va deveni bronz. 

Astfel, spunem despre un lucru nu că este o anumită mate- 
rie, ci că este „dintr-o anumită materie“ <Exeivuvov>: de pildă, 
lada nu se numește „lemn“, ci „de lemn“, nici lemnul nu trebuie 
numit „pământ“, ci „de pământ“, la fel pământul, dacă /se 
reduce și el la alt element/, nu trebuie numit „cutare element“, 
ci „de cutare element“; mereu un element aflat în virtualitate 
c în mod absolut elementul următor. Astfel, lada nu este „de 
pământ“, nici „pământ“, ci „de lemn“. Lemnul, într-adevăr, 
este în virtualitate lada și el este materia lăzii; în mod absolut 
/e materia/ unei lăzi la modul absolut, în timp ce acest lemn 
particular este materia acestei lăzi particulare. 

lar dacă există o materie care nu mai este numită după altă 
materie ca fiind ea „de altă materie“, ei bine, aceea este prima 
materie: de exemplu, dacă pământul este „de aer“, iar aerul 
nu este „foc“, ci „de foc“, foculeste prima materie care nu este 
ceva determinat. Căci prin aceasta se diferenţiază ceea ce se 
predică despre un substrat și substratul /între ele/, prin faptul 
de a fi sau de a nu fi determinate.? 


2 Totuşi se pare că exemplul însănătoșirii și cel al casei nu sunt 
identice: cineva se poate însănătoși, chiar fără ajutor medical; dar o 
casă nu se face fără constructor. Aristotel presupune că în primul 
caz rațiunea eficientă este internă, iar în al doilea — externă. 

27 Lada este un lemn determinat de o anumită formă, în vreme 
ce lemnul ca atare este indeterminat. În raport însă cu elementul 

De exemplu, substratul proprietăţilor este un om, un trup, 
un suflet, în timp ce proprietatea este muzician sau alb. (Dacă 
muzica este un predicat al omului, acel om este numit, nu 
„muzică“, ci „muzician“, respectiv, nu „albeară“, ci „alb“, ș 
nu va fi numit nici „plimbare“ sau „mișcare“, ci „plimbân- 
du-se“ sau „mișcându-se“, adică la fel ca în cazul /lucrului făcut 
dintr-o anumită materie și numit/ „de acea materie“.) 

Lucrurile de acest fel /om, suflet/ sunt, în ultimă instanță 
<tò Eoxatov>, Fiinţă.28 Lucrurile care nu sunt astfel, ci predi- 
catul /lor/ este formă și ceva determinat, sunt, înultimă instanţă, 
materie și Fiinţă materială. Și în mod justificat se spune despre 
ceva că este „derivat din altceva“ atât în raport cu materia, cât 
și în raport cu proprietăţile. Ambele /materia și proprietățile/ 
sunt, într-adevăr, indeterminate.2 

S-a arătat, prin urmare, când trebuie spus că ceva este în 
virtualitate, și când — nu. 


Capitolul 8 


S-a stabilit că „anteriorul“ are mai multe semnificații; 
rezultă de aici, în mod evident, că actualizarea este anterioară 
virtualității3! Mă refer nu numai la virtualitatea definită ca 


„pământ“, lemnul este materie sau substrat determinat. În lumea 
senzorială însă, determinarea nu poate fi niciodată completă — deci 
Fiinţa nu este decât parţial exprimată. 

28 Este vorba despre lucrurile unde se are în vedere forma. ÎL iau 
pe tò čoxatov în sens adverbial. 

29 Materia este indeterminată întrucât este lipsită de formă; pro- 
prietăţile sunt indeterminate întrucât sunt abstracții lipsite de ac- 
tualizare într-un substrat. De aceea nici unele, nici altele nu sunt 
Fiinţa deplină. 

3 V, Cartea Delta, cap. 11. 

3! Teză foarte importantă; acceptarea ei presupune existența lui 
Dumnezeu, adică a actualizării pure. Sub raport ontologic ea oferă 
un răspuns întrebării fundamentale pe care o formulează Heidegger: 
„de ce există ceva și nu mai degrabă nimic?“ 

principiu transformator a ceva în altceva sau în ceva luat ca 
altceva, ci, în general, /am în vedere/ orice principiu al mișcării 
sau al stării. Într-adevăr, natura? se află, în virtualitate, în 
același gen. Principiul este unul de mișcare, dar mișcarea nu 
este /transformarea a ceva/ în altceva, ci în același lucru, luat 
însă ca altceva. 

Or, actualizarea este anterioară unei astfel de virtualități atât 
sub raportul conceptului, cât și sub cel al Fiinţei. Dar din punct 
de vedere temporal, ea este într-un sens anterioară, în alt sens 
nu este. Conceptual e evident: într-adevăr, tocmai fiindcă actua- 
lizarea este cu putință, este posibil virtualul în sensul primar. 
De pildă, numesc constructor pe cel care poate să construiască 
la un moment dat, văzător pe cel care poate să vadă la un 
moment dat, vizibil — ceea ce poate fi văzut la un moment 
dat, și așa mai departe, încât este necesar ca prin concept și 
cunoaștere actualizarea să preceadă virtnalitatea.* 

Sub raport temporal, actualizarea este anterioară în acest sens: 
dacă ceea ce este în actualizare este identic ca specie cu ceea 
ce este în virtualitate, actualizarea este anterioară; dacă ceea 
ce este în actualizare și ceea ce este în virtualitate se referă la 
același individ — ca nu este anterioară. De exemplu, materia, 
sămânţa și posibilitatea de a vedea sunt anterioare în timp 
acestui om care există deja actualizat ca atare, respectiv, grâului 
și celui care vede efectiv. Într-adevăr, acelea — materia, sămânța, 
posibilitatea de a vedea — sunt în virtualitate om, grâu și ins 
care vede efectiv, dar nu încă în actualizare. 


32 Adică Fiinţa sau chiar specia, aflată în virtualitate în gen. 

33 Virtualitatea este capacitatea de a deveni ceva, de a face ceva, 
de a lua o anumită determinare; cu alte cuvinte trebuie să existe, con- 
ceptual, determinarea pentru ca să poată fi concepută virtualitatea ei. 

Anterioritatea sau prioritatea actualizări asupra virtualității repre- 
zintă un punct cheie al doctrinei aristotelice, fiind echivalent cu prio- 
ritatea formei sau a finalității asupra materiei. Dumnezeu, care e 
actualizare pură, adică lipsită de orice indeterminare, deoarece nu are 
materie, este, firește, prioritar în mod absolut. A accepta prioritatea 
virtualității presupune — observă Aristotel — să se accepte că lumea 
nu este necesară și că ea a apărut printr-un accident de neînțeles. 

Însă acestea — materie, sămânță etc. — sunt precedate în 
timp de alte lucruri, aflate de astă dată în actualizare și din care 
materia, sămânţa etc. provin: căci întotdeauna din ceea ce este 
virtual se naște ceea ce este actualizat datorită a ceva actualizat, 
precum omul se naște dintr-alt om, muzicianul dintr-alt muzi- 
cian, întotdeauna cel care pune în mișcare fiind la început. Or, 
cel care pune în mişcare se află deja în actualizare. 

S-a arătat, într-adevăr, în analizele dedicate Fiinţei, că orice 
lucru care devine, devine ceva din ceva și sub impulsul a ceva, 
și că el rămâne identic cu sine sub raportul speciei. lată de ce 
pare imposibil ca să existe un constructor care să nu fi construit 
ceva vreodată, sau un harpist care să nu fi cântat vreodată la 
harpă. Căci cel care învaţă să cânte la harpă învață să cânte 
cântând, la fel și în alte meserii. 

De aici se trage și acea obiecţie sofistică cum că cineva, deși 
nu posedă știință, totuși face ceea ce presupune cunoașterea 
științei. Căci cel care tocmai învaţă nu posedă /știința/. Dar fiindcă 
ceva din ceea ce tocmai devine deja a devenit și, în general, ceva 
din ceea ce tocmai se mișcă s-a mișcat deja (după cum s-a arătat 
în cărţile despre mișcare )6, este necesar ca și cel ce tocmai învaţă 
să i posede probabil deja o parte a științei.” 

Însă rezultă și în acest fel că actualizarea este și în acest sens 
anterioară virtualităţii sub raportul generării și al timpului. 

Dar /actualizarea/ este anterioară și sub raportul Fiinţei: 
mai întâi fiindcă lucrurile posterioare prin devenire sunt ante- 
rioare prin formă și prin Fiinţă (de exemplu, bărbatul este astfel 
faţă de copil și omul faţă de spermă; căci unul posedă forma, 
celălalt sau cealaltă — nu.) 


% Sub raport specific, actualizarea precedă întotdeauna, dar, în 
istoria fiecărui individ, precedă virtualitatea. 

35 Cartea Zeta, cap. 8, p. 277. 

3 Fizica, VI, 6, 236 b. 

3? Procesul de învăţare nu este o trecere subită de la ignoranța 
totală la știința totală, ci o graduală lărgire a cunoștintelor și virtua- 
lităţilor deja existente. Această obiecție sofistică apare în Menon al lui 
Platon, iar acesta îl rezolvă prin recursul la preștiinţă și rememorare. 
Aristotel nu utilizează această metodă, ci presupune că întotdeauna 
învăţăm pe baza unei învățături prealabile. 


CARTEA THETA (1X) 347 


Apoi, /actualizarea este anterioară/, fiindcă orice lucru care 
devine se îndreaptă spre principiul și finalitatea sa (scopul este 
un principiu, iar devenirea se face în vederea unei finalități). 
Or, actualizarea este o finalitate și virtualitatea este preluată 
în vederea unei finalități.5 

Într-adevăr, animalele nu văd ca să aibă vedere, ci au vedere 
ca să vadă; la fel, există arta construcţiei ca să se construiască 
și științele teoretice ca să cerceteze, și nu se cercetează pentru 
ca să se posede o știință teoretică, în afara celor care se exer- 
sează. Dar, de fapt, aceștia nici nu cercetează, decât într-un 
anume sens, [sau fiindcă nu au nevoie să cerceteze]. 

În plus, materia se află în virtualitate fiindcă ea s-ar putea 
îndrepta spre formă. Dar când se află în actualizare, atunci ea 
a căpătat formă. La fel și în celelalte cazuri și în cele a căror 
finalitate este o mișcare. De aceea, după cum profesorii cred 
că și-au atins scopul atunci când arată lucrurile în acțiune, tot 
așa procedează și natura. Dacă nu se întâmplă așa, vom avea 
Hermesul lui Pauson: dacă ştiinţa se află înăuntrul /elevului/ 
sau în afara /lui/ nu-i clar nici aceasta deloc.% 

Căci activitatea este finalitatea <T£A0g>, iar actualizarea este 
activitatea <A 6t Evepyeva tò Epyov>, de aceea și numele de 
„actualizare“ e legat de cel de „activitate“ și tinde să conțină 
ideea de realizare a unei finalităti.% 


38 Forma, Fiinţa și actualizarea sunt, într-un fel, sinonime: un 
lucru care devine tinde să-și realizeze forma, care îi exprimă finalitatea, 
scopul și, în același timp, exprimă ceea ce el este cu adevărat — adică 
Fiinţa sa. 

3 Pauson era un pictor amintit de mai multe ori de Aristotel și 
considerat un pictor prost. Nu e clar la ce se referă aici Aristotel. 
Unii (Reale, p. 453, note) cred că era vorba despre un joc perspectivic. 
Mai degrabă trebuie să fie vorba despre un defect al picturilor lui 
Pauson, care nu lăsau clar să sc înțeleagă dacă o anumită parte aparține 
unui personaj, sau altuia. Ideea este că, în lipsa unei exemplificări prin 
acţiune (cineva știe să cânte la flaut atunci când cântă efectiv), nu se 
poate ști dacă cunoașterea este autentică. 

4 Aristotel folosește cei doi termeni a căror sinonimie o susţine 
aici, pentru „actualizare“ : evepyeva (derivată de la Epyov), și tvreAtxeo 
(derivată de la z£A0;, finalitate). 

În unele situații folosinţa /aptitudinii/ este ultima finalitate, 
precum viziunea <&paoig> este /ultima finalitate/ a aptitudinii 
de a vedea <5w> și nu mai există nimic altceva mai departe 
decât ea provenind dc la aptitudinea de a vedea. Dar, deși por- 
nind de la alte virtualităţi mai apare ceva (precum provenind 
de la arta construcţiei <&nd Tic oikodoutkfis> există casa, aflată 
în afara construirii efective <napă Tv oikoðóunov>), totuși 
nu avem într-un loc mai puţină, și într-altul mai multă finalitate 
a unei virtualități. Căci construirea efectivă se află în obiectul 
care tocmai se construiește și ea se dezvoltă laolaltă și este 
laolaltă cu casa. 

Așadar, pentru virtualitățile care mai au o devenire în afară 
de folosinţa /aptitudinii/ actualizarea se află în obiectul care 
tocmai este realizat (precum construirea efectivă se află în 
obiectul construit, iar ţeserea efectivă se află în obiectul țesut, 
la fel și în celelalte cazuri: în general, mișcarea se află în obiectul 
ce tocmai este mișcat). Pentru virtualitățile, însă, care nu mai 
conduc la altă activitate dincolo de actualizare, actualizarea 
se află chiar în ele (precum viziunea se află nemijlocit în cel 
care vede efectiv, cercetarea — în cel care cercetează efectiv, iar 
viaţa în suflet; de aceea și fericirea /se află nemijlocit în sufler/. 
Căci /fericirea/ este, în fapt, o viaţă de un anume fel).+! 

De aici, rezultă în mod evident că Fiinta și forma sunt 
actualizare.? 

Iar conform acestui raţionament, e limpede că, sub rapor- 
tul Fiinţei, actualizarea este anterioară virtualității. Şi după cum 
am spus, în timp mereu o actualizare precedă o altă actualizare 
până la cea a Primului, veșnic mișcător. 

Dar /se poate demonstra aceasta și cu argumente mai puter- 
nice/: lucrurile eterne sunt anterioare prin Fiinţă celor pieritoare, 
or nu există nimic aflat în virtualitate și etern. lată motivul: 


4! Există, prin urmare, acţiuni care își au finalitatea în afara lor, 
altele care o au în interiorul lor. Primele rămân incomplete, celelalte 
sunt complete și desăvârșite. 

+2 Devenim ceea ce suntem. 

Orice virtualitate este dată împreună cu contrariile sale. 
Într-adevăr, ceea ce nu are virtualitatea să existe nu ar putea 
aparţine nici unei existenţe, dar orice virtualitate poate, totuși, 
să nu se actualizeze. Prin urmare, ceea ce e în virtualitate poate 
fie să existe, fie să nu existe. Deci același lucru poate fie să existe, 
fie să nu existe.” 

Dar ceea ce are virtualitatea să nu existe e posibil chiar să 
nu existe. Or, ceea ce poate să nu existe este pieritor, fieîn mod 
absolut, fie doar prin acelaspect /al său/ despre care se spune 
că poate să nu existe, aspect legat de loc, de cantitate sau de 
calitate. Când spun „în mod absolut“ mă refer la Fiinţă. Așadar, 
nici unul dintre lucrurile absolut nepieritoare nu sc află în mod 
absolut în virtualitate (dar nimic nu-l oprește să se afle în vir- 
tualitate partial, sub aspectul calităţii sau al poziţiei).+ 

Așadar, toate aceste lucruri nepieritoare sunt în actualizare. 

Și nici unul dintre lucrurile necesare nu se află în virtua- 
litate. (Chiar acestea sunt primele, fiindcă, dacă ele nu ar exista, 
nimic nu ar exista); nici mișcarea /nu este în virtualitate/ dacă 
există vreo mișcare eternă; nici dacă există ceva care este veşnic 


4 Dar ce se întâmplă cu entităţile care au materie inteligibilă 
(v. Cartea Eta), precum genul în raport cu diferența ? Oare și ele sunt 
pieritoare ? Sub aspect inteligibil, măcar, da: genul nemodulat de dife- 
rență nu are o existenţă autentică și nu poate fi reprezentat cu precizie. 

Genul animal, de pildă, se poate actualiza în om, cal, maimuţă 
etc., dar atâta vreme cât nu este conceput ca actualizat, el nu are o 
existenţă efectivă, ci doar una virtuală: într-adevăr, nu poți concepe 
un animal indefinit; orice animal este un animal de o anumită specie, 
fie ea și imaginară, de exemplu, un centaur. Platon credea că se poate 
concepe Animalul în sine, dar Aristotel crede că cl se înșală și acesta 
este sensul ideii sale că universalele nu sunt Fiintă. 

Așadar, animalul este, la modul inteligibil, pieritor, deoarece el 
se poate sau nu actualiza. Dar și specia om se poate sau nu actualiza 
într-un anumit tip de om — femeie, bărbat, tânăr, bătrân etc. De aici 
se vede că nu există actualizare pură, și deci eternitate pură, decât 
pentru Dumnezeu. 

+ Astrele, de pildă, care sunt nepieritoare, își pot schimba pozi- 
ţia sau aspectul; deci, sub anumite privințe, ele posedă virtualitate. 

mișcat. Nu există lucru mișcat în mod virtual, ci doar originea 
și direcția /mișcării pot fi în virtualitate/. Şi nimic nu oprește 
să existe o materie a unui astfel de corp. 

De aceea soarele, și stelele, și întregul Cer sunt veșnic în attua- 
lizare și nu există vreo temere că s-ar putea opri în loc, lucru 
de care se tem filozofii naturii.4%5 

Într-adevăr, lucrurile acestea nu ostenesc când se rotesc, 
deoarece mișcarea lor nu e legată de existenta în virtualitate a 
unor contrarii, cum se întâmplă cu lucrurile pieritoare, astfel 
încât continuarea mișcării să aducă osteneală. Fiindcă, /în cazul 
acestora din urmă/, cum Fiinţa este materie și virtualitate, dar 
nu actualizare, ea e responsabilă de osteneală. Cele nepieritoare 
sunt imitate însă și de lucrurile aflate în transformare, precum 
pământul și focul; căci și acestea sunt veșnic actualizate, deoa- 
rece ele posedă intrinsec mișcarea, în ele însele. Restul virtua- 
lităţilor, din care acestea au fost deosebite, țin cu toatele de 
prezența contrariilor. Într-adevăr, ceea ce poate să se miște în 
acest fel, poate și să nu se miște în acest fel, cel puţin câte sunt 
virtualităţi raționale. Iar virtualitățile iraționale ale contrariilor 
vor rămâne identice în cazul apariției sau a neaparitiei /unui 
contrariu/. 

Dacă, așadar, există astfel de naturi, pe care cei ce se ocupă 
cu dialectica le numesc „Forme“, cu mult mai mult ar fi /„Formă“/ 
cineva care știe în mod actualizat decât este /Formă/ ştiinţa 
în sine, sau ceva care mișcă efectiv mai degrabă decât mișca- 
rea /în sine/. Căci cel care ştie și cel care se mișcă efectiv sunt 
mai curând actualizări, în timp ce știința în sine și mișcarea în 
sine sunt virtualităţile acelor actualizări. 

S-a evidenţiat, prin urmare, că actualizarea este anterioară 
atât virtualităţii, cât și oricărui principiu transformator. 


Capitolul 9 


Dar că actualizarea este mai bună și mai nobilă /chiar/ decât 
virtualitatea onorabilă este clar și din următoarele motive: 


45 Ar fi vorba despre o aluzie la Empedocle. 

Lucrurile care sunt considerate în virtualitate sunt capabile 
să fie ambele contrarii, fiecare rămânând identic cu sine. De 
exemplu, ceea ce se spune că e capabil să fie sănătos este, tot 
el, capabil să fie și bolnav, și /el este virtual ambele contrarii/ 
simultan. Căci aceeași este virtualitatea sănătăţii și a bolii, aceeași 
este și virtualitatea statului liniștit și a mișcării, a construirii 
și a demolării, a faptului de a fi construit și a faptului de a fi 
demolat. Într-adevăr, virtualitățile contrariilor coexistă simul- 
tan, dar contrariile /actualizate/ nu pot coexista simultan (precum 
a fi efectiv sănătos și a fi efectiv bolnav); de aici rezultă că unul 
dintre contrarii este cel bun, în timp ce virtualul este, în mod 
egal, ambele contrarii, sau nici unul. Actualizarea este, prin 
urmare, mai bună.4% 

Este necesar însă ca la lucrurile rele finalitatea și actualizarea 
să fie mai rele decât virtualitatea /răului/. Într-adevăr, același 
virtual este capabil să devină ambele contrarii. E clar deci că 
răul nu este dincolo de lucruri, deoarece el urmează în mod 
natural după virtualitate. Prin urmare, printre lucrurile primor- 
diale şi eterne nu există nici rău, nici eroare, nici distrugere 
(distrugerea aparține celor rele). 

Dar și teoremele geometrice <ătayp&uuaroa> sunt desco- 
perite prin actualizarea /unor virtualităţi/. Căci făcând /anumite/ 
diviziuni /grafice/, geometrii le descoperă, dat fiind că, în 
momentul când diviziunile sunt realizate, teoremele devin evi- 
dente. Dar la început teoremele există virtual. Din ce cauză 
suma unghiurilor unui triunghi este egală cu cea a două unghiuri 
drepte? Fiindcă unghiurile din jurul unui punct /situat pe o 
dreaptă/ sunt egale cu două unghiuri drepte. Dacă, prin urmare, 


4% Raționamentul ar fi următorul: virtualitatea sănătății este indis- 
tinctă de virtualitatea bolii, deci ea este mai puţin bună decât actua- 
lizarea sănătăţii. Invers, cum se spune mai jos, la lucrurile rele, 
actualizarea este mai rea decât virtualitatea. 

47 Dacă răul (actualizat) urmează virtualităţii, înseamnă că acolo 
unde nu există virtualitate nu poate exista nici rău. Or, lucrurile eterne 
nu au virtualitate, deci la ele nu există rău, și desigur, nici oboseală, 
boală, moarte. 

s-ar fi trasat o dreaptă paralelă cu latura /triunghiului/, ar fi 
devenit clar pentru cel care vede /figura/ de ce se întâmplă așa. 
De ce orice unghi înscris într-un semicerc este drept? Dacă 
sunt trei drepte — două formând baza semicercului și a treia 
perpendiculara dusă din centrul semicercului — devine clar 
pentru cel care vede /figura/, deoarece el cunoaște teorema 
dinainte. Încât, este limpede că cele ce se află în virtualitate 
sunt descoperite prin aducerea lor în actualizare.*? Rațiunea 
acestui proces stă în aceea că gândirea este actualizare.5 Rezultă 
că virtualitatea provine din actualizare și de aceea oamenii cunosc 
lucrurile făcându-le5! (Actualizarea ce are în vedere individul 
<î KaT &piuov> este posterioară prin geneză /virtualităţii/.) 


Capitolul 10 


Deoarece ceea-ce-este și ceea-ce-nu-este se concep pe de-o 
parte în raport cu figurile categoriilor, pe de altă parte în raport 
cu virtualitatea și cu actualizarea acestor categorii sau a 
contrariilor lor, și în fine [în sensul principal] în raport cu 
adevărul și cu falsul, aceasta trebuie să corespundă în realitate 
cu momentul asocierii și al disocierii /unui subiect de un pre- 
dicat/: astfel că spune adevărul cel care gândește disociate un 
subiect și un predicat care sunt disociate /în realitate/, sau cel 
care le gândește asociate pe cele care sunt asociate. Spune falsul 
cel care declară lucrurile a fi invers de cum sunt.5? 


18 E vorba despre teorema care spune că suma unghiurilor unui 
triunghi este egală cu două unghiuri drepte. 

+9 Construcţia geometrică este o formă de actualizare a teoremei 
latente, virtuale. 

s0 Aristotel pregătește teoria din Cartea Lambda asupra lui Dum- 
nezeu ca gândire care se gândește pe sine și care este actualizare pură, 
lipsită de orice virtualitate. 

51 Aristotel găsește o dovadă a priorităţi actualizării în faptul că 
oamenii învaţă acţionând, făcând mai degrabă decât învățând pasiv. 

52 Pentru Aristotel adevăr înseamnă a asocia sau a disocia un 
subiect de un predicat ca în realitate; fals a le asocia sau disocia invers 

Când avem sau nu avem o afirmaţie adevărată, respectiv 
falsă? Trebuie să cercetăm ce vrem să spunem cu asta. 

Nu fiindcă noi considerăm că tu cu adevărat ești alb, ești 
tu chiar alb în realitate, ci fiindcă tu ești chiar alb și noi afirmăm 
acest lucru, spunem noi adevărul. 

Însă, dacă unele lucruri sunt etern asociate și e imposibil 
să fie disociate, altele sunt mereu disociate și nu pot fi asociate, 
iar altele pot fi în ambele moduri contrare, faptul de a fi constă 
în a fi asociat și a forma o unitate, în timp ce faptul de a nu fi 
constă în a fi disociat și a forma o multiplicitate. Iar în privința 
celor care pot fi /când asociate, când disociate/, aceeași opinie 
devineba falsă, ba adevărată și aceeași propoziţie devine, și ea, 
când falsă, când adevărată. Dar despre cele care nu pot fi altfel 
nu se poate afirma când adevărul, când falsul, ci aceleași lucruri 
sunt întotdeauna fie adevărate, fie, respectiv, false. 

Dar ce înseamnă a fi sau a nu fi, a fi adevărat și fals, în legă- 
tură cu entităţile necompuse <tà aowv6era>? Căci nu există 
aici ceva unit /în realitate/, încât să existe în fapt când e unit 
/în discurs/, și să nu existe, când e separat /în discurs/, cum se 
întâmplă cu „lemnul alb“ sau cu „incomensurabilitatea dia- 
gonalei /pătratului/“. Și nici adevărul și falsul nu sunt aici ca în 
celelalte cazuri. Sau, după cum adevărul nu este în aceste cazuri 
— ale celor ce nu pot fi compuse — identic /ca sens/ cu cel din 
cazurile anterioare, tot așa nici existența nu are același sens.53 


decât sunt în realitate. Adaeguatio intellectus et rei aveau să spună 
scolasticii. Oricât ar fi contestat modernii — începând cu Berkeley 
și Kant, până la Nelson Goodman și Richard Rorty — această 
concepţie despre adevăr, ea rămâne greu de substituit. 

5 Este vorba despre notiunile simple, elementare, sau despre formele 
pure, care nu se pot descompune într-un subiect și un predicat. De 
aceea, în cazul lor, nu se poate spune că adevărul constă în unirea 
sau disocierea corectă a unui subiect și a unui predicat, deoarece 
acestea nu există distincte. Adevărul constă aici în intuirea și apoi în 
pronunțarea realității caatare. Adevărul are, pentru realitățile necompuse, 
o înfățișare mai arhaică, mai apropiat de ceea ce poeţii considerau a 
fi adevărat: cuvântul puternic, o enunțare aparținând unei persoane 
cu autoritate: rege, profet, întelept. 

Adevărul, respectiv falsul constau aici, pe de-o parte, în a 
atinge și a pronunţa adevărul (într-adevăr, afirmaţia și pronun- 
tarea nu sunt totuna5*), iar, pe de altă parte, ignoranţa constă 
îna nu-l atinge. A te înșela în privinta esenței / acestor entităţi/ 
nu e posibil, decât în mod conjunctural. La fel stau lucrurile 
și cu Fiinţele necompuse: nu e cu putinţă să te înșeli în privința 
lor. Căci toate acestea există în actualizare și nu în virtualitate.55 
Într-adevăr, altminteri ar fi supuse devenirii şi ar pieri, dar în 
fapt ceea-ce-este intrinsec nici nu devine, nici nu piere; altmin- 
teri ar trebui sa devină din altceva. 

Așadar, despre lucrurile care sunt ceea ce într-adevăr are 
existenţă și care sunt actualizări nu te poți înșela, ci doar poţi 
să le gândești sau nu. lar esenta lor trebuie cercetată pentru a 
se ști dacă ele sunt în acest fel sau nu.56 

A fi considerat ca adevăr și a nu fi considerat ca fals for- 
mează un singur adevăr dacă există asociere reală dintre subiect 
și predicat.57 Dacă nu există asociere reală /între subiect și 
predicat/, avem fals. lar dacă existentaeste într-un fel, unitatea 
/dintre subiect și predicat/ este și ea în acel fel; dacă existența 
nu e astfel, nici unitatea nu e.58 


54 Afirmația <KoT&paGIG> presupune unirea unui subiect și a unui 
predicat, ceea ce nu este cazul pronunțării <p&oiş>. 

55 Adică, a le cunoaște nu presupuneefortul de a trece de la non-ma- 
nifest și non-explicit la manifest și explicit, cum, de pildă, stau lucrurile 
în cazul geometriei. 

se Adică se cercetează dacă ceva este o realitate compusă sau 
necompusă; dacă este necompusă, ea este imediat enunțabilă ca adevă- 
rată, dacă este gândită ca atare, 

57 Propoziția „triunghiurile isoscele au două unghiuri egale“ este 
adevărată în același timp în care propoziţia „triunghiurile isoscele 
nu au două unghiuri egale“ este falsă. Adevărul primei și falsitatea 
celei de-a doua formează, de fapt, un singur adevăr, corespunzând 
unei anumite relaţii de asociere reală între un subiect și un predicat. 

58 Unul (unitatea dintre subiect şi predicat) are sensurile pe care 
le are și existența Fiinţei respective, ceea ce Aristotel arătase în Cărţile 
Gamma și Delta. Dacă Fiinta este etern actualizată, și unitatea este 
esenţială și indisociabilă, iar atunci adevărul rezultă din pura aper- 
cepție intelectuală a acestor entități. 

Adevărul înseamnă a gândi aceste /entităţi necompuse/. De 
fapt, falsul nu există, nici eroarea /în privinţa entităţilor necom- 
puse/, ci există numai ignoranta, dar nu în sensul în care e 
orbirea. Orbirea aduce cu /situaţia/ celui care nu ar avea în gene- 
ral capacitatea de a gândi. 

De asemenea, este limpede și că, în privinta lucrurilor imo- 
bile, nu există posibilitate de înșelare asupra momentului în 
timp /unde ele se află/, dacă sunt concepute ca imobile. De 
pildă, dacă cineva consideră că triunghiul nu se schimbă în 
timp, nicinu va considera că uneori suma unghiurilor sale este 
egală cu cea a două unghiuri drepte, alteori — nu, căci aceasta 
/ar presupune/ că triunghiul s-ar modifica. 

S-ar putea însă considera că /un asemenea subiect imobil/ 
are anumite proprietăţi și nu are altele, de exemplu, nu există 
număr deopotrivă par și prim, sau unele /numere pare / sunt 
prime, altele — nu sunt. Dar, luându-se un singur număr nici 
măcar așa ceva nu se poate spune: căci nu se poate spune că, 
în acest caz, subiectul este într-un fel și că tot el nu este în acel 
fel. De data aceasta, vei spune /mereu/ adevărul, sau te vei înșela 
/mereu/, de vreme ce el rămâne mereu la fel.5? 


59 Doi este și prim și par, în schimb Patru este par, dar nu prim. 
S-ar putea afirma că anumite proprietăți ale numerelor variază, nu 
sunt stabile. Dar, dacă se ia nu întreaga clasă a numerelor naturale, 
ci un singur număr, proprietățile lui vor fi constante. 

Chestiunea unităţii Fiinţelor. Cele patru sensuri în care se consi- 
deră unitatea. Esenţa unităţii este esența indivizibilului. Problema 
măsurii și a măsurării. În cadrul fiecărui gen există o măsură și o 
anumită unitate, considerată indivizibilă. Sensurile indivizibilității 
unităţii de măsură. Sensul în care știința este considerată măsura 
lucrurilor. Critica teoriei lui Protagoras. 

Ce este în sine Unul? El nu este o Fiinţă, în sensul unei autonomii, 
situat în afara lucrurilor, cum susțin platonicienii. Unul este întot- 
deauna un „unu“ determinat. Unul în sine nu există ca atare, nu este 
Fiinţă. Unul și multiplul. Identicul și asemănătorul. Sensurile diver- 
sului și neasemănătorului. Diferenţa și unitatea genului sau a speciei. 
Contrarietatea ca diferență maximă și perfectă. De ce nu pot exista 
decât două contrarii în cadrul fiecărui gen. Contradicţia (absenţa 
intermediarului) și contrarietatea. Privaţiunea. În ce fel se opun unul 
și multiplul, cât și marele și micul. Egalul nu se opune nici mai 
marelui, nici mai micului, ci inegalului. Problema intermediarelor. 
Ele se află în același gen cu contrariile respective și sunt compuse 
din acestea. Genul și diferenţa. În raport cu genul, specia nu este nici 
identică, nici diferită. 

De ce unele contrarietăţi creează specii diferite, în timp ce altele — 
nu? Diferenta intrinsecă definiţiei și cea extrinsecă. Numai prima 
produce specii diferite. 

Pieritorul și nepieritorul sunt genuri diferite. Ele nu pot aparține 
aceleiași specii, de unde un argument împotriva Formelor platoniciene. 


Capitolul 1 


S-a arătat mai înainte, în capitolul dedicat sensurilor multiple, 
(Cartea Delta) că unitatea are mai multe sensuri. Având mai 
multe sensuri, totuși cele principale rămân patru, aparţinând 
entităţilor care sunt concepute în sens primar și formând o 
unitate intrinsecă și nu contextuală. 

În primul rând, avem unitatea continuă, care este, în mod 
absolut sau măcar în principal, naturală și nu obținută prin atin- 
gere sau legare. (Şi în cazul acestora are mai multă unitate și 
are prioritate lucrul a cărui mișcare este mai puţin divizibilă 
și mai simplă.) 

Apoi formează o unitate, și chiar mai avansată, întregul ce 
posedă o configuraţie, o formă, mai ales dacă el este astfel în 
chip natural și nu silit, precum sunt lucrurile încleiate, îmbinate 
sau legate, ci are în sine însuși raţiunea de a fi un corp continuu. 
El este în acest fel datorită faptului că mișcarea sa este unică 
și indivizibilă după loc și timp; astfel încât este evident că, dacă 
vreun lucru posedă în mod natural principiul mișcării, și anume 
primulprincipiu al primei mișcări — mă refer la mișcarea circu- 
lară, acesta este cea dintâi unitate ce posedă mărime spațială 
<npârov uEyeBog Ev>.! 

Așadar, unele lucruri formează o unitate de acest fel întrucât 
sunt continue sau fiindcă reprezintă un întreg; altele /au uni- 
tatea/ dată de o unică definiţie: sunt atare lucruri cele al căror 
proces de înțelegere <h vânoic> este unic — adică cele al căror 
proces de înțelegere este indivizibil; e indivizibil însă când are 


! Este vorba, desigur, despre astre, care s-ar afla într-o mișcare 
circulară, considerată de Aristotel ca fiind cea mai simplă (cea mai 
apropiată de repaus — revine mereu în punctul de plecare). 

drept obiect indivizibilul, fie luat după specie, fic luat după 
număr. După număr, individualul este indivizibil, în timp ce, 
după specie, e indivizibil ceea ce formează un obiect pentru 
cunoaștere și știință, încât rezultă că rațiunea de a fi a unității 
Fiinţelor este o unitate în sens primar? 

Prin urmare, unitatea are aceste sensuri: ceea ceeste continuu 
în mod natural, întregul, individualul și universalul; toate acestea 
formează o unitate prin faptul că au, uncle, mișcarea indivizi- 
bilă, altele — procesul prin care sunt înţelese sau definiţia. 

Trebuie ţinut seama însă că nu există identitate între felul 
în care lucrurile sunt concepute a forma o unitate, pe de-o 
parte, și esența unităţii și definiţia ei, pe de alta. Într-adevăr, 
unitatea se concepe în modurile pe care le-am descris și va fi 
o unitate fiecare dintre ele, care va avea de-a face cu unul dintre 
aceste moduri; dar esenţa unităţii va aparţine uneori unei uni- 
tăți, alteori — alteia, care este mai aproape de sensul principal 
al noțiunii. Iar celelalte /sensuri/ reprezintă unitatea /esenţială/ 
în virtualitate, așa cum se întâmplă și în privinţa elementului 
şi a raţiunii de a fi, dacă ar trebui făcute distincţii între lucruri 
şi dată o definiţie numelui.? 


2 Așadar, cele patru tipuri de unități sunt: 

1) unitatea dată de continuitatea fizică (o bucată de lemn, de exemplu). 

2) unitatea dată de existenta unui întreg. 

Această unitate are, la rândul ci, două subdiviziuni: 

2a) unitatea individualului — de exemplu, un om, un copac etc. 

2b) unitatea inteligibilă a speciei, legată de o definiţie unică. 

E de observat că în cazul corpurilor cerești și al entităţilor supra- 
sensibile cele două ultime unități tind să se confunde. 

Specia este indivizibilă în sensul că ea nu se poate reduce la alte 
specii inferioare; privită însă ca o unitate a genului și a diferenței, ea 
este divizibilă. 

De asemenea, individualul este indivizibil, în sensul că divizându-l 
el își pierde forma și esența; dar este divizibil în sensul că se compune 
dintr-o formă și o materie sensibilă. Din perspectiva științei, specia 
este formă și constituie o Fiinţă; altminteri, Fiinta este individualul. 
În ambele cazuri, unitatea e primară și e dată de formă. 

3 Esenţa unităţii — indivizibilitatea — nu se regăsește la fel în cazul 
diferitelor tipuri de unități descrise mai înainte; la fel, caracterul de 

Astfel, într-un sens, focul este considerat element (dar chiar 
şi nelimitatul sau ceva similar este o realitate intrinsecă), în alt 
sens — nu. Căci esenta focului și cea a elementului nu sunt iden- 
tice, ci, luat ca un lucru anume și ca o natură, focul este un 
element, dar numele „element“ semnifică faptul că /focul/ pri- 
mește o anumită proprietate, fiindcă există ceva scos dintr-o 
primă /materie/ imanentă.* 

La fel se petrec lucrurile și când este vorba despre raţiunea 
de a fi, despre unitate sau unu și despre toate cele asemănătoare. 
De aceea, esenta unităţii este esenta indivizibilului; anume, ceea 
ce este un ce determinat, fiindcă este autonom fie după loc, fie 
după specie, fie după modul de înțelegere, fie că este /identic/ 
cu esența întregului și a indivizibilului, dar, în special, fiindcă 
este esența măsurii prime în cadrul fiecărui gen, și mai ales în 
cadrul genului cantităţii. Căci de aici — de la măsură — a ajuns 
/unitatea/ și la alte genuri. 

Într-adevăr, măsura este lucrul prin care se cunoaște canti- 
tatea. Cantitatea, întrucât este cantitate, se cunoaște fie prin 
intermediul unităţii fie prin cel al numărului, iar orice număr 
se cunoaște prin intermediul unităţii, astfel încât orice canti- 
tate, întrucât este cantitate, se cunoaște prin intermediul unului. 
Iar cantitățile se cunosc prin acel unu care este prim, adică prin 
unul în sine. De aceea, unitatea este principiul numărului luat 
ca număr. De aici și în celelalte situaţii vorbim despre măsură 
ca despre lucrul prin care ceva se cunoaște în primul rând. lar 
măsura, /în cadrul fiecărui/ gen, este o unitate — în lungime, 
în lăţime, în adâncime, în greutate, în viteză. (Noţiunea de greu- 
tate și cea de viteză sunt valabile și pentru contrarii, fiecare dintre 
aceste noţiuni având două sensuri: de exemplu, „greutate“ 
înseamnă, pe de-o parte, orice cântărește ceva, pe de alta — ceva 
care cântărește în exces; iar „viteză“ se referă pe de-o parte la 


„element“ al unui lucru nu se regăsește la fel în toate componentele 
realității. 

4 Într-un sens, focul este element; într-altul, în măsura în care 
este el însuși un compus din materia primordială și o formă, nu este 
un element în sensul absolut. 

orice mișcare, pe de alta — la o mișcare excesiv de rapidă. Căci 
există oviteză și a corpului lent, și există o greutate și a corpului 
celui mai uşor.) 

În toate aceste genuri există drept măsură și principiu o 
unitate /considerată/ indivizibilă, de vreme ce și în măsurarea 
liniilor se folosește măsura, luată ca indivizibilă, de un picior. 
Într-adevăr, pretutindeni este căutată drept măsură o unitate 
care e /considerată/ indivizibilă.5 

Ea este simplă, fie sub raportul calității, fie sub cel al canti- 
tăţii. Iar acolo unde se pare că nu se poate nici lua, nici adăuga 
ceva /unei mărimi măsurate/, această /mărime/ este măsura 
exactă. De aceea măsura numărului este cea mai exactă. Căci 
unitatea aritmetică este socotită în toate privințele indivizibilă, 
iar în celelalte genuri este imitată tocmai o astfel de unitate. 
Fiindcă, dacă s-ar porni de la stadiu sau talant sau de la altă 
măsură mai mare, nu ar fi evidente nici adăugirea, nici scoaterea 
unei cantităţi /mici/, ceea ce nu s-ar putea petrece dacă unitatea 
de măsură ar fi mai mică; astfel încât toată lumea stabilește 
drept unitate de măsură și pentru lichide, și pentru solide, și 
pentru greutăți, și pentru lungimi, mărimea cea dintâi, por- 
nind de la care nu mai e posibil să te lași înșelat cu ajutorul 
senzaţiei, /dacă se adaugă sau se scoate ceva/.6 

Și lumea socotește că atunci cunoaște cantitatea când o 
cunoaște prin intermediul acelei măsuri. Şi, /consideră cunos- 
cută/ mișcarea, /când este măsurată/ cu ajutorul mișcării celei 
mai simple ş și mai rapide (aceasta consumă cel mai puțin timp); 
de aceea, în astronomie aceasta este unitatea și principiul (căci 
se admite că mișcarea cerului /stelelor fixe/ este uniformă şi 


5 Evident, unitatea de măsură nu este indivizibilă în sine; dar 
Aristotel arăta că ea, măcar sub raport calitativ, este indivizibilă: dacă 
metrul este unitatea pentru lungimi, mărimile mai mici de un metru 
se vor măsura în divizorii metrului și nu în unități diferite calitativ. 

6 „Stadiul“ avea cam 180 m. „Talantul“ cântărea, după locul său 
cetatea care este avută în vedere, între 26 și 39 kg. Ambele erau, așadar, 
la scara umană, măsuri relativ mari. Existau, desigur, și unități mult 
mai micicare permiteau măsurări mai exacte. Era greu de imaginat pe 
atunci o metodă de măsurare exactă, ca și stabilirea unor etaloane stabile. 

cea mai rapidă, mișcare la care /astronomii/ raportează celelalte 
mișcări cerești).7 

În muzică, unitatea de măsură este intervalul elementar 
<Sieoig>, fiindcă este cel mai mic interval, iar în vorbire — sune- 
tul elementar. lar toate acestea reprezintă o unitate în acest sens 
şi nu fiindcă ar exista o unitate comună /tuturor lucrurilor/, 
ci în felul arătat.ă 

Însă nu întotdeauna /unitatea de/ măsură este una singură 
la număr, ci uneori sunt mai multe, așa cum sunt două intervale 
elementare în muzică, ținând seama nu de auz, ci de teorie; 
de asemenea, sunt mai multe sunete elementare prin care măsu- 
răm /vorbirea/, iar „diametrul“ se poate măsura cu două unităţi, 
şi la fel și latura.’ 


7 Noi definim viteza ca spaţiul parcurs în unitatea de timp (s/t), 
ceea ce face ca viteza mai mică să fie etalon pentru vitezele mai mari. 
Aristotel definea, pare-se (și avea tot dreptul să o facă, din punct de 
vedere cinematic), viteza drept timpul consumat pentru parcurgerea 
unității de spaţiu (t/s), ceea ce înseamnă că viteza cea mai mare va 
fi unitatea cea mai mică și ea va servi drept etalon. Există un avantaj 
„metafizic“ : viteza cerului stelelor fixe putea deveni astfel etalon pentru 
exprimarea vitezei cercurilor planetare, tot așa cum această mișcare 
(uniformă și circulară) servea pentru explicarea mișcării mai com- 
plicate a celorlalte planete. 

* Unul nu constituie un gen comun, așa cum credeau platonicienii. 
Principiul fundamental rămâne analogia: ceea ce este, să spunem, in- 
tervalul elementar pentru muzică este unitatea pentru numere și 
unitatea elementară de greutate pentru greutăți. 

? Scara muzicală diatonică folosește drept interval elementar semi- 
tonul, în timp ce scara enarmonică folosește cu același scop sfertul 
de ton. Sfertul de ton este aproape imposibil de distins cu auzul, dar 
el este distinctibil teoretic. Ambele se numesc în greacă „diesis“ (de 
unde noi avem cuvântul „diez“). 

„Diametros“ înseamnă, în greacă, atât diametru, cât și diagonala 
unui paralelogram: ceea ce înseamnă că, în primul sens, el se poate 
măsura cu un arc de cerc, în timp ce în al doilea caz — cu latura parale- 
logramului. 

Măsurarea laturii cu mai multe unităţi se referă, probabil, la faptul 
ca în cadrul fiecărei figuri geometrice se poate alege alt etalon pentru 
măsurarea laturilor. 

La fel se măsoară și toate mărimile. Astfel, pentru toate cele, 
unitatea este măsura, fiindcă cunoaștem componentele din care 
se alcătuieşte Fiinţa unui lucru, atunci când divizăm, fie în mod 
cantitativ, fie prin distingerea speciilor. Și de aceea unitatea este 
indivizibilă, fiindcă principiul tuturor lucrurilor este indivizibil 
<TÒ NpâTov EK&OTWV ÕIQÍPETOV>. 

Totuşi nu orice unitate este indivizibilă în același fel — de 
exemplu, piciorul și unitatea aritmetică, ci aceasta din urmă 
este indivizibilă în toate privinţele, în timp ce primul trebuie 
așezat printre lucrurile indivizibile pentru senzaţie!?, după cum 
s-a spus deja; căciorice lucru continuu este /altminteri/ divizibil. 

Intotdeauna măsura trebuie să fie înrudită cu ceea ce se mă- 
soară: într-adevăr, o mărime este /măsura/ mărimilor, și în mod 
particular, o lungime este măsura lungimii, o suprafață — măsura 
suprafeţei, a sunetului — un sunet, măsura greutății este o greu- 
tate, iar a unităților aritmetice este o unitate aritmetică. În acest 
fel trebuie luate lucrurile, şi nu că un număr este măsura nume- 
relor. Ar trebui spus așa, dacă situaţiile ar fi, într-adevăr, simi- 
lare. Or, ele nu sunt similare, ci ar fi ca şi când s-ar considera 
că măsura unităţilor aritmetice e dată de mai multe unităţi 
aritmetice, și nu de o unitate. Căci numărul este o multitudine 
de unităţi aritmetice şi nu o unitate. 

Dar și știința este numită măsura lucrurilor, ca și senzaţia, 
din pricina aceluiași motiv, fiindcă cunoaștem ceva cu ajutorul 
lor, având în vedere că mai curând ele iau măsura /lucrurilor/!! 
decât ele însele măsoară. Se întâmplă cu noi ca și când, dacă 
altcineva ne-ar măsura, am ști cât de mari suntem fiindcă el 
şi-ar aplica braţul de un număr de ori asupra noastră. 

Protagoras susţine că „omul este măsura tuturor lucrurilor“ 
de parcă l-ar avea în vedere pe omul știutor sau pe cel care are 


10 Pentru senzaţia neechipată cu aparate de măsură, evident. 

11 Îl iau pe uerpodvrau la diateza medie, deoarece la diateza pasivă, 
cum îl consideră, de pildă, G. Reale, nu are sens. Paragraful următor 
explică ce vrea să spună Aristotel: știința sau senzaţia iau măsura lu- 
crurilor, chiar dacă nu ele însele măsoară, așa cum cineva obține 
măsura sa cu ajutorul altcuiva care îl măsoară. 

senzaţii. Dar aceștia /sunt în realitate măsura lucrurilor, doar/ 
unul — fiindcă posedă senzaţia, celălalt — fiindcă posedă știința, 
despre care noi spunem că sunt măsurile obiectelor. Așadar, fără 
să spună nimic deosebit, /sofiștii/ par numai să spună așa ceva.!2 

Așadar, faptul că esența unităţii este o anumită măsură 
pentru cel care distinge după nume, fiind în cel mai înalt grad 
/măsura/ cantităţii, apoi cea a calităţii, este limpede. O astfel 
de unitate va fi, mai întâi, dacă există, indivizibilă din punct de 
vedere cantitativ, apoi /indivizibilă/ calitativ. De aceea, unita- 
tea este indivizibilă fie absolut, fie în măsura în care este privită 
ca o unitate. 


Capitolul 2 


În legătură cu Ființa și cu natura trebuie cercetat dacă lucru- 
rile stau într-un fel sau într-altul, așa cum am discutat în Cartea 
dedicată aporiilor (Beta)!3: anume ce sunt unul și unitatea și 
cum trebuie concepute ele: oare unul este o Fiinţă anume, așa 
cum au susţinut mai întâi pitagoricienii, și mai apoi Platon? 
Sau mai degrabă există o natură drept substrat /alta decât unul/, 
și atunci ea trebuie concepută mai adecvat și mai degrabă în 
felul în care o fac filozofii naturii ? Căci dintre aceștia, un filozof 
susţine că Prietenia este unitatea, altul — că e aerul, altul — că 
este nelimitatul.!4 


12 Firește, Protagoras voia să spună mai mult decât că omul știutor 
sau cu senzaţii „măsoară“ lucrurile. Așa cum remarcă și Aristotel în 
Cartea Gamma, sau Platon în dialogul omonim, Protagoras voia pro- 
babil să spună că fiecare om are măsura proprie de evaluare a lumii, 
și că între aceste măsuri individuale nu se poate stabili care este 
preferabilă. 

D Cartea Beta, cap. 4. 

1+ Prima referință este la Empedocle, pentru care Prietenia este 
principiul unităţii întregului; a doua referință este la Anaximenes 
probabil, pentru care aerul era substratul tuturor lucrurilor; în fine, 
ultima îl are în vedere pe Anaximandros. 

Dar, dacă nici unul dintre universale nu poate fi Fiinţă, după 
cum s-a arătat în Cărţile despre Fiinţă și ceea-ce-este!5, dacă 
nici /ceea-ce-este-le/ însuși nu poate fi Fiinţă, ca unce unic plasat 
în afara multiplicității (căci el este comun /multiplicității/, afară 
doar dacă nu ca o predicaţie /universală/), e limpede că nici unul 
sau unitatea /nu pot juca acest rol/. Într-adevăr ceea-ce-este şi 
unul sunt în cea mai mare măsură predicatele tuturor lucru- 
rilor. Rezultă că nici genurile nu sunt naturi anume și Fiinţe 
autonome față de celelalte lucruri, nici unul nu poate fiun gen, 
din aceleași raţiuni din care nici ceea-ce-este, nici Fiinţa nu pot 
constitui un gen.!6 

În plus, lucrurile decurg cu necesitate asemănător în toate 
aceste cazuri: unul este conceput în tot atâtea sensuri în câte este 
conceput şi ceea-ce-este. Rezultă că, dat fiind că, într-adevăr, 
există o unitate anume și O natură în cazul calităților, la fel și 
în cel al cantităților, este limpede că trebuie cercetat în general 
ce anume este unul, după cum /ne-am întrebat/ și ce anume este 
ceea-ce-este, deoarece nu este suficient /a se spune/ că natura 
lor este chiar aceasta. 

Or, există și printre culori o culoare, una, precum lar. ȘI 
apoi restul culorilor care derivă din acesta și din negru; iar 
negrul este privaţiunea albului, după cum întunericul este z 
ţiunea de lumină [aceasta înseamnă privaţiunea de lumină]. 
Astfel încât, dacă existenţele ar fi culori, ele ar reprezenta un 
anumit număr. Dar un număr de ce anume? De culori, desigur, 
iar unul ar fi atunci una dintre culori, de exemplu, albul. La 
fel, dacă existenţele ar fi intervale muzicale, și ele ar reprezenta 
un anume număr, și anume de semitonuri, însă Fiinţa inter- 
valelor nu ar fi număr. lar unul /seriei/ ar fi ceva a cărui Fiinţă 
nu este unul /indeterminat/, ci semitonul.!7 


15 Cartea Zeta, cap.13. 

16 S-a arătat în Cartea Beta, cap. 3, (v. și nota 25) că ceea-ce-este 
(existenţa) și identitatea (unul) nu sunt genuri, deoarece ele se pot 
predica despre propriile diferențe. 

17 Aristotel arăta că, acolo unde existenţele se pot înseria cumva, 
sau ele provin prin multiplicarea unui element primordial, acela poate 
fi socotit „unul“ seriei respective sau al genului; dar el nu este totuși 

La fel se petrec lucrurile și cu sunetele articulate ale limbii: 
dacă existentele ar fi un număr de sunete elementare, și unul 
/seriei/ ar fi atunci o vocală elementară. lar dacă existenţele ar 
fi poligoane, /ele ar reprezenta atunci/ un număr de figuri, iar 
unul /seriei/ ar fi triunghiul. Același raţionament se poate face 
și în celelalte genuri, încât rezultă că și în cazul afecţiunilor, 
și în cel al calităţilor, și în cel al cantităților, și în mișcare, dacă 
există numere și dacă există un element primordial în toate 
aceste genuri, existențele respective reprezintă un număr deter- 
minat de lucruri, iar unul respectiv este un unu determinat; și 
nu unul în sine <1odTo adtó> este Fiinţa. lar atunci este necesar 
ca aceeași situaţie s-o avem și în cazul Fiinţelor, căci se întâmplă 
același lucru pretutindeni. 

Este limpede, prin urmare, că unul, în orice gen, este o natură 
anume /determinată/, dar că nicăieri unul în sine nu este natura 
/respectivă/; ci, după cum în cazul culorilor trebuie căutată o 
(una) culoare în calitate de unu în sine, tot așa și în cazul Fiinţei, 
unul în sine este, de fapt, o Fiinţă /anume/.!8 

Că unul (unitatea) şi ceea-ce-este semnifică cumva același 
lucru este limpede deoarece ele urmează /categoriilor/ în tot 
atâtea sensuri câte categorii sunt, dar nu se află în nici una dintre 
ele; de exemplu, unul nu se află nici în categoria Fiinţei, nici 
în cea a calităţii, ci se comportă asemănător cu ceea-ce-este.!? 


Fiinţa seriei, căci este întotdeauna vorba despre un număr determi- 
nat — de culori, de sunete, de semitonuri etc. Unul ca atare este 
indeterminat, și ca atare, el nu poate fi Fiinţă și nici nu poate constitui 
elementul primordial într-o serie sau un gen — crede Aristotel 
împotriva pitagoricienilor și a platonicienilor. 

18 Jarăși și iarăși se vede că pentru Aristotel Fiinţa presupune 
determinaţii. Ceva este Fiinţa tocmai în măsura în care are determi- 
naţii, este un ce definit, și ca atare are o anumită autonomie (fie și nu- 
mai conceptuală). De aceea și unul sau unitatea nu sunt Fiinţe decât 
dacă au o determinare (primul element dintr-o serie etc.). 

19 Unu nu este nici Fiinţă, nici calitate, nici cantitate, așa cum nici 
existența nu este Fiinţă, calitate, cantitate etc. Invers, diferitele cate- 
gorii au parte de existenţă și de unitate. 

De asemenea, rezultă aceasta și din faptul ca termenul „un om“ 
nu atribuie ceva în plus față de termenul „om“, după cum nici 
/copula/ „a fi“ nu atribuie ceva în plus față de „a fi“ într-un 
anume fel, sau de o anumită mărime, sau esenţa unității nu 
adaugă nimic faţă de esenta individualităţii.2 


Capitolul 3 


Unul şi multiplul se opun în mai multe sensuri, dintre care 
unul se referă la opoziţia celor două ca cea a indivizibilului 
faţă de divizibil. Căci ceea ce a fost divizat sau este divizibil 
se numește multiplu, în timp ce ceea ce este fie indivizibil, fie 
nu a fost divizat /se numeşte/ unu. 

Deoarece însă opoziţiile sunt de patru feluri, /în cazul nostru/, 
unul dintre termeni este exprimat prin privaţiunea /celuilalt/, 
şi nu este vorba despre o negaţie prin contradicție, nici prin 
relaţie, [ar fi vorba despre termeni contrari).2! 

Or, unul se concepe și se lămurește pornind de la contrariul 
său, iar indivizibilul — pornind de la divizibil; de aceea mul- 
țimea și divizibilul sunt mai accesibile senzaţiei decât indivi- 
zibilul. Rezultă că, din punct de vedere conceptual, mulțimea 
este anterioară indivizibilului datorită senzaţiei.22 


20 Vezi Cartea Gamma, cap. 2. 

2! Cele patru feluri de opoziţie sunt: contradicţia, contrarietatea, 
relaţia și privaţiunea. V. Cartea Delta, cap. 10. Opoziția unului și a 
multiplului, redusă la cea a indivizibilului și a divizibilului, este de 
tipul privaţiunii: indivizibilul este privaţia divizibilului. (Textul este 
incert, de altfel.) 

22 Pasaj dificil: aparent Aristotel se contrazice: dacă conceptual 
multiplul este anterior unului, cum de se întâmplă aceasta „datorită 
senzaţiei“. Cred că Aristotel vrea să spună următoarele: raţionând 
asupra unului și a multiplului, dar totodată ţinând seama și de exi- 
gentele senzaţiei, vom constata că multiplul este cunoscut înaintea 
unului, căci senzaţia înfățișează multiplicitatea lucrurilor. Unul este 
totuși anterior multiplului, dar nu pentru cunoașterea umană, ci în 
sine. V. Cartea Zeta, cap. 4. 

Dar proprii unului sunt, așa cum am explicat în Diviziunea 
contrariilor, identicul, asemănătorul și egalul, în timp ce multi- 
plului îi sunt proprii diferitul, neasemănătorul și inegalul. 

Or, fiindcă identicul are multe sensuri, noi ne referim uneori 
la el în sensul identității numerice, alteori îl avem în vedere când 
ceva ar fi unu /și identic cu sine/ și ca formă, dar și numeric, 
de exemplu, când am spune că tu ești unu și același cu tine însuți 
și ca formă și ca materie.?? În alt sens /vorbim despre identitate/, 
dacă definiţia Fiznţei prime? ar fi una și aceeași, precum spunem 
că liniile drepte egale sunt identice, și că /sunt identice/ și patru- 
laterele cu laturi și unghiuri egale, deși ele formează o multi- 
plicitate. Dar în aceste cazuri egalitatea reprezintă o unitate. 

Sunt /considerate/ asemănătoare lucrurile care nu sunt 
absolut identice, nici indistincte în privinţa Fiinţei lor com- 
puse, dar sunt /totuși/ identice caformă, precum patrulaterul 
mai mare este asemenea patrulaterului mai mic, și dreptele 
inegale /sunt și ele /asemenea. Ele, într-adevăr, sunt asemenea, 
dar nu sunt pur și simplu identice. Alte lucruri, la care există 
o proprietate în grad mai mare sau mai mic, /sunt asemănă- 
toare/ dacă, având aceeași formă, nu au proprietatea respectivă 
nici în grad mai mare, nici mai mic. Alte lucruri sunt numite 
asemănătoare, dacă ar poseda una și aceeași proprietate ca 
formă, precum albul, în proporție mare sau mică, fiindcă forma 
lor este una. Altele sunt numite asemănătoare, dacă au, printre 
însuşiri, mai multe identice decât diferite, fie în mod absolut, 
fie /le au comune/ pe cele la vedere <tà npóxepa>; de pildă, 
cositorul este asemănător argintului prin faptul ca este alb, aurul 
este asemănător focului prin faptul că e galben și roșcat. 

De aici rezultă cu claritate că și altul <tò Erepov>, și nease- 
mănătorul au mai multe sensuri: mai întâi, altul şi identicul 


23 Se vede de aici că diferențierea indivizilor aparținând aceleiași 
specii este, la Aristotel, o chestiune de diferență de materie. Dacă și 
materia este identică, indivizii formează o unitate numerică, adică 
este vorba despre unul și același individ. 

24 Adică Forma. 

sunt termeni opuși; iată de ce orice lucru este faţă de orice lucru 
fie identic, fie un altul. 

În alt sens, /se spune că sunt a/te lucruri/ dacă nu există deo- 
potrivă atât o singură materie, cât și o singură formă; de aceea 
tu ești alt om decât vecinul tău. În al treilea sens se vorbește 
în matematică. 

Așadar, ceva este identic /cu ceva/ sau divers /în raport cu 
ceva/ fiindcă orice se raportează la orice; e vorba despre lucru- 
rile care au unitate și existență. Căci /„altul“ nu este termenul/ 
contradictoriu pentru identic; de aceea identicul și altul nu sunt 
predicate ale celor ce nu există (în cazul lor se poate vorbi 
despre neidentic), ci sunt predicatele tuturor existenţelor. Căci 
fie sunt unul și același lucru, fie nu sunt unul și acelaşi lucru 
toate câte sunt în mod natural existențe și unităţi.?5 

Astfel se opun altul și identicul. 

Diferenta <ăwupop&>, însă, şi alteritatea <Ereporng> nu sunt 
totuna. Într-adevăr, nu este necesar ca „altul“ şi termenul la 
care el se raportează să fie altele în virtutea unei note distinc- 
tive: căci orice lucru existent este fie altul, fie același /cu un 
alt lucru existent/. Dimpotrivă, diferitul este diferit prin ceva 
anume de lucrul de care el este diferit, astfel încât este necesar 
să existe ceva identic faţă de care lucrurile respective să se 
diferențieze <tañta m eîvoi & BopEpovoLv>.26 


25 Altul și identicul — spune Aristotel nu sunt termeni contra- 
dictorii, deoarece două lucruri pot să nu fie nici identice, dar nici 
diverse, în măsura în care sunt asemănătoare sau diferite (v. infra). 
Aceasta este valabil pentru ceea-ce-este, pentru existente. Două enti- 
tăţi inexistente, de exemplu un triunghi pătrat și un pătrat cu trei 
diagonale, nu pot fi decât declarate non-identice. Ideea este că pentru 
a stabili identitatea sau altcritatea trebuie să fim asigurati mai întâi 
că entitățile comparate au o existență efectivă. 

25 În ultimă instanţă, singura notă comună în cazul alterității 
simple este existenţa. Dar diferenta, spune Aristotel, presupune mai 
mult: o trăsătură anume diferenţiatoare, identificată de obicei (dar 
nu obligatoriu, cum se va vedea) cu forma sau cu actualizarea, și un 
substrat comun, genul, identificat cu materia sau virtualitatea. 

Iar acest ceva identic /pe care lucrurile îl au în comun/ este 
genul sau specia /forma/. raa orice diferențiere se ma- 
nifestă fie prin diferența generică, fie prin diferenta specifică 
<nâv ro ðlapépov 6aqpEper Ñ yéver Ñ ei6eu>-27 

Prin gen se diferențiază lucrurile care nu au comună materia, 
nici nu comportă o generare reciprocă, precum cele care aparţin 
unei categorii diferite. Prin specie se diferenţiază lucrurile care 
posedă un același gen (se numește „gen“ predicatul prin care 
sunt numite la fel ambele specii, diferite sub raportul Fiinţei)28. 

Contrariile sunt diferite, iar contrarietatea este o diferenţă. 
Că presupunem corect acest lucru este limpede prin inductie: 
căci toate lucrurile care se diferențiază /între ele/ par să fie și 
identice; ele nu sunt diverse pur și simplu, ci unele sunt diverse 
datorită genului, altele se află cuprinse în aceeași formulă a 
predicaţiei, încât ele aparţin aceluiași gen și sunt identice prin 
gen. S-a arătat în altă parte ce fel de lucruri sunt identice sau 
diverse prin gen. 


27 Pasajul comportă o anumită neclaritate: lucrurile diferite au un 
element comun totuși, în raport cu care ele sunt diferite. Dacă ele sunt 
plasate în genuri diferite, atunci nu pot avca în comun decât cel mult 
un gen superior: de exemplu, vietățile şi mineralele au ca gen comun 
substantele chimice compuse. Dacă genul este comun, atunci diferenta 
se face prin specie. În finc, dacă elementul comun este specia, atunci 
diferenta se face prin unirea formei cu materia concretă. 

Nu trebuie uitat că Aristotel identifică genul cu materia și specia 
(forma) — eî6og — cu diferenta (actualizarea). Elementul comun este 
așadar „materie“, în timp ce elementul diferenţiator este „forma“ (sau 
actualizarea). 

În orice caz, pasajul acesta și cel care urmează până la sfârșitul 
capitolului au dat multă bătaie de cap interpretilor. 

În fapt, Aristotel stabilește sensurile a doi termeni: altul — ceea 
ce nu presupune nici o identitate, în afară de existenta pură, și diferitul, 
care presupune și o notă comună. 

2 Specia „om“ și specia „cal“ sunt diferite sub raportul Fiintei 
lor formale, dar li se poate atribui același predicat: cel de „animal“. 

Deoarece este posibil ca lucrurile diferite să se diferenţieze 
reciproc mai mult sau mai puţin, există și diferența maximă, 
și pe aceasta o numesc contrarietate <tvavtinoiş>. Că ea este 
diferenta maximă este clar în baza inducției. Într-adevăr, la 
lucrurile care se diferențiază prin gen nu există un drum de 
trecere între ele, ci ele sunt plasate la mare distanță și sunt 
incomensurabile <&ovupinra>.2? 

Dar lucrurile care se diferențiază prin specie sunt generate 
din contrarii luate ca termeni extremi; or, distanța dintre ter- 
menii extremi este maximă; rezultă că şi distanța dintre contrarii 
/este maximă/. Însă ceea ce este maxim în fiecare gen este perfect 
<rtdetov>. Într-adevăr, este maxim lucrul care nu poate fi 
depășit, iar perfect este acela în afara căruia nu se poate concepe 
nimic. Iar diferenta perfectă <Tthewş õiagopá> posedă limita, 
finalitatea <rthos>. (Ca și în alte cazuri, se numește „perfectă“ 
pentru că îşi posedă limita și finalitatea.) Or, în afara limitei 
și a finalităţii nu există nimic; acestea reprezintă extremitatea 
în orice /gen/ și ele cuprind /totul/, de aceea în afara lor nu există 
nimic, și nici perfectul nu are nevoie de nimic.30 

Că, așadar, contrarietatea este diferența perfectă, rezultă din 
toate acestea : căci, lucrurile contrarii fiind luate în mai multe 
sensuri, faptul de a fi perfect va sosi îndată ce la ele va sosi și 


2 De fapt, după cum se vede, diferența prin gen nu este o dife- 
renţă propriu-zisă, de aceea Aristotel consideră că diferenţa maximă 
este cea dintre contrarii în cadrul aceluiași gen. O anumită impreci- 
zie terminologică de detaliu nu împiedică însă ca ideea să fie foarte 
clară, în ansamblu. 

3 În greacă „perfect“ provine de la cuvântul care înseamnă „sfâr- 
şit“, dar și „finalitate“, „scop“. Acest lucru este foarte important 
pentru a înțelege cum conectează în mod subtil Aristotel ideea dife- 
renței perfecte (adică a formei, esenței, Fiinţei) cu cea a finalității 
(scopul, actualizarea). Această conectare este poate elementul esential 
din metafizica lui Aristotel alături de ideea multiplicității sensurilor 
existenței și cea a Fiintei. 

contrarietatea. Acestea fiind zise, este clar că nu este posibil 
să existe /chiar/ cu unul mai multe contrarii /decât două/. (Nici 
ceva mai extrem decât extremul nu există, nici mai multi 
termeni extremi decât doi nu există pentru un singur interval.) 

În general, dacă contrarietatea este o diferentă, și dacă dife- 
renta este între doi termeni, rezultă că și diferența perfectă este 
între doi termeni. 

Este necesar ca și celelalte definiţii ale termenilor contrarii 
să fie adevărate, /dacă se pornește de la „diferenta perfectă“/: 
diferenta perfectă diferenţiază cel mai mult (pentru lucrurile 
care se diferenţiază prin gen, ca și pentru cele care se diferen- 
țiază prin specie nu sc poate concepe ceva exterior. S-a arătat, 
într-adevăr, că în raport cu lucrurile din afara genului nu există 
diferență /în sens propriu/; deci diferenţa maximă se regăsește 
/în cadrul aceluiași gen/). Or, cele care se diferenţiază cel mai 
mult în cadrul aceluiași gen sunt contrarii, deoarece diferenţa 
perfectă dintre acestea este maximă. De asemenea, cele care se 
diferenţiază cel mai mult în cadrul aceluiaşi receptacul sunt 
contrarii, deoarece materia este identică pentru contrarii”! ; de 
asemenea, /sunt contrarii/ și cele care se diferenţiază cel mai 
mult sub autoritatea aceleiași capacităţi sau virtualităţi (căci 
și știința referitoare la /obiectele /situate în același gen este 
unică). În cazul acestora diferenţa perfectă este maximă. 

Prima contrarietate este cea dintre posesie şi privațiune, dar 
nu orice privaţiune (căci „privaţiune“ are mai multe sensuri), 
ci aceea care este perfectă. Celelalte contrarii se concep după 
modelul acestei contrarietăți. Unele lucruri se numesc contrarii 
prin aceea că posedă, altele fiindcă fac sau pot face, altele fiindcă 
sunt preluări sau pierderi ale acestor contrarii sau ale altora. 

Iar dacă aparțin opoziţiilor și contradictia, și privațiunea, 
şi contrarietatea, și relația, prima dintre acestea este contra- 
dicţia. Propriu contradicţiei este că ea nu admite vreun termen 
intermediar /între cei doi termeni contradictorii/. Însă 
contrarietatea admite intermediari, de unde se vede că nu e 


3! Ceea ce este materia sensibilă pentru indivizi, este genul pentru 
specii, și, de asemenea, virtualitatea în raport cu actualizările sale. 

totuna contradicția și contrarietatea.?2 Jar privaținnea este un 
fel de contradicție. Căci suferă o privaţiune fie totală, fie cumva 
determinată ori cel cu totul incapabil să aibă /o anume calitate/, 
ori cel care, născut fiind să aibă o anumită calitate, nu o are 
totuși. (În multe moduri vorbim despre „privaţiune“, așa cum 
am arătat în altă parte.13) 

Rezultă că privaţiunea este o contradicție, fie că e definită 
drept o incapacitate, fie că e asociată cu substratul care o acceptă. 
De aceea, dacă nu există termen mediu în cazul contradicţiei, 
pentru unele privaţiuni există: într-adevăr, orice lucru este ori 
egal, ori non-egal /cu un altul/, dar nu orice lucru este fie egal, 
fie inegal, ci, dacă totuși este în acest fel, el e astfel doar pe un 
substrat /care admite/ egalitatea.34 

Or, dacă generările /lucrurilor/ au loc prin intermediul 
materiei pornind de la contrarii, ele apar fie din formă și din 
posesia formei, fie dintr-o privaţiune de formă, de configuratie; 
este atunci limpede că orice contrarietate este o privaţiune, dar 
nu orice privațiune este o contrarietate. Motivul este că lucrul 
privat de ceva poate fi privat în multe feluri. Termenii ultimi 
însă, din care provin schimbările, sunt termenii contrari. Aceasta 
se vădește prin inducţie: într-adevăr, orice contrarietate are 
privaţiunea drept unul dintre termenii contrari, dar lucrurile 
nu decurg asemănător în toate situațiile: inegalitatea este /pri- 
vațiunea/ de egalitate, neasemănărea este privaţiunea de asemă- 
nare, viciul este privaţiunea de virtute. 


32 „Sănătosul“ și „bolnavul“ sunt contrarii, în timp ce „sănătosul“ 
și „non-sănătosul“ sunt contradictorii. În cazul propoziţiilor: Univer- 
sala afirmativă și universala negativă sunt contrare; universala afirma- 
tivă și particulara negativă sunt contradictorii. 

3 Cartea Delta, cap. 22. 

Opoziția egal-inegal presupune un substrat care acceptă o relaţie 
cantitativă. Acolo unde nu se poate vorbi despre cantitate, se poate spune 
doar că avem de-a face cu o non-egalitate; de exemplu, între roșu și 
galben nu există nici egalitate, nici inegalitate, ci doar non-egalitate. 

Cu toate acestea, nu se poate spune că egalul și inegalul sunt ter- 
meni contrarii, în sensul în care recele şi caldul sunt. Recele și caldul 
admit intermediar, dar egalul și inegalul nu. 

Deosebirea /între asemenea situaţii/ a fost menţionată: într-un 
caz, /există privaţiune/ numai dacă lucrul respectiv este privat 
de ceva, în alte situaţii — dacă este privat de ceva într-un anumit 
moment sau într-o etapă /a vieţii/, de exemplu, la o anumită 
vârstă, sau într-o privinţă capitală, sau în toate privintele. 

De aceea, pentru unele /contrarietăţi/ există termeni medii, 
şi există oameni care nu sunt nici virtuoși, nici viCioși, în timp 
ce pentru altele — nu există, ci este necesar ca un număr /natu- 
ral/ să fie ori impar, ori par; motivul este că în prima situaţie 
există un substrat definit, ceea ce nu este cazul în cea de-a doua 
situaţie.35 

Rezultă în mod evident că întotdeauna unul dintre contrarii 
este conceput ca o privaţiune. Dar e destul ca primele /genuri/ 
și genurile contrariilor /să aibă această proprietate/, de exemplu, 
unul și multiplul; căci celelalte /contrarii/ se pot reduce la acestea. 


Capitolul 5 


Deoarece un contrariu are un singur contrariu, S-ar putea 
pune întrebarea în ce fel se opun unul și multiplul, apoi în ce 
fel se opune egalul marelui și micului. 

Or, noi, întotdeauna într-o opoziţie, folosim interogaţia 
disjunctivă, de exemplu „care din două, e alb sau e negru?“ 
şi /de asemenca/: e alb, sau e non-alb ? Nu întrebăm /ceva de 
tipul/ „e oare om, sau alb ?“ decât dacă asumăm o anumită ipo- 
teză /disjunctivă/ şi vrem să știm, de exemplu, dacă a venit 


% În primul caz, substratul este un om, careare o natură determi- 
nată (e o Fiinţă), indiferent dacă este vicios sau virtuos. Nu există 
om nedeterminat. În al doilea caz, numărul — nefiind o Fiinţă — nu 
are o natură determinată. 

S-ar putea spune și altfel: a fi sau nu virtuos pentru om ține de 
proprietăţile contextuale, care nu determină esenţial subiectul. A fi 
sau nu par pentru număr (sau a fi masculin sau feminin pentru om) 
ține de proprietățile esențiale (intră în definiţia esenței) și în absența 
lor, subiectul este indeterminat. Contrarietatea par-impar este o contra- 
dicție, căci un număr întreg nu poate fi decât sau par, sau impar. 

Cleon sau Socrate. Dar acest tip ultim de întrebare nu se pune 
cu necesitate pentru nici un gen, ci el provine în ultimă instanță 
din întrebarea disjunctivă fundamentală. Căci numai termenii 
opuși <ăwnkeiţeva> nu pot exista laolaltă, lucru de care se 
foloseşte și cel care întreabă: „cine a venit ?“ Căci dacă ar putea 
sta laolaltă, întrebarea ar fi ridicolă. Dar chiar dacă /Socrate 
și Cleon ar veni împreună/, și în acest fel întrebarea se reduce 
la opoziţie, anume la opoziţia dintre unu și multiplu, de pildă: 
au venit amândoi sau numai unul dintre ei 7% 

Așadar, deoarece în opoziții cercetarea se face întotdeauna 
printr-o întrebare disjunctivă, dar se spune, pe de altă parte: 
este mai mare, sau mai mic, sau egal? — problema este de a 
şti care este în raport cu acești termeni termenul opus egalului. 
Căci /egalul/ nu se poate opune nici unuia dintre ei, nici 
ambilor. De ce oare s-ar opune mai curând mai marelui decât 
mai micului? În plus, egalul se opune /și/ inegalului, de unde 
rezultă că egalul va avea mai multe contrarii decât unul singur. 
Iar dacă inegalul semnifică același lucru concomitent în ambele 
sensuri, ar trebui ca egalul să fie opusul a doi termeni (aceasta 
este o dificultate care vine în ajutorul celor care sustin că 
inegalul este o dualitate). Însă, în acest fel, un lucru ar avea 
două contrarii, ceea ce este cu neputintă. 

În plus, egalul apare a fi situat între mare și mic, dar nici 
o contrarietate nu se află la mijloc şi nici din definiţia ei acest 
lucru nu este posibil. Căci nu ar putea exista contrarietate 


3 Opoziția poate fi ori contradicție, ori, cum rezultă din exemplele 
de mai jos, contrarietate. 

37 Aristotel vrea să arate că orice întrebare dublă se reduce până 
la urmă la o întrebare disjunctivă, în care termenii respectivi sunt 
contradictorii. Întrebarea: „Cine a venit, Cleon sau Socrate?“ se 
reduce la două întrebări disjunctive: 1) Cei doi au venit împreună 
sau a venit numai unul singur? 2) Dacă a venit numai unul singur, 
acela este unul sau celălalt? 

38 Într-adevăr, după cum s-a arătat în capitolul anterior, contra- 
rietatea presupune o distanţă maximă dintre contrarii, ceea ce înseamnă 
că între un termen mediu și un extrem nu există contrarietate, deoa- 
rece distanța nu este maximă. 

perfectă situată între /alți termeni/, ci mai curând ea are întot- 
deauna un termen /intermediar/ situat între sine /ca unul dintre 
contrarii și celălalt contrariu/. 

Rămâne atunci ca /egalul/ să se opună /marelui și micului/ 
fie ca negatie, fie ca privaţiune. Dar el nu se poate opune ambelor; 
într-adevăr, de ce s-ar opune mai curând marelui decât micului? 
Prin urmare, egalul este o negație privativă și a marelui, şi a 
micului. De aceea, în raport cu ambii se pune întrebarea dis- 
junctivă, dar nu în raport doar cu unul dintre ei.% 

De exemplu, nu se poate întreba /cu sens disjunctiv/: e mai 
mare sau egal, e egal sau mai mic? Întotdeauna /în acest caz/ 
sunt trei termeni. 

Dar /opoziţia respectivă/ nu este o privaţiune în mod nece- 
sar. Căci nu orice lucru care nu e nici mai mare, nici mai mic, 
e egal, ci doar acelea care prin natura lor sunt astfel.+! 

Prin urmare, egalul este ceea ce nu este nici mare, nici mic, 
dar capabil prin natură să fie sau mare, sau mic. Și el se opune 
ambilor, ca o negaţie privativă. De aceea el se află între /mai/mare 
și /mai/ mic. 

Şi ceea ce nu e nici bun, nici rău se opune și binelui, și răului, 
doar că e lipsit de un nume. Într-adevăr, și unul și celălalt au 
multe sensuri și nu există un unic subiect care le primește. Mai 
degrabă însă ceea ce nu este nici alb, nici negru /are un nume/, 
dar nici acesta nu are de fapt un singur nume, ci sunt definite 
cumva culorile cărora le revine această negaţie privativă: căci 
e necesar ca /acest intermediar/ să fie ori cenușiu, ori pal, ori 
ceva asemănător. Încât cei care susţin că toate cazurile sunt ase- 
mănătoare /cu acestea/ nu fac reproșuri întemeiate /adversarilor 
lor/: ei spun că ar exista un termen mediu între gheată și mână 


3 Când spunem că A este egal cu B, spunem implicit că A nu e 
nici mai mare, nici mai mic decât B. Prin urmare egalul neagă atât 
mai marele, cât și mai micul. 

4% Trebuie întrebat: e egal, sau inegal? Iar dacă e inegal, abia atunci 
se poate întreba: e mai mare, sau mai mic? 

“ Roșul nu e nici mai mic, nici mai mare, nici egal cu albul, 
deoarece genul culorii nu admite relație „mai mare“. 

care nu e nici gheată, nici mână, de vreme ce și ceea ce nu e 
nici bun, nici rău formează un intermediar între bun și rău, dat 
fiind că ar trebui să existe un intermediar pentru toate lucrurile. 

Dar nu e necesar ca aceasta să se întâmple. Căci pe de-o 
parte există negarea simultană a termenilor contrarii care admit 
termen mediu și între care existăfiresc o anumită distanță. Dar 
în cazul altor lucruri nu se poate /de fapt/ vorbi despre dife- 
renţă. Căci sunt negaţi simultan termeni care se află cuprinși 
fiecare în alt gen, astfelîncâr nu există aici /pentru ei/ un unic 
substrat material comun.*? 


Capitolul 6 


Dificultăţi asemănătoare ar putea apărea și în legătură cu 
unul și multiplul. Căci dacă multiplul este opus unului în mod 
univoc <&nA&c>, se vor ivi multe imposibilităţi: într-adevăr, 
unul va fi puțin sau puține lucruri, iar multiplul se va opune 
și puţinului.* 

În plus, doiul este multiplu, dacă dublul este numit multi- 
plu, și anume multiplu cu doi; de unde rezultă că unul este puţin. 
Căci în raport cu ce este doiul multiplu, dacă nu în raport cu 
unul și cu puținul? În fapt, nu există nimic mai puţin /decâtunul/. 

De asemenea, precum lungul și scurtul sunt în lungime, tot 
așa în mulţime sunt multul și puţinul; și ceea ce ar fi mult 
înseamnă și multe lucruri, dar și multe lucruri înseamnă mult 
(dacă nu există vreo diferență într-un continuu bine definibil); 
rezultă atunci că puținul va fi o mărime, încât și unul va fi o 
mărime, dacă este în această situaţie puţinul. Acest lucru devine 
necesar, dacă doiul este o multiplicitate. Dar probabil că 
multiplicitatease concepe, într-un sens, echivalentă cu multul, 


+2 E cazul situației cu mâna și gheata: nu există un gen comun al 
lor și de aceea nici nu se poate vorbi despre intermediar. 

4 Într-adevăr, se stabilise că orice lucru nu poate avea decât un 
singur contrar; or, dacă multiplicitatea are dreptcontrar pe de-o parte 
unitatea, pe de altă parte puţinul, același lucru va avea două contrarii. 

darele rămân totuși noțiuni diferite: de exemplu, apa este ceva 
mult, dar nu e o multiplicitate.*4 

Or, în cazul lucrurilor divizibile spunem că /sunt multe/ 
într-un anumit sens, dacă ele alcătuiesc o mulțime în exces, fie 
în mod absolut, fie relativ la ceva (și, la fel, putinul este o mulțime 
având o lipsă); în alt sens însă, ele sunt multe numeric, și numai 
în acest caz /multul/ se opune unului. În acestfel vorbim despre 
unu sau multiplu, ca și când cineva ar vorbi despre un /lucru/ 
și unele /lucruri/, sau despre alb și albe, cât și despre lucrurile 
măsurate în raport cu măsura [și măsurabilul). În acest fel vorbim 
despre multiple <noiianriâma>. Căci fiecare număr este mult, 
fiindcă el constă din unităţi, și fiindcă este măsurabil, fiecare 
în parte, cu ajutorul unului, fiind opus unului, nu puţinului. 

În acest sens și doiul este mult, dar nu este ca o mulţime 
având un exces, fie în raport cu ceva, fie în mod absolut, ci el 
e luat ca primul /mult/. Dar, la modul absolut, doiul este puţin. 
Căci el este prima mulțime având o lipsă.% 

(De aceea Anaxagoras s-a înșelat spunând că toate cele erau 
laolaltă indefinite și ca mulțime, și ca micime; ar fi trebuit să 
spună, în loc de „micime“, „puținătate“, Căci lucrurile nu erau 
indefinite /în acel sens/.)%6 

Într-adevăr, puţinul nu există datorită unului, după cum 
susţin unii, ci datorită doiului. 

Așadar unul și multiplul aflate în numere se opun precum 
măsura și măsurabilul. Acelea sunt luate ca relative, câte nu 
aparţin relativelor în sine. Într-adevăr, am distins în altă parte 
că relativele se concep în două sensuri, într-un sens ca contrarii, 


3 Toată această discuţie pare fastidioasă și chiar inutilă, în fond 
reducându-se la constatarea că multul! și puţinul sunt noțiuni relative. 
Dar trebuie înțeles că Aristotel polemizează mereu cu sofiștii și că 
dorește să nu le lase acestora nici o portiţă de scăpare. 

45 Dacă unul, la modul absolut, nu este multime, ci este opus mul- 
țimii, prima mulţime este doiul. Dar fiindcă doiul este mai mic decât 
treiul și alte multimi, el este prima mulțime definită prin lipsă, ca 
mulțime. 

+e Multul se opune puţinului, nu micului — spune Aristotel. 

într-alt sens ca știință în raport cu obiectul de cunoscut, datorită 
faptului că ceva este raportat la altceva. Și, pe de altă parte, 
nimic nu se opune ca unul sa fie considerat mai mic decât 
altceva, de pildă, decât doi. 

Dar, dacă el este mai mic, el nu este totodată și mic. Căci 
mulțimea este ca un gen al numărului; într-adevăr, numărul 
este o mulțime măsurată cu unitatea, și astfel unul și numărul 
se opun cumva, dar nu ca contrarii, ci ca entităţi aparținând 
relativelor, după cum s-a arătat. În felul în care primul este 
/unitatea de/ măsură, iar celălalt este obiectul măsurat, în acest 
fel ele se opun. De aceea nu orice este o unitate este și un număr, 
de pildă, dacă este vorba despre ceva indivizibil.“ 

Însă știința, raportată în mod similar la obiectul cognoscibil, 
nu se comportă totuși în mod similar /ca unul față de număr/. 
S-ar părea, într-adevăr, căștiința este o /unitate de/ măsură și 
că obiectul cognoscibil este lucrul măsurat, însă se întâmplă ca 
orice știință să fie un obiect cognoscibil, dar nu orice obiect 
cognoscibil este o știință, fiindcă într-un anume fel știința se 
măsoară prin obiectul cognoscibil. 

Cât despre mulţime, aceasta nu este nici contrariul puținu- 
lui — contrariul acestuia este multul luat ca o mulțime care 
depășește cantitativ faţă de o mulțime care este depășită canti- 
tativ —, nici lui unu în general. Ci mulţimea, după cum s-a spus, 
/se opune unului/ în sensul în care ea este divizibilă, în timp 
ce unul este indivizibil. În alt sens, mulțimea și unul se opun 
ca relații, la fel cum știința se opune obiectului de cunoscut, 
dacă mulțimea este număr, în timp ce unul este unitatea de 
măsură /cu care se măsoară numărul respectiv/. 


17 Cartea Delta, cap. 15. 

48 Nu trebuie uitat că pentru greci unu nu este număr, deși exis- 
tența sa face numerele posibile. Motivul principal pentru această 
distincţie este că numărul este socotit a fi o multiplicitate, în timp 
ce unul (în sens absolut) este opusul multiplicităţii. Pe de altă parte, 
pentru greci, numerele (naturale) erau ori parc, ori impare; or, despre 
unu nu se poate spune nici că e par (nu e divizibil cu doi), nici impar 
(nu admite un element central). 

Deoarece este cu putință să existe un intermediar între 
contrarii și el chiar există între unele contrarii, este necesar ca 
intermediarele să provină din contrarii. Într-adevăr, toate inter- 
mediarele, ca și lucrurile ale căror intermediare sunt ele, se află 
în același gen. 

Căci spunem că sunt intermediare acele stadii prin care este 
necesar să treacă, în prealabil, ceea ce se află în proces de trans- 
formare. (De pildă, dacă s-ar trece de la /sunetele/ corzii supe- 
rioare a lirei spre cele date de coarda inferioară chiar și cu foarte 
putin, se va ajunge mai întâi la sunete intermediare.*? Și în cazul 
culorilor, dacă se va trece de la alb către negru, se va ajunge la 
purpuriu și la gri mai înainte de negru. La fel și în celelalte cazuri.) 

Dar în transformările de la un gen la alt gen nu există 
/termen intermediar/ decât în mod contextual, de exemplu, 
dacă se trece de la o culoare la o formă.50 Este, prin urmare, 
necesar ca intermediarele să se afle în același gen atât cu ele 
însele, cât și cu termenii ale căror intermediare sunt ele. Însă 
toate intermediarele sunt între anumiti termeni opuși. Căci 
numai pornind de la astfel de termeni luati intrinsec este posibilă 
transformarea. lată de ce este imposibil să existe un intermediar 
pentru termeni care nu sunt opuși: În acest caz, ar putea exista 
transformare chiar și pornind de la termeni neopuși. 

Dar nu există termen mediu între termenii opuși ai unei 
contradicții (aceasta este contradicţia — o opoziţie unde sau 
unul, sau altul dintre cei doi termeni este, într-un fel sau altul, 
prezent, ea neavând nimic intermediar).5! 


+9 Lira avea trei corzi: cea superioară <bn&rn> având însă sunetele 
cele mai joase, cea intermediară <uton> și cea inferioară <výtn> cu 
sunetele cele mai înalte. 

50 De pildă, dacă s-ar spune că, atunci când o bucată de metal s-ar 
topi în foc, am spune că se trece de la un metal cenușiu la un unul lichid. 

5t Contradicţia este între A și non-A, astfel încât un subiect S să 
fie ori A, ori non-A; nu poate, prin urmare, exista termen interme- 
diar, conform principiului terțiului exclus. (Cartea Gamma, cap. 7.) 

În rest, termenii opuși sunt prin relație, prin privațiune și 
prin contrarietate.5? În cazul relaţiilor care nu sunt contrarietăți, 
nu există intermediar, deoarece aici /termenii/ nu se află situaţi 
în același gen. I Într-adevăr, care este intermediarul dintre știință 
și obiectul ei ? În schimb, există un intermediar între mare și mic. 

Dar, dacă intermediarele se află situate în același gen, după 
cum S-a arătat, și anume, Situate între contrarii, este necesar 
ca ele să constea din aceste contrarii. Căci, sau va exista un 
anume gen al lor, sau nici unul. Iar dacă va exista un gen /al 
contrariilor/, astfel încât să existe ceva anterior contrariilor, 
diferențele contrare vor fi anterioare /speciilor contrarii/ — 
adică diferențele care produc speciile contrare ale genului: în- 
tr-adevăr,speciile sunt formate din gen și din diferențe. (De exemplu, 
dacă albul și negrul sunt contrare, primul este o culoare care 
distinge /obiectele/ <âexprrukdv yp a>, iar celălalt este o 
culoare care le confundă <ovykpinkov xpâua>. Acestea — ceea 
ce distinge și ceea ce confundă — sunt diferentele, ce sunt ante- 
rioare /culorilor respective/. Astfel încât aceste /diferențe/ 
reciproc contrarii sunt anterioare, iar diferenţele contrarii sunt 
mai degrabă contrarii /decât speciile contrarii/. 9 

Dar și celelalte /specii/, și intermediarele sunt alcătuite din 
gen și din diferente. (De exemplu, culorile sunt intermediare 
între alb și negru și trebuie concepute ca provenind din gen — 
culoarea este un gen — și din anumite diferențe. Dar aceste 
diferenţe nu vor fi primele contrariis+, căci de ar fi așa, fiecare 
culoare ar fi sau alb, sau negru. Așadar există și alte diferente 
și ele vor fi situate între primele contrarii, în timp ce primele 


52 Relatie: mamă-copil; privaţiune: întreg-neîntreg; contrarie- 
tate: rece- cald. 

53 Contrariile sunt produse, în cadrul genului, de aplicarea unor 
diferențe care trebuie să fie ele însele contrarii pentru a produce 
speciile contrarii, și chiar în mai mare măsură contrarii decât speciile. 
Or, când aceste diferenţe sunt prezente împreună în cadrul genului 
comun, ele nasc intermediarele. Iată de ce se poate spune că inter- 
mediarele sunt produse de contrarii. 

54 Adică diferentele care produc, de pildă, roșul sau galbenul. 

diferente sunt ceea ce distinge și ceea ce confundă. ) Rezultă că 
trebuie căutate aceste prime elemente care nu sunt contrare 
în cadrul genului, respectiv, din ce anume constau interme- 
diarele /situate între contrarii/. Căci este necesar ca cele situate 
în același gen să fie alcătuite din entităţi necompuse în raport 
cu genul, sau să fie /ele însele/ necompuse.55 

Contrariile, așadar, nu sunt compuse unele din altele, încât 
sunt principii; intermediarele însă sunt /compuse/ fie toate, 
fie nici unul /nu este compus din contrarii/. Căci din contrarii 
se naște ceva, astfel încât să existe o transformare către acesta, 
înainte ca să existe transformare ducând către contrarii. Într-a- 
devăr, /unul dintre contrarii/ va fi /în acest ceva/ mai mult sau 
mai puţin decât celălalt. Așadar și acesta va fi un intermediar 
între contrarii. 

Şi celelalte intermediare, prin urmare, sunt toate compuse. 
Căci un compus, mai mare fiind decât un termen /extrem/ și 
mai mic decât celălalt /termen extrem/, se compune din acei 
termeni faţă de care el este mai mare, respectiv mai mic. Dar, 
fiindcă nu există alţi termeni aparținând aceluiași gen, anteriori 
contrariilor, toate intermediarele ar fi alcătuite din contrarii, 
astfel încât și toți termenii subordonati, contrariile, interme- 
diarele, vor fi alcătuite din primele contrarii.5 Că, așadar, 
intermediarele toate se află în același gen și sunt situate între 
contrarii, și că ele toate sunt constituite din contrarii este limpede. 


Capitolul 8 


Ceea ce este altceva prin specie este altceva faţă de ceva și 
trebuie ca acest ceva să aparţină ambelor lucruri. De exemplu, 
dacă ești un alt animal prin specie /decât mine/, este vorba 
despre două animale. Este deci necesar ca cele diferite prin specie 
să se afle situate în același gen. Într-adevăr, numesc „Ben“ ceva 
prin care ambele lucruri sunt concepute ca fiind unul și același, 


55 Diferenta nu este reductibilă la gen. 
56 Evident, primele contrarii sunt diferențele contrarii despre care 
a fost vorba mai înainte. 

având o diferență non-contextuală, fie că el este luat ca materie, 
fie într-altfel. 

Într-adevăr, trebuie nu numai ca genul comun să aparțină 
/ambelor specii/, precum „ambele vietăţi sunt animale“, ci și 
ca acest „animal“ să fie altul în fiecare dintre cele două vietăţi, 
astfel încât un animal este cal, în timp ce un altul este om. De 
aceea acest gen comun trebuie să fie diferențiat prin specia 
unuia și a celuilalt. Va fi, prin urmare, în sine, o /specie/— un 
animal calificat într-un fel, cealaltă — un animal calificat într-alt 
fel; de exemplu, primul va fi cal, al doilea — om. Este atuna 
necesar ca această alteritate să fie diferența genului. Numesc, 
într-adevăr, diferența genului o alteritate care face ca ceva 
anume /genul/ să fie altceva. 

Ea va fi, aşadar, o contrarietate (e clar în baza inducției). 
Într-adevăr, toate lucrurile se divid logic prin termeni opuși, 
şi s-a arătat faptul că contrariile se află situate în același gen. 
Căci contrarietatea era o diferenţă perfectă, iar orice diferență 
în specie este a ceva în raport cu altceva, astfel încât acest 
/alt/ceva este identic și gen pentru ambele specii care sunt opuse 
/prin contrarietate/. (De aceea, toate contrariile se află situate 
în aceeași linie de predicaţie <ovotoiyia tìg katnyopiaç> — 
este vorba despre cele diferenţiate prin specie și nu prin gen, 
şi ele sunt cel mai mult diverse între ele; într-adevăr, diferența 
lor este perfectă. lar ele nu pot să apară laolaltă.) Așadar, 
diferenţa este o contrarietate. 

Aceasta înseamnă deci a fi altceva prin specie: când entități 
indivizibile <&ropa>, aflându-se în același gen, posedă o 
contrarietate (cele indivizibile și care nu posedă o contrarietate 
sunt identice prin specie ).57 

Contrarietăţile apar, într-adevăș, în procesul de diviziune 
logică și la termenii intermediari, înainte chiar de a se ajunge 
la /speciile/ indivizibile.58 


57 ğtopa (indivizibile) se referă aici la speciile indivizibile (in fi- 
mae species), mai curând decât la indivizi. 

58 De exemplu, dacă se divide genul „animal“, se poate ajunge la 

fs Sedii À za ; De e 

termeni intermediari de tipul „animal cu blană“ —„animal fără blană“, 

De aici rezultă că,în raport cu numitul gen, nici una dintre 
speciile genului nu este nici identică /cu el/, nici diferită /de 
el/ prin specie. Și pe bună dreptate: căci materia este clarifi- 
cată prin negaţie; iar genul este materia acelui lucru al cărui 
gen este numit (mă refer la gen nu în sensul de „neam“, precum 
„neamul Heraclizilor“, ci în sens natural.)5? 

De asemenea /speciile nu sunt nici identice, nici diferite/ 
nici în raport cu /speciile/ care nu se află în același gen, ci ele 
se vor diferenţia /doar/ prin genul /lor/ de acelea, în timp ce 
se vor diferenţia prin specie de speciile aflate în același gen. 
Căci este necesar să fie o contrarietate diferenţa a ceva /față 
de altceva/ care se diferenţiază prin specie. Or, diferenţa există 
numai la /speciile/ care sunt situate în același gen. 


Capitolul 9 


S-ar putea cineva întreba, de asemenea, de ce femeia nu se 
diferențiază de bărbat prin specie, dat fiind că femininul și 
masculinul sunt contrare, iar diferenţa este o contrarietate; 
totuși un animal femelă și unul mascul nu sunt diferite prin 
specie. Răspunsul este că această diferență /între masculin și 
feminin/ aparţine intrinsec animalului. Ea nu este precum 
diferența dintre albeață și negreală, ci atât femela, cât și masculul 
aparţin animalului ca atare.60 


între care există o opoziţie, chiar înainte de a se ajunge la speciile 
indivizibile, de tipul câini, vrăbii etc. 

59 Tévoç înseamnă în grecește, în sens, propriu, „neam“, „familie“; 
semnificaţia cuvântului s-a abstractizat în speculația filozofică. La 
Aristotel, „genul“ este echivalentul logic al „materiei“ pe plan fizic. 

60 Este vorba, desigur, despre distincţia dintre diferențe esențiale, 
cuprinse în definiția speciei sau a genului, și diferențe extrinseci defi- 
niției. Animalul conţine, în definiţia sa, noțiunea femininului și a 
masculinului. De asemenea, orice specie subordonată unui gen trebuie 
să împărtășească proprietăţile esenţiale ale genului. 

Această aporie este aproape identică cu cea care vrea să știe 
de ce o contrarietate creează specii diferite, în timp ce alta — 
nu, de exemplu, contrarietatea dintre „cu picioare“ și „înari- 
pat“ — da, dar aceea dintre albeaţă și negreală — nu. Sau e așa 
fiindcă unele sunt însușiri proprii ale genului <oixeîa ráðn 10% 
vEvove>, în timp ce altele nu sunt ?6! 

Apoi, există, pe de-o parte, forma, pe de altă parte, materia.62 
Or, contrarietăţile din formă /definiţie/ conduc la o diferență 
specifică, în schimb, cele care se află în compusul cu materie 
nu conduc la așa ceva. Iată de ce nici pielea albă, nici cea neagră 
a omului nu /formează specii diferite/, nici nu există o diferență 
/specifică/ a omului alb în raport cu omul negru, nici măcar 
dacă i s-ar da un nume diferit. Căci /în acest fel/ omul este 
luat ca materie, or, materia nu produce diferenţa /specifică/. 
De aceea oamenii /individuali/ nu sunt specii ale „omului“, 
deși cărnurile și oasele din care cutare sau cutare este alcătuit 
sunt diferite. Evident, întregul compus este diferit, dar în specie 
nu există diferență, pentru că nu există contrarietate inclusă 
în definiţie. lar aceasta este ultimul indivizibil /din punct de 
vedere conceptual/. 

Callias este forma-/definiţie/ luată împreună cu materia. 
Iar albul este om, deoarece Callias este om, însă numai într-un 
anume context omul /este alb/. Nici cercul din bronz, nici cel 
din lemn /nu sunt specii diferite ale cercului/. Nici triunghiul 
din bronz, nici cercul de lemn nu se diferenţiază în ceea ce 
privește specia din cauza materiei /diferite/, ci fiindcă în 
definiţia lor se află o contrarietate.s 


61l Însușirile proprii (intrinseci) ale genului subordonat creează 
diferențe de tip specific, în timp ce alte însușiri, care nu sunt intrin- 
seci — nu creează astfel de diferențe. 

62 Se știe că genul — privit dinspre specii — este identificat cu ma- 
teria. În alt sens, genul poate fi văzut ca o specie mai cuprinzătoare 
şi definit ca atare. Regula este că ceea ce este cuprins în definiţie 
conduce la diferentieri specifice. 

6 Încă o dată, trebuie observată complexitatea noţiunii de „ma- 
terie“ la Aristotel. 1) „Materia“ este „materialul“ din careeste alcătuit 

Dar oare materia nu produce lucruri diferite prin specie, 
fiind ea cumva diferită, sau sunt situaţii când ea produce astfel 
de lucruri? De ce acest cal este diferit prin specie de acest om? 
Desigur, formele lor sunt unite cu materia. Sau, fiindcă există 
o contrarietate în formă sau definiție ? Dar există /o contrarietate/ 
și între omul alb și calul negru, iar ea ţine de specie, și nu de 
faptul că unul este alb și celălalt negru, deoarece, chiar dacă 
ambii ar fi albi, totuși cele două vietăţi ar fi diferite ca specie. 

Dar masculinul și femininul sunt însușiri proprii animalului, 
însă ele nu se află în Fiinţa sa, ci în materie și în trup; de aceea 
aceeași sămânță devine femelă sau mascul supusă fiind unor 
anumite acțiuni.64 

S-a arătat, așadar, ce înseamnă a fi diferit prin specie, și de ce 
unele lucruri se diferenţiază prin specie, în timp ce altele — nu. 


Capitolul 10 


Deoarece contrariile sunt diferite prin specie, iar pieritorul 
și nepieritorul sunt contrarii (privaţiunea este, într-adevăr, o 


un corp. 2) „Materia“ este, sub raport logic, genul proxim. Așa cum 
insul individual se compune din materie (material) și formă 
(configuraţie), specia se compune din gen și din diferență. Ceea ce 
asociază ambele „materii“ este aspectul lor de virtualitate, faptul că 
ele, indeterminate fiind, pot avea diferite deveniri. 

6 Această teorie biologică este asociată cu ideea că există proprie- 
tăți intrinseci. Acestea ar fi însă ale materiei, și nu ale formei. Vezi 
şi nota 60. Există, prin urmare: 

a) diferente individuale, date de materia diferită în cadrul aceleiași 
specii (alb-negru). 

b) diferente ținând de esența speciei, dar care nu sunt totuși 
cuprinse în definiţia speciei (masculin-feminin) și care nu creează 
specii separate. 

c) diferente între specii diferite, atunci când există definiții diferite, 
care presupun un gen comun (om-cal). 

d) diferențe sau mai degrabă alterități în cazul unor genuri diferite: 
om-nas. 

incapacitate determinată), este necesar ca pieritorul și nepie- 
ritorul să fie diferite ca gen.65 

Însă am vorbit despre denumirile universale, astfel încât ar 
putea să nu fie necesar ca orice lucru nepieritor și pieritor să 
fie diferit prin specie, precum nici albul și negrul nu sunt. (E 
posibil, într-adevăr, ca același lucru sa fie /și alb, și negru/, și 
chiar simultan, dacă ar fi vorba despre un universal.5 De exem- 
plu, omul ar putea fi deopotrivă alb și negru; și individualele 
ar putea accepta contrariile: același om ar putea fi alb și negru, 
dar nu concomitent. Însă albul și negrul sunt contrarii.) 

Dintre contrarii însă, unele aparţin unor lucruri în mod 
contextual, precum cele mai sus-menţionate și nenumărate 
altele; altele nu pot aparţine /în acest fel/; printre acestea sunt 
şi pieritorul și nepieritorul. Căci nimic nu este pieritor în mod 
contextual.57 Într-adevăr, contextualul poate și să nu existe, dar 
pieritorul aparține proprietăţilor necesare ale lucrurilor unde 
el se află. Altminteri, unul și același lucru va fi și pieritor și 
nepieritor, dacă este cu putință ca el să nu aibă proprietatea de 


65 Pasajul este dificil, deoarece, după ce a precedat, ne-am aștepta 
ca Aristotel să susțină că pieritorul și nepieritorul diferă ca specie, 
și nu ca gen. Unii interpreți au luat cuvântul „gen“ în sens general, 
considerându-l oarecum sinonim aici cu „specie“. Alții au considerat 
textul alterat. Alţii au considerat pasajul neautentic sau aparţinând 
unei alte faze a lui Aristotel. 

Pe de altă parte, trebuie observat că, dacă materia este cea care 
aduce pieirea, și dacă unitatea materiei duce la unitatea genului, 
absența materiei (sau măcar a materiei sensibile) din lucrurile 
nepicritoare — precum astrele, sufletul — ar presupune că acestea 
diferă nu doar prin specie de cele pieritoare, dar și prin gen. 

Că Aristotel înțelege aici „gen“ și nu „specie“, deoarece el insistă 
asupra distanţei enorme dintre pieritor și nepieritor, este evident din 
finalul capitolului, care pregătește Cartea Lambda. 

€ Evident, primele contrarii sunt diferențele contrarii despre care 
a fost vorba mai înainte. 

67 Pieritorul nu arc o existenţă necesară. Dar dacă ceva poate pieri 
înseamnă că pieirea sa nu este contextuală, în sensul că s-ar putea 
petrece, sau nu. 

a pieri. Sau este, așadar, necesar ca Fiinţa pentru orice lucru 
pieritor să fie pieritorul, sau ca pieritorul să se afle în Fiinţa 
respectivă. Același raţionament este valabil și în legătură cu 
nepieritorul. Ambele, într-adevăr, aparțin proprietăţilor necesare. 

Principiul potrivit cu care ceva este pieritor, în timp ce 
altceva — nepieritor presupune o opoziţie, încât este necesar 
ca lucrurile respective să fie altele prin gen. Este limpede, de 
aici, că nu pot exista Forme în felul în care sunt văzute de unii 
filozofi. Căci /în acest caz/ și omul va fi deopotrivă pieritor 
şi nepieritor. Totuşi, prin specie, Formele sunt considerate 
identice cu indivizii, şi nu având doar un nume comun. Dar 
cele diverse prin gen se diferențiază /chiar/ mai mult decât cele 
care se diferenţiază prin specie.68 


6 Platonicienii susțin — zice Aristotel — că Formele (tà eàn) și 
indivizii care se aseamănă cu Formele ţin de același etâog — specie. 
Or, nu numai că eternul și pieritorul nu aparţin aceleiași specii, dar 
nu aparțin nici măcar aceluiași gen, așa cum s-a văzut, deoarece nu 
au o materie comună. (Astrele au o materie celestă, lipsită de contrarii, 
iar motoarele lor inteligibile nu au materie deloc, ci sunt actualizări 
pure.) Aristotel pregătește aici discuţia despre Fiintele divine din 
Cartea Lambda. 

Rezumatul Cărților Alpha mare, Beta, Gamma (cu unele semni- 
ficative diferențe), Epsilon. Reluarea rezumativă a unor capitole din 
Fizica, privitoare la mișcare ca trecere de la virtualitate la actualizare. 
Mişcarea este actualizare, dar incompletă. Despre infinit. De ce el 
nu poate exista actualizat. Despre mișcări. 


Capitolul 1 


Că înţelepciunea este o știință ce are drept obiect princapiile 
este evident din primele capitole în care s-au parcurs dificul- 
tăţile existente în doctrinele expuse de alţi filozofi în legătură 
cu principiile.! 

Dar? cineva ar putea să-și pună întrebarea dacă înțelepciunea 
trebuie considerată drept constituind o singură știință sau mai 
multe. Căci, dacă este una singură, /trebuie ţinut seama că/ 
ştiinţa contrariilor este întotdeauna una, dar principiile nu sunt 
contrarii. lar dacă nu este una, ce fel de ştiinţe sunt acestea? 

Apoi, cercetarea principiilor demonstrațiilor ține de o singură 
ştiinţă, sau de mai multe? Dacă ține de una singură, de ce de 
aceasta mai curând decât de oricare alta ? Iar dacă ţine de mai 
multe, ce fel de științe trebuie să fie considerate acestea? 

Apoi, știința respectivă are drept obiect toate Fiintele, sau 
nu ? Dacă nu are drept obiect toate Fiinţele, este greu de arătat 
pe care le are /drept obiect/. Iar dacă există o singură știință 
pentru toate Fiintele, este neclar cum se poate să existe aceeași 
ştiinţă pentru mai multe /feluri de Fiinţe/. 

Apoi, oare [există demonstraţie] numai în legătură cu Fiin- 
țele, sau și cu contextele lor ? Dacă există demonstraţie în legătură 
cu contextele, nu există demonstraţie în legătură cu Fiinrele. 
Or, dacă este alta /știința/ contextelor /decât cea a Fiinţelor/, 
care va fi fiecare dintre ele și care din două are precedență? În 
măsura în care este demonstrativă, /știinţa/ ar trebui să se ocupe 


! Sumară recapitulare a Cărţii Alpha mare. 
2 Urmează recapitularea aporiilor din Cartea Beta. 

cu contextele; în măsura însă în care ea se ocupă cu principiile, 
ea are ca obiect Fiintele.? 

Însă știința căutată nu trebuie considerată a avea drept 
obiect raținnile de a fi arătate în cărțile despre Fizică; căci /acele 
raţiuni/ nu se referă la scop. (Acesta este binele, iar el se află 
în acţiunile practice și în lucrurile în mișcare. Iar acesta — binele 
— este cel dintâi care pune în mișcare: astfel este finalitatea. 
Dar /se pare că/ cel dintâi lucru care mișcă nu se află printre 
lucrurile nemișcate.)+ 

În general, apare următoarea dificultate: oare știința pe care 
o căutăm acum are în vedere Fiinţele senzoriale, sau nu, ci are 
în vedere alte Fiinţe ? Căci, dacă ea are în vedere alte Fiinţe /decât 
cele senzoriale/, ea s-ar referi fie la Forme, fie la entitățile 
matematice. Dar Formele nu există — e clar. Totuși dificultatea 
se menţine, chiar dacă existenţa lor ar fi acceptată: de ce nu 
se întâmplă, precum în cazul entităților matematice, și în cazul 
celorlalte entităţi care sunt Forme? Vreau să spun că plato- 
nicienii situează entităţile matematice între Forme și lucrurile 
senzoriale ca pe un al treilea ordin, separat atât de Forme, cât 
şi de lucrurile din lumea noastră; și totuși „al treilea om“ nu 
există /în cazul lor/, nici „cal“ separat de el însuși și de caii 
individuali.5 


3 Cartea Beta, cap. 1 și 2. O știință demonstrativă nu-și poate de- 
monstra principiile; or, știința supremă arc ca obiect principiile supreme, 
care sunt indemonstrabile. Pe de altă parte, se pare că o știință demon- 
strativă trebuie să aibă precedentă, deoarece este mai exactă. 

1 Aceasta este aporia: primul lucru care mișcă nu ar putea fi el 
însuși nemișcat. Or scopul ultim nu poate fi decât nemișcat. Aristotel 
va arăta în Cartea Lambda, cap. 7, cum trebuie rezolvată această 
aporie, care nu apare în Cartea Beta. 

5 Se referă aici Aristotel la problema multiplicării inteligibilelor, 
cunoscută și sub numele de problema „celui de-al treilea om“ ? Sau 
vrea el să spună că, deși entităţile matematice formează un al treilea 
ordin de lucruri alături de Idei și de lucrurile senzoriale, totuși nu 
există un „al treilea om“, alături de Omul-ldee și de oamenii indivi- 
duali? Nu e foarte clar, dar al doilea sens pare mai probabil. 

Iar dacă, pe de altă parte, nu există /entităţi matematice/, 
în felul în care le consideră /platonicienii/, care ar fi obiectul 
de studiu al matematicianului ? El nu poate fi constituit de obiec- 
tele din lumea noastră; într-adevăr, nimic din ele nu este de 
natură să fie cercetat de ştiinţele matematice.€ 

Și totuși, știința căutată de noi nu se poate referi la obiectele 
matematice, deoarece nici unul dintre ele nu este autonom. Dar 
ea nu este nici știința Fiinţelor senzoriale, deoarece acestea sunt 
pieritoare. 

În general, se naște dificultatea următoare: sarcina cărei 
ştiinţe este să trateze materia matematicilor ? Nu este asta sar- 
cina fizicii, deoarece î întreaga preocupare a fizicianului se referă 
la lucrurile care au într-însele principiul mişcării și al repau- 
sului. Nici nu este sarcina științei care cercetează demonstrațiile 
și /natura/ ştiinţei, deoarece aceasta studiază chiar acest gen 
de probleme. Rămâne ca filozofia cu care ne ocupăm să trateze 
problemele matematicilor.? 

Altă dificultate: oare trebuie admis că știința căutată se 
ocupă cu principiile pe care unii le denumesc elemente ? Toţi 
consideră aceste elemente ca imanente lucrurilor compuse. Dar, 
pe de altă parte, s-ar putea considera mai degrabă că știința 
căutată are ca obiect universalele; căci orice raționament și orice 
ştiinţă au ca obiect universalele, și nu ultimele realități /sen- 
zoriale/ <râv tox&mov>. Rezultă că ea ar fi știința primelor 
genuri, or acestea ar putea să fie ceea-ce-este și unul. Căci acestea 
ar putea fi concepute drept î în stare să cuprindă toate existen- 
țele, dar și asemănătoare în cea mai mare măsură cu principiile, 


€ N-ar fi tocmai drept să i se reproşeze lui Aristotel această 
afirmaţie peremptorie care nu a fost răsturnată decât în epoca mo- 
dernă, odată cu Galilei. Ea parea aparține mai curând platonicienilor. 

7 Această aporie nu apare în Cartea Beta, și pune destule probleme, 
mai ales că unii o înțeleg ca sugerând faptul că filozofia primă ar trebui 
să se ocupe de matematică, ceea ce este o concluzie platonică, dar 
nu aristotelică. Probabil că „prin problemele matematicilor“ Aristotel 
înţelege problemele fundamentelor matematicilor, adică chestiunea 
axiomelor. 

deoarece ele sunt primele în ordinea naturii. Într-adevăr, dacă 
pier /ceea-ce-este și unul/, sunt desființate împreună cu ele și 
restul lucrurilor, deoarece totul este /ceva/ ce este şi /ceva/ ce 
este unu. 

Numai că, în acest fel, este necesar ca diferenţele să participe 
la ceea-ce-este și la unul, dacă se admite că ele sunt genuri; or, 
nici o diferență nu poate participa la gen. Astfel, se pare că ceea- 
ce-este și unul nu ar putea fi considerate nici genuri, nici 
principii.’ 

Mai departe: dacă este principiu mai degrabă ceea ce este 
mai simplu decât ceea ce e mai putin simplu, iar /speciile/ ultime 
provenite din gen sunt mai simple decât genurile (acele specii 
sunt, într-adevăr, indivizibile, în timp ce genurile se divid în 
mai multe specii care diferă între ele), speciile ar părea că sunt 
mai degrabă principii decât genuri. Dar în măsura în care spe- 
ciile sunt suprimate când sunt suprimate genurile, genurile ar 
părea, ele, mai asemănătoare principiilor /decât speciile/. Căci ceea 
ce suprimă pe altul laolaltă cu sine este principiu. Acestea sunt 
chestiunile ce produc dificultatea, și sunt și altele de același tip. 


Capitolul 2 


Mai departe: oare trebuie considerat că există ceva în afara 
lucrurilor individuale, sau nu? Să aibă știința căutată drept 
obiect individualele ? Dar acestea sunt nenumărate. lar ceea 
ce rămâne în afara lucrurilor individuale sunt genurile și spe- 
ciile, dar știința căutată nu le are drept obiect nici pe unele, 
nici pe altele. Din ce cauză aceasta este cu neputinţă, am arătat. 

Şi, în general, se pune întrebarea dacă trebuie considerată 
existenţa unei Fiinţe autonome, în afara Ființelor senzoriale 
și a celor de aici, sau nu, ci acestea /cele senzoriale/ reprezintă 
/totalitatea/ existenţelor, iar înțelepciunea /numai/ cu acestea 
trebuie să aibă de-a face. Într-adevăr, se pare că noi căutăm o 
altă /întelepciune/, și despre asta este vorba aici, adică să vedem 


8 Vezi nota 11 la Cartea Beta, cap. 2. 

dacă există ceva autonom în sine, ce nu se află în nici un lucru 
senzorial.? 

În plus, dacă în afara Fiinţelor senzoriale există și o altă 
Fiinţă, în afara căror Fiinţe senzoriale trebuie admisă existența 
acestei Fiinţe? De ce ar așeza-o cineva mai degrabă în afara 
oamenilor, sau cailor, decât a celorlalte animale, sau și a lucru- 
rilor inanimate, în general ? Căci ar părea neraţional a dispune 
Fiinţe eterne diferite, egale în număr cu cele senzoriale și pie- 
ritoare. lar dacă principiul căutat acum nu este separat de 
corpuri, despre ce fel de principiu ar putea fi vorba mai curând 
decât despre materie? Într-adevăr, materia nu există în 
actualizare, dar există în virtualitate. 

Însă un principiu mai solid decât aceasta /materia/ ar trebui 
să fie considerat forma, configuratia.!9 Dar forma este pieri- 
toare, astfel încât rezultă că nu există Fiinţă eternă și autonomă 
intrinsec. Asta este însă absurd, fiindcă se pare că există și este 
căutată de către filozofii cei mai dăruiţi cu har un principiu și 
o Fiinţă care sunt în acest fel /eterne/. Cum oare va putea exista 
o ordine, dacă nu există ceva etern, autonom și subzistent ?!! 

Apoi: dacă există o Fiinţă și un principiu având natura pe 
care noi o căutăm, și dacă ea este una pentru toate lucrurile, 
identică pentru lucrurile eterne și pentru cele pieritoare, apare 
o altă dificultate: de ce, dacă există același principiu /pentru 
toate lucrurile/, unele dintre cele determinate de acest prin- 
cipiu sunt eterne, în timp ce altele nu sunt eterne? Aceasta este 
absurd. Iar dacă principiul lucrurilor eterne și cel al lucrurilor 
pieritoare sunt diferite, și dacă totuși principiul celor pieritoare 


? Nu este vorba aici neapărat despre Formele platonice, ci mai 
curând despre Ființele perfecte în actualizare completă (Gândirea care 
se gândește pe sine) despre care va vorbi Aristotel în Cartea Lambda. 

10 Teza că forma ar fi pieritoare nu ea lui Aristotel, care în Cartea 
Zeta, cap. 15, afirmă explicit că forma nu poate nici pieri, nici fi 
generată. Probabil că aporia se referă la anumiţi antiplatonicieni care, 
negând Formele separate, identifică forma cu compusul și o consi- 
deră astfel pieritoare. 

1 În absenţa Fiinţei, coerenţa lumii dispare. 

este etern, vom întâmpina aceeași dificultate (de ce, într-adevăr, 
dacă principiul este etern, nu sunt eterne și lucrurile care depind 
de acest principiu ?). Iar dacă principiul /lucrurilor pieritoare/ 
este pieritor el însuși, va apărea un alt principiu diferit de acesta, 
și aşa se va merge la infinit. 

Iar dacă cineva va postula drept principii pe cele crezute 
cel mai mult a fi imobile — adică ceea-ce-este și unul — mai 
întâi, dacă fiecare dintre acestea nu semnifică ceva determinat 
şi o Fiinţă, în ce fel vor fi ele autonome și intrinseci? Dar noi 
considerăm că tocmai astfel sunt principiile eterne și prime. 
Iar dacă ele semnifică ceva determinat și o Fiinţă, toate exis- 
tenţele vor fi Fiinţe. Căci ceea-ce-este este predicatul tuturor 
existenţelor (iar unul este predicatul unora dintre ele). Numai 
că este fals a se sustine că toate existentele sunt Fiintă. 

În plus, cum e posibil să fie adevărată opinia celor care 
susțin că unul este primul principiu și Fiinţa? Sunt și filozofi 
care formează din unu și din materie primul număr și care 
afirmă că acesta este Fiinţă.!? 

Căci cum pot fi gândite dualitatea, cât și celelalte numere 
dintre cele compuse ca fiind o unitate, fiecare în parte ? Dacă, 
apoi, liniile sau ceea ce ele cuprind — mă refer la suprafetele 
elementare — vor fi considerate principii, ele măcar nu sunt 
Fiinţe autonome, ci sunt secțiuni și diviziuni — unele ale supra- 
fetelor, altele ale corpurilor (iar punctele — ale liniilor), și, de 
asemenea, limite ale acelorași suprafețe sau corpuri. Toate 
acestea, deci, se găsesc în alte lucruri şi nici una dintre ele nu 
este autonomă. !? 

În plus, cum trebuie concepută Fiinţa unului și a punctului? 
Căci orice Fiinţă are o devenire, dar punctul nu are devenire, 
de vreme ce punctul este o diviziune. 


12 În matematica grecească, primul număr natural este doi, și nu unu. 

13 Liniile pot fi concepute ca elemente din care se compun anumite 
suprafețe sau corpuri; dar în alt sens, suprafețele sau corpurile se des- 
compun în linii. Care, așadar, sunt principiile? Aporia este rezolvată 
în Cărţile Zeta și Eta când Aristotel se referă la părțile formei și la 
părțile compusului. 

O altă dificultate: orice știință are drept obiect universalul 
și proprietăţile determinate, dar Ființa nu aparține universa- 
lelor, ci ea este mai curând un individual determinat şi auto- 
nom; atunci, dacă știința se referă la principii, în ce fel poate 
fi conceput principiul a fi o Fiinţă? 

Apoi, oare mai există ceva în afara compusului (mă refer 
la materia însoţită de formă)? Căci, dacă nu există, toate 
lucrurile aflate în materie sunt pieritoare. Iar dacă există, ar fi 
vorba despre formă și configuraţie. Dar este greu de decis în 
ce cazuri există o astfel de formă, și în ce cazuri — nu. Este 
limpede că în unele cazuri, precum în cel al unei case, forma 
nu este separabilă. 

Apoi, oare principiile sunt identice /pentru toate lucrurile/ 
ca număr, sau ca specie? Căci dacă ele formează o unitate 
numerică, toate lucrurile vor fi identice. 


Capitolul 3! 


De vreme ce știința filozofului are ca obiect ceea-ce-este 
ca fiind în universalitate şi nu existent ca parte <EMOTĂUN TOÔ 
dvroş fi öv kað’ 6Aov>,l5 iar ceea-ce-este se concepe în multe 
sensuri și nu în unul singur, și dacă aceste sensuri se asociază 
doar pur verbal, neavând altminteri nimic în comun, atunci 
/ceea-ce-este/ nu poate sta sub autoritatea unei singure științe. 
(Căci nu există un singur gen pentru /descrierea/ unor astfel 
de sensuri.) Dacă există însă ceva comun sub un anume aspect 
/între aceste sensuri/, atunci ele ar putea sta sub o singură știință. 

Cele spuse se petrec precum în cazul „medicalului“ și al 
„sănătosului“. Într-adevăr, folosim ambele cuvinte acordându-le 
mai multe sensuri: fiecare este conceput în acest fel prin faptul 
că ceva este raportat cumva la știința medicală, altceva este 


14 Se reia materia Cărţii Gamma. 

15 În Cartea Gamma, metafizica studia ceea-ce-este ca fiind. Aici 
se adaugă și „în universalitate“, de parcă ceea-ce-este ca fiind ar putea 
fi conceput şi altfel decât existență universală. 

raportat la sănătate, altceva este raportat la altceva, dar există 
o aceeași semnificaţie de referinţă în cadrul fiecărei grupe de 
sensuri. Într-adevăr, se numește „medical“ și o teorie, și un 
bisturiu, una fiindcă derivă din Ştiinţa medicală, celălalt fiindcă 
serveşte acesteia. În celălalt caz, ceva este numit „sănătos“, 
fiindcă indică sănătatea, iar altceva /este numit sănătos/ fiindcă 
o produce. În același fel vorbim și despre rest. 

În acelaşi fel vorbim şi despre ceea-ce-este în întregul său: 
căci fiecare lucru este conceput ca fiind, deoarece el este fie o 
proprietate, fie o posesie, fie o situare, fie o mișcare, fie altceva 
de acest tip a ceea-ce-este ca fiind.!6 

Or, deoarece orice existent poate fi redus la ceva ce este 
unu şi comun, toate contrarietățile pot fi și ele reduse la primele 
diferenţe și contrarietăţi ale existentei, fie că primele diferenţe 
ale existenţei ar fi mulțimea și unul, fie că ar fi asemănarea și 
neasemănarea, fie că altele ar îndeplini acest rol. Acestea au 
fost deja cercetate. 

Dar nu este nici o diferentă între a reduce existentul la 
ceea-ce-este sau la unu. Căci, deși ele nu sunt același lucru, ci 
sunt diferite, se pot totuși converti unul într-altul. Într-adevăr, 
cumva unul este, iar ceea-ce-este e unu. 

Deoarece însă este propriu aceleiași și unice științe să se 
ocupe de toate contrariile, și fiecare contrariu este conceput 
ca o privaţiune — deși în legătură cu unele n-ar fi ușor de arătat 
cum sunt concepute ca privaţiune, cele la care există un element 


15 Cum se observă, aici ceea-ce-este ca fiind este identificat cu 
Fiinţa, spre deosebire de Cartea Gamma, cap. 2, unde ceea-ce-este 
ca fiind semnifică mai curând întregul existenței, în datele sale cele 
mai generale, mai puţin particularizate. E foarte tentant, aici, să faci 
presupuneri istorico-genetice, considerând, în cel mai bun caz, că 
Aristotel și-a schimbat opiniile. Tentaţia rămâne facilă, deoarece este 
greu de înteles de ce Aristotel nu și-a revăzut părţile mai vechi. Este 
de asemenea posibil să avem de-a facecu un rezumat făcut de un dis- 
cipol, care interpretează pe ceea-ce-este ca fiind drept însemnând 
Fiinţa, și care numește existența la modul general, prin „ceea-ce-este 
ca fiind în universalitate“. Faptul că ultimele capitole rezumă Fizica 
III (v. nota 41) întărește ipoteza non-aristotelică a Cărții Kappa. 

intermediar, precum între drept şi nedrept —, în toate aceste 
cazuri trebuie considerat că privaţiunea nu se referă la întregul 
cuprins al semnificației /cuvântului/, ci doar la forma ultimă. 
De exemplu, dacă omul drept este, printr-o anumită condiţie 
a sa, ascultător al legilor, omul nedrept nu va fi privat de în- 
tregul conţinut al semnificației /cuvântului „drept“/, ci doar 
îi lipseşte cumva ascultarea legilor şi în acest fel va poseda el 
privaţiunea. În același fel se întâmplă și în celelalte cazuri. 

Să luăm un exemplu: matematicianul î își duce la capăt stu- 
diul său prin abstragere. Într-adevăr, el cercetează după ce a 
eliminat toate calitățile senzoriale, precum greutatea și ușură- 
tatea, tăria și contrariul ei, apoi căldura și răceala, cât și celelalte 
calități senzoriale contrare; el păstrează doar cantitatea și 
continuitatea. Reduce unele corpuri la o singură /dimensiune/, 
pe altele — la două, pe altele — la trei /dimensiuni/ și studiază 
proprietăţile acestor corpuri în măsura în care ele sunt cantitate 
şi continuitate și nimic altceva. De asemenea, el studiază pozi- 
ționările reciproce ale unor corpuri și ceea ce aparţine de aceas- 
ta, comensurabilitatea sau incomensurabilitatea altora, cât și 
raporturile altora. Și totuși, noi atribuim întreg acest studiu 
uneia și aceleiași științe — geometria. 

La fel stau lucrurile și cu ceea-ce-este: căci proprietăţile 
acestuia în măsura în care el este și contrarietăţile acestuia ca 
fiind, nu sunt studiate de o altă știință decât de filozofie. 

În schimb, fizicii i s-ar atribui nu studiul lucrurilor ca fiind, 
ci mai curând studiul lor în măsura în care ele participă la mișcare. 

Cât despre dialectică și so fistică, ele au ca obiect proprietățile 
contextuale asociate lucrurilor, dar nici luate ca fiind, nici 
ocupându-se cu ceea ce există intrinsec în măsura în care este 
ceva ce este.lă 


7 Filozofia este luată aici în sensul de „filozofia primă“. Specu- 
laţia dacă rezumatul din Cartea Kappa este opera unui discipol, sau 
dacă Aristotel a scris-o în altă fază a activității sale decât Cărțile Gamma 
sau Epsilon rămâne doar o speculație, fără soluție certă. 

is Aici, spre deosebire de Cartea Gamma, cap. 2, dialectica (metoda 
platoniciană a dialogului filozofic) și sofistica sunt așezate pe același plan. 

Rezultă că rămâne numai filozoful să studieze cele amintite 
mai sus, în măsura în care ele sunt. 

Deoarece ceea-ce-este în întregul său se raportează la ceva 
unic și comun!?, deși el are, altminteri, numeroase sensuri, iar 
contrariile au aceeași proprietate (ele se reduc la primele contra- 
rietăți și diferenţe a ceea-ce-este), iar cele care sunt în acest fel 
pot fi acoperite de o singură știință, s-ar rezolva dificultatea 
arătată la început, mă refer la problema de a ști în ce fel o singură 
ştiinţă poate avea ca obiect studiul unor existențe numeroase 
și diferite ca gen. 


Capitolul 4 


De vreme ce și matematicianul se servește în felul său <iâiwş> 
de /axiomele/ generale <toîç koiwoîs>, obiectul primei filo- 
zofii ar fi să studieze și principiile acestora. Faptul că, dacă din 
cantități egale se scot cantităţi egale, rezultatul este că rămân 
cantități egale, este comun tuturor cantităților, însă matematica 
își face studiul aplicând /axioma/ la o parte a materiei proprii, 
de exemplu, având în vedere liniile, sau unghiurile, sau nume- 
rele, sau restul cantităților sub un anume aspect, toate acestea 
însă luate nu ca fiind pur și simplu, ci ca fiind dimensiuni con- 
tinui într-o direcţie, sau în două, sau în trei. 

Filozofia, pe dealtă parte, nu se referă la părțile /existenței/, 
în măsura în care ceva are proprietăți contextuale, ci cercetează 
ceea-ce-este, în măsura în care fiecare dintre /aceste părți/ este. 

În acelaşi mod cu matematica stau lucrurile și cu fizica. În- 
tr-adevär, fizica studiază proprietățile contextuale și principiile 
lucrurilor în măsura în care ele sunt mobile, și nu în măsura 
în care ele sunt pur și simplu. (Am spus că prima știință a 
acestora are în vedere în ce măsură subiectele sunt existente, 
şi nu în ce măsură sunt altceva.) De aceea și fizica, și matematica 
trebuie considerate a fi /numai/ părti ale înțelepciunii. 


19 Evident, este vorba despre Fiinţă. 

Există în cuprinsul existenţei un principiu în legătură cu 
care nu-i posibil să te înșeli, ci, dimpotrivă, trebuie să spui 
întotdeauna adevărul: anume, că nu-i posibil ca același lucru 
într-unul și același moment să fie și să nu fie (şi /mai sunt și/ 1062 a 
alte /predicate/ și contrariile lor aflate în aceeași situaţie). 

În legătură cu asemenea axiome nu există demonstraţie ca 
atare, dar /poate fi combătut/ omul care /le neagă/. 

Căci nu se poate deduce acest principiu pornindu-se de la un 
alt principiu mai sigur, dar acest lucru ar fi necesar, dacă el ar 
trebui demonstrat în sens propriu. Prin urmare, împotriva celui 
care face afirmaţii contradictorii trebuie ca cel ce arată că asta 
e fals să asume ceva de acest tip, anume ceva identic cu 
principiul că nu-i posibil ca același subiect să fie și să nu fie 
într-unul și același moment, dar să nu pară că e identic.2 

Doar în acest fel ar putea fi „demonstrat“ /principiul noncon- 
tradicţiei/ împotriva celui care afirmă că propoziţii contra- 
dictorii pot fi deopotrivă adevărate când au același subiect. 
Într-adevăr, oamenii care doresc să-și comunice gândul trebuie 
să se înțeleagă între ei; căci neexistând această înţelegere, cum 
va putea exista între ei o comunicare a gândului? Trebuie, prin 
urmare, ca fiecare dintre cuvinte să fie cunoscut și să aibă un 
sens, nu multe, ci numai unul singur. 

Iar dacă /cuvântul/ ar avea mai multe sensuri, trebuie clari- 
ficat pentru care anume dintre ele /omul care vrea să comu- 
nice/ întrebuințează cuvântul respectiv. Așadar, cel care spune 
Că asta este și nu este neagă ceea ce afirmă, încât el neagă că 
acest cuvânt semnifică ceea ce semnifică. Dar asta este impo- 
sibil. Rezultă că, dacă propoziţia „asta este“ semnifică ceva, 
este imposibil ca afirmaţia contradictorie să fie adevărată 
/simultan/. 


20 Metoda respingerii presupune asumarea unui punct de plecare 
analog principiului noncontradicției, dar, aparent, distinct de el: 
de exemplu, principiul că orice afirmaţie are un sens, sau că există 
comunicare. 

În plus, dacă cuvântul semnifică ceva și acest lucru este 
adevărat, e necesar ca acest lucru să existe în mod necesar.2! 
Dar nu-i posibil ca ceea ce există în mod necesar cândva să nu 
mai existe. Așadar, propoziţii contradictorii despre același 
subiect nu sunt posibile. 

În plus, dacă afirmaţia nu e mai adevărată decât negația, cel 
care spune „/cutare/ e om“ spune la fel de mult un adevăr ca 
cel care spune „/cutare/ e non-om“. S-ar părea că nu e mai mult 
în adevăr, sau nu mai puţin în fals cel care spune că „omul e 
cal“ decât cel care spune că „omul e non-om“. Rezultă că și cel 
care spune că „același om e cal“ va spune adevărul (propozițiile 
contradictorii ar trebui să fie în mod similar adevărate). În 
consecinţă, același om va fi şi cal, sau orice alt animal. 

Nici una dintre aceste propoziţii contradictorii nu poate 
fi demonstrată ca atare, dar există o demonstraţie îndreptată 
împotriva omului care le susține. Căci, întrebându-l în acest 
mod, l-ai putea cu ușurință forța chiar și pe Heraclit în persoană 
să admită că propoziţiile contradictorii nu pot fi adevărate 
niciodată în aceleași circumstanțe. Într-adevăr, în fapt, el a 
adoptat teza sa neînțelegând bine ce vrea să spună. În general, 
dacă ceea ce el afirmă este adevărat, exact acest lucru nu ar 

1062b putea fi adevărat, anume ca același subiect, sub aceeaşi privință, 
și în același moment, să fie și să nu fie. După cum când ele sunt 
distinse, afirmaţia nu e deloc mai adevărată decât negația, în 
același fel se întâmplă și cu cele două luate laolaltă sau asociate, 
ca și când ar fi o singură afirmaţie; ei bine, deloc nu va fi mai 
adevărată negația decât întregul, care e pus sub formă de afirmație.” 

De asemenea, dacă nu se poate face nici o afirmaţie adevă- 
rată, chiar această afirmatie însăși ar fi falsă — anume, a spune 
că nu există nici o afirmaţie adevărată. lar dacă există vreo 


21 Dacă este adevărat în mod intrinsec, desigur, și nu contextual. 
Argumentul nu se află în Cartea Gamma. 

22 Dacă cineva (Heraclit) afirmă că x este B și, simultan, non-B, 
această afirmaţie a sa ( A') trebuie sa fie deopotrivă adevărată cu non- 
(A prim). Dar non-(A prim) spune că x nu este simultan B și non-B. 

/afirmatie adevărată/, s-ar rezolva dificultatea expusă de cei care 
aduc astfel de obiecții și distrug cu totul posibilitatea dialogului. 


Capitolul 6 


Asemănătoare cu cele spuse mai sus este și teoria lui Prota- 
goras: într-adevăr, acesta a afirmat că omul este măsura tuturor 
lucrurilor, nespunând cu asta nimic altceva decât că ceea ce își 
reprezintă fiecare om există în realitate cu certitudine <eîvoar 
națiwg>. Or, așa stând lucrurile, rezultă aceeași consecință /ca 
mai sus/, anume că același subiect să fie și să nu fie, și să fie şi 
rău și bun, și tot așa să aibă și alte proprietăţi exprimate prin 
propoziţii contradictorii. Motivul este că adesea unora un lucru 
le apare frumos, altora le apare invers, iar măsura este 
reprezentarea fiecărui ins. 

Dar această problemă ar fi dezlegată dacă s-ar cerceta de 
unde a sosit principiul acestei concepții /relativiste/. Într-adevăr, 
se pare că la unii /sofiști/ concepţia s-a născut din doctrina 
filozofilor naturii, în timp ce la alții /ea a venit/ din constatarea 
că nu toată lumea are aceleași experienţe în legătură cu aceleași 
lucruri, ci că unora cutare li se pare dulce, iar altora — contrariul 
/dulcelui/. 

Iar faptul că nimic nu se naște din neființă, ci orice se naște 
din fiinţă, constituie o opinie comună aproape pentru toţi cei 
care studiază natura. Dat fiind că nici un alb nu apare dintr-un 
alb desăvârșit și în nici un fel /el nu apare/ din ceva ne-alb, ar 
însemna că ceea ce devine alb apare din ceea ce nu-i alb. Încât, 
după acești filozofi, rezultă că /albul/ apare din ne-alb, dacă 
același lucru n-ar fi alb și ne-alb. Dar nu e greu de dezlegat 
această aporie. S-a spus în Fizica cum apar din neființă lucrurile 
în devenire, și cum apar ele din fiinţă.2? 


2 Explicația lui Aristotel este că un fenomen actualizat apare 
dintr-o virtualitate, care nu este negativitate pură, neființă, ci o ființă 
virtuală. Ceea ce va deveni alb, nu este pur și simplu ne-alb, ci este 
alb virtual. 

Iar faptul de a acorda atenţie egală opiniilor și reprezen- 
tărilor, procedeu propriu celor care se iau la hartă î între ei, e 
lucru prostesc. Căci e evidentă necesitatea ca doar unii dintre 
ei să se înșele. Se vădește aceasta din procesele care apar în 
senzaţie: într-adevăr, niciodată același lucru nu apare unora 
dulce, iar altora contrariul dulcelui, afară doar dacă unii dintre 
aceștia nu au organul de simţ, cel care analizează umorile res- 
pective, distrus sau bolnav.2* Așa stând lucrurile, trebuie asumat 
că unii dintre oameni reprezintă o „măsură“ a lucrurilor, în 
timp ce alţii — nu reprezintă așa ceva. 

La fel se întâmplă și cu binele și răul, cu frumosul și urâtul, 
şi cu cele de acest fel. Nu este nici o deosebire între asemenea 
judecăţi și reprezentările celor care, fără să se servească de ochi, 
folosesc degetul, și făcând ca dintr-un lucru să pară că sunt 
două, susţin că trebuie să fie chiar două obiecte, deoarece așa 
apar a fi; și desigur, /apoi spun / că iarăși este un singur obiect 
/deoarece apare a fi astfel/. Fiindcă celor care nu își mută privi- 
rea /de la obiectul în cauză/, un obiect le apare a fi unul.25 

Şi, în general, este absurd să judeci adevărul pornind de la 
faptul că lucrurile din lumea de jos apar transformându-se și 
nefiind niciodată constante cu ele însele. Trebuie mers la vână- 
toarea adevărului pornind de la cele care se păstrează mereu 
la fel și care nu au de-a face cu nici o schimbare; asemenea 
lucruri sunt fenomenele supuse ordinii <tà KaTă tòv KOGHOV>. 
Într-adevăr, acestea niciodată nu apar într-un fel la un moment 
dat, și apoi într-alt fel, ci apar la fel mereu, nefiind părtașe la 
nici o schimbare.26 


24 Cf. Aristotel, Despre suflet, 11,6, +18 a (traducerea românească 
de Alexander Baumgarten, București, 2005, p. 117). 

25 V, Cartea Gamma, cap. 5 și 6; de asemenea, experienta este 
descrisă, ca una comună pentru sofişti, de Platon în Republica. 

2 Despre ce fel de lucruri este vorba? Tentaţia, cum face Reale, 
este de a traduce tà Kară tòv kóopov prin corpurile cerești: dar acestea 
cunosc totuși modificări substanţiale în aspect, chiar dacă ele sunt 
periodice și pot fi prevăzute. Cred că ideea lui Aristotel este urmă- 
toarea: trebuie căutată ordinea în natură, și explicat pornind de la ea; 

Mai departe: dacă există o mișcare și un mobil, orice mobil 
se mișcă pornind de undeva și îndreptându-se într-altă parte; 
așadar, este necesar ca mobilul să se găsească /mai întâi/ acolo 
de unde pornește, apoi să nu mai fie acolo, și să se îndrepte 
către destinaţie și să ajungă într-acolo. Nu trebuie să fie, atunci, 
deopotrivă adevărate /propoziţiile/ contradictorii, așa cum 
susţin acei /gânditori/. 

Apoi, dacă în privinţa cantitativului cele din lumea de aici 
se află într-o continuă curgere și mișcare, și cineva ar admite 
aceasta — chiar dacă faptul nu este adevărat —, de ce ele nu ar 
avea o stabilitate calitativă ? Căci acești filozofi par să atribuie 
proprietăți contradictorii aceluiași subiect pornind de la obser- 
vaţia nepermanenței cantitativului la corpuri; de aceea, același 
corp are și nu are patru coţi. Dar Fiinţa ține de calitate, iar 
aceasta este caracteristică unei naturi determinate, în timp ce 
cantitatea ţine de o natură nedeterminată.2 

Apoi, de ce, atunci când medicul prescrie o anume hrană, 
/acești filozofi relativişti/ se servesc cu ea? De ce oare asta e 
mai curând pâine decât non-pâine, astfel încât să nu fie nici o 
deosebire între a o mânca și a nu o mânca? Dar în fapt, pro- 
cedând ca oameni care știu adevărul despre acel lucru, și 
fiindu-le pâinea respectivă recomandată, ei se servesc cu ea. 
Și totuși nu ar fi trebuit /să facă aceasta/, dacă nici o natură 
printre lucrurile senzoriale nu ar rămâne stabilă, ci, veșnic, toate 
ar fi în mișcare și în curgere.28 


ştiinţa se bazează pe regularități și pe permanente, indiferent dacă 
ea se aplică lumii astrelor, sau lumii sublunare. 

27 Pentru Aristotel forma este mai degrabă de găsit în domeniul 
calității decât în cel al cantităţii, deși nici cantitatea nu exclude o 
anumită permanentă, după cum se vede citind cu atenţie pasajul de 
mai sus. Să nu uităm că fizica lui Aristotel este mai ales calitativă. 

23 După cum se vede, argumentul este dirijat și împotriva plato- 
nicienilor, care susțin că lumea sublunară este supusă unei schimbări 
continue, care face imposibilă orice cunoaștere rațională, științifică. 
Pentru Aristotel lumea aceasta nu este peștera platoniciană, o lume 
de umbre inconsistente. 

În plus, dacă ne schimbăm necontenit și nu rămânem 
niciodată aceiași, de ce este de mirare că niciodată nu ne apar 
lucrurile la fel, după cum se întâmplă cu bolnavii ? (Căci, fiindcă 
aceștia nu sunt la fel când sunt în această condiţie și atunci când 
sunt sănătoși, lucrurile ce le vin pe calea senzaţiei nu le apar 
la fel; dar lucrurile senzoriale nu sunt, de fapt, părtașe la nici 
o schimbare. Ele doar produc bolnavilor senzaţii diferite și nu 
identice. În același mod, stau probabil lucrurile și cu schim- 
barea despre care vorbeam.) lar dacă nu ne schimbăm, ci conti- 
nuăm să existăm fiind aceiași, atunci ar exista ceva permanent.2? 

Așadar, împotriva celor care formulează obiecțiile amintite 
pornind de la aspectul verbal <Ex A5yov> nu este ușor de dat 
soluţia dificultăților, din moment ce ei nu propun o teză și nu 
mai pretind o argumentare a ei. Căci astfel se desfășoară orice 
argumentare și orice demonstraţie. Or, deoarece nu propun nici 
o teză, ei suprimă însuși dialogul și orice argumentare raţio- 
nală. De unde rezultă că împotriva unora ca aceștia nu există 
argumentare." 

În schimb, celor care umblă pe calea dificultăților tradițio- 
nale li se poate răspunde cu ușurință și se poate soluţiona 
nucleul dificultăţilor pe care ei le formulează. Se vede asta din 
cele arătate mai sus. 

Este, de aici, evident că nu-i posibil ca afirmaţii contradic- 
torii privind același subiect să fie, în același timp, adevărate, 
și nici contrariile /nu pot fi deopotrivă adevărate/, deoarece 
orice contrarietate este concepută ca o privaţiune. Acest lucru 
este vădit pentru cei carereduc la principiul lor definițiile contra- 
riilor. La fel stau lucrurile și cu /contrariile/ care au un 
intermediar: ele nu pot fi predicatele unuia și aceluiași subiect. 
Într-adevăr, dacă subiectul este alb, spunem un fals dacă afirmăm 


29 Schimbările necontenite din lumea sensibilă se pot explica și 
prin necontenitele alterări pe care le-ar suferi subiectul, așa cum e 
cazul celor bolnavi. lar dacă subiectul nu se alterează, înseamnă că 
există ceva constant. 

30 În sensul că nu există demonstraţie în sens propriu. Se poate 
însă utiliza, cum s-a văzut, metoda respingerii. 

că el nu este nici negru, nici alb. Într-adevăr, consecința este 
că el este și nu este alb, fiindcă ori unul, ori altul dintre cei 
doi termeni legați /în expresia /„nici alb, nici negru“/ va fi ade- 
vărat, iar expresia reprezintă negația albului.?! 

Nu-i cu putință, prin urmare, să aibă dreptate cei care vor- 
besc precum Heraclit, nici cei care vorbesc precum Anaxagoras. 
Căci, altminteri, consecința va fi atribuirea unor predicate contrare 
aceluiași subiect. Într- adevăr, atunci când /Anaxagoras/ spune 
că „în orice e o parte a Totului“, afirmă /cu asta/ că /ceva/ nu 
e deloc mai mult dulce decât amar, sau decât oricare dintre 
restul contrariilor, dacă cu adevărat orice se află în orice nu 
doar în virtualitate, ci în actualizare și distinct. 

Asemănător, nu-i posibil ca toate afirmaţiile să fie false, nici 
ca toate să fie adevărate. Asta și fiindcă, din multe alte motive 
pe lângă cele implicate, ar fi dificil de sustinut teza respectivă, 
dar și fiindcă, dacă toate afirmaţiile ar fi false, n-ar putea fi 
adevărată nici afirmaţia care ar declara că „toate afirmațiile sunt 
false“. lar dacă toate afirmaţiile ar fi adevărate, cel care ar 
susţine că „toate afirmaţiile sunt false“ nu ar face /nici măcar 
el/ o afirmaţie falsă.32 

Orice știință cercetează anumite principii și raţiuni de a fi 
în legătură cu fiecare dintre lucrurile cuprinse în domeniul său. 
De pildă, /fac astfel/ medicina, gimnastica și oricare dintre 
celelalte științe productive sau matematice. Într- adevăr, fiecare 
dintre aceste științe, circumscriind un gen propriu pentru sine, 
se ocupă cu acesta, considerându-l că există și este, dar nu-l 
examinează în calitatea sa de existenţă ca atare și că este ca fiind. 


3 Dacă un subiect este alb, el nu poate fi, concomitent, și non-alb. 
Dar poate el fi cenușiu, sau roșu (adică nici alb, nici negru)? Or, ce- 
nușiul este non-alb și, prin urmare, orice e gri e non-alb (reciproca nu 
e valabilă) și deci același subiect nu poate fi concomitent alb și cenușiu. 

32 Faimosul paradox al mincinosului. 

3 Se rezumă în acest capitol și în cel următor Cartea Epsilon. 

Există o altă știință /care face aceasta/, situată alături de 
științele particulare. Or, fiecare dintre aceste științe, asumând 
cumva esența din fiecare gen, încearcă să clarifice restul lucru- 
rilor într-un mod mai vag sau mai precis. Dar unele dintre ele 
asumă esenţa prin intermediul senzaţiei, altele o postulează. 
De aici, printr-o astfel de inducţie, se vede că nu există demon- 
straţie pentru Fiinţă și pentru esență. 

Dar, de vreme ce există o știință despre natură, e clar că ea 
va fi diferită atât de ştiinţa practică, cât și de cea productivă. 
Într-adevăr, în cazul științei productive, principiul mișcării se 
află în cel care produce și nu în obiectul produs, iar ceea ce pro- 
duce este fie o artă, fie vreo altă capacitate. La fel și în cazul 
științei practice, /principiul mișcării / se afla nu în acțiunea prac- 
tică angajată, ci mai curând în oamenii care acţionează. Dar 
știința fizică se referă la lucrurile care au în ele însele principiul 
mișcării. Este evident de aici că e necesar ca fizica să nu fie nici 
o știința practică, nici una productivă, ci o știință teoretică. (E 
necesar să se opteze pentru unul dintre aceste genuri.) 

Or, de vreme ce fiecare dintre științe trebuie să cunoască 
într-un fel esenta și să se folosească de aceasta drept principiu, 
nu trebuie să omitem cum se cuvine cel definit pentru filozoful 
naturii și cum se cuvine concepută definiţia Fiinţei: oare /ca/ 
este precum „nasul cârn“, sau mai curând precum „concavul“ ? 
Într-adevăr, definiţia „cârnului“ este dată laolaltă cu materia 
lucrului, în timp ce definiţia „concavului“ este fără materie. Căci 
„Cârnitatea“ apare la nas, motiv pentru care și definiţia ei este 
dată laolaltă cu nasul, deoarece „cârnul este un nas concav“. 

Este limpede, așadar, că definiţia cărnii, a ochiului, și a 
celorlalte părţi /ale corpului/ trebuie întotdeauna dată laolaltă 
cu materia. 

Dar pentru că există o știință a lui ceea-ce-este ca fiind, cât 
şi luat autonom <xwapıotóv>, trebuie cercetat dacă această știință 
este totuna cu fizica, sau dacă ea nu e mai curând o alta.% 


34 Mulţi comentatori au considerat că această identificare a lui 
ceea-ce-este ca fiind cu ceea-ce-este luat ca autonom sau ca separat 
înseamnă identificarea metafizicii cu teologia. Unii au considerat că 

Fizica are drept obiect lucrurile care au mişcarea în ele 
însele; matematica este o știință teoretică ce studiază lucrurile 
permanente, dar care nu sunt autonome. Există, așadar, o 
știință diferită de acestea ambele, ce are drept obiect ceea ce 
este autonom, cât și imobil, dacă există o Fiinţă în acest fel, 
adică o Fiinţă autonomă și imobilă, lucru pe care vom încerca 
să-l arătăm.?5 

Or, dacă există vreo astfel de natură printre cele existente, 
acolo s-ar afla cumva și divinul, iar natura respectivă ar fi cel 
dintâi și cel mai înalt principiu.” 

Este limpede, prin urmare, că există trei tipuri de științe 
teoretice: fizica, matematica și teologia. Cel mai bun este genul 
științelor teoretice, iar, în cadrul acestuia, cea mai bună este 
ştiinţa pomenită la urmă. Într-adevăr, ea are drept obiect 
genul cel mai nobil de lucruri, iar fiecare ştiinţă este conside- 
rată ca mai bună sau mai rea în raport cu obiectul ei propriu de 
cercetare. 

S-ar putea însă pune întrebarea dacă știința a ceea-ce-este 
ca fiind trebuie considerată ca o ştiinţă a universalului, sau nu. 
Or, fiecare dintre ramurile matematicii se ocupă cu un singur 


această identificare este ne-aristotelică și au negat autenticitatea Cărţii 
Kappa; alții au crezut a observa o contradicție în însăși gândirea lui 
Aristotel. De fapt, așa cum se poate vedea și din Cartea Epsilon, 
rezumată în acest pasaj, ceea-ce-este ca fiind are la Aristotel măcar 
două sensuri principale, apropiate, dar nu identice: el înseamnă, mai 
întâi, existenţa în generalitatea ei abstractă, lipsită de determinaţii 
specifice. Or, această existență abstractă este și separată, fie și numai 
conceptual, de lumea sensibilă. Din acest punct de vedere, ea se iden- 
tifică cu esența sau logos-ul. În fine, existenta abstractă și separată 
se identifică și cu lumea divină, care este autonomă nu doar concep- 
tual, ci și efectiv. 

35 V. Cartea Lambda. 

3 După cum se vede, formula nu identifică pur și simplu divi- 
nul cu existența autonomă și imobilă, ci spune că divinui este doar 
o parte a acestui tip de existență. Metafizica nu este teologie, ci ea 
cuprinde teologia, ca pe o parte, ș şi fiindcă zeul este suprem, și ea este, 
astfel, știința supremă. 

gen determinat, dar matematica „universală“ <ka®’ 6Aov> este 
comună tuturor genurilor.” 

Așadar, dacă Fiinţele naturale ar fi primele dintre existente, 
atunci și fizica ar fi prima dintre științe. Dar, dacă există și o 
altă natură și o Fiinţă autonomă și imobilă, este necesar să existe 
şi o altă ştiinţă decât fizica, anterioară acesteia și universală 
prin faptul că e anterioară. 


Capitolul 8 


Fiindcă ceea-ce-este pur și simplu <&nA&G> se concepe în 
mai multe sensuri, dintre care unul este contextualul, trebuie 
cercetat mai întâi acesta. Or, e limpede că nici una dintre știin- 
țele lăsate de tradiție nu se ocupă cu contextualul. (Nici arhi- 
tectura nu se preocupă de ce se va întâmpla cu cei ce locuiesc 
în casă, adică dacă ei vor fi nefericiţi sau dimpotrivă, nici 
ţesătoria, nici cizmăria, nici arta culinară, ci fiecare ştiinţă exa- 
minează doar obiectul ei propriu, iar acesta este propriul ei 
scop. /Scopul/ nici unei științe nu este să știe dacă cel care este 
muzician, fiindcă /la un moment dat/ a devenit gramatician, 
va fi ambele, deși înainte nu era; elînsă a devenit ceea ce, nefiind 
permanent, e la un moment dat, încât el a devenit, zice-se, deo- 
potrivă muzician și gramatician.28 

Așa ceva nu este cercetat de către nici una dintre științele 
acceptate; numai sofistica are astfel de preocupări, căci doar 
ea se ocupă cu contextualitatea; iată de ce Platon, pe bună dreptate, 
a spus că sofistul se îndeletnicește cu ceea-ce-nu-este.) 


37 Noi numim această matematică mai curând „generală“. În- 
tr-adevăr, ea trebuie studiată înaintea matematicilor speciale, ceea ce, 
pentru Aristotel, înseamnă și o anterioritate ierarhică. 

38 Un muzician a devenit gramatician; așadar, la un moment dat 
el este ambele, muzician și gramatician; or, el nu avea această condiţie 
înainte, deci el a devenit gramatician și muzician, prin urmare a de- 
venit și muzician; ceea ce contrazice punctul de plecare. Sofismul 
constă din sensuldiferit dat copulei „și“. Ea asociază cele două predi- 
cate doar în contextul condiției prezente, nu și în cel al devenirii. 

Că nu este cu putinţă să existe o știință a contextualităţii 
va fi clar celor ce se vor sili să înțeleagă ce este contextualul: 
afirmăm că orice eveniment este sau permanent și necesar (nu 
este vorba despre necesarul care se impune prin fortă, ci despre 
cel de care ne folosim în raţionamentele demonstrative), sau 
în majoritatea cazurilor, sau nici în majoritatea cazurilor, nici 
permanent și necesar, ci întâmplător. De exemplu, în miez de 
vară s-ar putea face frig, dar aceasta nu apare nici mereu și cu 
necesitate, nici în majoritatea cazurilor, dar s-ar putea întâmpla 
în contextul unui an. Este, așadar, contextualul ceeace apare, dar 1065 a 
nici permanent, nici cu necesitate, nici în majoritatea cazurilor. 

S-a spus ce este contextualul. Or, că nu există știință având 
ca obiect așa ceva este vădit: într-adevăr, orice știință are ca 
obiect ceea ce există permanent, sau în majoritatea cazurilor, 
iar contextualul nu se află în nici unul dintre aceste două ordine 
/existenţiale/. 

Este iarăși clar că, pentru ceea-ce-este numai într-un context 
dat, rațiunile şi i principiile nu sunt la fel cu cele existente pentru 
ceea-ce-este în mod intrinsec. Altminteri, toate cele se vor 
petrece în mod necesar: 

Într-adevăr, dacă cutare lucru este /cauză/ pentru alt lucru, 
şi un al treilea este /cauza/ primului, iar acest al treilea nu există 
întâmplător, ci în mod necesar, în mod necesar va exista și 
lucrul pentru care el este cauză sau rațiune de a fi, până la ulti- 
mul cauzat (dar acesta era produs doar în context, /conform 
ipotezei/). Rezultă că toate vor exista în mod necesar, şi vor 
fi suprimate complet dintre lucrurile care devin putinţa de a 
se întâmpla într-un fel sau într-altul, posibilitatea, devenirea 
sau nedevenirea. 

Iar dacă s-ar pune drept rațiune nu ceva-ce-este, ci ceva-ce-de- 
vine, se va întâmpla același lucru. Totul se va produce în mod 
necesar. Eclipsa de mâine se va produce, dacă se va produce 
cutare lucru, acesta, dacă — altul, și ultimul — dacă un altul. 
Și în acest fel, pornindu- se de la un moment determinat luat 
din prezentși până mâine, scoțându-se o perioadă determinată, 
se va ajunge la un moment dat la ceva existent. Rezultă că, dacă 
acesta există, toate lucrurile care îi urmează se vor produce în 
mod necesar, încât totul se va produce în mod necesar. 

Dacă vorbim despre ceea-ce-este luat ca adevăr și despre 
ceea-ce-este contextual, primul se află într-o asociere din gân- 
dire și este o afecţiune a acesteia (de aceea, despre acest tip de 
realitate nu sunt cercetate principiile, ci sunt cercetate numai 
despre realitatea exterioară și autonomă). Contextualul, de 
partea sa, nu este necesar, ci e indeterminat <àópotov>. Rațiu- 
nile existenţei sale sunt lipsite de ordine şi indefinite <ăroKTa 
kal &repo Tà Ori TLor>. 

Finalitatea există în lucrurile care devin în mod natural sau 
provine din gândire. Întâmplarea însă există când ceva dintre 
acestea apare doar într-un anumit context. Într-adevăr, după 
cum există existentă intrinsecă Şi existenţă asociată unui context, 
la fel este și în privinţa raţiunii de a fi: întâmplarea este o rațiune 
contextuală în cele ce apar intenţionat, cu un scop. De aceea 
întâmplarea și gândirea se referă la aceleași realități. Căci inten- 
ţia nu apare fără gândire. Dar sunt indeterminate rațiunile din 
care ar apărea ceea ce ține de întâmplare. Acesta este motivul 
pentru care /întâmplarea/ este neclară pentru judecata ome- 
nească și e o rațiune dea fi ţinând doar de context, dar în sens 
absolut ea nu este rațiune pentru nimic.3? 

Soarta bună sau rea este atunci când ar apărea ceva bun 
sau rău. Norocul și nenorocirea se referă la dimensiunea 
acestor /efecte/. 

Deoarece nimic contextual nu există anterior realităților 
intrinseci, nici raţiunea de a fi /contextuală nu e anterioară 
rațiunilor de a fi intrinseci/. Dacă așadar întâmplarea sau spon- 
taneitatea sunt raţiuni pentru Univers, /ntelectul și natura sunt 
o rațiune de a fi anterioară /întâmplării și spontaneităţii/.* 


3 Întâmplarea este redusă de Aristotel la contextualitatea amorfă 
și inanalizabilă, sau indeterminată. Or, rațiunea, în sens propriu, se 
caracterizează prin claritate și determinare — e „raţională“. În acest 
sens, se poate spune că ceea ce e asociat numai de un anumit context 
sau e întâmplător nu poate fi cauză sau rațiune. 

4 Celor care susţin că întâmplarea poate fi cauza Universului Aris- 
totel le răspunde: întâmplarea și contextualitatea în general presupun 

Există realităţi prezente numai în actualizare, altele numai 
în virtualitate, altele atât în actualizare, cât și în virtualitate. 
Ele sunt, pe de-o parte, ceva ce este, pe de alta, ceva ce are canti- 
tate, şi tot așa cu celelalte categorii. Dar nu există nici o mișcare 
în afara lucrurilor. Iar transformarea se face întotdeauna potri- 
vit categoriilor realităţii ; dar nu există nimic comun peste acestea 
care să nu fie prezent într-o categorie. Fiecare categorie însă 
apare sub două aspecte, pentru toate lucrurile (de pildă, exis- 
tența individualizată“? apare sub aspectul formei, dar și al 
privaţiunii de formă; în privința calităţii, ceva poate fialb, sau 
poate fi negru; în privinţa cantităţii, ceva poate fi desăvârșit 
sau nedesăvârșit; potrivit cu poziţia, poate fi sus, sau jos, ori 
ușor și greu). 

În consecință, există tot atâtea aspecte ale mișcării și trans- 
formării, câte aspecte ale realităţii există. Și cum fiecare 
existență, în cadrul fiecărei categorii, se divide, pe de-o parte, 
într-o existenţă virtuală, pe de alta, într-o existență actualizată, 
numesc mișcare actualizarea lucrului aflat în virtualitate, luat 
ca atare. 


anterioritatea necesităţii. Așadar, necesitatea este un principiu cauzal 
anterior contextualității. 

+! Acest capitol este alcătuit din extrase din Fizica, III, 1-3. E un 
motiv pentru care multi comentatori îl consideră nearistotelic, deoa- 
rece el pare să se îndepărteze de caracterul de rezumat al cărților 
anterioare ale Meta fizicii, pe care se presupune că îl are Cartea Kappa. 

42 Adică Fiinţa, văzută de Aristotel ca individual determinat, dar 
care poate lua două aspecte contrare — forma și privaţiunea. 

4 Dat fiind existenţa categoriilor și faptul că nu există vreun gen 
suprem care să le cuprindă și că fiecare categorie apare sub forma 
virtualității și a actualizării, vor exista tot atâtea tipuri de mișcare, 
câte categorii — fiecare presupunând o trecerea de la virtualitate la 
actualizare în cadrul respectivei categorii. De fapt, însă, Aristotel are 
în vedere aici doar patru categorii — Fiinţa, cantitatea, calitatea și 
locul — care admit mișcarea. 

Că spunem adevărul se poate vedea din următoarele: când 
un lucru construibil, luat ca atare, s-ar afla în actualizare, în 
acel moment el este construit efectiv, iar aceasta este construi- 
rea. La fel și în cazul învăţării, vindecării, plimbării, săririi, 
îmbătrânirii, maturizării. Rezultă că există mişcare atunci când 
ceea ce se întâmplă este actualizarea, nici mai devreme, nici mai 
târziu /de ea/. Iar actualizarea lucrului aflat în virtualitate este 
mișcare, atunci când lucrul se actualizează, dar nu luat în sine, 
ci luat ca mobil. Mă refer la lucrul luat ca /mobil/ în felul urmă- 
tor: bronzul este o statuie în virtualitate; totuși, actualizarea 
bronzului, luat ca bronz, nu este mișcare. Căci nu este același 
lucru a fi bronz şi a fi într-o anumită virtualitate, fiindcă, dacă 
ar fi în mod absolut, după definiţie, același lucru, actualizarea 
bronzului /ca bronz/ ar fi mișcare. Dar nu e același lucru.*4 

Se vede aceasta la contrarii: nu este același lucru a putea să 
te însănătoșești și a putea să te îmbolnăvești. Căci altminteri 
însănătoșirea și îmbolnăvirea ar fi același lucru, dat fiind că 
substratul /bolii/, sănătos sau bolnav, fie că ar fi vorba despre 
o umoare sau despre sânge, rămâne unul și același. 

Or, de vreme ce nu este totuna /însănătoșirea și îmbol- 
năvirea/, după cum nici culoarea și cu vizibilul nu sunt totuna, 
actualizarea virtualului luat ca virtual este mişcare. Este lim- 
pede, așadar, că /actualizarea/ este aceasta, și că se întâmplă ca 
atunci să se miște ceva când actualizarea aceasta a /virtualului/ 
ar avea loc, nici mai devreme, nici mai târziu. (Este posibil ca 
orice lucru să fie uneori în actualizare, alteori — nu; de pildă, 
construibilul, luat ca construibil; iar actualizarea construibilului 
luat ca construibil este construire.45 

Căci actualizarea este sau asta — construirea —, sau casa. 
Dar, când ar exista casa, nu mai există construibil, ci construi- 
bilul este construit în mod efectiv. Este necesar, așadar, ca 


+ Bronzul se actualizează ca statuie, ca formă adică, și nu ca bronz. 
Eventual materia primordială, prima materie, cum spune Aristotel, 
se actualizează ca bronz. 

+5 Construibilul luat ca construibil: de exemplu, lemnul luat ca 
material de construcţie, și nu ca material combustibil. 

actualizarea să fie construire, iar construirea este o mișcare; 
același raționament și în privinţa altor mișcări.) 

Că așa stau lucrurile, e clar și din ce spun alții despre /miș- 
care/, cât și din faptul că nu este lesne să o explici altminteri. 
Căci mișcarea nu ar putea fi plasată în alt gen /decât în cel al 
actualizării/, iar faptul e evident din spusele altor filozofi: în- 
tr-adevăr, unii o consideră o alterare, o inegalitate, sau neființă, 
de unde /rezultă/ că nimic nu se mișcă în mod necesar, și nici 
că transformarea nu se îndreaptă către acestea, ori pleacă de 
la acestea mai curând decât de la contrariile lor. 

Motivul pentru care ci văd lucrurile astfel este că mișcarea 
pare a fi ceva indeterminat, iar principiile aparţin celeilalte serii 
/pozitive/, deoarece /principiile/ privative sunt indeterminate. 
Căci nu există /la ele/ nici Fiinţă, nici calitate, nici vreo alta 
dintre celelalte categorii.” 

Dar motivul pentru care mișcarea pare a fi indeterminată 
este că ea nu poate fi luată nici ca o virtnalitate /pură/ a lucru- 
rilor, nici ca o actualizare /pură/ a lor. Într-adevăr, ceea ce e 
virtual cantitate nu se mișcă în mod necesar, și nici cantitatea 
actualizată /nu face aceasta/; iar mișcarea pare a fi o actuali- 
zare, dar incompletă <i>. Motivul /acestei incompletitudini/ 
estecă virtualul, a cărui actualizare apare, este incomplet /el însuși/. 

De aceea, tocmai, este dificil de înțeles ce este mișcarea: căci 
este necesar să fie plasată fie în genul privaţiunii, fie în cel al 
virtualităţii, fie în cel al actualizării pure, iar dintre aceste /iden- 
tificări/ nici una nu pare cu putință. Rămâne atunci ceea ce s-a 
spus despre /mișcare/, că e actualizare, și anume actualizare 
în felul arătat înainte.48 

A o întelege este dificil, dar este posibil. 


% Referire la platonism, care consideră mișcarea drept o altera- 
re a Fiintei. Dar, spune Aristotel, această echivalare a mișcării cu 
neființa lipsește de necesitate mișcarea. 

7 „Non-om“ este o noţiune indeterminată, la fel ca și „non- 
negru“. 

48 Adică actualizare incompletă, neterminată. O altă lectiune citeș- 
te: „e actualizare şi ncactualizare în felul arătat înainte“. 

Și este clar că mișcarea se află în lucrul mișcat. Într-adevăr, 
actualizarea acestuia se produce sub acţiunea lucrului care pune 
în mișcare. Or, actualizarea lucrului care pune în mișcare nu 
este alta /decât a lucrului pus în mișcare/. Căci ea trebuie să 
fie realizarea finalităţii ambelor lucruri. Într-adevăr, un corp 
poate să se miște datorită virtualității sale, dar el mişcă efectiv 
datorită actualizării; însă el e capabil să actualizeze /virtuali- 
tatea/ corpului mișcat, astfel încât actualizarea e comună ambelor 
corpuri; la fel, aceeași este distanța de la unu la doi și cea de 
la doi la unu, sau cea de sus /în jos/ şi cu cea de jos /în sus/, 
chiar dacă esența acestor distante nu este identică. La fel stau 
lucrurile și în privința corpului care pune în mișcare și a celui 
care este pus în mișcare. 


Capitolul 1050 


Infinitul este sau ceea ce este imposibil de străbătut deoarece 
nu este prin natura sa posibil să fie parcurs, după cum sunetul 
este invizibil; sau care posedă un parcurs fără margine, sau care 
are o margine greu de atins, sau care, deși prin natură are o 
margine, nu posedă în fapt un parcurs sau o limită ; în plus, 
ceva este infinit prin adaos, sau prin substractie, sau prin ambele 
/operaţiuni/.5! 

/Infinitul/ însuși, separabil [de lucrurile sensibile] nu poate 
exista. Căci dacă el nu e nici mărime, nici mulțime, și dacă 
infinitul însuși este o Fiinţă și nu o proprietate contextuală, 


19 Deoarece mișcarea corpului care pune în mișcare și a celui care 
este mișcat este unică, și actualizarea virtualităților lor este unică în 
mod practic, chiar dacă teoretic ea este diferită. 

50 Și acest capitol rezumă părti din Fizica, III, 4-7. 

51 În primul sens: punctul sau unitatea; în al doilea sens — canti- 
tatea care poate fi parcursă, dar nu are capăt; în al treilea sens, labi- 
rintul sau marea (pot fi parcurse, dar cu dificultate); în al patrulea 
sens, ar putea fi cercul; în al cincilea sens, numărul căruia i se poate 
mereu adăuga sau sustrage o unitate. 

el va fi indivizibil (divizibilul este sau mărime, sau mulțime). 
Or, dacă este indivizibil, el nu este infinit, afară dacă nu în 
sensul în care spunem că sunetul este invizibil. Dar nu în acest 
fel se vorbește despre infinit, nici noi nu investigăm acel sens, 
ci tratăm infinitul ca pe ceva de nestrăbătut. 

Apoi, cum ar fi posibil să existe infinit în sine, dacă nu este 
vorba despre un număr sau o mărime, a căror proprietate să 
fie infinitudinea ? Iar dacă el ar exista doar ca proprietate con- 
textuală, luat ca atare nu ar putea fi un element al lucrurilor, 
după cum nici invizibilul nu este un element al limbajului, deși 
sunetul este invizibi[.52 

Iar că infinitul nu poate exista în actualizare este limpede: 
căci oricare parte a sa s-ar lua ar fi infinită (de vreme ce esența 
infinitului şi infinitul sunt identice, dacă cu adevărat infinitul 
este o Fiinţă și nu o proprietate a unui subiect)5?; de unde 
rezultă că el este sau indivizibil, sau este divizibil la infinit, dacă 
se poate împărţi. Dar este imposibil ca același lucru să fie multe 
infinituri (după cum aerul este o parte a aerului, astfel și 
infinitul să fie o parte a infinitului, dacă el este o Fiinţă și un 
principiu). Prin urmare, el este de neîmpărțit și indivizibil. 

Dareste imposibil ca ceca ce este în actualizare să fie infinit, 
fiindcă /infinitul/ este necesar să fie o cantitate; așadar /infi- 
nitul/ este o proprietate contextuală. Însă, dacă el există în acest 
mod, s-a spus că nu-i posibil să fie principiu, ci poate fi 
/principiu/ numai subiectul acestei proprietăți, precum aerul 
sau numărul par. 

Aceasta deocamdată e o cercetare la modul general. De aici 
apare însă limpede că nu există infinit /actuaiizat/ în lucrurile 


52 [deea generală despre infinit este că el este ceva indefinit; în 
consecinţă el nu are autonomie, și, neavând autonomie, nu este o 
Fiinţă. Or, dacă nu este o Fiinţă și ceva definit, nu poate exista în 
actualizare, sau nu poate fi realizarea finalităţii unei virtualități. 
Infinitul e întotdeauna o posibilitate, dar nu poate fi efectiv perceput, 
cunoscut, parcurs complet. 

55 La fel, orice parte din apă este apă. 

senzoriale: Într-adevăr, dacă definiţia corpului este „a fi 
determinat de suprafețe“, nu ar putea exista corp infinit, nici 
fizic, nici inteligibil. Nici /nu poate exista/ număr infinit, dar 
considerat o entitate separată. 54 

Căci numărul, sau ceea ce posedă număr, este numărabil. 
Din punct de vedere fizic este limpede din ceea ce urmează: 
/infinitul/ nu poate fi nici compus, nici simplu. Nu poate exista 
un corp infinit compus, dacă elementele /sale/ sunt limitate 
ca mulțime. (Într-adevăr, contrariile trebuie să fie egale /ca 
număr între ele/ și nici unul dintre ele nu poate fi infinit. Căci 
dacă capacitatea vreunui corp are o lipsă, oricare ar fi, finitul 
va fi nimicit de către infinit. Iar ca fiecare /element/ să fie infinit 
este imposibil: un corp este ceea ce are extensie în toate 
dimensiunile, iar infinitul este ceea ce se extinde fără limită. Astfel, 
dacă infinitul este un corp, el va fi infinit în toate direcţiile.) 

Dar nici nu-i posibil ca infinitul să fie un corp simplu și 
unitar, nici, după cum spun unii, ca să existe în afara elemen- 
telor /altceva infinit/ din care acestea să se genereze. (Într-a- 
devăr, nu există un astfel de corp în afara elementelor, deoarece 
orice lucru se descompune în elementele din care provine și 
nu parea exista /ceva/ în afara corpurilor simple.) Acest „altceva“ 
nu poate fi nici foc, nici vreun alt element. Căci fără ca unul 
dintre ele să fie infinit, este imposibil ca orice lucru, dacă ar fi 
finit, să fie sau să devină unul dintre aceste /elemente/, așa cum 
Heraclit susține că toate cele devin cândva foc.55 

Același raţionament și în privinţa lui unu pe care filozofii 
naturii îl așază în afara elementelor. Căci totul se schimbă 


54 Infinitul înseamnă indeterminare; dar numărul, considerat ca 
o entitate separată, individualizată, trebuie să fie determinat. Nu tre- 
buie uitat că pentru Aristotel, „număr“ înseamnă mai ales „număr 
raţional“ și că acesta trebuie să fie precis definit. 

55 Infinitul nu poate fi un corp, un element, alături de celelalte 
elemente. Dar dacă infinitul nu există ca atare, sub forma unui corp, 
nu-i posibil ca toate lucrurile să devină „infinit“. Heraclit crede că 
totul provine din foc și devine foc, acordând — zice Aristotel — fo- 
cului un statut peste celelalte elemente. 

pornind de la un contrariu /spre celălalt contrariu/, de exemplu, 
de la cald către rece.56 

În plus, corpul senzorial se află undeva, și același loc este 
propriu atât întregului, cât și părţii, precum e cazul pământului. 
În consecință, dacă părțile sunt de același fel, corpul /infinit/ 
va fi ori imobil, ori se va mișca etern. Dar aceasta este cu nepu- 
tinţă. (Într-adevăr, de ce s-ar deplasa el mai curând în jos decât 
în sus sau în oricare altă direcţie ? Precum, dacă ar fi un bulgăre 
de ţărână, unde s-ar mișca, sau ar sta pe loc? Căci locul ocupat 
de corpul corespunzător este infinit. Va ocupa deci întregul 
loc? Dar în ce fel? Care va fi repausul său, și care îi va fi 
mișcarea ? Ori el este pretutindeni în repaus, așadar nu se poate 
mișca, ori se mișcă pretutindeni, și atunci nu va sta nicicum.) 

Iar dacă întregul /infinit/ este neomogen, nici locurile /în 
care părţile sale se află/ nu vor fi omogene, și atunci, mai întâi, 
corpul întregului nu este unul decât prin contact; apoi /părțile/ 
vor fi fie limitate, fie nelimitate ca specie. Să fie limitate nu-i 
posibil (căci înseamnă că unele vor fi infinite, altele — nu, dacă 
întregul este infinit, de exemplu focul sau apa /vor fi infinite/. 
Dar un astfel de element /infinit/ presupune o distrugere prin 
contrarii). lar dacă /părțile/ sunt infinite /ca specie/ și simple, 
şi locurile /unde ele se află/ vor fi infinite și vor fi infinit de 
multe elemente. Iar dacă aceasta e cu neputinţă, atunci și locurile 
sunt limitate, iar întregul, cu necesitate, va fi mărginit.S 

Și, în general, este imposibil ca un corp să fie infinit, ca și 
un loc asociat corpurilor, dacă orice corp senzorial este fie greu, 
fie ușor. Căci el se va deplasa fie spre centrul /lumii/, fie în 
sus, dar este imposibil ca infinitul sau întregul, sau oricare 


56 Dacă totul trece de la un contrar la altul, nu ar putea exista un 
element, precum Unu, care să rămână în afara acestei transformări, 
și atunci, nu numai Unu, dar și Multiplul ar fi un element. 

57 Viziunea greacă, căreia Aristotel îi rămâne credincios, nu poate 
concepe un infinit actualizat, real, efectiv. Infinitul poate exista doar 
în virtualitate, sau poate fi o proprietate a unui alt corp existentă 
virtual. Pentru ca ceva să aibă Fiinţă, trebuie să fie autonom, adică 
determinabil, prin urmare finit. 

jumătate a sa să sufere oricare din aceste mişcări. Într-adevăr, 
cum le vei deosebi? Sau în ce fel o parte a infinitului va fi jos, 
alta — sus, sau alta — la margine, alta — la centru? 

Apoi, dacă orice corp senzorial se află într-un loc, și există 
șase specii de loc, este imposibil ca într-un corp infinit să se 
afle aceste locuri.5 Și în general, dacă este imposibil să existe 
un loc infinit, și ca să existe un corp infinit este imposibil. Căci 
a fi undeva, într-un loc, aceasta înseamnă: a fi sau sus, sau jos, 
sau într-altloc din cele rămase; dar fiecare dintre ele reprezintă 
o limită. 

Iar infinitul nu este identic în mărime, în mișcare și în timp, 
ca și când ar fi o singură natură, ci ulteriorul se raportează la 
anterior; de exemplu, mișcarea se raportează la mărimea la care 
există mișcarea, alterarea sau creșterea; iar timpul se concepe 
datorită mișcării. 


Capitolul 115° 


Ceeace se transformă se transformă uneori în mod contex- 
tual, așa cum muzicianul se plimbă. Alteori, deși numai o parte 
a lucrului se transformă, se spune în mod absolut că se transformă 
întregul lucru, de exemplu, acele corpuri care, având părti, /se 
spune că se transformă/ după părţile lor: se însănătoșește 
corpul, fiindcă se însănătoșește ochiul. Dar există și cazuri când 
se mişcă ceva în mod intrinsec, iar acesta este mobilul intrinsec.60 

Iar în privinţa celui care pune în mișcare, lucrurile stau la 
fel: unele lucruri pun în mișcare doar într-un anumit context, 
altele — doar în raport cu oparte, altele pun în mișcare intrinsec.8! 


58 Șase specii de loc: sus, jos, înainte, înapoi, stânga, dreapta. Evi- 
dent că într-un spaţiu infinit, aceste direcţii își pierd sensul. 

5 Capitolul este un extras din Fizica V, probabil realizat de un 
discipol. 

€0 Aerul, de pildă, e mobil prin sine, sau lucrurile grele sunt mobile, 
în sensul că vor cădea prin esenţa lor. 

é! În sensul în care prin esență, lucrul respectiv pune în mișcare, 
precum astrele, sau precum arhitectul construiește. 

Mai întâi vine lucrul care pune în mișcare. Există /apoi/ ceva 
Care este mișcat, apoi timpul în care se produce mișcarea, punctul 
de plecare și cel de sosire al mișcării. Formele, proprietățile și 
locul care determină mișcarea sunt imobile, precum știința sau 
căldura. Nu căldura reprezintă mișcarea, ci procesul de încălzire. 

Or, mișcarea non-contextuală nu are loc în cazul tuturor 
lucrurilor, ci ea are loc în cazul contrariilor, al intermediarilor 
/acestora/ și al termenilor contradictorii. Din inducţie, se poate 
obține dovada că e așa: ceea ce se transformă se transformă 
fie de la un subiect la alt subiect, fie de la un non-subiect la 
un non-subiect, fie de la un subiect la un non-subiect, fie de 
la un non-subiect la un subiect. (Numesc „subiect“ ceea ce se 
exprimă în afirmaţie.) De aici rezultă că există cu necesitate 
trei tipuri de transformări, fiindcă cea de la un non-subiect la 
un non-subiect nu este transformare: nu există aici contra- 
rietate, nici contradicție, fiindcă nu există opoziţie. 

Transformarea de la un non-subiect la un subiect prin contra- 
dicţie este generarea; dacă contradicţia este absolută, și gene- 
rarea este absolută; dacă contradicţia este doar într-o privință, 
și generarea este particulară. Transformarea de la un subiect 
la un non-subiect este nimicirea; dacă contradicţia este 
absolută, ea este absolută; dacă contradicţia este partială, și 
nimicirea este particulară. Or, dacă ceea-ce-nu-este se spune 
în mai multe sensuri, și nu-i posibil ca /ceea-ce-nu-este/, văzut 
ca unire și ca separare€?, să se miște, nici ca /ceea-ce-nu-este/ 
virtual să fie opus la ceea ce este în mod absolut (într-adevăr, 
ceea ce nu e alb sau nu e bun totuși poate fi mișcat într-un 
context; căci ceea ce nu e alb ar putea fi un om, dar ceea ce în 
mod absolut nu este, nu poate să se miște), atunci este imposibil 
ca ceea-ce-nu-este să se miște. (lar dacă e imposibil, atunci /e 
imposibil/ ca generarea să fie o mișcare. Într-adevăr, se gene- 
rează ceea-ce-nu-este. Dacă în mod principal generarea este 
în mod contextual, rămâne totuși unadevăr că ceea-ce-nu-este 
există în mod absolut prin referire la ceea ce se generează.) 


62 Este vorba despre adevăr și fals, v. Cartea Epsilon, cap. 4. 

De asemenea, /ceea-ce-nu-este/ nu poate fi în repaus: se 
întâmplă aceste consecinţe neplăcute, dar și altele: 

Dacă orice lucru mișcat se află într-un loc, ceea-ce-nu-este 
nu se află într-un loc, căci s-ar afla undeva. Prin urmare, nici 
nimicirea nu este mișcare. Căci contrariul unei mișcări este altă 
mișcare sau repausul, iar nimicirea este contrariul generării. 
De vreme ce orice mișcare este o transformare, iar transfor- 
mările sunt cele trei amintite mai înainte, cele care se realizea- 
ză prin generare și nimicire nu sunt mişcări. Ele sunt treceri 
de la un termen contradictoriu la altul; astfel este necesar ca 
doar transformarea de la un subiect la alt subiect să fie mişcare. 
Însă subiecţii sunt sau contrari, sau intermediari (fie privaţiunea 
şi ea un contrariu) și ei se exprimă prin afirmatie, precum golul, 
edentatul și negrul. 


Capitolul 12 


Dacă, prin urmare, categoriile se divid în Fiintă, calitate, 
loc, acţiune sau pasivitate, relaţie, cantitate, este necesar să 
existe trei feluri de mișcări: ţinând de calitate, ţinând de canti- 
tate şi ţinând de loc. Nu există mişcare ținând de Fiinţă, căci 
nu există nimic contrariu Fiinţei.&* Nici mișcare a relației nu 
există (atunci când unul dintre termenii relației se schimbă, e 
posibil ca despre celălalt să nu se poată spune adevărul, deși 
nu e deloc în schimbare, astfel încât mișcarea lor e pur contex- 


6 În Categorii, lucrare timpurie a lui Aristotel, lista cuprinde zece 
categorii: la cele indicate se mai adaugă timpul, starea si posesia. 

6 Fiinţa, (cu sensul dat de noi cuvântului ovoia), nu are contra- 
riu, ci cel mult negațic. Într-adevăr, dacă Fiinţa ar avea un contrariu, 
atunci ambele contrarii s-ar afla într-un substrat comun, așa cum 
recele și caldul se află în apă. Dar în acest caz, acel substrat ar fi Fiinţa. 
Or, mișcarea, după Aristotel, se produce de la un contrariu la altul, 
prin urmare generarea și picrea nu sunt mișcări (cel puţin în sensul 
propriu definit de Aristotel). 

tualăs5). Nu există nici mișcare a celui ce face și a celui ce îndură, 
sau a celui ce mișcă şi a celui mișcat, fiindcă nu există mişcare 
a mişcării şi nici generare a generării, și nici, în general, transfor- 
mare a transformării 5 

Căci este posibil să existe mișcare a mișcării în două sensuri: 
fie este vorba despre mișcarea subiectului (de exemplu, omul 
se mișcă fiindcă devine din alb negru, astfel încât mișcarea 
/respectivă/ fie se încălzește, fie se răcește, fie modifică locul, 
fie crește. Dar așa ceva este cu neputinţă, pentru că transfor- 
marea nu este unul dintre subiecte). Fie deoarece un subiect 
schimbă o transformare în care se găsea pe o altă formă /de 
transformare/, precum omul care trece de la boală la sănătate.*7 

Dar nici aceasta nu este cu putinţă decât în mod contextual. 
Căci orice mișcare este o transformare de la ceva la altceva, și 
la fel generarea și pieirea. Afară doar că generarea și pieirea se 
produc între stări opuse într-un anume fel determinat, în timp 
ce mișcarea e o transformare determinată în alt fel. Prin urmare, 
/omul respectiv/ trece de la sănătate la boală și, simultan, de 
la această transformare însăși către o alta. E limpede, prin ur- 
mare, că dacă omul va fi bolnav, el va fi trecut deja la o altă 
transformare, oricare ar fi ca (căci e posibil să stea în repaus), 
și, în plus, la una nu întotdeauna întâmplătoare. Dar și acea 
transformare va fi de la o stare la o alta, încât aceasta va fi 
transformarea opusă, anume însănătoșirea.68 


65 De exemplu, dacă în relaţia A=B, A crește, B devine mai mic 
decât A, deși, în sine, nu se schimbă, ceea ce creează un echivoc asupra 
statutului lui B. Ceea ce vrea Aristotel să spună este că, în cadrul 
relației, schimbarea unui corelativ nu antrenează în mod necesar și 
schimbarea termenului corelativ, ceea ce, în limbajul său, înseamnă 
că nu există mișcare conform cu relația, ci numai cu locul, calitatea, 
cantitatea. 

e Un obiect care se deplasează din A în B se mișcă local și nu se 
poate spune că mișcarea sa se mișcă la rândul ei. 

6 Boala și sănătatea sunt ele însele niște procese, niște transformări. 

68 Asta înseamnă că, dacă omul se îmbolnăvește și dacă îmbolnă- 
virea este transformarea contrară însănătoșirii, omul trece de la 
însănătoșire la îmbolnăvire, ceea ce poate presupune că, între timp, 
el s-a făcut sănătos. Or, aceasta este, în principiu, imposibil. Pentru 

Dar lucrurile se petrec așa contextual; de exemplu, există 
o transformare de la reamintire la uitare, când insul la care există 
respectiva transformare se transformă la rândul său: uneori el 
trece la cunoaștere, alteori — la ignoranță. 

În plus, se va merge la infinit dacă va exista o transformare 
a transformării și o generare a generării. Or, dacă există ultima 
generare, e necesar să existe și generarea anterioară; de exemplu, 
dacă s-ar genera vreodată o generare absolută, și obiectul care 
se generează s-ar genera, încât n-ar fi existat încă /la momentul 
respectiv/ obiect generat în mod absolut, ci /doar/ ceva generat 
în urma obiectului altei generări. Dar și acesta din urmă a fost 
generat cândva, încât la un moment dat el nu fusese încă gene- 
rat. Or, de vreme ce seriile infinite nu au un termen prim, nu 
va exista un termen prim /al generărilor/, de unde rezultă că 
nici un termen secund nu va exista. În consecință, nu e cu 
putință nici să se miște, nici să se transforme ceva.6 

De asemenca, propriu aceluiași lucru este mișcarea /în direc- 
ţii/ contrare și repaosul, cât și generarea și nimicirea; rezultă 
că ceea ce se generează, atunci când ar fi generat, tot atunci 
este nimicit. Căci nici nu-i posibil /să fie nimicit/ nici îndată 
ce apare, nici mai târziu, de vreme ce ceea ce este nimicit trebuie 
să existe. 

În plus, trebuie să subziste o materie când ceva se gene- 
rează şi se transformă. Ce materie oare va exista în felul corpului 
care se alterează sau al sufletului? În ce fel o mișcare sau o 
generare vor deveni, la rândul lor, subiect al generării? 

Apoi, care este scopul spre care /mișcarea mișcării și gene- 
rarca generării/ se mișcă ? Căci mișcarea și generarea trebuie 


Aristotel faptul că un proces, o transformare are o regulă care poate 
fi studiată static nu este foarte limpede; de aceca el consideră că nu 
poate exista transformare a transformării. Totuși, asemenea transfor- 
mări de gradul doi sunt foarte frecvente: de exemplu, dacă viteza 
indică o mișcare în raport cu timpul, acceleraţia indică o mișcare în 
raport cu viteza. 

© Din nou cunoscutul argument aristotelic: dacă nu există termen 
prim generat, nu există nici termen secund, și așa mai departe, și atunci 
întreaga lume este în repaus. 

să se efectueze de la un punct spre alt punct. Dar cum /va fi în 
acest caz/? Însă nu poateexista învăţare a învăţării, astfel încât 
nu va putea exista nici generare a generării. 

Așadar, fiindcă nu există /mișcare/ nici a Fiinţei, nici a relatiei, 
nici a acţiunii, nici a suportării acţiunii, rămâne ca mișcarea 
să se efectueze conform calităţii, cantităţii și locului (în fiecare 
dintre aceste categorii există contrarietate). Mă refer nu la cali- 
tatea aflată în categoria Fiintei, deoarece și diferenta este o 
calitate, ci la afecțiunile pe care le are subiectul și în raport cu 
care se spune că el este afectat sau nu. 70 

Iar imobilul este ceea ce, în general, nu poate fi mișcat, ceea 
ce cu greu se mișcă într-un răstimp îndelungat sau începe cu 
greu să se miște, cât și ceea ce prin natură poate să se miște și 
e capabil să o facă, dar nu se mișcă atunci când, prin natură, 
ar trebui și în locul și în felul în care ar trebui. Numai pe acesta 
din urmă dintre imobile îl consider că se află în repaus. 
Într-adevăr, repausul este contrariul mișcării, de unde rezultă 
că el este o privaţiune proprie receptacolului.?! 

Laolaltă în raport cu locul sunt lucrurile care se află într-un 
singur loc care e prim/2; separat /în raport cu locul/ — cele 
care se află în locuri diferite. /Spun/ că se ating lucrurile care 
au laolaltă extremităţile. Numesc intermediar stadiul la care 
ceea ce se schimbă ajunge înainte de a ajunge în stadiul final, 
și la care ajunge schimbându-se în mod natural și continuu. 

Contrar în raport cu locul sunt cele care se depărtează la 
maximum în linie dreaptă. 


70 Aristotel distinge diferenta din gen care produce specia sau Fiinţa 
(precum „biped“) în cazul omului, de diferența din cadrul speciei, 
care produce variațiile individuale și carc sunt proprietăţi ale Ființei. 

7! Repausul este o mișcare în virtualitate. Ceea ce este, prin natură, 
imobil (de exemplu Dumnezeu) nu se află, propriu-zis, în repaus, 
ceea ce presupune că se află într-o anume virtualitate, căci Dumnezeu 
este actualizare absolută. 

72 Cu alte cuvinte, locul e luat în considerație înainte de a fi um- 
plut de lucrurile respective. De exemplu, două persoane se află laolaltă 
în aceeași casă — dacă aceasta este luată anterior drept locul în care 
cle se află — dar nu se află laolaltă în aceeași cameră. 

În succesiune <EEîK> este ceea ce se află după început, definit 
cumva prin poziţie, specie sau altfel, și când nu există nimic 
intermediar între lucrurile aparținând aceluiași gen unde există 
succesiune, precum liniile sunt în succesiunea liniei, unităţile 
— a unităţii, sau o casă — în succesiunea unei case. (Nu e nici 
un obstacol ca altceva să fie intermediar /în șirul respectiv/.) 
Iar ceea ce e succesiv vine în succesiunea unui alt lucru şi el 
este ceva care urmează. Nu unul este în succesiunea doiului, 
nici luna nouă nu vine după luna în al doilea pătrar. 

În continuare <Èxópevov> e ceea ce, fiind în succesiune, are 
contact. Deoarece orice transformare rezidă în termeni opuși, 
iar opuși sunt contrariile și termenii contradictorii, dar nu există 
intermediar în cazul termenilor contradictorii, e limpede că 
intermediarul se află între termenii contrarii. 

Continuul <ovvextc> este o /formă de/ a fi în continuare. 
Vorbesc despre continuu atunci când limita fiecăruia dintre două 
lucruri, care se ating, și se ţin împreună, ajunge una și aceeași, 


încât e clar că continuitatea există la acele lucruri din care, în mod 


natural, apare ceva unic sub raportul /respectivei/ atingeri a lor. 

Consecutivul <tò tqpeăfiş> — e limpede — este o noţiune pri- 
mară: căci ceea ce este consecutiv nu are neapărat contact, dar 
contactul implică relaţia de consecuie. Iar dacă există conti- 
nuitate, există contact, dar dacă există contact, nu e obligatorie 
continuitatea. Nu există concreștere naturală la lucrurile care 
nu se ating. În consecință, punctul nu este totuna cu unitatea. 
Într-adevăr, pentru puncte există contact, în timp ce pentru 
unităţi nu există contact, ci doar consecuţie; la primele există 
un intermediar, la celelalte — nu.73 


73 Unităţile nu au intermediar în sens că 2,5 aflat între 2 și 3 nu 
este o unitate. Cele trei numere pot fi reprezentate însă de puncte 
pe o dreaptă, astfel ca unul dintre puncte să fie situat între celelalte 
două. E mai puţin clar ce înțelege Aristotel prin faptul că două puncte 
pot fi în contact: dacă ar vorbi de coincidenţă, nu ar mai exista 
consecuţie; iar ca să existe consecuţie și contact, trebuie să fie vorba 
despre puncte materiale, cu dimensiune, și nu puncte geometrice. 

Reluarea discuţiei despre Fiinţă. Există trei feluri de Fiinţe: 
senzorială pieritoare, senzorială eternă și Fiinţă imobilă. Devenirea 
Fiinţei senzoriale are ca suport materia. Există trei principii: forma, 
privaţiunea și materia (suportul). Nici materia, nici forma nu sunt 
generate, ci doar compusul. Raţiunile de a fi și principiile sunt identice 
pentru toate lucrurile, doar prin analogie; în chip propriu, ele sunt 
diferite. Comparaţia cu cele patru raţiuni de a fi expuse în Cartea 
Alpha mare. Actualizarea şi virtualitatea. 

Fiinţa imobilă trebuie să fie eternă. Existenţa Formelor nu explică 
mișcarea. Primul Cer este etern, antrenat într-o mișcare circulară per- 
petuă. El este pus în mișcare de un Mișcător imobil, aflat în actualizare 
perpetuă, Ființa lipsită de materie, Dumnezeu. Acesta pune în mișcare 
deoarece este o finalitate universală a lumii, în felul unui obiect al 
gândirii și al iubirii. Dumnezeu este actualizare pură, imobil, prin- 
cipiu. Viaţa sa esteetern fericită, în felul în care pentru oameni nu poate 
fi decât un scurt răstimp. El este gândirea care se gândește pe sine. 

Fiecare planetă este mișcată de mai multe motoare planetare i imo- 
bile. Ele sunt ierarhizate, primul fiind motorul care pune în mișcare 
sfera stelelor fixe, Mişcătorul imobil. Trecerea în revistă a teoriilor 
astronomiei ale lui Eudoxos și Callippos. Cerul (și Universul) este 
unic. Cum este Intelectul divin. Gândirea sa este gândire a gândirii. 
Absența materiei (a virtualității) face cu putinţă aceasta. Această 
gândire este de tipul intuitiei, sau al contemplaţiei mistice, deoarece 
ea gândește simplul și nu compusul. 

Chestiunea materiei și a generării. Critica teoriilor filozofilor 
naturii și a teoriei Formelor. Afirmarea că Principiul suprem, Dum- 
nezeu, este unic. 

Investigația noastră are ca obiect Fiinţa. Într-adevăr, sunt 
cercetate /aici/ principiile, rațiunile de a fi ale Fiinţelor. Căci, 
dacă toată realitatea e înțeleasă ca un întreg, Fiinţa este întâia 
sa partel; iar dacă ea e luată în succesiunea /categoriilor/, și în 
acest fel Fiinţa este prima, apoi vine calitatea, apoi cantitatea. 

Dar se poate spune că, la modul absolut, acestea din urmă, 
de fapt, nici nu sunt, ci sunt proprietăţi și mișcări, sau sunt 
precum sunt non-albul și non-rectiliniul. Spunem, totuși, că 
şi acestea din urmă sunt, de exemplu, „cutare este non-alb“. 
Apoi nici una dintre celelalte categorii /în afara Fiinţei/ nu este 
autonomă. 

Dovada o aduc, în fapt, vechii filozofi, deoarece ei au căutat 
principiile, elementele și raţiunile de a fi ale Fiinţei. Filozofii 
contemporani consideră Fiinţe mai curând universalele (genu- 
rile reprezintă universalul și ei le consideră principii și Fiinte, 
deoarece cercetarea lor este mai ales de tip logic). Filozofii din 
vechime, însă, socoteau Fiinţe /elementele/ particulare, precum 
focul și pământul, și nu ceea ce le era comun — corpul. 

Există trei feluri de Fiinţe: mai întâi Fiinţa senzorială, în 
cadrul căreia există o primă Fiinţă eternă, și o a doua pieritoare. 
Cu aceasta din urmă, de exemplu, plantele și animalele, toți 


1 Nu e clar ce înțelege Aristotel prin „realitatea luată ca un întreg“. 
E posibil să înțeleagă realitatea văzută sintetic și nu analitic, prin 
intermediul categoriilor. În primul caz, Fiinţa este primordială, 
fiindcă este realitatea autonomă, stabilă, determinată, și nu dependentă 
şi indeterminată. E ca și când Aristotel ar spune: considerându-se 
realitatea în ansamblu, Fiinţa e „miezul ei tare“. V. Interpretare la 
Metafizica, p. 32 

sunt de acord. [Cealaltă este eternă] și este necesar ca elementele 
să fie înțelese ca aparținând-i, fie că ele sunt unul singur sau 
mai multe. În fine, există Fiinţa imobilă, şi despre aceasta unii 
susțin că este separată, unii filozofi divizând-o mai departe în 
două /tipuri/, alții însă socotind că Formele și entităţile ma- 
tematice ţin de aceeași natură. Alţii, în sfârșit, au în vedere 
numai entităţile matematice.2 

Primele două tipuri de Fiinţe /senzoriale/ aparțin fizicii, căci 
ele posedă mișcare. Ultima însă aparține de o altă știință, de 
vreme ce nu există un principiu comun pentru toate /Fiintele/.3 


Capitolul 2 


Fiinţa senzorială este supusă transformării. Dar, dacă trans- 
formarea se face pornind de la termenii opuși sau intermediari 
[între aceștia opuși/, însă nu de la toți termenii opuși (sunetul 
este și el non-alb, în fond), ci numai de la termenii contrari, 


2 Referirea generală este la platonicieni și la pitagoricieni, care 
separă Formele și numerele de realitatea sensibilă. Platon și platoni- 
cienii ortodocși asociau în aceeaşi natură Formele și Numerele; în 
timp ce Xenocrate le distingea în două tipuri. Pitagoricienii nu re- 
cunoșteau, drept Fiinţe, decât Numerele. 

3 Aici s-ar părea că Aristotel identifică prima filozofie, sau me- 
tafizica, cu teologia, ce trebuie să se ocupe numai cu Ființa supra- 
sensibilă. O asemenea identificare contrazice însă îndelunga preocupare 
din cărțile anterioare cu materia senzorială. Explicația acestui paradox 
îndelung discutat de interpreti cred că este următoarea: în mod ab- 
solut, teologia și metafizica coincid. Deci în măsura în care realitatea 
este văzută drept ceea-ce-este ca fiind, respectiv ca o existență dintr-o 
perspectivă universală, globală, metafizica este valabilă pentru întreaga 
existenţă, deoarece ceea ce este prim într-o ierarhie sau o serie, dă 
cumva măsura întregului (Cf. Cartea Epsilon, cap. 1, p. 244. V. și 
studiul introductiv.) 

+ Transformarea nu se face de la non-alb la alb, deoarece chiar și 
sunetul este un non-alb, ci numai de la termenii numiţi de Aristotel 
„contrari“ — în cazul de fată, de la negru (privaţiunea albului) la alb. 

este necesar să subziste ceva care să se transforme de la un 
contrariu la celălalt; deoarece nu contrariile se transformă.5 

În plus, ceva persistă /în cazul schimbărilor/, dar contrariul 
nu persistă. Există, așadar, o a treia entitate alături de cele două 
contrarii: materia. 

lar dacă există patru /tipuri de/ transformări, fie asociate 
Fiinţei, fie calităţii, fie cantităţii, fie locului, și dacă generarea 
absolută și nimicirea se referă la Fiinţă, creșterea și descreșterea 
se referă la cantitate, alterarea — la calitate, deplasarea — la loc, 
transformările s-ar realiza între contrariile luate în parte /pentru 
fiecare categorie/. E necesar atunci să se transforme materia, 
care poate fi ambele contrarii. 

Dar, pentru că ceea-ce-este e de două feluri, orice se tran- 
sformă pornește de la ceca ce este virtual și se îndreaptă spre 
ceea ce este actualizat (precum de la albul virtual la albul actua- 
lizat, la fel și în cazul creşterii și al scăderii). Rezultă că ceva 
se poate naște din ceea-ce-nu-este și nu numai într-un mod 
contextual, dar și că toate se nasc din ceea-ce-este, adică din 
ce este în virtualitate și din ce nu este în actualizare. lar asta 
este „unul“ lui Anaxagoras. Într-adevăr, e mai bine să spunem 
că „toate erau laolaltă în virtualitate, dar nu şi în actualizare“, 
decât că „toate /erau/ laolaltă“, sau decât să invocăm „ames- 
tecul“ <tò uîyua> lui Empedocle și Anaximandros, sau decât 
să se vorbească în felul în care vorbește Democrit.$ 


5 Teză fundamentală: deși se spune că negrul devine alb sau că 
recele devine cald, în fapt există mereu un substrat — materia — care 
capătă diferite calități, altfel spus care se actualizează, determinându-se 
într-un fel sau un altul. Contrariile, ca și formele prin care se mani- 
festă, ca și materia nici nu se nasc, nici nu se distrug. Evident, această 
teză a lui Aristotel (care pornește de la esenţialismul socratico-pla- 
tonician) stă la baza analizei sale științifice. 

eText dificil de tradus exact, din cauza incertitudinilor de punc- 
tuaţie mai ales. V. Ross, Metaph. II, pp. 351. „Unul lui Anaxagoras“ 
nu este aici Intelectul, ci materia nediferenţiată. Cf. Cartea Alpha 
mare, cap. 8, 989b. În cazul lui Anaximandros, „amestecul“ ar fi cele- 
brul său &rerpov. 

Rezultă că acești filozofi s-au întâlnit cumva cu noțiunea 
de materie, fiindcă toate cele care se transformă posedă materie, 
însă o altfel de materie /decât au înțeles ei/. Și au materie și 
acele lucruri eterne care nu sunt generabile, dar sunt mobile, 
aflându-se în deplasare; ele nu au /o transformare/ de gene- 
rare, ci numai una locală.7 

Se pune întrebarea: din ce fel de ceea-ce-nu-este apare gene- 
rarea, deoarece ceea-ce-nu-este e de trei feluri ? /Din virtualitate/.8 

Însă, dacă ceva este în virtualitate, totuși virtualitatea respec- 
tivă nu conţine orice, la întâmplare, ci un anume lucru se naște 
dintr-un lucru anume /în virtualitate/. Nu este suficient /să 
se spună/ că „toate /erau/ laolaltă“, fiindcă lucrurile se deose- 
besc prin materia lor. Altminteri, din ce pricină au apărut nenu- 
mărate existente și nu unul singur ? Or, Intelectul este unul singur, 
încât, dacă și materia ar fi una singură, ar fi ajuns în actualizare 
/numai/ acel lucru a cărui materie există ca virtualitate.? 

Așadar, există trei raţiuni de a fi — trei principii: două sunt 
contrare: forma și privațiunea, iar cel de-al treilea este materia. 


Capitolul 3 


După aceasta, /trebuie spus/ că nici materia, nici forma nu 
sunt generate, mă refer la ultima formă și la ultima materie. 
Căci orice ceva se transformă prin acţiunea a ceva și se trans- 
formă în altceva. Sub acţiunea cui? A primului motor <10% 
npótov mvodvrog>.10 Ce se transformă? Materia. În ce se trans- 
formă? În formă. 


7 Nu cred că se poate traduce aici prin „ele nu au o materie gene- 
rabilă“, deoarece materia, la modul general, nu se generează. Grama- 
tical totuși, cel mai firesc ar fi de presupus cuvântul An, „materie“. 

3 Ceea-ce-nu-este ca negaţie pură, ceea-ce-nu-este ca virtualitate 
şi ceea-ce-nu-este ca fals. Evident, generarea are loc din virtualitate. 

? Pentru a se explica diversitatea lucrurilor, trebuie făcut apel la 
mai multe materii, mai cu seamă dacă, urmându- -l pe Anaxagoras, se 
admite existenta unei Inteligenţe unice. 

10 E vorba despre Primul motor, despre care va fi vorba mai de- 
parte, sau despre primul motor Aia de la obiectul în mișcare, 
adică despre motorul cel mai apropiat? 

Într-adevăr, se merge la infinit dacă se generează nu numai 
bila de bronz, ci şi atât bila, cât și bronzul. E obligatoriu, prin 
urmare, să te opreşti undeva <àváykn ù otíva>.!! 

Apoi /trebuie spus/ că fiecare Fiinţă se naște dintr-una cu 
același nume /ca ea/. (Este vorba despre Fiinrele naturale și 
despre restul Fiinţelor.) Căci generarea are loc fie prin inter- 
mediul artei, fie al naturii, fie al întâmplării, fie spontan. Or, 
arta este un principiu aflat în altcineva, în timp ce natura este 
un principiu aflat chiar în lucrul respectiv („omul naște un 
om“); celelalte două cauze ale generării sunt privaţiunile 
primelor două.!? 

Materia este ceva determinat /numai/ în închipuire <tò 
poiveo8ou>!5 (e vorba despre acele lucruri care se țin prin con- 
tact și nu printr-o creștere naturală; ele sunt materie și substrat); 
natura însă este ceva determinat, în fapt o condiţie ce tinde spre 
/finalitatea/ care e natură. Pe deasupra, cea de-a treia e Fiinţa 
individuală, alcătuită din acestea două, /formă şi materie/, de 
exemplu Socrate sau Callas. 

În unele cazuri nu există ceva determinat în afara Fiinţei 
compuse, de exemplu forma casei, afară doar dacă nu ne referim 


H! Dacă regresul la infinit nu este stopat, nu mai există principii; 
or, o lume fără principii este haotică, incognoscibilă, iraţională. Chiar 
dacă nici bila, nici bronzul nu sunt formă, respectiv materii ultime 
(sfera este un corp care admite o definiție, deci este divizibil la rândul 
său în materie și formă, i iar bronzul este reductibil la metal, sau la 
pământ, ca materii primordiale), asemenea principii primordiale 


trebuie să existe. 

12 Întâmplarea este privațiunea unei cauze (raţionalități) umane, 
iar spontaneitatea este privațiunea cauzelor naturale. 

D S-a tradus și „în aparență“. Cred că Aristotel vrea să spună că 
materia-substrat — mai ales aceea artificială — este văzută ca o Fiinţă 
determinată numai în imaginație, în măsura în care ea este reprezentată 
ca având deja o formă. De exemplu, lemnul unui scaun este Fiinţă 
dacă imaginaţia îl vede deja scaun. 

14 Aristotel numește aici forma „natură“. V. Cartea Zeta pentru 
felul în care conceptul de Fiinţă (numită aici „ceva determinat“) se 
asociază materiei, respectiv formei. 

la arta /construcţiei în acest sens, de formă a casei/. (Nu există, 
într-adevăr, generare și nimicire a /unor astfel de forme/, dar, 
într-un alt fel, şi casa fără materie, și sănătatea, şi tot ce se rea- 
lizează printr-o artă sunt și nu sunt /asemenea forme/.) Iar dacă 
totuși există /forme fără materie/, ele sunt, eventual, de găsit 
în cazul lucrurilor naturale. De aceea Platon are dreptate să 
spună că sunt Forme acelea care sunt entităţi naturale, dacă 
este totuși adevărat că există alte Forme /separate/ ale acestor 
lucruri, precum focul, carnea, capul.!5 

Toate lucrurile /acestea/ sunt materie și cea din urmă ma- 
terie <TeAevrata> este propric Fiinţei în cea mai mare măsură 
a /lucrului/.16 

Dar, dacă cauzalităţile motrice ale lucrurilor precedă în 
existență lucrul, cele legate de formă sunt simultane cu acesta. 
Într-adevăr, atunci când omul este sănătos, atunci și sănătatea 
este prezentă; iar configuraţia sferei de bronz există laolaltă 
cu sfera de bronz. Dacă însă mai rămâneceva după aceea /după 
materie/, trebuie cercetat; în unele cazuri, așa ceva e posibil, 
precum dacă sufletul este o astfel de formă — nu sufletul în 
întregul său, ci intelectul, fiindcă, probabil, e imposibil ca întreg 
sufletul să fie în această situaţie.!? 

Din aceste pricini este limpede că nu e nevoie deloc să existe 
Forme. Omul generic naște un om generic, iar omul individual 
naște un om individual. La fel şi în cazul artelor: arta medicală 
este forma sănătăţii. 


15 Cum se știe din Parmenide 130c, Platon părea să se îndoiască 
de existenţa unor Forme ale omului, focului sau apei, deși în Republica 
597b, el admite fără discuţie existența Formelor pentru artefacte. 

16 Este vorba despre materia cea mai apropiată de formă și nu 
despre materia primordială. De exemplu, în cazul statuii, este vorba 
despre bronz, și nu despre pământ din care se presupune că este 
alcătuit bronzul. Aceasta este cea mai adecvată formei respective, care 
este de fapt actualizarea sa. 

17 Aristotel susține că, în general, formele nu există în absenţa 
materiei; există totuși și excepţii: sufletul, și nu sufletul în întregul 
său, ci partea sa intelectuală, rațională, care supraviețuiește dispari- 
ției trupului. Chestiunea este discutată în tratatul Despre suflet, II. 

Raţiunile de a fi, principiile sunt diferite pentru lucruri dife- 
rite dintr-un anumit punct de vedere, dar, dintr-un alt punct 
de vedere, dacă s-ar vorbi în general și prin analogie, ele sunt 
aceleași pentru toate lucrurile. 

Într-adevăr, cineva s-ar putea întreba dacă principiile și 
elementele Fiinţelor și cele ale relațiilor sunt diferite sau ace- 
leași; și la fel în cadrul fiecărei categorii. Dar ar fi absurd dacă 
ar fi aceleași pentru toate; căci din aceleași principii ar rezulta 
și relaţiile și Fiinţele. Care ar putea fi acestea ? Într-adevăr, nu 
există nici un element comun în afara Fiintei și a restului 
categoriilor, iar elementul este anterior lucrurilor pentru care 
cl este un element /comun/. Or, nici Fiinţa nu poate fi element 
pentru relații, nici vreo relaţie — pentru Fiinţă.! 

În plus, cum este posibil să existe aceleași elemente pentru 
toate cele? Căci nici un element nu poate fi identic cu compusul 
provenit din elemente, de exemplu B sau A /nu pot fi identice/ 
cu BA. (Nici element inteligibil nu există /în această situaţie/, 
precum ceea-ce-este sau unul, deoarece acestea sunt prezente 
în fiecare lucru, cât și în cele compuse.) Așadar nici unul dintre 
ele — nici Fiinţa, nici relaţia nu va fi /element comun/. E nece- 
Sar aceasta — să nu existe aceleași elemente pentru toate lucrurile.!? 

Sau, de fapt, după cum spunem, într-un anumit sens sunt 
aceleași elemente, într-un alt sens — nu sunt. De exemplu, 
probabil că, în cazul corpurilor senzoriale, caldul reprezintă 
forma și, în alt sens, /are această funcţie/ recele, care este priva- 
ţiunea, iar materia constă în existenţa acestor proprietăţi ce sunt 
mai întâi în virtualitate, în mod intrinsec; acestea sunt Fiinţe 


18 Categoriile sunt genuri separate care nu comunică. Atunci, se 
întreabă Aristotel, cum ar putea exista un element comun între elc, 
astfel încât aceleași elemente să fie comune pentru toate cele? 

19 Dacă, de pildă, Fiinta este alcătuită din elemente, și dacă elemen- 
tele sunt diferite de compus, atunci elementele nu sunt Fiinţe. Dar 
ar fi absurd să fie calități, cantități sau relaţii și e imposibil să existe 
ceva în afara categoriilor. 

și /sunt Fiinţe și/ ceea ce provine din ele, pentru care ele 
reprezintă principii; asta dacă din cald și din frig se naște ceva 
unitar, precum carnea sau osul. Căci este necesar ca ceea ce se 
generează să fie altceva decât /elementele din care lucrul în 
cauză este generat/. 

Așadar, elementele și principiile acestor corpuri /senzoriale/ 
sunt aceleași — diferite însă pentru lucruri diferite —, dar, dacă 
nu sc poate spune că sunt identice pentru toate lucrurile, totusi 
analogic vorbind, ele sunt identice.2 

De exemplu, s-ar putea spune că există trei principii: forma, 
privatiunea și materia. Numai că fiecare dintre acestea 
constituie un gen diferit pentru fiecare gen de lucruri. De pildă, 
în cazul culorii, aceste /trei principii/ sunt: albul, negrul, 
suprafata; /în alt caz avem/ lumina, întunericul și aerul — din 
acestea provin ziua și noaptea.2! 

Dar de vreme ce sunt raţiuni de a fi nu numai cele imanente, 
ci și cele situate în afara lucrului, de exemplu principiul motrice, 
este clar că element și principiu sunt ceva diferit, dar că raţiuni 
de a fi sunt ambele. Și, de fapt, rațiunile de a fi ale lucrurilor 
se divid astfel, iar ceea ce pune în mișcare și ţine în loc este 
un principiu și o Fiintă. 


20 Metoda tipică a lui Aristotel: la modul propriu, principiile lu- 
crurilor sunt nenumărate, dar „analogic“, așadar, relațional, ele se pot 
regrupa în câteva categorii fundamentale. Pe de-o parte, Aristotel 
respinge astfel soluţia sofistică pentru care lumea este într-o dispersie 
absolută, deoarece principiile sunt la fel de numeroase ca și lucrurile 
(şi prin urmare nu mai au valoare epistemologică); pe de altă parte, 
el respinge și solutia piatoniciană, pentru care numărul principiilor 
se reduce la câteva în mod absolut, ceea ce nu poate da seamă de 
bogăţia realităţii, exprimat în teza aristotelică fundamentală că este 
imposibil de dedus categoriile unele dintr-altele. 

21 Analogia e o proporție: ceea ce e albul în raport cu suprafaţa 
(formă) e lumina în raport cu aerul. Sau ceea ce e albul în raport cu 
lumina e suprafața în raport cu aerul. Analogia creează deopotrivă 
diversitatea și unitatea lumii (împreună cu sistemul categoriilor cen- 
trate în jurul Fiinţei, dar nu reductibile la ea. 

De aici rezultă că, analogic vorbind, există trei elemente, 
în timp ce rațiuni și principii sunt patru. Dar /la modul propriu/ 
pentru fiecare lucru există un alt principiu și o altă rațiune, iar 
raţiunea /sa/ primă de a fi pune în mișcare de fiecare dată ceva 
diferit într-un caz diferit.22 /Alt exemplu/: sănătatea, boala, corpul; 
ceea ce pune în mișcare este medicina. /Altul:/ forma, o lipsă 
de ordine de un anume fel, cărămizile; ceea ce pune în mișcare 
este arta construcției. 

Acum, deoarece ceea ce pune în mișcare în cazul corpurilor 
fizice este un om /care face ceva/ pentru alt om, iar în ceea ce 
ține de activitățile minții /avem/ forma sau contrariul ei, într-un 
anume fel, ar exista trei principii, dar în sensul în care vorbim, 
ar fi patru: căci medicina ar fi, cumva, sănătatea — /forma/, 
iar arta construcţiei este o formă a casei și, /pe de altă parte/ 
un om dă naștere altui om.? 

În plus, în afară de acestea se află cea dintâi rațiune dintre 
toate și care pune în mişcare totul.2 


22 Această diviziune în trei principii imanente, cărora li se adaugă 
un principiu sau o rațiune exterioară — cea motrice, trebuie comparată 
cu diviziunea în patru rațiuni, expusă deja în Cartea Alpha mare: 

Rațiunea finală trebuie considerată unită cu raţiunea formală. Cât 
despre privaţiunea de formă — ea nu trebuie văzută drept un princi- 
piu independent. 

3 O analogie: așa cum forma se transmite natural de la om la om, 
tot așa ea se transmite și artificial, prin intermediul artei. Forma sănă- 
tăţii din mintea medicului produce sănătatea atunci când se întru- 
pează în alt corp. 

24 Aluzie la Mișcătorul imobil (Dumnezeu) desprecare se va vorbi 
în capitolul 6. 

Capitolul 5 


De vreme ce unele entităţi sunt autonome, în timp ce altele 
nu, Fiinţele sunt cele autonome. De aceea pentru toate lucrurile 
există aceleași raţiuni, fiindcă în absenta Fiintelor nu există pro- 
prietăţi și mişcări. 

Apoi, vor fi aceste raţiuni sufletul, probabil, și corpul, sau 
intelectul, dorinta și corpul.2% 

Dar și în alt sens, la modul analogic, pentru toate lucrurile 
există aceleaşi rațiuni, adică actualizare și virtualitate.26 Dar 
și acestea sunt diferite pentru lucruri diferite și se prezintă în 
modalităţi diferite. În unele cazuri, aceeași existenţă este când 
actualizare, când virtualitate, precum vinul, sau carnea, sau 
omul.” (Acestea două se reduc la raţiunile evocate mai înainte: 
într-adevăr, forma există în actualizare, dacă ea este autonomă, 
dar și compusul din materie și formă /e actualizare/; priva- 
țiunca este precum întunericul sau suferința ; cât despre materie, 
aceasta este virtualitate, deoarece ea este capabilă să devină atât 
/un contrariu/, cât şi celălalt/.) 

În alt sens însă, lucrurile sunt diferite sub aspectul actuali- 
zării și al virtualităţii — e vorba despre lucrurile care nu au 
aceeași materie și despre cele care nu au aceeași formă, ci una 
diferită. De pildă, rațiunea de a fi a omului e dată de elemente — 
foc și pământ — în calitate de materie, cât și de formă proprie; 
în plus, mai există și o altă rațiune exterioară, precum tatăl, și, 


25 Autonomia Fiinţelor le permite acestora să fic rațiuni pentru toate 
celelalte existente. Dar Fiintele (vii, cel puțin) se compun din suflet și 
corp, sau din intelect, apetit și trup, ceea ce înseamnă că acestea pot fi 
considerate raţiuni pentru toate cele. Trupul este echivalent materiei, 
dorința este principiul motrice, intelectul este principiul formator. 

2 Virtualitatea este materia, sau principiul material, în timp ce 
actualizarea este principiul formal, iie adeseori cu scopul. 
Principiul motrice se află în afara majorității lucrurilor neînsufletite, 
dar în interiorul celor însuflețite. 

27 Vinul este materie pentru băutor, dar formă pentru must. 
Carnea este materie pentru om, dar formă pentru elementele din care 
se compune. 

în afara acestuia, soarele și ecliptica, toate acestea nefiind nici 
materie, nici formă, nici privaţiune de formă, nici ceva de 
aceeași specie /cu omul care se naște/, ci cauze motrice. 

În plus, trebuie observat că unele principii trebuie desem- 
nate ca universale, în timp ce altele — nu. Or, primele principii 
ale tuturor lucrurilor sunt mai întâi un ce determinat, aflat în 
actualizare, și apoi un altceva, aflat în virtualitate. Așadar, acele 
/principii/ universale nu există.2 Într-adevăr, individualul este 
principiu al individualelor.2 

Desigur, omul este principiu pentru omul în general, dar 
nu există nici un /om în acest fel/, ci doar Peleus, ca „principiu“ 
al lui Ahile, tatăl tău ca „principiu“ al tău și acest B concret 
<1o5i tò B> ca principiu al acestui BA luat /concret/, în timp 
ce, la modul general, B este principiu lui BA, luat absolut. 

Apoi, dacă există principii ale Fiinţelor, dar principiile și 
raţiunile sunt diferite pentru lucruri diferite, după cum s-a 
arătat, /există principii diferite/ pentru lucrurile care nu se află 
cuprinse în același gen — culori, sunete, Fiinte, cantități — afară 
dacă mu vorbim la modul analogic. Şi sunt diferite și princi- 
piile lucrurilor cuprinse în aceeași specie, nu desigur datorită 
speciei, ci fiindcă fiecare /dintre aceste lucruri/ este un alt indi- 
vid — există materia ta, forma /proprie/ și ceea ce m-a pus /pe 
mine/ în mişcare, apoi există materia mea etc., dar, vorbind 
la modul general, principiile sunt identice. 

Cât despre întrebarea de a ști care sunt principiile sau ele- 
mentele Fiinţelor, relațiilor şi calităților, anume dacă sunt iden- 
tice sau diferite, e clar că există principii particulare pentru 
fiecare lucru particular, dacă se ţine seama de muliplicitatea 
sensurilor; iar, din momentul când aceste sensuri sunt distinse, 


28 E vorba despre primele principii ale platonicienilor — Unul, 
Dualitatea indefinită, apoi numerele transcendente. 

2 Fiind vorba despre un ce determinat, acesta are caracterul unui 
particular și nu poate fi un principiu universal, adică, în sens propriu, 
să fie principiu al tuturor lucrurilor. Tatăl, în general, este într-adevăr 
principiu al fiului în general; numai că nu există efectiv o persoană 
de acest fel /tată la modul general/. 

principiile nu se arată identice, ci diferite; afară că, într-un 
anumit fel, ele sunt principii ale tuturor lucrurilor: anume, într-un 
fel, ele sunt identice la modul analogic, fiindcă vorbim despre 
materie, formă, privaţiune, cauza motrice, și, într-alt fel, /sunt 
identice/ fiindcă principiile Fiinţelor sunt luate ca principii ale 
tuturor existențelor. Aceasta fiindcă, dacă Fiinţele sunt supri- 
mate, și celelalte /existente/ sunt suprimate. În plus, /prinapiile 
sunt identice fiindcă/ ceea ce există mai întâi se află în actualizare. 

Dar, într-un alt sens, sunt diferite /acele/ prime principii 
care sunt contrare și care nu sunt nici predicate drept genuri, 
nici nu au mai multe sensuri, apoi /sunt diferite/ materiile. 

Prin urmare, s-a arătat care sunt principiile lucrurilor senzo- 
riale, câte sunt ele și în ce sens /spunem/ că sunt identice /pentru 
toate lucrurile/, și în ce sens sunt ele diferite. 


Capitolul 6 


De vreme ce există trei /tipuri de/ Fiinţe, dintre care două 
sunt fizice, iar a treia este imobilă, trebuie spus, în legătură cu 
aceasta din urmă, că e necesar ca o Fiinţă să fie eternă. lar 
Fiinţele sunt primele existente dintre celelalte lucruri; or, dacă 
toate /Fiinţele/ sunt pieritoare, toate vor fi pieritoare; dar este 
cu neputinţă ca mișcarea fie să se nască, fie să piară (ca este eternă), 
și nici timpul. Într-adevăr, nu se poate să existe „anterior“ și 
„posterior“ fără să existe timp.” Astfel mișcarea este continuă, 
așa cum este și timpul. Iar timpul este ori același lucru /cu miş- 
carea/, ori o proprietate a mișcării. Dar nu există mișcare con- 
tinuă cu excepţia celei locale, și anume a celei circulare.’ 


30 Cualte cuvinte: timpul nu poate avea început, căci, dacă ar avea, 
ar însemna că exista înaintea sa ceva anterior. Or „anteriorul“ nu are 
sens decât în timp. Dacă există timp, există și mișcare; prin urmare 
ambele sunt eterne. 

3! Devenirea sau alterarea au o limită, ele nu sunt deci continue. 
Mișcarea locală (de translație) este continuă (adică neîntreruptă), nu- 
mai dacă este circulară (a astrelor). Aristotel nu cunoștea, evident, 
principiul inerției. 

Însă dacă există /un principiu/ motrice sau creativ, dar care 
nu se află în actualizare, nu va exista mișcare. Într-adevăr, este 
posibil ca ceva aflat în virtualitate să nu se realizeze în actua- 
lizare.52 Nu este de nici un folos, prin urmare, dacă admitem 
existenţa unor Fiinţe eterne, precum fac filozofii care admit 
Formele, dacă nu va exista în ele un principiu capabil să trans- 
forme /ceva într-altceva/. Ea /Forma/ nu este, singură, în stare, 
nici altă Fiinţă în afara Formelor. 

Or, dacă /acel principiu/ nu va fi în actualizare, nu va exista 
mișcare. În plus, nici dacă va fi în actualizare, dar dacă Ființa 
sa este o virtualitate, nu va exista mișcare eternă. Căci este posi- 
bil ca ceeace se află în virtualitate să nu existe /în actnalizare/.5 

Trebuie, prin urmare, să existe un astfel de principiu a cărui 
Fiinţă este actualizarea. * 

În plus, aceste Fiinţe trebuie să nu aibă materie, deoarece 
ele trebuie să fie eterne, dacă e adevărat că există și altceva etern. 
Așadar, ele sunt actualizare.35 

Apare aici o dificultate: s-ar părea că orice este actualizare 
posedă virtualitate, dar nu orice este în virtualitate poate fi în 
actualizare, de unde rezultă că virtualitatea ar fi anterioară. Dar, 


32 V., Cartea Theta, cap. 8. Virtualitatea nu se actualizează de la 
sine, ci numai sub impulsul unei actiuni, ceca ce presupune o actua- 
lizare prealabilă. Existenta lumii presupune existenţa unei actualizări 
primordiale, eterne. 

3 Mișcarea este trecerea de la virtualitate la actualizare. Dar pen- 
tru ca această trecere să se facă, trebuie să existe altceva deja în actua- 
lizare. (Pentru ca sămânța să devină plantă, trebuie să existe deja o 
plantă actualizată.) Dar cum mișcarea este eternă, principiul mișcării 
trebuic să fic etern în actualizare, deoarece dacă nu este astfel, mișcarea 
s-ar putea opri. Rezultă că virtualitatea nu poate aparține acestei 
Fiinţe, ceea ce e totuna cu a spune că ea nu are materie, nici măcar 
inteligibilă, ceea ce înseamnă, de asemenea, că este o entitate simplă, 
ce nu poate fi gândită prin asocierea unui subiect și a unui predicat. 

3 Dumnezeu nu este în actualizare, căci, dacă ar fi astfel, ar putea 
fi şi în virtualitate, ci este chiar actualizare. 

35 Materia este virtualitate. Neexistând materie, nu va exista nici 
virtualitate, ci numai actualizare pură. 

dacă lucrurile ar sta astfel, nu va exista nici o existenţă. Căci 
este cu putinţă să existe ceva virtual, dar să nu existe încă în 
realitatea actualizată. Or, dacă lucrurile stau precum spun teo- 
logii, care fac lumea să se nască din Noapte, sau precum fi- 
lozofii naturii, care spun că „toate erau laolaltă“, apare aceeași 
imposibilitate. Într-adevăr, cum oare se va mișca ceva, dacă 
nu va exista o cauză a mișcării în actualizare? Căci materia 
nu se mișcă singură pe sine. Ci, fîn cazul casei/, arhitectura o 
pune în mișcare. Nici menstruatia, nici pământul /nu generează 
de la sine/, ci trebuie sa existe semințe și organe de însămânțare.38 

De aceea, unii filozofi susţin că actualizarea este eternă, pre- 
cum Leucip și Platon. Căci ei susțin că mișcarea este eternă.%? 

Dar de ce și din ce motive se întâmplă aceasta, ei nu spun, 
nici nu arată cauza pentru care lucrurile se petrec într-un fel, 
sau într-alt fel. Căci nimic nu se mișcă la întâmplare, ci trebuie 
întotdeauna să existe ceva determinat: într-un anume fel, /miș- 
carea/ se produce acum în mod natural, într-alt fel se realizează 
printr-o forță, sau datorită gândului, sau a altui motiv. Apoi, 
care este prima rațiune a mișcării? E într-adevăr, imens de im- 
portant de arătat aceasta. 

Însă nici Platon nu este în stare să explice în ce fel este 
principiul /mișcării/ pe care el îl considera uneori, anume ceea 
ce se mișcă pe sine.% Într-adevăr, el spune că sufletul este /apărut/ 
mai târziu /decât Demiurgul/ și în același timp cu Cerul.*: Iar 
faptul de a considera virtualitatea anterioară actualizării este 
corect, într-un anumit sens, dar nu și într-alt sens (după cum 


35 De exemplu Hesiod, Teogonia, v. 116, Munci și zile, v. 17. 

37 Anaxagoras. V. și Cartea A, cap. 8, 989a 

38 Lumea nu poate apărea singură din haos, adică din virtualitate, 
căci nu este necesar ca virtualitatea să se actualizeze. Ontologic, 
așadar, actualizarea trebuie să aibă întâietatea. 

» Leucip, v. Diels-Kranz, II, p. 76, 5 ss. Platon, Timaios, 30a și 
52-53b. 

+ Phaidros, 245c-246a, unde este vorba despre suflet. 

11 Platon, Timaios 30b: „Datorită acestui gând, El plasa intelectul 
în suflet și sufletul în trup, în vreme ce întocmea întreg Universul.“ 

s-a arătat). Dar că actualizarea are /totuși/ prioritatea, o arată 
Anaxagoras (Intelectul este actualizare), cât și Empedocle, care 
vorbește despre Prietenie și Ură, şi, de asemenea, cei care susţin 
că mișcarea este eternă, precum Leucip. Rezultă că nu a existat, 
un răstimp indeterminat, Haosul sau Noaptea, ci aceleași lucruri 
au existat veșnic, fie în mod periodic, fie în alt fel, dacă cu 
adevărat actualizarea este anterioară virtualității. 42 

Iar dacă același lucru există perpetuu [în mișcare periodică], 
trebuie ca Ceva să rămână perpetuu în actualizare. Dar, dacă 
urmează să existe generare și distrugere, Altul trebuie să se 
actualizeze perpetuu într-alt fel.% 

E necesar, prin urmare, ca /acest ultim principiu/ să se 
actualizeze faţă de sine într-un fel, dar într-alt fel față de altceva, 
așadar, /să se actualizeze/ fie faţă de un alt /principiu/ diferit, 
fie față de principiul prim. Este necesar însă să se actualizeze 
față de acesta din urmă; într-adevăr, acesta este rațiune atât pentru 
sine, cât și pentru Altul. De unde rezultă că Primul principiu 
este superior, Într-adevăr, el este rațiune de a fi pentru ceea 
ce este veşnic la fel; celălalt principiu este /raținnea de a fi/ pentru 
ceea ce este altfel, de unde e evident că ambele vor fi rațiune 
de a fi pentru ceea ce este veșnic altfel. 

Prin urmare, astfel sunt mișcările /fundamentale/. De ce e 
nevoie de căutat, atunci, alte principii? 


Capitolul 7 


Deoarece este posibil ca lucrurile să stea astfel, și fiindcă, 
dacă ele nu ar fi așa, lumea ar fi apărut din Noapte, din „toate 


+2 Teza eternității lumii — esenţială la Aristotel — rezultă așadar 
din ipoteza că virtualitatea nu se poate actualiza de la sine; ea are 
nevoie de altceva deja în actualizare perpetuă. Este vorba despre sfera 
stelelor fixe, aflată în mișcare uniformă, continuă și eternă și la rândul 
său pusă în mișcare de motorul imobil care este Dumnezeu. 

4% Aristotel explică necesitatea cercului oblic al eclipticii, astfel încât 
mișcarea perpetuă circulară să producă și generare și pieire pe pământ. 

laolaltă“ și din neființă, s-ar putea dezlega dificultăţile respec- 
tive. Există ceva care se mișcă perpetuu cu o mișcare neîncetată, 
iar aceasta este circulară — ceca ce este evident nu numai prin 
raționament, dar și în fapt — încât rezultă că Primul Cer este etern. 

Atunci există și ceva care pune în mișcare /Primul Cer/. 
Deoarece ceea ce este mișcat și mișcă la rândul său este un 
termen intermediar, rezultă că există ceva care pune în mișcare 
fără să se miște el însuși, fiind o Fiinţă și o actualizare eternă. 

Însă pune în mișcare în acest fel ceea ce este dorit și ceea ce 
este gândit. Căci ele pun în mișcare fără să se miște la rândul 
lor. Or, primele /ierarhic vorbind/ dintre aceste obiecte ale 
gândirii și ale năzuintei sunt identice: într-adevăr, ceea ce apare 
ca frumos este obiect al dorinței <EmiOwunr6v>, dar ceea ce este 
în realitate frumos este primul obiect al voinței <Bovânrov>.5 
Tindem spre un lucru deoarece el pare /frumos/ mai curând 
decât el pare frumos deoarece tindem spre el. Căci gândirea 
este un principiu, dar intelectul este pus în mișcare de către obiectul 
gândirii. Seria pozitivă a contrariilor <h tépa GVOTOLXLA> este 
însă obiect al gândirii în mod intrinsec; dar, în cadrul ei, Fiinta 
este primul element, iar în cadrul acesteia — Ființa simplă și 
aflată în actualizare. (A fi simplu și a fi unitar nu este totuna: 
unitatea semnifică o măsură, în timp ce simplitatea semnifică 
o calitate a lucrului respectiv.) Dar și frumosul, și ceea ce este 
ales pentru sine însuși se află în această serie, iar primul element 
/al seriei/ este întotdeauna cel mai bun sauare o analogie cu acesta. 


+ Un lucru care mișcă pe un altul este, la rândul său, mișcat de 
un al treilea; prin urmare, el este un intermediar. Dar trebuie să existe 
un prim termen al seriei lucrurilor în mișcare. Acesta nu poate fi decât 
ceva imobil, dar care este capabil să miște altceva. Or, singurele lucruri 
care sunt capabile de așa ceva sunt cele care sunt obiecte ale dorinței 
şi finalității. 

45 La nivelele inferioare, este posibil ca ceea ce este frumos să nu 
coincidă cu ceea ce pare frumos. Dar frumosul prim este și primul 
obiect al dorinței, chiar dacă aceasta nu-și dă seama. 

% Lucrurile pozitive sunt în mod intrinsec obiectal gândirii, Ființa 
este obiect privilegiat al gândirii, iar între Fiinte este privilegiată Fiinţa 
simplă, care nu este divizibilă într-un subiect și un predicat. 

Iar distincţia /dintre semnificaţii/ arată că scopul se află prin- 
tre entitățile imobile. Într-adevăr, „scop“ se spune în două 
sensuri. În primul sens dintre acestea, el poate fi considerat 
imobil, dar nu e astfel, dacă e considerati în celălalt sens <tori 
văp &rrov TÒ 0D Eveko, dv TÒ év EOTI, TO SÉ oùk E0Ti>. V 

Or, /Dumnezeu, scopul ultim/ pune în mișcare /fiind imobil/ 
precum obiectul iubirii, în vreme ce celelalte lucruri pun în 
mișcare /alte lucruri/ mişcându-se la rândul lor.* 

Dacă, așadar, ceva este mișcat, e posibil să se afle și în altă 
condiţie /decât în cea în care se află în momentul respectiv/, astfel 
încât, dacă actualizarea sa este cea dintâi mișcare, /cea locală/, 
în raport cu felul mișcării va putea fi și condiţia sa diferită /de 
cea prezentă/ — anume ţinând tot de o mișcare locală și nu 
tinând de Fiinta sa.4? 

Dar, deoarece există Ceva care pune în mișcare acel lucru 
/Cerul/, El însuși fiind imobil și în actualizare, nu poate fi în 
altă condiție /decât este/ în nici un chip. Fiindcă prima dintre 


+ Textul manuscriselor — probabil corupt — este ininteligibil. 
Sunt două tipuri de corecţii mai importante: a lui Schwengler și 
Bonitz pe care am adoptat-o și eu; și a lui Christ, reluată de Ross și 
Jaeger. f traducerea lui Ross, textul sună astfel: „For the final cause 
is (a) some being for whose good an action is done, (b) something 
at which an action aims.“ Dar scopul imobil poate fi și „ceva“ și 
„cineva“, astfel încât distincţia nu are prea mult sens. Cred că Aristotel 
vrea să spună următoarele: luat în sine, orice scop este imobil, căci 
el reprezintă finalitatea unei mișcări. Dar dacă e considerat atașat unui 
lucru sau unei ființe, cl, privit dintr-o altă perspectivă, se poate mișca. 
De exemplu, iubita, ca iubită, este imobilă pentru iubit (un fel de „stea 
polară“), care îlatrage ca un magnet. Dar, văzută ca o femeie oarecare, 
ea este, desigur, mobilă. 

48 A șa cum s-a observat de multe ori, Dumnezeu creează și pune 
în mișcare lumea în calitate de rațiune finală, și nu de rațiune eficientă. 
Aici e marea deosebire între teologia lui Aristotel și aceea a lui Platon 
din Timaios, dar și cea biblică. De fapt, Demiurgul lui Platon creează 
privind spre Arhetipul etern, care e distinct de Demiurg. 

+ Este vorba despre Cerul stelelor fixe, aflat într-o perpetuă miş- 
care de rotaţie, care nu-i alterează Ființa. El este pus direct în mișcare 
de către motorul imobil — Dumnezeu. 

transformări este mişcarea de translație, iar în cadrul acesteia, 
prima este mișcarea circulară. lar El pe aceasta o produce. 

El ființează, așadar, cu necesitate. Și există în virtutea nece- 
sităţii prin care este bun. Și astfel El e principiu. 

Într-adevăr, necesarul se concepe în următoarele sensuri: 
într-un sens, el presupune violență, căci se referă la o acţiune 
în afara tendinței naturale; dar în alt sens, este lucrul fără de 
care nu există binele; în alt sens, în finc, necesar este ceea ce 
nu poate fi altfel, ci este așa în mod absolut.5! 

De acest principiu, prin urmare, atârnă Cerul şi Natura.5? 
Iar El are de-a pururea acel fel de viață excelent, pe care noi 
îl avem doar un scurt răstimp, deoarece pentru noi a fi altfel 
/decât așa cum suntem de obicei/ este cu neputinţă. Motivul: 
actualizarea Sa este plăcere. (De aceea chiar starea de veghe, 
senzaţia, gândirea sunt ceva foarte plăcut, iar sperantele și amin- 
tirile sunt plăcute din cauza acestora de dinainte.) 

Or, gândirea care e intrinsec gândire ţine de ceea ce este 
intrinsec cel mai bun și este în cea mai mare măsură /astfel/ 
când are ca obiect ceva în cea mai mare măsură bun <A 5t vónog 
İ kað abriv toô kab abtò &piorov>. lar Intelectul se gândește 
pe sine însuși percepându-se ca inteligibil. El devine inteligibil 


50 Ceca ce este actualizare pură nu se poate mișca, deoarece miș- 
carea presupune transformarea unci virtualități. Or, fiind imobil, este 
inalterabil și etern în mod necesar. Este bun, deoarece nu poate fi 
altfel decât este, dar şi fiindcă este finalitatea tuturor lucrurilor. Or, 
toate caută să-şi realizeze binele. 

51 Urmează un pasaj esențial din Aristotel: descrierea Fiinţei Su- 
preme ca actualizare absolută, lipsită de virtualitate, sau, ceea ce este 
același lucru, ca motor imobil. 

Aristotel reușește să facă să coincidă două reprezentări: cea tra- 
diţională grecească, a Zeului fericit, perfect și etern, pe care deja Homer 
îl descria, și pe care Platon îl credea o necesitate (v. Republica); și 
cea filozofică a Zeului ca principiu și creator al tuturor lucrurilor. 
Motorul imobil, care determină mișcarea universală pentru că este 
finalitatea lucrurilor, permite întâlnirea acestor concepte altfel contra- 
dictorii. 

52 Dante a reluat acest pasaj, Paradisul, XXVIII, 41. 

atingându-se pe sine și gândindu-se pe sine, astfel încât Inte- 
lectul și inteligibilul devin identice. Căci Intelectul este recep- 
tacolul inteligibilului și al Fiinţei; /el/ se actualizează când le 
posedă, astfel încât această /actualizare/, mai curând decât acea 
/apritudine de a fi receptacol/ este ceea ce Intelectul pare să 
posede ca pe ceva divin.5? Jar contemplarea este activitatea cea 
mai plăcută şi cea mai bună. 

Dacă, prin urmare, Dumnezeu este de-a pururea fericit, așa 
cum noi suntem uneori, faptul e admirabil. Iar dacă el este /mai 
fericit/, este încă şi mai admirabil.5 

El este, în fapt, în acest fel. 

Iar Eleste şi viaţă, fiindcă actualizarea intelectului este viață, 
iar El este actualizare. Jar actualizarea intrinsecă a sa este viața 


cea mai bună şi eternă. Afirmăm că Dumnezeu este o făptură 


veșnică și cea mai bună /dintre toate/, astfel încât El are o viață 
şi o durată continue și nesfârșite. Acesta este Dumnezeu. 

Şi nu raţionează corect cei care, precum pitagoricienii și 
Speusippos, nu acceptă că ceea ce e mai bun și mai frumos se 
aflăchiar la început, din pricină că /la ei/ principiile plantelor 
și ale animalelor sunt raţiuni de a fi, în timp ce frumosul și 
perfectul se găsesc în ceea ce provine din aceste principii. Căci 
sămânța provine din alte elemente anterioare și perfecte, iar 
primul termen nu este o sămânță, ci lucrul perfect. De exemplu, 
s-ar putea spune că omul este anterior seminţei, nu cel provenit 
din sămânță, ci celălalt — din care provine sămânța 55 


55 Intelectul divin este la Aristotel deopotrivă activ și pasiv — subiect 
și obiect al gândirii — depășind distincția lui Platon între Demiurg 
și Arhetip. Pasajul trebuie apropiat de celebrul cap. 5 al Cărţii III 
din Despre suflet, 430a, unde Aristotel vorbește despre intelectul activ 
şi cel posibil. V. și Despre suflet, traducere şi note de A. Baumgarten, 
București, 2005, p. 187 

54 Omul nu poate decât sa încerce imitarea lui Dumnezeu, și aceas- 
ta se realizează prin contemplaţia dezinteresată, prin cunoașterea de 
dragul cunoașterii, ce-și este sieși finalitate. 

55 Este vorba despre o aplicarea principiului priorităţii actualizării 
asupra virtualității. De vreme ce principiul are o anterioritate ontologică, 


1073 a 


450 METAFIZICA 


Este, prin urmare, limpede din cele de mai sus că există o 
Fiinţă eternă, imobilă şi separată de lucrurile senzoriale. 

S-a arătat și că este cu neputinţă ca o astfel de Fiinţă să aibă 
mărime; ci ea este fără părţi și indivizibilă (într-adevăr, ea pune 
în mișcare un timp fără sfârșit, dar nimic limitat nu are o putere 
infinită; or, de vreme ce orice mărime ar putea fi fie infinită, 
fie limitată, de aceea, Fiinţa aceasta nu ar putea avea o mărime 
limitată; dar nici o mărime infinită /nu ar - putea avea/, pentru 
că, în general, nu există mărime infinită). Însă ea este și imper- 
turbabilă și inalterabilă. Căci toate celelalte mișcări sunt poste- 
rioare mișcării locale.5€ 

Este clar pentru ce toate acestea se petrec în felul arătat. 


Capitolul 857 


Nu trebuie omis de cercetat dacă trebuie să admitem 
existenţa doar a unei singure Fiinţe de acest fel, sau a mai 
multora și anume a câtorva; de asemenea, trebuie reamintit și 
opiniile altor filozofi, deoarece despre numărul acestora ei nu 
au spus nimic precis. 

Concepţia despre Forme nu conţine nici o speculație proprie 
(într-adevăr, cei care susţin existenţa Formelor afirmă că For- 
mele sunt numere, iar în legătură cu numerele, ei ba le consideră 
infinite, ba le văd limitate la decadă. Dar de ce există tocmai acea 


şi omul va fi anterior seminței, nu neapărat temporal, ci ontologic. 
Speusippos şi pitagoricienii respectivi păreau a fi fost evoluționiști: 
puneau binele la sfârșit, nu la î început, precum Aristotel și Platon. 
56 Mișcarea locală este cea dintâi dintre mişcări; alterarea este 
posterioară în ordine ontologică. Or, Primul Motor nu are parte nici 
măcar de mișcare locală, precum Cerul. De aceea el este inalterabil. 
57 Unii interpreţi — mai ales W. Jaeger — au susținut căacest capitol 
a fost inserat de Aristotel mult mai târziu în corpul Cărţii Lambda. 
Principalul lor argument este acela că el pare, tematic și stilistic, să 
intrerupă cursul demonstrației din capitolul 7, care se reia în capito- 
lul 9. În fond, se vede aici cât de puţin au înteles unii moderni legătura 
profundă dintre metafizica lui Aristotel și știința epocii sale, cât și faptul 
că știința însăși avea o decisivă dimensiune metafizică și teologică. 

mulțime de numere, deloc nu-și dau osteneala să demonstreze). 
Noi să vorbim, prin urmare, pornind de la ceea ce s-a stabilit 
şi s-a definit mai sus. 

Principiul și primul temei al lucrurilor este imobil atât la 
modul intrinsec, cât și în orice context dat; el produce mișcarea 
primă, eternă și unică. Or, de vreme ce este necesar ca ceea ce 
este mişcat să fie pus în mișcare de către altceva, iar mişcarca 
unică să fie produsă de ceva unic, dar de asemenea, alături de 
deplasarea simplă a Totului, despre care spunem că o pune în 
mișcare Fiinţa primă și imobilă, observăm și alte mișcări eterne, 
cele ale planetelor (într-adevăr, corpul care se mișcă circular 
este fără repaus și e etern, după cum s-a arătat în FizicâS?), este 
necesar ca fiecare dintre aceste deplasări să fie produse de către 
o Fiinţă imobilă în sine și eternă.5? 

Deci natura stelelor este o Fiinţă eternă, iar ceea ce pune 
în mișcare este etern și anterior celui pus în mișcare; însă ceea 
ce este anterior unci Fiinţe este cu necesitate o Fiinţă. Este, prin 
urmare, evident că există cu necesitate tot atâtea Fiinţe eterne 
prin natură şi imobile intrinsec, lipsite de mărime din pricina 
arătată mai înainte.60 

Că, așadar, /acestea/ sunt Fiinţe și că, dintre ele, una este 
cea dintâi, alta vine pe locul secund conform aceleiași ordini 
în care sunt dispuse astrele, este evident.! 


58 Fizica, VI, 8-9. 

59 Este desigur vorba despre mișcarea cercurilor (sau a sferelor) 
planetare, fiecare în parte fiind o mișcare circulară și uniformă. Or, 
așa cum Sfera stelelor fixe este pusă în mișcare de motorul imobil, 
conform aceluiași principiu, fiecare sferă planetară trebuie să fie pusă 
în mișcare de o Fiinţă eternă și imobilă. Astronomii greci, începând 
cu Eudoxos, explicau mișcările aparente ale planetelor prin combinații 
de mișcări circulare și uniforme (conform unui proiect avansat de 
Platon, în cadrul Academiei, vezi Republica). Aşadar, trebuie ca, pen- 
tru fiecare planetă, să existe mai multe motoare imobile. 

60 Fiecare sferă planetară are, așadar, un motor imobil și etern și 
lipsit de materie, la fel ca sfera stelelor fixe. 

6l Fiinţele care sunt motoarele imobile ale astrelor sunt dispuse 
într-o ordine ierarhică,care este reprodusă de ordinea planetelor. Sfera 
stelelor fixe este mișcată direct de primul principiu. 

Dar trebuie cercetat numărul lor pornind de la știința 
matematică cea mai potrivită dintre toate cu filozofia — mă 
refer la astronomie. Căci această ştiinţă are drept obiect de studiu 
o Fiinţă senzorială și totuși eternă, în timp ce celelalte /științe 
matematice/ nu au dreptobiect nici o Fiinţă, ca de exemplu arit- 
metica și geometria. 

Că, pe de altă parte, mișcările /circulare/ sunt mai nume- 
roase decât sunt /planetele/ mișcate este evident chiar și pentru 
cei care s-au ocupat moderat de chestiune: fiecare dintre pla- 
nete este antrenată în mai multe mișcări decât una singură. lar 
despre numărul acestor mișcări vom spune acum ceea ce spun 
unii dintre matematicieni pentru a da o idee generală, ca să 
existe un număr definit de mișcări, posibil de a fi conceput cu 
mintea. Cât despre rest, trebuie ca pe unele să le cercetăm noi 
înșines2, pe altele să le aflăm de la cei care le cercetează, dacă 
celor care se ocupă cu aceste probleme li s-ar arăta ceva nou, 
în afară de cele spuse aici. Să primim cu bunăvoință ambele 
metode, dar să dăm ascultare celor mai precise. 

Eudoxos63 a așezat mișcările Soarelui și ale Lunii pe trei 
sfere fiecare, dintre care prima este sfera stelelor fixe, cea de-a 
doua se mișcă după cercul care trece prin mijlocul Zodiacului, 
iar cea de-a treia se mișcă după cercul ecliptic fară de planul 
Zodiacului. (Cercul Soarelui e mai înclinat decât cercul Lunii.) 

Celelalte stele rătăcitoare se află situate pe câte patru sfere 
fiecare; dintre acestea, prima și a doua sunt identice cu /prima 
şi cea de-a doua sferă a Soarelui și a Lunii/. (Într-adevăr, sfera 
stelelor fixe este cea care le antrenează pe toate în mișcarea ei, 
iar sfera așezată sub aceasta și care se mișcă pe un cerc ce taie 


62 Aristotel contribuie el însuși la dezvoltarea sistemului lui 
Eudoxos-Callippos, așa cum se poate vedea mai jos. 

6 Eudoxos din Cnidos (391-338) a fost discipolul lui Archytas 
din Tarent și al lui Platon. Lui i se atribuie prima încercare sistema- 
tică de a explica mișcarea aparentă a planetelor cu ajutorul unor 
mișcări circulare și uniforme. Era un mare matematician care a rezol- 
vat și așa-numita problemă delfică — duplicarea cubului. S-a ocupat 
și cu probleme de geografie descriptivă și de etică. 

la mijloc cercul zodiacal e comună tuturor planetelor.) Cea 
de-a treia sferă a tuturor planetelor are polii situaţi pe cercul 
care taie Zodiacul, iar cea de-a patra face un unghi cu aceasta 
din urmă în raport cu centrul acesteia. Polii celei de-a treia sfere 
sunt comuni pentru toate planetele cu excepția lui Venus și 
Mercur care au aceiași poli. 

Callippos așază sferele în același fel ca Eudoxos [mă refer 
la ordinea distanțelor dintre sfere), dar, în privinţa numărului 
acestora, acordă orbitei lui Jupiter și a lui Saturn același număr 
de sfere ca și Eudoxos, în timp ce consideră necesar să mai 
adauge încă câte două sfere orbitei Soarelui și Lunii, dacă se 
intenționează să se redea fenomenele <tà paivópeva &NPBOGELV> ; 
celorlalte planete le-a mai adăugat încă câte o sferă fiecăreia.6 

Dar este necesar, dacă se intenţionează ca toate sferele, 
dispuse laolaltă, „să redea fenomenele“, ca, în cazul fiecărei 
planete, numărul celorlalte sfere să fie scăzut cu o sferă, anume 
cele care se învârtesc retrograd și care aduc în aceeași poziție 
prima sferă a astrului situat întotdeauna dedesubt. Numai astfel 
este cu putinţă să se explice întreaga mișcare a planetelor. 

Prin urmare, sferele în care planetele se mișcă sunt, pentru 
primele /Soarele și Luna/, opt la număr, în timp ce pentru 
celelalte astre rămân douăzeci și cinci. Dintre acestea, nu e 
nevoie să se învârtească retrograd decât cele în interiorul cărora 
se află planeta situată pe ultimul loc /Luna/; vor fi însă șase 
cele care le învârt în sens retrograd pe sferele primelor două 
planete, în vreme ce sferele care le învârt pe cele ale ultimelor 
patru planete sunt șaisprezece. Numărul total al sferelor 
purtătoare și al celor care le mișcă în sens retrograd pe acestea 
este de cincizeci și cinci. lar dacă nu s-ar adăuga Lunii și Soarelui 


& Callippos din Cyzikos, discipol al lui Aristotel, coleg și prieten 
cu Eudoxos. A adus, cum se vede, unele perfecționări sistemului sfere- 
lor al acestuia, adăugând Soarelui și Lunii câte două sfere, lui Marte, 
Venus și Mercur, câte una. Astfel, numărul sferelor, de la 26, devine 33. 
A îmbunătățit, de asemenea, așa-numitul calendar luni-solar (impor- 
tant pentru cult). 

mișcările despre care am vorbit, numărul total al sferelor va 
fi patruzeci și șapte.65 

Aceasta fie, prin urmare, mulțimea sferelor cerești, astfel încât 
este rezonabil de acceptat că și Fiinţele și principiile imobile sunt 
tot atât de multe. (Iar /demonstrarea/ necesităţii /ca acest număr 
să fie acesta/ s-o lăsăm pe seama unora mai savanţi.66) 

Or, dacă nu este cu putinţă să existe vreo translație care să 
nu se asocieze cu translaţia unui astru și dacă trebuie gândit 
că orice natură și Fiinţă neschimbătoare și în sine, avându-și 
realizat binele său, este un scop, nu ar putea exista altă Natură 
în afara acestora, ci este necesar ca acesta /cel de mai sus/ să 
fie numărul Fiinţelor /imobile/. Căci, dacă ar exista și altele, 
ele ar trebui să pună în mișcare /ceva/, de vreme ce ele repre- 
zintă un scop pentru o mișcare.S Dar este imposibil să existe 
alte mișcări /perfecte/ în afara celor admise mai sus. E potrivit 
de raţionat pornind de la corpurile aflate în mișcare: dacă orice 
motor există pentru un mobil și orice mișcare aparţine unui 
corp mobil, nici o mișcare nu va fi pentru sine, nici pentru o 
altă mișcare, ci numai pentru astre, Căci dacă va exista o mișcare 
pentru o altă mișcare, și aceea din urmă va avea nevoie de o 
alta /drept finalitate/. Or, cum nu este cu putinţă să se meargă 
până la nesfârșit, scopul oricărei mișcări va fi vreunul dintre 
corpurile divine care se mișcă pe cer.68 


65 Modificările aduse de Aristotel sistemului lui Callippos constau 
în introducerea unor sfere intermediare, cu mișcare retrogradă, care 
să împiedice ca mișcarea sferelor exterioare să se transmită sferelor 
incluse. Aceste sfere cu mișcare retrogradă vor fi tot atâtea cu cele 
care se mișcă normal, mai puţin una pentru fiecare planetă. (Mișcarea 
Lunii nutrebuie compensată, deoarece ca nu mai are cui să se transmită.) 
Așadar, celor 33 de sfere ale lui Callippos se mai adaugă 22, ajungân- 
du-se la 55. 

66 Stabilirea numărului sferelor cerești se bazează, în ultimă analiză, 
pe constatarea empirică că sunt șapte „planete“ vizibile: Luna, Soarele, 
Mercur, Venus, Marte, Jupiter, Saturn. 

57 Încă o dată Aristotel arată că motoarele imobile mișcă sferele 
planetare în calitate de rațiuni finale, și nu eficiente. 

68 Nu pot exista alte mișcări perfecte, și deci alte Ființe imobile 
și imateriale, în afara celor necesare pentru a explica mișcările vizibile 

Acum, e vădit că Cerul este unic. Căci dacă ar exista mai 
multe Ceruri, precum există /mai mulți/ oameni, va exista un 
singur principiu, sub raportul speciei, pentru toate, dar vor fi 
multe principii luate numeric. Dar lucrurile care sunt numeric 
o pluralitate posedă materie. (Într-adevăr, specia este una și 
identică pentru mulți indivizi, de exemplu, /specia/ omului; 
în vreme ce Socrate este un /individ/.)6 Dar prima esenţă nu 
posedă materie, deoarece ea este actualizare. 

Prin urmare, Primul motor este unic și ca specie, și ca număr, 
fiind el imobil. lar ceea ce este pus în mișcare /de el/ se mișcă 
veșnic și continuu. Prin urmare, există un singur Univers. 

Este o tradiţie rămasă de la cei vechi și din bătrâni sub formă 
de mit, și transmisă urmașilor că aceste /astre/ sunt zei și că 
divinul cuprinde întreaga fire.7! 

Celelalte însușiri /ale zeilor/ au fost adăugate, în modul mito- 
logic, pentru a convinge mulţimea, cât și pentru folosul legilor 
și al binelui comun. Căci se spune că acești zei au înfățișare 


ale astrelor. Căci, dacă ar exista și alte mișcări, acestea ar trebui să 
miște vreun astru, și nu să fie în vederea lor însele sau în vederea unei 
alte mișcări, căci în acest ultim caz numărul motoarelor s-ar putea 
multiplica la infinit. 

69 Altă lecţiune: „Socrate și Callias nu sunt un singur individ.“ 

70 În absenţa materiei (sau a virtualității), forma sau specia coincid 
cu individul sau conțin un singur individ. Fiinţa, în sensul de subiect 
determinat ontologic, și cu Fiinţa în sens de subiect determinat 
epistemologic coincid în absența materiei. Cele 55 de motoare imobile 
sau Fiinţe perfecte se disting una de cealaltă nu numai numeric, dar 
şi specific. Ar putea exista o problemă: fiind diferențiate specific, ele 
au totuși o materie inteligibilă: genul „Fiinţă imobilă“. Aceasta în- 
seamnă că ele nu sunt perfect simple. E o dificultate pe care Plotin 
va încerca să o rezolve, plasând Unul mai presus de Intelect pe care 
îl lasă să fie o unitate plurală. 

71 Nu se știe exact dacă, vorbind despre reprezentările celor vechi, 
Aristotel are în vedere motoarele imobile, astrele, sferele purtătoare 
sau petoatetrei laolaltă. Interpretările sunt diverse. Cred că motoarele 
imobile se apropie cel mai mult de ideea de divinitate, fiind ele actua- 
lizare pură și finalitate a mișcării pe care o determină. Pe de altă parte, 
„cei vechi“ se refereau mai curând la astre, corpuri vizibile. 


1074 a 


456 METAFIZICA 


omenească și că sunt asemănători altor animale, și urmează și 
alte însușiri concordante și asemănătoare cu cele de mai sus. 
Din toate acestea, dacă cineva ar separa lucrurile și ar lua numai 
punctul iniţial, anume că cei vechi au considerat că primele 
Fiinţe sunt zei, el ar considera că ei au grăit în chip divin; în mod 
verosimil, dat fiind că fiecare artă și filozofie a fost descoperită 
de mai multe ori, după putință, și iarăși pierdută, și acele 
opinii /ale celor vechi/ au fost păstrate, ca niște relicve, până 
în vremea noastră.7? 

Doar până în acest punct, așadar, e pusă în evidență opinia 
strămoșească și a oamenilor de la începuturi. 


Capitolul 9 


Există unele dificultăți privitoare la Intelectul /divin/. Într-a- 
devăr, el pare a fi cel mai divin dintre lucrurile care ni se arată, 
dar a arăta în ce fel este el astfel presupune a se depăși anumite 
probleme. Căci fie că el nu gândește nimic; atunci de ce ar fi 
el un lucru divin, când mai degrabă ar fi ca cineva care doarme? 
Fie gândește, dar atunci există altceva mai presus de el; iar în 
acest caz nu e gândire /pură/ ceea ce îi constituie Fiinţa, ci 
virtualitate /a gândirii/, și nu ar putea fi /el/ cea mai bună Fiinţă? 

Căci prin intermediul faptului de a gândi cl posedă valoarea 
sa. Apoi, fie că Fiinţa sa este intelect, fie că este gândire, ce 
anume gândește el? Fie că se gândește pe sine însuși, fie gân- 
dește altceva. Iar dacă gândește ceva diferit, oare este vorba 
despre mereu același lucru, sau despre ceva diferit? Dar oare 
diferă prin ceva, sau nu e nici o diferență dacă gândește Fru- 


72 Aristotelcrede că anumite catastrofe întrerup evoluţia cunoaș- 
terii, care astfel trebuie reluată iar de la început. 

73 Dacă Intelectul divin nu gândește nimic, el nu este perfect, 
deoarece nu-și exercită funcţia principală. Dacă gândește un alt obiect 
în afara lui însuși, obiectul respectiv, reprezentând un scop, îi va fi 
superior. Fiindu-i superior, intelectul nu va fi actualizare pură, sau 
gândire pură, căci atunci nu ar mai putea fi nimic care să-i fie superior. 
Soluția este ca Intelectul divin să se gândească pe sine. 

mosul, sau dacă gândește ceva întâmplător ? Sau e chiar absurd 
să reflecteze la unele lucruri ? 

E clar, prin urmare, că /Intelectul divin/ gândește obiectul 
cel mai divin și mai de preț şi că /acesta/ nu se modifică. Căci 
schimbarea se face înspre mai rău, iar așa ceva este deja o mișcare. 

Mai întâi, așadar, dacă El nu este gândire /pură/ ci posibili- 
tate sau virtualtate /a gândirii/, se poate spune pe drept cuvânt 
că pentru el continuitatea gândirii ar fi ceva trudnic.74 

Apoi, e clar că ar exista altceva mai valoros decât Intelectul, 
anume obiectul gândit. Căci faptul de a gândi și gândirea se află 
Chiar și la cel care gândește obiectul cel mai rău, astfel încât dacă 
acest obiect este evitabil (și e preferabil să nu vezi unele lucruri 
decât să le vezi), gândirea nu ar putea fi lucrul cel mai bun.75 

Așadar, El se gândeşte pe sine, de vreme ce El este cel mai 
bun, iar gândirea /sa/ este gândire a gândirii < vân; vońoewç 
VONoIG>. 

Dar se pare că știința, senzaţia, opinia și gândirea au întot- 
deauna un obiect diferit, și numai în mod auxiliar se au pe sine 
drept obiect. Apoi, dacă a gândi și a fi gândit sunt ceva diferit, 
conform cu care dintre acestea îi sosește Lui binele ? Căci esenta 
gândirii și a lucrului gândit sunt diferite. 

Răspund că, în unele cazuri, știința reprezintă obiectul /gân- 
dirii/; de exemplu, în activitățile creative lipsite de materie, 
Fiinţa și esența reprezintă /obiectul științei/, iar în activitățile 
teoretice rațiunea și gândirea reprezintă obiectul /științei/.76 


74 Efortul apare atunci când ceva devine din virtualitate actuali- 
zare, deoarece este mereu nevoie de un motor activ care să facă aceasta. 
(Astăzi am spune că orice lucru mecanic presupune un consum de 
energie care se face pe seama măririi entropiei unui sistem.) Intelectul 
divin este însă actualizare pură, lipsită de orice virtualitate. 

75 Aristotel vrea să demonstreze că Intelectul divin se gândește 
pe sine. Într-adevăr, obiectul inteligibil este întotdeauna superior inte- 
lectului care îl gândește, fiind, în calitate de obiect inteligibil, finali- 
tatea sa. Dar există și lucruri rele și urâte care sunt gândite. Atunci 
cu atât mai mult gândirea respectivă va fi ceva inferior. Așadar, pentru 
a fi perfectă gândirea trebuie să se gândească pe sine. 

76 Aristotel observă că, cu cât o disciplină este mai teoretică, ea 
pare să se ia pe sine în mai mare măsură drept obiect al cunoașterii. 

Așadar, neexistând diferenţă între ceea ce formează obiec- 
tul gândirii și intelect, atunci când nu există materie, ele vor 
fi identice, iar gândirea va fi una cu obiectul gândirii. 

Totuși mai rămâne o dificultate: oare obiectul gândirii /lui 
Dumnezeu/ este compus? În acest caz, el s-ar transforma /in- 
trând / în părțile întregului /Univers/. Sau, mai curând, orice 
nu are materie este indivizibil. După cum intelectul uman are 
de-a face cu ceea ce este necompus măcar într-un moment 
determinat (în acel moment, el nu-și are binele plasat într-o 
parte, sau într-o alta, ci fericirea sa supremă se găsește în între- 
gul /obiectului gândit/), tot astfel Gândirea însăși se posedă 
pe sine de-a lungul întregii eternități.?? 


Capitolul 10 


Trebuie cercetat și în ce fel Natura Totului posedă binele și 
optimul: oare ca pe ceva despărțit și intrinsec, sau ca pe o ordine? 
Sau în ambele feluri, precum o armată: căci binele /armatei/ 
se află și în ordinea /ei/, și în comandant. Mai degrabă — în 
acesta. Căci nu comandantul există datorită ordinii, ci ordinea 
există datorită comandantului. 

Toate sunt ordonate laolaltă într-un anume mod, dar nu 
într-un mod similar: şi înotătoarele, și înaripatele, și plantele 
/sunt astfel/. Și nu e posibil să nu existe un raport al unui lucru 


De exemplu, științele discută asupra propriilor lor definiții sau concepte 
de bază. S-ar putea spune, prin urmare, că absența materiei tinde să 
identifice gândirea cu obiectul său. 

77 Obiectul gândirii îl formează în general lucrurile compuse: o 
definiţie constă, de pildă, din reuniunea dintre un gen și o diferență. 
Cum ar putea însă Intelectul divin să gândească ceva compus? Ana- 
logia lui Aristotel este cu intuiţia sau contemplaţia mistică, ce par să 
cuprindă obiectul gândirii ca pe un tot, fără să-l mai distingă în părți. 
Această condiţie apare intelectului uman doar uneori, producând o feri- 
cire supremă; pentru Intelectul divin ea constituie condiţia permanentă. 

cu un altul, ci există mereu un astfel de raport, deoarece toate 
sunt ordonate laolaltă în raport cu un /principiu/ unic. 

Lucrurile acestea se petrec ca într-o casă unde există numai 
foarte puţin loc de activitate la întâmplare pentru persoanele 
libere, ci toate lucrurile, sau majoritatea lor sunt ordonate. În 
schimb, sclavii și animalele au în mică măsură parte de binele 
comun, și, în cea mai mare măsură, acționează la întâmplare. 
Un astfel de principiu pentru fiecare vietate îl reprezintă natura 
sa. Vreau să spun că toate lucrurile ajung să fie în mod necesar 
distinse, și că astfel sunt și alte /aspecte/ la care toate participă 
în vederea 'Totului.78 

Nu trebuie să omitem câte consecinţe imposibile sau absurde 
rezultă pentru cei care văd lucrurile altfel, ce fel de lucruri spun 
cei care grăiesc mai bine și la cine se află cele mai mici dificultăți. 

Toţi filozofii susțin că toate lucrurile se nasc din contrarii. 
Dar nici acest „toate“, nici „din contrarii“ nu este corect: căci 
ei nu vorbesc despre substraturile unde se află contrariile — 
cum apar și acestea din contrarii ? Într-adevăr, contrariile rămân 
neafectate fiecare de celălalt. Noi rezolvăm această dificultate 
în chip adecvat spunând că există și un al treilea termen? 

Unii filozofi consideră materia ca fiind unul dintre con- 
trarii, precum cei care opun inegalul egalului, sau multiplul 
unului. Această chestiune se rezolvă și ca în același mod: mate- 
ria nu e un contrariu opus altui contrariu.8 

În plus, toate vor participa la Rău, în afară de Unu. Căci 
Răul este unul dintre cele două elemente. 


78 Text nesigur. 

79 Materia. Existența contrariilor — de pildă, caldul și recele — pre- 
supune existența unui substrat — de pildă, apa — care să poată deveni, 
pe rând, ambele contrarii. Așadar, afirmaţia — aparținând mai ales 
filozofilor naturii — că totul se naște din contrarii este falsă. 

8% Trebuie observat că la Aristotel materia nu este opusă formei 
ca un contrariu altui contrariu. Materia este virtualitate, iar forma este 
actualizarea virtualității. Sunt avuţi în vedere pitagoricienii și plato- 
nicienii. În Timaios 50d-51a, materia („doica“) estevăzută ca repre- 
zentând un principiu opus Demiurgului. 

Alți filozofi nu consideră drept principii Binele și Răul. În 
fapt, pretutindeni mai ales Binele este principiu.?! 

Aceștia au dreptate considerând Binele drept principiu, dar 
în ce fel este el principiu nu ne spun, anume dacă este astfel luat 
ca finalitate, ca principiu motrice, ori ca formă. 

Empedocles spune și el absurdități: într-adevăr, el spune 
că Prietenia este Binele. Dar ea este principiu și luată ca rațiune 
motrice (strânge laolaltă toate cele), și luată ca materie, deoarece 
este o parte din amestecul originar. Or, dacă e cu putinţă ca 
același lucru să fie principiu și ca materie, și ca rațiune motrice, 
totuși esența /celor două raţiuni/ nu e identică; potrivit cu care 
din cele două acţionează atunci Prietenia? Dar este absurd și 
faptul că Ura este indestructibilă, de vreme ce, pentru el, Ura 
este Fiinţa Răului.82 

Anaxagoras, pe de altă parte, spune că Binele este principiu, 
luat ca rațiune motrice. Într-adevăr, Intelectul pune în mișcare, 
dar pune în mișcare în vederea a ceva, de unde rezultă că acel 
ceva /este Binele/, afară doar dacă nu se întâmplă precum spu- 
nem noi. lar arta medicală este cumva sănătatea. 

Este, de asemenea, absurd că el nu propune un contrariu 
Binelui și Intelectului. 

Toţi cei care vorbesc despre contrarii nu se servesc de con- 
trarii /cum trebuie/, afară doar dacă nu s-ar așeza în ordine 
/teoriile lor/. Și nimeni nu spune din ce pricină unele lucruri 
sunt pieritoare, în timp ce altele sunt nepieritoare, și asta deși 
consideră că toate lucrurile provin din aceleași principii. 


8! Este vorba despre platonicieni. 

82 Răul nu este etern la Aristotel, ca la Platon, deoarece incorup- 
tibilitatea este Binele. 

3 Intelectul este Binele, dar ca scop sau finalitate, și nu pur și sim- 
plu ca rațiune motrice, fiindcă orice se mișcă se mișcă în vederea a ceva, 
și acel ceva este Binele. Arta medicală (care există în mintea medicului) 
este o virtualitate care se actualizează în vederea unui scop — sănăta- 
tea — ce reprezintă Binele. Așadar, cele două pot fi, într-un anume 
sens, identificate. 

În plus, unii susțin că cele-ce-sunt provin din ceea ce nu este. 
Alții, ca să nu fie siliţi să facă aceasta, reduc totul la Unu.8% 

În plus, nimeni nu spune de ce există veșnic generare și care 
este cauza generării. 

Şi este necesar ca cei care admit două principii să aibă în 
vedere un alt principiu superior,’ iar cei care așază Formele 
drept principii trebuie și ei să aibă în vedere un alt principiu 
superior. Căci din ce pricină ar participa sau participă /lucru- 
rile senzoriale la Forme/ 286 

Iar ceilalți filozofi trebuie să așeze ceva contrariu înțelep- 
ciunii și celei mai nobile ştiinţe, în timp ce noi nu trebuie să 
facem așa ceva. Într- adevăr, nu există nimic contrariu Primu- 
lui, deoarece toate contrariile au materie Și acestea există în 
virtualitate /în materie/. Ignoranța, contrară /întelepciunii/, s-ar 
referi la un obiect contrar /principiului suprem/, dar nu există 
nimic contrar Primului.*? 

Iar dacă alături de lucrurile senzoriale nu vor exista şi alte 
entități, nu va exista principiu, ordine, generare şi cele cerești, 
ci vom avea mereu un principiu al /ultimului/ principiu, precum 
la teologi și la filozofii naturii. 

Iar dacă vor exista Formele /platoniciene/ sau Numerele 
/pitagoriciene/, ele nu vor putea fi raţiuni și cauze pentru nimic. 
Iar dacă totuși vor fi cauze /pentru unele lucruri/, cel puțin 
mişcarea va fi inexplicabilă. În plus, cum va apărea mărimea 
și corpul continuu din entităţi fără dimensiune? Căci numărul 


% Referire la Hesiod și la alte teorii mitologice care pun Haosul 
la originea lumii. Apoi, referire la Parmenide și la eleari. 

85 Într-adevăr, dacă se admit Răul și Binele drept principii, ele, 
fiind contrarii, trebuie să se afle într-un substrat, și atunci acela este 
principiu, și nu cele două. 

86 Lipsește — crede Aristotel — rațiunea eficientă. 

87 Pentru dualiști ar trebui să existe o știință contrarie științei 
supreme a Binelui (ignoranta), devreme ce Răul are consistentă onto- 
logică; or, ignoranța nu este, de fapt, o știință, ci o privațiune de știință, 
ceea ce este normal, de vreme ce nu există un principiu opus Principiului 
sau Binelui. Așadar, o astfel de știință stranie nu poate exista. 

nu poate produce corpul extins nici luat ca rațiune motrice, 
nici luat ca rațiune formală. 

Însă nu va exista nici unul măcar dintre contrariile care pro- 
duc /lucrurile/ și le pun în mișcare, fiindcă ar fi posibil ca ele 
să nu existe. Dar faptul de a produce ceva este posterior posi- 
bilității /de a produce/. În consecință, existenţele eterne nu vor 
exista. Or, ele există. Prin urmare, trebuie renunţat la una dintre 
aceste premise, și cum anume s-a arătat.88 

Apoi, nimeni nu spune prin ce anume numerele, ori sufletul 
și trupul, și în general orice formă și lucru formează o unitate. 
Și nici nu e posibil să spună de ce, dacă nu ar face-o în felul 
nostru, anume că existenţa unei cauze motrice /produce această 
unitate/.8? 

Cei care însă, afirmând că numărul matematic vine mai întâi 
şi că astfel există mercu o altă Fiinţă care urmează /altei Fiinţe/ 
și /mereu/ alte principii pentru fiecare /Fiinţă/, fac din Fiinţa 
Totului o realitate lipsită de unitate și acceptă /existenţa/ mai 
multor principii.% (Căci o Fiinţă, la ei, prin faptul că există 
sau nu există, nu contribuie cu nimic la /existenţa/ altei Fiinţe.) 

Or, realitatea refuză să fie guvernată rău: „nu-i bine cu mulți 
stăpâni, așa că, fie stăpânitorul unul singur. “?! 


88 Aristotel revine la ideea că eternitatea Universului presupune 
necesitatea sa, ceea ce presupune prioritatea actualizării asupra virtua- 
lizăţii sau posibilului. 

89 Cauza motrice transformă virtualitatea în actualizare și astfel 
realizează unitatea dintre ele, sau dintre materie şi formă. 

% „Realitate episodică“ — spune literal Aristotel — referindu-se 
la acești pitagoricieni, probabil, care văzând realitatea sub forma 
numerelor matematice (și nu a numerelor transcendente, precum pla- 
tonicienii) au tendința să piardă unitatea existentei. 

91 Homer, Iliada, II, 204. 

Critica teoriilor pitagoriciene și platoniciene care atribuie nume- 
relor și Formelor o existenţă autonomă. Entităţile matematice (puncte, 
suprafete, corpuri geometrice) nu pot exista ca atare în corpurile 
fizice. Ele nu sunt Fiinte, ci proprietăţi, dar știința se poate referi la 
ele prin metoda abstragerii. 

Teoria Formelor: cum și de ce a apărut ca. Rolul lui Socrate. Auto- 
nomizarea definiţiilor la urmașii acestuia. Obiectţiile lui Aristotel, 
unele reluate din Cartea Alpha mare. 

Reluarea obiecţiilor la teoria Numerelor ideale, considerate Fiinţe 
de către unii platonicieni, cât si de către pitagoricieni. Diferite variante 
ale teoriilor respective. Chestiunea posibilității combinării unităților 
aflate în interiorul unui număr. Diferite obiecţii. Numerele nu pot 
fi autonome, iar Formele nu pot fi numere, așa cum susţin unii plato- 
nicieni. Cum sunt unităţile din care sunt alcătuite numerele. Critica 
teoriilor pitagoriciene care consideră numere entităţi materiale. Critica 
teoriilor platoniciene care văd în Unul și în Marele și Micul un prin- 
cipiu. Se reia critica teoriei Formelor. Formele au caracteristici de 
universale dar și de individuale. Imposibilitățile ce decurg de aici. 
Universalul este virtualitate, individualul este actualizare. 


Capitolul 1 


S-a arătat în ce fel este Fiinţa lucrurilor senzoriale, în analiza 
dedicată /Fiinţelor/ naturale, referitoare la materie <èv fi He550 
ti tv pvoikâv nepi tis Vâns>, apoi vorbindu-se despre Fiinţa 
luată ca actualizare.! 

Or, de vreme ce cercetăm dacă există o Fiinţă imobilă şi 
eternă în afara celor senzoriale, şi dacă există, care este ea, tre- 
buie mai întâi cercetate opiniile altora; astfel încât dacă ei ar 
greşi pe undeva, să nu mergem laolaltă cu ei, în timp ce, dacă 
am aveavreo opinie în comun cu ei, să nu ne mâniem împotriva 
noastră înșine în mod particular. Căci este de dorit asta, dacă 
poţi spune unele lucruri mai bine /decât predecesorii/, iar pe 
altele — nu mai rău. 

Or, există două opinii în legătură cu aceste probleme: unii 
susțin că entităţile matematice, precum numerele, liniile și 
elementele înrudite, sunt Fiinte; apoi /alții sustin/ că Formele 
sunt Ființe. Acum, dat fiind că unii filozofi au în vedere ambele 
genuri, atât Formele, cât și numerele matematice, alții consi- 
deră că ambele au aceeași natură, în vreme ce alții spun că există 
numai Fiinţe matematice, trebuie cercetat mai întâi în legătură 
cu entităţile matematice.? 

Iar aceasta trebuie să o facem, fără să adăugăm /numerelor/ 
o altă natură, de pildă, /să ne întrebăm/ dacă sunt cumva sau 


! Se crede de obicei că Aristotel se referă la Fizică; dar nu văd de 
ce referinţa nu ar fi la Cărţile Zeta, Epsilon și Theta ale Metafiziai. 

2 Primul grup de filozofi este format de Platon și de discipolii 
fideli; cel de-al doilea cuprinde pe Xenocrate și discipolii săi. Al treilea 
cuprinde pe Speusippos și discipolii săi. 


1076 b 


466 METAFIZICA 


nu Forme, sau dacă ele sunt sau nu principii și Fiinţe ale 
lucrurilor. Ci, trebuie să vorbim despre numere numai ca despre 
entități matematice, fie că ele există /autonom/, fie că nu există, 
și dacă există, în ce fel anume. Apoi, vom vorbi separat despre 
Formele însele luate absolut și /doar/ atât cât o cere regula 
/metodei/ <xa8' 5oov vópov xáptv>. Căci aceste subiecte s-au 
tot vehiculat în cărțile destinate publicului larg <ònò 1âv 
eEoTnpkâv A6y0v>- 

După aceasta, trebuie să îndreptăm cercetarea spre ches- 
tiunea esenţială, anume dacă Fiinţele și principiile lucrurilor 
sunt numere și Forme. După chestiunea Formelor, aceasta este 
cea de-a treia cercetare.* 

Însă este necesar, dacă există /în realitate/ entitățile mate- 
matice, ele să fie sau precum unii spun că ele sunt, sau să fie 
separate de lucrurile senzoriale (unii filozofi spun că ele sunt 
astfel). Sau, dacă nu sunt nici într-un fel, nici în celălalt, fie 
nu există în nici un fel, fie există în alt mod; astfel încât pro- 
blema controversabilă pentru noi va fi nu existenţa acestor 


entităţi, ci felul acestei existențe. 


Capitolul 2 


Că, așadar, /entitățile matematice/ nu pot exista /ca atare/ 
în corpurile senzoriale și că, deopotrivă, argumentul respectiv 
este fictiv s-a spus. Astfel, s-a arătat în Cartea dedicată aporiilor, 
că două corpuri nu pot ocupa deodată același loc5; s-a mai spus 
— și ţine de același raționament — că celelalte puteri și naturi 
se află în corpurile fizice și că nici una nu este separată de ele. 


3 Este probabil o referire la lucrările publicate ale lui Aristotel, 
numite „exoterice“, în contrast cu lucrările destinate școlii, precum 
e și cazul Metafizicii. 

+ Așadar prima problemă este dacă există Numere în sine, a 
doua — dacă există Forme în sine, iar a treia — dacă Numerele sunt 
Forme sau nu. 

5 Cartea Beta, cap. 2. 

Lucrurile acestea s-au spus mai înainte; în plus, este clar 
că nu e posibil de divizat vreun corp /real/, oricare ar fi el, /în 
entităţi matematice/. Căci el ar trebui să se dividă în suprafețe, 
acestea în linii, liniile în puncte, astfel încât, dacă este imposibil 
de divizat punctul, nici linia /nu va putea fi divizată/, iar dacă 
aceasta nu poate fi divizată, nici restul nu poate fi. Care este 
deosebirea, fie că acestea /entităţile matematice/ sunt naturi 
de acest tip, fie că ele nu sunt astfel, dar se află situate în ase- 
menea naturi /indivizibile/ ? Consecințele vor fi identice.6 

Căci /entitățile matematice/ se vor diviza, odată ce corpu- 
rile fizice sunt divizate, sau, altminteri, nici măcar naturile fizice 
nu vor fi divizibile /complet/. 

Dar nu-i cu putinţă nici ca astfel de naturi (numerele) să 
fie separate /de corpurile fizice/. Căci dacă vor exista corpuri 
separate de corpurile senzoriale, diferite de acestea și anterioare 
corpurilor sensibile, e limpede că și alături de suprafetele /fizice/ 
trebuie să existe suprafețe /diferite/, la fel ca și puncte și linii 
(potrivit aceluiași raţionament). Iar dacă vor exista toate acestea, 
iarăși vor exista, alături de suprafetele corpului matematic, și 
linii, și puncte diferite și separate (căci elementele necompuse 
sunt anterioare celor compuse; și, dacă este adevărat că corpu- 
rile non-senzoriale sunt anterioare celor senzoriale, conform 
aceluiaşi raționament şi suprafetele luate în sine vor fi ante- 
rioare suprafetelor aflate în corpurile imobile, astfel încât vor 
exista alte suprafețe și linii diferite de cele asociate corpurilor 
/matematice/ separate /de corpurile fizice/. Unele suprafețe 
și linii sunt atașate corpurilor matematice, în timp ce celelalte 
sunt anterioare corpurilor matematice).? 


e Corpurile fizice se divid în alte corpuri și nu în entităţi mate- 
matice, și această diviziune se poate face la infinit. Dimpotrivă punctul 
este indivizibil, de unde rezultă că divizibilitatea restului ar fi restrânsă. 

7 Entităţile simple — spune Aristotel — sunt anterioare entităţilor 
compuse. Or, corpul, sau suprafaţa matematică sunt simple în raport 
cu corpul sau cu suprafața fizică, deci sunt anterioare acestora (nu 
au materie). Dar suprafața matematică luată în sine este și ea mai simplă 
decât suprafața matematică asociată corpului, așadar, ea ar trebui să 

Şi iarăși, vor exista linii ale acestor din urmă suprafețe, faţă 
de care vor trebui să existe alte linii și puncte anterioare din 
pricina aceluiași raţionament. Și iarăși /vortrebui să existe/ alte 
puncte anterioare acestor puncte plasate pe liniile anterioare, 
puncte în raport cu care nu vor mai exista alte puncte diferite. 

Apare, prin urmare, o aglomerare /de linii și de puncte/ 
absurdă: rezultă, astfel, câte un singur rând de corpuri în afara 
celor senzoriale, dar sunt câte trei rânduri de suprafeţe — cele 
situate în afara suprafețelor senzoriale, cele aflate în corpurile 
matematice și cele aflate în afara suprafetelor din corpurile 
matematice; sunt, apoi, câte patru rânduri de linii, și câte cinci 
rânduri de puncte. Ne întrebăm, atunci, care dintre acestea fac 
obiectul științelor matematice ? În orice caz, nu este vorba despre 
suprafețele aflate în corpul imobil, deoarece știința se referă 
întotdeauna la realitățile primare. 

Același raţionament se poate face și în legătură cu nume- 
rele: într-adevăr, în afara fiecăror puncte vor exista alte unități 
diferite, ca și în afara fiecăruia dintre lucrurile senzoriale, apoi 
/în afara/ inteligibilelor, astfel încât vor exista genuri nenu- 
mărate de numere matematice. 

În plus, cum să dezlegăm cele obiectate și în Cartea despre 
aporii? Într-adevăr, obiectele de care se ocupă astronomia vor 
fi în afara celor senzoriale şi la fel vor fi şi obiectele de care 
se ocupă geometria. Dar cum e posibil să existe un cer și părțile 
sale /altul decât cel senzorial/, sau vreun alt obiect ce posedă 
mișcare? La fel se petrec lucrurile și cu optica și cu știința 


fie anterioară suprafeţei asociate corpului. Așadar, ar trebui să existe 
linii și suprafețe anterioare liniilor și suprafețelor, ceea ce este absurd. 

8 Corpurile matematice în sine sunt compuse din suprafețe și linii, 
care, fiind mai simple, ar trebui să fie anterioare. Deci ele vor fi ante- 
rioare şi suprafeţelor și liniilor din corpurile matematice în sine. Difi- 
cultatea e dată de faptul că suprafetele, liniile și punctele apar atât 
ca părţi ale unui compus, cât și în sine. Un platonician ar putea însă 
susține că linia din suprafață, de exemplu, și linia în sine sunt identice 
din punct de vedere ontologic, chiar dacă, sub raportul definiţiei defi- 
nim suprafaţa cu ajutorul liniei. 

armoniei. Căci /conform platonicienilor/ vor exista sunete și 
imagini în afara celor senzoriale și individuale, încât rezultă 
că și restul senzațiilor și al lucrurilor senzoriale /vor fi în aceeași 
situaţie/. De ce să existe mai degrabă unele decât altele? Iar 
dacă există astfel de lucruri, vor exista și animale, dacă există 
senzaţii. 

În plus, matematicienii consemnează anumite proprietăți 
generale, în afara acestor Fiinţe. Va exista, așadar, și această 
Fiinţă intermediară, diferită și de Forme, şi de entitățile inter- 
mediare, sau nu există nici număr /în acest fel/, nici puncte, 
nici mărime, nici timp? Or, dacă așa ceva este cu neputinţă, 
este clar că nici acele /Fiinţe matematice/ nu pot să fie despărțite 
de lucrurile senzoriale? 

Şi, în general, consecința este că se acceptă ceva contrar atât 
adevărului, cât și verosimilităţii, dacă se susţine că entitățile 
matematice sunt naturi separate. Căci este necesar, de vreme 
ce sunt în acest fel, ca ele să fie anterioare lucrurilor senzo- 
riale, dar în realitate ele sunt posterioare lor. Căci o mărime 
nedesăvârșită este anterioară prin geneză, dar e posterioară prin 
Fiinţă, precum e un lucru neînsuflețit faţă de unul însufletit. 
Este regula stabilită mai înainte: virtualitatea precedă crono- 
logic actualizarea; actualizarea precedă ierarhic virtualitatea 
(sub aspectul esenței sau al Fiinţei).I0 

Apoi, prin ce anume și când vor forma entităţile matematice 
o unitate? Lucrurile din lumea noastră formează /fiecare în 
parte/ o unitate prin suflet, sau o parte a acestuia, sau prin 


9 Matematicicnii și, în general, oamenii de știință construiesc 
obiecte abstracte, speciale, ce par separate de realităţile lumii senzo- 
riale. Care este statutul ontologic al acestor lumi? Sunt ele reale, sau 
sunt ficțiuni ? E o chestiune epistemologică esenţială și care nu a fost 
rezolvată până astăzi, și poate că, de fapt, nici nu are o rezolvare, 
deoarece foarte multe depind de sensul pe care îl acordăm notiunii 
de „realitate“. 

10 V, Cartea Theta, cap. 8. Corpul fizic, fiind determinat mai mult 
decât corpul matematic, este actualizare în raport cu virtualitate. Prin 
urmare, el este anterior sub raportul Fiinţei. 

altceva — ceea ce este raţional. (Iar dacă /nu există suflet/, ele 
se reduc la multiplicitate și se descompun.) Dar care este moti- 
vul pentru ca entităţi divizibile și cantitative să formeze unități 
și să persiste laolaltă ?!! 

Apoi, felul cum apar aceste entități matematice arată /că 
ele nu pot fi separate de lucruri/: în primul rând apare gene- 
rarea în lungime, apoi cea în lărgime, apoi cea în adâncime, și 
așa s-ar ajunge la final. Iar dacă ceea ce este anterior în generare 
este posterior prin Fiinţă, corpul ar fi anterior /prin Fiinţă/ 
suprafetei și lungimii; și prin aceasta el ar trebui să fie în mai 
mare măsură desăvârșit și întreg, prin faptul că el poate deveni 
ceva însufleţit. Dar cum ar putea exista o linie însuflețită, sau 
o suprafaţă? O astfel de ipoteză ar fi dincolo de putinţa simţu- 
rilor noastre! 

În plus, corpul ar fi o Fiinţă (căci el posedă cumva com- 
pletitudinea), dar cum ar putea fi liniile Fiinţe? Ele nu sunt 
Fiinţe în calitate de formă, de configuratie, precum ar fi dacă 
sufletul ar avea acest rol; nici nu sunt Fiinţe în calitate de materie, 
precum este corpul /tridimensional/. Într-adevăr, nimic nu pare 
capabil sa subziste laolaltă, alcătuit fiind din linii, din supra- 
fețe și din puncte. Or, dacă acestea ar fi Fiinţe-materie, această 
/subzistenţă/ s-ar putea întâmpla.!? 

Fic /punctele, liniile și suprafetele/ anterioare prin definiţie; 
și totuși nu toate lucrurile anterioare prin definiţie sunt și ante- 
rioare prin Fiinţă. Sunt anterioare prin Fiinţă cele care, separate 
fiind, au un exces de Fiinţă, dar sunt /anterioare/ prin definiţie 
acele lucruri din ale căror definiţii se compun definițiile /altor 


'"! Lucrurile senzoriale formează unităţi datorită formei (sufletul 
este forma sau actualizarea trupului). Ar trebui, așadar, presupusă 
o formă, un fel de suflet, pentru entitățile matematice, care comportă 
un aspect cantitativ. Ar trebui vorbit nu numai despre doi, trei, cinci, 
ci și despre forma doiului, treiului, cinciului etc. 

'2 Corpurile fizice sunt alcătuite numai din alte corpuri; în timp 
ce corpurile matematice sunt alcătuite din puncte, linii și suprafețe. 
Este ceea ce îl face pe Aristotel să nege că ultimele ar putea avea reali- 
tate existenţială autonomă, sau că ar fi Fiinţe. 

lucruri/. Or, cele două aspecte nu sunt concomitente. Într-ade- 
văr, dacă nu există proprietăți autonome față de Fiinţe, precum 
faptul că se mişcă sau e alb, albul este anterior omului alb în 
baza definiţiei, dar nu și în baza Fiinţei: căci nu este posibil 
să existe alb autonom, ci întotdeauna el există împreună cu com- 
pusul (numesc „compus“ omul alb). Rezultă în mod evident 
/sub raportul Fiintei/ că albul nu este anterior nici dacă îl extra- 
gem /din compus/, nici nu este posterior dacă îl adăugăm /Fiintei/. 
Căci vorbim /logic/ despre „omul alb“, atunci când adăugăm 
„albului“ pe „om“. 

S-a arătat, astfel, îndestulător că /entitățile matematice/ nu 
sunt Fiinţe în mai mare măsură decât /sunt/ corpurile, că ele 
nu sunt nici anterioare lucrurilor senzoriale, altfel decât doar 
în baza definiţiei; și că nu e posibil ca ele să fie separate și auto- 
nome. Or, de vreme ce ele nu pot exista în obiectele senzo- 
riale, e clar că, fie nu există în nici un chip, fie că au totuși o 
anumită fiinţare, dar nu una absolută. Căci ne referim la „a 
fi“ în mai multe sensuri. 


Capitolul 3 


După cum și propoziţiile universale conținute în entitățile 
matematice nu se referă la lucruri autonome situate în afara 
mărimilor şi a numerelor, ci se referă chiar la acestea, dar nu 
luate ca entităţi ce posedă o mărime /anume/ sau sunt divizibile, 
este limpede că și în privința mărimilor senzoriale pot exista 
definiţii şi demonstratii; numai că aceste mărimi nu sunt luate 
ca obiecte senzoriale, ci doar ca anumite proprietăți. 


D Aristotel distinge planul logic de cel ontologic: anumite entități 
sunt anterioare logic, deoarece definiţia lor precedă; dar ontologic, 
ele sunt posterioare, deoarece sunt proprietăţi ale unor Ființe, și nu 
au autonomie. Ontologic, albul nu poate fi extras din compusul „om 
alb“, și nici nu poate fi adăugat „omului“ pentru a forma compusul 
respectiv, deși logic așa se petrec lucrurile. Este de remarcat că 
noțiunile A6yog și ovoia, care în alte părți par să coincidă, aici sunt 
diferențiate cu grijă. 

După cum există multe definiţii ce au în vedere lucrurile 
luate numai ca mobile, fără a ne referi la ce este fiecare dintre 
acestea, ca și la fiecare dintre calitățile sale contextuale, și nu 
este necesar, de aceea, fie ca un corp în mișcare să fie separat 
de lucrurile senzoriale, fie să existe în asemenea corpuri o 
natură desfăcută /de lucrurile senzoriale/, la fel vor exista defi- 
niţii și ştiinţe referitoare la lucrurile mobile, dar luate nu ca 
mobile, ci numai în calitate de corpuri. Şi de asemenea /vor 
exista științe și definiţii referitoare la lucruri/, dar luate numai 
în calitate de suprafețe, sau numai de lungimi, de asemenea, 
luate ca entităţi divizibile, sau ca indivizibile, dar având o 
poziţie în spaţiu, sau numai luate ca indivizibile. 

Rezultă că, de vreme ce este adevărat de spus la modul abso- 
lut că nu numai entitățile autonome sunt, dar și că cele care 
nu sunt autonome /sunt/, precum lucrurile mobile, este ade- 
vărat de spus în mod absolut și că entităţile matematice sunt, 
și ele sunt în felul în care /matematicienii/ spun. 

Şi după cum este adevărat să se vorbească în absolut că 
celelalte științe au drept obiect nu contextul (de exemplu, /me- 
dicina/ nu are drept obiect albul, dacă sănătosul este alb, și dacă 
ea are ca obiect sănătosul), ci lucrul care îi constituie obiectul. 
Dacă obiectul /știinţei/ este luat ca „sănătos“, știința are drept 
obiect „sănătosul“, dacă este luat ca „om“, este vorba despre 
știința omului. La fel stau lucrurile și cu geometria: chiar dacă 
se întâmplă în context ca obiectele ei să fie senzoriale, dar 
fiindcă ele nu sunt luate ca senzoriale, științele matematice nu 
au drept obiect lucrurile senzoriale, și nici nu au drept obiect 
alte lucruri autonome și separate în raport cu acestea. 

Lucrurile au multe atribute intrinsec contextuale <ovuBEBnxe 
kað abtá>, în măsura în care fiecare dintre aceste atribute 
aparţine /intrinsec lucrului/. În măsura în care animalul există 


14 Aristotel explică faptul că una dintre metodele fundamentale 
ale științei este abstractizarea: a privi lucrurile numai sub un anume 
aspect. Aceasta nu înseamnă că lucrurile respective nu au decât acel 
aspect, sau că ele continuu, imanent, au o natură purtând acel aspect. 

fic luat ca femelă, fie luat ca mascul, este vorba despre atribute 
proprii, deoarece nu există o femelă, san un mascul separate 
de animale. De unde rezultă că și lucrurile există /pentru 
matematică/ numai luate ca lungimi, sau ca suprafețe.!5 

Şi, cu cât s-ar referi în mai mare măsură la entităţi primare 
în virtutea definiţiei și mai simple, cu atât mai mult /știinţa 
respectivă/ ar poseda precizie (căci precizia este tocmai simpli- 
tate). De unde rezultă că /ca este mai precisă/ când obiectul 
ei e fără mărime decât când posedă mărime; este mai precisă 
când /obiectul/ nu posedă mișcare, iar dacă posedă mișcare, 
este /cea mai precisă știință aceea care are drept obiect corpul 
antrenat/ în mișcarea primă. Într-adevăr, aceasta este cea mai 
simplă, iar în cadrul ei, /cea mai simplă/ este mișcarea uniformă. 

Același raţionament este valabil și în legătură cu armonia 
şi cu optica: într-adevăr, nici una, nici alta nu cercetează lucru- 
rile luate ca imagine sau ca sunet, ci luate ca linii și numere 
(acestea sunt proprietăţi specifice imaginilor și sunetelor ).16 

Iar la fel procedează și mecanica, încât, dacă cineva consi- 
derând lucrurile separate de caracteristicile lor, cercetează ceva 
în legătură cu cle luate ca atare, nu va greși deloc, după cum 
nici în cazul geometriei nu ar greși, dacă ar spune că /o linie/, 
desenată pe pământ și care nu are un „picior“, are un „picior“. 
Fiindcă eroarea nu se află în premise. 

Cel mai bine s-ar raţiona asupra fiecăruia dintre aceste lu- 
cruri dacă s-ar presupune că non-autonomul e autonom, ceca 
ce fac atât aritmeticianul, cât și geometrul. 


15 Așa cum nu există „femelă“ sau „mascul“ separate de „animal“, 
tot așa nu există proprietăţi geometrice separate de „corp“. Dar asta 
nu înseamnă că ele nu pot fi studiate, ca și când ar fi separate. 

te Ştiinţele naturii, și mai ales cele bazate pe matematică, nu iau 
lucrurile ca posedând atribute ca sunet, imagine etc., ci ca având anu- 
mite proprietăţi geometrice. Acest lucru este valabil și pentru știința 
de după Aristotel: optica studiază culorile luminii asociindu-le cu 
anumite lungimi de undă ale radiaţiei luminoase, iar acustica studiază 
sunetele, dar nu ca senzaţii, ci ca vibrații de o anumită lungime de 
undă a aerului. 

Omul luat ca om este ceva unitar și indivizibil. Așadar, 
aritmeticianul l-ar considera o unitate indivizibilă, apoi ar cer- 
ceta dacă omului, luat ca ceva indivizibil, i s-ar asocia vreun 
atribut. Dar geometrul nu ia omul ca om, nici ca indivizibil, 
ci ca pe un corp geometric. lar atributele care i-ar fi asociate 
/acestui corp geometric/, chiar dacă nu ar fi indivizibil, e clar 
că rămân valabile și fără ca cl să fie /indivizibil şi om/. De aceea, 
geometrii vorbesc cu dreptate și discută despre lucruri exis- 
tente, și acele lucruri sunt reale.!7 

Căci ceea-ce-este poate fi considerat sub două aspecte: pe 
de-o parte, în actualizare, pe de altă parte, material.!8 

Dat fiind însă că binele şi frumosul sunt ceva diferit, deoa- 
rece primul sc află întotdeauna în acțiuni, în timp ce ultimul 
există și în lucrurile imobile, cei care sustin că științele mate- 
matice nu afirmă nimic despre frumos sau bine se înșală.!? 
Dimpotrivă, ele le afirmă și le arată în cea mai marc măsură. 
Căci nu se poate spune că, dacă ele nu dau nume, dar arată 
acțiuni și raţiuni, nu vorbesc /despre bine și frumos/. Într-a- 
devăr, formele frumosului sunt ordinea, proporția și ceea ce 
este definit, iar pe acestea științele matematice le prezintă în 
cel mai înalt grad. Şi deoarece acelea reprezintă raţiuni de a fi 
pentru multe alte lucruri (mă refer la ordine și la ceea ce este 
definit), este limpede că /matematicienii/ ar putea arăta și o 


17 Tot acest foarte interesant pasaj arată cum Aristotel denunță 
eroarea în care cad oamenii, și mai cu seamă filozofii sau oamenii de 
știință, când conferă o realitate autonomă și transcendentă unor con- 
cepte care au, desigur, o anumită realitate, dar care este relativă. Ab- 
stractizarea este un proces mental, prin care lucrurile sunt private, 
în mod artificial și metodologic, de anumite proprietăţi. Este firesc 
să se procedeze așa, dar nu este firesc să se considere că există o natură 
sau o realitate dedublate. 

18 Material, adică în virtualitate: faptul că un om este și un corp 
geometric este o proprietate virtuală a acestuia, care nu ceste actuali- 
zată de antropologie, dar este actualizată de geometru. 

19 Se pare că ar fi vorba despre Aristippos, v. Cartea Beta, cap. 2 
şi nota 5. „Bine“ este luat aici în sens moral, în vreme ce „frumos“ — 
numai în sens estetic. 

astfel de rațiune de a fi, aceca care e, într-un anume fel, fru- 
mosul ca rațiune de a fi. Dar vom vorbi despre toate acestea 
mai adecvat în altă parte. 


Capitolul 4 


Acestea fie zise, prin urmare, în legătură cu entităţile mate- 
matice, întrucât ele sunt și cum sunt, și în ce fel sunt anterioare, 
în ce fel nu sunt anterioare /lucrurilor senzoriale/. În legătură 
cu Formele trebuie însă să cercetăm mai întâi opinia ce se afir- 
mă despre Formă, fără să o asociem naturii numerelor, ci în 
felul în care au înțeles-o la început primii filozofi care au sus- 
ţinut că există Forme. 

Teoria despre Forme a apărut la cei care, din pricină că 
credeau în spusele lui Heraclit despre adevăr, potrivit cărora 
toate lucrurile senzoriale sunt în curgere, spun că, dacă este 
să existe o știință și o reflectare asupra a ceva, trebuie să mai 
existe alte naturi stabile, în afara celor senzoriale. Cãci nu există 
știință a celor aflate în curgere. 

Socrate s-a ocupat de virtuțile etice și a încercat primul să 
dea definiții universale în această materie. Dintre filozofii natu- 
rii, doar Democrit s-a atins de această problemă în mică 
măsură, și a definit cumva caldul și recele. Pitagoricienii, mai 
înainte, dăduseră definiţii pentru câteva naturi ale căror noţiuni 
le-au asociat cu numerele, de exemplu: ce este ocazia, sau 
dreptatea, sau căsătoria 220 

Dar Socrate, în mod adecvat, cerceta esența.?! Într-adevăr, 
el încerca să construiască silogisme, or, principiul silogismului 
este esenţa.22 Totuși, dialectica încă nu era în puterea ei, pentru 


20 V. Cartea Alpha mare. 

21 Lit. „cerceta pe ce este“. Într-adevăr, Socrate își întreba com- 
patrioţii „ce este frumosul, dreptul, prietenia, curajul, virtutea, omul, 
retorica etc.“ 

22 Mai ales minora silogismului de figura I: dacă orice A e B și 
orice C e A, atunci orice C e B; minora — orice C e A exprimă 
definiţia lui C. 

ca el să poată cerceta contrariile, chiar și fără /cercetarea/ esen- 
țel, cât și să poată stabili dacă aceeași știință are ca obiect ambele 
contrarii. Rămân însă două realizări ce i se pot în mod justi- 
ficat atribui lui Socrate: raționamentele inductive și definiția 
universală <tò âpiteoou kað’ 5Aov>. Ambele constituie prin- 
cipiul știinţei.24 

Numai că Socrate nu a considerat că universalele și defini- 
tiile sunt separate /de lucrurile senzoriale/. 

Dar alți filozofi au făcut acest pas şi au numit Forme ase- 
menea entităţi.?5 În consecință, în baza aceluiași raţionament, 
ei au acceptat că există Forme pentru toate proprietăţile care 
se spun la modul universal. Lor li s-a întâmplat ceva similar 
cu ceea ce pățește cineva care, vrând să numere obiecte mai 
putine, gândește că nu va fiîn stare /s-o facă/, dar că, făcându-le 
să fie mai multe, le-ar putea număra.26 


23 Cf. Gorgias, 460a-d; în Hippias minor disputa asupra eventualei 
superiorităţi a lui Odiseu asupra lui Ahile privește exact această 
problemă: specialistul poate face nu numai bine, ci și rău. Este el deci 
superior sau inferior nespecialistului ? 

24 E greu de stabilit exact contribuţia lui Socrate la teoria For- 
melor, deoarece Socrate nu ne-a lăsat scrieri personale. Iar la Platon, 
lui Socrate i se atribuie în mod explicit teoria Formelor (de exemplu, 
în Menon, Phaidon sau în Republica). Totuși, comparând ceea ce spune 
Aristotel cu dialogurile platoniciene de tinerete, se poate crede că, 
într-adevăr, Socrate descoperise valoarea definiţiei universale a unor 
concepte, la careajungea în urma unui proces inductiv — adiţionând 
mai multe cazuri particulare. Probabil că el nu formulase, cel puţin 
explicit, autonomia Formelor în raport cu lumea fizică. Nu văd pentru 
ce adesea (V. G. Reale, vol. III, pp. 632-633) se contestă valoarea 
istorică a acestor mărturii despre filozofia lui Socrate. 

25 Platon și platonicienii. 

26 Pasajul acesta și în continuare reproduce cu mici diferențe textul 
din Cartea Alpha mare, capitolul 5. O diferență interesantă este că, 
aici, Aristotel nu mai folosește persoana I plural pentru a exprima 
opiniile platonicienilor, ci persoana a III-a. Jaeger a considerat că 
faptul dovedeşte anterioritatea Cărţii Alpha mare asupra Cărţii My. 
Aristotel era încă apropiat de Academie când a scris cartea Alpha, 

Într-adevăr, există mai multe Forme, ca să spunem așa, decât 
lucrurile senzoriale ale căror raţiuni acei filozofi le-au căutat 
când au avansat de la lucruri spre Forme. Într-adevăr, pentru 
fiecare lucru există — spun ei — o entitate cu același nume, 
situată alături de Fiinţele /lucrurilor senzoriale/27 și pentru 
toate lucrurile există o unitate ce integrează o multiplicitate, 
fie că este vorba despre obiecte terestre, fie că este vorba despre 
lucruri eterne. 

În plus, nici unul dintre modurile în care /platonicienii/ de- 
monstrează existenţa Formelor nu se arată evident: unele 
argumente nu conduc la o consecinţă necesară, în timp ce, por- 
nind de la alte argumente, rezultă Forme chiar și pentru enti- 
tăţile cărora ei nu vor să le atribuie Forme: astfel, potrivit cu 
argumentele extrase din științe, vor exista Forme pentru toate 
câte fac obiectul științelor; iar potrivit cu argumentul /ce postu- 
lează câte o Formă/ pentru orice unitate ce integrează o multi- 
plicitate, vor exista și Forme ale negatiilor; potrivit cu argumentul 
că se poate concepe un atribut al unui lucru dispărut, vor exista 
Forme și pentru lucrurile dispărute, de vreme ce există o ima- 
gine mentală a acestor lucruri. 

Mai departe, să observăm că argumentările mai riguroase 
/în favoarea Formelor/ creează Forme ale relativelor, despre 
care /platonicienii/ neagă că ar fi cuprinse într-un gen în sine. 
În fine, alte argumentări conduc la consecința „celui de-al 
treilea om“. 

În general, argumentele în favoarea Formelor suprimă ceea 
ce susţinătorii Formelor doresc să existe încă mai mult decât 
își doresc să existe Forme: ar rezulta, astfel că nu Dualitatea 
e primordială, ci numărul, că relativul e anterior numărului și 


dar se îndepărtase deja mult în momentul redactării Cărții My. Evi- 
dent, lucrurile se pot explica și altfel: Cartea Alpha mare este intro- 
ductivă, iar cititorul nu cunoaște încă ontologia lui Aristotel. Cartea 
My este concluzivă; cititorul știe cum întelege Aristotel realitatea, 
Ființa și problema autonomiei universalelor, astfel încât utilizarea 
persoanei I plural ar fi nelalocul ei și producătoare de confuzii. 

27 Se poate înțelege și: „în afară de Fiinte“. 

e anterior chiar intrinsecului, apoi toate consecințele pe care 
unii /dintre platonicieni:/ le deduc din teoria For melor ajung 
în contradicție cu premisele de la care ei au pornit. 

Mai departe: : conform teoriei ce afirmă existenţa Formelor, 
vor exista nu doar Forme ale Fiinţelor, ci și ale multor altor 
entităţi. Căci un concept unic poate aparţine nu numai Fiin- 
telor, ci și unor realități ce nu sunt Ființe, iar științele au ca 
obiect nu numai Fiinta, și astfel de situaţii sunt nenumărate. 
Dar, dacă se ţine seama de necesitatea logică $ și de reprezentările 
despre Forme și dacă Formele presupun participare, vor exista 
în mod necesar numai Forme ale Fiinţelor. Căci participarea 
/lucrurilor/ la Forme nu se face dependent de context — într-un 
caz da și într-altul nu — ci trebuie să existe o participare la 
fiecare Formă de așa manieră, încât ea să nu poată fi subiectul 
unei predicaţii ulterioare. Spun ceva de felul următor: dacă ceva 
participă la Forma Dublului în sine, acel ceva participă și la 
Eternitate, numai că participă la aceasta din urmă contextual, 
căci e dependent de context ca dublul să fie etern. Astfel încât 
Formele vor fi [ale] Ființe[lor]. 

Dar aceleași /nume/ desemnează Fiinţa atât în lumea teres- 
tră, cât și în lumea inteligibilă. Căci, dacă nu e așa, ce semni- 
ficaţie va avea afirmaţia că ceva — unitatea ce integrează 
multiplicitatea — are fiinţare aparte faţă de lucrurile sensibile? 
lar dacă există o aceeași formă și pentru Forme, și pentru 
lucrurile care participă la forme, va exista un ce comun /între 
lucruri și Forme/. (Atunci, ce este mai curând Forma atât 
pentru dualităţile pieritoare, cât și pentru cele multiple, dar 
eterne — oare Forma ce e /chiar/ Dualitatea una și aceeași, sau 
e o Formă comună și Dualităţii, și unei dualități oarecare ?) 

Iar dacă nu există o aceeași formă /pentru Forme și pentru 
lucrurile care participă la Forme/, toate acestea ar avea comun 
doar numele, şi ar semăna între ele în modul în care cineva ar 
numi „om“ atât pe Callias, cât și un lemn, fără să întrevadă 
nimic comun între ei. 

Iar dacă, în alte privinţe, vom admite că definițiile comune 
se potrivesc cu cele ale Formelor — de pildă, că pentru Cercul 
în sine avem /definiţia/ „o figură plană“, cât și celelalte părti 

ale definiţiei — se va adăuga însă /definiţiei respective/ faptul 
că Cercul în sine există. Trebuie însă băgat de seamă ca această 
adăugire să nu fie cu totul de prisos: într-adevăr, cărei părți a 
cercului i se va adăuga /respectivul termen/? Centrului, supra- 
fetei, sau întregului ? Căci toate /părţile/ aflate în Fiinţă sunt 
Forme. De exemplu, „animalul“ și „bipedul“ /sunt Forme/. 

În plus, e evident necesar ca /acea caracteristică adăugată/ 
să fie ceva, precum suprafaţa, o natură anume, care va fi ima- 
nentă tuturor Formelor, ca un gen.2 


Capitolul 52 


Dar cea mai mare dificultate a /teoriei Formelor/ ar fi de 
a înţelege cu ce anume contribuie Formele la /înțelegerea/ 
entităţilor eterne, dar senzoriale, sau a celor care se nasc și pier. 
Căci Formele nu posedă ratinnile de a fi ale mișcării și ale 
transformării. De asemenea, Formele nu sunt de vreun ajutor 
pentru științele care se ocupă cu realităţile senzoriale; aceasta 
deoarece — /în opinia platonicienilor/ — Formele nu constituie 
Fiinţa lucrurilor senzoriale, altminteri, ele ar fi imanente lucru- 
rilor. Apoi, Formele nu sunt de ajutor lucrurilor ca să le dea 
fiinţarea, deoarece ele nu sunt imanente acelor lucruri care 
participă la ele. /Dacă ar fi imanente/, Formele ar părea, 


28 Acest argument lipsește din Cartea Alpha mare. Principiul său 
este că Formele trebuie să aibă aceeași definiţie cu lucrurile parti- 
culare care participă la ele, cu singura diferență că, în cazul Formelor, 
în definiţie se include existența. Problema este însă că nu e clar dacă 
existenţa se adaugă părților definiției (așa cum se întâmplă cu atri- 
butele obișnuite), sau definiţiei în întregul său. Or, dacă se adaugă 
întregului, așa cum pare verosimil, existenţa va reprezenta un gen 
pentru celelalte Forme, ceea ce este discutabil, deoarece anumite 
Forme nu ar trebui să aibă un gen comun, iar existenţa unui gen 
comun ar reduce lumea la Unul lui Parmenide. 

S-a remarcat că în acest paragraf, absent din Cartea Alpha mare, 
Aristotel revine la persoana I plural: „vom presupune“. 

29 Se reia din nou textul din Cartea Alpha mare, cap. 9. 

probabil, că sunt rațiuni de a fi/ale lucrurilor senzoriale/, precum 
albul în combinaţie /cu materia unui lucru/ explică aspectul 
alb /al lucrului/. Însă acest argument pe care mai întâi Anaxa- 
goras, apoi Eudoxos și alții l-au adus, poate fi respins lesne. 
Este, într-adevăr, ușor de văzut că apar numeroase dificultăți 
ce decurg dintr-o atare opinie. 

Însă nici restul doctrinei nu poate fi susţinut pornindu-se 
de la presupoziţia existenței Formelor și aceasta prin nici una 
dintre metodele obișnuite: 

A declara Formele drept modele și a afirma că celelalte 
lucruri participă la ele înseamnă a rosti vorbe goale și a apela 
la metafore poetice. Căci ce anume înseamnă „să produci pri- 
vind la Forme“ ? Este posibil ca ceva, la întâmplare, să fie și 
să devină asemănător /cu un model/, chiar fără să fi fost repro- 
dus /după modelul respectiv/, astfel încât, fie că Socrate ar 
exista sau nu, ar putea apărea /întâmplător/ un om asemănător 
lui Socrate. Același lucru s-ar întâmpla și dacă Socrate ar fi 
etern. 

Vor exista apoi mai multe modele pentru același lucru, astfel 
încât vor exista și mai multe Forme /pentru același lucru/, 
precum pentru om — Animalul și Bipedul, dar, deopotrivă și 
Omul în sine. Apoi, Formele vor fi modele nu numai pentru 
lucrurile senzoriale, dar și pentru Formele însele; de exemplu, 
genul este model pentru Formele-specii ce-i aparţin ca gen. 
Astfel că același lucru va fi și model și copie. 

Apoi, ar părea cu neputinţă ca Fiinţa și lucrul pentru care 
ea este Fiinţă să fie separate între ele. Încât, cum oare ar putea 
Formele, ce sunt Fiinţele lucrurilor, să fie separate de lucruri? 
Dar în Phaidon [99b], așa se spune că Formele sunt rațiunile 
atât ale ființării, cât și ale devenirii. Să presupunem însă că 
Formele există; totuși lucrurile /care participă la ele/ rămân 
lipsite de deveniue, dacă nu va exista un agent care să le pună 
în mișcare. În schimb, apar multe lucruri, precum o casă sau un 
inel, în legătură cu care /platonicienii/ afirmă că nu există par- 
ticipare la Forme. Este posibil, prin urmare, ca și restul artefac- 
telor să existe și să apară datorită unor asemenea raţiuni de a 
fi precum le-au indicat spusele de fată, și nu datorită Formelor. 

În legătură cu Formele se pot aduce multe obiecţii simi- 
lare celor avuteîn vedere, atât în modul de mai sus, cât și urmând 
metode mai logice și mai precise. 


Capitolul 6 


După ce am analizat aceste chestiuni, e nimerit să reluăm 
consecințele legate de numere, care apar pentru cei care spun 
că ele suntFiinţe autonome și primele raţiuni de a fi ale lucrurilor. 

Or, dacă numărul este o natură şi nu există o altă Fiinţă a 
sa, ci aceasta e chiar el însuși — după cum spun unii filozofi — 
este necesar fie să existe un prim număr, apoi unul care urmea- 
ză, fiecare /număr/ fiind diferit prin specie. Iar aceasta există 
fie la primul nivel, anume în cazul unităţilor, și /atunci/ orice 
unitate este necombinabilă <ăouBinroc> cu oricare alta, fie 
toate unităţile care își urmează imediat în succesiune sunt 
combinabile cu oricare alte unități, după cum se spune că este 
numărul matematic. (În numărul matematic, nici o unitate nu 
diferă deloc de nici o alta.)%0 

O altă posibilitate este dacă unele unități sunt combinabile, 
în timp ce altele nu sunt. De exemplu, după unu, urmează cea 
dintâi dualitate, apoi triada, apoi restul numerelor, și unităţile 
din fiecare număr sunt combinabile, de pildă unităţile din prima 
Dualitate sunt combinabile între ele, cele din prima Triadă sunt 
şi ele combinabile între ele, și la fel și în cazul celorlalte numere. 
Dar unităţile aflate în Dualitatea în sine sunt necombinabile 
cu unitățile aflate în Triada în sine. De aceea numărul matematic 


3 A considera numerele Fiinţe în sine, autonome, așa cum do- 
reau pitagoricienii și anumiţi platonicieni, pune destule probleme: 
în primul rând, matematica arată că numerele se pot combina între 
ele, iar unităţile lor nu diferă prin nimic una de cealaltă. Dar Fiinţele 
autonome par că nu pot să se combine liber, iar dacă unităţile sunt 
Fiinte, atunci numerele în ansamblu nu pot exista. Aristotel exami- 
nează în continuare mai multe ipoteze: fie toate numerele sunt Ființe, 
fie toate sunt numere matematice, fie diferite ipoteze intermediare. 

este numărat astfel: după unu — doi, adăugându-se unităţii di- 
nainte o altă unitate, apoi /este numărat trei/ adăugându-se o 
altă unitate celor două de dinainte, și așa mai departe. Însă 
/numărul-Fiinţă/ este numărat astfel: după Unu vine Doi, care 
e altceva și nu îl include pe primul unu; apoi vine Triada care 
nu include Dualitatea, și așa și restul numerelor. 

O altă posibilitate este ca unele numere să fie precum s-a 
spus prima dată, altele, precum le consideră matematicieni, și, 
în fine, o a treia categorie să fie precum s-a spus la sfârșit. 

Mai departe: aceste numere trebuie să fie sau separate fată 
de lucruri, sau neseparate, ci aflate în lucrurile senzoriale (nu 
în felul în care am considerat la început, ci presupunându-se 
că lucrurile senzoriale sunt alcătuite din numere imanente); sau 
unele sunt /imanente/, altele — nu, sau toate sunt /imanente/, 

Acestea sunt, prin urmare, singurele moduri potrivit cu care 
numerele pot să existe cu necesitate. 

Însă și filozofii care consideră că Unul este principiu, Fiinţă 
și element pentru toate cele, și că numărul provine din /Unu/ și 
din altceva, au vorbit despre unul dintre aceste moduri, 
excluzând posibilitatea ca toate unităţile să fie necombinabile. 
Ceea ce este foarte rezonabil. Căci nu este cu putință să mai existe 
un alt mod de existenţă al numerelor în afara celor amintite. 

Așadar, unii filozofi susțin că numerele sunt de donă feluri: 
în primul rând, cele care conțin Formele — anteriorul și 
posteriorul, apoi numerele matematice situate alături de Forme 
și de obiectele senzoriale; ei le socotesc pe ambele separate de 
lucrurile senzoriale.2! 

Alți filozofi susțin că numai numărul matematic există, 
fiind prima dintre existențe și fiind separat de lucrurile sen- 
zoriale.22 

lar pitagoricienii afirmă că există numai un singur /tip/ de 
număr, cel matematic, numai că el nu este separat, ci ei cred 


31 Aceasta era teoria lui Platon și a urmașilor fideli, pentru care 
există, pe de-o parte, numerele ideale, pe de altă parte, numerele ma- 
tematice. 

32 Ar fi vorba despre Speusippos. 

că din acesta se compun Fiintele senzoriale. Într-adevăr, ei 
alcătuiesc întregul Univers din numere, numai că /numerele 
lor/ nu sunt formate din unități /lipsite de dimensiune/ 
<povo&ikai>, ci ei concep unităţile ca având dimensiune. Dar 
par să nu poată explica cum s-a constituit primul Unu ce 
posedă dimensiune. 

Un alt filozof susţine că primul număr — acela aparținând 
domeniului Formelor — este unicul care există. Unii filozofi 
spun că acesta este identic cu cel matematic. 

La fel se opinează și în privinţa lungimilor, a suprafețelor 
și a corpurilor. Unii susţin că elementele matematice sunt dife- 
rite de cele aflate dincolo de Forme <petà tàs idéaç>.?* 

Dintre cei cu alte opinii, unii susţin existenţa elementelor 
matematice și vorbesc despre ele în mod matematic; este vorba 
despre cei care nu cred că numerele sunt Forme, nici nu acceptă 
existența Formelor; alţii susțin existenţa elementelor mate- 
matice, dar nu vorbesc despre ele în mod matematic. Astfel, ei 
cred că elementele matematice nu pot fi divizate, că nici o 
mărime nu se divide în alte mărimi, și că dualitatea nu constă 
din unități, oricare ar fi acestea. 

Cu excepția pitagoricienilor, toți însă consideră că numerele 
sunt alcătuite din unități fără dimensiune, anume cei care susțin 
că Unuleste element și principiu al lucrurilor. Doar pitagoricienii 
cred că numerele au dimensiune, așa cum s-a arătat mai înainte. 

Este limpede din toate acestea în câte moduri se poate vorbi 
despre numere și că acestea, despre care a fost vorba, sunt toate 
modurile respective. De fapt, toate /duc la consecintțe/ impo- 
sibile, unele însă sunt chiar mai absurde decât altele. 


3 Pitagoricienii considerau numerele ca fiind un fel de elemente 
constitutive ale lucrurilor, și deci imanente lor; dar așa fiind, ele aveau 
dimensiune. Dificultatea era că unitatea iniţială trebuie concepută ca 
non-dimensională (dacă linia este uni-dimensională). 

34 Platon, într-adevăr, consideră la bătrânețe că există numere și 
elemente geometrice ideale, apoi Forme (alcătuite din acele elemente), 
apoi numere matematice, apoi lucruri senzoriale. 

Capitolul 7 


Mai întâi, prin urmare, trebuie să cercetăm dacă unităţile 
sunt sau nu combinabile; și, dacă sunt combinabile, în care 
dintre cele două moduri pe care le-am analizat sunt /combi- 
nabile/: Într-adevăr, este posibil ca oricare unitate să fie necom- 
binabilă cu oricare alta; dar este posibil ca unitățile din Dualitatea 
însăși să fie necombinabile cu unitățile din Triada însăși, și astfel 
să fie necombinabile unitățile din fiecare număr iniţial cu uni- 
tăţile celelalte. Dacă, deci, toate unităţile sunt combinabile și 
nu se deosebesc între ele, ia naștere numărul matematic și doar 
el singur, și nu e cu putinţă ca Formele să fie numere. (Ce fel 
de număr va putea fi Omul în sine, sau Animalul în sine, sau 
oricare alta dintre Forme? Există o singură Formă pentru fiecare 
lucru, de exemplu, unica Formă a Omului în sine și altă Formă 
unică a Animalului în sine. Dar numerele sunt asemănătoare, 
nediferenţiate și fără limită, încât acest Trei ar fi cu nimic mai 
mult Omul în sine decât oricare alt număr.) 

Dar dacă Formele nu sunt numere, în general nu e cu 
putință ca ele să existe. (Într-adevăr, din ce fel de principii vor 
fi alcătuite Formele? Numărul este alcătuit din Unu și din 
Dualitatea indefinită, iar principiile și elementele sunt consi- 
derate a fi ale numărului și nu este posibil să ordonezi /For- 
mele/ nici ca anterioare, nici ca posterioare numerelor. )5 

Iar dacă unităţile sunt necombinabile, și în asemenea măsură 
necombinabile încât nici o unitate /nu se poate combina/ cu 
nici o alta, atunci nici măcar numărul matematic nu mai poate 
fi acest /număr/ (căci numărul matematic constă din /unităţi/ 
indiferenţiate, iar cele ce se arată în legătură cu el convin unui 


35 Dacă Formele nu sunt numere, dar numerele sunt principii, 
raportul de anterioritate-posterioritate dintre Forme și Numerele 
ideale devine echivoc. Proveniența numerelor ideale din asocierea 
dintre Unu și Dualitatea indefinită pare să fie o teorie platonică, 
existentă în doctrina nescrisă a lui Platon. Dualitatea indefinită este 
un echivalent pentru „Marele și Micul“ — alt termen platonic pentru 
a exprima materia sau virtualitatea lipsită de formă. 

asemenea număr), și nici numărul ideal. Căci nu va mai exista 
Dualitatea primordială, alcătuită din Unu și din Dualitatea 
indefinită, apoi celelalte numere care vin în continuare, cum 
se spune: Doi, Trei, Patru. lar unităţile aflate în Dualitatea 
primordială se nasc simultan, fie că, așa cum primul /susținător 
al teoriei/ spune, apar din /elemente/ inegale care se egali- 
zează, fie că în alt mod. 

Apoi, dacă una din unităţi ar fi anterioară altei unităţi, ea 
ar fi anterioară și Dualității provenind din acele unităţi. Într-a- 
devăr, atunci când există ceva anterior și ceva posterior, și 
rezultatul compunerii dintre aceste elemente este anterior 
primului element, și posterior celuilalt. 

În plus, de vreme ce Unul în sine este primordial, apoi, 
dintre celelalte /numere/ există un unu care stă pe primul loc, 
dar urmează Unului primordial, și din nou, urmează un al 
treilea element care vine ca al doilea după cel de-al doilea, dar 
este al treilea la rând după Primul Unu, rezultă că unităţile ar 
fi anterioare numerelor de la care își iau numele. De exemplu, 
în Dualitate, ar exista cea de-a treia unitate, înainte ca să existe 
Treiul, iar în Triadă — a patra unitate, și /în Tetradă/ — a cincea, 
înainte ca numerele respective să existe.” 

Însă nimeni dintre /platonicieni/ nu a susținut că unităţile 
sunt necombinabile în acest fel. Dar potrivit cu principiile 
considerate de ei, e perfect raţional să se întâmple așa, dar jude- 
când adevărul, este imposibil. Căci este perfect raţional să existe 
unităţi anterioare și posterioare, dacă este adevărat că există 
o primă Unitate /ideală/ și un Unu primordial, același lucru 
întâmplându-se și cu dualităţile, dacă este adevărat că există 
o Dualitate primordială. Într-adevăr, este raţional și necesar 
ca după primul element să existe un al doilea, iar dacă există 


% Desigur, este vorba despre Platon. 

37 După teoria platoniciană a numerelor, există mai întâi un Unu 
primordial, apoi unul aritmetic, apoi doi, trei etc. Or, observă Aristo- 
tel, unul aritmetic este în realitate al doilea element, doi — e al treilea 
și așa mai departe. Ceea ce înseamnă că treiul, să zicem, există înainte 
de a apărea efectiv. 

un al doilea, să urmeze și un al treilea, și așa și celelalte la rând 
(dar este imposibil să fie gândite ambele lucruri simultan — 
că unitatea care urmează Unului este deopotrivă primordială 
şi secundă, și că mai există și o dualitate primordială). 

Dar ei consideră o unitate și un Unu primordiale, dar nu 
au în vedere un unu secund și terţ; vorbesc despre o Unitate 
primordială, dar nu și despre una secundă și terță. 

E vădit, apoi, că, dacă toate unităţile sunt necombinabile, 
nu se poate să existe Dualitatea în sine, Triada în sine, și celelalte 
numere /ideale/. Fie că unităţile ar fi indiferențiate, fie că ele 
s-ar diferenția una de cealaltă, este necesar ca numărul să se 
numere prin adăugire: de exemplu, dualitatea /se numără/ când 
la unu se mai adaugă unu, triada — când la doi se mai adaugă 
unu, și tetrada /se numără/ în același fel. Este imposibil ca 
geneza acestor realități numerice să se facă din Unu și din 
Dualitatea /indefinită/. Căci dualitatea este o parte a triadei, 
aceasta e o parte a tetradei, și în același fel se întâmplă și cu 
restul numerelor.38 

Or, din Dualitatea primordială și din Dualitatea indefini- 
tă — /susţin platonicienii/ — se naște tetrada, adică avem două 
dualităţi alături de Dualitatea în sine. Iar dacă nu e așa, Duali- 
tatea în sine va fi o parte, iar cealaltă dualitate i se va adăuga. 
Iar dualitatea va consta din Unul în sine și din celălalt unu. 
Dar dacă așa stau lucrurile, este imposibil ca al doilea element 
să fie Dualitatea indefinită. Într-adevăr, aceasta generează o 
singură unitate, și nu o dualitate definită. 

fn plus, în ce fel vor exista celelalte triade și dualități alături 
de triada în sine și de dualitatea în sinc ? Și în ce fel se vor alcătui 
ele din primele și din ulterioarele unităţi? 

Toate aceste teorii sunt absurde și fictive; este imposibil să 
existe o primă dualitate, apoi Triada în sine. Dar aceasta este 
necesar, dacă e adevărat că Unul și Dualitatea indefinită sunt 


3 Toate aceste raționamente pornesc de la premisa teoriei For- 
melor, potrivit căreia Formele sunt absolut autonome și inasociabile. 
Or, numerele se alcătuiesc prin adăugare de unități, astfel încât pare 
imposibil ca numerele să fie Forme. 

elemente. Dar dacă consecințele sunt imposibile, este imposibil 
ca acelea să fie principii. 

Dacă, prin urmare, unităţile sunt diferite — adică fiecare 
este diferită de toate celelalte — astfel de consecinţe şi altele 
de acest fel au loc în chip necesar. Dar dacă unitățile dintr-un 
număr sunt diferite de unitătile dintr-alt număr, în timp ce doar 
unităţile din același număr sunt la fel, și astfel se ivesc diferite 
consecinţe cu nimic mai puţin neplăcute. De exemplu: 

În Decada în sine se află zece unităţi, iar decada este alcătuită 
din acestea și, /pe de altă parte/, din două pentade. Or, deoarece 
Decada în sine nu e un număr întâmplător, ea nu este alcătuită 
din pentade întâmplătoare, și nici din unități întâmplătoare, 
este necesar ca unităţile care se găsesc în ea să fie diferite. Căci 
dacă ele nu ar fi diferite, nici pentadele din care este alcătuită 
decada nu vor fi diferite. Or, dat fiind că ele sunt diferite, vor 
fi diferite și unităţile.% 

Dar dacă sunt diferite, oare în decadă nu vor exista alte 
pentade în afara acestora două, sau vor exista? A spune că nu 
există și altele e absurd; dar dacă vor exista și altele, ce fel de 
decadă va fi aceea alcătuită din ele? Căci nu există o decadă 
diferită în decadă, în afara ei înseși. 

Dar este necesar și ca tetrada să nu fie alcătuită din dualităţi 
întâmplătoare: într-adevăr, după cum susţin /platonicienii/, 
dualitatea indefinită, preluând dualitatea determinată, produce 
două dualităţi, deoarece dualitatea indefinită multiplică cu doi 
<5vono6g> numărul preluat. 


> Ipoteza că unităţile și, în general, numerele dintr-un număr în 
sine ar fi identice, dar că cele aflate în numere diferite ar fi diferite, 
nu se poate susţine. Într-adevăr, Zecele (decada) este alcătuit fie din 
zece unități, fie din două pentade. Conform ipotezei, pentadele 
trebuie să fie diferite, dar unitățile pentadei trebuie să fie identice; 
or, în pentade diferite, și unitățile trebuie să fie diferite. 

4% Cele două pentade pot fi alcătuite din alte cinci unități fiecare, 
alese dintre cele zece unități aldecadei. Or, dacă unitățile sunt diferite, 
înseamnă că și pentadele care se vor alcătui din ele vor fi diferite. Dar 
dacă pentadele vor fi diferite, și decada va fi diferită de fiecare dată, 
ceea ce este absurd, deoarece decada este identică cu ea însăși. 

Mai departe: cum este cu putinţă ca dualitatea să fie o natură 
/aparte/ în afara celor două unităţi /constitutive/, și ca triada 
să fie o natură /aparte/ în afara celor trei unităţi /constitutive/? 
Fie că /dualitatea/ va participa la fiecare dintre unități, după 
cum „omul alb“ e o natură aparte faţă de „alb“ și faţă de „om“, 
deoarece participă la acestea; fie că una din unităţi ar fi diferența 
aplicată celeilalte unităţi, și /ea ar fi o natură aparte/ precum 
„omul“ /e o natură aparte/ față de „animal“ și de „biped“ +! 

Mai departe: unele lucruri formează o unitate prin contact, 
altele — prin amestec, altele — prin poziție. Dintre aceste mo- 
dalităţi nici una nu poate aparține unităților din care sunt alcă- 
tuite dualitatea sau triada. Ci, precum doi oameni nu reprezintă 
ceva unitar în raport cu cei doi /luaţi separat/, la fel stau 
lucrurile și cu unităţile. Și ele /separat/ nu vor fi diferite /de 
pereche/, pe motiv că sunt indivizibile. Doar și punctele sunt 
indivizibile, și totuși perechea a două puncte nu e nimic altceva 
în afara celor două puncte. 

De asemenea, nu trebuie să se omită faptul că, drept consc- 
cină /a teoriei numerelor ideale/, există dualităţi anterioare, 
cât și posterioare, și la fel stau lucrurile și cu celelalte numere. 

Fie dualităţile din tetradă simultane între ele; or, ele sunt 
anterioare dualităţilor aflate în octadă și ele le-au generat pe 
cele din Octada în sine, după cum dualitatea le-a generat pe ele; 
în consecință, dacă cea dintâi dualitate este o Formă, și celelalte 
vor fi Forme.12 Același raționament se poate face și în privința 


+1 E clar că ambele ipoteze sunt absurde: „alb“ și „om“ sunt atri- 
bute ale „omului alb“, dar cele două unităţi care formează dualitatea 
nu sunt atribute ale dualității: dualitatea nu e „unitate“, așa cum omul 
alb e „om“ ! De asemenea, raportul dintre cele două unităţi nu poate 
fi acela dintre gen și diferență, deoarece nu există nici un mod de a 
alege ca gen pe una dintre unități și nu pe cealaltă. 

+ Dacă Dualităţile sunt simultane și una dintre ele este Formă, 
toate vor fi Forme. Pe de altă parte, dacă octada este posterioară 
tetradei, atunci și dualităţile octadei vor fi posterioare dualităților te- 
tradei; de underezultă că unele Forme sunt posterioare altora și chiar 
sunt produsul acelora, ceea ce teoria Formei nu admite. 

unităților: unităţile aflate în cea dintâi dualitate le generează 
pe cele patru unităţi aflate în tetradă, încât rezultatul este că 
toate unităţile devin Forme și o Formă se va compune din 
Forme. În consecință e limpede că și acele lucruri pentru care 
acestea se întâmplă să fie Forme vor fi compuse, în felul în care 
cineva ar spune că animalele se compun din animale, dacă există 
Forme pentru animale.* 

În general, a considera unităţile diferite între ele este în orice 
fel absurd și o fictiune (numesc „ficţiune“ ceea ce este forțat 
prin adăugire la o ipoteză). Nu vedem vreo deosebire între 
unităţi nici în ceea ce privește cantitatea, nici în ceea ce privește 
calitatea, și este necesar ca numărul să fie sau egal sau inegal 
/cu un alt număr/, iar asta este cu atât mai valabil pentru cel 
alcătuit din unități; încât, dacă el nu-i nici mai mare, nici mai 
mic /cu un altul/, atunci el este egal /cu el/. Iar unităţile egale 
din numere și în totalitate fără diferențe le concepem ca fiind 
identice. lar dacă nu este așa, nici dualitățile din Decada în sine 
nu vor fi fără diferente, deși ele sunt egale. Ce alt argument 
ar mai avea de adus cel care spune că ele sunt nediferenţiate? 

În plus, dacă orice unitate adunată cu o altă unitate face doi, 
unitatea provenită din Dualitatea în sine și dualitatea provenită 
din Triada în sine vor consta din /unități/ diferite; și oare /dua- 
litatea/ este anterioară sau posterioară triadei ? Pare că e necesar 
mai curând să fie anterioară. Prima dintre unități este simul- 
tană cu triada, în timp ce a doua este simultană cu dualitatea. 
Noi însă acceptăm în general că unu și cu unu fac doi, fie că 
unitățile ar fi egale, fie că ar fi inegale, precum binele și răul, 
sau omul și calul. Iar /filozofii/ care susțin /acele teorii/, /nu 
pot explica/ nici cum se însumează unităţile. 


% Lucrurile senzoriale participă la Forme; dar dacă Formele sunt 
alcătuite din alte Forme, înseamnă că părţile animalelor participă la 
Părţile în sine ale Animalului în sine, ceea ce duce în derizoriu teoria 
Formelor sau a Ideilor. 

# Unitățile provenite din numere diferite ar trebui — după plato- 
nicieni — să fie diferite. Dar atunci în ce raport stă dualitatea cu triada? 
Una dintre unităţile dualității ar trebui să fie simultană cu triada, 

Fie că numărul triadei nu este mai mare decât numărul dua- 
lităţii, ceea ce este uimitor; dar dacă este mai mare, e limpede 
că există /în triadă/ un număr egal cu dualitatea, astfel încât 
acest număr este de nediferențiat de dualitatea însăși. Dar așa 
ceva nu e cu putinţă dacă există numere anterioare și numere 
posterioare.45 

Și nici Formele nu pot să fie numere. Din acest punct de 
vedere au dreptate cei care socotesc că unităţile sunt diferite, 
dacă cu adevărat ele trebuie să fie Forme, după cum s-a arătat 
mai înainte. Căci Forma este unică, iar dacă unitățile sunt indi- 
ferenţiate, atunci și dualitățile, și triadele vor fi indiferențiate 
/între ele/. De aceea faptul de a se număra în acest fel: unu, 
doi — înseamnă pentru ei că nu se adaugă o unitate la ceea ce 
există deja. (Și nu va exista, /în caz contrar/, nici generare /a 
numărului/ din Dualitatea indefinită, nici nu e posibil ca el să 
fie o Formă. Căci altminteri ar trebui să existe o Formă într-altă 
Formă, și toate Formele ar fi părțile uneia singure.) 

De aceea, dacă acești filozofi au dreptate în raport cu ipoteza 
lor /că unităţile sunt diferenţiate/, în general ei se înșală: în fapt, 
ei suprimă multe proprietăți /ale numărului/, dat fiind că ei vor 
întâmpina următoarea dificultate: oare atunci când numărăm 
și spunem: unu, doi, trei, numărăm adăugând /unități/, sau 
numărăm în porţiuni distincte <katà nepisog>? De fapt, noi 
procedăm în ambele feluri. Iată de ce este ridicol ca această 
diferență /între cele două moduri de a număra/ să fie condusă 
la o atât de mare diferență de natură. 


deoarece triada provine din doi plus unu. Cealaltă, în schimb, ar trebui 
să fie simultană cu triada, deoarece ea provine din triadă. 

45 Ar exista mai întâi Dualitatea în sine, apoi dualitatea din triadă. 
Dar dacă dualitățile nu sunt diferite între ele, deoarece sunt alcătuite 
din același fel de unități, atunci anterioritatea și posterioritatea dife- 
ritelor numere — ipoteză cerută de platonicieni — devine imposibilă. 

4% Formele trebuie să fie, conform teoriei platoniciene, unicate; 
or, a le asimila numerelor revine a considera că o Formă poate fi o parte 
a altei Forme, așa cum numărul doi este o parte a numărului trei. 
Așadar, Formele nu pot fi numere. 

Mai întâi, așadar, este bine de cercetat care este diferenta 
numărului, și care este diferența unităţii, dacă există.” Este 
necesar ca diferențierea să se facă fie prin cantitate, fie prin 
calitate. Dintre care nici una nu apare în cazul acesta. Desigur, 
numărul ca număr se diferenţiază prin cantitate. Or, dacă și 
unităţile ar fi diferite prin cantitate, atunci și un număr egal 
cu altul ar putea să fie diferit prin mulțimea unităților /pe care 
le conține/. 

În plus, oare unitățile prime sunt mai mari, sau mai mici, 
și oare unităţile ultime sporesc sau dimpotrivă ? Toate acestea 
sunt absurdități. 

Dar nici din punct de vedere calitativ ele nu se pot diferen- 
ţia, deoarece nu e posibil ca unităţile să fie afectate de ceva. 
Căci se zice că și la numere calitatea e posterioară cantităţii. 

De asemenea, calitatea nu ar putea ajunge la unități nici de 
la Unu, nici de la Dualitatea indefinită: într-adevăr, Unul nu 
e ceva calitativ, în timp ce Dualitatea e producătoare de can- 
titate <noconotâv>: natura însăși /a sa/ este rațiunea de a fi a 
multiplicității lucrurilor. Dacă, prin urmare, unitatea ar fi cumva 
diferită, acest lucru ar fi trebuit stabilit de la început și ar fi 
trebuit precizate diferențele unităţii, și mai ales faptul că este 
necesar să existe aşa ceva. Dar dacă /filozofii în cauză/ nu 
vorbesc despre asta, ce fel de diferență au în vedere? 

Este limpede, așadar, că, dacă Formele sunt numere, nu e 
posibil ca toate unitățile să fie combinabile, nici nu e posibil 
ca ele să fie necombinabile între ele în nici unul dintre moduri. 

Dar nici ceea ce spun alti filozofi despre numere nu e bine. 
Aceștia sunt cei care nu admit existența Formelor nici în sine, 
nici ca fiind numere, dar susțin existenţa entităților matematice 
/în sine/, afirmă că numerele sunt primele realități și că principiul 


+7 Este vorba despre diferența dintre două numere egale sau dintre 
două unități. 

48 Se crede că este vorba despre Speusippos și școala sa. V. Reale, 
vol. III, p. 653. 

lor este Unul în sine. Or, este absurd ca Unul să fie cea dintâi 
dintre unităţi, după cum spun acei filozofi, dar nu și ca Duali- 
tatea să fie prima dintre dualităţi, nici Triada — prima dintre 
triade, de vreme ce toate aceste /anteriorităţi/ ţin de același 
raţionament. 

Iar dacă astfel stau lucrurile în ceea ce privește numărul și 
s-ar presupune că numai entitățile matematice au existenţă, 
atunci Unul nu este principiu. (Este, într-adevăr, necesar ca 
un astfel de Unu să fie diferit de celelalte unități. Iar dacă se 
întâmplă asta, atunci /trebuie să existe/ și o primă Dualitate 
diferită de celelalte Dualități, și la fel și în ceea ce privește nume- 
rele care urmează.)% 

Dar dacă Unul este principiu, este necesar ca, în privința 
numerelor, lucrurile să stea mai degrabă așa cum Platon sustine 
că stau, adică să existe o Dnalitate primă și o Triadă primă, și 
numerele să nu fie combinabile între ele. Dar dacă s-ar accepta 
această teză în continuare, s-a arătat că apar multe consecinţe 
imposibile. Or, este necesar ca lucrurile să stea fie într-un fel, 
fie în celălalt, astfel încât, dacă nici una, nici cealaltă ipoteză 
nu sunt posibile, nu este cu putință ca numărul să fie o entitate 
autonomă. 

Se vede clar de aici şi că cea de-a treia teză este cea mai rea, 
anume că numărul ideal şi numărul matematic sunt același nu- 
măr, deoarece o singură teorie îmbrățișează două erori. Într-a- 
devăr, nu este cu putinţă ca numărul matematic să existe în 
acest fel, ci trebuie ca cel care îl sustine totuși să facă apel la 
ipoteze ad hoc <iâiag bnoBtoeig> și să lungească demonstraţia, 
iar apoi vor apărea în mod necesar și consecințele /neplăcute/ 
derivate din ipoteza numărului ideal. 

Cât despre teoria pitagoriciană, pe de-o parte, ea conține 
mai puţine dificultăți decât teoriile prezentate anterior, pe de 
altă parte însă conţine alte dificultăți. Într-adevăr, faptul de a 


49 Din moment ce nu se admite decât existența numărului mate- 
matic, este absurd, spune Aristotel, să se postuleze existenta unui Unu 
principiu și aparte. Aceasta ar presupune că există și un Doi aparte, 
și așa mai departe. 

nu considera că numărul este separat de lucruri elimină multe 
imposibilităţi. Dar faptul ca din numere să fie alcătuite corpu- 
rile, și ca acestea să fie numerele matematice este imposi- 
bil5 Într-adevăr, nu e adevărat să se afirme că există mărimi 
indivizibile; și dacă așa ceva e posibil, unităţile măcar nu au 
dimensiune. Și cum ce cu putinţă ca o mărime să fie alcătuită 
din /părți/ indivizibile? Or, cel puțin numărul aritmetic este 
fără dimensiune <povaðıxóç>. 

Însă /pitagoricienii/ susțin că lucrurile sunt număr. Ei își 
aplică așadar teoriile la lucruri, de parcă /lucrurile/ ar proveni 
din acele numere. 

Este, prin urmare, necesar, dacă numărul este ceva în sine, 
ca el să fie într-unul dintre modurile arătate; or, nu-i posibil 
să fie în nici unul dintre acestea. E limpede deci că nu există 
vreo natură a numărului, în felul în care o reprezintă cei care 
îl consideră o realitate autonomă și separată. 

Apoi, oare fiecare unitate provine din egalizarea dintre mic 
şi mare, sau unele unităţi provin din mic, în timp ce altele — 
din mare ?5! Dacă lucrurile stau în acest ultim fel, lucrurile nu 
vor proveni, toate, din toate elementele și nici unităţile nu vor fi 
indiferențiabile (într-adevăr, într-o unitate se află marele, în timp 
ce într-alta se află micul, cele două fiind contrare prin natură). 

Pe deasupra, în ce fel vor fi unităţile din Triada în sine? 
Căci aici există o unitate în plus.52 Probabil că din această 


50 Firește, este aici vorba numai despre numerele naturale, consi- 
derate a fi alcătuite din unități indivizibile și fără dimensiune. S-ar 
fi putut răspunde obiecţiilor lui Aristotel că, dacă se au în vedere nu- 
merele reale, acestea pot fi divizibile la infinit și sunt mai ușor de 
echivalat cu mărimile corporale. 

51 Marele și Micul era un concept platonic din așa-numita doctri- 
nă nescrisă, oarecum echivalent materiei, dar și „Dualităţii indefinite“. 
El era opus Unului. Acesta impunea Dualității un fel de „egalizare“ — 
mai exact o determinare a sa. Vezi, Hans Joachim Kraemer, Plato 
and the Foundations of Metaphysics, New York, 1990. 

52 Această unitate suplimentară, faţă de primele două din Duali- 
tate, provine din mare, sau din mic? 

pricină, /platonicienii/ consideră că, în numerele impare, Unul 
formează un termen mediu. 

Dar dacă fiecare unitate provine din ambele /elemente/ — 
marele și micul — care se egalizează, în ce fel va fi dualitatea 
o unică natură provenită din mare și mic? Sau prin ce se va 
deosebi ea de unitate ?53 

În plus, unitatea este anterioară dualității, deoarece, dacă 
se elimină o unitate, se elimină dualitatea. E necesar deci ca 
ca să fie o Formă a unei Forme, fiind anterioară unei Forme, 
și să apară mai înainte. Din ce însă să apară? Căci Dualitatea 
indefinită e producătoare a dualității. 

În plus, este necesar fie ca numărul să fie nelimitat, sau 
limitat; or, fiindcă /platonicienii/ îl consideră o entitate auto- 
nomă, nu e cu putinţă ca el să fie nici într-un fel, nici într-altul.54 

Că nu-i posibil să fie infinit e limpede. (Căci nici numărul 
impar, nici cel par nu sunt infinite, iar când apare, un număr 
este întotdeauna fie impar, fie par.55 Astfel, uneori căzând o 
unitate, numărul par devine impar; alteori, intervenind duali- 
tatea, numărul este dublat pornindu-se de la unitate; alteori, 
/intervenind/ numerele impare, rezultă restul numerelor pare. 

Pe deasupra, dacă orice Formă e Formă a ceva, și dacă 
numerele sunt Forme, atunci și /numărul/ infinit va fi Formă 
a ceva, fie a lucrurilor senzoriale, fie a altceva. Însă aceasta nu-i 
posibil nici din punctul de vedere al tezei lor, nici din cel al 
raţiunii; măcar astfel ei concep Formele.) 

Iar dacă numărul este limitat, e limitat până la care număr 
anume? Și nu sc poate spune numai asta, ci și trebuie explicat 


5 Pe de-o parte, spune Aristotel dualitatea nu are cum să fie o 
unică natură, dacă ea provine din mare și mic. Pe de altă parte, dacă 
ea formează o unică natură, nu se va mai deosebi de Unitate, care și 
ea provine din egalizarea marelui și micului. 

5+ Este vorba desigur despre numărul înteles ca element autonom. 
Dacă e element, s-ar părea că trebuie să fie un infinit actualizat; or, 
pentru matematica greacă numărul nu este infinit decât la modul virtual. 

55 Nu poate exista număr infinit (nelimitat), spune Aristotel, deoa- 
rece orice număr (natural) trebuie să fie ori par, ori impar, dar un număr 
fără limită nu poate fi caracterizat nici într-un mod, nici într-altul. 

de ce. Dacă există numere /ideale/ până la zece, după cum 
afirmă unii, mai întâi Formele vor fi repede în lipsă. De 
exemplu, dacă Triada este Omul în sine”, ce număr va fi Calul 
în sine, deoarece există numere /ideale/ numai până la zece? 
Este necesar ca /el/ să fie unul dintre aceste numere printre 
şirul celor zece, deoarece aceste numere sunt Fiinţe și Forme. 
Şi totuși /Calul în sine/ va lipsi (într-adevăr, Formele anima- 
lelor sunt cu mult mai numeroase /decât zece/). 

În același timp este limpede că, dacă Triada este Omul în 
sine, același lucru se va întâmpla și cu celelalte triade (sunt, 
într-adevar, la fel triadele situate în aceleași numere), încât 
Oamenii /în sine/ vor fi nenumărați. Iar dacă fiecare triadă este 
Formă, fiecare om este și el Formă; iar dacă nu /fiecare Triadă 
este Formă/, totuși oamenii sunt Forme. 

Iar dacă numărul mai mic este o parte a celui mai mare, mă 
refer la numărul format din unităţi combinate situate în același 
număr, și dacă Tetrada însăși este Formă a ceva, de exemplu, 
a Calului sau a Albului, Omul va fi o parte a Calului, asta dacă 
Omul este Dualitatea. 

Este apoi absurd să existe o Formă pentru Zece, dar să nu 
existe o Formă pentru Unsprezece, nici una pentru numerele 
care urmează. 

În plus, există și apar lucruri pentru care nu există Forme, 
dar de ce nu există Forme pentru acestea? Prin urmare, For- 
mele nu sunt rațiuni de a fi. 

În plus este absurd dacă până la zece numărul este în mai 
mare măsură unu și Formă decât este Decada însăşi, și nu există 
generare pentru unu ca unu, în timp ce există generare pentru 


56 Pitagoricienii aveau în vedere, ca numere fundamentale, primele 
zece numere naturale, fiecare având atașată o anumită semnificație. 
Acestea erau numerele-Forme. Dacă ele sunt limitate, înseamnă că 
se va duce lipsă de Forme. Dacă ele nu sunt limitate, înseamnă că 
trebuie să existe un număr-Formă infinit, adică un infinit actualizat, 
ceea ce este imposibil. 

57 Acestea erau speculații numerologice pitagoriciene, asumate 
probabil de unii platonicieni. 

Decadă. Dar /respectivii filozofi/ încearcă /să arate/ că până 
la Zece se află numerele perfecte. Ei deduc consecințele, precum 
vidul, proporția, imparul, și restul celor de același fel, până la 
Zece. Pe unele le atribuie principiilor, ca de pildă mișcarea, 
starea, binele, răul, în timp ce pe altele le atribuie numerelor. 
lată de ce Imparul este unul. Într-adevăr, dacă /unul/ se află 
în Triadă, cum de este cinciul impar ? În plus, mărimile și câte 
proprietăţi sunt de acest tip până la cantitate, precum linia 
primordială, linia indivizibilă, apoi dualitatea — ei și pe acestea 
/le recunosc/ ca fiind numai până la zece. 

Mai departe: dacă numărul este ceva autonom, ar apărea 
întrebarea delicată dacă unu este anterior, sau triada și duali- 
tatea. Căci, în măsura în care numărul e luat ca un compus, 
/este anterior/ unul; în măsura în care universalul și Forma 
sunt anterioare, /este anterior/ numărul 5 Într-adevăr, fiecare 
dintre unități, luată ca materie, este o parte a numărului, în timp 
ce el este /anterior/ luat ca formă. Și se întâmplă precum în cazul 
unghiului drept care e anterior celui ascutit, deoarece el se 
definește și în temeiul noţiunii.5? Iar /unitatea/ este precum 
unghiul ascuţit, fiindcă ea este o parte și /numărul/ se divide 
în unităţi. 

Așadar, luate ca materie, unghiul ascuţit, elementul și uni- 
tatea sunt anterioare, dar luate sub raportul formei și al Ființei 
întemeiate pe definiție, sunt anterioare unghiul drept și întregul 
care se alcătuiește din materie și din formă. Căci acest compus 
din ambele este mai aproape de formă și de /noţiunea/ pentru 
care există definiţia, dar sub raportul generării, el este poste- 
rior /materiei/. 

În ce fel este atunci unul principiu ? Ei susțin că /este așa/ 
fiindcă e indivizibil. Dar și universalul este indivizibil, atât cel 


58 Pentru antici, unu nu era propriu-zis număr, sau număr natu- 
ral, deoarece nu se putea spune în cazul său nici că este par, nici că 
este impar. Deci Dualitatea este primul număr. 

55 Numărul, luat ca o totalitate, este în temeiul definiţiei și al no- 
țiunii anterior unităţii, exact la fel precumunghiul drept este anterior, 
în temeiul definitiei, unghiului ascuțit. 

care are părţi, cât și elementul, numai că într-un mod diferit 
fiecare: primul este indivizibil sub raportul definiției, celălalt 
este indivizibil sub raport cronologic. În care dintre cele două 
moduri, așadar, este unu indivizbil? După cum s-a spus, și un- 
ghiul drept este anterior unghiului ascuţit, și acesta din urmă 
este anterior unghiului drept, iar fiecare dintre unghiuri este 
ceva unic. Ei consideră deci unul ca fiind principiu în ambele 
moduri, ceea ce estecu neputinţă. Căci, /el este principiu/ într-un 
sens ca formă și Fiinţă, și într-alt sens, ca parte și ca materie.60 
Și, într-un fel, fiecare aceste două unuri este o unitate, în fapt, 
una În virtualitate. (Asta, dacă cel puțin numărul este o unitate, 
nu în felul în care este o grămadă, ci ceva aparte provenit din 
unități diferite, după cum spun acei filozofi.) Dar fiecare din 
cele două unități ale /dualităţii/ nu se află în actualizare. 

Motivul consecinţei eronate este că /acei filozofi/ și-au 
practicat vânătoarea pornind concomitent de la considerații 
matematice, cât și de la noțiunile universale. 

Prin urmare, pornind de la matematici, au considerat unul 
şi principiul ca pe un punct. (Într-adevăr, unitatea este un punct 
fără poziţie.) Și așa cum alți filozofi au compus lumea pornind 
de la elementele cele mai mici, așa au procedat și /platonicienii/. 
Astfel, unitatea devine /la ei/ materia numerelor, și deopotrivă 
anterioară dualității; apoi ea este posterioară, dacă dualitatea 
este /considerată/ un întreg, o unitate și o Formă. 

Dar fiindcă ei căutau universalul, l-au considerat pe unu 
drept predicat, și, astfel, drept parte. Dar aceste două moduri 
de a-l concepe pe unu nu merg laolaltă. 

Iar dacă numai Unul în sine trebuie sa fie indivizibil (el nu 
se diferențiază prin nimic decât doar prin faptul că e principiu), 
şi dacă dualitatea este divizibilă, iar unitatea — nu, unitatea ar 


60 Aristotel spune ca platonicienii aveau două reprezentări conflic- 
tuale despre unu: pe de-o parte, pornind de la considerații matematice, 
ei vedeau unul drept un element ce intra în compoziţia numerelor, 
așadar drept o materie. Pe de altă parte, considerau că unu este un 
predicat universal al lucrurilor și, prin urmare, o parte a noțiunii 
lucrurilor. Din acest punct de vedere, unu este mai degrabă formă. 

fi mai asemănătoare cu Unul în sine. Dar dacă unitatea ar /fi 
indivizibilă/, atunci și Unul ar fi mai asemănător cu unitatea 
decât cu dualitatea, astfel încât fiecare dintre cele două unităţi 
ale dualității ar fi anterioare dualității. Dar acești filozofi neagă că 
așa stau lucrurile: într-adevăr, ei fac să apară mai întâi dualitatea.$!. 

În sfârșit, dacă Dualitatea în sine este ceva unitar, și la fel 
şi Triada în sine, ambele /laolaltă/ formează o dualitate. Din 
ce, atunci, se alcătuieşte această dualitate ?62 


Capitolul 9 


O altă dificultate ar fi și următoarea: de vreme ce nu există 
contact în cazul numerelor, dar există succesiune, unităţile între 
care nu există intermediar (de exemplu, cele situate în duali- 
tate sau în triadă) sunt în succesiunea imediată a Unului în sine, 
sau nu? Și oare dualitatea este anterioară unităţilor succesive, 
sau este /anterioară/ una dintre cele două unităţi? 

Asemănător, se produc consecinţe neplăcute și în privința 
genurilor ulterioare numărului — ale liniei, suprafeței și corpu- 
lui. Într-adevăr, unii filozofi fac să apară /lucrurile/ <notodowv> 
din speciile marelui și micului, de exemplu, fac să apară lungi- 
mile din lung și din scurt, suprafeţele — din lat și din strâmt, 
iar solidele — din adânc și din scund. Toate acestea, într-adevăr, 
sunt specii ale marelui și micului. Dar fiecare filozof stabilește într-alt 
mod principiul acestor entităţi geometrice în raport cu Unul. 

Or, în aceste cazuri se vădesc nenumărate imposibiltăți, 
ficțiuni și concluzii contrare oricăror idei rezonabile. Într-a- 
devăr, apar rezultate fără legătură între ele, dacă principiile nu 
se asociază între ele, astfelîncât latul și strâmtul să fie și lung, 


él Dualitatea indefinită e primordială, deci ea ar fi anterioară unită- 
tilor din care ea e alcătuită. Dar aceste unități, fiind indivizibile, sunt 
asemănătoare Unului în sine, care e și el primordial. Deci ele ar fi 


anterioare dualității. 
62 Dacă ea se alcătuiește și din dualitate, înseamnă că un lucru este 
el însuși element pentru sine, ceea ce nu este acceptabil. 

respectiv, şi scurt. Dar dacă așa stau lucrurile, suprafata va fi 
linie, iar solidul suprafață. o În plus, cum se va putea da seama 
de unghiuri, figuri și celelalte? 

Apar aceleași consecințe și pentru cei care se ocupă cu 
numărul: acestea /latul, scundul etc./ sunt proprietăți ale mări- 
mii, dar mărimea nu provine din ele, după cum nici lungimea 
nu provine din rectiliniu și din curbiliniu, nici corpurile nu 
provin din neted și din aspru. 

Este însă comun tuturor acestor /teorii/ ceea ce constituie 
dificultatea de a vedea Formele ca specii ale unui gen: când s-ar 
postula existenţa universalului /autonom/, se pune întrebarea: 
oare Animalul în sine se află în animalul individual, sau /se 
află în animalul individual/ ceva diferit de Animalul în sine ?65 
Or, dacă nniversalul nu este înțeles ca autonom, nu apare nici 
o dificultate. Dar de îndată ce ar fi considerate autonome Unul 
și numerele, după cum afirmă cei care procedează astfel, nu 
sunt ușor de rezolvat problemele respective — asta dacă nu 
trebuie spus că imposibilul este ușor! 

Când cineva s-ar gândi la unul aflat în dualitate, și în general, 
în număr, oare gândește Unul în sine, sau un alt unu diferit? 

Unii filozofi, așadar, fac să derive mărimile dintr-o astfel 
de materie, în vreme ce alții le fac să derive din puncte (pentru 
aceștia, punctul nu este unu, ci ceva analog unului), dar și din 
altă materie, analogă mulțimii, dar care nu este mulțimea. 

Dar și de aici rezultă consecinţe cu nimic mai dificil de 
acceptat: într-adevăr, dacă materia este unică, linia, suprafaţa 


© Dacă principiile geometrice sunt lungul și scurtul, latul și strâm- 
tul, scundul și înaltul, ele trebuie să sc asocieze între ele; altminteri, 
o suprafață nu ar putea avea lungime, sau un volum suprafaţă. Dar 
dacă se asociază între ele, apare riscul identificării liniei cu suprafaţa 
și cu volumul. 

e Fiind proprietăţi, n&n, nu pot fi și principii, &pxai. 

6 Într-un cal individual se află Animalul în sine, sau Calul în sine? 
La fel, într-un corp geometric oarecare, se află Lungul, Latul, sau 
Spatiosul? 

6 Aristotel ar distinge — se crede — între Platon și platonicienii 
conservatori, și alți platonicieni heterodocși, precum Speusippos. 

și volumul vor fi identice. (Din aceleași principii rezultă unul 
şi același lucru.) lar dacă sunt mai multe materii și există una 
a liniei, o alta a suprafeței și o alta a volumului, oare ele se prespun 
una pe alta, sau nu? Efectul va fi și în acest caz același: fie că 
suprafața nu va avea linii, fie că ea va fi linie. 

În plus, nimic nu dovedește cum e cu putință ca numărul 
să provină din Unu și din mulţime. Dar indiferent de felul în 
care filozofii susțin această teză, rezultă aceleași consecințe 
neplăcute care rezultă și pentru cei care derivă numărul din 
Unu și din Dualitatea indefinită. 

Unul dintre acești filozofi face să se nască numărul dintr-un 
universal determinat, și nu dintr-o mulțime nedeterminată.s8 
Altul /îl face să se nască/ dintr-o mulțime nedeterminată, anume 
din mulțimea primordială (se susţine că Dualitatea indetermi- 
nată este mulțimea primordială). Urmarea este că nu este nici 
o deosebire /între aceste teorii/, ci aceleaşi dificultăți vor rezulta, 
fie /că ei vorbesc despre/ unire, fie /despre/ poziție, fie /despre/ 
amestec, fie /despre/ geneză și altele asemenea. 

Însă cel mai mult s-ar putea întreba cineva, dacă fiecare uni- 
tate este una singură, oare din ce anume provine ea. Într-ade- 
văr, nu poate fi oricare unitate Unul în sine. Este necesar, atunci, 
ca ea să provină din Unul în sine și din mulțime, sau dintr-o 
parte a mulțimii. Este însă imposibil să se afirme că unitatea, 
fiind indivizibilă, este o mulțime. Iar /a afirma că ea provine/ 
dintr-o parte /a mulțimii/ prezintă multe alte dificultăți. 
Într-adevăr, ar fi necesar ca fiecare dintre părţile mulțimii să 
fie indivizibilă (altminteri ele sunt o mulțime și unitatea e 
divizibilă) și e imposibil ca Unul și mulţimea să fie elemente. 
(Fiecare unitate nu provine din Unu și din mulţime.) 


€7 Concepute ca Forme, adică separate de sensibil, obiectele geo- 
metrice par ininteligibile: ori nu e clar cum poate o suprafață avea 
linii, deoarece ele sunt entităţi de ordin diferit; ori linia, suprafaţa și 
corpul tind să fie același lucru. 

e Ar fi vorba despre Speusippos. 

© Xenocrates sau Platon — crede Reale, vol. III, p. 667. 

Pe deasupra, cel care susţine aceste teorii nu face nimic altceva 
decât /să creeze / un alt fel de număr: într-adevăr, mulțimea de 
entităţi indivizibile este un număr.70 

Mai departe, trebuie întrebaţi cei care susţin aceste teorii dacă 
numărul este infinit sau finit. Căci ar putea exista, pare-se, și o 
mulțime finită, din care mulțime, cât şi din Unu derivă unitățile 
finite. Dar există și o altfel de mulțime —în sine, mulțime infinită. 
Care anume mulțime este, alături de Unu, element? 

La fel s-ar putea întreba și în legătură cu punctul și cu ele- 
mentul din care provin mărimile. Acest punct nu poatefi doar 
unul singur. Dar fiecare dintre celelalte puncte din ce oare 
provin? Nu, desigur, dintr-un oarecare interval și din acest 
punct. Dar nu-i posibil nici ca părțile intervalului să fie indivi- 
zibile, așa cum /e posibil acest lucru cu părțile/ mulţimii din 
care provin unităţile. Căci numărul este compus din unităţi 
indivizibile, în timp ce mărimile nu sunt astfel.7! 

Toate aceste dificultăţi și altele de același tip arată cu clari- 
tate că este imposibil ca numărul și mărimile să fie separate; 
în plus, chiar exprimarea feluritelor divergențe despre caracte- 
risticile numerelor este un indiciu că teoriile însele nu sunt ade- 
vărate și creează tulburare printre acești gânditori. 

Unii dintre ei, considerând că numai entităţile matematice 
sunt separate de lucrurile senzoriale și văzând dificultățile și 
caracterul fictiv ale teorici Formelor, au părăsit ipoteza numă- 
rului ideal și l-au admis numai pe cel matematic. Alții, dorind 
să păstreze deopotrivă Formele și numerele /ideale/, neputând 
să-și dea seama însă, dacă s-ar admite aceleași principii, în ce 
fel va fi existenţa numărului matematic separat de cel ideal, au 
considerat că, din punct de vedere conceptual, numărul ideal 
și cel matematic sunt identice, dat fiind că, cel puţin în fapt, 
numărul matematic este suprimat. Într-adevăr, ei se folosesc 
de ipoteze speciale și nu matematice /pentru a-l explica/. 


7 Ar rezulta că numărul provine din număr, ceea ce este imposibil: 
principiul trebuie să fie diferit de lucrul care provine din el. 

71 Evident, este vorba mereu despre numărul natural, compus din 
unităţi indivizibile, și nu despre numărul real, coexistent cu mărimile. 

Primul filozof, după ce a stabilit că există Forme, că Formele 
sunt numere și că există și entităţile matematice, a distins toate 
acestea în mod rezonabil.72 Rezultatul este că toți /platoni- 
cienii/ au dreptate sub un anume aspect, deși, la modul general, 
ei nu au dreptate. Și ei înșiși recunosc că nu afirmă aceleași teze, 
ci teze contrare. Motivul este că ipotezele și principiile lor sunt 
false. Or, după cum spune Epicharmos, e anevoie de obţinut 
concluzii bune pornind de la premise eronate; vorbă adevărată, 
fiindcă nu-i corect /cum procedează ei/.72 

În legătură cu numerele sunt deja suficiente dificultăţile /rele- 
vate/ și analizate (cineva convins deja s-ar mai încredința încă 
mai mult având mai multe argumente, în timp ce acela necon- 
vins /până acum/ cu nimic mai mult nu ar mai putea fi convins). 

Acum, despre ceca ce spun în legătură cu primele principii 
și primele rațiuni de a fi filozofii care au în vedere doar Fiinţa 
senzorială, s-a vorbit, despre unele dintre ele, în Fizică; alte 
teorii nu fac obiectul demersului de față. 

Dar chestiunea Fiinţelor diferite, despre care ei susţin că 
se află separate și în afara Fiintelor senzoriale, trebuie tratată 
în continuarea celor de mai sus. 

Dat fiind însă că unii filozofi susțin că există astfel de Forme 
și astfel de numere /separate de lucrurile senzoriale/, și că 
elementele lor sunt elementele și principiile lucrurilor, trebuie 
cercetat ce spun ci și cum o spun. 

Mai târziu trebuie vorbit despre cei care iau în consideraţie 
/ca fiind separate/ numai numerele, și anume pe acelea mate- 
matice. Dar ne-am putea îndrepta privirea spre cei care susţin 


72 Referire la Platon. Interesant că aici Aristotel! îl laudă pe Platon 


și sugerează că erorile importante au început mai ales odată cu urmașii 
săi imediaţi — Speusippos şi Xenocrate. 

7 Epicharmos — comediograf din Sicilia, sec. V-IV, uneori cu aluzii 
mușcătoare și parodii la adresa poctilor, retorilor și chiar filozofilor. 
Există un fragment păstrat care ar putea fi o parodie la Platon și chiar 
s-a afirmat în Antichitate de către un anume Alcimos, că Platon i-ar 
fi luat lui Epicharmos teoria Formelor. 

74 Unii interpreți consideră că aici începe Cartea Ny. 

existenţa Formelor, și anume în cefelo fac și careeste dificul- 
tatea care decurge din această teză. 

Ei consideră, în același timp, Formele drept universale și, 
în continuare, drept separate și aparținând de lucrurile indivi- 
duale. Că așa ceva nu-i cu putinţă s-a arătat mai înainte. Motivul 
este că ei asociază aceste caracteristici și ajung la același rezultat 
cu cei care susţin că Fiinţele sunt universale, deoarece nu le 
pot considera identice cu entităţile senzoriale. 

Așadar, ei au considerat că lucrurile individuale, aflate în 
lumea senzorială, „curg“ și că nu subzistă nimic din ele, în vreme 
ce universalul se află în afara lor și este ceva diferit de ele. Această 
concluzie a fost obținută, după cum s-a spus mai înainte, de către 
Socrate din pricina problemei definiției?’ Totuși Socrate nu a 
separat universaliile de lucrurile individuale, și a procedat 
corect nefăcând-o. 

Se vede aceasta în practică: într-adevăr, în absenţa univer- 
salului nu există posibilitatea științei, dar separarea sa /de lumea 
senzorială/ conduce la consecințe păguboase cu privire la Forme. 

Alţi filozofi însă nu au avut alte Fiinţe la îndemână, după 
cum este necesar, dacă este adevărat că există unele Fiinţe în 
afara celor senzoriale, aflate în curgere — anume Fiinţe separate, 
ci au atribuit acest rol așa-ziselor universalii. Consecinta este că 
oarecum aceleași Fiinte sunt și cele universale și cele individuale. 
Aceasta ar fi, în sine, o dificultate dintre cele discutate înainte.76 


75 Cf. Cartea Alpha mare, cap. 6. 

7e Separarea universaliilor și considerarea lor ca ceva existent în 
sine (Fiinţe) are drept consecință transformarea lor în individualități. 
Într- adevăr, adesea Platon vede Formele drept arhetipuri, obiecte 
perfecte și eterne. Faptul conduce cu adevărat la mari dificultăți logice. 
Dimpotrivă, dacă Formele sunt văzute numai ca proprietăți abstracte 
şi universale, pare neclar în ce fel mai pot juca ele rolul de Ființe. 

Capitolul 10 


Să spunem acum, ceea ce am spus și mai înainte în Cartea 
despre aporii, ce anume creează o anume dificultate celor care 
susțin existenţa Formelor, ca și celor care nu o susţin. 

Dacă cineva nu ar presupune că Fiintele sunt autonome, 
şi anume că sunt în felul în care sunt existenţele individuale, 
el va suprima Fiinţa așa cum vrem noi s-o înţelegem. Dar dacă 
va presupune că Fiinţele sunt autonome, ce va avea de spus 
despre elementele și principiile lor? 

Dacă ele sunt entități individuale și nu universalii, vor fi 
totatâtea lucruri câte elemente, și elementele nu vor fi cognos- 
cibile. Fie, într-adevăr, silabele vorbirii Fiinţe, iar elementele 
/literele/ lor fie elementele Fiinţelor. E necesar, prin urmare, 
ca BA să reprezinte o unitate și ca fiecare dintre silabe să fie 
una singură, dacă cu adevărat ele sunt identice nu ca univer- 
salii și ca /aparţinând aceleiași/ specii, ci fiecare în parte e o 
individualitate ca număr și nu are doar un simplu nume comun 
cu celelalte.77 În plus, ei stabilesc că fiecare lucru care există 
cu adevărat este unul singur. 

Iar dacă silabele sunt fiecare una singură, atunci sunt astfel 
şi literele din care silabele sunt alcătuite. Nu va exista atunci 
mai mult decât un singur A, și, conform aceluiași raţionament, 
nici dintre celelalte litere nu vor exista mai multe litere /din 
fiecare specie/78, nici dintre celelalte silabe nici una nu va fi 


77 Aristotel vrea să spună că întotdeauna elementele trebuie să 
fie muli mai puţin numeroase decât lucrurile care rezuică prin compu- 
nerea lor. Altminteri, noțiunea de element nu are sens. De aceea 
elementul ar trebui să fie ceva universal. (Ne amintim că pentru Aristotel 
elemente sunt forma, materia și privaţiunea de formă, sau, din altă per- 
spectivă — cele patru rațiuni de a fi. Care, sub raport analogic, sunt 
universale, deși ele sunt altele pentru fiecare lucru în parte.) 

78 Cei care resping existenţa universalului trebuie să admită că 
fiecare literă este un unicum și că nu există specii, sau că fiecare specie 
nu conţine decât un singur membru. 

identică cu o alta. Dar dacă lucrurile vor sta astfel, nu vor exista 
alte entități în afara elementelor, ci numai elemente.?7? 

Pe deasupra, elementele nu vor mai fi cognoscibile, deoa- 
rece ele nu sunt universale; or, știința are ca obiect universalul. 
Se vede asta din demonstraţii și din definiţii: într-adevăr, nu 
avem un silogism cu concluzia că acest triunghi are /suma un- 
ghiurilor sale egală/ cu două unghiuri drepte, dacă nu orice 
triunghi are suma unghiurilor sale egală cu două unghiuri drepte. 
De asemenea, /nu putem deduce/ că acest om este un animal, 
dacă nu orice om este un animal. 

Or, fie că principiile sunt universale, fie că Fiinţele provenite 
din aceste principii sunt universale, rezultă că non-Fiinţa va 
fi anterioară Fiinţei, deoarece universalul nu este Fiinţă, în timp 
ce elementul și ; principiul sunt universale.80 

Toate acestea sunt consecinţe logice, atunci când se fac Forme 
din elemente și când se consideră că, în afara Fiinţelor care 
posedă aceeași Formă, există un unu separat. 

Dar, dacă nimic nu oprește ca în cazul literelor vorbirii să 
existe multe A-uri și B-uri, și să nu existe, în afara multitudinii 
acestora, un A în sine și un B în sine, din acest motiv vor exista 
nenumărate silabe asemănătoare. 

Or, faptul că orice știință are ca obiect universalul, astfel 
încât este necesar ca și principiile lucrurilor să fie universale 
și să nu fie Fiinţe autonome, reprezintă cea mai mare dificultate 
dintre cele prezentate până acum. 

În fapt, ceea ce s-a spus aici este, într-un sens, adevărat, în- 
tr-alt sens însă nu este adevărat. Într-adevăr, știința, ca și faptul 
de a ști trebuie luate în două sensuri: în virtualitate și în actua- 
lizare. Virtualitatea, luată ca materie, ţine de universal şi este 


79 Adică distincția element-compus își pierde semnificaţia, deoa- 
rece elementele nu mai au valoare universală. 

8 Aristotel a arătat că universalul, fiind o calitate abstractă și nu 
un subiect, nu este Fiinţă. Dar subiectul este anterior calităților sale. 
Prin urmare, Fiinţa (individuală) ar trebui să fie anterioară universa- 
lului, adică elementului, sau principiilor. Dar, prin natura sa, elemen- 
tul și principiul sunt anterioare produselor sale. 

indeterminată?!, în timp ce actualizarea este determinată și ţine 
de un obiect determinat, ea fiind un ce anume individual asociat 
unui ce individual <tóðe tı 0500 10d5€ Tivâg>.82 

Vederea vede culoarea generică contextualizată, fiindcă 
această culoare pe care ea o vede este culoare /la modul gene- 
ral/; iar litera pe care o cercetează gramaticianul — acest A — 
este A /la modul general/.8 Prin urmare, dacă este necesar ca 
principiile să fic universale, este necesar ca și ceea ce rezultă 
din aceste principii să fie universal, precum se întâmplă în cazul 
demonstrațiilor. Dar, dacă așa se petrec lucrurile, nu va exista 
nimic separat și nici Fiinţă /separată/. Este, prin urmare, evident 
că, sub un anume aspect, știința este universală, în vreme ce, 
sub alt aspect, ea nu e universală. 


8! Ne amintim că genul era luat ca materie, și deci ca virtualitate. 
„Om“ — spune Aristotel — nu este ceva determinat, căci nu există 
om pur și simplu, ci doar om tânăr, bătrân, femeie, gras etc. Dar tocmai 
această indeterminare a abstractului permite existenta științei. 

3 Aristotel arătase mai înainte că, sub un anume aspect, rațiu- 
nile de a fi ale lucrurilor: forma, privaţiunea, materia sunt universale 
şi că, în mod analogic, ele se particularizează în fiecare caz în parte. 
Același lucru îl spune și acum, dar din perspectiva științei. Individualul 
este reuniunea unei anumite forme și a unei anumite materii. 

83 Omul de știință are de-a face efectiv, actualizat, cu obiecte parti- 
culare; dar îndărătul lor se străvede universalul, ce este o virtualitate, 
nu există ca atare. Ruptura relativă dintre universalitatea științei și 
individualitatea particulară a obiectului său efectiv rămâne totuși 
valabilă: omul generic este cel tratat de medicină, dar Socrate este 
cel care suferă efectiv. Numai în Fiinţa perfectă această ruptură este 
depășită, căci acolo nu există virtualitate. V. Reale, vol. II, p. 672 și 
Ross, Metaph., II, p. 446. 

Se continuă critica teoriilor platoniciene. Materia (Marele și Micul) 
nu poate fi considerată, în calitate de principiu, contrariul Unului. 
La fel sunt criticate teoriile care văd principii în 'mult și puţin, sau 
în adaos și lipsă. Toate acestea presupun un substrat, deci ele nu sunt 
principii. Entităţile eterne nu pot avea materie, căci aceasta ar însemna 
să aibă virtualitate. Ele nu pot fi, prin urmare, alcătuite din elemente. 
Pentru a evita ca totul să se reducă la Ființa lui Parmenide, platoni- 
cienii au căzut în dualism. Analiza conceptului de „neființă“, care 
are și el mai multe sensuri. Teoria aristotelicăa multiplicității sensu- 
rilor lui ceea-ce-este permite evitarea aporiei. Lucrurile se nasc din 
ceea-ce-nu-este ca virtualitate. Varietatea lumii se exprimă în multi- 
plicitatea categoriilor care nu se pot deduce din categoria Ființei. 

Din nou este respinsă ideea că, în afara lucrurilor multiple senzo- 
riale, ar putea exista Forme sau numere autonome. Natura conţine 
o anumita armonie imanentă. Respingerea teorici privitoare la nume- 
rele intermediare, între cele ideale și cele matematice. Critica teoriei 
Formelor din perspectiva teleologică. Critica evoluționismului 
biologizant al lui Empedocles și Anaxagoras. Critica numerologiei 
pitagoreice. 


Capitolul 1 


În legătură cu Fiinţa să rămână zise câte s-au spus până 
acum. Toţi gânditorii însă consideră că principiile sunt con- 
trarii, precum în domeniul fizicii; și la fel consideră că stau 
lucrurile și în ce privește Fiinţele imobile. i 

Or, dacă nu este cu putință să existe ceva anterior princi- 
piului tuturor lucrurilor, ar fi imposibil ca principiul, fiind 
altceva /decât lucrurile care provin din el/, să fie principiu; este 
precum dacă cineva ar spune că albul este principiu, dar nu în 
calitate de altceva, ci în calitate /chiar/ de alb; dar el ar fi /astfel 
doar/ un predicat asociat unui substrat care, fiind altceva /decât 
proprietatea/, ar fi alb. Căci acest /substrat/ ar trebui să fie /de 
fapt/ anterior. 

În fapt însă, toate lucrurile sunt generate din contrarii, care 
aparțin unui substrat. Este, aşadar, în cea mai mare măsură 
necesar ca acesta să fie cazul contrariilor.! 

Într-adevăr, toate contrariile sunt întotdeauna atributele 
unui substrat şi nici unul /dintreele/ nu este autonom; și, după 
cum se vădește, nu există nici un contrariu pentru Fiinţă, după 
cum o indică raţiunea. Prin urmare, nici unul dintre contrarii 
nu este în mod precumpănitor principiu pentru toate lucrurile, 
ci există un alt principiu. 

Acești filozofi consideră materia ca fiind unul dintre con- 
trarii, unii opun inegalul Unului — inegalul fiind natura mulți- 
mii. (După unii, numerele sunt generate din dualitatea inegalului, 


! Contrariile nu pot fi principii, așa cum susțin mulți filozofi ai 
naturii, deoarece ele apar asociate unui substrat sau materii, care, prin 
urmare, este anterior lor. Or, principiul este anterior oricărui altceva. 

adică din „marele și micul“.2 Pentru alt filozof /ele provin/ din 
mulţime, dar și pentru unii, și pentru ceilalți, ele provin din 
Fiinţa Unului.) 

Cel care susține însă că elementele sunt inepalul și Unul, şi 
că inegalul este dualitatea provenind din „marele și micul“, 
vorbește despre incgal și despre „marele și micul“ ca repre- 
zentând o unitate, dar nu precizează că /sunt astfel numai/ 
conceptual, dar nu ca /individualitate/ numerică. 

Ei /platonicienii/ însă nu explică bine nici principiile pe care 
le numesc „elemente“. Unii se referă la „marele și micul“ /ca 
element/ după Unu, trei dintre numere fiind /astfel/ elemente: 
două reprezintă materia, în vreme ce Unu este forma. Alții 
vorbesc despre „multul și puţinul“, fiindcă „marele și micul“ 
ar avea o natură mai potrivită mărimii. Alţii vorbesc despre 
noţiunile generale care acoperă aceste noţiuni: „ceea ce depă- 
şește“ și „ceca ce este depășit“. 

În ceea ce priveşte consecinţele nu este nici o diferență /între 
aceste modalități diferite de a trata chestiunea/, ci doar în ceea 
ce privește dificultăţile logice, pe care /ultimii/ le evită deoarece 
ei înșiși vin cu demonstraţii de tip logic. Doar că propriu ace- 
luiași raţionament este că principii sunt ceea ce depășește și ceea 
ce este depășit și nu marele şi micul, şi că numărul este alcătuit 
din elemente, sosind înaintea dualității. Ambele, într-adevăr 
/ceea ce depășește și ceea ce este depășit/ sunt în mai mare măsură 
universale /decât marele și micul/ ). 

Or, ei afirmă un lucru dintre acestea, dar nu și pe celălalt. 

Alţi filozofi opun diferitul și altul lui unu. Alții opun mulți- 
mea şi unu. Iar dacă, așa cum ei o doresc, lucrurile provin din 
contrarii, şi dacă contrariul lui unz fie nu există, fie, dacă totuși 
există, este mulțimea, inegalul este contrariul egalului, dife- 
ritul — aceluiași, altul — sinelui, atunci în cea mai mare măsură 
filozofii care opun unul mulțimii au oarecare dreptate. Dar nici 
aceștia complet: căci unul va fi puținul; într-adevăr, mulțimea 
se opune puținătății, iar multul — puţinului. 


2 Referire la doctrina esoterică a lui Platon. 

Iar că unul semnifică o măsură e limpede. Și în orice lucru 
sau proces există o /măsură/ diferită pentru substratul /respectiv/: 
precum, în armonia muzicală — intervalul elementar; în mări- 
me, ea este degetul, piciorul sau ceva similar, în ritmurile dansului 
sau poeziei — este pasul elementar, respectiv, silaba. La fel, 
în greutăţi, măsura este o unitate etalon. Și în toate cazurile, 
lucrurile se petrec la fel: la calităţi măsura este o calitate, la 
cantităţi — o cantitate; iar unitatea de măsură este indivizi- 
bilă, pe de-o parte, în ceea ce privește forma ei, dar, pe de altă 
parte, și în raport cu senzaţia, dat fiind că unul nu este ceva 
în sine — o Fiinţă.* 

Și asta e logic: căci unul semnifică măsura unei mulțimi, iar 
numărul semnifică o mulțime măsurată şi o mulţime de măsuri 
/elementare/. (De aceea, în mod logic, unul nu este număr, nici 
măsura unitară nu este mulțimea obiectelor măsurate, ci atât 
măsura unitară, cât și unul sunt principiu.). 

Este necesar ca măsura să fie ceva identic la toate lucrurile 
/măsurate/: de exemplu, dacă se numără cai, unitatea de măsură 
este calul, dacă se numără oameni, unitatea este omul; iar dacă 
se numără oameni, cai și zei, măsura va fi, verosimil, ființa vie, 
iar numărul rezultat din numărare va fi „de fiinţe vii“. lar dacă 
se va măsura omul, albul și umblătorul, nu prea va exista un 
număr al acestora, deoarece toate acestea există într-un singur 
/substrat/ din punct de vedere numeric. Totuși, va exista nu- 
mărul acestor genuri, sau al altor categorii asemănătoare.5 


? Aristotel reia teoria caracterului analogic al principiilor, pe care 
o enunțase în Cartea Lambda, cap. 4. Pentru fiecare gen de existente 
există un unu, ca măsură, iar legătura dintre aceste unuri este analogică 
şi nu specifică sau substanțială. 

4 Fiinţa este divizibilă, dar unitatea de măsură, fiind o conventie, 
nu este o Fiinţă. Aristotel o consideră indivizibilă, probabil pe con- 
siderentul că, atunci când avem de măsurat mărimi mai mici decât uni- 
tatea de măsură utilizăm mai degrabă unități mai mici decât diviziuni. 

5 E vorba, desigur, de situaţia unui „om alb care umblă“. Aristotel 
spune că, deși subiectul este unic, avem de-a face cu trei genuri supreme 
sau categorii: Fiinţa, calitatea și acțiunea. 

Filozofii care consideră inegalul ca pe un unu, iar duali- 
tatea indefinită ca ținând de „marele și micul“, vorbesc prea 
din cale afară de departe de verosimil și de posibil. Căci acestea, 
pentru numere și mărimi, sunt mai curând proprietăţi și calități 
contextuale decât substraturi — anume, multul și putinul /sunt 
proprietăţi ale/ numărului, marele și micul — ale mărimii, la 
fel ca și parul și imparul, netedul și asprul, rectiliniul și curbul.6 

În afară de această eroare, e necesar și ca marele și micul şi 
toate asemenea să fie o relație.” Or, dintre toate categoriile, 
relaţia este în cea mai mică măsură o natură sau o Fiinţă, și 
vine /sub acest aspect/ în urma calității și a cantității. Iar relaţia 
este o proprietate a cantităţii, așa cum s-a spus, și nu e o materie, 
dacă relaţia este ceva diferit /de materie/ și la modul general, 
și în părţile și speciile sale. Căci nu există nimic ca atare nici 
mare, nici mic, nici mult, nici puţin, nici, în general, vreo relaţie, 
dacă nu există ceva diferit care să fie, acela, mult sau puțin, 
mare sau mic, sau caracterizat printr-o relaţie. 

Și dovadă că relaţia este cel mai puţin Fiinţă sau ceva existent 
/autonom/ este faptul că numai ea nu are parte de generare și 
de nimicire, și nici de mișcare, în timp ce există creștere potrivit 
cu cantitatea, alterare potrivit cu calitatea, deplasare potrivit 
cu locul, iar potrivit cu Fiinţa există generarea simplă și nimi- 
cirea. Dar nu există așa ceva potrivit cu relaţia. 

Într-adevăr, fără mișcare /a relaţiei/, /unul dintre termenii 
relaţiei/ este când mai mare, când mai mic decât celălalt, sau 
egal cu el, acesta mișcându-se cantitativ.ă 

Și este necesar ca materia fiecărui lucru să fie ceva calificat 
în virtualitate, așa încât și /materia/ unei Fiinţe /este în acest fel/. 


é Platonicienii inversează raporturile dintre substrat și proprie- 
tăţile sale. „Marele și micul“ sunt mai curând proprietăţi decât sub- 
strat. Deci ele nu pot reprezenta un principiu. 

7 „A fi lung de doi metri“ ţine de categoria cantității; „a fi mare“ 
e o relaţie, căci ceva e mare numai în raport cu altceva mic. V. Cate- 
gorii, 7. 

8 Cu alte cuvinte, relația dintre doi termeni se modifică, numai 
dacă unul dintre termeni crește sau descrește cantitativ. 

Dar relația nu este o Fiinţă nici în virtualitate, nici în actua- 
lizare. Prin urmare, este absurd, mai mult, este imposibil ca 
non-Fiinţa să formeze un element al Fiinţei și să fie anterioară 
acesteia. Într-adevăr, toate categoriile sunt posterioare Fiinţei. 

În plus, elementele nu sunt predicatele lucrurilor care pro- 
vin din acele elemente; dar multul și puţinul sunt, și separat, 
și împreună, predicatele numărului; lungul Și scurtul sunt 
predicatele liniei, iar suprafaţa este lată și strâmtă. lar dacă există 
o mulțime care are întotdeauna un anume predicat — pu- 
ţinul — precum dualitatea (iar dacă predicatul respectiv este 
„multul“, atunci unul ar fi „puţin“), ar trebui să existe și multul 
absolut, precum decada este „mult“, dacă nu există /un număr/ 
mai mare decât aceasta, sau „zece mii“ /ar fi în acest rol, dacă 
nu există număr mai mare decât cl/. 

Cum, prin urmare, poate să fie alcătuit numărul din putin 
și din mult ? Sau ambele trebuie să-i fie predicate, sau nici unul 
din ele. Dar, în fapt, numai unul dintre ele este predicat al nu- 
mărului /respectiv — zece mii/.? 


Capitolul 2 


Trebuie cercetat la modul general: oare este cu putinţă ca 
lucrurile eterne să fie alcătuite din elemente? Ele vor avea /în 
acest caz/ materie. Iar orice lucru format din elemente este compus. 
Așadar, este necesar ca lucrurile să provină din elementele din 
care sunt compuse, fie că /acestea/ sunt eterne, fie că sunt gene- 
rate; pe de altă parte, orice este generat din ceea ce e în virtua- 
litate ceea ce devine. (N-ar putea să fie generat și nici să constea 
din ceea ce este incapabil de asta.) 

Însă virtualul poate, sau nu, să se actualizeze, așa încât, 
drept consecinţă a tuturor acestora, chiar dacă numărul sau 
orice conţine materie este etern, ar putea și să nu existe, așa 


? Dacă există un număr absolut mare, acesta nu poate avea predi- 
catul „putin“. Dar dacă nu există un număr absolut mare, nu poate exista 
— prin simetrie — nici un număr absolut mic, precum unu sau doi. 

cum /el poate să existe/ o singură zi, sau oricât de mulți ani. 
Iar dacă lucrurile stau astfel, există și o asemenea cantitate de 
timp lipsită de limită. Nu ar putea, astfel, exista entităţi eterne, 
dacă ceca ce poate să nu existe nu este etern, așa cum s-a arătat 
în alte părţi.!? 

Iar dacă spusa aceasta este adevărată în general, anume că 
nu există Fiinţă eternă, dacă ea nu există ca actualizare, iar ele- 
mentele sunt materie a Fiinţei, nici o Fiinţă eternă nu ar putea 
avea clemente, din care, imanente fiind, ea să fie alcătuită.!! 

Există unii filozofi care socotesc Dualitatea indefinită ca 
fiind un element, în afara lui Unu, dar, pe bună dreptate, ei 
nu acceptă inegalul /ca element/ din pricina consecintelor im- 
posibile /care decurg/. Ei scapă de atâtea dificultăţi câte rezultă 
cu necesitate din faptul de a considera drept element inegalul 
și relația. Dar acele consecinţe care rezultă separat de această 
opinie, acelea trebuie să apară și pentru acești filozofi, fic că 
ei constituie din /Unu și Dualitatea indefinită/ numărul ideal, 
fie pe cel matematic. 

Sunt multe, prin urmare, motivele rătăcirii în cazul acestor 
explicaţii, și mai ales este faptul că se pun probleme într-un 
mod învechit. Căci acești filozofi au crezut că toate lucrurile 
vor fi una, adică ceea-ce-este în sine, dacă nu va fi rezolvată 
chestiunea /cum doresc ei/, și că se vor contopi, după cum 
spune Parmenide: „nu-i cu putință să faci ca Nefiinta să fie“. 


19 Dacă ceva poate să nu existe etern, înseamnă că s-ar putea actua- 
liza; ceea ce se actualizează se actualizează dintr-o virtualitate. Ceea 
ce are virtualitate are materie. Ceea ce are materie, poate fie să existe, 
fie să nu existe, deci nu este etern. Aristotel vrea să demonstreze că 
un compus nu este, în mod necesar, etern. Or, dacă numerele sunt 
compuse din Unu și din Dualitatea indefinită, așa cum susţin 
platonicienii, ele nu sunt în mod necesar și esențial eterne. 

1 Când elementele există actualizate, Fiinţa respectivă este în vir- 
tualitate; dar dacă ea este eternă, ea trebuie să fie actualizată perma- 
nent. lar dacă elementele sunt în virtualitate, înseamnă că ele s-ar putea 
actualiza cândva (Fiinta s-ar descompune în elementele componente), 
ceea ce nu este posibil cu o Fiinţă eternă. 

Însă este necesar să se arate că ceea-ce-nu-este este.!? Şi astfel, 
lucrurile, dacă e să fie multiple, vor fi alcătuite — /după ei/ — 
din ceea-ce-este, cât și din altceva.!? 

Numai că, mai întâi, dacă ceea-ce-este are multe sensuri 
(într-un sens, ceea-ce-este semnifică Fiinţa, într-alt sens calita- 
tea, într-altul cantitatea, și apoi restul categoriilor), în care 
anume /dintre aceste sensuri/ toate lucrurile sunt una, dacă nu 
există ceea-ce-nu-este ?!4 Oare Fiintele vor fi /totuna/, ori pro- 
prietăţile și celelalte atribute la fel, sau toate /categoriile/? Și 
vor fi una — Ființa, calitatea, cantitatea și restul atributelor care 
semnifică ceva unitar? A ceasta este absurd, sau mai curând e 
imposibil ca o singură natură să devină rațiunea faptului de a 
fi Fiinţă, pe de-o parte, iar pe de altă parte, calitate, pe de alta 
cantitate, pe de alta — loc.!5 

Apoi, se pune întrebarea din ce fel de ceea-ce-nn-este luat 


laolaltă cu ceea-ce-este provin lucrurile? Căci ceea-ce-nu este 
are mai multe sensuri, deoarece și ceea-ce-este are mai multe 


12 O făcuse deja Platon în Sofistul, 237a și în continuare, care chiar 
citează versurile lui Parmenide. Aluzia lui Aristotel este limpede. 

15 Așadar, spune Aristotel, încercarea platonicienilor de a evita 
reducerea realităţii la Unul parmenidian conduce, în fapt, la dualism: 
lumea și lucrurile sale vor fi alcătuite din Existenţă și din altceva, care 
este diferit, adică Non-existență (ceea-ce-nu-este) — tò pù öv. Dar 
dualismul este contradictoriu și el poate fi evitat dacă se acceptă plura- 
litatea semantică a ceea-ce-este, și în același timp, dacă se acceptă că 
ceea-ce-nu-este, într-un anume sens, există: de exemplu, virtualitatea. 

1 Platonicienii — spune Aristotel — descoperiseră că, pentru a evita 
unificarea completă în Unul parmenidian, trebuia acceptat că „nefiinţa 
este“. Dar nu e suficient pentru a explica diversitatea lumii: căci, pre- 
supunând că nefiinţa nu ar exista, lucrurile încă nu s-ar contopi, deoa- 
rece sunt distribuite pe categorii ireductibile. 

15 Poate că una dintre cele mai mari descoperiri filozofice ale lui 
Aristotel este ireductibilitatea categoriilor una la cealaltă, și a tutu- 
ror — la categoria Fiinţei (deși toate se raportează la categoria Fiinţei). 
Aceasta înseamnă, în termenii fizicii contemporane, că nu poate exista 
o ecuaţie unică a Universului, o formulă universală din care să se poată 
deduce orice proprietate, dar există „orizontul“ unei unităţi a lumii 
care ne mobilizează eforturile de a o cunoaște. 

sensuri. „A nu fi om“ semnifică a nu fi ceva, în vreme ce „a 
nu fi drept“ semnifică a nu fi într-un anume fel, „a nu avea 
trei picioare“ înseamnă a nu fi într-o anume cantitate. Așadar, 
din ce fel de ceea-ce-este și din ce fel de ceea-ce-nu-este provine 
mulțimea lucrurilor? 

/Un filozof/ vrea să spună că falsul și ceea-ce-nu-este sunt 
acea natură din care, împreună cu ceea-ce-este, provine multi- 
plicitatea lucrurilor. De aceea se spunea /de către el/ că trebuie 
postulat ceva fals, după cum geometrii presupun, prin ipoteză, 
că ceva e lung de un „picior“, deși nu e lung de un „picior“ .I$ 

Dar așa ceva este imposibil, și de fapt, nici geometrii nu 
presupun prin ipoteză ceva fals (premisa /falsă/ nu intră în 
silogismele lor), și nici nu provin lucrurile dintr-un astfel de 
ceea-ce-nu-este, şi nici nu se distrug. 

Or, ceea-ce-nn-este poate fi „declinat“ <1d KATÒ TAG NTOOEIG 
u 6v>!7 în tot atâtea sensuri câte categorii există, iar în afara 
acestor sensuri există şi ceea-ce-nu-este luat ca fals, cât şi acela 
luat ca virtualitate. Din ceea-ce-nn-este luat în acest din urmă 
sens se nasc lucrurile: din ccea ce nu este om, dar este om în 
virtualitate, /se naşte/ omul; din ceea ce nu e alb, dar e alb în 
virtualitate, /provine/ albul. La fel e când vorbim despre naşte- 
rea unui singur lucru, și când vorbim despre cea a multiplicității 
lucrurilor. 

Cercetarea /acelor filozofi/ pare /a se referi la/ felul în care 
ceea-ce-este, sub raportul /categoriei/ Fiinţei, devine o multi- 
plicitate. Într-adevăr, cele generate sunt /pentru ei/ numere, 
lungimi și corpuri geometrice. Or, este absurd a se cerceta felul 
în care Fiinţa — adică ce este ? — este o multiplicitate, dar a nu 


16 Aluzie la Sofistul lui Platon, 273a și 260b. E vorba, desigur, 
despre desenele geometrice, la scară, unde mărimile au altă dimen- 
siune reală decâtcea pecare o semnifică. Aristotel susţine că, de fapt, 
în raţionamentul geometric, sau în calcule nu intervine premisa falsă, 
şi că, așadar, comparaţia este nepotrivită. 

17 rog (lit. „cădere“ ) înseamnă, în limbajul gramaticilor, „caz 
gramatical“. Aristotel compară categoriile prin care trece ceea-ce-este 
(sau realitatea) cu declinarea substantivului, trecut prin mai multe cazuri. 

se cerceta felul în care calitățile sau cantităţile sunt multiple. 1 
Într- adevăr, nici Dualitatea indefinită, nici Marele și micul nu 
sunt raţiuni de a fi pentru faptul că există două alburi, sau multe 
culori, sau multe mirosuri, ori figuri. Căci și acestea ar trebui 
să fie /atunci/ numere și unități !!? 

Or, dacă ar fi mers pe acest drum, ei ar fi aflat raţiunea de 
a fi şi /rațiunea de a fi/ imanentă acestor /numere sau unități/: 
e aceeași rațiune sau e una analogă.20 Această abatere însă 
explică și de ce ei, în timp ce caută opusul lui ceea-ce-este și 
lui unu — pornind de la acest opus și de la unu și ceea-ce-este 
ei fac să derive lucrurile —, acceptă existenţa /autonomă/ a 
relației și a inegalului, care nu sunt nici contrariul, nici negația 
unului și a ceea-ce-este, ci reprezintă o categorie a lucrurilor, 
la fel ca Fiinta și calitatea. 

Și ar fi trebuit cercetat și lucrul următor: cum de sunt nume- 
roase relații, şi nu una singură? În fapt însă, se cercetează de 
ce există multe unităţi alături de Primul unu, dar nu se întreabă 
nimeni de ce sunt multe inegaluri alături de /primul/ inegal. 
Cu toate astea ei utilizează conceptele de „mare și mic“ și „mult 
şi puţin“ din care derivă numerele; apoi cele de „lung și scurt“ 
din care provin lungimile, apoi cele de „larg și strâmt“ din care 
provin suprafețele, și cele de „profund și scund“ din care derivă 
corpurile. 

In plus, au în vedere mai multe Forme ale relaţiei; or, care 
este motivul pentru care acestea sunt mai multe? 

Este însă necesar, după cum spuneam, să se presupună, pentru 
fiecare lucru, o existență în virtualitate. (Aceasta a susţinut 
adeptul acestor teorii: ce sunt Fiinţa și existența în virtualitate, 
dar care nu există intrinsec, fiindcă relația, la fel ca și calitatea, 
este o unitate sau o existență ce nu e nici în virtualitate, nici 


18 Lumea este variată — spune Aristotel —, ea nu are numai pro- 
prietăţi geometrice, sau Fiinţe geometrice (așa cum susțin platonicienii 
ȘI ncopitagoricienii), ci și calităţi, cantităţi etc. 

i fn fapt, ele sunt calități, și nu numere sau unități. 

20 În mod analog, în cadrul fiecărei categorii, există virtualitate 

și actualizare, precum și cele patru rațiuni de a fi. 

nu reprezintă negarea unităţii și a existenţei, ci reprezintă una 
dintre categoriile realității <Ev m râv dvrov>.)2! 

Şi este încă mai necesar, după cum s-a afirmat, dacă se cerce- 
tează cum este cu putință pluralitatea lucrurilor <r norià 
tà &vroa>, să nu se cerceteze chestiunea /numai/ în cadrul 
aceleiași categorii — cum e cu putință să fie multe Fiinte, sau 
multe calităţi; ci trebuie /aflat/ cum e cu putință pluralitatea 
lucrurilor /în general/: /de ce/ unele sunt Fiinţe, altele sunt 
proprietăți, altele relații. 

Or, în ceea ce privește celelalte categorii mai există o difi- 
cultate în a înțelege cum de sunt ele o multiplicitate: într-a- 
devăr, ele nu sunt separate /de substrat/, ci /sunt multiple/ prin 
aceea că substratul devine multe /lucruri/ și capătă multe calităţi 
și cantități. Însă trebuie să existe totuși câte o materie pentru 
fiecare gen, afară doar că ea nu poate fi separată de Ființe. 

Dar în ceea ce privește Fiinţele individuale e o problemă 
de explicat cum de sunt multe Fiinţe individuale, în cazul în 
care Fiinţa individuală nu ar fi un dat și nu ar exista şi o materie 
determinată.22 De aici însă provine mai degrabă această difi- 
cultate, anume cum de există multe Fiinţe în actualizare și nu 
una singură. 

Or, deși nu este același lucru Ființa și cantitatea, nu se spune 
/de către platonicieni/ cum și de ce sunt multe lucruri, ci de 


21 Aristotel atrage atenţia că relaţia este o categorie aparte, precum 
cantitatea sau calitatea, și că ea nu poate fi dedusă din categoria Fiintei, 
deși este subordonată acesteia. Ea nu e nici negația, nici virtualitatea 
Fiinţei. Monismul mai intransigent al unor platonicieni încerca proba- 
bil să deducă diferitele proprietăți ale Fiinţei (printre care și relația) 
din esența Fiinţei, ceea ce pentru Aristotel este cu neputinţă. La el, 
realitatea nu este reductibilă la Fiinţă, ci doar, ca să spunem așa, 
gravitează în jurul Fiinţei. 

22 Unii comentatori traduc aici pe tóðe m mai întâi cu „Fiinţa“, 
apoicu „forma“, iar pepboigcu „materie“. V. Reale, III, p. 687. Cred 
că Aristotel se referă aici la Fiinţe individuale. Multiplicitatea acestora 
ar fi explicabilă prin materie: Socrate e diferit de Platon fiindcă au 
materii diferite, dar aceeași formă de „om“. 

ce sunt multe cantităţi. Căci orice număr semnifică o cantitate, 
și /la fel/ și unitatea, dacă nu este măsură și entitate indivizi- 
bilă sub raportul cantităţii. Or, dacă cantitatea și Fiinţa sunt 
lucruri diferite, nu se spune din ce provine Fiinta și nici cum 
e cu putinţă să fie multe Fiinte. Iar dacă /Fiinţa și cantitatea/ 
sunt identice, cel care susţine așa ceva are de făcut faţă la multe 
contradicții. 

Dar oare — s-ar putea cerceta în legătură cu numerele — 
de unde avem încredințarea că ele există /autonom/? Susți- 
nătorului teoriei Formelor /numerele/ îi furnizează o anumită 
rațiune de a fi a lucrurilor, dacă este adevărat că orice număr 
este o Formă, iar Forma constituie pentru celelalte lucruri o 
rațiune a existenţei lor într-un anume fel (fie făcută această con- 
cesie susținătorilor Formelor). Dar celui care nu vede lucrurile 
în acest mod, din pricina dificultăţilor pe care le întâmpină 
teoria Formelor, de unde îi vine încredințarea că există un astfel 
de număr și întrucât este el de folos /existenţei/ celorlalte lucruri ? 

Nici cel care susține existența unui astfel de număr nu afir- 
mă că el este rațiune de a fi pentru altceva, ci spune că el este 
o natură în sine existentă intrinsec; și el nici nu pare a fi vreo 
rațiune de a fi. lar toate teoremele aritmeticienilor vor avea 
valoare și pentru lucrurile senzoriale, după cum s-a spus. 


Capitolul 3 


Prin urmare, cei care susțin existența Formelor și care cred 
că ele sunt numere încearcă să arate cumva, prin abstragere, 
de ce există câte o unitate anume alături de lucrurile multiple; 
însă acestea /Formele-numere/ nu sunt nici necesare, nici posi- 
bile, și nici nu trebuie spus că, din acest motiv, trebuie să existe 
numărul /separat/. 

Pitagoricienii, deoarece au observat că există multe pro- 
prietăţi ale numerelor imanente corpurilor senzoriale, au sus- 
ținut că lucrurile sunt numere, dar nu numere separate, ci că 
ele sunt constituite din numere. Dar de ce? 


1090 a 


520 METAFIZICA 


Fiindcă proprietățile numerelor se manifestă printr-o armonie 
atât în privinta corpurilor cerești, cât și a multor altora.2 Dar 
cei care susţin numai existența numărului matematic nu pot 
afirma nimic asemănător conform cu ipotezele lor; se afirmă, 
în schimb, de către ei că nu ar putea exista științele numerelor, 
[dacă nu ar exista numărul matematic).24 

Noi însă susţinem că /numerele matematice/ există, după 
cum am afirmat mai înainte. Si este clar că entitățile matematice 
nu sunt separate și autonome <où KEXÓPIOTAL TÀ papané». 
Căci nu ar fi cu putință ca proprietăţile unor entități separate 
să fie imanente corpurilor. 

Așadar, pitagoricienii nu au de ce să răspundă unei aseme- 
nea imputări; însă când ei consideră că lucrurile fizice sunt 
alcătuite din numere, anume că din numere care nu sunt nici 
ușoare, nici grele sunt alcătuite lucruri ce posedă ușurință și 
greutate, ei par a vorbi despre un alt cer și alte corpuri, și nu 
despre cele senzoriale.25 

Dar sunt filozofi care consideră numărui ceva separat și 
autonom, deoarece consideră că în lumea senzorială nu pot 
exista axiome /matematice/, dar totuși aceste propoziţii există 
şi ele bucură <ooivei> sufletul26. Ei asumă că /asemenea numere/ 


23 Pitagoricienii făcuseră descoperirea epocală că anumite feno- 
mene (cum ar fi mișcările corpurilor cereşti sau anumite fenomene 
acustice) se supun unor regularități ce sc lasă exprimate prin proporții 
numerice. De aici ei au dedus că lucrurile sunt formate din numere. 

21 Unii, precum Reale, adaugă aici o condiţională inexistentă în 
textul grec, dar probabil necesară pentru înteles: „dacă nu ar exista 
numerele matematice.“ 

25 Chestiunea e valabilă până astăzi: care este exact raportul mode- 
lelor noastre matematice cu realitatea ? Este vorba despre un alt cer, 
cum spune Aristotel, sau de același? Adică modelul este numai o con- 
venţie utilă, sau exprimă chintesenta realului? 

26 Verbul folosit de Aristotel e foarte expresiv, însemnând în sens 
propriu „a da din coadă“ (despre un câine bucuros). El sugerează 
exaltarea spiritului dinaintea frumuseții sobre și armonice a propo- 
ziţiilor matematice. 

există și că sunt separate. Același lucru se poate spune și în ce 
privește mărimile matematice.27 

Este vădit, prin urmare, că și doctrina opusă /acesteia/ va 
afirma lucruri opuse și că dificultatea despre care am vorbit 
trebuie soluționată de către cei care susțin autonomia numă- 
rului: din ce pricină, atunci când numerele nu sunt imanente 
lucrurilor senzoriale, proprietățile lor sunt imanente aces- 
tor lucruri? 

Există unii filozofi care, văzând că punctul este format din 
limitele și extremităţile liniei, linia — /din limitele şi extre- 
mităţile/ suprafetei, suprafața /din limitele și extremitățile/ 
corpului, cred că, de aceea, este necesar ca aceste naturi să existe 
efectiv /autonom/. Trebuie însă examinat ca nu cumva și acest 
raționament să fie prea slab. 

Într-adevăr, extremitățile nu sunt Fiinte, ci mai degrabă ele 
toate sunt limite. (De vreme ce există o limită și a preumblării, 
şi a oricărei mișcări, această limită va fi o Fiinţă și un ceva deter- 
minat, ceea ce este absurd.) Dar chiar dacă aceste extremități 
sunt Fiinţe, toate vor aparţine entităţilor senzoriale, din lumea 
de aici. (Într-adevăr, argumentul pe ele le avea în vedere.) De 
ce atunci să fie separate? 

În plus, cineva nu foarte ușor de mulțumit ar putea să cer- 
ceteze în legătură cu orice număr și cu entităţile matematice 
faptul că ele nu au influentă reciprocă — precedentele /în ordine 
ierarhică/ nu influențează pe cele care urmează /în ordine ierar- 
hică/. (Dacă numărul nu ar exista, totuși mărimile /matematice/ 
vor exista în opinia celor care susțin numai existenţa entităţilor 
matematice. lar dacă nici acestea nu ar exista, vor exista sufletul 
și corpurile senzoriale. Or, natura nu pare, din cele ce se văd, 
a fi constituită din bucăţi descusute, precum o piesă tragică 
prost alcătuită. 8 


27 Aceşti filozofi — platonicienii — consideră, spre deosebire de 
pitagoricieni, că numerele matematice sunt separate sau autonome, 
fiindcă, altminteri, știința matematică le apare imposibilă. 

28 Se vede aici importanța sentimentului estetic al coerenrei în 
înţelegerea naturii. Natura este asemenea unei piese bune de teatru, 
bazată pe regula celor trei unități, și mai ales a unităţii de acțiune. 

Dar celor care susţin existența Formelor le scapă acest 
fapt — într-adevăr, ei constituie mărimile din materie și din 
număr, anume lungimile din dualitate, suprafetele, verosimil, 
din triadă, iar corpurile /ar fi constituite/ din tetradă sau din 
alte numere. Nu e nici o deosebire dacă /sunt alcătuite din tetradă 
sau din alte numere/. Dar oare aceste entităţi geometrice vor 
fi Forme? Și care este felul lor de existență? Și care este influ- 
ența lor asupra lucrurilor ? Căci în nici un fel ele nu influențează 
lucrurile, așa cum nu o fac nici entităţile matematice. 

Dar în cazul /Formelor/ nu se aplică nici o teoremă, în cazul 
în care nu s-ar dori să se mute entităţile matematice din poziția 
pecare o ocupă și să se construiască anumite teorii speciale /în 
legătură cu ele/.2? Nu e însă dificil ca, asumând orice fel de 
ipoteze, să lungești discutia și să obtii diferite concluzii.20 

Aceşti filozofi așadar iubind entitățile matematice deopo- 
trivă cu Formele, cad în eroare. 

Cei dintâi filozofi însă care au afirmat existența a două 
/feluri de/ numere — numărul ideal şi numărul matematic — nici 
nu au spus, nici nu ar avea cum să spună în ce fel și de unde 
va proveni numărul matematic. Ei așază acest număr matematic 
între numărul ideal și cel senzorial.5! 

Or, dacă el ar proveni din marele și micul, el va fi identic 
cu numărul ideal. (/Acel filozof/ presupune că mărimile sunt 
alcătuite dintr-un alt marele și micul.) lar dacă se va susţine 
că e diferit, se va susţine existenţa mai multor elemente. Căci 
dacă pentru fiecare /din cele două numere/ principiul este un 
unu, unul /luat ca principiu/ va fi comun pentru ambele. Atunci 
trebuie cercetat în ce fel aceste multiple /elemente/ sunt unu 


2 Formele nu acceptă teoreme, deoarece ele nu se pot combina 
precum numerele matematice. 

5 Entităţile geometrice, precum punctele sau liniile, pot să se 
întretaie, sau să ocupe diferite poziţii în spaţiu sau în plan. E greu 
de văzut cum s-ar putea presupune același lucru în legătură cu 
Formele care sunt imuabile și mereu identice cu sine. 

51 Critica este îndreptată împotriva lui Platon. Vezi Cartea Alpha 
mare, nota 57. 

și, deopotrivă, este cu neputinţă, conform acelui filozof, ca 
numărul să fie generat altfel decât din unu și din Dualitatea 
indefinită. Toate acestea sunt absurdităţi! 

Iar /consecințele/ intră în conflict cu ele însele, cât și cu cele 
ce sunt rezonabile. Și se pare că, în ceea ce le privește, este vala- 
bilă „vorba lungă a lui Simonide“. Iar vorba lungă seamănă 
cu aceea a slugilor care nu spun nimic ca lumea.?? 

Și se pare că principiile însele, marele și micul, strigă de parcă 
ar fi smucite: ele nu pot în nici un mod să genereze numărul, 
ci doar un /număr/ care este dedublarea unulu. 

Este apoi absurd, sau mai degrabă aparţine imposibilului, 
să se admită o generare a lucrurilor eterne. Nu trebuie pus deloc 
la îndoială dacă pitagoricienii acceptă sau nu o generare. Într-a- 
devăr, ei spun deschis că, odată constituindu-se unul, el provine 
fie din suprafete, fie din culoare, fie din sămânță, fie din /alte 
elemente/ pe care sunt la încurcătură să le numească; îndată 
/se naște/ și partea cea mai apropiată /de unu/ a nelimitatului, 
deoarece ea este atrasă și delimitată de limită. 

Dar, fiindcă /pitagoricienii/ explică constituirea Universului 
și doresc să vorbească în termenii filozofiei naturii, este drept 
ca ei să fie examinaţi în privința /conceptului/ de natură. Dar 
această problemă nu ţine de tratatul de faţă. Căci noi căutăm 
principiile aflate în lucrurile imobile, astfel încât trebuie cerce- 
tată și geneza unor astfel de numere /imobile/. 


Capitolul 4 


/Platonicienii / neagă existenţa generării numărului impar, 
evident existând o generare a celui par. Unii cred că primul 
/număr/ par provine din cantităţi inegale, prin egalizarea marelui 


32 Bergk, Poet. lyr., fr. 189. Slugile prinse asupra faptului se pierd 
în explicaţii lungi, dar fără rezultat în convingerea stăpânului. 

3 În aritmologia pitagoriciană, numerele impare erau conside- 
rate bune și aveau prioritate faţă de numerele pare. De aici, probabil, 
faptul ca ele nu sunt generate. 

și a micului.” Este, așadar, necesar pentru ei ca inegalitatea să 
fie anterioară egalizării. Dar dacă /marele și micul/ ar fi veșnic 
cgalizate, ele nu ar mai fi inegale anterior (nimic nu este anterior 
veșnicului). De unde este evident că ei vorbesc despre geneza 
numerelor nu în vederea unei analize teoretice /riguroase/.35 

Există apoi un impas și un hop pe care are a-l trece cel ce 
vrea să călătorească pe aceste drumuri: care este raportul ele- 
mentelor și al principiilor cu binele şi cu frumosul? Chestiunea 
este următoarea: oare există ceva printre principii pe care să-l 
numim „Binele în sine“ și „Optimul“, sau nu, ci acestea sunt 
generate ulterior? 

Se pare ca teologii au fost de acord cu unii dintre contem- 
porani care contestă /existenţa Binelui printre principii/; ei 
susțin că, pe măsură ce avansează natura lucrurilor, apar și 
binele şi frumosul. (Ei procedează astfel, dând atenţie unei 
dificultăți reale care apare la cei ce susțin, precum fac unii, că 
unul este principiu. Această dificultate apare nu din pricina 
faptului că principiului i se acordă binele ca atribut, ci fiindcă 
unul este considerat principiu și este principiu înţeles ca 
element, și fiindcă din unu provine numărul.) 

Or, pocţii cei vechi sustin, la fel, că domnesc și conduc nu 
primele /divinităţi/ apărute /cândva/, precum Noaptea, Cerul, 
Haosul, sau Oceanul, ci Zeus.% 

Așadar, acestor /poeţi vechi/ li se întâmplă să vorbească 


astfel, deoarece stăpânitorii lumii se schimbă. Iar cei care, dintre 


3 Deși Aristotel se referise la pitagoricieni, conceptul Marele și 
Micul trimite la școala platonică. 

3 Probabil că Aristotel are în vedere mai degrabă un procedeu 
didactic, curent — se crede — în școala lui Xenocrate. La modul rigu- 
ros teoretic nu se poate susține că marele și micul sunt veșnic egalizare, 
deoarece în acest fel ele nu ar mai putea să fi fost nicicând inegale. 

3 Evident, Zeus reprezintă supremul Bine, iar domnia lui a înlocuit 
domniile primelor divinităţi, precum Cerul, Haosul, sau Titanii. La 
gânditorii mai târzii — observă Aristotel — lucrurile stau invers: întâi 
apare un principiu care reprezintă Supremul Bine și care generează 
restul lumii. Asemenea concepții au putut fi influentate de cosmo- 
gonia orfică, care vedea nașterea Lumii dintr-un ou cosmic perfect. 

ei, vorbesc amestecat deoarece nu se exprimă pe de-a întregul 
în mod mitic, precum Pherecydes și alții, au admis că Supremul 
Bine este primul principiu generator. La fel /au considerat/ 
Magii, iar dintre înțelepții mai noi, Empedocle și Anaxagoras. 
Primul așază Prietenia dreptelement, în vreme ce al doilea /soco- 
tește drept principiu/ Intelectul. 

Iar dintre gânditorii care admit existența Fiinţelor imobile, 
unii afirmă că Unul însuși şi Binele sunt identici. Ei au con- 
siderat că Fiinţa /Binelui/ este în cea mai mare măsură Unul. 

Dar aici intervine o dificultate privitoare la modul cum tre- 
buie considerată chestiunea: ar fi, într-adevăr, uimitor dacă 
primului clement, care e etern și autosuficient, nu i-ar reveni 
acest prim atribut luat ca bine, anume autosuficienţa și sta- 
bilitatea <owrnpia>. Or, el nu e din altă pricină incoruptibil 
și autosuficient, decât pentru că e Bine, încât faptul de a susține 
adevărul unui astfel de principiu este rezonabil. Dar a susține 
că Unul este /chiar/ acest principiu, sau dacă nu, e măcar ele- 
ment și element al numerelor, devine imposibil. 

Într-adevăr, se petrec multe consecinţe neplăcute, de care 
ferindu-se, unii au refuzat /teoria Formelor/ ; este vorba despre 
cei care au admis că Unul este primul principiu și element, dar 
numai al numărului matematic. Într-adevăr, toate unităţile 
devin Bine intrinsec. De aici, multă abundență de binc 8 

În plus, dacă Formele sunt numere, toate Formele sunt un 
Bine intrinsec. Să fie așadar Forme pentru orice lucru dorit. 
Dar dacă sunt Forme numai pentru lucrurile bune, Formele 
nu vor fi Fiinţe. Dacă însă vor fi Forme și ale Fiinţelor, toate 
vietăţile și plantele vor fi bune și la fel și cele care participă /la 


37 Parmenide și, apoi, Platon și școala sa. Mai târziu, Plotin va 
relua doctrina identităţii dintre Bine și Unu, dându-i o deosebită 
amploare și plasând Unul dincolo sau mai presus de Intelect și Fiintă. 

38 Dacă Unul este principiu suprem și el este identic cu Binele, 
atunci fiecare Unitate va fi un Bine, ceea ce — spune Aristotel cu iro- 
nie — produce o prea mare abundentă de Bine. 


1092 a 


526 METAFIZICA 


Forme/.3 Toate aceste consecințe sunt absurde. Iar elementul 
contrariu /Unului/, fie el mulțimea, fie inegalul, ori marele și 
micul — ar fi răul intrinsec. (De aceea un filozof s-a ferit să 
asocieze binele cu Unu, ca fiind ceva necesar, deoarece generarea 
provine din contrarii, iar răul reprezintă natura mulţimii.*0 Dar 
alții susțin că inegalul reprezintă natura răului.) Rezultă că toate 
lucrurile participă la rău, cu excepţia Unului intrinsec.! 

Iar numerele mai curând decât mărimile vor participa la 
/răul/ neamestecat, iar răul va fi locul <xbpa> binelui+2, va par- 
ticipa la distrugere și va tinde spre distrugerea /binelui/. Căci 
un contrariu este elementul distructiv pentru celălalt contrariu. 

Iar dacă lucrurile stau precum am afirmat, anume că materia 
este orice lucru în virtualitate, de pildă, focul în virtualitate 
este materia focului actualizat, răul va fi chiar binele aflat în 
virtualitate. 

Toate aceste consecinţe apar, pe de-o parte, fiindcă acești 
filozofi consideră că orice principiu este element?, pe de altă 
parte, ei consideră că contrariile sunt principii“, de asemenea, 
că Unul este principiu și că numerele sunt Fiine primordiale, 
separate, și Forme. 


3 Există și Fiinţe rele pe lume. Or, dacă Formele există numai 
pentru lucrurile bune, înseamnă că ele nu sunt Fiinţe. lar dacă sunt 
Fiinţe, înseamnă că toate Fiinţele sunt bune. 

4 Referire la Platon, crede Reale. 

+1 E o consecinţă inacceptabilă pentru platonicieni, care consideră 
că lucrurile bune au parte numai de bine, nu și de rău. 

12 Aristotel folosește termenul platonician de „loc“, prezent în 
Timaios, 52b, pe care Aristotel l-a înlocuit prin „materie“ <iAn>. În- 
tr-adevăr, la Platon, Xwpa este un receptacol sau un loc al arhetipului. 

% La Aristotel, cum am văzut, rațiunea finală și mișcarea sunt prin- 
cipii, dar nu și elemente. 

+ La Aristotel, cum se vede, contrariile nu sunt principii, ci pro- 
prietăți ale unui substrat care este principiu. 


CARTEA NY (XIV) 527 
Capitolul 5 


Dacă, prin urmare, este imposibil și faptul de a nu așeza 
binele printre principii, dar și de a-l așeza acolo astfel, e clar că 
filozofii respectivi nu au redat corect principiile, nici Fiinţele 
primordiale. Se înșală, într-adevăr, cel care își reprezintă prin- 
cipiile Universului la fel precum sunt cele ale animalelor și ale 
plantelor, anume că întotdeauna cele mai desăvârșite provin 
din lucruri indeterminate și imperfecte. 45 De aceea /ei susțin/ 
că la fel stau lucrurile și în privinţa naturii primelor entități, 
încât Unul intrinsec nu este un ce anume /determinat/. Dar sunt 
/de fapt/ perfecte principiile din care provin /animalele şi plan- 
tele/. Omul generează pe om și nu sămânța este la început. 

Este însă absurd ca /acești filozofi/ să conceapă formarea 
locului concomitent cu cea a corpurilor matematice. Într-a- 
devăr, locul ţine de existențele individuale, motiv pentru care 
lucrurile sunt separabile după loc, în timp ce entităţile mate- 
matice nu sunt localizate. De asemenea, /este absurd/ ca ei să 
susţină că aceste corpuri matematice sunt localizate, dar ce 
anume este locul — să nu spună. 

Ar fi trebuit ca cei care afirmă că lucrurile provin din ele- 
mente și că primele lucruri sunt numerele, după ce au analizat 
în ce fel provine ceva dintr-altceva, să arate în ce fel numărul 
provine din principii. Oare prin amestec? Dar nu orice este 
amestecabil, mă refer la ceea ce devine altceva; iar unul nu va 
fi separabil, și nici natura separată /nu va exista/, așa cum, 
totuși, aceşti filozofi o doresc. 


15 Aristotel critică „evoluționismul“ lui Empedocle sau Anaxa- 
goras. Din acest punct de vedere, el este aproape de Platon, care nu 
concepe că ceva mai aproape de perfecțiune poate proveni de la sine 
din ceva mai imperfect. 

1 Dacă Unul provine din amestecul unor principii-elemente (pre- 
cum Apa, Focul etc.), înseamnă că el nu este o existenţă autonomă, 
separabilă de lumea materială, așa cum respectivii filozofi platoni- 
cieni o doresc. 

Oare /numărul/ va proveni din elemente prin compunere, 
precum o silabă ? Dar atunci e necesar /ca elementele compo- 
nente/ să posede o poziţie. Iar cel care gândește /numărul/ va 
gândi distinct Unul și mulțimea. Așadar, acesta va fi numărul: 
unitatea și mulţimea, sau Unul și inegalul.*7 

Şi, de vreme ce compusul din elemente provine uneori din 
elemente ce sunt conţinute, alteori — nu, în ce fel este numărul? 
Nu poate fi compus din elemente conţinute decât lucrul pentru 
care există generare. Oare provine /din elemente/ în felul în 
care ceva provine dintr-o sămânță? Dar nu e cu putinţă ca ceva 
să derive din indivizibil. 

Oare /numărul/ provine dintr-un contrar care nu subzistă 
/în momentul apariţiei numărului/?48 Dar câte au acest mod 
de provenienţă o au și din altceva care subzistă. Or, dat fiind 
că unii socotesc pe Unu drept contrariul multimii, alţii — drept 
contrariul inegalului, servindu-se de Unu ca de egal, numărul 
ar părea că provine din contrarii. Ar exista, așadar, un ce sub- 
zistent, reprezentând pe unul dintre cele două aspecte, din care 
există sau se naște /numărul/.%? 

În plus, cum de restul lucrurilor, câte provin din contrarii, 
sau care conţin contrarii, sunt supuse pieirii, chiar dacă ar pro- 
veni din Universul întreg /drept contrariu/ <kă&v èx nov fi>, 
dar numărul nu este pieritor 25 Despre acestea, ei nu spun nimic. 


47 Numărul nu poate proveni din Unu și mulțime, precum o sila- 
bă provine din literele componente. În cazul numărului, presupusele 
elemente nu pot avea poziţie (ordine) și nici nu pot fi separate în 
interiorul compusului. 

18 Așa cum provine ziua din noapte, de pildă, sau caldul din rece. 
Pentru Aristotel caldul actualizat provine din caldul virtual, care poate 
fi rece actualizat. 

49 Numărul ar proveni dintr-un substrat, precum forma are drept 
substrat materia. 

59 Lucrurile care provin din conlucrarea contrariilor, precum corpul, 
armonia, zborul săgeţii, au o pieire, în vreme ce numărul nu are așa 
ceva. Deci el nu poate proveni din conlucrarea dintre Unu și mulțime, 
luate drept contrarii, cum vor platonicienii. 

Iar /elementul contrariu/ conţinut sau neconţinut își nimi- 
cește contrariul, de pildă, Ura nimicește amestecul originar. 
(Deși nu ar fi trebuit să se întâmple așa, căci ea nu este contra- 
riul amestecului.) 

Dar lipsește analiza respectivă și nu se spune modul în care 
numerele sunt raţiunile de a fi ale lucrurilor și ale existenţei: 
oare ca limite, precum sunt punctele pentru mărimi? Și sunt 
în felul în care Eurytosa stabilit care este numărul unui anume 
lucru ? De pildă, acest număr este al omului, celălalt — al calu- 
lui, precum fac cei care aplică numerele la figuri — triunghi, 
pătrat, în acest fel ei închipuie formele vietăților cu pietricele.! 

Sau numerele sunt raţiuni fiind luate ca raporturi, ce sunt 
o armonie de numere? La fel să fie și omul, și celelalte lucruri ? 
Dar în ce fel sunt numere proprietăţile — albul, dulcele și caldul? 

Că numerele nu sunt Fiinţă și nici nu sunt raţiuni de a fi 
ale Formei e evident. Căci Fiinta este raport <AGyoc>, iar numă- 
rul este materia /acestui raport/. De exemplu, Fiinţa cărnii sau 
a osului este număr /în sensul că/ sunt trei părți de foc și două 
de pământ. Și întotdeauna numărul, oricare ar fi, numără 
anumite lucruri, fie foc, fie pământ, fie unităţi abstracte. Dar 
Fiinţa reprezintă raportul unei cantităţi faţă de o altă cantitate 
în conformitate cu rezultatul amestecului dintre cele două. Or, 
acesta nu este deloc un număr, ci un raport al combinației de 
numere ce se referă la corpuri, sau la orice altceva.52 

Așadar, numărul nu este rațiune de a fi eficientă, nici 
numărul în general, nici numărul format din unități. Și el nu 
e nici materia, nici forma şi esenţa lucrurilor. Și nu este nici 
finalitatea lor. 


5! Eurytos, un pitagorician, reprezenta formele lucrurilor cu aju- 
torul unor pietricele, apoi număra pietricelele şi rezultatul era „nu- 
mărul“ lucrului respectiv. 

5 Raportul, A6yos, reprezintă esenta formală a lucrurilor. Cu- 
vântul pentru a-l desemna este identic cu cel care, adesea, desemnează 
la Aristotel definiţia sau noţiunea. 

Ne-am putea întreba și ce este binele, acela provenit din 
numere, prin faptul de a reprezenta un amestec situat într-un 
număr, adică fie într-un număr perfect, fie într-un număr impar.5% 

Or, cu nimic mai sănătos nu e hidromelul amestecat, luat 
de trei ori câte trei părţi /cu apă/, ci mai degrabă ar folosi dacă 
e luat fără o proporție specială, dar e apos, decât dacă e con- 
sistent și într-o anumită proporţie. 

În plus, rapoartele combinațiilor se regăsesc în adunarea 
numerelor, și nu în numerele /înmulțite/, de pildă trei plus doi 
şi nu de trei ori doi. Căci la înmulțire, genul /lucrurilor multi- 
plicate/ trebuie să fie identic, astfel încât produsul factorilor 
1,2, 3 trebuie măsurat cu 1, iar produsul factorilor 4, 5, 6 tre- 
buie măsurat cu 4. De unde rezultă că toţi factorii se măsoară 
cu aceeaşi unitate. 2x5x3x6 nu va fi, așadar, numărul focului, 
și nici al apei 2x3. 

Iar dacă este necesar ca toate lucrurile să participe la număr, 
este necesar să rezulte multe lucruri identice, şi numărul să fie 
identic pentru cutare, cât și pentru altceva. Dar oare acest 
număr este cauza și lucrul există din pricina numărului, sau 
legătura nu e clară? De exemplu: există, /spun pitagoricienii/, 
un număr al revoluţiei Soarelui, un altul — al Lunii, un alt 
număr pentru viaţa și vârsta fiecărui animal. Ce opreşte ca unele 
dintre aceste numere să fie pătratice, altele cubice, altele egale; 
iar altele duble? Nimic nu oprește, ci e necesar să rămânem la 
aceşti termeni, dacă toate cele împărtășesc comuniunea numărului. 

Și s-a acceptat că lucruri diferite ajung în stăpânirea aceluiași 
număr, astfel încât dacă pentru unele lucruri revine același 
număr, acele lucruri ar fi identice între ele care ar avea aceeași 
formă de număr; de exemplu, atunci Soarele și Luna ar fi 
identice. Dar de ce să fie /aceste numere/ raţiuni de a fi? 


5 Pentru pitgoricieni, anumite numere, cum ar fi fost patrul sau 
zecele, erau considerate a fi sediul unor calităţi morale, precum binele 
sau răul. 

Există șapte vocale, scala muzicală are șapte note <Enră 
xopõaì 1 &provia>, sunt șapte stele în constelația Pleiadelor, 
la șapte ani animalele își pierd dinţii (deși, unele da, altele — nu), 
sunt șapte eroii plecaţi să cucerească Teba. Dar oare, fiindcă 
numărul /șapte/ are anumite însușiri, de aceeaeroii au fost șapte 
la număr, sau de aceea constelația Pleiadelor are șapte stele? 
Sau eroii /au fost șapte/ corespunzător /celor șapte/ porți ale 
/cetăţii/ sau din alt motiv, iar la constelație noi numărăm /șapte 
stele/, la Carul Mare numărăm douăsprezece, iar alții numără 
mai multe /stele/ ?54 

Dat fiind însă că și literele E, Y, Z sunt numite /de unii/ 
„consonante“, şi, fiindcă consonanțele <svupwviar> muzicale 
sunt trei la număr, și acestea fonetice ar fi tot trei.55 Dar faptul 
că ar putea fi nenumărate alte consonante /fonetice/ nu-i 
preocupă. (Și pentru T si T ar putea exista un singur semn.) 
Iar dacă /ei afirmă/ că fiecare dintre restul consonanţelor /E, 
Z, Y/ este dublă şi că nu e astfel nici o altă /literă/, motivul este 
că, fiind trei puncte de articulaţiest, S este adăugat fiecăruia 
dintre ele; de aceea sunt numai trei, și nu fiindcă consonantele 
muzicale sunt trei. Asta, deoarece consonanțele /muzicale/ sunt 
mai multe, în timp ce combinaţiile de litere nu pot fi /decât trei/. 

Acești pitagoricieni seamănă cu interpreţii lui Homer din 
vechime, care observau asemănări mici, dar le neglijau pe cele 
mari. Unii dintre ei vorbesc despre multe astfel de lucruri: de 


54 Nu anumite calităţi intrinseci ale numărului șapte determină 
ca diferite obiecte să fie câte șapte, ci alte motive, ţinând de context, 
cum ar fi faptul că erau șapte porți ale Tebei sau că noi alcătuim forma 
constelaţiei Pleiadelor astfel încât ea să cuprindă șapte stele. Magia 
numerologică — sugerează Aristotel — este o alcătuire omenească și 
nu se regăsește în firea lucrurilor, pentru a alcătui raţiuni de a fi. 

55 Literele respective sunt duble în greacă. Cuprinzând două su- 
nete care se rosteau împreună, ele erau asemuite consonantelor 
muzicale perfecte: octava, cvinta și cvarta. Cuvântul grec pentru a 
denumi „consonantele“ fonetice (consoanele) şi „consonanţele“ mu- 
zicale este același: ovpowvia. 

5e Labiala, dentala și guturala, care, la rândul lor, puteau fi surde, 
sonore și aspirate. 

exemplu, afirmă că, existând sunetele intermediare — /ce dau/ 
nona și octava —, și versul epic are șaptesprezece silabe — egal 
cu suma acelora. Ei disting în dreapta /cezurii/ versului nouă 
silabe, iar în stânga — opt. Și mai spun că intervalul de la A la 
Q /24 de litere/ este egal cu intervalul dintre nota cea mai de 
jos și cea mai înaltă la flaut, interval al cărui număr este egal 
cu armonia Cerului. 

Trebuie însă văzut că nimeni nu ar avea greutăți să invoce 
sau să găsească asemenea /corespondențe/ printre entitățile 
eterne, după ce le-ar descoperi şi printre cele pieritoare. Numai 
că naturile lăudate ale numerelor și cele contrare acestora şi, 
în general, proprietăţile aflate în corpurile matematice, despre 
care unii filozofi susţin că sunt raţiuni ale existentei, par, cel 
putin celor care le cercetează, să se sustragă /examenului/. 
(Dintre cele analizate când ne-am referit la raţiuni, în nici un 
felvreuna dintre aceste naturi numerice nu este rațiune de a fi.) 

Este o realitate că acești filozofi fac limpede faptul că binele 
aparţine /numerelor/ și că numărul impar, rectiliniul, pătratul 
și puterile anumitor numere aparțin seriei frumosului. Ei /văd/ 
anotimpurile asociate unui anumit număr. Și alte caracteristici 
pe care le colecţionează din teoremele matematice au, toate 
acestea, /puterea corespondenței/.57 

Iată de ce ele par a fi întâmplări: unele coincidente sunt 
contextuale, toate lucrurile însă au proprietăți ce-și corespund 
reciproc, și formează o unitate prin analogie. Într-adevăr, în 
fiecare dintre categoriile a ceea-ce-este există elementul 
analogic: precum rectiliniul, în domeniul lungimilor, cores- 
punde planului, în domeniul suprafetei. Și probabil că impa- 
rul printre numere este ceea ce este albul printre culori. 

Pe deasupra, numerele 1deale nu sunt raţiunea de a fi a 
armoniilor muzicale și a altor armonii asemănătoare (numerele 


57 Platonicienii erau tot mai tentaţi de speculațiile numerologice 
şi de ideea unor corespondente secrete între lucruri și fenomene, 
bazate pe numere. Teoria va deveni tot mai influentă în Antichitatea 
târzie, apoi în Renaștere, adică în perioade de relativ regres al aristo- 
telismului. 

egale se deosebesc între ele prin formă; de asemenea și unităţile 
din interiorul lor)58. Fie și din acest motiv, nu trebuie postulate 
Formele. 

Iată, aşadar, consecinţele acestor teorii, /ce rămân valabile/ 
chiar dacă s-ar mai aduce și alte detalii. Cât chin au îndurat 
/aceşti filozofi/ când au discutat geneza numerelor și faptul 
că nu au reușit cu nici un chip să lege laolaltă concluziile lor 
par a fi o dovadă a faptului că entitățile matematice nu sunt 
separabile de lucrurile senzoriale, după cum afirmă unii gândi- 
tori, și că nu ele sunt principiile /existenţei/. 


s Numerele ideale sunt Forme, adică unicate. Ele nu pot coopera 
între ele pentru a forma armoniile muzicale, deoarece Formele nu 
se pot amesteca între ele. 

